
Quce,  in  nostra  cditionc,  uncinis  [hunc  in  morem] 

CoNTiNENTURitem  hoc  libro Pompeii  fuga  Brun- 
disium,  atque  inde  in  Macedoniam  transmissio,  quae 
fuit  Idibus  Martiis ;  praemissis  antea  consulibus  L. 
Cornelio  Lentulo  et  C.  Claudio  Marcello,  cum  om- 
nibus  paene  magistratibus,  cunctoque  senatu  :  aestus 
animi  aegritudoque  Ciceronis,  Atticum  consulentis, 
cum  Pompeius  Italia  cesserit,  quid  sibi  faciendum 
sit :  redeuntemque  Caesarem  a  Brundisio,  quo  Pom- 
peium  fuerat  persecutus,  an  exspectare  debeat ;  et 
quo  maxime  in  loco,  quo  vultu  et  sermone  excipere : 
denique  congressus  ipse  cum  Caesare,  et  utriusque 
discessus.  Quae  omnia  acciderunt  diebus  paulo  plus 
viginti.  Nam  quotidianae  inter  eos  erant  literae. 

( 1.)  CICERO  ATTICO  S. 

Etsi,  cum  tu  has  literas  legeres,  putabam  fore,  ut 
scirem  jam  quid  Brundisii  actum  esset  (nam  Canu- 
(Epist.)  vol.  tii.  n 

sio  IX  Cal.  profectus  erat  Cnaeus  ;  hsec  autem  ecri- 
bebam  pridie  Nonas,  XIV  die  postquam  ille  Canu- 
sio  moverat) ;  tamen  angebar  singularum  horarum 
exspectatione  :  mirabarque,  nihil  allatum  esse  ne 
rumoris  quidem  :  nam  erat  mirum  silentium. 

Sed  haec  fortasse  x£voc-7rou5a  sunt :  quae  tamen 
jam  sciantur,  necesse  est.  Illud  molestum,  me  ad- 
huc  investigare  non  posse,  ubi  P.  Lentulus  noster 
sit,  ubi  Domitius.  Qua?ro  autem,  quo  facilius  scire 
possim,  quid  acturi  sint ;  iturine  ad  Pompeium ;  et, 
si  sunt,  qua  quandove  ituri  sint.  UTbem  quidem  jam 
refertam  esse  optimatium  audio ;  Sosium  et  Lu  - 
pum  (quos  Cnaeus  noster  ante  putabat  Brundisium 
venturos  esse,  quam  se)  jus  dicere.  Hinc  vero  vulgo 
vadunt.  Etiam  M'  Lepidus,  quocum  diem  conterere 
solebam,  cras  cogitabat. 

Nos  autem  in  Formiano  morabamur,  quo  citius 
audiremus  :  deinde  Arpinum  volebamus :  inde,  iter 
qua,  maxime  av«7ravTr;Tov  esset  ad  Mare  Superum, 
remotis,  sive  omnino  missis,  lictoribus.  Audio  enim, 
bonis  viris,  qui  et  nunc  et  saspe  antea  magno  praesidio 
reipublicae  fuerunt,  hanc  cunctationem  nostram  non 
probari,  multaque  in  me  et  severe,  in  conviviis  tem- 
pestivis  quidem,  disputari. 

Cedamus  igitur  ;  et,  ut  boni  cives  simus,  bellum 
Italiae  terra  marique  inferamus,  et  odia  improborum 
rursus  in  nos,  quae  jam  exstincta  erant,  incendamus, 
et  Lucceii  consilia  ac  Theophani  persequamur.  Nam 
Scipio  vel  in  Syriam  proficiscitur,  sorte;  vel  cum 
genero,  honeste ;  vel  Caesarem  fugit  iratum. 

Marcelli  quidem,  nisi  gladium  Caesaris  timuissent, 
manerent :  Appius  et  eodem  timore,  et  inimicitiarum 
recentium :  et  tamen,  praeter  hunc  et  C.  Cassium, 
reliqui  legati,  Faustus  proquaestor:  ego  unus,  cui 
utrumvis  liceret.  Frater  accedet ;  quem  socium  hu- 
jus  fortunae  esse  non  erat  aequum  :  cui  magis  etiam 
Caesar  irascetur :  sed  impetrare  non  possum,  ut  ma- 
neat.  Dabimus  hoc  Pompeio,  quod  debemus.  Nam 

me  quidem  alius  nemo  rnovet ;  non  sermo  bonorum, 
qui  nulli  sunt ;  non  causa,  quae  acta  timide  est,  age- 
tur  improbe.  Uni,  uni  hoc  damus,  ne  id  quidem 
roganti,  nec  suam  causam  (ut  ait)  agenti,  sed  pu- 
blicam.  Tu  quid  cogites  de  transeundo  in  Epirum, 
scire  sane  velim. 


(  2.)  CICERO  ATTICO  S. 

Etsi  Nonis  Martiis  (die  tuo,  ut  opinor)  exspecta- 
bam  epistolam  a  te  longiorem  ;  tamen  ad  eam  ipsam 
brevem,  quam  III  Nonas  inro  tyjv  Kyj-^iv  dedisti, 
rescribendum  putavi. 

Gaudere  ais  te,  mansisse  me ;  et  scribis,  in  sen- 
tentia  te  manere.  Mihi  autem  superioribus  literis 
videbare  non  dubitare,  quin  cederem,  ita,  si  et 
Cnaeus  bene  comitatus  conscendisset,  etconsulestrans- 
issent.  Utrum  hoc  tu  parum  commeministi,  an  ego 
non  satis  intellexi,  an  mutasti  sententiam  ?  Sed  aut 
ex  epistola,  quam  exspecto,  perspiciam,  quid  sentias, 
aut  alias  abs  te  literas  eliciam.  Brundisio  nihildum 
erat  allatum. 

O  rem  difficilem,  planeque  perditam  !  quam  nihil 
praetermittis  in  consilio  dando  !  quam  nihil  tamen, 
quod  tibi  ipsi  placeat,  explicas !  Non  esse  me  una 
cum  Pompeio,  gaudes  :  ac  proponis,  quam  sit  turpe, 
me  adesse,  cum  quid  de  illo  detrahatur,  nec  fas  esse 
approbare.  Certe.  Contra  igitur  ?  Dii,  inquis,  aver- 
runcent.  Quid  ergo  fiet,  si  in  altero  scelus  est,  in 
altero  supplicium  ?  Impetrabis,  inquis,  a  Cassare, 
ut  tibi  abesse  liceat,  et  esse  otioso.  Supplicandum 
igitur  ?  miserum  !  Quid,  si  non  impetraro  ?  Et  de 
triumpho  erit,  inquis,  integrum.  Quid,  si  hoc  ipso 
premar  ?  Accipiam  ?  quid  fcedius  ?  Negem  ?  repu- 
diari  se  totum,  magis  etiam,  quam  olim  in  XXviratu, 
putabit.  Ac  solet,  cum  se  purgat,  in  me  conferre 
omnem  illorum  temporum   culpam  :    ita  me  sibi 

fuisse  inimicum,  ut  ne  honorem  quidem  a  se  acri- 
pere  vellem.  Quanto  nunc  hoc  idem  accipiet  aspe- 
rius  !  tanto  scilicet,  quanto  et  honor  hic  i]lo  est  am- 
plior,  et  ipse  robustior. 

Nam,  quod  negas  te  dubitare,  quin  magna  in  of- 
fensa  sim  apud  Pompeium  hoc  tempore ;  non  video 
causam,  cur  ita  sit,  hoc  quidem  tempore.  Qui  enim 
amisso  Corfinio  denique  certiorem  me  sui  consilii 
fecit,  is  queretur,  Brundisium  me  non  venisse,  cum 
inter  me  et  Brundisium  Cassar  esset  ?  Deinde,  etiam 
scit  ouroipfao-ia.GTov  esse  in  ea  causa  querelam  suam. 
Me  putat  de  municipiorum  imbecillitate,  de  delecti- 
bus,  de  pace,  de  Urbe,  de  pecunia,  de  Piceno  occu- 
pando,  plus  vidisse,  quam  se.  Sin,  cum  potuero, 
non  venero ;  tum  erit  inimicus :  quod  ego  non  eo 
vereor,  ne  mihi  noceat :  (quid  eniin  faciet  ? 

Tig  S*  eaTt  SouAo;,  tou  Sxveiv  aQpovTig  tvv  ;) 

sed  quia  ingrati  animi  crimen  horreo.  Confido  igitur 
adventum  nostrum  illi,  quoquo  tempore  fuerit,  ut 
scribis,  aay.evio-Tov  fore.  Nam,  quod  ais,  si  hic  tempe- 
rantius  egerit,  consideratius  consilium  te  daturum  ; 
qui  hic  potest  se  gerere  non  perdite  ?  Vita,  mores, 
ante  facta,  ratio  suscepti  negotii,  socii,  vires  bono- 
rum,  aut  etiam  constantia. 

Vixdum  epistolam  tuam  legeram,  cum  ad  me, 
currens  ad  illum,  Postumus  Curtius  venit,  nihil  nisi 
classes  loquens  et  exercitus :  eripiebat  Hispanias  : 
tenebat  Asiam,  Siciliam,  Africam,  Sardiniam  :  con- 
festim  in  Graciam  persequebatur.  Eundum  igitur 
est,  nec  tam  ut  belli,  quam  ut  fugae,  socii  simus, 
Nec  enim  ferre  potero  sermones  istorum,  quicum- 
que  sunt:  non  sunt  enim  certe,  ut  appellantur, 
boni.  Sed  tamen  id  ipsum  scire  cupio,  quid  loquan- 
tur ;  idque  ut  exquiras,  meque  certiorem  facias,  te 
vehementer  rogo.  Nos  adhuc,  quid  Brundisii  actum 
esset,  plane  nesciebamus.  Cum  sciemus,  tum  ex  re 
et  ex  tempore  consilium  capiemus ;  sed  utemur  tuo. 

(3.)  CICERO  ATTICO  S. 

Domitii  filius  transiit  Formias  VIII  Idus,  currens 
ad  matrem  Neapolim  ;  mihique  nuntiari  jussit,  pa- 
trem  ad  Urbem  esse ;  cum  de  eo  curiose  quacsisset 
servus  noster  Dionysius.  Nos  autem  audieramus, 
eum  profectum,  sive  ad  Pompeium,  sive  in  Hispa- 
niam.  Id  cujusmodi  sit,  scire  sane  velim.  Nam  ad 
id,  quod  delibero,  pertinet,  si  ille  certe  nusquam 
discessit,  intelligere  Cnaeum,  non  esse  faciles  nobis 
ex  Italia  exitus,  cum  ea  tota  armis  prsesidiisque  te- 
neatur,  hieme  praesertim.  Nam,  si  commodius  anni 
tempus  esset,  vel  Infero  Mari  liceret  uti.  Nunc, 
nihil  potest,  nisi  Supero,  transmitti ;  quo  iter  inter- 
clusum  est.  Quaeres  igitur  et  de  Domitio  et  de  Len- 
tulo. 

A  Brundisio  nulla  adhuc  fama  venerat :  et  erat 
hic  dies  VII  Idus,  quo  die,  suspicabamur,  aut  pridie, 
Brundisium  venisse  Caesarem  :  nam  Cal.  Arpis  man- 
serat.  Sed,  si  Postumum  audire  velles,  persecuturus 
erat  Cnaeum  :  transisse  enim  jam  putabat,  conjec- 
tura  tempestatum  ac  dierum.  Ego  nautas  eum  non 
putabam  habiturum  :  ille  confidebat,  et  eo  magis, 
quod  audita  naviculariis  hominis  liberalitas  esset. 
Sed  tota  res  Brundisina  jam  quo  modo  habeat  se, 
diutius  nescire  non  possum. 

(4.)  CICERO  ATTICO  S. 

Ego  etsi  tamdiu  requiesco,  quamdiu  aut  ad  te 
scribo,  aut  tuas  literas  lego ;  tamen  et  ipse  egeo 
argumento  epistolarum,  et  tibi  idem  accidere  certo 
scio.  Quae  enim  soluto  animo  familiariter  scribi  so- 
lent,  temporibus  his  excluduntur :  quae  autem  sunt 
horum  temporum,  ea  jam  contrivimus.  Sed  tamen, 
ne  me  totum  aegritudini  dedam,  sumsi  mihi  quas- 
dam  tamquam  Ssrtt;,  qitae  ct  politicae  sunt,  et  tem> 

porum  horum ;  ut  et  abducam  animum  ab  querelis, 
et  in  eo  ipso,  de  quo  agitur,  exercear.  Eae  sunt  hu- 
jusmodi : 

E<  [xsvstsov  ev  Tr)7vaTp&t  Tvpavvovfxsvr);  Tvpavvovfxsvr)g 
8'  avTY,g}  et  TtavTt  Tpcnw  TvpawtZog  xaTa.Kvatv  Ttpayfxa- 
tevteov,  Kai/  fteKK*i  S;a  tovto  Tvept  twv  bKwv  r)  7roKigxiv- 
dvvevaetv ;  E/  evKa$r)TEOv  tov  xaTaAuoi>Ta,  [xrj  avTOg  atpr)- 
Tai;  E<  TvetpctTeov  aprjyetv  tt,  TVCtTptOt  TVpavvovfxeiy  xatpux 
xai  Koytv  fxaKKov,  r\  iroKefxw  \  Et  7ToKitixovto  Y,avyatetv9 
avaywpY\aavTa  7rot,  Tr);  7raTptlog  TVpavvovfxsvqg^  E*  8<a 
TiavTog  iteov  xtvlvvov,  Tr,g  sKsv^sptag  Tvspt  ,  Et  ttoKe[xov 
ETvaxTsov  Tr\  ywpa,  xat  TroKiopx^Tsov  TavTrjv  Tvpavvovfxs- 
vrjv;  Et  Kat  fxr\  §<jXtfxa%ovTa  ty,v  Bta  7roKsfxov  xaraKvatv 
Tr\g  Tvpavvtoog,  avvaTToypa.TTTsov  ofxwg  TOtg  aptaTOtg,  Ei 
TOtg  evepysTatg  xat  (ptKotg  avyxivftvvevTeov  ev  TOtg  7T0K1- 
Ttxotg,xdv  fXY)  Boxwatv  sv fis@ovKsva%at7TEpi  twv  oKwv;  E* 
6  fxeyaKa  ty,v  TraTpt^a  evepyeTYtaag,  8*'  ai/TO  Te  tovto 
avr)xeaTa  7ra%wv  xat  $%ovrfietg,y.tvlvvevastev  av  s8sKovTY,g 
VTcep  Tr,g  iraTptlog  ;  Et  s^steov  avTw  eavTOV  7roTe  xat 
twv  otxetoTaTwv  7rotsia%ai  trpovctav,  atysfxsvw  Tag  Trpcg 
Tovg  tayyovTag  §ta7roKi7etag; 

In  his  ego  me  consultationibus  exercens,  et  disse- 
rens  in  utramque  partem,  tum  Graece,  tum  Latine,  et 
abduco  parumper  animum  a  molestiis,  et  tou  irpcvp- 
you  ti  delibero.  Sed  vereor,  ne  tibi  axatpog  sim.  Si 
enim  recte  ambulaverit  is  qui  hanc  epistolam  tulit, 
in  ipsum  tuum  diem  incidit. 


( 5.)  CICERO  ATTICO  S. 

Natali  die  tuo  scripsisti  epistolam  ad  me  plenam 
consilii,  summaeque  cum  benevolentiae,  tum  etiam 
prudentiae.  Eam  mihi  Philotimus,  postridie  quam  a  te 
acceperat,  reddidit.  Sunt  ista  quidem,  quae  disputas, 
difficillima,  iter  ad  Superum,  navigatio  Infero ;  dis- 
cessus  Arpinum,  ne  hunc  fugisse ;  mansio  Formiis, 

ne  obtulisse  nos  gratulationi,  videamur :  sed  mise» 
rius  nihil,  quam  ea  videre,  quae  tamen  jam,  jam, 
inquam,  videnda  erunt. 

Fuit  apud  me  Postumus  :  scripsi  ad  te,  quam 
gravis.  Venit  ad  me  etiam  Q,  Fufius,  (quo  vultu  ! 
quo  spiritu  !)  properans  JBrundisium,  scelus  accu- 
sans  Pompeii,  levitatem  et  stultitiam  senatus. 

Haec  qui  in  mea  villa  non  feram,  Curtium  in 
curra  potero  ferre  ?  Age,  finge  me  quamvis  svaTCjuay^wg 
haec  ferentem  :  quid  illa,  u  Dic,  M.  Tulli,"  quem 
habebunt  exitum  ?  Et  omitto  causam  reipublicae, 
quam  ego  amissam  puto,  cum  vulneribus  suis,  tum 
medicamentis  iis  quae  parantur:  de  Pompeio  quid 
agam  ?  cui  plane  (quid  enim  hoc  negem  ?)  succen- 
sui.  Semper  enim  causae  eventorum  magis  movent, 
quam  ipsa  eventa.  Haec  igitur  mala  (quibus  majora 
esse  quae  possunt  ?)  considerans,  vel  potius  judicans, 
ejus  opera  accidisse  et  culpa,  inimicior  eram  huic, 
quam  ipsi  Caesari.  Ut  majores  nostri  funestiorem 
diem  esse  voluerunt  Alliensis  pugnae,  quam  Urbis 
captae  ;  quod  hoc  malum  ex  illo ;  itaque  alter  reli- 
giosus  etiam  nunc  dies,  alter  in  vulgus  ignotus  :  sic 
ego,  decem  annorum  peccata  recordans,  in  quibus 
inerat  ille  etiam  annus,  qui  nos,  hoc  non  defendente 
(ne  dicam  gravius),  afflixerat ;  praesentisque  tem- 
poris  cognoscens  temeritatem,  ignaviam,  negligen- 
tiam,  succensebam.  Sed  ea  jam  mihi  exciderunt.  Be- 
neficia  ejusdem  cogito;  cogito  etiam  dignitatem. 
Intelligo,  serius  equidem  quam  vellem,  propter 
epistolas  sermonesque  Balbi ;  sed  video  plane,  nihil 
aliud  agi,  nihil  actum  ab  initio,  quam  ut  hunc  occi- 
deret.  Ego  igitur,  si  quis  apud  Homerum,  cum  ei 
et  mater  et  Dea  dixisset, 

Avzixoc  yap  to/  e7reira  ju&'  'Exropa  7rOT/xog  stoiuqS) 

matri  ipse  respondit, 

Aurixa  T£S"va.'r,v,  i-rcn  ovx  up   tjj.iK\ov  tTatpqi 
)\TcitO[.uv<x>  nty.y.vvat  : 

quid,  si  non  sTatpy  solum,  sed  etiam  Bvepyrrj  ?  adde, 
tali  viro,  talem  causam  agenti ;  et  ego  vero  haec 
officia  mercanda  vita  puto.  Optimatibus  vero  tuis 
nihil  confido,  nihil  jam  ne  inservio  quidem.  Video, 
ut  se  huic  dent,  ut  daturi  sint.  Quidquam  tu  illa 
putas  fuisse  de  valetudine  decreta  municipiorum  prae 
his  de  victoria  gratulationibus  ?  Timent,  inquies. 
At  ipsi  tum  se  timuisse  dicunt.  Sed  videamus,  quid 
actum  sit  Brundisii :  ex  eo  fortasse  mea  consilia 
nascentur,  aliaeque  litera?. 


(6.)   CICERO  ATTICO  S. 

Nos  adhuc  Brundisio  nihil.  Roma  scripsit  Balbus, 
putare  jam  Lentulum  consulem  transmisisse,  nec 
eum  a  minore  Balbo  conventum  ;  quod  is  hoc  jam 
Canusii  audisset :  inde  ad  se  eum  scripsisse  :  cohor- 
tesque  sex,  quae  Albae  fuissent,  ad  Curium  via  Mi- 
nueia  transisse :  id  Caesarem  ad  se  scripsisse,  et 
brevi  tempore  eum  ad  Urbem  futurum. 

Ego  utar  tuo  consilio ;  neque  me  Arpinum  hoc 
tempore  abdam :  etsi,  Ciceroni  meo  togam  puram 
cum  dare  Arpini  vellem,  hanc  eram  ipsam  excusa- 
tionem  relicturus  ad  Cassarem.  Sed  fortasse  in  eo 
ipso  ofFendetur,  cur  non  Romae  potius.  Sed  tamen, 
si  est  conveniendus,  hic  potissimum.  Tum  reliqua 
videbimus,  id  est,  et  quo,  et  qua,  et  quando. 

Domitius,  ut  audio,  in  Cosano,  et  quidem  (ut 
aiunt)  paratus  ad  navigandum :  si  in  Hispaniam, 
non  probo :  si  ad  Cnaeum,  laudo :  quovis  potius 
certe,  quam  ut  Curtium  videat ;  quem  ego  patronus 
adspicere  non  possum.  Quid  alios  ?  Sed,  opinor, 
quiescamus ;  ne  nostram  culpam  coarguamus,  qui, 
dum  Urbem,  id  est  patriam,  amamus,  dumque  rem 
conventuram  putamus,  ita  nos  gessimus,  ut  plane 
interchibi  captique  simus. 

Scripta  jam  epistola,  Capua  litera*  sunt  allatae, 
hoc  exemplo : 

"  Pompeius  mare  transiit  cum  omnibus  militibus 
quos  secum  habuit.  Hic  numerus  est  hominum  mil- 
lia  XXX ;  et  consules,  duo  et  tribuni  plebis,  et  se- 
natores  qui  fuerunt  cum  eo,  omnes  cum  uxoribus 
et  liberis.  Conscendisse  dicitur  a.  d.  IV  Nonas  Mart. 
Ex  ea  die  fuere  Septemtriones  venti.  Naves,  quibus 
usus  non  est,  omnes  aut  praecidisse  aut  incendisse 
dicunt.  De  hac  re  literae  L.  Metello,  tribuno  plebis, 
Capuam  allatae  sunt  ab  Clodia  socru,  quse  ipsa 
transiit." 

Ante  sollicitus  eram,  et  angebar,  sicut  res  scilicet 
ipsa  cogebat,  cum  consilio  explicare  nihil  possem : 
nunc  autem,  postquam  Pompeius  et  consules  ex 
Italia  exierunt,  non  angor,  sed  ardeo  dolore  : 

0'jSe  //Oi  rjrop 

E//7rg3ov,  txhh'  aAaAuxrrj^ua/. 

Non  sum,  inquam,  (mihi  crede)  mentis  compos  ; 
tantum  mihi  dedecoris  admisisse  videor.  Me  non 
primum  cum  Pompeio,  qualicumque  consilio  uso, 
deinde  cum  bonis,  esse,  quamvis  causa  temere  insti- 
tuta  ?  prassertim  cum  ii  ipsi,  quorum  ego  causa  timi- 
dius  me  fortunag  committebam,  uxor,  filia,  Cicerones 
pueri,  me  illud  sequi  mallent :  hoc  turpe,  et  me  in- 
dignum  putarent.  Nam  Quintus  quidem  frater,  quid- 
quid  mihi  placeret,  id  rectum  se  putare  aiebat ;  id 
animo  aequissimo  sequebatur. 

Tuas  nunc  epistolas  a  primo  lego.  Has  me  pau- 
lum  recreant.  Primae  monent  et  rogant,  ne  me  pro- 
jiciam.  Proximaa  te  gaudere  ostendunt,  me  reman- 
sisse.  Eas  cum  lego,  minus  mihi  turpis  videor,  sed 
tam  diu,  dum  lego :  deinde  emergit  rursum  dolor,  et 
octa-^cov  ^oLVTOLtxitx.  Quamobrem,  obsecro  te,  mi  Tite, 
eripe  mihi  hunc  dolorem,  aut  minue  saltem,  aut  con- 
solatione,  aut  consilio,  aut  quacumque  re  potes.  Quid 
tu  autem  possis  ?  aut  quid  homo  quisquam  ?  vix 
Deus  jam. 

Equidem  illud  molior,  quod  tu  mones  sperasque 
fieri  posse,  u-t  mihi  Csesar  concedat,  ut  absim,  cum 
aliquid  in  senatu  contra  Cnaeum  agatur  :  sed  timeo, 
ne  non  impetrem.  Venit  ab  eo  Furnius  (ut  quidem 
scias,  quos  sequamur) :  Q.  Titinii  fiiium  cum  Cae- 
sare  esse  nuntiat ;  sed  illum  majores  mihi  gratias 
agere,  quam  vellem.  Quid  autem  me  roget,  (paucis 
ille  quidem  verbis,  sed  ev  Suva/u/)  cognosce  ex  ipsius 
epistola.  M e  miserum !  quod  tu  non  valuisti.  Una 
fuissemus :  consilium  certe  non  defuisset, 

2uv  T6  81/  epyofxsvw  ... 

Sed  acta  ne  agamus;  reliqua  paremus.  Me  adhuc 
haec  duo  fefellerunt ;  initio  spes  compositionis,  qua 
facta,  volebam  uti  populari  vita,  et  sollicitudine  se- 
nectutem  nostram  liberari ;  deinde  bellum  crudele 
et  exitiosum  suscipi  a  Pompeio  intelligebam.  Melio- 
ris  (medius  fidius)  civis  et  viri  putabam,  quovis  sup- 
plicio  affici,  quam  illi  crudelitati  non  solum  praeesse, 
verum  etiam  interesse.  Videtur  vel  mori  satius  fuisse, 
quam  esse  cum  iis.  Ad  haec  igitur  cogita,  mi  Attice, 
vel  potius  excogita.  Quemvis  eventum  fortius  feraui, 
<quam  hunc  dolorem. 

"  Cccsar,  Imp,  S.  D.  Ciccroni,  Imp. 

"  Cum  Furnium  nostrum  tantum  vidissem,  ne- 
que  loqui  neque  audire  meo  commodo  potuissem  ; 
properarem,  atque  essem  in  itinere,  praemissis  jam 
legionibus ;  praeterire  tamen  non  potui,  quin  et  scri- 
berem  ad  te,  et  illum  mitterem,  gratiasque  agerem  : 
etsi  hoc  et  feci  saepe,  et  saepius  mihi  facturus  videor  ; 
ita  de  me  mereris.  In  primis  a  te  peto,  quoniam 
confido  me  celeriter  ad  Urbem  venturum,  ut  te  ibi 
videam,  ut  tuo  consilio,  gratia,  dignitate,  ope  om- 
nium  rerum,  uti  possim.  Ad  propositum  revertar : 
festinationi  meae  brevitatique  literarum  ignobces. 
Reliqua  ex  Furnio  cognosces." 

Scripseram  ad  te  epistolam,  quam  darem  IV 
Idus :  sed  eo  die  is,  cui  dare  volueram,  non  est  pro- 
fectus.  Venit  autem  eo  ipso  die  ille  celeripes,  quem 
Salvius  dixerat :  attulit  uberrimas  tuas  literas,  quae 
mihi  quiddam  quasi  animulae  restillarunt :  recrea- 
tum  enim  me  non  queo  dicere.  Sed  plane  to  cwsycv 
effecistL  Ego  enim  non  jam  id  ago  (mihi  crede)  ut 
prosperos  exitus  consequar  :  sic  enim  video,  nec  duo- 
bus  his  vivis,  nec  hoc  uno,  nos  unquam  rempubli- 
cam  habituros.  Ita  neque  de  otio  nostro  spero  jam, 
nec  ullam  acerbitatem  recuso.  Unum  illud  extimes- 
cebam,  ne  quid  turpiter  facerem,  vel,  dicam,  jam 
effecissem. 

Sic  ergo  habeto,  salutares  te  mihi  literas  misisse  : 
neque  solum  has  longiores,  quibus  nihil  potest  esse 
explicatius,  nihil  perfectius  ;  sed  etiam  illas  brevio- 
res,  in  quibus  hoc  mihi  jucundissimum  fuit,  consi- 
lium  factumque  nostrum  a  Sexto  probari :  pergra- 
tumque  mihi  tu  fecisti,  a  quo  diligi  me,  et,  quid 
rectum  sit,  intelligi,  scio.  Longior  vero  tua  epistola 
non  me  solum,  sed  meos  omnes,  asgritudine  levavit. 
Itaque  utar  tuo  consilio,  et  ero  in  Formiano ;  ne  aut 
ad  Urbem  arrocvryjcns  mea  animadvertatur ;  aut,  si 
nec  hic  nec  illic  eum  videro,  devitatum  se  a  me 
putet. 

Quod  autem  suades,  ut  ab  eo  petam,  ut  mihi 
concedat,  ut  idem  tribuam  Pompeio,  quod  ipsi  tri- 
buerim ;  id  me  jam  pridem  agere  intelliges  et  literis 
Balbi  et  Oppii ;  quarum  exempla  tibi  misi.  Misi 
etiam  Caesaris  ad  eos,  sana  mente  scriptas,  quo  mo- 
do  in  tanta  insania.  Sin  mihi  Caesar  hoc  non  conce- 
dat ;  video  tibi  placere  illud,  me  noXiTsv/txa  de  pace 
suscipere ;  in  quo  non  extimesco  periculum.  Cum 
enim  tot  impendeant,  cur  non  honestissimo  depacisci 
velim  ?  Sed  vereor,  ne  Pompeio  quid  oneris  impo- 
nam; 

Mq  fioi  yopyeirjv  xe^aXr^  $e;s>o/o  7reX(vpou 

intorqueat.  Mirandum  enim  in  modum  Cnaeus  noster 
Sullani  regni  similitudinem  concupivit.  E<Swp  coi 
Xeyw.  Nihil  ille  unquam  minus  obscure  tulit.  Cum 
hocne  igitur,  inquies,  esse  vis  ?  Beneficium  sequor, 

mihi  crede,  non  causam,  ut  in  Milone,  utin Sed 

hasc  hactenus. 

Causa  igitur  non  bona  est  ?  Immo,  optima  :  sed 
agetur  (memento)  foedissime.  Primum,  consilium 
est,  sufFocare  Urbem  et  Italiam  fame,  deinde,  agros 
vastare,  urere,  pecuniis  locupletum  non  abstinere. 
Sed,  cum  eadem  metuam  ab  hac  parte ;  si  illinc 
beneficium  non  sit,  rectius  putem  quidvis  domi  per- 
peti.  Sed  ita  meruisseillum  de  me  puto,  ut  txyjxptariocg 
crimen  subire  non  audeam  :  quamquam  a  te  ejus 
quoque  rei  justa  defensio  est  explicata. 

De  triumpho  tibi  assentior  ;  quem  quidem  totum 
facile  et  libenter  abjecero. 

Egregie  probo  fore,  ut,  dum  agamus,  6  -nXovg 
tvpouog  obrepat :  si  modo,  inquis,  satis  ille  erit  firmus. 
Est  firmior  etiam  quam  putabamus.  De  isto  licet 
bene  speres.  Promitto  tibi,  si  valebit,  tegulam  illum 
in  Italia  nullam  relicturum.  Tene  igitur  socio  ? 
Contra  (mehercule)  meum  judicium,  et  contra  om- 
nium  antiquorum  auctoritatem :  nec  tam  ut  illa  ad- 
juvem,  quam  ut  haec  ne  videam,  cupio  discedere. 
Noli  enim  putare  tolerabiles  horum  insanias,  nec 
uniusmodi  fore.  Etsi  quid  te  horum  fugit  ?  legibus, 
judiciis,  senatu  sublato,  libidines,  audacias,  sumtus, 
egestates,  tot  egentissimorum  hominum,  nec  privatas 
posse  res,  nec  rem  publicam,  sustinere. 

Abeamus  igitur  inde  qualibet  navigatione:  etsi 
id  quidem,  ut  tibi  videbitur :  sed  certe  abeamus. 
Sciemus  enim,  (id,  quod  exspectas)  quid  Brundisii 
actum  sit.  Bonis  viris  quod  ais  probari,  quae  adhuc 
fecerimus,  scirique  ab  iis  nos  non  profectos,  valde 
gaudeo ;  si  est  nunc  ullus  gaudendi  locus.  De  Len- 

tulo  investigabo  diligentius  :  id  mandavi  Philotimo, 
homini  forti,  ac  nimium  optimati. 

Extremum  est,  ut  tibi  argumentum  ad  scriben- 
dum  fortasse  jam  desit :  (nec  enim  alia  de  re  nunc 
ulla  scribi  potest ;  et  de  hac  quid  jam  amplius  inve- 
niri  potest  ?)  sed  quoniam  et  ingenium  suppeditat, 
(dico,  mehercule,  ut  sentio)  et  amor,  quo  et  meum 
ingenium  incitatur  ;  perge,  ut  facis,  et  scribe,  quan- 
tum  potes. 

In  Epirum  quod  me  non  invitas,  comitem  non 
molestum,  subirascor :  sed  vale  :  nam,  ut  tibi  am- 
bulandum,  ungendum,  sic  mihi  dormiendum :  et- 
enim  literse  tuae  mihi  somnum  attulerunt. 

u  Ballus  et  Oppius  S.  D.  M.  Ciccroni. 

u  Nedum  hominum  humilium,  ut  nos  sumus,  sed 
etiam  amplissimorum  virorum,  consilia  ex  eventu, 
non  ex  voluntate,  a  plerisque  probari  solent.  Ta- 
men,  freti  tua,  humanitate,  quod  verissimum  nobis 
videbitur,  de  eo  quod  ad  nos  scripsisti,  tibi  consilium 
dabimus;  quod  si  non  fuerit  prudens,  at  certe  ab 
optima  flde  et  optimo  animo  proficiscetur.  Nos 
nisi,  quod  nostro  judicio  Caesarem  facere  oportere 
existimamus,  ut,  simul  Romam  venerit,  agat  de  re- 
conciliatione  gratiae  suae  et  Pompeii,  id  eum  factu- 
rum,  ex  ipso  cognovissemus  ;  te  hortari  desineremus, 
ut  velles  iis  rebus  interesse,  quo  facilius  et  majore 
cum  dignitate  per  te,  qui  utrique  es  conjunctus,  res 
tota  confieret :  aut,  si  ex  contrario  putaremus  Caesa- 
rem  id  non  facturum,  et  eum  velle  cum  Pompeio 
bellum  gerere  sciremus ;  nunquam  tibi  suaderemus, 
contra  hominem  optime  de  te  meritum,  arma  fer- 
res;  sicuti  te  semper  oravimus,  ne  contra  Caesarem 
pugnares. 

"  Sed,  cum  etiamnum,  quid  facturus  Caesar  sit, 
magis  opinari  quam  scire  possimus ;  non  possumus, 
nisi  hoc  ;  non  videri  eam  tuam  esse  dignitatem,  ne- 

(Epist.)  vol.  itt.  c 

que  fidem  omnibus  cognitam,  ut  contra  alterutrum, 
cum  utrique  sis  maxime  necessarius,  arma  feras :  et 
hoc,  non  dubitamus,  quin  Cassar,  pro  sua  humani- 
tate,  maxime  sit  probaturus.  Nos  tamen  (si  tibi  vi- 
debitur)  ad  Caesarem  scribemus,  ut  nos  certiores 
faciat,  quid  hac  re  acturus  sit :  a  quo  si  erit  nobis 
rescriptum,  statim,  quae  sentiemus,  ad  te  scribemus : 
et  tibi  fidem  faciemus,  nos  ea  suadere,  quae  nobis 
videntur  tuae  dignitati,  non  Caesaris  rationi,  esse 
utilissima :  et  hoc  Caesarem,  pro  sua  indulgentia  in 
nos,  probaturum  putamus." 

u  Balbus  Cicero?ii,  Imp.  S. 

"  S.  V.  B.  E.  Posteaquam  literas  communes  cum 
Oppio  ad  te  dedi,  ab  Caesare  epistolam  accepi,  cujus 
exemplum  tibi  misi ;  ex  quibus  perspicere  poteris, 
quam  cupiat  concordiam,  et  Pompeium  reconciliare, 
et  quam  remotus  sit  ab  omni  crudelitate ;  quod  eum 
sentire,  ut  debeo,  valde  gaudeo. 

u  De  te  et  tua  fide  et  pietate,  idem  (mehercule),  mi 
Cicero,  sentio,  quod  tu  ;  non  posse  tuam  famam  et 
officium  sustinere,  ut  contra  eum  arma  feras,  a  quo 
tantum  beneficium  te  accepisse  praedices.  Caesarem 
hoc  idem  probaturum,  exploratum,  pro  singulari 
ejus  humanitate,  habeo  ;  eique  cumulatissime  satis- 
facturum  te  certo  scio,  cum  nullam  partem  belli 
contra  eum  suscipias,  neque  socius  ejus  adversariis 
fueris.  Atque  hoc  non  solum  in  te,  tali  et  tanto  viro, 
satis  habebit,  sed  etiam  mihi  ipse  sua  concessit 
voluntate,  ne  in  iis  castris  essem,  quae  contra  Lentu- 
lum  aut  Pompeium  futura  essent ;  quorum  beneficia 
maxima  haberem ;  sibique  satis  esse  dixit,  si  roga- 
tus  urbana  officia  sibi  praestitissem ;  quae  etiam  illis, 
si  vellem,  praestare  possem. 

"  Itaque  nunc  Romae  omnia  negotia  Lentuli  pro- 
curo,  sustineo;  meumque  officium,  fidem,  pieta- 
tem,  hii  praesto.  Sed  (mehercule)  rursus  jam  abjec- 


AD  ATTICUM.  Lm.  IX.  7-  15 

tam  compositionis  spem  non  desperatissimam  esse 
puto  ;  quoniam  Caesar  est  ea  mente,  qua  optare  de- 
bemus.  Hac  re  mihi  placet,  si  tibi  videtur,  te  ad 
eum  scribere,  et  ab  eo  praesidium  petere,  ut  petisti 
a  Pompeio,  me  quidem  approbante,  temporibus  Mi- 
lonianis.  Praestabo,  (si  Caesarem  bene  novi)  eum 
prius  tuae  dignitatis,  quam  suae  utilitatis,  rationem 
habiturum. 

u  Haec  quam  prudenter  tibi  scribam,  nescio  :  sed 
illud  certe  scio,  me  ab  singulari  amore  ac  benevo- 
lentia,  quaxumque  scribo,  tibi  scribere :  quod  te 
(ita,  incolumi  Caesare,  moriar)  tanti  facio,  ut  paucos 
aeque  ac  te  caros  habeam.  De  hac  re  cum  aliquid 
constitueris,  velim  mihi  scribas.  Nam  non  medio- 
criter  laboro,  ut  utrique  (ut  vis)  tuam  benevolen- 
tiam  praestare  possis  :  quam  (mehercule)  te  praesta- 
turum  confido.  Fac  valeas." 

"  Ccesar  Ojjpio^  Cornclio,  S. 

"  Gaudeo  (mehercule)  vos  significare  literis,  quam 
valde  probetis  ea  quae  apud  Corhnium  sunt  gesta. 
Consilio  vestro  utar  libenter,  et  hoc  libentius,  quod 
mea  sponte  facere  constitueram,  ut  quam  lenissi- 
mum  me  praeberem  ;  et  Pompeium,  darem  operam, 
ut  reconciliarem.  Tentemus  hoc  modo,  si  possumus 
omnium  voluntates  recuperare,  et  diuturna  victoria. 
uti ;  quoniam  reliqui  crudelitate  odium  effugere  non 
potuerunt,  neque  victoriam  diutius  tenere,  praeter 
unum  L.  Sullam,  quem  imitaturus  non  sum.  Haec 
nova  sit  ratio  vincendi ;  ut  misericordia,  et  liberali- 
tate  nos  muniamus.  Id  quemadmodum  fieri  possit, 
nonnulla  mihi  in  mentem  veniunt ;  et  multa  reperiri 
possunt.  De  his  rebus,  rogo  vos,  ut  cogitationem 
suscipiatis. 

u  Cn.  Magium,  Pompeii  praefectum,  deprehendi. 
Scilicet  meo  instituto  usus  sum,  et  eum  statim  mis- 
sum  feci.   Jam  duo   praefecti  fabrum   Pompeii  in 

meam  potestatem  venerunt,  et  a  me  missi  sunt.  Si 
volent  grati  esse,  debebunt  Pompeium  hortari,  ut 
malit  mihi  esse  amicus,  quam  his  qui  et  illi  et  mihi 
semper  fuerunt  inimicissimi :  quorum  artificiis  efTec- 
tum  est,  ut  respublica  in  hunc  statum  perveniret." 


(8.)  CICERO  ATTICO  S. 

Coenantibus  pridie  Idus  nobis,  ac  noctu  quidem, 
Statius  a  te  epistolam  brevem  attulit.  De  L.  Tor- 
quato  quod  quaeris,  non  modo  Lucius,  sed  etiam 
Aulus,  profectus  est ;  alter  multos  dies.  De  Reati- 
norum  corona  quod  scribis,  moleste  fero  in  agro 
Sabino  sementem  fieri  proscriptionis.  Senatores  mul- 
tos  esse  Romae,  nos  quoque  audieramus.  Ecquid 
potes  dicere,  cur  exierint?  In  his  locis  opinio  est, 
conjectura  magis,  quam  nuntio  aut  literis,  Caesarem 
Formiis  a.  d.  XI  Calend.  Apriles  fore.  Hic  ego 
vellem  habere  Homeri  illam  Minervam  simulatam 
Mentori,  cui  dicerem, 

IVICVTO^,  TTOjg  T    <Xp    lU)j  rrwgT    <xp  TTpoaTTTV^o/jLat  ocvtov  ; 

Nullam  rem  unquam  difficiliorem  cogitavi :  sed  co- 
gito  tamen ;  nec  ero  (ut  in  malis)  imparatus.  Sed 
cura  ut  valeas.  Puto  enim,  diem  tuum  heri  fuisse. 


(9.)  CICERO  ATTICO  S. 

Tres  epistolas  tuas  accepi  postridie  Idus :  erant 
autem  IV,  III,  pridie  Idus,  datae :  igitur  antiquissi- 
mae  cuique  primum  respondebo.  Assentio  tibi,  ut  in 
Formiano  potissimum  commorer :  etiam  de  Supero 
Mari :  palpaboque  (ut  antea  ad  te  scripsi),  ecquo- 
nam  modo  possim,  voluntate  ejus,  nullam  rei  pu- 
blica?  partem  attingere. 

Quod  laudas,  quia  oblivisci  me  scripsi  ante  facta 

et  delicta  nostri  amici ;  ego  vero  ita  facio.  Quin  ea 
ipsa,  quas  a  te  commemorantur,  secus  ab  eo  in  me 
ipsum  facta  esse,  non  memini :  ianto  plus  apud  me 
valere  beneficii  gratiam,  quam  injuriae  dolorem,  volo. 
Faciamus  igitur,  ut  censes ;  colligamusque  nos. 
SoQio-tevo)  enim,  simul  ut  rus  decurro  ;  atque  in  de- 
cursu  3-6  0-e/;  meas  commentari  non  desino :  sed  sunt 
quaedam  earum  perdifnciles  ad  judicandum. 

De  optimatibus,  sit  sane  ita,  ut  vis.  Sed  ndsti 
illud,  A/ovuo-^o;  ev  Ko  ptvSy.  Titinii  filius  apud  Caesa- 
rem  est.  Quod  autem  quasi  vereri  videris,  ne  mihi 
tua  consilia  displiceant ;  me  vero  nihil  delectat  aliud, 
nisi  consilium  et  literae  tuae.  Quare,  fac  (ut  ostendis) 
ne  destiteris  ad  me,  quidquid  tibi  in  mentem  vene- 
rit,  scribere  :  mihi  nihil  potest  esse  gratius. 

Venio  ad  alteram  nunc  epistolam.  Recte  non 
credis  de  numero  militum.  Ipso  dimidio  plus  scrip- 
sit  Clodia.  Falsum  etiam  de  corruptis  navibus.  Quod 
consules  laudas ;  ego  quoque  animum  laudo,  sed 
consilium  reprehendo.  Discessu  enim  illorum,  actio 
de  pace  sublata  est ;  quam  quidem  ego  meditabar. 
Itaque  postea  Demetrii  librum  De  Concordia  tibi 
remisi,  et  Philotimo  dedi. 

Nec  vero  dubito,  quin  exitiosum  bellum  impen- 
deat,  cujus  initium  ducetur  a  fame.  Et  me  tamen 
doleo  non  interesse  huic  bello !  in  quo  tanta  vis 
sceleris  futura  est,  ut,  cum  parentes  non  alere  nefa- 
rium  sit,  nostri  principes  antiquissimam  et  sanctissi- 
mam  parentem,  patriam,  fame  necandam  putent. 
Atque  hoc  non  opinione  timeo  ;  sed  interfui  sermo- 
nibus.  Omnis  haec  classis  Alexandria,  Colchis,  Tyro, 
Sidone,  Arado,  Cypro,  Pamphylia,  Lycia,  Rhodo, 
Chio,  Byzantio,  Lesbo,  Smyrna,  Mileto,  Coo,  ad 
intercludendos  commeatus  Italiae,  et  ad  occupandas 
frumentarias  provincias,  comparatur. 

At  quam  veniet  iratus !  et  iis  quidem  maxime, 
qui  eam  maxime  salvam  volebant,  quasi  relictus  ab 
iisi,  quos  rcliquit.  Itaque  mihi.,  dubitanti  quid  mc 

c  3 

facere  par  sit,  permagnum  pondus  affert  benevo- 
lentia  erga  illum  ;  qua.  demta,  perire  melius  esset  in 
patria,  quam  patriam  servando  evertere. 

De  Septemtrione,  plane  ita  est.  Metuo,  ne  vexetur 
Epirus.  Sed  quem  tu  locum  Graeciae  non  direptum 
iri  putas  ?  Praedicat  enim  palam,  et  militibus  osten- 
dit,  se  largitione  ipsa  superiorem,  quam  hunc,  fore. 
Illud  me  praeclare  admones,  cum  illum  videro,  ne 
nimis  indulgenter,  et  ut  cum  gravitate  potius,  loquar. 
Plane  sic  faciendum.  Arpinum,  cum  eum  conve- 
nero,  cogito ;  ne  forte  aut  absim,  cum  veniet,  aut 
cursem  huc  illuc  via  deterrima.  Bibulum,  ut  scribis, 
audio  venisse,  et  redisse  pridie  Idus. 

Philotimum,  ut  ais  epistola  tertia,  exspectabas. 
At  ille  Idibus  a  me  profectus  est.  Eo  serius  ad  tuam 
illam  epistolam,  cui  ego  statim  rescripseram,  redditae 
sunt  meae  literae.  De  Domitio,  ut  scribis,  ita  opinor 
esse,  ut  et  in  Cosano  sit,  et  consilium  ejus  igno» 
retur. 

Iste  omnium  turpissimus  et  sordidissimus,  qui 
consularia  comitia  a  praetore  ait  haberi  posse,  est 
ille  quidem,  qui  semper  in  re  publica  fuit.  Itaque 
nimirum  hoc  illud  est,  quod  Caesar  scribit  in  ea 
epistola,  cujus  exemplum  ad  te  misi,  se  velle  uti 
"  consilio"  meo  ;  age,  esto  hoc  commune:  "  gratia ;" 
ineptum  id  quidem  ;  sed,  puto,  hoc  simulat  ad  quas- 
dam  senatorum  sententias :  "  dignitate ;"  fortasse 
[sententiae]  consularis.  Illud  extremum  est,  uope 
omnium  rerum.'"  Id  ego  suspicari  ccepi  tum  ex  tuis 
literis,  aut  hoc  ipsum  esse,  aut  non  multo  secus. 
Nam  permagni  ejus  interest,  rem  ad  interregnum 
non  venire.  Id  assequitur,  si  per  praetorem  consules 
creantur.  Nos  autem  in  libris  habemus,  non  modo 
consules  a  praetore,  sed  ne  praetores  quidem,  creari 
jus  esse  ;  idque  factum  esse  nunquam  :  consules,  eo 
non  esse  jus,  quod  majus  imperium  a  minore  rogari 
non  sit  jus;  prastores  autem,  cum  ita  rogentur,  ut 
eollegcc  consuluin  sint,  quorum  est  majus  impcrium. 

Aberit  non  longe,  quin  hoc  a  me  decerni  velit,  ne- 
que  sit  contentus  Galba,  Scaevola,  Cassio,  Antonio. 

Tote  fxot  \ocvai  evpeix  ySrwu 

Sed,  quanta  tempestas  impendeat,  vides.  Qui  trans- 
ierint  senatores,  scribam  ad  te,  cum  certum  habebo. 
De  re  frumentaria  recte  intelligis  ;  quaj  nullo  modo 
administrari  sine  vectigalibus  potest :  nec  sine  causa 
et  eos  qui  circum  illum  sunt,  omnia  postulantes,  et 
bellum  nefarium,  times. 

Trebatium  nostrum,  etsi  (ut  scribis)  nihil  bene 
sperat,  tamen  videre  sane  velim  :  quem  fac  horteris, 
ut  properet.  Opportune  enim  ad  me  ante  adventum 
Caesaris  venerit. 

De  Lanuvino,  statim,  ut  audivi  Phameam  mor- 
tuum,  optavi,  si  modo  esset  futura  respublica,  ut  id 
aliquis  emeret '  meorum :  neque  tamen  de  te,  qui 
maximemeus,cogitavi.  Sciebam  enim  te,  quoto  anno, 
et  quantum  in  solo,  solere  quaerere :  neque  solum 
Roma?,  sed  etiam  Deli,  tuum  digamma  videram. 
Verumtamen  ego  illud,  quamquam  est  bellum,  mi- 
noris  aestimo,  quam  aestimabatur  Marcellino  consule, 
cum  ego  istos  hortulos,  propter  domum,  Antii  quam 
tum  habebam,  jucundiores  mihi  fore  putabam,  et 
minore  impensa,  quam  si  Tusculanum  refecissem : 
volui  HS  D :  egi  perpraedem,  illedaret,  Antii  cum  ha- 
beret  venale  :  noluit.  Sed  nunc  omnia  ista  jacere  puto 
propter  nummorum  caritatem.  Mihi  quidem  erit  ap- 
tissimum,  vel  nobis  potius,  si  tu  emeris.  Sed  ejus  de- 
mentias  cave  contemnas.  Valde  est  venustum  :  quam- 
quam  mihi  ista  omniajam  addicta  vastitati  videntur. 

Respondi  epistolis  tribus :  sed  exspecto  alias :  nam 
me  adhuc  tuae  literae  sustentarunt.  Data  Liberalibus. 

(  10.)   CICERO  ATTICO  S. 

jNihil  habebam,  quocl  scribcrcm.  Neque  enim 
novi  quidquam  audicram ;    ct  ad  tuas  omnes   re- 

scripseram  pridie.  Sed,  cum  me  aegritudo  non  solum 
sonino  privaret,  verum  ne  vigilare  quidem  sine  sum- 
mo  dolore  pateretur,  tecum  ut  quasi  loquerer  (in 
quo  uno  acquiesco),  hoc  nescio  quid,  nullo  argumento 
proposito,  scribere  institui. 

Amens  mihi  fuisse  videor  a  principio ;  et  me  una 
haec  res  torquet,  quod  non,  omnibus  in  rebus  laben- 
tem,  vel  potius  ruentem,  Pompeium,  tamquam  unus 
manipularis,  secutus  sim.  Vidi  hominem  XIV  Cal. 
Febr.  plenum  formidinis  :  illo  ipso  die  sensi,  quid 
ageret :  nunquam  mihi  postea  placuit ;  nec  unquam 
aliud  in  alio  peccare  destitit.  Nihil  interim  ad  me 
scribere ;  nihil  nisi  fugam  cogitare.  Quid  quaeris  ? 
sicut  £!/  toi;  spwTixotg  alienant  immundae,  insulsa?, 
indecorae;  sic  me  illius  fugae  negligentiaeque  defor- 
mitas  avertit  ab  amore.  Nihil  enim  dignum  faciebat, 
quare  ejus  fugac  comitem  me  adjungerem.  Nunc 
emergit  amor  ;  nunc  desiderium  ferre  non  possum ; 
nunc  mihi  nihil  libri,  nihil  literae,  nihil  doctrina  pro- 
dest :  ita  dies  et  noctes,  tamquam  avis  illa,  mare 
prospecto ;  evolare  cupio. 

Do,  do  poenas  temeritatis  meae :  etsi  quae  fuit  illa 
temeritas  ?  quid  feci  non  consideratissime  ?  Si  enim 
nihil  praeter  fugam  quaereretur,  fugissem  libentissi- 
me  :  sed  genus  belli  crudelissimi  et  maximi,  quod, 
nondum  vident  homines,  quale  futurum  sit,  perhor- 
rui.  Quae  minae  municipiis;  quae  nominatim  viris 
bonis  !  quae  denique  omnibus,  qui  remansissent ! 
quam  crebro  illud,  "  Sulla  potuit ;  ego  non  potero  ?" 
Mihi  autem  haeserunt  illa:  male  Tarquinius,  qui 
Porsenam,  qui  Octavium  Mamilium,  contra  patriam ; 
impie  Coriolanus,  qui  auxilium  petiit  a  Volscis ; 
yecte  Themistocles,  qui  mori  maluit ;  nefarius  Hip- 
pias,  Pisistrati  filius,  qui  in  Marathonia.  pugna.  ceci- 
dit,  arma  contra  patriam  ferens.  At  Sulla,  at  Marius, 
at  Cinna,  recte,  immo  jure  fortasse :  sed  quid  eorum 
victoria  crudelius  ?  quid  funestius  ? 
.    Hujiifc  belli  genus  fugi,  et  eo  magi*,  quod  crude- 

Kora  etiam  cogitari  et  parari  videbam.  Me,  quem 
nonnulli  conservatorem  istius  urbis,  quem  parentem, 
esse  dixerunt,  Getarum,  et  Armeniorum,  et  Colcho- 
rum,  copias  ad  eam  adducere  ?  me  meis  civibus  fa- 
mem,  vastitatem  inferre  Italiae? 

Hunc,  primum,  mortalem  esse,  deinde  etiam  mul- 
tis  modis  posse  exstingui,  cogitabam  :  urbem  autem, 
et  populum  nostrum  servandum  ad  immortalitatem, 
quantum  in  nobis  esset,  putabam ;  et  tamen  spes 
quaedam  me  obtentabat,  fore,  ut  aliquid  conveniret 
potius,  quam  aut  hic  tantum  sceleris,  aut  ille  tantum 
flagitii,  admitteret. 

Alia  res  nunc  tota  est,  alia  mens  mea.  Sol  (ut 
est  in  tua  quadam  epistola)  excidisse  mihi  e  mundo 
videtur.  Ut,  aegroto  dum  anima  est,  spes  esse  dicitur ; 
sic  ego,  quoad  Pompeius  in  Italia,  fuit,  sperare  non 
destiti.  Haec,  haec  me  fefellerunt :  et  (ut  verum  lo- 
quar)  aetas,  jam  a  diuturnis  laboribus  devexa  ad 
otium,  domesticarum  me  rerum  delectatione  molliit. 
Nunc,  si  vel  periculo  experiendum  erit,  experiar 
certe,  ut  hinc  avolem.  Ante  oportuit  fortasse :  sed 
ea,  quae  scripsi,  me  tardarunt,  et  auctoritas  maxime 
tua.  Nam,  cum  ad  hunc  locum  venissem,  evolvi  volu- 
men  epistolarum  tuarum,  quod  ego  sub  signo  habeo, 
servoque  diligentissime.  Erat  igitur  in  ea,  quam  X 
Calend.  Februarii  dederas,  hoc  modo :  "  Sed  vide- 
amus,  et  Cnasus  quid  agat,  et  illius  rationes  quorsum 
fluant.  Quod  si  iste  Italiam  relinquet ;  faciet  om- 
nino  male,  et,  ut  ego  existimo,  ahoyio-Tu);.  Sed  tum 
demum  consilia  nostra  commutanda  erunt."  Hoc 
scribis  post  diem  quartum  quam  ab  Urbe  discessi- 
mus ;  deinde  VIII  Calend.  Eebruarias,  "  Tantum- 
modo  Cnaeus  noster,  ne,  ut  Urbem  cnhoyia-rwg  reli- 
quit,  sic  Italiam  relinquat." 

Eodem  die  das  alteras,  quibus  mihi  consulenti 
planissime  respondes.  Est  enim  sic  :  "  Sed  venio  ad 
consultationem  tuam.  Si  Cnaeus  Italia  cedit,  in  Ur- 
bem  redeundum  puto  :  cfuae  enim  finis  peregrina- 

tionis  ?"  Hoc  mihi  plane  haesit :  et  nunc  ita  video, 
infinitum  bellum  junctum  miserrima  fuga,  quam  tu 
peregrinationem  vxoxopity. 

Sequitur  ^07x0;  VI  Calend.  Februarias :  "  Ego, 
si  Pornpeius  manet  in  Italia,  nec  res  ad  pactionem 
venit,  longius  bellum  puto  fore :  sin  Italiam  relin- 
quit,  ad  posterum  bellum  ao-7rov8ov  strui  existimo.' 
Hujus  igitur  belli  ego  particeps  et  socius  et  adjutor 
esse  cogor,  quod  et  acnrovlvj  est,  et  cum  civibus. 

Deinde  VII  Idus  Februarias,  cum  jam  plura  au- 
dires  de  Pompeii  consilio,  concludis  epistolam  quam- 
dam  hoc  modo  :  "  Ego  quidem  tibi  non  sim  auctor, 
si  Pompeius  Italiam  relinquit,  te  quoque  profugere. 
Summo  enim  periculo  facies,  nec  reipublicae  pro- 
deris ;  cui  quidem  posterius  poteris  prodesse,  si 
manseris."  Quem  <piKo7rotrpiv  ac  7toKitiao^  hominis 
prudentis  et  amici,  tali  admonitu,  non  moveret  auc- 
toritas  ? 

Deinceps  III  Idus  Februar.  iterum  mihi  respon- 
des  consulenti,  sic  :  "  Quod  quaeris  a  me,  fugamne 
[fidam,  an  moram  deserendam,]  utiliorem  putem; 
ego  vero  in  praesentia  subitum  discessum,  et  praeci- 
pitem  profectionem,  cum  tibi,  tum  ipsi  Cnaeo,  inuti- 
lem  et  periculosam  puto :  et  satius  esse  existimo, 
vos  dispertitos,  et  in  speculis,  esse.  Sed  (medius 
fidius)  turpe  nobis  puto  esse  de  fuga  cogitare."  Hoc 
turpe  Cnaeus  noster  biennio  ante  cogitavit :  ita  sul- 
laturit  animus  ejus  et  proscripturit  diu. 

Inde,  ut  opinor,  cum  tu  ad  me  quaedam  yev«e<wT«- 
pov  scripsisses,  et  ego  mihi  a  te  quaedam  significari 
putassem,  ut  Italia  cederem;  detestaris  hoc  dili- 
genter  XI  Calend.  Martias :  '>  Ego  vero  nulla  epi- 
stola  significavi,  si  Cnaeus  Italia  cederet,  ut  tu  una 
cederes  :  aut,  si  significavi,  non  dico,  fui  inconstans, 
sed  demens.,,  In  eadem  epistola,  alio  loco,  "  Nihil 
relinquitur,  nisi  fuga :  cui  te  socium  neutiquam 
puto  esse  oportere,  nec  unquam  putavi." 

Totam  autem  hanc  deliberationem  evolvis  accura- 

tius  in  literis  VIII  Calend.  Mart.  datis :  "  Si  M' 
Lepidus  et  L.  Volcatius  remanent,  manendum  puto, 
ita  ut,  si  salvus  sit  Pompeius,  et  constiterit  alicubi, 
hanc  vexviotv  relinquas  ;  et  te  in  certamine  vinci 
cum  illo  facilius  patiaris,  quam  cum  hoc  in  ea,  quas 
perspicitur  futura,  colluvie  regnare."  Multa  disputas 
huic  sententiae  convenientia.  Inde  ad  extremum, 
"  Quid  si,"  inquis,  "  Lepidus  et  Volcatius  disce- 
dunt  ?  plane  airofoj.  Quod  evenerit  igitur,  et  quod 
egeris,  id  cTepxreov  putabo."  Si  tum  dubitaras, 
nunc  certe  non  dubitas,  istis  manentibus. 

Deinde  in  ipsa  fuga  V  Cal.  Martias  :  "  Interea 
non  dubito,  quin  in  Formiano  mansurus  sis.  Com- 
modissime  enim  ro  jmsKXcv  ibi  x<xpa$oxr)osis."  Ad  Cal. 
Martias,  cum  ille  quintum  jam  diem  Brundisii  es- 
set :  "  Tum  poterimus  deliberare,  non  scilicet  in- 
tegra  re,  sed  certe  minus  infracta,  quam  si  una  pro- 
jeceris  te.*'  Deinde  IV  Nonas  Martias,  vno  rr\v  Xr^iv 
cum  breviter  scriberes,  tamen  ponis  hoc  :\"  Cras  scri- 
bam  plura,  et  ad  omnia:  hoc  tamen  dicam,  non 
pcenitere  me  consilii  de  tua  mansione :  et,  quam- 
quam  magna  sollicitudine,  tamen  (quia  minus  mali 
puto  esse,  quam  in  illa  profectione)  maneo  in  senten- 
tia,  et  gaudeo  te  mansisse." 

Cum  vero  jam  angerer,  et  timerem,  ne  quid  a  me 
dedecoris  esset  admissum,  III  Nonas  Martias,  "  Ta- 
men,  te  non  esse  una  cum  Pompeio,  non  fero  mo- 
leste.  Postea  si  opus  fuerit,  non  erit  difficile ;  et 
illi,  quoquo  tempore  fiet,  erit  aa/xevi gtov.  Sed  hoc 
ita  dico,  si  hic,  qua  ratione  initium  fecit,  eadem 
caetera  aget,  sincere,  temperate,  prudenter  ;  valde 
"videro,  et  consideratius  utilitati  nostrae  consuluero." 
VII  Idus  Martias,  scribis,  Peducaeo  quoque  nostro 
probari,  quod  quierim ;  cujus  auctoritas  multum 
apud  me  valet. 

His  ego  tuis  scriptis  me  consolor,  ut  nihil  a  me 
adhuc  delictum  putem.  Tu  modo  auctoritatem  tuam 
defehdito ;   adversus  me,  r.ihtl  opus  est :  sed  con- 

sciis  egeo  aliis.  Ego,  si  nihil  peccavi,  reliqua  tuebor. 
Ad  ea  tu  te  hortare  ;  et  me  omnino  tua  cogitatione 
adjuva.  Hic  nihildum  de  reditu  Caesaris  audiebatur. 
Ego  his  literis  hoc  tamen  profeci ;  perlegi  omnes 
tuas,  et  ih  eo  acquievi. 


(11.)  CICERO  ATTICO  S. 

Lentulum  nostrum  scis  Puteolis  esse :  quod  cum 
e  viatore  quodam  esset  auditum,  qui  se  diceret  eum 
in  Appia  (cum  is  paulum  lecticam  aperuisset)  co- 
gnosse ;  etsi  vix  verisimile,  misi  tamen  Puteolos  pue- 
ros,  qui  pervestigarent,  et  ad  eum  literas.  Inventus 
est  vix  in  hortis  suis  se  occultans ;  literasque  mihi 
remisit,  mirifice  gratias  agens  Caesari :  de  suo  autem 
consilio,  C.  Caecio  mandata  ad  me  dedisse.  Eum 
ego  hodie  exspectabam,  id  est  XIII  Cal.  Apriles. 

Venit  etiam  ad  me  Matius  Quinquatribus,  homo, 
mehercule,  (ut  mihi  visus  est)  temperatus  et  pru- 
dens :  existimatus  quidem  est  semper  auctor  otii. 
Quam  ille  haec  non  probare  mihi  quidem  visus  est ! 
quam  illam  vexuiav  (ut  tu  appellas)  timere !  Huic 
ego,  in  multo  sermone,  epistolam  ad  me  Caesaris  os- 
tendi,  eam,  cujus  exemplum  ad  te  antea  misi ;  roga- 
vique,  ut  interpretaretur,  quid  esset,  quod  ille  scri- 
beret,  consilio  meo  se  uti  velle,  gratia,  dignitate, 
ope  rerum  omnium.  Respondit,  se  non  dubitare, 
quin  et  opem  et  gratiam  meam  ille  ad  pacificationem 
quaereret.  Utinam  aliquod,  in  hac  miseria  reipubli- 
cae,  7toA*t<xov  opus  efficere  et  navare  mihi  liceat ! 
Matius  quidem  et  illum  in  ea  sententia  esse  confide- 
bat,  et  se  auctorem  fore  pollicebatur. 

Pridie  apud  me  Crassipes  fuerat,  qui  se  pridie 
Nonas  Martias  Brundisio  profectum,  atque  ibi  Pom- 
peium  reliquisse,  dicebat :  quod  etiam,  qui  VIII 
Idus  illinc  profecti  erant,  nuntiabant :  illa  vero  om- 
nes,  in  quibus  etiam  Crassipes,  [qui  prudentia  potis 

attendere]  sermones  minaces,  inimicos  optimatium, 
municipiorum  hostes,  meras  proscriptiones,  meros 
Sullas  :  quae  Lucceium  loqui  !  quae  totam  Graeciam  ! 
quae  vero  Theophanem  !  et  tamen  omnes  spes  salu- 
tis  in  illis  est :  et  ego  excubo  animo,  nec  partem  ul- 
lam  capio  quictis ;  et,  ut  has  pestes  effugiam,  cum 
dissimillimis  nostri  esse  cupio.  Quid  enim  tu  illic 
Scipionem,  quid  Faustum,  quid  Libonem,  praster- 
missurum  sceleris  putas  ?  quorum  creditores  conve- 
nire  dicuntur.  Quid  eos  autem,  cum  vicerint,  in 
cives  effecturos  ?  quam  vero  poLKpo^jvy^iav  Cnaei  nos- 
tri  esse  ?  nuntiant  iEgyptum,  et  Arabiam  EuSa^ova, 
et  Msa-oTroTOLfxiai^  cogitare,  Hispaniam  abjecisse.  Mon- 
stra  narrant ;  quae  falsa  esse  possunt.  Sed  certe  et 
haec  perdita  sunt,  et  illa  non  salutaria. 

Tuas  literas  jam  desidero.  Post  fugam  nostram, 
nunquam  jam  [nostrarum]  intervallum  fuit.  Misi 
ad  te  exemplum  literarum  mearum  ad  Caesarem; 
quibus  me  aliquid  profecturum  puto. 

**  Cicero,  Imp.  S.  D.  C&sari,  Imp. 

M  Ut  legi  tuas  literas,  quas  a  Furnio  nostro  acce- 
peram,  quibus  mecum  agebas,  ut  ad  Urbem  essem ; 
te  velle  uti  consilio  et  dignitate  mea,  minus  sum  ad- 
miratus  :  de  gratia  et  de  ope  quid  significares,  me- 
cum  ipse  quaerebam.  Spe  tamen  deducebar  ad  eam 
cogitationem,  ut  te  (pro  tua  admirabili  ac  singulari 
sapientia)  de  otio,  de  pace,  de  concordia  civium,  agi 
velle  arbitrarer  :  et  ad  eam  rationem  existimabam 
satis  aptam  esse  et  naturam  et  personam  meam. 

u  Quod  si  ita  est ;  et  si  qua  de  Pompeio  nostro 
tuendo,  et  tibi  ac  reipublicae  reconciliando,  cura  te 
attingit;  magis  idoneum,  quam  ego  sum,  ad  eam 
causam,  profecto  reperies  neminem  :  qui  et  illi  sem- 
per,  et  senatui,  cum  primum  potui,  pacis  auctor  fui ; 
nec,  sumtis  armis,  belli  ullam  partem  attigi ;  judi- 
cavique,  eo  bello  te  violari,  rontra  cujus  honorem, 

(Epi$t>)   VOT..  III.  T) 

populi  Romani  beneficio  concessum,  inimici  atque 
invidi  niterentur.  Sed,  ut  eo  tempore  non  modo  ipse 
fautor  dignitatis  tuae  fui,  verum  etiam  caeteris  auctor 
ad  te  adjuvandum  ;  sic  me  nunc  Pompeii  dignitas 
vehementer  movet.  Aliquot  enim  sunt  anni,  cum 
vos  duo  delegi,  quos  praecipue  colerem,  et  quibus 
essem,  sicut  sum,  amicissimus. 

"  Quamobrem,  a  te  peto,  vel  potius  omnibus  pre- 
cibus  oro  et  obtestor,  ut  in  tuis  maximis  curis  ali- 
quid  impertias  temporis  huic  quoque  cogitationi,  ut 
tuo  beneficio  bonus  vir,  gratus,  pius  denique  esse,  in 
maximi  beneficii  memoria,  possim.  Quae  si  tantum 
ad  me  ipsum  pertinerent,  sperarem  me  a  te  tamen 
impetraturum :  sed  (ut  arbitror)  et  ad  tuam  fidem 
et  ad  rem  publicam  pertinet,  me  e  paucis,  et  ad  utri- 
usque  vestrum  et  ad  civium  concordiam,  per  te, 
quam  accommodatissimum,  conservari. 

"  Ego,  cum  antea  tibi  de  Lentulo  gratias  egissem, 
cum  ei  saluti,  qui  mihi  fuerat,  fuisses  ;  tamen,  lec- 
tis  ejus  literis,  quas  ad  me  gratissimo  animo  de  tua  li- 
beralitate  beneficioque  misit,  eamdem  me  salutem  a 
te  accepisse  putavi,  quam  ille  :  in  quem  si  me  intel- 
ligis  esse  gratum  ;  cura,  obsecro,  ut  etiam  in  Pom- 
peium  esse  possim.,, 

Legebam  tuas  literas  XIII  Calendas,  cum  mihi 
epistola  affertur  a  Lepta,  circumvallatum  esse  Pom- 
peium,  ratibus  etiam  exitus  portus  teneri.  Non  (me- 
dius  fidius)  prae  lacrymis  possum  reliqua  nec  cogi- 
tare,  nec  scribere.  Misi  ad  te  exemplum.  M iseros 
nos  !  cur  non  omnes  fatum  illius  una  exsecuti  su- 
mus  ?  Ecce  autem  a  Matio  et  Trebatio  eadem : 
quibus  Minturnis  obvii  Caesaris  tabellarii.  Torqueor 
infelix,  ut  jam  illum  Mucianum  exitum  exoptem. 
At  quam  honesta,  at  quam  expedita,  tua  consilia  ! 

quam  evigilata  tuis  cogitationibus,  qua,  itineris,  qua 
navigationis,  qua  congressiis,  sermonisque  cum  Cae- 
sare  !  Omnia  tum  honesta,  tum  cauta  ;  in  Epirum 
vero  invitatio  quam  suavis  !  quam  liberalis  !  quam 
fraterna  ! 

De  Dionysio  sum  admiratus,  (qui  apud  me  ho- 
noratior  fuit,  quam  apud  Scipionem  Panaetius)  a 
quo  impurissime  haec  nostra  fortuna  despecta  est. 
Odi  hominem,  et  odero.  Utinam  ulcisci  possem ! 
sed  illum  ulciscentur  mores  sui. 

Tu,  quaeso,  nunc  vel  maxime,  quid  agendum  no- 
bis  sit,  cogita.  Populi  Romani  exercitus  Cn.  Pom- 
peium  circumsidet ;  fossa  et  vallo  septum  tenet ; 
fiiga  prohibet ;  nos  vivimus,  et  stat  urbs  ista  ?  Prae- 
tores  jus  dicunt  ?  aediles  ludos  parant?  viri  boni 
usuras  perscribunt  ?  ego  ipse  sedeo  ?  Coner  illuc 
ire,  ut  insanus  ?  implorare  fidem  municipiorum  ? 
Boni  non  sequentur;  leves  irridebunt;  rerum  no- 
varum  cupidi,  victores  praesertim  et  armati,  vim  et 
manus  afterent. 

Quid  censes  igitur  ?  Ecquidnam  est  tui  consilii 
[ad  finem]  hujus  miserrimae  vitae?  Nunc  doleo, 
nunc  torqueor,  cum  quibusdam  aut  sapiens  videor, 
qucd  una.  non  ierim,  aut  felix  fuisse.  Mihi  contra : 
nunquam  enim  illius  victoriae  socius  esse  volui ;  ca- 
lamitatis  mallem  fuisse.  Quid  ego  nunc  tuas  literas, 
quid  tuam  prudentiam  aut  benevolentiam  implorem  ? 
Actum  est.  Nulla  re  jam  possum  juvari,  qui,  ne 
quod  optem  quidem,  jam  habeo,  nisi  ut  aliqua  ini- 
mici  misericordia,  liberemur. 

Oux  so-t  stvjulo;  Koyog  (ut  opinor)  ille  de  ratibus. 
Quid  enim  est,  quod  Dolabella  his  literis,  quas  III 
Idus  Mart.  a  Brundisio  dedit,  hanc  svrijuspiav  quasi 
Caesaiis  scriberet,  Pompeium  in  fuga  esse,  eumque 
primo  vento  navigaturum  ?  quod  valde  discrepat  ab 
iis  epistolis,  quarum  exempla  antea  ad  te  misi.  Hic 
quidem  mera  scelera  loquuntur  :  sed  non  erat  nec  re- 
centior  auctor,  nec  hujus  rei  quidem  mcliorDolabella. 

Tuas,  XI  Calendas,  accepi  literas,  quibus  omnia 
consilia  differs  in  id  tempus,  cum  scierimus  quid  ac- 
tum  sit :  et  certe  ita  est :  nec  interim  potest  quid- 
quam  non  modo  statui,  sed  ne  cogitari  quidem. 
Quamquam  hae  mihi  literse  Dolabelke  jubent  ad 
pristinas  cogitationes  reverti.  Fuit  enim,  pridie  Quin- 
quatrus,  egregia  tempestas,  qua  ego  illum  usum 
putc. 

2vf<xywyn  consiliorum  tuorum  non  est  a  me  col- 
lecta  ad  querelam,  sed  magis  ad  consolationem  me- 
am.  Nec  enini  me  tam  h^cc  mala  angebant,  quam 
suspicio  culpae  ac  temeritatis  meae :  eam  nullam 
puto  esse,  quoniam  cum  consiliis  tuis  mea  facta  et 
consilia  consentiunt. 

Quod  mea  prredicatione  factum  esse  scribis,  ma- 
gis  quam  illius  merito,  ut  tantum  ei  debere  viderer ; 
est  ita.  Ego  illa  extuli  semper,  et  eo  quidem  magis, 
ne  quid  ille  superiorum  meminisse  me  putaret : 
quae  si  maxime  meminissem,  tamen  illius  temporis 
similitudincm  jam  sequi  deberem.  Niliil  me  adjuvit, 
cum  posset :  at  postea  fuit  amicus,  etiam  valde ; 
ecquam  ob  causam,  plane  nescio.  Ergo  ego  quoque 
illi.  Quin  etiam  illud  par  in  utroque  nostrum,  quod 
ab  eisdem  illecti  sumus.  Sed  utinam  tantum  ego  ei 
prodesse  potuissem,  quantum  mihi  ille  potuit !  Mihi 
tamen,  quod  fecit,  gratissimum :  nec  ego  nunc,  eum 
juvare  qua  re  possim,  scio  :  nec,  si  possem,  cum  tam 
pestiferum  bellum  pararet,  adjuvandum  putarem. 
Tantum  offendere  animum  ejus  hic  manens  nolo. 
Nec  (mehercule)  ista  videre,  quae  tu  potes  jam  ani- 
mo  providere,  nec  interesse  istis  malis,  possem.  Sed 
eo  tardior  ad  discedendum  fui,  quod  difHcile  est  de 
discessu  voluntario,  sine  ulla  spe  reditus,  cogitare. 
Nam  ego  hunc  ita  paratum  video  peditatu,  equitatu, 
classibus,  auxiliis  Gallorum,  quos  Matius  £Xa7n£ev, 
ut  puto;  sed  certe  dicebat,  peditum  CCI30,  equi- 

tum  sex,  polliceri  sumtu  suo  annos  decem.  Sed  sit 
hoc  Ka7na-jua:  magnas  habet  certe  copias:  et  habe- 
bit,  non  (ut  ille)  vectigal,  sed  civium  bona. 

Adde  confidentiam  hominis  ;  adde  imbecillitatem 
bonorum  virorum;  qui  quidem,  quod  illum  sibi 
merito  iratum  putant,  oderunt  (ut  tu  scribis)  lu- 
dum.  Ac  veliem,  [quinam  hi,  significasses.]  Sed  et 
iste,  quia  plus  ostenderat  quam  fecit,  [amatur  ;]  et 
vulgo,  illum  qui  amarunt,  non  amant.  Municipia 
vero,  et  rustici  Romani,  illum  metuunt,  hunc  adhuc 
diligunt.  Quare,  ita  paratus  est,  ut,  etiam  si  vincere 
non  possit,  quo  modo  tamen  vinci  ipse  possit,  non 
videam.  Ego  autem  non  tam  yor,Tsiav  hujus  timeo, 
quam  TrsiSavayH^v.  Ai  yap  twv  Tupavvwv  Ssrjffei;  (in- 
<juit  YLkaTwv)  oia%'  oti  /usjtxiy/xsvat  avayxatg. 

Illa  aKifxsva  video  tibi  non  probari :  quae  ne  mihi 
quidem  placebant :  sed  habebam  in  illis  et  occulta- 
tionem,  et  uizripsa-ta.v  fidelem  :  quae  si  mihi  Brundisii 
suppeterent,  mallem.  Sed  ibi  occultatio  nulla  est. 
Verum,  ut  scribis,  cum  scierimus. 

Viris  bonis  me  non  nimis  excuso.  Quas  enim  eos 
ccenas  et  facere  et  obire  scripsit  ad  me  Sextus  !  quam 
lautas  !  quam  tempestivas  !  Sed,  sint  quamvis  boni, 
non  sunt  meliores,  quam  nos  :  moverent  me,  si  es- 
sent  fortiores. 

De  Lanuvino  Phameae  erravi :  Trojanum  somni- 
abam.  Id  ego  volui  D  :  sed  pluris  est.  Istud  tamen 
cuperem  emere,  si  ullam  spem  fruendi  viderem. 
Nos  quae  monstra  quotidie  intelligamus,  ex  illo  li- 
bello,  qui  in  epistolam  conjectus  est.  Lentulus  nos- 
ter  Puteolis  est,  aS^ovwj/,  (ut  Caecius  narrat)  quid 
agat :  liaT^r^v  Corfiniensem  reformidat :  Pompeio 
rmnc  putat  satisfactum  :  beneficio  Caesaris  movetur : 
sed  tamen  movetur  magis  perspecta  re.  Tene  haec 
ferre  posse  ? 

Omnia  misera :  sed  hoc  nihil  miserius ;  Pompeius 
Cn.  Magium  de  pace  misit ;  et  tamen  oppugnatur ; 

D  3 

quod  ego  non  credebam  :  sed  habeo  a  Balbo  literas, 
quarum  ad  te  exemplum  misi.  Lege,  quaeso,  et 
illud  infimum  caput  ipsius  Balbi  optimi,  cui  Cnaeus 
noster  locum,  ubi  hortos  aediflcaret,  dedit :  quem 
cui  nostrum  non  saepe  praetulit  ?  Itaque  miser  tor- 
quetur.  Sed,  ne  bis  eadem  legas,  ad  ipsam  te  epi- 
stolam  rejicio.  Spem  autem  pacis  habeo  nullam. 
Dolabella  suis  literis,  Idibus  Mart.  datis,  merum 
bellum  loquitur.  Maneamus  ergo  in  illa  eadem  sen- 
tentia  misera  et  desperata  ;  quando  hoc  miserius  esse 
nihil  potest. 

"  Balbus  Ciccroni,  Imp.  S. 

"  Caesar  nobis  literas  perbreves  misit,  quarum  ex- 
emplum  subscripsi.  Brevitate  epistolae  scire  poteris, 
eum  valde  esse  distentum,  qui  tanta  de  re  tam  bre- 
viter  scripserit.  Si  quid  praeterea  novi  fuerit,  statim 
tibi  scribam." 

"  Cccsar  Oppio,  Comclio,  S. 

u  A.  d.  VII  Id.  Mart.  Brundisium  veni :  ad 
u  murum  castra  posui.  Pompeius  est  Brundisii.  Misit 
"  ad  me  Cn.  Magium  de  pace.  Quae  visa  sunt,  re- 
"  spondi.  Hoc  vos  statim  scire  volui.  Cum  in  spem 
"  venero,  de  compositione  ahquid  me  conricere,  sta- 
"  tim  vos  certiores  faciam." 

u  Quomodo  me  nunc  putas,  mi  Cicero,  torqueri, 
postquam  rursus  in  spem  pacis  veni,  ne  qua  res  eo- 
rum  compositionem  impediat  ?  Namque,  quod  abs- 
ens  facere  possum,  opto.  Quod  si  una  essem,  ali- 
quid  fortasse  proficere  possem  videri :  nunc  exspec- 
tatione  crucior/' 

Miseram  ad  te  IX  Cal.  exemplum  epistolse  Balbi 
ad  me,  et  Caesaris  ad  eum  ;  ecce  tibi  eodem  die  Ca- 
pua  literas  [accepi]  ab  Q.  Pedio  :  Caesarem  ad  se 
pridie  Id.  Mart.  misisse  hoc  exemplo  :  u  Pompeius 
se  oppido  tenet.  Nos  ad  portas  castra  habemus.  Co- 
namur  opus  magnum,  et  multorum  dierum,  propter 
altitudinem  maris.  Sed  tamen  nihil  est,  quod  po- 
tius  faciamus.  Ab  utroque  portus  cornu,  moles  jaci- 
mus,  ut  aut  illum  quamprimum  trajicere,  quod 
habet  Brundisii  copiarum,  cogamus,  aut  exitu  pro- 
hibeamus." 

Ubi  est  illa  pax,  de  qua  Balbus  scripserat  tor- 
queri  se  ?  ecquid  acerbius  ?  ecquid  crudelius  ?  At- 
que  eum  loqui  quidam  avStvTixojg  narrabant ;  Cn. 
Carbonis,  M.  Bruti,  se  pcenas  persequi,  omniumque 
eorum,  in  quos  Sulla  crudelis,  hoc  socio,  fuisset : 
nihil  Curionem  se  duce  facere,  quod  non  hic  Sulla 
duce  fecisset  [ad  ambitionem  :  a  se,]  quibus  exsilii 
pceiia  superioribus  legibus  non  fuisset,  ab  illo  pa- 
triae  proditores,  de  exsilio  reductos  esse  :  queri  de 
Milone  per  vim  expulso  :  neminem  tamen  se  vio- 
laturum,  nisi  qui  arma.  Haec  contra  Baebius  qui- 
dam,  a  Curione  III  Id.  profectus,  homo  non  in- 
fans,  [sed  quis,  ulli  non  dicat.]  Plane  nescio,  quid 
agam.  Illinc  equidem  Cnaeum  profectum  puto.  Quid- 
quid  est,  biduo  sciemus.  A  te  nihil :  ne  Anteros 
quidem  quid  literarum  :  nec  mirum :  quid  enim 
est,  quod  scribamus  ?  ego  tamen  nullum  diem  prae- 
termitto. 

Scripta  epistola,  literae  mihi  ante  lucem  a  Lepta 
Capua  redditae  sunt,  Idib.  Mart.  Pompeium  a  Brun- 
disio  conscendisse,  at  Caisarem  a.  d.  VII  Cal.  April. 
Capuae  forc. 

Cum  dedissem  ad  te  literas,  ut  scires  Caesarem 
Capuae  VII  Calend.  fore,  allatae  mihi  sunt  literae, 
eum  in  Albano  apud  Curionem  V  Calend.  fora. 
Eum  cum  videro,  Arpinum  pergam.  Si  mihi  ve- 
niam,  quam  peto,  dederit,  utar  conditione  :  sin  mi- 
mis,  impetrabo  aliquid  a  me  ipso. 

Ille  (ut  ad  me  scripsit)  legiones  singulas  posuit 
Brundisii,  Tarenti,  Siponti.  Claudere  mihi  videtur 
maritimos  exitus  :  et  tamen  ipse  Graeciam  spectare 
potius,  quam  Hispanias.  Sed  haec  longius  absunt. 
Me  nunc  et  congressus  hujus  stimulat  (is  vero  adest), 
et  primas  ejus  actiones  horreo-  Volet  enim,  credo, 
S.  C.  facere  :  volet  augurum  decretum :  rapiemur 
(aut  absentes  vexabimur),  velut  consules  roget  pra> 
tor,  vel  dictatorem  dicat :  quorum  neutrum  jus  est- 
Sed,  si  Sulla  potuit  efficere,  ab  interrege  ut  dictator 
diceretur,  cur  hic  non  possit  ?  Nihil  expedio,  nisi  ut 
aut  ab  hoc,  tamquam  Q.  3Iucius,  aut  ab  illo,  tam- 
quam  L.  Scipio. 

Cum  tu  haec  leges,  ego  illum  fortasse  convenero. 
TfTXa,  xuvTspov :  ne  illud  quidem  nostrum  proprium. 
Erat  enim  spes  propinqui  reditus ;  erat  hominum 
querela.  Nunc  exire  cupimus ;  qua  spe  reditus, 
mihi  quidem  nunquam  in  mentem  venit.  Non  mo- 
do  autem  nulla  querela  est  municipalium  hominum, 
ac  rusticorum ;  sed  contra  metuunt,  ut  crudelem, 
iratum.  Nec  tamen  mihi  quidquam  est  miserius, 
quam  remansisse ;  nec  optatius,  quam  evolare,  non 
tam  ad  belli,  quam  ad  fugae,  societatem. 

Sed  tu  omnia  consilia  differebas  in  id  tempus, 
cum  sciremus,  quac  Brundisii  acta  essent.  Scimus 
nempe  :  haeremus  niliilo  minus.  Vix  enim  spero 
mihi  hunc  veniam  daturum  ;  etsi  multa  affero  justa 
ad  impetrandum.  Sed  tibi  omnem  QlruB  meumque 
'«'rnonem,  omnibus  verbis  expressum,  statim  mit- 
iam.  Tu  nunc  omni  amore  enxtere.  ut  nos  cura  tua 

et  prudentia  juves.  Ita  subito  accurrit,  ut  ne  T.  Re- 
bilum  quidem,  ut  constitueram,  possim  videre.  Om- 
nia  nobis  imparatis  agenda  :  sed  tamen 

a?vXa  //sv  nurog^  (ut  ait  ille) 

AX?^a  §e  xai  §a<//6ui/  V7ro%Yicr£T<xt» 

Quidquid  egero,  continuo  scies.  Mandata  Caesaris 
ad  consules  et  ad  Pompeium,  quae  rogas,  nulla  ha- 
beo  :  neque  descripta  attulit  illa  Lucius.  E  via  misi 
ad  te  ante,  e  quibus  mandata  puto  intelligi  posse. 
Philippus  Neapoli  est,  Lentulus  Puteolis.  De  Do- 
mitio,  ut  facis,  sciscitare,  ubi  sit,  quid  cogitet. 

Quod  scribis,  asperius  me,  quam  mei  patiantur 
mores,  de  Dionysio  scripsisse ;  vide,  quam  sim  anti- 
quorum  hominum.  Te  (medius  fidius)  hanc  rem 
gravius  putavi  laturum  esse,  quam  me.  Nam,  prae- 
terquam  quod  te  moveri  arbitror  oportere  injuria. 
quae  mihi  a  quoquam  facta  sit ;  praeterea  te  ipsum 
quodam  modo  hic  violavit,  cum  in  me  tam  impro- 
bus  fuit?  Sed,  tu  id  quanti  aestimes,  tuum  judicium 
est.  Nec  tamen  in  hoc  tibi  quidquam  oneris  impono. 
Ego  autem  illum  male  sanum  semper  putavi ;  nunc 
etiam  impurum  et  sceleratum  puto  ;  nec  tamen  mi- 
hi  inimiciorem,  quam  sibi. 

De  Philargyro  bene:  causam  certe  habuisti  et 
veram  et  bonam ;  relictum  esse  me  potius,  quam 
reliquisse.  Cum  dedissem  jam  literas  a.  d.  VIII 
Calendas ;  quos  cum  Matio  et  Trebatio  miseram, 
pueri  epistolam  mihi  attulerunt  hoc  exemplo : 

"  Matius  ct  Trehatius  Ciceroni,  Imp.  S. 

"  Cum  Capua  exissemus,  in  itinere  audiimits 
Pompeium  Brundisio  a.  d.  XVI  Calend.  April.  cum 
omnibus  copiis,  quas  habuit,  profectum  esse  :  Caesa- 
rem  postero  die  in  oppidum  introisse  ;  concionatum 
esse ;  inde  Romam  contendisse ;  velle  ante  Calend. 

esse  ad  Urbem,  et  paucos  dies  ibi  commorari,  de- 
inde  in  Hispanias  proficisci.  Nobis  non  alienum  vi- 
sum  est,  quoniam  de  adventu  Caesaris  pro  certo  ha- 
bebamus,  pueros  ad  te  remittere,  ut  id  tu  quampri- 
mum  scires.  Mandata  tua  nobis  curae  sunt ;  eaque, 
ut  tempus  postularit,  agemus.  Trebatius  Scaevola 
iacit,  ut  antecedat. 

"  Epistola  conscripta,  nuntiatum  est  nobis,  Caesa- 
rem,  a.  d.  VIII  Cal.  Apriles,  Beneventi  mansurum ; 
a.  d.  VII  Capuae ;  a.  d.  VI  Sinuess».  Hoc  pro 
jcerto  putamus." 


(  1G.)  CICERO  ATTICO  S. 

Cum,  quod  scriberem  ad  te,  nihil  haberem ;  ta- 
men,  ne  quem  diem  intermitterem,  has  dedi  literas. 
A.  d.  VI  Cal.  Caesarem  Sinuessae  mansurum  nuntia- 
bant.  Ab  eo  mihi  literae  redditae  a.  d.  VII  CalencL 
quibus  jam  opcs  meas,  non  (ut  superioribus)  opcm^ 
exspectat.  Cum  ejus  clementiam  Corfiniensem  illam 
per  literas  collaudavissem,  rescripsit  hoc  exemplo : 

u  dcsar,  Imp.  Ciccroni,  Imp»  S.  D. 

"  Recte  auguraris  de  me,  (bene  enim  tibi  cogni- 
tus  sum)  nihil  a  me  abesse  longius  crudelitate.  At- 
que  ego  cum  ex  ipsa  re  magnam  capio  voluptatem  ; 
tum,  meum  factum  probari  ab  te,  triumpho  gaudio. 
Neque  illud  me  movet,  quod  ii,  qui  a  me  dimissi 
isunt,  discessisse  dicuntur,  ut  mihi  rursus  bellum 
inferrent :  nihil  enim  malo,  quam  et  me  mei  simi- 
lem  esse,  et  illos  sui. 

"  Tu,  velim,  mihi  ad  Urbem  praesto  sis,  ut  tuis 
consiliis  atque  opibus  (ut  consuevi)  in  omnibus  re- 
bus  utar.  Dolabella  tuo  nihil  scito  mihi  esse  jucun- 
dius.   Hanc  adeo  habebo  gratiam  illi :  neque  enim 

aliter  facere  poterit :  tanta  ejus  humanitas,  is  sensus, 
ea  in  me  est  benevolentia." 

Trebatium,  VI  Calendas,  (quo  die  has  literas  de- 
di)  exspectabam.  Ex  ejus  nuntio  Matiique  literis 
meditabor,  quo  modo  cum  illo  loquar.  O  tempus 
miserum  !  nec  dubito,  quin  a  me  contendat,  ad  Ur« 
bem  veniam.  Senatum  enim  Calendis  velle  se  fre- 
quentem  adesse,  etiam  Formiis  proscribi  jussit.  Er- 
go  ei  negandum  est  ?  Sed  quid  praecipio  ?  Statim  ad 
te  perscribam  omnia.  Ex  illius  sermone  statuam, 
Arpinumne  mihi  eundum  sit,  an  quo  alio. 

Volo  Ciceroni  meo  togam  puram  dare :  istic  puto. 
Tu,  quaeso,  cogita,  quid  deinde :  nam  me  hebetem 
molestiae  reddiderunt.  A  Curio,  velim  scire,  ecquid 
ad  te  scriptum  sit  de  Tirone  :  ad  me  enim  ipse  Tiro 
ita  scripsit,  ut  verear,  quid  agat.  Qui  autem  veniunt 
inde,  xivlmutir)  nuntiant.  Sane  in  magnis  curis  etiam 
haec  me  sollicitat:  in  hac  enim  fortuna  perutilis 
ejus  et  opera  et  fidelitas  esset. 


( 18.)  CICERO  ATTICO  S. 

Utrumque  ex  tuo  consilio :  nam  et  oratio  fuit  ea 
nostra,  ut  bene  potius  ille  de  nobis  existimaret,  quam 
gratias  ageret;  et  in  eo  mansimus,  ne  ad  Urbem. 
Illa  fefellerunt,  facilem  quod  putaramus.  Nihil  vidi 
minus.  Damnari  se  nostro  judicio,  tardiores  fore  re- 
liquos,  si  nos  non  venerimus,  dicere.  Ego,  dissimi- 
lem  illorum  esse  causam.  Cum  multa ;  Veni  igitur, 
et  age  de  pace.  Meone,  inquam,  arbitratu  ?  An  tibi, 
inquit,  ego  praescribam  ?  Sic,  inquam,  agam,  Sena- 
tui  non  placere  in  Hispanias  iri,  nec  exercitus  in 
Graeciam  transportari ;  multaque,  inquam,  de  Cnaeo 

deplorabo.  Tum  ille,  Ego  vero  ista  dici  nolo.  Tta 
putabam,  inquam  :  sed  ego  eo  nolo  adesse,  quod  aut 
sic  mihi  dicendum  est,  multaque  qua3  nullo  modo 
possem  silere,  si  adessem ;  aut  non  veniendum. 
Summa  fuit,  ut  ille,  quasi  exitum  quaerens,  ut  de- 
liberarem.  Non  fuit  negandum.  Ita  discessimus. 

Credo  igitur  hunc  me  non  amare.  At  ego  me 
amavi ;  quod  mihi  jam  pridem  usu  non  venit.  Reli- 
qua,  o  Dii !  qui  comitatus  !  quae  (ut  tu  soles  dicere) 
vexvia. !  in  qua.  erat  Eros  Celeris.  O  rem  perditam  ! 
o  copias  desperatas  !  Quid,  quod  Servii  filius  ?  quod 
Titinii  ?  quot  in  his  castris  fuerunt,  quibus  Pompei- 
us  circumsideretur  !  Sex  legiones.  JMultum  vigilat, 
audet :  nullum  video  finem  mali. 

Nunc  certe  promenda  tibi  sunt  consilia :  hoc  fue- 
rat  extremum.  Illa  tamen  xaraxAe^  illius  est  odiosa, 
quam  paane  praeterii :  si  sibi  consiliis  nostris  uti  non 
liceret,  usurum,  quorum  posset,  ad  omniaque  esse 
descensurum.  Vidisti  igitur  virum,  ut  scripseras  ? 
ingemuisti  ?  certe.  Credo  reliqua.  Quid  ?  continuo 
ipse  in  Pedanum,  ego  Arpinum.  Inde  exspecto  qui- 
dem  KaKotysvatxv  illam  tuam.  Tu  (nialum  !)  inquies, 
actum  ne  agas.  Etiam  illum  ipsum,  quem  sequimur, 
multa  fefellerunt.  Sed  ego  tuas  literas  exspecto.  Ni- 
hil  est  enim  jam,  ut  antea,  "  Videamus,  hoc  quor- 
sum  evadat."  Extremum  fuit  de  congressu  nostro ; 
quo  quidem  non  dubito  quin  istum  offenderim.  Eo 
maturius  agendum  est.  Amabo  te,  epistolam,  et 
7rokiTixv}v :  valde  tuas  literas  nunc  exspecto. 


( 19.)  CICERO  ATTICO  S. 

Ego  meo  Ciceroni  (quoniam  Roma.  caremus)  Ar- 
pini  potissimum  togam  puram  dedi  :  idque  munici- 
pibus  nostris  fuit  gratum :  etsi  omnes  et  illos,  et  qua 
iter  feci,  mcestos  afflictosque  vidi :  tam  tristis  et 
tam  atrox  est  <xvoftwpr\a-i;  hujus  ingentis  mali. 

Delectus  habentur  :  in  hiberna  deducuntur.  Ea, 
quas,  etiam  cum  a  bonis  viris,  cum  justo  in  bello, 
cum  modeste  fiunt,  tamen  ipsa  per  se  molesta  sunt, 
quam  censes  acerba  nunc  esse,  cum  a  perditis,  in  ci- 
vili  nefario  bello,  petulantissime  fiant  ?  Cave  autem 
putes,  quemquam  hominem  in  Italia  turpem  esse, 
qui  hinc  absit.  Vidi  ipse  Formiis  universos  ;  neque 
(mehercule)  unquam  homines  putavi ;  et  noram  om- 
nes  ;  sed  nunquam  uno  loco  videram. 

Pergamus  igitur,  quo  placet ;  et  nostra  omnia  re- 
linquamus.  Proficiscamur  ad  eum,  cui  gratior  nos- 
ter  adventus  erit,  quam  si  una  fuissemus.  Tum  enim 
eramus  in  maxima,  spe  ;  nunc,  ego  quidem,  in  nul- 
la :  nec,  praeter  me,  quisquam  Italia  cessit,  nisi  qui 
hunc  inimicum  sibi  putaret.  Nec  (mehercule)  hoc 
facio  reipublicae  causa,  quam  funditus  deletam  puto  ; 
sed  ne  quis  me  putet  ingratum  in  eum,  qui  me  levavit 
iis  incommodis,  quibus  idem  affecerat ;  et  simul, 
quod  ea,  quae  fiunt,  aut  quae  certe  futura  sunt,  vi- 
dere  non  possum.  Etiam  equidem  senatus-consulta 
facta  quaedam  jam  puto ;  utinam  in  Volcatii  senten- 
tiam  !  Sed  quid  refert  ?  est  enim  una  sententia  om- 
nium.  Sed  erit  injustissimus  Servius,  qui  filium  mi- 
sit  ad  effligendum  Cn.  Pompeium,  aut  certe  capien- 
dum,  cum  Pontio  Titiniano  :  etsi  hic  quidem  timo- 
ris  causa  ;  ille  vero  ....  Sed  stomachari  desinamus  ; 
et  aliquando  sententiam,  ut  nihil  novi,  nisi  [id,  quod 
minimum  vellem,]  spiritum  reliquum  esse. 

Nos,  quoniam  Superum  Mare  obsidetur,  Infero 
navigabimus ;  et,  si  Puteolis  erit  difficile,  Crotonem 
petemus,  aut  Thurios;  et,  boni  cives,  amantes  pa- 
triae,  mare  infestum  habebimus.  Aliam  rationem  hu- 
jus  belli  gerendi  nullam  video.  In  yEgyptum  nos 
abdemus  ?  exercitu  pares  esse  non  possumus  :  pacis 
fides  nulla  est.  Sed  haec  satis  deplorata  sunt.  Tu, 
velim,  literas  Cephalioni  des  de  omnibus  rebus  actis, 
denique  etiam  de  sermonibus  hominum ;  nisi  plane 
obmutuerunt. 

(Epist.)  VOL.  m.  E 

Ego  tuis  consiliis  usus  sum,  maximeque,  quod 
gravitatem  in  congressu  nostro  tenui,  quam  debui ; 
et,  ad  Urbem  ut  non  accederem,  perseveravi.  Quod 
superest,  scribe,  quaeso,  quam  accuratissime,  (jam 
enim  extrema  sunt)  quid  placeat,  quid  censeas  :  etsi 
jam  nulla  dubitatio  est.  Tamen,  si  quid,  vel  potius 
quidquid,  veniet  in  mentem,  scribas,  velim. 

( 1.)  CICERO  ATTICO  S. 

Tertio  Nonas  cum  in  Laterium  fratris  venissem, 
accepi  literas,  et  paululum  respiravi :  quod  post  has 
ruinas  mihi  non  acciderat.  Per  enim  magni  a?stimo, 
tibi  firmitudinem  animi  nostri  et  factum  nostrum 
probari.  Sexto  enim  nostro  quod  scribis  probari,  ita 
hetor,  ut  me  quasi  patris  ejus,  cui  semper  uni  pluri- 
mum  tribui,  judicio  comprobari  putem  :  qui  mihi 
(quod  saepe  soleo  recordari)  dixit  olim,  Nonis  illis 
Decembribus,  cum  ego,  Sexte,  quidnam  ergo  ? 

Nr,  /j.av  (inquit  Ule)  acnrovfoi  ye  xoci  <xxXeico;  d7roXoiy.ri)>y 
AKKa.  /xsya  pefa?  t/,  xai  ecrc-ouevoiai  TivSeaSoct. 

Ejus  igitur  mihi  vivit  auctoritas  ;  et  snriillimus  ejus 
filius  eodem  est  apud  me  pondere,  quo  fuit  ille  : 
quem  salvere,  velim,  jubeas  plurimum. 

Tu  tuum  consilium  etsi  non  in  longinquum  tem- 
pus  differs,  (jam  enim  illum  emtum  pacificatorem 
perorasse  puto,  jam  actum  aliquid  esse  in  consessu 
senatorum  ;  senatum  enim  non  puto)  tamen  suspen- 
sum  me  tenes ;  sed  eo  minus,  quod  non  dubito, 
quid  nobis  agendum  putes.  Quid  enim  Flavio  legio- 
nem  et  Siciliam  dari  scribas,  et  id  jam  fieri  ?  quae 
tu  scelera  partim  parari,  et  jam  cogitari,  partim  ex 
tempore  futura,  censes  ? 

Ego  vero  Solonis,  popularis  tui,  et  (ut  puto) 
etiam  mei,  legem  negligam,  qui  capite  sanxit,  si 
qui  in  seditione  non  alterius  utrius  partis  fuisset ;  nisi 
tu  aliter  censes  ;  et  hinc  abero,  et  filii.  Sed  alterum 
mihi  est  certius  :  nec  prseripiam  tamen  ;  exspectabo 
tuum  consilium,  et  eas  literas,  nisi  alias  jam  dedisti, 
quas,  scripsi,  ut  Cephalioni  dares. 

Quod  scribis,  non  quo  alicunde  audieris,  sed  te 
ipsum  putare,  me  attractum  iri,  si  de  pace  agatur ; 
mihi  omnino  non  venit  in  mentem,  quae  possit  actio 
esse  de  pace,  cum  illi  certissimum  sit,  si  possit,  ex- 
spoliare  exercitu  et  provincia  Pompeium  :  nisi  forte 

iste  Summanus  ei  potest  persuadere,  ut,  dum  ora- 
tores  eant  et  redeant,  quiescat.  Nihil  video,  quod 
sperem,  aut  quod  jam  putem  fieri  posse  ;  sed  tamen 
hoc  ipsum  est  unum  twv  7rohiTixu>T<XTwv  cxe^yUaTOJi/, 
"  veniendumne  sit  in  consilium  tyranni,  si  is  aliqua  de 
re  bona  deliberaturus  sit."  Quare,  si  quid  ejusmodi 
evenerit,  ut  arcessamur,  (quod  equidem  non  curo  : 
quid  enim  essem  de  pace  dicturus,  dixi ;  ipse  valde 
repudiavit)  sed  tamen,  si  quid  acciderit,  quid  censeas 
mihi  faciendum,  utique  scribito.  Nihil  enim  mihi 
adhuc  accidit,  quod  majoris  consilii  esset. 

Trebatii,  boni  viri  et  civis,  verbis  te  gaudeo  de- 
lectatum  :  tuaque  ista  crebra  ex^ojv/jo-;;,  'Trrepev^  me 
sola  adhuc  delectavit.  Literas  tuas  vehementer  ex- 
specto,  quas  quidem  credo  jam  datas  esse. 

Tu  cum  Sexto  servasti  gravitatem  eamdem,  quam 
mihi  prascipis.  Celer  tuus  disertus  magis  est  quam 
sapiens.  De  juvenibus,  quas  ex  Tullia  audisti,  vera 
sunt. 

[M.  Antonii]  istud,  quod  scribisNnon  mihi  vide- 
tur  tam  re  esse  triste,  quam  verbo.  Hasc  est  [ac->j,] 
in  qua  nunc  sumus,  mortis  instar.  Aut  enim  mihi 
libere  inter  malos  -koXitvjtsov  fuit,  aut  vel  periculose 
cum  bonis.  Aut  nos  temeritatem  bonorum  sequa- 
mur,  aut  audaciam  improborum  insectemur.  Utrum- 
que  periculosum  est:  at  hoc,  quod  agimus,  nec 
turpe,  nec  tamen  tutum. 

Istum,  qui  nlium  Brundisium  de  pace  misit,  (de 
pace  idem  sentio,  quod  tu  ;  simulationem  esse  aper- 
tam,  parari  autem  bellum  acerrime)  legatum  iri  non 
arbitror ;  cujus  adhuc,  ut  optavi,  mentio  facta  nulla 
sit.  Eo  minus  habeo  necesse  scribere,  aut  etiam  co- 
gitare,  quid  sim  facturus,  si  acciderit,  ut  leger. 

( 2.)   CICERO  ATTICO  S. 

Ego  cum  accepissem  tuas  literas  Nonis  April. 
quas  Cephalio  attulerat,  cssemque  Minturnis  postri- 

e3 


42  AD  ATTICUM.  Lis.  X.  3. 

die  mansurus,  et  inde  protinus  ;  sustinui  me  in  Ar- 
cano  fratris,  ut,  dum  aliquid  certius  afTerretur,  oc- 
cultiore  in  loco  essemus,  agerenturque  nihilominus, 
quaB  sine  nobis  agi  possunt.  Aa?,ayeuo-a  jam  adest, 
et  animus  ardet ;  nec  est  quidquam,  quo,  et  qua. 
Sed  haec  nostra  erit  cura  et  peritorum.  Tu  tamen, 
quod  poteris,  (ut  adhuc  fecisti)  nos  consiliis  juvabis. 
Res  sunt  inexplicabiles.  Fortunas  sunt  committenda 
omnia.  Sine  spe  conamur  ulla.  Si  rnelius  quid  acci-' 
derit,  mirabimur. 

Dionysium  nolim  ad  me  profectum  :  de  quo  ad 
me  Tullia  mea  scripsit.  Sed  et  tempus  alienum  est ; 
et  homini  non  amico  nostra  incommoda,  tanta  prae- 
sertim,  spectaculo  esse  nollem  :  cui  te  meo  nomine 
inimicum  esse  nolo. 


(3.)  CICERO  ATTICO  S. 

Cum,  quod  scriberem,  plane  nihil  haberem,  haec 
autem  reliqua  essent,  quae  scire  cuperem  ;  profec- 
tusne  esset ;  quo  in  statu  Urbem  reliquisset ;  in  ipsa 
Italia  quem  cuique  regioni  aut  negotio  praefecisset ; 
ecqui  essent  ad  Pompeium  et  ad  consules  ex  sena- 
tus-rconsulto  de  pace  legati ;  cum  igitur  haec  scire, 
dedita  opera  has  ad  te  literas  misi.  Feceris  igitur 
commode,  mihique  gratum,  si  me  de  his  rebus,  et  si 
quid  erit  aliud,  quod  scire  opus  sit,  feceris  certiorem. 
Ego  in  Arcano  opperior,  dum  ista  cognosco.  A.  d. 
VII  Idus,  alteram  tibi  eodem  die  hanc  epistolam 
dictavi ;  et  pridie  dederam  mea  manu  longiorem. 

Visum  te  aiunt  in  regia  ;  nec  reprehendo ;  quippe 
cum  ipse  istam  reprehensionem  non  fugerim.  Sed 
exspecto  tuas  literas :  neque  jam  sane  video,  quid 
exspectem  :  sed  tamen,  etiam  si  nihil  erit,  id  ipsum 
ad  nie,  velim,  scribas. 

Ca?sar  mihi  ignoscit  per  literas,  quod  non  vcne- 
rim ;  scscque  in  optimarn  partcm  id  accipere  dicit. 

Facile  patior,  quod  scribit,  secum  Tullum  et  Ser- 
vium  questos  esse,  quia  non  idem  sibi,  quod  mihi, 
remisisset.  Homines  ridiculos  !  qui,  cum  filios  misis- 
sent  ad  Cn.  Pompeium  circumsidendum,  ipsi  in  se- 
natum  venire  dubitarent.  Sed  tamen  exemplum  misi 
ad  te  Caesaris  literarum. 


(4.)  CICERO  ATTICO  S. 

Multas  a  te  accepi  epistolas  eodem  die,  omnes  di- 
ligenter  scriptas;  eam  vero,  quae  voluminis  instar 
eiat,  sa?pe  legendam,  sicuti  facio :  in  qua  non  frustra 
laborem  suscepisti ;  mihi  quidem  pergratum  fecisti. 
Quare,  ut  id,  quoad  licebit,  (id  est,  quoad  scies  ubi 
simus)  quam  saepissime  facias,  te  vehementer  rogo. 

At  deplorandi  quidem  (quod  quotidie  facimus) 
sit  jam  nobis  aut  finis  omnino,  si  potest,  aut  mode- 
ratio  quacdam,  quod  profecto  potest.  Non  enim  jam, 
quam  dignitatem,  quos  honores,  quem  vitae  statum 
amiserim,  cogito,  sed  quid  consecutus  sim  ;  quid 
praestiterim,  qua  in  laude  vixerim  :  his  denique  in 
malis,  quid  intersit  inter  me  et  istos,  quos  propter, 
omnia  amisimus. 

Hi  sunt,  qui,  nisi  me  civitate  expulissent,  obti- 
nere  se  non  posse  putaverunt  licentiam  cupiditatum 
suarum  :  quorum  societatis  et  sceleratae  consensionis 
fides  quo  eruperit,  vides.  Alter  ardet  furore  et  sce- 
lere,  nec  remittit  aliquid,  sed  in  dies  ingravescit : 
modo  Italia  expulit :  nunc  alia  ex  parte  persequi, 
et  alia  provincia  exspoliare,  conatur  :  nec  jam  recu- 
sat,  sed  quodam  modo  postulat,  ut,  quemadmodum 
est,  sic  etiam  appelletur,  tyrannus.  Alter,  is  qui 
nos  sibi  quondam  ad  pedes  stratos  ne  sublevabat 
quidem,  qui  se  nihil  contra  hujus  voluntatem  aiebat 
facere  posse,  elapsus  e  soceri  manibus  ac  ferro,  bel- 
lum  terra  ac  mari  comparat,  non  injustum  ille  qui- 
dem,  scd  cum  pium,  tum  ctiam  nccessarium,  suis 

tamen  civibus  exitiabile,  nisi  vicerit ;  calamitosum, 
etiam  si  vicerit, 

Horum  ego  summorum  imperatorum  non  modo 
res  gestas  non  antepono  meis,  sed  ne  fortunam  qui- 
dem  ipsam,  qua  illi  fiorentissima,  nos  duriore  con- 
flictati  videmur.  Quis  enim  potest,  aut  deserta  per 
se  patria,  aut  oppressa,  beatus  esse  ?  Et  si  (ut  nos  a 
te  admonemur)  recte  in  illis  libris  diximus,  nihil  esse 
bonum,  nisi  quod  honestum ;  nihil  malum,  nisi 
quod  turpe  sit;  certe  uterque  istoruin  est  miscrri- 
mus;  quorum  utrique  semper  patriae  salus  et  dig- 
nitas  posterior  sua  dominatione  et  domesticis  com- 
modis  fuit.  Prarclara,  igitur  conscientia  sustentor, 
cum  cogito  me  de  republica  aut  meruisse  optime, 
cum  potuerim  ;  aut  certe  nunquam,  nisi  [divine.] 
cogitasse  :  eaque  ipsa  tempestate  eversam  esse  rem- 
publicam,  quam  ego  XIV  annis  ante  prospexerim. 

Hac  igitur  conscientia  comite  proficiscar,  magno 
equidem  cum  dolore,  nec  tam  id  propter  me,  aut 
propter  fratrem  meum,  quorum  jam  acta  aetas, 
quam  propter  pueros,  quibus  interdum  videmurpras- 
stare  etiam  rempublicam  debuisse  :  quorum  quidem 
alter,  non  tam,  quia  majore  pietate  est,  me  mira- 
biliter  excruciat ;  alter,  (o  rem  miseram !  nihil 
enim  mihi  accidit  in  omni  vita  acerbius)  indulgentia 
vidciicet  nostra  depravatus,  eo  progressus  est,  quo 
non  audeo  dicere  ;  et  exspecto  tuas  literas  :  scripsisti 
enim,  te  scripturum  esse  plurima,  cum  ipsum  vidis- 
ses. 

Omne  meum  obsequium  in  illum  fuit  cum  multa, 
severitate  :  neque  unum  ejus,  nec  parvum,  sed  multa 
magna  delicta  compressi.  Patris  autem  lenitas  aman- 
da  potius  ab  illo,  quam  tam  crudeliter  negligenda. 
Nam  literas  ejus  ad  Caesarem  missas  ita  graviter  tu- 
limus,  ut  te  quidem  celaremus  ;  sed  ipsius  videmus 
vitam  insuavem  reddidisse.  Hcc  vero  ejus  iter,  si- 
mulatioque  pietatis  qualis  fuerit,  non  audeo  dicere. 
Tantum  scio,  post  Hirtium  conventum,  arccssitum 

ab  Caesare  :  cum  eo,  de  meo  animo  ab  suis  rationi- 
bus  alienissimo,  et  consilio  relinquendi  Italiam.  Et 
haec  ipsa  timide  :  sed  nulla  nostra  culpa  est :  natura 
metuenda  est.  Haec  Curionem,  haec  Hortensii  filium, 
non  patrum  culpa,  corrupit. 

Jacet  in  mcerore  meus  frater,  neque  tam  de  sua  vita, 
quam  de  mea,  metuit.  Huic  tu,  huic  tu  malo  affer  con- 
solationes,  si  ullas  potes:  maxime  quidem  illam 
velim  ;  ea,  quae  ad  nos  delata  sint,  aut  falsa  esse, 
aut  minora.  Quae  si  vera  sint ;  quid  futurum  sit  in 
hac  vita  et  fuga,  nescio.  Nam,  si  haberemus  rem- 
publicam,  consilium  mihi  non  deesset  nec  ad  se- 
veritatem,  nec  ad  diligentiam. 

Haec,  sive  iracundia,  sive  dolore,  sive  metu,  per- 
motus,  gravius  scripsi,  quam  aut  tuus  in  illum  amor, 
aut  meus,  postulabat.  Si  vera  sunt,  ignosces :  si 
falsa,  me  libente  eripies  mihi  hunc  errorem.  Quoquo 
modo  vero  se  res  habebit,  nihil  assignabis,  nec  pa- 
truo,  nec  patri. 

Cum  haec  scripsissem,  a  Curione  mihi  nunti- 
atum  est,  eum  ad  me  venire.  Venerat  enim  is 
in  Cumanum  vesperi  pridie;  id  est,  Idibus.  Si 
quid  ejus  igitur  sermo  ejusmodi  attulerit,  quod 
ad  te  scribendum  sit,  id  in  literis  adjungam.  Prae- 
teriit  villam  meam  Curio,  jussitque  mihi  nuntiari, 
mox  se  venturum  ;  cucurritque  Puteolos,  ut  ibi  con- 
cionaretur.  Concionatus  est :  rediit :  fuit  ad  me  sane 
diu.  O  rem  fcedam  !  Nosti  hominem  :  nihil  occul- 
tavit  ;  in  primis  nihil  esse  certius,  quam  ut  omnes, 
qui  lege  Pompeia  condemnati  essent,  restituerentur ; 
itaque  se  in  Sicilia  eorum  opera  usurum.  De  His- 
paniis,  non  dubitabat,  quin  Caesaris  essent ;  inde 
ipsum  cum  exercitu,  ubicumque  Pompeius  esset: 
ejus  interitu  finem  [belli]  fore  :  propius  factum  esse 
nihil :  eum  plane,  iracundia  elatum,  voluisse  oc- 
cidi  Metellum,  tribunum  plebis  :  quod  si  esset  fac- 
tum,  caedem  magnam  futuram  fuisse ;  permultos 
hortatores  esse  caedis ;  ipsum  autem  non   voluntate 

aut  natura  non  esse  crudelem,  sed  quod  putaiet 
popularem  esse  clementiam  :  quod  si  populi  studium 
amisisset,  crudelem  fore :  eumque  perturbatum, 
quod  intelligeret,  se  apud  ipsam  plebem  offendisse 
de  asrario.  Itaque  ei  cum  certissimum  fuisset,  ante- 
quam  proficisceretur,  concionem  habere,  ausum  non 
esse,  vehementerque  animo  perturbato  profectum. 

Cum  autem  ex  eo  qucererem,  quid  videret  ?  quod 
exemplum  ?  quam  rempublicam  ?  plane  fatebatur 
nullam  spem  reliquam  :  Pompeii  classem  timebat : 
quae  si  esset,  se  de  Sicilia  abiturum.  Quid  isti,  in- 
quam,  sex  tui  fasces  ?  Si  ab  senatu,  cur  laureati  ?  si 
ab  ipso,  cur  sex  ?  Cupivi,  inquit,  ex  senatus-consulto 
surrepto  :  nam  aliter  non  poterat.  At  ille  impendio 
nunc  magis  odit  senatum  :  a  me,  inquit,  omnia  pro- 
ficiscentur.  Sex  autem,  quia  duodecim  nolui :  nam 
licebat. 

Turn  ego,  Quam  vellem,  inquam,  petiisse  ab  eo, 
quod  audio  Philippum  impetrasse :  sed  veritus  sum, 
quia  ille  a  me  nihil  impetrabat.  Libenter,  inquit, 
tibi  concessisset.  Verum  puta  te  impetrasse  :  ego 
enim  ad  eum  scribam,  ut  tu  ipse  voles,  de  ea  re  nos 
inter  nos  locutos.  Quid  autem  illius  interest,  (quo- 
niam  in  senatum  non  venis)  ubi  sis?  Quin  nunc 
ipsum  minime  oftendisses  ejus  causam,  si  in  Italia 
non  fuisses.  Ad  quae  ego,  me  recessum  et  soli- 
tudinem  quaerere,  maxime  quod  lictores  haberem. 
Laudavit  consilium.  Quid  ergo,inquam  ?  nam  mihi 
cursus  in  Graeciam  per  tuam  provinciam  est,  quo- 
niam  ad  Mare  Superum  milites  sunt.  Quid  mihi, 
inquit,  optatius? 

Hoc  loco  multa  perliberaliter.  Ergo  hoc  quidem 
est  profectum,  ut  non  modo  tuto,  verum  etiam  pa- 
lam,  navigaremus.  Reliqua  in  posterum  diem  dis- 
tulit :  ex  quibus  scribam  ad  te,  si  quid  erit  epistola 
dignum.  Sunt  autem,  quae  prasterii :  interregnumne 
esset  exspectaturus ;  an,  quomodo  dixerit  ille  qui- 
dem,  ad  se  deferri  consulatum,  sed  se  nolle  in  proxi- 

mum  annum.  Et  alia  sunt,  quae  exquiram.  Jurabat, 
ad  summam,  quod  nullo  negotio  faceret,  amicissi- 
mum  mihi  Cassarem.  Esse  debet :  quid  enim,  in- 
quam,  scripsit  ad  me  Dolabella  ?  [dico,]  quid  ?  affir- 
mabat,  cum  scripsisset,  quod  me  cuperet  ad  Urbem 
venire,  illum  quidem  gratias  agere  maximas,  et  non 
modo  probare,  sed  etiam  gaudere.  Quid  quaeris  ? 
acquievi.  Levata  est  enim  suspicio  illa  domestici 
mali,  et  sermonis  Hirtiani.  Quam  cupio  illum  dig- 
num  esse  nobis  !  et  quam  ipse  me  invito,  qua,  pro 
illo  sit  supplicandum  !  sed  opus  fuit  Hirtio  con- 
vento.  Est  profecto  nescio  quid :  sed  velim  quam 
minimo  :  et  tamen  eum  nondum  redisse  miramur. 
Sed  haee  videbimus. 

Tu  Oppios  Terentiae  dabis.  Jam  enim  Urbis  unum 
periculum  est.  Me  tamen  consilio  juva,  pedibusne 
Khegium,  an  hinc  statim  in  navem.  Caeterum,  quo- 
niam  commoror,  ego  ad  te  statim  habebo  quod 
scribam,  simul  ut  videro  Curionem.  De  Tirone  cura, 
quaeso,  (quod  facis)  ut  sciam,  quid  is  agat. 

(5.)  CICERO  ATTICO  S. 

De  tota  mea  cogitatione  scripsi  ad  te  antea  satis 
(ut  milii  visus  sum)  diligenter.  De  die  nihil  sane 
potest  scribi  certi,  pra?ter  hoc ;  non  ante  lunam  no- 
vam.  Curionis  sermo  postridie  eamclem  habuit  fere 
summam,  nisi  quod  apertius  signincavit,  se  harum 
rerum  exitum  non  videre.  Quod  mihi  mandas  de 
Quinto  regendo,  Apaaouxv.  Tamen  nihil  praetermit- 
tam.  Atque  utinam  tu !  sed  modestior  non  ero. 
Epistolam  ad  Vestorium  statim  de  Tullia  ;  ac  valde 
requirere  solebat. 

Commodius  tecum  Vectenus  est  locutus,  quam  ad 
me  scripserat.  Sed  mirari  satis  hominis  negligentiam 
non  queo.  Cum  enim  mihi  Philotimus  dixisset  HS 
L  emere  de  Canuleio  diversorium  illud  posse,  mi- 
noris  etiam  emturum,  si  Vectenum  rogassem  ;  ro- 

gavi,  ut,  si  quid  posset,  ex  ea,  summa,  detraheret: 
promisit :  ad  me  nuper,  se  HS  XXX  emisse  :  ut 
scriberem,  cui  vellem  addici :  diem  pecuniae  Id. 
Novemb.  esse.  Rescripsi  ei  stomachosius,  cum  joco 
tamen  familiari.  Nunc,  quoniam  agit  liberaliter,  ni- 
hil  accuso  hominem ;  scripsique  ad  eum,  me  a  te 
certiorem  esse  factum. 

Tu  de  tuo  itinere  quid  et  quando  cogites,  velim, 
me  certiorem  facias.  A.  d.  XV  Cal.  Maias. 


( 6.)  CICERO  ATTICO  S. 

Me  adhuc  nihil,  praster  tempestatem,  moratur. 
Astute  nihil  sum  acturus :  fiat  in  Hispania  quidli- 
bet.  Et  tamen  retice.  Meas  cogitationes  omnes  ex- 
plicavi  tibi  superioribus  literis  :  quocirca  hae  sunt 
breves ;  et  tamen,  quia  festinabam,  eramque  occu- 
patior. 

De  Quinto  filio,  "  fit"  a  me  quidem  "  sedulo ;" 
nosti  reliqua.  Quod  dein  me  mones,  et  amice  et 
prudenter  mones  :  sed  erunt  omnia  facilia,  si  ab  uno 
illo  cavero.  Magnum  opus  est :  mirabilia  multa : 
nihil  simplex,  nihil  sincerum.  Vellem,  suscepisses 
juvenem  regendum.  Pater  enim,  nimis  indulgens, 
quidquid  ego  adstrinxi,  relaxat.  Si  sine  illo  possem, 
regerem  :  quod  tu  potes.  Sed  ignosco  :  magnum, 
inquam,  opus  est. 

Pompeium  pro  certo  habemus  per  Illyricum  pro- 
ficisci  in  Galliam.  Ego  nunc,  qua  et  quo,  videbo. 


(  7«)  CICERO  ATTICO  S. 

Ego  vero  Apuliam,  et  Sipontum,  et  tergiversatio- 
nem  istam  probo :  nec  tuam  rationem  eamdem  esse 
duco,  quam  meam ;  non  quin  in  re  publica  rectum 
idem  sit  utrique  nostrum  :  sed  ea  non  agitur  :  reg- 

nandi  contentio  est ;  in  qua  pulsus  est  mcdestior 
rex,  et  probior,  et  integrior,  et  is,  qui  nisi  vincit, 
nomen  populi  Romani  deleatur  necesse  est :  sin  au- 
tem  vincit,  Sullano  more  exemploque  vincet.  Ergo, 
hac  in  contentione,  neutrum  tibi  palam  sentiendum, 
et  tempori  serviendum  est.  Mea  causa  autem  alia 
est,  quod,  beneficio  vinctus,  ingratus  esse  non  pos- 
sum  :  nec  tamen  in  acie,  sed  Melitae,  aut  alio  in 
[loco]  simili  oppidulo,  futurum  puto. 

Nihil,  inquies,  juvas  eum,  in  quem  ingratus  esse 
non  vis.  Immo  minus  fortasse  voluisset.  Sed  de  hoc 
videbimus.  Exeamus  modo :  quod  ut  meliore  tem- 
pore  possimus,  facit  Adriano  mari  Dolabella,  Fre- 
tensi  Curio. 

Injecta  autem  mihi  spes  quaedam  est,  velle  me- 
cum  Ser.  Sulpicium  colloqui.  Ad  eum  misi  Philoti- 
mum  libertum  cum  literis.  Si  vir  esse  volet,  praeclara 
cwolia. :  sin  autem  ;  erimus  nos,  qui  solemus.  Curio 
mecum  vixit,  jacere  Caesarem  putans  offensione  po- 
pulari,  Siciliaeque  diffidens,  si  Pompeius  navigare 
ccepisset. 

Quintum  puerum  accepi  vehementer.  Avaritiam 
video  fuisse,  et  spem  magni  congiarii.  Magnum  hoc 
malum  est:  sed  scelus  illud,  quod  timueramus, 
spero  nullum  fuisse.  Hoc  autem  vitium,  puto  te 
existimare,  non  nostra  indulgentia,  sedanatura  pro- 
fectum  :  quem  tamen  nos  disciplina  regimus. 

De  Oppiis  Veliensibus  quid  placeat,  cum  Philo- 
timo  videbis.  Epirum  nostram  putabimus  :  sed  alios 
cursus  videbamur  habituri. 


(8.)  CICERO  ATTICO  S. 

Et  res  ipsa  monebat,  et  tu  ostenderas,  et  ego  vide- 
bam,  de  iis  rebus  [quas]  intercipi  periculosum  esset, 
finem  inter  nos  scribendi  fieri  tempus  esse.  Sed,  cum 
ad  me  saepe  mea  Tullia  scribat,  orans,  ut,  quid  in 

Hispania  geratur,  exspectem ;  et  semper  adscribat, 
iclem  videri  tibi ;  idque  ipse  etiam  ex  tuis  literis  in- 
tellexerim ;  non  puto  esse  aiienum,  me  ad  te,  quid 
de  ea  re  sentiam,  scribere. 

Consilium  istud  tunc  esset  prudens,  ut  mihi  vide- 
tur,  si  nostras  rationes  ad  Hispaniensem  casum  ac- 
commodaturi  essemus;  quod  fieri  dicitis  oportere. 
Necesse  est  enim,  aut  (id,  quod  maxime  velim) 
pelli  illum  ab  Hispania ;  aut  trahi  id  bellum  ;  aut 
istum,  ut  confidere  videtur,  apprehendere  Hispanias. 
Si  peiletur;  quam  gratus  aut  quam  honestus  tum 
erit  ad  Pompeium  noster  adventus,  cum  ipsum 
Curionem  ad  eum  transiturum  putem  ?  Si  trahitur 
bellum  ;  quid  exspectem,  aut  quam  diu  ?  Relinqui- 
tur,  ut,  si  vincimur  in  Hispania,  quiescamus.  Id  ego 
contra  puto  :  istum  enim  victorem  magis  relinquen- 
dum  puto  quam  victum,  et  dubitantem  magis  quam 
fidentem  suis  rebus.  Nam  casdem  video,  si  vicerit, 
et  impetum  in  privatorum  pecunias,  et  exsulum  red- 
itum,  et  tabulas  novas,  et  turpissimorum  honores, 
et  regnum,  non  modo  Romano  homini,  sed  ne  Persae 
quidem  cuiquam,  tolerabile.  Tacita  esse  poterit  in- 
dignitas  nostra  ?  pati  poterunt  oculi,  me  cum  Gabi- 
nio  sententiam  dicere  ?  et  quidem  illum  rogari  prius  ? 
praesto  esse  clientem  tuum  Cloelium  ?  C.  Ateii  Pla- 
guleium  ?  caeteros  ?  Sed  cur  inimicos  colligo  ?  qui 
meos  necessarios,  a  me  defensos,  nec  videre  in  curia 
sine  dolore,  nec  versari  inter  eos  sine  dedecore,  po- 
tero.  Quid,  si  ne  id  quidem  est  exploratum,  fore,  ut 
mihi  liceat  ?  (scribunt  enim  ad  me  amici  ejus,  me 
illi  nullo  modo  satisfecisse,  quod  in  senatum  non  ve- 
nerim)  tamenne  dubitemus,  an  ei  nos  etiam  cum 
periculo  venditemus,  quicum  conjuncti  ne  cum  prae- 
mio  quidem  voluimus  esse  ? 

Deinde  hoc  vide,  non  esse  judicium  de  tota  con- 
tentione  in  Hispaniis:  nisi  forte,  iis  amissis,  arma 
Pompeium  abjectururn  putas ;  cujus  omne  consilium 
Themistocleum   est.  Existimat  enim,  qui  marc  te- 

neat,  eum  necesse  rerum  potiri.  Itaque,  qui  nun- 
quam  id  egit  ut  Hispaniae  per  se  tenerentur,  navalis 
apparatus  ei  semper  antiquissima  cura  fuit.  JVaviga- 
bit  igitur,  cum  erit  tempus,  maximis  classibus ;  et 
ad  Italiam  acccdct:  in  qua  nos  sedentes  quid  eri- 
mus  ?  nam  medios  esse  jam  non  licebit.  Classibus 
adversabimur  igitur  ?  quod  malum  majus,  seu  tan- 
tum  denique  ?  quid  turpius  ?  [An,  qui  ejus  absentis 
solus  tuli  scelus,  ejusdem,  cum  Pompeio  et  cum  re- 
liquis  principibus,  non  feram?] 

Quod  si  jam,  misso  ofncio,  periculi  ratio  habenda 
est ;  ab  illis  est  periculum,  si  peccaro :  ab  hoc,  si 
recte  fecero :  nec  ullum  in  his  malis  consilium  peri- 
culo  vacuum  inveniri  potest:  ut  non  sit  dubium, 
quin  turpiter  facere  cum  periculo  fugiamus ;  quod 
fugeremus  etiam  cum  salute.  Non  simul  cum  Pom- 
peio  mare  transierimus  ?  omnino  non  potuimus  :  ex- 
stat  ratio  dierum.  Sed  tamen  (fateamur  enim,  quod 
est ;  nec  condamus  quidem,  ut  possumus)  fefellit  ea 
meres,  quae  fortasse  non  debuit;  sed  fefeliit :  pacem 
putavi  fore :  quae  si  esset,  iratum  mihi  Caesarem  esse, 
cum  idem  amicus  esset  Pompeio,  nolui.  Senseram 
enim,  quam  iidem  essent. 

Hoc  verens,  in  hanc  tarditatem  incidi.  Sed  asse- 
qucr  omnia,  si  propero ;  si  cunctor,  amitto.  Et  ta- 
men,  mi  Attice,  auguria  quoque  me  incitant  quadam 
spe  non  dubia,  non  hacc  collegii  nostri  ab  Appio,  sed 
illa  Platonis  de  tyrannis.  Nullo  enim  modo  posse  vi- 
deo  stare  istum  diutius,  quin  ipse  per  se,  etiam  lan- 
guentibus  nobis,  concidat;  quippe  qui,  fiorentissi- 
mus  ac  novus,  VI,  VII  diebus  ipsi  illi  egenti  ac 
perditaa  multitudini  in  odium  acerbissimum  venerit ; 
qui  duarum  rerum  simulationem  tam  cito  amiserit, 
mansuetudinisinMetello,divitiarum  in  aerario.  Jam, 
quibus  utatur  vel  sociis  vel  ministris,  si  ii  provincias, 
si  rempublicam  regent,  quorum  nemo  duo  menses 
potuit  patrimonium  suum  gubernare  ? 

Non  sunt  omnia  colligenda,  qua?  tu  acutissime  per- 

spicis :  sed  tamen  ea  pone  ante  oculos  :  jam  intelli- 
ges,  id  regnum  vix  semestre  esse  posse.  Quod  si  me 
fefellerit,  feram,  sicut  multi  clarissimi  homines  in  re 
publica  excellentes  tulerunt :  nisi  forte  me,  Sardana- 
pali  vicem,  in  lectulo  mori  malle  censueris,  quam 
exsilio  Themistocleo  :  qui  cum  fuisset,  ut  ait  Thucy- 
dides,  to»v  julsv  7rapovTOJv  oY  £K<x-^i<TTTlg  @quKyis  xpa.Tiffrog 
yvaijtxojv,  tojv  Ss  fxeKKovlojv  em  irKeitTTQv  tou  yevYiao/xevov 
apiGTog  eixoca-Trj?,  tamen  incidit  in  eos  casus,  quos  vi« 
tasset,  si  eum  nihil  fefellisset.  Etsi  is  erat,  (ut  ait 
idem)  qui  to  otfxeivov  koci  to  xelPov  ev  T<^  a(Pave' £Tl  wpo- 
eojpa.  [xolKio-tol  :  tamen  non  vidit,  nec  quo  modo  Lace- 
daemoniorum,  nec  quo  modosuorum  civium,  invidi- 
am  effugeret,  nec  quid  Artaxerxi  polliceretur. 

Non  fuisset  et  illa  nox  tam  acerba  Africano,  sa- 
pientissimo  viro,  non  tam  dirus  ille  dies  Sullanus  cal- 
lidissimo  viro,  C.  Mario,  si  nihil  utrumque  eorum  fe- 
fellisset.  Nos  tamen  hoc  confirmamus  illo  augurio, 
quo  diximus  ;  nec  nos  fallit,  nec  aliter  accidet. 

Corruat  iste,  necesse  est,  aut  per  adversarios,  aut 
ipse  per  se,  qui  quidem  sibi  est  adversarius  unus  acer- 
rimus.  Id  spero  vivis  nobis  fore :  quamquam  tem- 
pus  est,  nos  de  illa  perpetua  jam,  non  de  hac  exigua 
vita  cogitare.  Sin  quid  acciderit  maturius,  haud  sane 
mea  multum  interfuerit,  utrum  factum  videam,  an 
futurum  esse  multo  ante  viderim.  Quae  cum  ita  sint, 
non  est  committendum,  ut  iis  pareamus,  quos  con- 
tra,  me  senatus,  ne  quid  respubli.ca  detrimenti  acci- 
peret,  armavit. 

Tibi  sunt  omnia  commendata ;  quae  commenda- 
tionis  meae,  pro  tuo  in  nos  amore,  non  indigent.  Ne 
(hercule)  ego  quidem  reperio,  quid  scribam :  sedeo 
enim  7tKov$oxojv  :  etsi  nihil  unquam  tam  fuit  scriben- 
dum,  quam  nihil  mihi  unquam  ex  plurimis  tuis  ju- 
cunditatibus  gratius  accidisse,  quam  quod  meam  Tul- 
liam  suavissime  diligentissimeque  coluisti.  Valde  eo 
ipsa  delectata  est ;  ego  autem  non  minus :  cujus 
quidem  virtus  mirifica.  Quo  modo  illa  fert  publicam 

cladem !  quo  mcdo  domesticas  tricas !  quantus  autem 
animus  in  discessu  nostro  !  Sit  crrcpyrj,  sit  summa 
cvvTYjt-tg :  tamen  nos  rccte  facere  et  bene  audire  vult. 
Sed  hac  super  re  nimis ;  ne  meam  ipse  c-v/n7r^6iKv 
jam  evocem. 

Tu,  si  quid  de  Hispaniis  certius,  et  si  quid  aliud, 
dum  adsumus,  scribes :  et  ego  fortasse  discedens  dabo 
ad  te  aliquid ;  eo  etiam  magis,  quod  Tullia  te  non 
putabat  hoc  tempore  ex  Italia. 

Cum  Antonio  item  est  agendum,  ut  cum  Curi- 
one,  Melitaa  me  velit  esse,  huic  bello  nolle  interesse. 
Eo  velim  tam  facili  uti  possem,  et  tam  bono  in  me, 
quam  Curione.  Is  ad  Misenum  VI  Nonas  venturus 
dicebatur,  id  est  hodie :  sed  praemisit  mihi  odiosas 
literas,  hoc  exemplo : 

"  Antonius,  Trib.  Plcb.  Propret,  Ciccroni,  Imp.  S. 

"  Nisi  te  valde  amarem,  et  multo  quidem  plus 
quam  tu  putas,  non  extimuissem  rumorem,  qui  de 
te  prolatus  est,  cum  prassertim  falsum  esse  existima- 
rem.  Sed,  quia  te  nimio  plus  diligo,  non  possum  dis- 
simulare,  mihi  famam  quoque,  quamvis  sit  falsa, 
magni  esse.  Te  iturum  trans  mare,  credere  non  pos- 
sum,  cum  tanti  facias  Dolabellam,  etTulliam  tuam, 
feminam  lectissimam,  tantique  ab  omnibus  nobis 
fias  ;  quibus  (mehercule)  dignitas  amplitudoque  tua 
psene  carior  est,  quam  tibi  ipsi.  Sed  tamen  non  sum 
arbitratus  esse  amici,  non  commoveri  etiam  improbo- 
rum  sermone  :  atque  eo  feci  studiosius,  quod  judica- 
bam,  duriores  partes  mihi  impositas  esse  ab  cften- 
sione  nostra,  quae  magis  a  ^Kotvttkx.  mea,  quam  ab 
injuria  tua,  nata  est.  Sic  enim  volo  te  tibi  persuadere, 
mihi  neminem  esse  cariorem  te,  excepto  Cassare  meo ; 
meque  illud  una  judicare,  Csesarem  maxime  in  suis 
M.  Ciceronem  reponere. 

44  Quarc,  mi  Cicero,  te  rogo,  ut  tibi  omnia  inic- 

f  \\ 

gra  serves,  ejus  fidem  improbes,  qui  tibi,  ut  benefici- 
um  daret,  prius  injuriam  fecit :  contra,  ne  profugi- 
as,  qui  te,  et  si  non  amabit,  (quod  accidere  non  po- 
test)  tamen  salvum  amplissimumque  esse  cupiet. 
Dedita.  opera  ad  te  Calpurnium,  familiarissimum 
meum,  misi ;  ut  mihi  magnae  curae  tuam  vitam  ac 
dignitatem  esse  scires." 

Eodem  die  a  Caesare  Philotimus  literas  attulit, 
hoc  exemplo : 

"  Cccsar^  Imp.  Ciccroni,  Imp.  S* 

"  Etsi  te  nihil  temere,  nihil  imprudenter,  factu- 
rum  judicaram ;  tamen,  permotus  hominum  fama, 
scribendum  ad  te  existimavi,  et  (pro  nostra  benevo- 
lentia)  petendum,  ne  quo  progredereris,  proclinata. 
jam  re,  quo,  integra  etiam,  progrediendum  tibi  non 
existimasses.  Namque  et  amicitiae  graviorem  injuri- 
am  feceris ;  et  tibi  minus  commode  consulueris,  si 
non  fortunae  obsecutus  videbere,  (omnia  enim  secun- 
dissima  nobis,  adversissima  illis,  accidisse  videntur) 
nec  causam  secutus  (eadem  enim  tum  fuit,  cum  ab 
eorum  consiliis  abesse  judicasti),  sed  meum  aliquod 
factum  condemnavisse  ;  quo  mihi  gravius  abs  te  nil 
accidere  potest.  Quod  ne  facias,  pro  jure  nostrae  ami- 
citiae  a  te  peto. 

"  Postremo,  quid  viro  bono  et  quieto,  et  bono  civi, 
magis  convenit,  quam  abesse  a  civilibus  controversiis  ? 
quod  nonnulli  cum  probarent,  periculi  causa  sequi 
non  potuerunt.  Tu,  explorato  et  vitae  meae  testimo- 
nio,  etamicitiaejudicio,  nequetutius  neque  honestius 
reperies  quidquam,  quam  ab  omni  contentione  abes- 
se.  XV  Cal.  JMaias,  ex  itinere." 

(9.)  CICERO  ATTICO  S. 

Adventus  Philotimi  (at  cujus  hominis  !  quam  in- 
sulsi !  et  quam  saepe  pro  Pompeio  mentientis  !)  ex- 
animavit  omnes  qui  mecum  erant :  nam  ipse  obdu- 
rui.  Dubitabat  nostrum  nemo,  quin  Caesar  itinera 
repressisset ;  volare  dicitur :  Petreius  cum  Afranio 
conjunxisset  se ;  nihil  affert  ejusmodi.  Quid  quas- 
ris?  Etiam  illud  erat  persuasum,  Pompeium  cum 
magnis  copiis  iter  in  Germaniam  per  Uiyricum  fecis- 
se :  id  enim  auGsvnxw?  nuntiabatur. 

Melitam  igitur,  opinor,  capessamus,  dum,  quid 
in  Hispania :  quod  quidem  propemodum  videor  ex 
Caesaris  literis  ipsius  voluntate  facere  posse  ;  qui  ne- 
gat  neque  honestius  neque  tutius  mihi  quidquam 
esse,  quam  ab  omni  contentione  abesse.  Dices,  Ubi 
ergo  tuus  ille  animus,  quem  proximis  literis  ?  Adest, 
et  idem  est.  Sed  utinam  meo  solum  capite  decerne- 
rem  !  lacrymae  meorum  me  interdum  molliunt,  pre- 
cantium,  ut  de  Hispaniis  exspectemus. 

M.  Ccelii  quidem  epistolam,  scriptam  miserabili- 
ter,  (cum  hoc  idem  obsecraret,  ut  exspectarem,  ne 
fortunas  meas,  ne  unicam  filiam,  ne  meos  omnes,  tam 
temere  proderem)  non  sine  magno  fletu  legerunt 
pueri  nostri :  etsi  meus  quidem  est  fortior,  eoque  ip- 
so  vehementius  commovet :  nec  quidquam,  nisi  de 
dignatione,  laborat.  Melitam  igitur;  deinde,  quo 
videbitur.  Tu  tamen  etiam  nunc  mihi  aliquid  litera- 
rum,  et  maxime  si  quid  ab  Afranio. 

Ego,  si  cum  Antonio  locutus  ero,  scribam  ad  te, 
quid  actum  sit.  Ero  tamen,  in  credendo,  (ut  mones) 
cautus :  nam  occultandi  ratio  cum  difficilis,  tum 
etiam  periculosa  est.  Servium  exspecto  ad  Nonas  :  et 
adigit  ita  Postumia,  et  Servius  filius.  Quartanam  le- 
viorem  esse  gaudeo.  Misi  ad  te  Ccclii  etiam  literarum 
exemplum. 

M  Ccelius  Ciceroni  S. 

"  Exanimatus  tuis  literis,  (quibus  te  nihil  nisi 
triste  cogitare  ostendisti ;  neque,  id  quod  esset,  per- 
scripsisti ;  neque  non  tamen,  quale  esset,  quod  co- 
gitares,  aperuisti)  has  ad  te  illico  literas  scripsi, 

"  Per  fortunas  tuas,  Cicero,  per  liberos,  te  oro  et 
obsecro,  ne  quid  gravius  de  salute  et  incolumitate  tua. 
consulas.  Nam  Deos  hominesque,  amicitiamque  nos- 
tram,  testificor,  me  tibi  praedixisse,  neque  temcre  mo- 
nuisse;  sed,  postquam  Caesarem  convenerim,  senten- 
tiamque  ejus,  quaiis  futura  esset  parta  victoria,  co- 
gnorim,  te  certiorem  fecisse.  Si  cxistimas  eamdem  ra- 
tionem  fore  Caesaris  in  dimittendis  adversariis,  et 
conditionibus  ferendis,  erras.  Nihil,  nisi  atrox  et  sae- 
vum,  cogitat,  atque  etiam  loquitur.  Iratus  senatui 
exiit :  his  intercessionibus  plane  incitatus  est.  Non 
(mehercule)  erit  deprecationi  locus.  Quare,  si  tibi  tu, 
si  filius  unicus,  si  domus,  si  spes  tuae  reliquae  tibi 
carae  sunt ;  si  aliquid  apud  te  nos,  si  vir  optimus, 
gener  tuus,  valemus;  eorum  fortunam  non  debes 
velle  conturbare  ;  ut  eam  causam,  in  cujus  victoria 
salus  nostra  est,  odisse  aut  relinquere  cogamur,  aut 
impiam  cupfditatcm  contra  salutem  tuam  liabcamus. 

4t  Deniquc  illud  cogita,  quod  orrenssc  fuerit  in  ista 
cunctatione,  te  subiisse.  Nunc  te  contra  victorem  Cae- 
sarem  facere,  quem  dubiis  rebus  laedere  noluisti,  et 
ad  eos  fugatos  accedere,  quos  resistentes  sequi  nolue- 
ris,  suranice  stultitiae  est.  Mcle,  ne,  dum  pudet  te  pa- 
rum  optimatem  esse,  parum  diligenter,  quod  opti- 
mum  sit,  eligas.  Quod  si  totum  tibi  persuadere  non 
possum ;  saltem,  dum,  quid  de  Hispaniis  agamus, 
scitur,  exspecta ;  quas  tibi  nuntio  adventu  Caesaris 
fore  nostras.  Quam  isti  spem  habeant  amissis  His- 
paniis,  nescio.  Quod  porro  tuum  consilium  sit  ad 
desperatos  accedere,  non  (medius  fidius)  reperio. 

M  Hoc,  quod  tu  non  dicendo  mihi  significasti, 
Caesar  audicrat :  ac,  shnul  atquc  Avcmihi  dixit,  sta- 

tim,  quid  de  te  audisset,  exposuit.  Negavi,  mc 
scire :  tamen  ab  eo  petivi,  ut  ad  te  literas  mitteret, 
quibus  maxime  ad  remanendum  commoveri  posses. 

"  Me  secum  in  Hispaniam  ducit :  nam,  nisi  ita 
faceret,  ego  prius,  quam  ad  Urbem  accederem,  ubi- 
cumque  esses,  ad  te  percurrissem,  et  hoc  a  te  prae- 
sens  contendissem,  atque  omni  vi  te  retinuissem. 
Etiam  atque  etiam,  Cicero,  cogita,  ne  te  tuosque 
omnes  funditus  evertas :  nec  te  sciens  prudensque 
eo  demittas,  unde  exitum  vides  nullum  esse. 

M  Quod  si  te  aut  voces  optimatium  commovent ; 
aut  nonnullorum  hominum  insolentiam  et  jactatio- 
nem  ferre  non  potes ;  eligas,  censeo,  aliquod  oppidum 
vacuum  a  bello,  dum  haec  decernuntur,  quae  jam 
erunt  confecta.  Id  si  feceris,  et  ego  te  sapienter  fecis- 
se  judicabo,  et  Caesarem  non  oftendes." 


( 10.)  CICERO  ATTICO  S. 

Me  caecum,  qui  haec  ante  non  viderim !  Misi  ad 
te  epistolam  Antonii.  Ei  cum  ego  saepissime  scrip- 
sissem,  nihil  me  contra  Caesaris  rationes  cogitare ; 
meminisse  me  generi  mei,  meminisse  amicitiae ;  po- 
tuisse,  si  aliter  sentirem,  esse  cum  Pompeio ;  me  au- 
tem,  quia  cum  lictoribus  invitus  cursarem,  abesse 
velle,  nec  id  ipsum  certum  etiam  nunc  habere ;  vide, 
quam  ad  hsec7rapoivixwg: 

"  Tuum  consilium  quam  verum  est.  Nam,  qui  se 
medium  esse  vult,  in  patria  manet :  qui  proficiscitur, 
aliquid  de  alterutra  parte  judicare  videtur.  Sed  ego 
is  non  sum,  qui  statuere  debeam,  jure  quis  proficis- 
catur,  necne.  Partes  mihi  Cassar  has  imposuit,  ne 
quem  omnino  discedere  ex  Italia  paterer.  Quare, 
parvi  refert,  me  probare  cogitationem  tuam,  si  nihil 
tamen  tibi  remittere  possum.  Ad  Casarem  mittas, 
censeo,  et  ab  eo  hoc  petas.    Non  dubito,  quin  impe- 

traturus  sis,  cum  praesertim  te  amiciticfi  nostras  ra- 
tionem  habiturum  esse  pollicearis." 

Habes  <rxvTx\ri<j  Aaxowisei}».  Omnino  excipiam  ho- 
minem.  Erat  autem  V  Non.  ventuius  vesperi,  id 
est  hodie.  Cras  igitur  ad  me  fortasse  veniet.  Tenta- 
bo,  [ac  dicam,  me]  nihil  properare ;  missurum  ad 
Csesarem :  clam  ibo  :  cum  paucissimis  alicubi  occulta- 
bor ;  certe  hinc,  istis  invitissimis,  evolabo,  atque 
utinam  ad  Curionem,  rw  Sty,  Toi  Xsyw.  Magnus 
dolor  accessit.  Efficietur  aliquid  dignum  nobis. 

&vao'jp ix  tua  mihi  valde  molesta.  Medere,  (amabo) 
dum  cst  ap yrt.  De  Massiliensibus  gratae  tuae  mihi  li- 
terae :  quasso,  ut  sciam,  quidquid  audieris.  Siciliam 
cuperem,  si  possem  palam ;  quod  a  Curione  eftece- 
ram.  Hic  ego  Servium  exspecto :  rogor  enim  ab 
ejus  uxore  et  filio :  et  puto  opus  esse. 

Hic  tamen  Cytheridem  secum  lectica  aperta.  por- 
tat,  altera.  uxorem  :  septem  praeterea  conjunctae  lec- 
ticae  amicarum  sunt,  an  amicorum  ?  Vide,  quam 
turpi  leto  pereamus :  et  dubita,  si  potes,  quin  ille, 
seu  victus  seu  victor  redierit,  ca?dem  facturus  sit. 
Ego  vero,  vel  lintriculo,  si  navis  non  erit,  eripiam 
me  ex  istorum  parricidio.  Scd  plura  scribam,  cum 
illum  convenero. 

Juvenem  nostrum  non  possum  non  amare :  sed, 
ab  eo  nos  non  amari,  plane  intelligo.  Nihil  ego  vidi 
tam  avr/9o7ro*yjTov,  tam  aversum  a  suis,  tam  nescio 
quid  cogitans.  Vim  incredibilem  molestiarum  !  sed 
erit  curae,  et  est,  ut  regatur  :  mirum  est  enim  inge- 
nium  :    r,$ovg  emfxehr,T£Oyj. 


(11.)  CICERO  ATTICO  S. 

Obsignata.  jam  epistola.  superiore,  non  placuit  ei 
dari,  cui  constitueram,  quod  erat  alienus.  Itaque  eo 
die  data  non  est.  Interim  venit  Philotimus,  et  mihi  a 


AD  ATTICUM.  Lib.  X.  11.  50 

te  literas  reddidit ;  quibus  qua?  cle  fratre  meo  scribis, 
sunt  ea  quidem  parum  firma ;  sed  habent  nihil  £73-00- 
Xov,  nihil  fallax,  nihil  non  flexibile  ad  bonitatem,  ni- 
hil,  quod  non,  quo  velis,  uno  sermone  possis  perdu- 
cere.  Nemulta;  omnes  suos,  etiam  quibus  irascitur 
crebrius,  tamen  caros  habet,  me  quidem  se  ipso  cari- 
orem.  Quod  de  puero  aliter  ad  te  scripsit,  et  ad  ma- 
trem  de.filio,  non  reprehendo. 

De  itinere  et  de  sorore  quae  scribis,  molesta  sunt, 
eoque  magis,  quod  ea  tempora  nostra  sunt,  ut  ego  his 
mederi  non  possim :  nam  certe  mederer :  sed,  quibus 
in  malis  et  qua  in  desperatione  rerum  simus,  vides. 
Illa  de  ratione  nummaria  non  sunt  ejusmodi  (saepe 
enim  audio  ex  ipso),  ut  non  cupiat  tibi  prasstare,  et 
in  eo  laboret.  Sed,  si  mihi  Q.  Axius,  in  hac  mea 
fuga,  HS  XIII  non  reddit,  quaa  dedi  ejus  filio  mu- 
tua,  et  utitur  excusatione  temporis ;  si  Lepta ;  si 
caeteri;  soleo  mirari,  de  nescio  queis  HS  XX,  cum 
audio  ex  illo,  se  urgeri.  Vides  enim  profecto  an- 
gustias :  curari  tamen  ea  tibi  utique  jubet.  An  ex- 
istimas  illum  in  isto  genere  lentulum,  aut  restrictum  ? 
Nemo  est  minus. 

De  fratre  satis.  De  ejus  filio  ;  indulsit  illi  quidem 
suus  pater  semper ;  sed  non  facit  indulgentia  menda- 
cem,  aut  avarum,  aut  non  amantem  suorum  ;  fero- 
cem  fortasse,  atque  arrogantem  ct  infestum,  facit. 
Itaque  habet  haec  quoque,  quaa  nascuntur  ex  indul- 
gentia :  sed  ea  sunt  tolerabilia :  (quid  enim  dicam, 
hac  juventute?)  ea  vero,  quae  mihi  quidem,  qui  il- 
lum  amo,  sunt  his  ipsis  malis,  in  queis  sumus,  mise- 
riora,  ncn  sunt  ab  obsequio  nostro ;  non  :  suas  ra- 
dices  habent ;  quas  tamen  evellerem  profecto,  si  li- 
ceret.  Sed  ea  tempora  sunt,  ut  omnia  mihi  sint  pa- 
tienda.  Ego  meum  facile  teneo :  nihil  est  enim  eo 
tractabilius  :  cujus  quidem  misericordia  languidiora 
adhuc  consilia  cepi ;  et,  quo  ille  me  fortiorem  vult 
csse,  co  magis  timeo,  ne  in  eum  exsi-tam  crudelior. 

Sed  Antonius  venit  heri  vesperi.  Jam  fortasse  ad 

me  veniet,  aut  ne  id  quidem ;  quoniam  scripsit,  quid 
fieri  vellet.  Sed  scies  continuo,  quid  actum  sit.  Nos 
jam  nihil,  nisi  occulte. 

De  pueris  quid  agam  ?  parvone  navigio  commit- 
tam  ?  Quid  mihi  animi  in  navigando  censes  fore  ? 
Recordor  enim,  aestate  cum  illo  Rhodiorum  acpp  axT^ 
navigans,  quam  fuerim  sollicitus.  Quid,  duro  tem- 
pore  anni,  actuariolo  fore  censes  ?  Rem  undique  mi- 
seram ! 

Trebatius  erat  mecum,  vir  plane  et  civis  bonus. 
Quae  ille  monstra,  Dii  immortales  !  Etiamne  Balbus 
in  senatum  venire  cogitet?  Sed  ei  ipsi  cras  ad  te  li- 
teras  dabo. 

Vectenum  mihi  amicum,  ut  scribis,  ita  puto 
esse :  cum  eo,  quod  olttotolua);  ad  me  scripserat  de 
nummis  curandis,  SvfxixwTepov  eram  jocatus :  id  tu, 
si  ille  aliter  acceperit,  ac  debuit,  lenies.  "  Monetali" 
autem  adscripsi,  quod  ille  ad  me,  "  Proconsuli." 
Sed,  quoniam  est  homo,  et  nos  diligit,  ipse  quoque  a 
nobis  diligatur.  Vale. 


( 12.)  CICERO  ATTICO  S. 

Quidnam  mihi  futurum  est  ?  aut  quis  me  non  so- 
lum  infelicior,  sed  jam  etiam  turpior?  Nominatim 
de  me  sibi  imperatum  dicit  Antonius ;  nec  me  tamen 
ipse  adhuc  viderat,  sed  hoc  Trebatio  narravit.  Quid 
agam  nunc,  cui  nihil  procedit,  caduntque  ea,  quse  di- 
ligentissime  sunt  cogitata,  teterrime  ?  Ego  enim,  Cu- 
rionem  nactus,  omnia  me  consecutum  putavi.  Is  de 
me  ad  Hortensium  scripserat.  Reginus  erat  totus 
noster :  huic  nihil  suspicabamur  cum  hoc  mari  neg- 
otii  fore.  Quo  me  nunc  vertam  ?  Undique  custodior. 
Sed  satis  lacrymis.  Tlapwpcx.  -nKsvrsoy  igitur,  et  occul- 
te  in  aliquam  onerariam  corrependum.  Non  com- 
mittendum,  ut  etiam  compacto  prohibiti  videamur. 

Sicilia   petenda  :  quam  si  erimus   nacti,   majora 

quaedam  consequemur.  Sit  modo  recte  in  Hispaniis : 
quamquam  de  ipsa,  Sicilia  utinam  sit  verum  !  sed 
adhuc  nihil  secundi.  Concursus  Siculorum  ad  Cato- 
nem  dicitur  factus  ;  orasse,  ut  resisteret ;  omnia  pol- 
licitos :  commotum  illum,  delectum  habere  ccepisse. 
Non  credo,  ut  est  luculentus  auctor.  Potuisse  certe 
tenere  illam  provinciam  scio.  Ab  Hispaniis  autem 
jam  audietur. 

Hic  nos  C.  Marcellum  habemus,  eadem  de  re  co- 
gitantem,  aut  bene  simulantem :  quamquam  ipsum 
non  videram,  sed  ex  familiarissimo  ejus  audiebam. 
Tu,  quaeso,  si  quid  habebis  novi.  Ego,  si  quid  moliti 
erimus,  ad..te  statim  scribam. 

Quintum  fllium  severius  adhibebo :  utinam  pro- 
ficere  possim  !  Tu  tamen  eas  epistolas,  quibus  as- 
perius  de  eo  scripsi  aliquando,  concerpito,  ne  quando 
quid  emanet :  ego  item  tuas. 

Servium  exspecto,  nec  ab  eo  quidquam  vyisg. 
Scies,  quidquid  erit.  Sine  dubio  errasse  nos,  confiten- 
dum  est.  At  semel  ?  at  una.  in  re  ?  immo  omnia, 
quo  diligentius  cogitata,  eo  facta  sunt  imprudentius. 

AWot  t«  /j.sv  TrpoTSTV^Qoct  eaaoy.ev,  ayjuv/txevoi  itsp: 

in  reliquis  modo  ne  ruamus :  jubes  enim  de  profec- 
tione  mea  providere.  Quid  provideam  ?  ita  patent 
omnia,  quae  accidere  possunt,  ut,  ea  si  vitem,  seden- 
dum  sitcum  dedecore  etdolore  :  si  negligam,  pericu- 
lum  est,  ne  in  manus  incidam  perditorum.  Sed  vide, 
quantis  in  miseriis  simus.  Optandum  interdum  vide- 
tur,  ut  aliquam  accipiamus  ab  istis  quamvis  acerbam 
injuriam,  ut  tyranno  in  odio  fuisse  videamur.  Quod 
si  nobis  is  cursus,  quem  speraram,  pateret ;  effecis- 
sem  aliquid  prcfecto,  ut  tu  optas  et  hortaris,  dignum 
nostra  mora.  Sed  mirifica?  sunt  custodiae :  et  quidem 
ille  ipse  Curio  suspectus.  Quare,  vi  aut  clam  agen- 
dum  est :  et,  si  vi,  forte  et  cum  tempestate :  clam 
autem  istis ;  in  quo  si  quod  cr(paX^aa,  vides,  quam 

{Ef>Ut.)\01u.  III.  g 

turpe  sit.  Trahimur :  nec  fugiendum,  si  quid  violen- 
tius. 

De  Coelio,  saspe  mecum  agito ;  nec,  si  quid  habu- 
ero  tale,  dimittam.  Hispanias  spero  firmas  esse.  Mas- 
siliensium  factum  cum  ipsum  per  se  luculentum  est, 
tum  mihi  argumento  est,  recte  esse  in  Hispaniis. 
Minus  enim  auderent,  si  aliter  esset,  et  scirent :  nam 
et  juncti  et  diligentes  sunt.  Odium  autem  recte  ani- 
madvertis  significatum  theatro.  Xegiones  etiam  has, 
quas  in  Italia  assumsit,  alienissimas  esse  video :  sed 
tamen  nihil  inimicius,  quam  sibi  ipse.  Illud  recte 
times,  ne  ruat.  Si  desperarit,  certe  ruet.  Quo  magis 
efRciendum  aliquid  est,  fortuna.  velim  meliore,  ani- 
mo  Coeliano.  Sed  primum  quidque;  quod,  quale- 
cumque  erit,  continuo  scies. 

Nos  juveni,  utrogas,  suppeditabimus,  et  Pelopon- 
nesum  ipsam  sustinebimus :  est  enim  indoles :  modo 
aliquod  hoc  sit  rfiog  otlay^  ocKojtov.  Quod  si  adhuc 
nullum  est,  esse  tamen  potest ;  aut  ^a^rri  non  est 
hlxKTM  :  quod  mihi  persuaderi  non  potest. 


( 13.)  CICERO  ATTICO  S. 

Epistola  tua  gratissima  fuit  meae  Tulliae,  et  (me- 
hercule)  mihi.  Semper  secum  aliquid  afferunt  tuae 
literrc.  Scribes  igitur :  ac,  si  quid  ad  spem  poteris, 
ne  dimiseris.  Tu  Antonii  leones  pertimescas,  cave. 
Nae,  nihil  est  illo  homine  jucundius  :  attende  iTpa^iv 
7toX/t/xou.  Evocavit  literis  e  municipiis  denos  :  et 
quatuor-viri  venerunt  ad  villam  ejus  mane.  Pri- 
mum,  dormiit  ad  horam  tertiam  :  deinde,  cum  esset 
nuntiatum,  venisse  Neapolitanos  et  Cumanos,  (his 
enim  est  Caesar  iratus)  postridie  redire  jussit :  lavari 
se  velle,  et  rrepi  xoihtohovfftav  ytvscrSou.  Hoc  here  ef- 
fecit :  hodie  autem  in  yEnariam  transire  constituit 
Exsulibus  reditum  pollicetur. 

Sed  haec  omittamus;  de  nobis  aliquid  agamus.  Ab 
Axio  accepi  literas.  De  Tirone  gratum.  Vectenum 
diligo.  Vestorio  reddidi.  Servius  pridie  Nonas  Maii 
Minturnis  mansisse  dicitur,  hodie  in  Liternino  man- 
surus  apud  C.  Marcellum.  Cras  igitur  nos  mature 
videbit ;  mihique  dabit  argumentum  ad  te  epistolae : 
jam  enim  non  reperio,  quod  tibi  scribam.  lllud  ad- 
miror,  quod  Antonius  ad  me  ne  nuntium  quidem, 
cum  praesertim  me  valde  observarit.  Videlicet  aliquid 
atrocius  de  me  imperatum  est :  coram  negare  mihi 
nonvult ;  quod  ego  nec  rogaturus  eram,  nec,  si  im- 
petrassem,  crediturus.  Nos  tamen  aliquid  excogita- 
bimus. 

Tu,  quaeso,  si  quid  in  Hispaniis  :  jam  enim  pote- 
rit  audiri :  et  omnes  ita  exspectant,  ut,  si  recte  fue- 
rit,  nihil  negotii  futurum  putent.  Ego  autem  nec, 
retentis  his,  confectam  rem  puto ;  neque,  amissis, 
desperatam.  Silium  et  Ocellam,  et  caeteros,  credo  re- 
tardatos.  Te  quoque  a  Curtio  impediri  video  :  etsi, 
ut  opinor,  habes  xeAvjTa  aoxvov. 


( 14.)  CICERO  ATTICO  S. 

O  vitam  miseram  !  majusque  malum,  tam  diu  ti- 
mere,  quam  est  illud  ipsum  quod  timetur  !  Servius, 
(ut  antea  scripsi)  cum  venisset  Nonis  Maii,  postridie 
ad  me  venit.  Ne  diutius  te  teneam,  nullius  consilii 
exitum  invenimus.  Nunquam  vidi  hominem  pertur- 
batiorem  metu  :  neque  (hercule)  quidquam  timebat, 
quod  non  esset  timendum  :  illum  sibi  iratum,  hunc 
non  amicum  ;  horribilem  utriusque  victoriam,  cum 
propter  alterius  crudelitatem,  alterius  audaciam,  tum 
propter  utriusque  difficultatem  pecuniarum,  qua  erui 
nusquam,  nisi  ex  privatorum  bonis,  posset.  Atque 
haec  ita  multis  cum  lacrymis  loquebatur,  ut  ego  mi- 
rarer,  eas  tam  diuturna  miseria  non  exaruisse.  Mihi 
quidem  etiam  lippitudo  ha?c,  propter  quam  non  ipse 

ad  te  scribo,  siiie  ulla  lacryma.  est ;  sed  saepius  odiosa 
est  propter  vigilias. 

Quamobrem,  quidquid  habes  ad  consolandum, 
collige  ;  et  illa  scribe,  non  ex  doctrina,  neque  ex  li- 
bris  :  nam  id  quidem  domi  est ;  sed  nescio  quo  mo- 
do  imbecillior  est  medicina,  quam  morbus :  haec  po- 
tius  conquire,  de  Hispaniis,  de  Massilia :  quae  qui- 
dem  satis  bella  Servius  arTert ;  qui  etiam  de  duabus 
legionibus  luculentos  auctores  esse  dicebat.  Haec  igi- 
tur  si  habebis,  et  talia  :  et  quidem  paucis  diebus  ali- 
quid  audiri  necesse  est.  Sed  redeo  ad  Servium. 

Distulimus  omnino  sermonem  in  posterum :  sed 
tardus  ad  exeundum  :  multo  se  in  suo  lectulo  malle, 
quidquid  foret.  Odiosus  scrupulus  de  filii  militia 
Brundisina.  Unum  illud  firmissime  asseverabat,  si 
damnati  restituerentur,  in  exsilium  se  iturum.  Nos 
autem  ad  haec  :  et  id  ipsum  certo  fore,  et,  quae  jam 
fiant,  non  esse  leviora ;  multaque  colligebamus.  Ve- 
rum  ea  non  animum  ejus  augebant,  sed  timorem ; 
ut  jam  celandus  magis  de  nostro  consilio,  quam  ad 
idem,  videretur.  Quare,  in  hoc  non  multum  est.  Nos, 
a  te  admoniti,  de  Coelio  cogitabimus. 


(  15.)  CICERO  ATTICO  S. 

Servius  cum  esset  apud  me,  Cephalio  cum  tuis  li- 
teris  VI  Idus  venit ;  quae  nobis  magnam  spem  attu- 
lerunt  meliorum  rerum  de  octo  cohortibus  :  (etenim 
hae  quoque,  quae  in  his  locis  sunt,  labare  dicuntur.) 
Eodem  die  Funisulanus  a  te  attulit  literas,  in  quibus 
erat  confirmatius  idem  illud.  Ei  de  suo  negotio  re- 
spondi  cumulate,  cum  omni  tua.  gratia.  Adhuc  non 
satisfaciebat :  debet  autem  mihi  multos  nummos  ;  nec 
habetur  locuples.  [Nunc  ait  se  daturum  :  cui  expen- 
sum  tulerit,  morari :  tabellariis,  si  apud  te  esset,  cum 
satisfecisset,  dares.]  Quantum  sit,  Eros  PJiilotimi 
tibi  dicet.  Sed  ad  majora  redeamus. 

Quod  optas,  Cceiianum  illud  maturescit.  Itaque 
torqueor,  utrum  vcntum  exspectem.  Vexillo  opus 
est :  convolabunt,  Quod  suades  ut  palam,  prorsus 
assentior :  ita-que  me  profecturum  puto.  Tuas  tamen 
interim  literas  exspecto.  Servii  consilio  nihil  expe- 
ditur.  Omnes  captiones  in  omni  sententia  occur- 
runt.  Unum  C.  Marcello  cognovi  timidiorem ;  quem 
consulem  fuisse  poenitet.  Ci  7ro\}.tis  aysi/vstocg !  qui 
etiam  Antonium  confirmasse  dicitur,  ut  me  impe- 
diret;  quo  ipse,  credo,  honestius.  Antonius  autem, 
VI  Idus  Capuam  profectus  est :  ad  me  misit,  se,  pu- 
dore  deterritum,  ad  me  non  venisse,  quod  me  sibi 
succensere  putaret.  Ibitur  igitur,  et  ita  quidem,  ut 
censes ;  nisi  cujus  gravioris  personae  suscipiendae  spes 
erit  ante  oblata.  Sed  vix  erit  tam  cito.  Allienus  autem 
praetor  putabat  aliquem,  si  ego  non,  ex  coUegis  suis  ; 
quivis  licet,  dummodo  aliquis. 

De  sorore,  laudo.  De  Quinto  puero,  datur  opera : 
spero  esse  meliora.  De  Quinto  fratre,  scito  eum  non 
mediocriter  laborare  de  usura :  sed  adhuc  nihil  a  L. 
Egnatio  expressit.  Axius  de  XII  millibus  pudens. 
Saepe  enim  adscripsit,  ut  Gailio,  quantum  is  vellet, 
darem.  Quod  si  non  scripsisset,  possemne  aliter  ?  et 
quidem  saepe  sum  pollicitus  :  sed  tantum  voluit  cito. 
Me  vero  adjuvarent  his  in  angustiis.  Sed  Dii  istos  ! 
Verum  ahas. 

Te  a  quartana  liberatum  gaudeo,  itemque  Piliam. 
Ego,  dum  panes  et  csetera  in  navem  parantur,  ex- 
curro  in  Pompeianum.  Vecteno  velim  gratias,  quod 
studiosus  sit.  Si  quemquam  nactus  fueris,  qui  per- 
ferat,  literas  des  ante  quam  discedimus. 


( 16.)  CICEllO  ATTICO  S. 

Commodum  ad  tc  dederam  literas  de  pluribus  re- 
bus,  cum  ad  me  bcne  mane  Dionysiua  fuit :  cui  qui- 
dcm  cgo  non  modo  placabilcm  mc  praebuissem,  sed 

g  3 


66  AD  ATTICUM.  Lib.  X.  16. 

totum  remisissem,  si  advenisset,  qua  mente  tu  ad  me 
scripseras.  Erat  enim  sic  in  tuis  literis,  quas  Arpini 
acceperam,  eum  venturum,  facturumque,  quod  ego 
vellem.  Ego  volebam  autem,  vel  cupiebam  potius, 
esse  eum  nobiscum  :  quod  quia  plane,  cum  in  For- 
mianum  venisset,  praeciderat,  asperius  ad  te  de  eo 
scribere  solebam.  At  ille,  perpauca  locutus,  hanc 
summam  habuit  orationis ;  ut  sibi  ignoscerem  ;  se, 
rebus  suis  impeditum,  nobiscum  ire  non  posse. 

Pauca  respondi ;  magnum  accepi  dolorem  :  intel- 
lexi  fortunam  ab  eo  nostram  despectam  esse.  Quid 
quaeris  ?  Fortasse  miraberis :  in  maximis  horum  tem- 
porum  doloribus  hunc  mihi  scito  esse.  Velim,  ut  tibi 
amicus  sit.  Hoc  cum  tibi  opto,  opto  ut  beatus  sis :  erit 
enim  tamdiu. 

Consilium  nostrum  spero  vacuum  periculo  fore : 
nam  et  dissimulabimus,  et  (ut  opinor)  acerrime  ad- 
servabimus :  navigatio  modo  sit,  qualem  opto.  Cae- 
tera,  quae  quidem  consilio  provideri  poterunt,  cave- 
buntur.  Tu,  dum  adsumus,  non  modo,  quae  scieris 
audierisve,  sed  etiam  quae  futura  providebis,  scribas, 
velim. 

Cato,  qui  Siciliam  tenere  nullo  negotio  potuit,  et, 
si  tenuisset,  omnes  boni  ad  eum  se  contulissent,  Sy- 
racusis  profectus  est  ante  diem  VIII  Cal.  Maias,  ut 
ad  me  Curio  scripsit.  Utinam  (quod  aiunt)  Cotta  Sar- 
diniam  teneat !  est  enim  rumor.  O,  si  id  fuerit,  tur- 
pem  Catonem  ! 

Ego,  ut  minuerem  suspicionem  profectionis  aut 
cogitationis  meae,  profectus  sum  in  Pompeianum  a.  d. 
IV  Idus,  ut  ibi  essem,  dum,  quae  ad  navigandum 
opus  essent,  pararentur.  Cum  ad  villam  venissem, 
ventum  est  ad  me ;  centuriones  trium  cohortium,  quae 
Pompeiis  sunt,  me  velle  postridie.  Haec  mecum  Nin- 
nius  noster ;  velle  eos  mihi  se  et  oppidum  tradere. 
At  ego  tibi  postridie  a  villa  ante  lucem,  ut  me  omni- 
no  illi  ne  viderent.  Quid  enim  erat  in  tribus  cohorti- 
bus?  quid,  si  plurcs?  quo  apparatu?  Cogitavi  eadem 

illa  Cccliana,  quae  legi  in  epistola  tua,  quam  accepi, 
simul  in  Cumanum  veni,  eodem  die :  et  simul  fieri 
poterat,  ut  tentaremur.  Omnem  igitur  suspicionem 
sustuli. 

Sed,  cum  redeo,  Hortensius  venerat,  et  ad  Teren- 
tiam  salutatum  diverterat ;  sermone  erat  usus  hono- 
rifico  erga  me.  Tamen  eum,  ut  puto,  videbo  :  misit 
enim  puerum,  se  ad  me  venire.  Hoc  quidem  melius, 
quam  collega  noster  Antonius :  cujus  inter  lictores 
lectica  mima  portatur. 

Tu,quoniam  quartana  cares,  et  non  modo  morbum 
removisti,  sed  etiam  gravedinem,  te  vegetum  nobis 
in  Graecia  siste ;  et  literarum  aliquid  interea. 


(  17.)  CICERO  ATTICO  S. 

Pridie  Idus  Hortensius  ad  me  venit,  scripta  epi- 
stola.  Vellem  caetera  ejus.  Quam  in  me  incredibilem 
exrm/av !  qua  quidem  cogito  uti.  Deinde  Serapion 
cum  epistola  tua :  quam  prius  quam  aperuissem, 
dixi  ei,  te  ad  me  de  eo  scripsisse  antea,  ut  feceras. 
Deinde,  epistola,  lecta,  cumulatissime  caetera:  et 
(hercule)  hominem  bonum  et  doctum  et  probum  ex- 
istimo.  Quin  etiam  navi  ejus  me,  et  ipso  convectore, 
usurum  puto. 

Crebro  refricat  lippitudo,  non  illa  quidem  perodi- 
osa,  sed  tamen  quae  impediat  scriptionem  meam. 
Valetudinem  tuam  jam  confirmatam  esse  et  a  vetere 
morbo,  et  a  novis  tentationibus,  gaudeo.  Ocellam 
vellem  haberemus.  Videntur  enim  esse  haec  paulo 
faciliora.  Nunc  quidem  aequinoctium  nos  moratur, 
quod  valde  perturbatum  erat.  Id  si  axpaes  erit,  uti- 
nam  idem  maneat  Hortensius  !  siquidem,  ut  adhuc 
erat,  liberalius  esse  nihil  potest. 

De  diplomate  admiraris,  quasi  nescio  cujus  te  fla- 
gitii  insimularem.  Negas  enim  te  reperire,  qui  mihi 
id  in  mcntem  venerit.  Ego  autem,  quia  scripseras,  te 

proficisci  cogitare,  (etenim  audieram,  nemihi  aliter 
licere)  eo  te  habere  censebam,  et  quia  pueris  diplo- 
ma  sumseras.  Habes  causam  opinionis  meee  :  et  ta- 
men  velim  scire,  quid  cogites,  in  primisque,  si  quid 
etiam  nunc  novi  est.  XVII  Cal.  Jun. 


(18.)  CICERO  ATTICO  S. 

Tullia  mea  peperit  XIV  Cal.  Jun.  puerum  £7TTa- 
(jLYivioiicv.  Quod  ^'jTOK^crg:,  gaudebam  :  quod  quidem 
est  natum,  perimbecillum  est.  Me  mirifice  tranquil- 
litates  adhuc  tenuerunt,  atque  majore  impedimento 
fuerunt,  quam  custodiaa,  quibus  asservor.  Nam  illa 
Hortensiana  omnia  fuere  infantia.  Ita  fiet  homo  ne- 
quissimus.  A  Salvio  liberto  depravatus  est.  Itaque 
posthac  non  scribam  ad  te,  quid  facturus  sim,  sed 
quid  fecerim.  Omnes  enim  VLwpvxouoi  videntur  sub- 
auscultare,  quae  loquor. 

Tu  tamen,  si  quid  de  Hispaniis,  sive  quid  aliud, 
perge  (quaeso)  scribcre ;  nec  meas  literas  exspectuiis, 
nisi  cum,  quo  opto,  pervenerimus,  aut  si  quid  ex 
cursu.  Sed  hoc  quoque  timide  scribo  :  ita  omnia  ad- 
huc  tarda  et  spissa. 

Ut  [male]  posuimus  initia,  sic  csctera  sequuntur. 
Formias  nunc  sequimur ;  eadem  nos  fortasse  Fmue 
persequentur.  Ex  Balbi  autem  sermcne,  quem  te- 
cum  habuit,  non  probamus  de  Melita.  Dubitas  igi- 
tur,  quin  nos  in  hostium  numero  habeat?  Scripsi 
equidem  Balbo,  te  ad  me  de  benevolentia  scripsisse, 
et  de  suspicione.  Egi  gratias.  De  altero  ei  me  purga. 
Ecquem  tu  hominem  infeliciorem  ?  Non  loquor 
plura,  ne  te  quoque  excruciem.  Ipse  conficior,  ve- 
nisse  tempus,  cum  jam  nec  fortiter  nec  prudenter 
quidquam  faccre  possim. 

sulque  cum  Isaurico  declaratus,   exeunte  anno,  ut 

ait  Dio,  ut  Plutarchus,  prid.  Non.  Januarias,  jam 

exercitum  in  Epirum  deportaverat.  Reliquae  autem 

epistolee  Brundisio  (quo,  jam  acie  devicto  et  fugato 

Pompeio,  Cicero  se  contulerat)  datas  sunt,  nisi  fal- 

lor,  mense  Octobri.  Nam,  ad  Terentiam  scribens,  li- 

bro  epistolarum  ad  ipsam,  pridie  Non.  Novembres, 

"  Quod  nos"  (inquit)  "  in  Italiam  salvos  venisse 

gaudes,"  etc.  ut,  ante  eas,  Brundisio  aliae  datae  fue- 

rint.  Fuit  autem  Brundisii  menses  minimum  unde- 

cim  ;  ab  exitu,  inquam,  Octobris,  ad  VI  Cal,  Octo- 

bris,  anni  sequentis :  ut,  recte  subducenti,  menses 

fluxerint  plus  minus  XXI ;  quo  toto  tempore  Cassar 

et  cum  Pompeio  pugnavit,  ipsumque  in  yEgyptum 

persecutus  est ;  et  ibidem  contra  Ptolemaeum  bellum 

gcssit,  in  quo  menses  novem  consumsit,  utAppianus 

ait :  et,  Romam  rediens,  in  itinere  Pharnacem  rece- 

pit.  Quae  verodatae  sunt  ex  Cal.  Jan.  usque  ad  Cal. 

Septembres,  C.  Caesare  dictatore  III  et  M.  Antonio 

magistro  equitum,  scriptae  sunt.    Nam,  ut  Dio  scri- 

bit,  populus  Rom.  auditfi  caede  Pompeii,  consulatum 

absenti  Ca?sari  in  annos  quinque,  dictaturam  in  an- 

num,  tribuniciam  potestatem  in  perpetuum,  manda- 

vit.  Qui  dictaturam  statim  iniit ;  quamvis  anni  ex- 

itu,  Calenum  et  Vatinium,  eodem  auctore,  subroga- 

verit  in  terncs  novissimos  menses.    Datae  ante  pug- 

nam  Pharsalicam  res  fere  domesticas  continent ;  qua? 

post  pugnam,  querelam  sui  consilii;  vel,  ut  ipse  vo- 

cat,  amentiae  et  temeritatis;    qucd,  statim  ab  ipso 

conflictu,  Pompeianorum  causa  nondum  plane  de- 

sperata,  et  postea  in  Africa  prope  revirescente,  non 

exspectato  exitu,   in  Italiam   venerit;    cum  neque 

id  tutum  neque  honorificum  esset.    Quardam  insunt 

etiam  de  remittendo  nuntio  uxori  Terentiae ;  de  iri- 

opia  Tulliae ;  de  scelere  Dolabella?,  qui,  tiibunus  ple- 

bis,   leges  perniciosissimas   de  novis  tabulis  ferret, 

omniaque  misceret :  quaedam  etiam  de  Q.  Q.  contra 

se  scelerate  loquentibus. 

(  1.)  CICERO  ATTICO  S. 

Accepi  a  te  signatum  libellum,  quem  Anteros  at- 
tulerat ;  ex  quo  nihil  scire  potui  de  nostris  domesti- 
cis  rebus  :  de  quibus  acerbissime  affiictor,  quod,  qui 
eas  dispensavit,  neque  adest  istic,  neque,  ubi  terra- 
rum  scit,  scio.  Omnem  autem  spem  habeo  existima- 
tionis  privatarumque  rerum  in  tua  erga  me  mihi 
perspectissima  benevolentia :  quam  si  his  temporibus 
miseris  et  extremis  praestiteris,  haec  pericula,  quae 
mihi  communia  sunt  cum  caeteris,  fortius  feram : 
idque  ut  facias,  te  obtestor  atque  obsecro. 

Ego  in  cistophoro  in  Asia  habeo  ad  HS  bis  et  vi- 
cies.  Hujus  pecuniae  permutatione  fidem  nostram 
facile  tuebere :  quam  quidem  ego  nisi  expeditam  re- 
linquere  putassem,  credens  ei,  cui  tu  scis  jam  pridem 
minime  credere,  commoratus  essem  paulisper ;  nec 
domesticas  res  impeditas  reliquissem :  ob  eamque 
causam  serius  ad  te  scribo,  quod  sero  intellexi,  quid 
timendum  esset. 

Te  etiam  atque  etiam  oro,  ut  me  totum  tuendum 
suscipias ;  ut,  si  ii  salvi  erunt  quibuscum  sum,  una, 
cum  iis  possim  incolumis  esse,  salutemque  meam 
benevolentiae  tuae  acceptam  referre. 

(2.)  CICERO  ATTICO  S. 

Literas  tuas  accepi  pridie  Nonas  Februarias ;  eo- 
que  ipso  die  ex  testamento  crevi  haereditatem.  Ex 
multis  meis  miserrimis  curis  est  una  levata,  si  (ut 
scribis)  ista  haereditas  fidem  et  famam  meam  tueri 
potest,  quam  quidem  te  intelligo,  etiam  sine  haeredi- 
tate,  tuis  opibus  defensurum  fuisse. 

De  dote  quod  scribis,  per  omnes  Deos  te  obtestor, 
ut  totam  rem  suscipias,  et  il]am,  miseram  mea  culpa 
et  negligentia,  tueare  meis  opibus,  si  qua?  sunt ;  tuis, 
quibus  tibi  molestum  non  erit,  facultatibus  :  cui  qui- 

dem  deesse  omnia,  quod  scribis,  oBsecro  te,  noli  pati  f 
in  quos  enim  sumtus  abeunt  fructus  praediorum? 
Jam  illa  HS  LX,  qua>  scribis,  nemo  mihi  nnquam 
dixit  ex  dote  esse  detracta :  nunquam  enim  essem 
passus.  Sed  haec  minima  est  ex  iis  injuriis  quas  ac- 
cepi ;  de  quibus  ad  te,  dolore  et  lacrymis,  scribere 
prohibeor.  Ex  ea  pecunia,  quas  fuit  in  Asia,  partem 
dimidiam  fere  exegi.  Tutius  videbatur  fore  ibi,  ubi 
est,  quam  apud  publicanos. 

Quod  me  hortaris,  ut  firmo  sim  animo;  vellem 
posses  aliquid  afferre,  quamobrem  id  facere  possem. 
Sed,  si  ad  caeteras  miserias  accessit  etiam  id,  quod 
mihi  Chrysippus  dixit  parari,  (tu  nihil  significasti) 
de  domo  ;  quis  me  miserior  uno  jam  fuit?  Oro,  ob- 
secro,  ignosce  :  non  possum  plura  scribere.  Quanto 
mcerore  urgear,  profecto  vides :  quod  si  mihi  com- 
mune  cum  caateris  esset,  qui  videntur  in  eadem  causa 
esse,  minor  mea  culpa  videretur,  et  eo  tolerabilior 
esset.  Nunc  nihil  est,  qucd  consoletur ;  nisi  quid  tu 
efficis,  si  modo  etiam  nunc  effici  potest,  ut  ne  qua 
singulari  afficiar  calamitate  et  injuria. 

Tardius  ad  te  remisi  tabellarium,  quod  potestas 
mittendi  non  fuit.  A  tuis  et  nummorum  accepi  HS 
LXX,  et  vestimentorum  quod  opus  fuit.  Quibus 
tibi  videbitur,  velim  des  literas  meo  nomine.  Nosti 
meos  familiares.  Signum  requirent,  aut  manum  ? 
dices,  me  propter  custcdias  ea  vitasse. 


(3.)  CICERO  ATTICO  S. 

Quid  hic  agatur,  scire  poteris  ex  eo  qui  literas  at- 
tulit :  quem  diutius  tenui,  quia  quotidie  aliquid 
novi  exspectabamus  :  neque  nunc  mittendi  tamen 
ulla  causa  fuit,  praster  eam,  de  qua,  tibi  rescribi  vo- 
luisti.  Quod  ad  Cal.  Quintiles  pertinet,  quid  vellem ; 
utrumque  grave  est,  et  tam  gravi  tempore  periculum 
tantac  pecuniai,  et,  dubio  rerum  exitu,  ista,  quam 

scribis,  abruptio.  Quare,  ut  alia,  sic  hoc  vel  maxime 
tuas  fidei  benevolentiagque  permitto,  et  illius  consilio 
et  voluntati,  cui  miserae  consuluissem  melius,  si  te- 
cum  olim  coram  potius,  quam  per  literas,  de  salute 
nostra  fortunisque  cleliberavissem. 

Quod  negas  praxipuum  mihi  ullum  incommodum 
impendere;  etsi  ista  res  nihil  habet  consolationis, 
tamen  etiam  praecipua  multa  sunt,  quas  tu  profecto 
vides  (ut  sunt)  et  gravissima  esse,  et  me  facillime 
vitare  potuisse  :  ea  tamen  erunt  minora,  si  (ut  adhuc 
factum  est)  administratione  diligentiaque  tua.  leva- 
buntur. 

Pecunia  apud  Egnatium  est.  Sit  a  me,  ut  est : 
neque  enim  hoc,  quod  agitur,  videtur  diuturnum 
esse  posse ;  ut  scire  jam  possim,  quid  maxime  opus 
sit :  etsi  egeo  rebus  omnibus  ;  quod  is  quoque  in 
angustiis  est,  quicum  sumus  ;  cui  magnam  dedimus 
pecuniam  mutuam,  opinantes,  nobis,  constitutis  re- 
bus,  eam  rem  etiam  honori  fore. 

Tu,  (ut  antea  fecisti)  velim,  si  qui  erunt,  ad  quos 
aliquid  scribendum  a  me  existimes,  ipse  conficias. 
Tijis  salutem  dic.  Cura  ut  valeas.  Imprimis  id,  quod 
scribis,  omnibus  rebus  cura  et  provide,  ne  quid  ei 
desit,  de  qua  scis  me  miserrimum  esse.  Idibus  Jun. 
ex  castris. 


(  4.)  CICERO  ATTICO  S. 

Accepi  ab  Isidoro  literas,  et  postea  datas  binas. 
Ex  proximis  cognovi  prasdia  non  venisse.  Videbis 
ergo,  ut  sustentetur  per  te.  De  Frusinati,  si  modo  fu- 
turi  sumus,  erit  mihi  res  opportuna. 

Meas  literas  quod  requiris,  impedior  inopia,  rerum, 
quas  nullas  habeo  literis  dignas;  quippe  cui  nec, 
quae  accidunt,  nec,  quas  aguntur,  ullo  modo  proben- 
tur.  Utinam  coram  tecum  olim  potius,  quam  per 
epistolas  !    Hic  tua,  ut  possum,   tueor  apud  hos : 

(Epist.)  VOL.  III.  H 

caetera  Celer.  Ipse  fugi  adlmc  omne  munus,  eo  ma- 
gis,  quod  ita  nihil  poterat  agi,  ut  mihi  et  meis  rebus 
aptum  esset 

Quid  sit  gestum  novi,  quaeris :  ex  Isidoro  scire  po- 
teris  :  reliqua  non  videntur  esse  difficiliora.  Tu  id, 
velim,  quod  scis  me  maxime  velle,  cures,  ut  scribis, 
ut  facis.  Me  conficit  sollicitudo,  ex  qua  etiam  summa 
infirmitas  corporis  :  qua  ievata,  ero  una  cum  eo,  qui 
negotium  gerit,  estque  in  spe  magna.  Brutus  ami- 
cus  in  causa  versatur  acriter. 

Hactenus  fuit,  quod  caute  a  me  scribi  posset. 
Vale.  De  pensione  altera,  oro  te,  omni  cura  consi- 
dera,  quid  faciendum  sit,  ut  scripsi  iis  literis,  quas 
Pollex  tulit. 


(5.)  CICERO  ATTICO  S. 

Quaeme  causa?  moverint,  quam  acerbae,  quam  gra- 
ves,  quam  novae,  coegerintque  impetu  magis  quodam 
animi  uti,  quam  cogitatione,  non  possum  ad  te  sine 
maximo  dolore  scribere.  Fuerunt  quidem  tantae,  ut 
id,  quod  vides,  effecerint.  Itaque,  nec  quod  ad  te 
scribam  de  meis  rebus,  nec  quod  a  te  petam,  repe- 
rio.  Rem  et  summam  negotii  vides.  Equidem  ex 
tuis  literis  intellexi,  et  iis  quas  communiter  cum  aliis 
scripsisti,  et  iis  quas  tuo  nomine,  (quod  etiam  mea 
sponte  vickbam)  te  subdebilitatum  novas  rationes 
tuendi  mei  quaerere. 

Quod  scribis  placere,  ut  propius  accedam,  iterque 
per  oppida  noctu  faciam  ;  non  sane  video,  quemad- 
modum  id  fieri  possit.  Neque  enim  ita  apta  habeo 
diversoria,  ut  tota  tempora  diurna  in  his  possim  con- 
sumere ;  neque,  ad  id  quod  quaeris,  multum  inter- 
est,  utrum  me  homines  in  oppido  videant,  an  in  via, 
Sed  tamen  hoc  ipsum,  sicut  alia,  considerabo,  quem- 
admodum  commodissime  fieri  posse  videatur. 

Ego,  propter  incredibilem  et  animi  et   corporis 


AD  ATTICUM.  Lib.  XI.  G.  75 

molestiam,  conficere  plures  literas  non  potui :  iis 
tantum  rescripsi,  a  quibus  acceperam.  Tu,  velim,  et 
Basilo,  et  quibus  praeterea  videbitur,  etiam  Serviiio, 
conscribas,  ut  tibi  videbitur,  meo  nomine.  Quod 
tanto  intervallo  nihil  omnino  ad  vos ;  profecto  intel- 
ligis  rem  mihi  deesse,  de  qua  scribam,  non  volunta- 
tem. 

Quod  de  Vatinio  quaeris  ;  neque  illius  neque  cu- 
jusquam  mihi  praeterea  officium  deesset,  si  reperire 
possent,  qua  in  re  me  juvarent.  Quintus  aversissimo 
a  me  animo  Patris  fuit.  Eodem  Corcyra  filius  venit. 
Inde  profectos  eos  una  cum  caeteris  arbitror. 


(6.)  CICERO  ATTICO  S. 

Sollicitum  esse  te  cum  de  tuis  communibusque 
fortunis,  tum  maxime  de  me,  ac  de  dolore  meo,  sen- 
tio  :  qui  quidem  dolor  meus  non  modo  non  minui- 
tur,  cum  socium  sibi  adjungit  dolorem  tuum,  sed 
etiam  augetur.  Omnino,  pro  tua  prudentia,  sentis, 
qua  consolatione  levari  maxime  possim.  Probas  enim 
meum  consilium  ;  negasque  mihi  quidquam  tali  tem- 
pore  potius  faciendum  fuisse.  Addis  etiam,  (quod, 
etsi  mihi  levius  est  quam  tuum  judicium,  tamen  non 
est  leve)  caeteris  quoque  (id  est,  qui  pondus  habe- 
ant)  factum  nostrum  probari.  Id  si  ita  putarem,  le- 
vius  dolerem.  Crede,  inquis,  mihi.  Credo  equidem : 
sed  scio,  quam  cupias  minui  dolorem  meum. 

Me  discessisse  ab  armis,  nunquam  poenituit :  tanta 
erat  in  illis  crudelitas,  tanta  cum  barbaris  gentibus 
conjunctio,  ut  non  nominatim,  sed  generatim,  pro- 
scriptio  esset  informata ;  ut  jam  omnium  judicio  con- 
stitutum  esset,  omnium  vestrum  bona  praedam  esse 
illius  victoriae ;  vestrum,  plane  dico  :  nunquam  enim 
de  te  ipso,  nisi  crudelissime,  cogitatum  est.  Quare 
voluntatis  me  meae  nunquam  pcenitebit :  consilii  pce- 
nitet.    In  oppido   aliquo  maliem   resedisse,   quoad 

arcesserer.  Minus  sermonis  subiissem :  minus  acce- 
pissem  doloris :  ipsum  hoc  me  non  angeret. 

Brundisii  jacere,  in  omnes  partes  est  molestum. 
Propius  accedere,  ut  suades,  quo  modo  sine  lictori- 
bus,  quos  populus  dedit,  possum,  qui  mihi  incolumi 
adimi  non  possunt  ?  Quos  ego  nunc  paulisper  cum 
bacillis  in  turbam  conjeci  ad  oppidum  accedens,  ne 
quis  impetus  militum  fieret :  [reliquo  tempore  me 
domo.] 

Te  nunc  ad  Balbum  et  Oppium  :  iis  placeret  mo- 
do  propius  accedere,  ut  hac  de  re  considerarem  : 
credo  fore  auctores  :  sic  enim  recipiunt,  Caesari,  non 
modo  de  conservanda,  sed  etiam  de  augenda  mea, 
dignitate,  curae  fore :  meque  hortantur,  ut  magno 
animo  sim  ;  ut  omnia  summa  sperem :  ea  spondent, 
contirniant,  quae  quidem  mihi  exploratiora  essent,  si 
remansissem. 

Sed  ingero  pra?terita.  Vide,  quaeso,  igitur  ea  quaa 
restant,  et  explora  cum  istis  ;  et,  si  putabis  opus 
esse,  et  si  istis  placebit,  quo  magis  factum  nostrum 
Caesar  probet,  quasi  de  suorum  sententia  factum,  ad- 
hibeantur  Trebonius,  Pansa,  si  qui  alii :  scribant- 
que  ad  Caesarem,  me,  quidquid  fecerim,  de  sua  sen- 
tentia  fecisse. 

Tulliae  mese  morbus  et  imbecillitas  corporis  me 
exanimat,  quam  tibi  intelligo  magnae  curae  esse ; 
quod  est  mihi  gratissimum. 

De  Pompeii  exitu  mihi  dubium  nunquam  fuit. 
Tanta  enim  desperatio  rerum  ejus  omnium  rcgum 
et  populorum  animos  occuparat,  ut,  quocumque  ve- 
nisset,  hoc  putarem  futurum.  Non  possum  ejus  ca- 
sum  non  dolere :  hominem  enim  integrum,  et  cas- 
tum,  et  gravem,  cognovi. 

De  Fannio  consoier  te  ?  Perniciosa  loquebatur  de 
mansione  tua.  L.  vero  Lentulus  Hortensii  domum 
sibi  et  Caesaris  hortos,  et  Baias,  desponderat.  Om- 
nino  hcec  eodem  modo  ex  hac  parte  hunt :  nisi  quod 
illud  erat  infinitum  :  omnes  enim,  qui  in  Italia  man- 

serant,  hostium  numero  habebantur.  Sed  velim  htee 
aliquando  solutiore  animo. 

Quintum  fratrem  audio  profectum  in  Asiam,  ut 
deprecaretur.  De  filio  nihil  audivi :  sed  quaere  ex 
Diochare,  Caesaris  liberto,  quem  ego  non  vidi,  qui 
istas  Alexandrinas  literas  attulit.  Is  dicitur  vidisse, 
euntem,  an  jam  in  Asia  ?  Tuas  litcras,  prout  res 
postulat,  exspecto :  quas  velim  cures  quamprimum 
ad  me  perferendas.  IV  Cal.  Decemb. 


(7.)  CICERO  ATTICO  S. 

Gratae  tuae  mihi  literae  sunt,  quibus  accurate  per- 
scripsisti  omnia  quae  ad  me  pertinere  arbitratus  es. 
Factum  igitur,  ut  scribis,  istis  placere,  iisdem  istis 
lictoribus  me  uti ;  quod  concessum  Sextio  sit ;  cui 
non  puto  suos  esse  concessos,  sed  ab  ipso  datos.  Au- 
dio  enim,  eum  ea  senatiis-consulta  improbare,  quae 
post  discessum  tribunorum  facta  sunt.  Quare  pote- 
rit,  si  volet  sibi  constare,  nostros  lictores  comprobare. 
Quamquam  quid  ego  de  lictoribus,  qui  paene  ex  Ita- 
lia  decedere  sim  jussus  ?  Nam  ad  me  misit  Antonius 
exemplum  Caesaris  ad  se  literarum,  in  quibus  erat, 
se  audivisse,  Catonem  et  L.  Metellum  in  Italiam  ve- 
nisse,  Romae  ut  essent  palam  :  id  sibi  non  placere  ; 
ne  qui  motus  ex  eo  fierent ;  prohiberique  omnes 
Itaiia,  nisi  quorum  ipse  causam  cognovisset :  deque 
eo  vehementius  erat  scriptum. 

Iiaque  Antonius  petebat  a  me  per  literas,  ut  sibi 
ignoscerem  :  facere  se  nonposse,  quin  iisliterispareret. 
Tum  ad  eum  misi  L.  Lamiam,  qui  demonstraret,  il- 
lum  Dolabellae  dixisse,  ut  ad  me  scriberet,  ut  in  Ita- 
liam  quamprimum  venirem  :  ejus  me  literis  venisse. 
Tum  ille  edixit  ita,  ut  me  exciperet,  et  Laalium  no- 
mimitim  :  quod  sane  nollem ;  poterat  enim,  sine 
nomine,  re  ipsa,  excipi. 

O  multas  et  graves  offensiones  !  quas  quidem,  tu 

n  3 

das  operam,  ut  lenias.  Nec  tamen  nihil  proficis : 
quin  hoc  ipso  minuis  dolorem  meum,  quod,  ut  mi- 
nuas,  tam  valde  laboras :  idque,  velim,  ne  gra- 
vere  quam  saepissime  facere.  Maxime  autem  asse- 
quere  quod  vis,  si  me  adduxeris  ut  existimem,  me 
bonorum  judicium  non  funditus  perdidisse.  Quam- 
quam  quid  tu  in  eo  potes  ?  Nihil  scilicet.  Sed,  si 
quid  res  dabit  tibi  facultatis,  id  me  maxime  conso- 
lari  poterit ;  quod  nunc  quidem  video  non  esse :  sed 
si  quid,  ex  eventis  :  ut  hoc  nunc  accidit. 

Dicebar  debuisse  cum  Pompeio  proficisci.  Exitus 
illius  minuit  ejus  ofTicii  praetermissi  reprehensionem. 
Sed  ex  omnibus  nihil  magis  tamen  desideratur,  quam 
quod  in  Africam  non  ierim.  Judicio  hoc  sum  usus, 
non  esse  barbaris  auxiliis  fallacissimae  gentis  rempu- 
blicam  defendendam,  praesertim  contia  exercitum 
saepe  victorcm.  Non  probant  fortasse :  multos  enim 
viros  bonos  in  Africam  venisse  audio,  et  scio  fuisse 
antea.  Valde  hoc  loco  urgeor.  Hic  quoque  cpus  est 
casu  :  aliqui  sint  ex  iis,  aut,  si  potest,  omnes,  qui 
salutem  anteponant.  Nam,  si  perseverant  et  obti- 
nent,  quid  nobis  futurum  sit,  vides.  Dices,  quid  il- 
lis,  si  victi  erunt  ?  honestior  est  plaga. 

Haec  me  excruciant.  Sulpicii  autem  consilium, 
non  scripsisti,  cur  meo  non  anteponeres  :  quod  etsi 
non  tam  gloricsum  est  quam  Catonis,  tamen  et  peri- 
culo  vacuum  est,  et  dolore. 

Extremum  est  eorum,  qui  in  Achaia  sunt.  Ii  ta- 
men  ipsi  se  hoc  melius  habent,  quam  nos,  quod  et 
multi  sunt  uno  in  loco;  et,  cum  in  Italiam  vene- 
rint,  domum  statim  venerint. 

Haec  tu  perge,  ut  facis,  mitigare,  et  probare  quam 
plurimis.  Quod  te  excusas ;  ego  vero  et  tuas  causas 
nosco ;  et  mea  interesse  puto,  te  istic  esse,  vel  ut 
cum  iis,  quibus  oportebit,  agas,  quae  erunt  agenda 
de  nobis,  ut  ea  quae  egisti :  in  primisque  hoc  velim 
animadvertas.  Multos  esse  arbitror,  qui  ad  Caesarem 
dctulerint,  delaturive  sint,  me  aut  poenitere  consilii 

mei,  aut  non  probare,  quae  fiant :  quorum  etsi  utrum- 
que  verum  est ;  tamen  ab  illis  dicitur  animo  a  me 
alienato,  non  quo  ita  perspexerint.  Sed,  totum  ut 
hoc  Balbus  sustineat,  et  Oppius,  et  eorum  crebris  li- 
teris  illius  voluntas  erga  me  confirmetur,  et  hoc  plane 
ut  tiat,  diligentiam  adhibebis. 

Alterum  est,  cur  te  nolim  discedere  ;  quod  scribis 
Tulliam  efHagitare.  O  rem  miseram  !  quid  scribam  ? 
aut  quid  veiim  ?  Breve  faciam :  lacrymae  enim  se 
subito  profuderunt.  Tibi  permitto :  tu  consule  :  tari- 
tum  vide,  ne  hoc  temporis  tibi  obesse  aliquid  possit. 
Ignosce,  obsecro  te  :  non  pcssum  prae  fletu  et  dolore 
diutius  in  hoc  loco  commorari.  Tantum  dicam,  nihil 
mihi  gratius  esse,  quam  quod  eam  diligis.  Quod  li- 
teras,  quibus  putas  opus  esse,  curas  dandas  ;  facis 
commode. 

Quintum  filium,  vidi,  qui  Sami  vidisset,  patrem 
Sicyone :  quorum  deprecatio  est  facilis.  Utinam  illi, 
qui  prius  illum  viderint,  me  apud  eum  velint  adju- 
tum  tantum,  quantum  ego  illos  vellem,  si  quid  pos- 
sem  ! 

Quod  rogas,  ut  in  bonam  partem  accipiam,  si  qua 
sint  in  tuis  literis,  quae  me  mordeant ;  ego  vero  in 
optimam  :  teque  rogo,  ut  aperte  (quemadmodum  fa- 
cis)  scribas  ad  me  omnia,  idque  facias  quam  saepis- 
sime.  Vale.  XIV  Calend.  Januar. 


(8.)  CICERO  ATTICO  S. 

Quantis  curis  afficiar,  etsi  profecto  vides,  tamen 
cognosces  ex  Lepta  et  Trebatio.  Maximas  pcenas 
pendo  temeritatis  meae  ;  quam  tu  prudentiam  mihi 
videri  vis :  neque  te  deterreo,  quominus  id  disputes, 
scribasque  ad  me  quam  saspissime.  Nonnihil  enim 
me  levant  tuae  literae  hoc  tempore. 

Per  eos,  qui  nostra  causa  volunt,  valentque  apud 
illum,  diligentissime  contendas  opus  est,  per  Balbum 

et  Oppium  maxime,  ut  de  me  scribant  quam  dili- 
gentissime.  Oppugnamur  enim,  ut  audio,  et  a  praa- 
sentibus  quibusdam,  et  per  literas.  Iis  ita  occurren- 
dum,  ut  rei  magnitudo  postulat.  Furnius  est  illic, 
Biihi  inimicissimus.  Quintus  misit  filium,  non  solum 
sui  deprecatorem,  sed  etiam  accusatorem  mei.  Dicti- 
tat,  se  a  me  apud  Caesarem  oppugnari,  (quod  refrllit 
Caesar  ipse,  omnesque  ejus  amici):  neque  vero  de- 
sistit,  ubicumque  est,  omnia  in  me  maledicta  conferre. 
Nihil  mihi  unquam  tam  incredibile  accidit,  nihil  in 
his  malis  tam  acerbum.  Qui  ex  ipso  audissent,  cum 
Sicyone  palam  multis  audientibus  loqueretur,  nefaria 
quaedam  ad  me  pertulerunt.  Nosti  genus  ;  etiam  ex- 
pertus  es  fortasse  :  in  meidestomneconversum.  Sed 
augeo  commemorando  dolorem,  et  facio  etiam  tibi. 
Quare,  ad  illud  redeo  ;  cura,  ut,  hujus  rei  causa,  de- 
dita  opera,  mittat  aliquemBalbus.  Ad  quosvidebitur, 
velim  cures  literas  meo  nomine.  Vale.  VI  Cal.  Ja- 
nuar. 


(0.)  CICERO  ATTICO  S. 

Ego  vero  et  incaute  (ut  scribis),  et  celerius  quam 
oportuit,  feci ;  nec  in  ulla  sum  spe ;  quippe  qui  ex- 
ceptionibus  edictorum  retinear :  quae  si  non  esscnt 
sedulitate  eflfectae  et  benevolentia  tua,  liceret  milii 
abire  in  solitudines  aliquas  :  nunc  ne  id  quidem  li- 
cet.  Quid  autem  me  juvat,  quod  ante  initum  tribu- 
natum  veni,  si  ipsum,  qucd  veni,  nihil  juvat  ?  Jam, 
quid  sperem  ab  eo  qui  mihi  amicus  nunquam  fuit, 
cum  jam  lege  etiam  sim  confectus  et  oppressus  ? 

Quotidie  jam  Balbi  ad  me  litera?  languidiores ; 
multaeque  multorum  ad  illum,  fortasse  contra  nic. 
Meo  vitio  pereo.  Nihil  mihi  mali  casus  attulit :  om- 
nia  culpa  contracta  sunt.  Ego  enim,  cum  genus  belli 
viderem,  imparata  et  infirma  omnia  contra  paratissi- 
mos?  quieveram,  (quid  facerem  ?)  ceperamque  consi- 

lium  non  tam  forte,  quam  mihi  praeter  caeteros  con- 
cedendum.  Cessi  meis,  vel  potius  parui :  ex  quibus 
unus  qua.  mente  fuerit  (is,  quem  tu  mihi  commendas), 
cognosces  ex  ipsius  literis,  quas  ad  te  et  ad  alios  mi- 
sit :  quas  ego  nunquam  aperuissem,  nisi  res  acta  sic 
esset.  Delatus  est  ad  me  fasciculus  :  solvi,  si  quid 
ad  me  esset  literarum  :  nihil  erat :  epistola  Vatinio, 
et  Ligurio  altera  :  jussi  ad  eos  deferri :  illi  ad  me 
statim  ardentes  dolore  venerunt,  scelus  hominis  cla- 
mantes :  epistolas  mihi  legerunt  plenas  omnium  in 
me  probrorum.  Hic  Ligurius  furere  :  se  enim  scire, 
summo  illum  in  odio  fuisse  Csesari :  illum  tamen 
non  modo  favisse,  sed  et  tantam  iili  pecuniam  dedisse 
honoris  mei  causa. 

Hoc  ego  dolore  accepto,  volui  scire,  quid  scripsis- 
set  ad  caeteros.  Ipsi  enim  illi  putavi  perniciosum  fore, 
si  ejus  hoc  tantum  scelus  percrebuisset.  Cognovi 
ejusdem  generis  :  ad  te  misi :  quas  si  putabis  illi  ipsi 
utile  esse  reddi,  reddes ;  nil  me  laedet :  nam,  quod 
resignatae  sunt ;  habet  (opinor)  ejus  signum  Pom- 
ponia.  Hac  ille  acerbitate  initio  navigationis  cum 
usus  esset,  tanto  me  dolore  affecit,  ut  postea  jacue- 
rim :  neque  nunc  tam  pro  se,  quam  contra  me,  la- 
borare  dicitur. 

Ita  omnibus  rebus  urgeor ;  quas  sustinere  vix 
possum,  vel  plane  nullo  modo  possum.  Quibus  in 
miseriis  una  est  pro  omnibus,  quod  istam  miseram, 
patrimonio,  fortuna,  omni,  spoliatam  relinquam. 
Quare,  te,  ut  polliceris,  videre  plane  velim.  Alium 
enim,  cui  illam  commendem,  habeo  neminem  ;  quo- 
niam  matri  quoque  eadem  intellexi  esse  parata,  quae 
mihi.  Sed,  si  me  non  offendes,  satis  tamen  habeto 
commendatam  ;  patruumque  in  ea,  quantum  poteris, 
mitigato. 

Haec  ad  te  die  natali  meo  scripsi :  quo  utinam 
susceptus  non  essem,  aut  ne  quid  ex  eadem  matre 
postea  natum  esset !  Plura  scribere  fletu  prohibeor. 

( 10.)  CICERO  ATTICO  S. 

Ad  meas  incredibiles  aegritudines  aliquid  novi  ae- 
cedit  ex  iis,  quae  de  Q.  Q.  ad  me  afferuntur.  P.  Te- 
rentius,  meus  necessarius,  operas  in  portu  et  scriptu- 
ra  Asiae  pro  magistro  dedit.  Is  Quintum  filium 
Ephesi  vidit  VI  Idus  Decembres  ;  eumque  studiose, 
propter  amicitiam  nostram,  invitavit ;  cumque  ex  eo 
de  me  contaretur,  eum  sibi  ita  dixisse  narrabat,  se 
mihi  esse  inimicissimum  ;  volumenque  sibi  ostendisse 
orationis,  quam  apud  Caesarem  contra  me  essethabitu- 
rus  :  multa  a  se  dicta  contra  ejus  amentiam  :  multa 
postea  Patris  consimili  scelere  secum  Quintum  pa- 
trem  locutum  :  cujus  furorem,  ex  iis  epistolis  quas 
ad  te  misi,  perspicere  potuisti.  Haec  tibi  dolori  esse, 
certo  scio  :  me  quidem  excruciant,  et  eo  magis,  quod 
mihi  cum  illis  ne  querendi  quidem  locum  futurum 
puto. 

De  Africanis  rebus  longe  alia  nobis,  ac  tu  scripse- 
ras,  nuntiantur.  Nihil  enim  firmius  esse  dicunt,  nihil 
paratius.  Accedit  Hispania,  et  alienata  Italia;  legi- 
onum  nec  vis  eadem,  nec  voluntas ;  urbanae  res  per- 
ditae.  Quid  est,  ubi  acquiescam,  nisi  quamdiu  tuas 
literas  lego  ?  quae  essent  profecto  crebriores,  si  quid 
haberes,  quo  putares  meam  molestiam  minui  posse. 
Sed  tamen  te  rogo,  ne  intermittas  scribere  ad  me, 
quidquid  erit ;  eosque,  qui  niihi  tam  crudeliter  in- 
imici  sunt,  si  odisse  non  potes,  accuses  tamen ;  non 
ut  aliquid  proticias,  sed  ut  me  tibi  carum  esse  sen- 
tiant.  Plura  ad  te  scribam,  si  mihi  ad  eas  literas, 
quas  proxime  ad  te  dedi,  rescripseris.  Vale.  Xll 
Cal.  Febr. 


(11.)  CICERO  ATTICO  S. 

Confectus  jam  cruciatu  maximorum  dolorum,  ne, 
si  sit  quidem  quod  ad  te  debeam  scribere,  facile  id 

exsequi  possim  ;  hoc  minus,  quod  res  nulla  est,  quae 
scribenda  sit ;  cum  praesertim  ne  spes  quidem  ulla 
ostendatur,  fore  melius.  Ita  jam  ne  tuas  quidem  li- 
teras  exspecto  ;  quamquam  semper  aliquid  afferunt, 
quod  velim.  Quare,  tu  quidem  scribito,  cum  erit, 
cui  des  :  ego  tuis  proximis,  quas  tamen  jam  pridem 
accepi,  nihii  habeo,  quod  rescribam.  Longo  enim 
intervallo  video  immutata  esse  omnia  :  illa  esse  fir- 
ma,  quse  debeant,  nos  stultitiae  nostrae  gravissimas 
pcenas  pendere. 

P.  Sallustio  curanda  sunt  HS  XXX,  quae  accepi 
a  Cn.  Sallustio.  Velim  videas,  ut  sine  mora  curentur. 
De  ea  re  scripsi  ad  Terentiam  ;  atque  hoc  ipsum  jam 
prope  consumtum  est.  Quare,  id  quoque,  velim,  cum 
illa  videas,  ut  sit,  qui  utamur.  Hic  fortasse  potero 
sumere,  si  sciam  istic  paratum  fore  :  sed  prius,  quam 
id  scirem,  nihil  sum  ausus  sumere. 

Qui  sit  omnium  rerum  status  noster,  vides.  Nihil 
est  mali,  quod  non  et  sustineam  et  exspectem  :  qua- 
rum  rerum  eo  gravior  est  dolor,  quo  culpa  major. 
llle  in  Achaia  non  cessat  de  nobis  detrahere.  Nihil 
videlicet  tuae  literae  profecerunt.  Vale.  VIII  Id.Mart. 


(  12.)  CICERO  ATTICO  S. 

Cephalio  mihi  a  te  literas  reddidit  a.  d.  VIII  Id. 
Mart.  vespere.  Eo  autem  die  mane  tabellarios  mise- 
ram,  quibus  ad  te  dederam  literas.  Tuis  tamen  lec- 
tis  literis,  putavi  aliquid  rescribendum  esse,  maxime^ 
quod  ostendis,  te  pendere  animi,  quamnam  rationem 
sim  Caesari  allaturus  profectionis  meae  tum,  cum  ex 
Italia  discesserim.  Nihil  opus  est  mihi  nova.  ratione : 
saepe  enim  ad  eum  scripsi,  multisque  mandavi,  non 
potuisse,  cum  cupissem,  sermones  hominum  susti- 
nere ;  multaque  in  eam  sententiam.  Nihil  enim  erat, 
quod  minus  eum  vellem  existimare,  quam  me  tanta 
de  re  non  meo  consilio  usum  esse. 

Postea,  cum  mihi  literae  a  Balbo  Cornelio  minore 
missae  essent,  illum  existimare,  Quintum  fratrem 
[lituum]  meae  profectionis  fuisse  (ita  enim  scripsit) ; 
qui  nondum  cognossem,  quae  de  me  Quintus  scrip- 
sisset  ad  multos  ;  etsi  multa  praesens  in  praesentem 
acerbe  dixerat  et  fecerat ;  tamen  [Nilo  meo]  his  ver- 
bis  ad  Caesarem  scripsi : 

u  De  Quinto  fratre  meo  non  minus  laboro,  quam 
de  me  ipso :  sed  eum  tibi  commendare  hoc  meo  tem- 
pore  non  audeo.  Illud  duntaxat  tamen  audebo  petere 
abs  te,  quod  te  oro,  ne  quid  existimes  ab  illo  factum 
esse,  quominus  mea  in  te  officia  constarent,  minusve 
te  diligerem  ;  potiusque  semper  illum  auctorem  nos- 
trae  conjunctionis  fuisse,  meique  itineris  comitem,  non 
ducem.  Quare,  caeteris  in  rebus  tantum  ei  tribues, 
quantum  humanitas  tua,  amicitiaque  vestra  postulat. 
Ego  ei  ne  quid  apud  te  obsim,  id  te  vehementer 
etiam  atque  etiam  rogo." 

Quare,  si  quis  congressus  fuerit  mihi  cum  Caesare, 
(etsi  non  dubito,  quin  is  lenis  in  illum  futurus  sit, 
idque  jam  declaraverit)  ego  tamen  is  ero,  qui  sem- 
per  fui.  Sed,  ut  video,  multo  magis  est  nobis  labo- 
randum  de  Africa  ;  quam  quidem  tu  scribis  confir- 
mari  quotidie  magis  ad  conditionis  spem,  quam  vic- 
toriae.  Quod  utinam  ita  esset !  Sed  longe  aliter  esse 
intelligo  :  teque  ipsum  ita  existimare  arbitror,  aliter 
autem  scribere,  non  fallendi,  sed  confirmandi,  mei 
causa,  praesertim  cum  adjungatur  ad  Africam  etiam 
Hispania. 

Quod  me  admones,  ut  scribam  ad  Antonium,  et 
ad  caeteros  ;  si  quid  videbitur  tibi  opus  esse,  velim 
facias  id,  quod  saepe  fecisti.  Nihil  enim  mihi  venit  in 
mentem,  quod  scribendum  putem. 

Quod  me  audis  fractiorem  esse  animo  ;  quid  pu- 
tas,  cum  videas  accessisse  ad  superiores  aegritudines 
praeclaras  generi  actiones  ?  Tu  tamen,  velim,  ne  in- 

termittas  (quoad  ejus  facere  poteris)  scribere  ad  me, 
etiam  si  rem,  de  qua  scribas,  non  habebis :  semper 
enim  afferunt  aliquid  mihi  tuae  literae. 

Galeonis  haereditatem  crevi ;  puto  enim  cretionem 
simplicem  fuisse,  quoniam  ad  me  nulla  missa  est. 
VIII  Id.  Mart. 


( 13.)   CICERO  ATTICO  S. 

A  Murense  libertonihil  adhuc  acceperam  literarum. 
P.  Siser  reddiderat  eas,  quibus  rescribo.  De  Servii 
patris  literis  quod  scribis ;  item,  Quintum  in  Syri- 
am  venisse,  quod  ais  esse  qui  nuntient ;  ne  id  qui- 
dem  verum  est. 

Quod  certiorem  te  vis  fieri,  quo  quisque  in  me 
animo  sit,  aut  fuerit,  eorum  qui  huc  venerunt ;  ne- 
minem  alieno  intellexi.  Sed,  quantum  id  mea  inter- 
sit,  existimare  te  posse  certo  scio.  Mihi  cum  omnia 
sunt  intolerabilia  ad  dolorem,  tum  maxime,  qucd  in 
eam  causam  venisse  me  video,  ut  ea  sola  utilia  mihi 
esse  videantur,  quae  semper  nolui.  P.  Lentulum  pa- 
trem  Rhodi  esse  aiunt,  Alexandriae  filium  ;  Rhcdo- 
que  Alexandriam  C.  Cassium  profectum  esse  con- 
stat. 

Quintus  mihi  per  literas  satisfacit,  multo  asperio- 
ribus  verbis,  quam  cum  gravissime  accusabat.  Ait 
enim,  se  ex  literis  tuis  intelligere,  tibi  non  placere, 
quod  ad  multos  de  me  asperius  scripserit :  itaque  se 
pcenitere,  quod  animum  tuum  oflfenderit :  sed  se 
jure  fecisse.  Deinde  perscribit  spurcissime,  quas  ob 
causas  fecerit.  Sed  neque  hoc  tempore,  nec  antea, 
patefecisset  cdium  suum  in  me,  nisi  omnibus  rebus 
me  esse  oppressum  videret.  Atque  utinam  vel  noc- 
turnis  (quemadmodum  tu  scripseras)  itineribus  pro- 
pius  te  accessissem  !  Nunc,  nec  ubi  nec  quando  te 
sim  visurus,  possum  suspicari. 

De  cohjeredibus  Fufidianis  nihil  fuit,  quod  ad  me 

(Ejrist.)  vol.  iii.  i 

scriberes  :  et  asquum  postulant ;  et,  quidquid  egisses, 
recte  esse  actum  putarem.  De  fundo  Frusinati  redi- 
mendo  jam  pridem  intellexisti  voluntatem  meam:  etsi 
tum  meliore  loco  res  erant  nostrae,  neque  [tam  mihi 
desperatum  iri  videbatur;]  tamen  in  eadem  sum 
voluntate.  Id  quemadmodum  fiat,  tu  videbis  :  et 
velim,  (quoad  poteris)  consideres,  ut  sit,  unde  nobis 
suppeditentur  sumtus  necessarii.  Si  quas  habuimus 
facultates,  eas  Pompeio  tum,  cum  id  videbamur  sa- 
pienter  facere,  detulimus.  Itaque  tum  et  a  tuo  vil- 
lico  sumsimus,  et  aliunde  mutuati  sumus,  cum  Quin- 
tus  quereretur  per  literas,  sibi  nos  nihil  dedisse  ;  qui 
neque  ab  illo  rogati  sumus,  neque  ipsi  eam  pecuni- 
am  adspeximus.  Sed  velim  videas,  quid  sit,  quod 
confici  possit,  quidque  milii  de  omnibus  des  consilii : 
et  causam  nosti. 

Plura  ne  scribam,  dolore  impedior.  Si  quid  erit, 
quod  ad  quos  scribendum  meo  nomine  putes,  velim, 
ut  soles,  facias  :  quotiesque  habebis,  cui  des  ad  me 
literas,  nolim  praetermittas.  Vale. 


( 14.)  CICERO  ATTICO  S. 

Non  me  orTendit  veritas  literarum  tuarum,  quod 
me  (cum  communibus,  tum  praecipuis  malis  op- 
pressum)  ne  incipis  quidem,  ut  solebas,  consolari; 
faterisque  id  fieri  jam  non  posse.  Nec  enim  ea  sunt, 
quae  erant  antea,  cum,  ut  nihil  aliud,  comites  me  et 
socios  habere  putabam.  Omnes  enim  Achaici  depre- 
catores,  item  qui  in  Asia,  quibus  non  erat  igno- 
tum,  etiam  quibus  erat,  in  Africam  dicuntur  naviga- 
turi.  Ita,  praeter  Laelium,  neminem  habeo  culpae  so- 
cium :  qui  tamen  hoc  meliore  in  causa  est,  quod 
jam  est  receptus.  De  me  autem,  non  dubito,  quin 
ad  Balbum  et  ad  Oppium  scripserit :  a  quibus,  si 
quid  esset  laetius,  certior  factus  essem  :  tecum  etiam 
esserit  locuti :  quibuscum  tu  de  hoc  ipso  colloquare 

velim,  et  ad  me,  quid  tibi  responderint,  scribas  ;  non 
quod  ab  isto  salus  data  quidquam  habitura  sit  firmi- 
tudinis ;  sed  tamen  aliquid  consuli  et  prospici  po- 
terit.  Etsi  omnium  conspectum  horreo,  praesertim 
hoc  genero ;  tamen,  in  tantis  malis  quid  aliud  ve- 
lim,  non  reperio. 

Quintus  pergit,  ut  ad  me  et  Pansa  scripsit,  et 
Hirtius  :  isque  item  Africam  petere  cum  casteris  di- 
citur.  Ad  Minucium  Tarentum  scribam,  et  tuas  li- 
teras  mittam.  Ad  te  scribam,  numquid  egerit.  HS 
XXX  potuisse  mirarer,  nisi  multa  de  Fufidianis 
praediis  :  et  id  video  tamen.  Te  exspecto ;  quem  vi- 
dere,  si  ullo  modo  potest,  (poscit  enim  res)  pervel- 
lem.  Jam  extremum  concluditur.  Tibi  facile  est, 
Iquid,  quale  sit  gravius,]  existimare.  Vale. 


(  15.)  CICERO  ATTICO  S. 

Quoniam  justas  causas  aflfers,  quod  te  hoc  tem- 
pore  videre  non  possim ;  quseso,  quid  sit  mihi  faci- 
endum.  Ille  enim  ita  videtur  Alexandriam  tenere,  ut 
eum  scribere  etiam  pudeat  de  illis  rebus.  Hi  autem 
ex  Africa  jam  afFuturi  videntur  ;  Achaai,  item  ex 
Asia,  redituri  ad  eos,  aut  libero  aliquo  loco  commo- 
raturi.  Quid  mihi  igitur  putas  agendum  ?  Video 
difficile  esse  consilium.  Sum  enim  solus,  aut  cum  al- 
tero,  cui  neque  ad  illos  reditus  sit,  neque  ab  his  ipsis 
quidquam  ad  spem  ostendatur.  Sed  tamen  scire  ve- 
llm,  quid  censeas  :  idque  erat  cum  aliis,  cur  te,  si 
fieri  posset,  cuperem  videre. 

Minucium  XII  sola  curasse,  scripsi  ad  te  antea : 
quod  superest,  velim  videas,  ut  curetur.  Quintus  non 
modo  non  cum  magna  prece  ad  me,  sed  acerbissime, 
scripsit :  filius  vero  mirifico  odio.  Nihil  fingi  potest 
mali,  quo  non  urgear.  Omnia  tamen  sunt  faciliora, 
quam  peccati  dolor,  qui  et  maximus  est,  et  asternus : 
cujus  peccati  si  socios  essem  habiturus  ego,  quos  pu- 

tavi,  tamen  esset  consolatio  tenuis.  Sed  habet  alio- 
rum  omnium  ratio  exitum,  mea  nullum.  Alii  capti, 
alii  interclusi,  non  veniunt  in  dubium  de  voluntate, 
eo  minus  scilicet,  cum  se  expedierint,  et  una  esse  cce- 
perint.  li  autem  ipsi,  qui  sua  voluntate  ad  Fufium 
venerunt,  nihil  possunt,  nisi  timidi,  existimari.  Multi 
autem  sunt,  qui,  quicumque  sunt,  modo  ad  illos  se 
recipere  volent,  recipientur.  Quo  minus  debes  mi- 
rari,  non  posse  me  tanto  dolori  resistere.  Solius  enim 
meum  peccatum  coriigi  non  potest,  et  fortasse  Laelii ; 
sed  quid  me  id  levat  ?  C.  quidem  Cassium  aiunt 
consilium  Alexandriam  eundi  mutavisse. 

Ha3c  ad  te  scribo,  non  ut  queas  tu  demere  sollici- 
tudinem,  ssd  ut  cognoscam,  ecquid  tu  ad  ea  afferas, 
quae  me  conficiunt :  ad  quae  gener  accedit,  et  caetera, 
qii32,  fletu  reprimor,  ne  scribam.  Quin  etiam  iEsopi 
filius  me  excruciat.  Prorsus  nihil  abest,  quin  sim  mi- 
serrimus.  Sed  ad  primum  revertor,  quid  putes  faci- 
endum ;  occultene  aliquo  propius  veniendum,  an 
mare  transeundum  :  nam  hic  maneri  diutius  non  po- 
test. 

De  Fufidianis  quare  nihil  potuit  confici  ?  Genus 
enim  conditionis  ejusmodi  fuit,  in  quo  non  solet  esse 
controversia ;  cum  ea  pars,  quae  videtur  esse  minor, 
licitatione  expleri  posset.  Haec  ego  non  sine  causa. 
quaero.  Suspicor  enim,  cohaeredes  dubiam  nostram 
causarn  putare,  et  eo  rem  in  integro  esse.  Vale.  Pri- 
die  Idus  Maias. 


(IG.)  CICERO  ATTICO  S. 

Non  meo  vitio  fit,  hoc  quidem  tempore,  (ante 
enim  est  peccatum)  ut  me  ista  epistola  nihil  conso- 
letur.  Nam  et  exigue  scripta  est,  et  suspiciones 
magnas  habet,  non  esse  ab  illo  ;  quas  animadvertisse 
te  existimo. 

De  obviam  itione  ita  faciam,  ut  suades.   Neque 

enim  valde  de  adventu  ejus  opinio  est ;  neque,  si  qui 
ex  Asia,  veniunt,  quidquam  auditum  esse  dicunt  de 
pace ;  cujus  ego  spe  in  hanc  fraudem  incidi.  Nihil 
video,  quod  sperandum  putem,  nunc  praesertim,  cum 
ea  plaga  in  Asia  sit  accepta,  in  Illyrico,  in  Cassiano 
negotio,  in  ipsa  Alexandria,  in  Urbe,  in  Italia.  Ego 
vero,  etiam  si  rediturus  ille  est,  qui  adhuc  bellum 
gerere  dicitur,  tamen,  ante  reditum  ejus,  negotium 
confectum  iri  puto. 

Quod  autem  scribis,  quamdam  lastitiam  bonorum 
esse  commotam,  ut  sit  auditum  de  literis ;  tu  qui- 
dem  nihil  praetermittis,  in  quo  putes  aliquid  solatii 
esse :  sed  ego  non  adducor,  quemquam  bonum  ul- 
lam  salutem  putare  mihi  tanti  fuisse,  ut  eam  peterem 
ab  illo,  et  eo  minus,  quod  hujus  consilii  jam  ne  so- 
cium  quidem  habeo  quemquam.  Qui  in  Asia.  sunt, 
rerum  exitum  exspectant :  Achaici  etiam  Fufio  spem 
deprecationis  afferunt. 

Horum  et  timor  idem  fuit  primo,  qui  meus,  et 
constitutum.  Mora  Alexandrina  causam  illorum  cor- 
rexit,  meam  evertit.  Quamobrem  idem  a  te  nunc 
peto,  quod  superioribus  literis,  ut,  si  quid  in  perdi- 
tis  rebus  dispiceres,  quod  mihi  putares  faciendum, 
me  moneres.  Si  recipior  ab  his,  (quod  vides  non 
fieri)  tamen,  quoad  bellum  erit,  quid  agam,  aut  ubi 
sim,  non  reperio:  sin  jactor,  eo  minus.  Itaque  tuas 
literas  exspecto ;  easque  ut  ad  me  sine  dubitatione 
gcribas,  rogo. 

Quod  suades,  ut  ad  Quintum  scribam  de  his  lite- 
ris  ;  facerem,  si  me  quidquam  istae  literae  delectarent. 
Etsi  quidam  scripsit  ad  me  his  verbis  :  "  Ego,  ut  in 
his  malis,  Patris  sum  non  invitus :  essem  libentius, 
si  frater  tuus  ea  de  te  loqueretur,  quas  ego  audire  vel- 
lem."  Quod  ais  illum  ad  te  scribere,  me  sibi  nullas 
literas  remittere  ;  semel  ab  ipso  accepi :  ad  eas  Ce- 
phalioni  dedi,  qui  multos  menses  tempestatibus  re- 
tentus  est  Quintum  filium  ad  me  acerbissime  scrip- 
sisse,  jam  ante  ad  te  scripsi. 

i  3 

Extremum  est,  quod  te  orem,  (si  putas  rectum  esse, 
et  a  te  suscipi  posse)  cum  Camillo  communices,  ut 
Terentiam  moneatis  de  testamento.  Tempora  mo- 
nent,  ut  videat,  ut  satisfaciat,  quibus  debeat.  Audi- 
tum  ex  Philotimo  est,  eam  scelerate  quaedam  facere. 
Credibile  vix  est :  sed  certe,  si  quid  est,  quod  fieri 
possit,  providendum  est.  De  omnibus  rebus  velim 
ad  me  scribas :  et  maxime  quid  scribas  de  eo,  in  quo 
tuo  consilio  egeo,  etiam  si  nihil  excogitas  :  id  enim 
mihi  erit  pro  desperato.  III  Nonas  Jun. 


(  170   CICERO  ATTICO  S. 

Properantibus  tabellariis  alienis  hanc  epistolam 
dedi ;  eo  brevior  est,  et,  quod  eram  missurus  meos. 
Tullia  mea  venit  ad  me  pridie  Idus  Junias  ;  deque 
tuti  erga  se  observantia  benevolentiaque  mihi  pluri- 
ma  exposuit ;  literasque  reddidit  trinas.  Ego  autem, 
ex  ipsius  virtute,  humanitate,  pietate,  non  modo  eam 
voluptatem  non  cepi,  quam  capere  ex  singulari  filia 
debui ;  sed  etiam  incredibili  sum  dolore  afTectus, 
tale  ingenium  in  tam  misera  fortuna  versari ;  idque 
accidere  nullo  ipsius  delicto,  summa  culpa  mea. 
Itaque  a  te  neque  consolationem  jam,  qua  cupere  te 
uti  video,  nec  consilium,  quod  capi  nullum  potest, 
exspecto :  teque  omnia,  cum  superioribus  saepe  lite- 
ris,  tum  proximis,  tentasse  intelHgo. 

Ego  cum  Sallustio  Ciceronem  ad  Caesarem  mittere 
cogitabam.  Tulliam  autem,  non  videbam  esse  cau- 
sam,  cur  diutius  mecum  tanto  in  communi  moerore 
retinerem.  Itaque  matri  eam,  cum  primum  per  ip- 
sam  liceret,  eram  remissurus.  Pro  ea,  quam,  ad 
modum  consolantis,  scripsisti  7tp<xotut<x,  ea  putato 
me  scripsisse,  quae  tu  ipse  intelligis  responderi  po- 
tuisse. 

Quod  Oppium  tecum  scribis  locutum,  non  abhor- 
ret  a  mea  suspicione  cjus  oratio:  sed  non  dubito, 

quin  istis  persuaderi  nullo  modo  possit,  ea,  quae  fa- 
ciant,  mihi  probari  posse,  quoquo  modo  loquar. 
Ego  tamen  utar  moderatione,  qua  potero  :  quam- 
quam,  quid  mea  intersit,  ut  eorum  odium  subeam, 
non  intelligo.  Te  justa  causa  impediri,  quominus  ad 
nos  venias,  video ;  idque  mihi  valde  molestum  est. 

Illum  ab  Alexandria  discessisse,  nemo  nuntiat ; 
constatque,  ne  profectum  quidem  illinc  quemquam 
post  Idus  Martias,  nec  post  Idus  Decembres  ab  illo 
datas  ullas  literas  :  ex  quo  intelligis,  illud,  de  literis 
a.  d.  V  Id.  Febr.  datis,  (quod  inane  esset,  etiam  si 
verum  esset)  non  verum  esse. 

L.  Terentium  discessisse  ex  Africa  scimus,  Pas- 
stumque  venisse.  Quid  is  afFerat,  aut  quo  modo  exie- 
rit,  aut  quid  in  Africa  fiat,  scire  velim.  Dicitur  enim 
per  Nasidium  emissus  esse.  Id  quale  sit,  velim,  si 
inveneris,  ad  me  scribas.  De  HS  X,  ut  scribis,  fa- 
ciam.  Vale.  XVIII  Calend.  Quintiles. 

De  illius  Alexandria  discessu,  nihil  adhuc  rumo- 
ris,  contraque  opinio,  valde  esse  impeditum.  Itaque 
nec  mitto,  ut  constitneram,  Ciceronem ;  et  te  rogo, 
ut  me  hinc  expedias  :  quodvis  enim  supplicium  le- 
vius  est  hac  permansione.  Hac  dere  et  ad  Antonium 
scripsi,  et  ad  Balbum,  et  ad  Oppium.  Sive  enim 
bellum  in  Italia  futurum  est,  sive  classibus  utetur  ; 
hic  esse  me  minime  convenit :  quorum  fortasse 
utrumque  erit ;  alterum  certe.  Intellexi  omnino  ex 
Oppii  sermone,  quem  tu  mihi  scripsisti,  qu*e  istorum 
via  esset :  sed,  ut  eam  flectas,  te  rogo.  Nihil  omni- 
no  jam  exspecto,  nisi  miserum  :  sed  hoc  perditius,  in 
quo  nunc  sum,  fieri  nihil  potest.  Quare,  et  cum  An- 
tonio  loquare,  velim,  et  cum  istis  ;  et  rem,  ut  pote- 
ris,  expedias  ;  et  mihi  quamprimum  de  omnibus  re- 
bus  rescribas.  Vale.  XII  Cal.  Quint. 

( 19.)  CICERO  ATTICO  S. 

Cum  tuis  dare  possem  literas,  non  preetermisi ; 
etsi,  quod  scriberem,  non  habebam.  Tu  ad  nos  et 
rarius  scribis  quam  solebas,  et  brevius ;  credo,  quia 
nihil  habes,  quod  me  putes  libenter  legere  aut  audire 
posse.  Verumtamen  velim,  si  quid  erit,  qualecum- 
que  erit,  scribas.  Est  autem  unum,  quod  mihi  sit 
optandum,  si  quid  agi  de  pace  possit ;  quod  nulla 
equidem  habeo  in  spe.  Sed,  quia  tu  leviter  interdum 
6ignificas,  cogis  me  sperare,  quod  optandum  vix  est. 

Philotimus  dicitur  Idib.  Sext.  Nihil  habeo  de  illo 
amplius.  Tu,  velim,  ad  ea  mihi  rescribas,  quas  ad  te 
antea  scripsi.  Mihi  tantum  temporis  satis  est,  dum, 
ut  in  pessimis  rebus,  aliquid  caveam,  qui  nihil  un- 
quam  cavi.  Vale.  XI  Cal.  Sext. 

(20.)  CICERO  ATTICO  S. 

Septimo  decimo  Cal.  Sept.  venerat  die  XXVIII 
Seleucia  Pieria  C.  Trebonius,  is  qui  se  Antiochiae 
diceret  apud  Cassarem  vidisse  Quintum  filium  cum 
Hirtio :  eos  de  Quinto,  quae  voluissent,  impetrasse 
nullo  quidem  negctio :  quod  ego  magis  gauderem, 
si  ista  nobis  impetrata  quidquam  ad  spem  explorati 
haberent.  Sed  et  alia  timenda  sunt,  ab  aliisque,  et 
ab  hoc  ipso.  Quas  dantur,  ut  a  domino,  rursus  in 
ejusdem  sunt  potestate.  Etiam  Sallustio  ignovit. 
Omnino  dicitur  nemini  negare  :  quod  ipsum  est  su- 
spectum,  notionem  ejus  difrerri. 

M.  Gallius,  Q.  F.  mancipia  Sallustio  reddidit.  Is 
venit,  ut  legiones  in  Siciliam  traduceret :  et  protinus 
iturum  Cassarem  Patris.  Quod  si  faciet,  ego  (quod 
ante  mallem)  aliquo  propius  accedam.  Tuas  lite- 
ras,  ad  eas  quibus  a  te  proxime  consilium  petivi, 
vehementer  exspecto.  Vale.  XVI  Cal.  Septemb. 

Accepi,  VI  Cal.  Septembres,  literas  a  te  datas 
XII  Calendas  :  doloremque,  quem  ex  Quinti  sce- 
lere  jampridem  acceptum  jam  abjeceram,  lecta  ejus 
epistola,  gravissimum  cepi.  Tu  etsi  non  potuisti  ullo 
modo  facere  ut  mihi  illam  epistolam  non  mitteres ; 
tamen  mallem  non  esse  missam.  Ad  ea  autem  qua3 
scribis  de  testamento,  videbis,  quid,  et  quo  modo. 
De  nummis  et  illa  sic  scripsit,  ut  ego  ad  te  antea ; 
et  nos,  si  quid  opus  erit,  utemur  ex  eo,  de  quo  scri- 
bis. 

Ille  ad  Cal.  Sept.  Athenis  non  videtur  fore.  Multa 
eum  in  Asia  dicuntur  morari,  maxime  Pharnaces. 
Legio  XII,  ad  quam  primum  Sulla  venit,  lapidibus 
egisse  hominem  dicitur.  Nullam  putant  se  commo- 
turam.  Illum  arbitrantur  protinus  Patris  in  Siciliam. 
Sed,  si  hoc  ita  est,  huc  veniat  necesse  est :  ac  mal- 
lem  illum  :  aliquo  enim  hinc  evasissem.  Nunc  me- 
tuo,  ne  sit  exspectandum  ;  et,  cum  reliquis,  etiam 
loci  gravitas  hic  miserrime  perferenda. 

Quod  me  mones  ut  ea  videam,  quae  ad  tempus 
accommodem ;  facerem,  si  res  pateretur,  et  si  ullo 
modo  fieri  posset.  Sed,  in  tantis  nostris  peccatis,  tan- 
tisque  nostrorum  injuriis,  nihil  est,  quod  aut  facere 
dignum  nobis,  aut  simulare,  possim.  Sullana  con- 
fers:  in  quibus  omnia  genere  ipso  praeclarissima 
fuerunt,  moderatione  paulo  minus  temperata.  Haec 
autem  ejusmodi  sunt,  ut  obliviscar  mei ;  multoque 
malim,  quod  omnibus  sit  melius,  quorum  utilitati 
meam  junxi.  Tu  ad  me  tamen,  velim,  quam  saepis- 
sime  scribas,  eoque  magis,  quod  praeterea  nemo  scri- 
bit :  ac,  si  omnes,  tuas  tamen  maxime  exspecta- 
rem. 

Quod  scribis,  illum  per  me  Quinto  fore  placatio- 
rem ;  scripsi  ad  te  antea,  eum  statim  Quinto  filio 
omnia  tribuisse ;  nostri  nullam  mentionem.  Vale. 

(  22.)  CICERO  ATTICO  S. 

Diligenter  mihi  fasciculum  reddidit  Balbi  tabella- 
rius.  Accepi  enim  a  te  literas,  quibus  videris  vereri, 
ut  epistolas  illas  acceperim,  quas  quidem  vellem 
mihi  nunquam  redditas.  Auxerunt  enim  mihi  do- 
lorem  :  nec,  si  in  aliquem  incidissent,  quidquam 
novi  attulissent.  Quid  enim  tam  pervulgatum,  quam 
illius  in  me  odium,  et  genus  hoc  hterarum  ?  quod  ne 
Csesar  quidem  ad  istos  videtur  misisse,  quasi  quo 
illius  improbitate  offenderetur,  sed,  (credo)  uti  no- 
tiora  nostra  mala  essent.  Nam,  quod  te  vereri  scribis, 
ne  illi  obsint,  eique  rei  mederi,  ne  rogari  quidem  se 
passus  est  de  illo  :  quod  quidem  mihi  molestum  non 
est :  illud  molestius,  istas  impetrationcs  nostras  ni- 
hil  valere. 

Sulla,  ut  opinor,  cras  hic  erit  cum  Messala.  Cur- 
runt  ad  illum  pulsi  a  militibus  ;  qui  se  negant  us- 
quam,  nisi  acceperint.  Eigo  ille  huc  veniet ;  quod 
non  putabant ;  tarde  quidem  :  itinera  enim  ita  facit, 
ut  multos  dies  in  oppidum  ponat.  Pharnaces  autem, 
quoquo  modo  aget,  afferet  moram. 

Quid  mihi  igitur  censes  ?  jam  enim  corpore  vix 
sustineo  gravitatem  hujus  cceli,  qui  mihi  laborem  af- 
fert  in  dolore.  An  his  illuc  euntibus  mandem,  ut  me 
excusent,  ipse  accedam  propius  ?  Qua?so,  attende  ; 
et  me  (quod  adhuc,  saspe  rogatus,  non  fecisti)  consi- 
lio  juva  :  scio  rem  difficilem  esse :  sed,  ut  in  malis. 
Etiam  illud  mea,  magni  interest,  te  ut  videam  :  pro- 
fecto  aliquid  profecero,  si  id  acciderit.  De  testamento, 
ut  scribis,  animadvertes. 


(  23.)  CICERO  ATTICO  S. 

Quod  ad  te  scripseram  ut  cum  Camillo  commu- 
nicares,  de  eo,  Camillus  mihi  scripsit,  te  secum  locu- 
tum.  Tuas  literas  exspectabam ;  nisi  illud  quidem 

mutari,  si  aliter  est  atque  oportet,  non  video  posse. 
Sed,  cum  ab  illo  accepissem  literas,  desideravi  tuas  : 
etsi  putabam,  te  certiorem  factum  non  esse,  modo 
valeres  :  scripseras  enim,  te  quodam  valetudinis  ge- 
nere  tentari. 

Acusius  quidam  Rhodo  venerat  VIII  ld.  Quint. 
Is  nuntiabat,  Quintum  filium  ad  Caesarem  profec- 
tum  IV  Cal.  Junias ;  Philotimum  Rhodum  pridie 
eum  diem  venisse ;  habere  ad  me  literas.  Ipsum 
Acusium  audies  :  sed  tardius  iter  faciebat :  eo  feci  ut 
has  celeriter  eunti  darem.  Quid  sit  in  iis  literis, 
nescio :  sed  mihi  valde  Quintus  frater  gratulatur. 
Equidem,  in  meo  tanto  peccato,  nihil  ne  cogitatione 
quidem  assequi  possum,  quod  mihi  tolerabile  possit 
esse.  Te  oro,  ut  de  hac  misera  cogites  ;  et  illud,  de 
quo  ad  te  proxime  scripsi,  ut  aliquid  conficiatur  ad 
inopiam  propulsandam,  et  etiam  de  ipso  testamento. 
Illud  quoque  vellem  antea :  sed  omnia  timuimus. 
Melius  quidem,  in  pessimis,  nihil  fuit  discidio.  Ali- 
quid  fecissemus,  ut  [vini,]  vel  tabularum  novarum 
nomine,  vel  nocturnarum  expugnationum,  vel  Me- 
tellae,  vel  omnium  malorum  :  nec  res  perisset :  et 
videremur  aliquid  doloris  virilis  habuisse. 

Memini  omnino  tuas  literas,  sed  et  tempus  illud  : 
etsi  quidvis  praestitit.  Nunc  quidem  ipse  videtur  de- 
nuntiare.  Audimus  enim  de  statu  reipublicae.  O  Dii ! 
generumne  nostrum  potissimum,  ut  hoc,  vel  tabulas 
novas  ?  Placet  mihi  igitur,  [ut]  idem  tibi,  nuntium 
remitti.  Petet  fortasse  tertiam  pensionem.  Considera 
igitur,  tumne,  cum  ab  ipso  nascetur,  an  prius  ego. 
Si  ullo  modo  potuero,  vel  nocturnis  itineribus  expe- 
riar,  ut  te  videam.  Tu  et  haec,  et  si  quid  erit  quod 
intersit  mea  scire,  scribas,  velim.  Vale. 

( 24.)  CICERO  ATTICO  S. 

Quae  dudum  ad  me,  et,  quae  etiam  ante  bis  ad 
Tulliam,  de  me  scripsisti,  ea  sentio  esse  vera,  Eo 

sum  miserior  (etsi  nihil  videbatur  addi  posse),  quod 
mihi  non  modo  irasci  gravissima.  injuria  accepta,  sed 
ne  dolere  quidem,  impune  licet.  Quare  istud  fera- 
mus :  quod  cum  tulerimus,  tamen  eadem  erunt  per- 
pstienda,  quae,  tu,  ne  accidant,  ut  caveamus,  mones. 
Ea  enim  est  a  nobis  contracta  culpa,  ut  omni  statu, 
omnique  populo,  eumdem  exitum  habitura  videatur. 
Sed  ad  meam  manum  [redeo:]  dehinc  enim  haec 
occultius  agenda. 

Vide,  quaeso,  etiam  nunc  de  testamento,  quod 
tum  factum,  cum  illa  quaerere  coeperat.  Non,  credo, 
te  commorit ;  neque  enim  rogarit ;  ne  me  quidem. 
Sed,  quasi  ita  sit,  (quoniam  in  sermonem  jam  ve- 
nisti)  poteris  eam  monere,  ut  alicui  committat,  cujus 
extra  periculum  hujus  belli  fortuna  sit.  Equidem 
tibi  potissimum  velim,  si  idem  illa  vellet :  quam 
quidem  celo  miseram,  me  in  hoc  timere  de  illo  al- 
tero. 

Scio  equidem  venire  nunc  nil  posse :  sed  seponi 
et  occultari  possunt,  ut  extra  ruinam  sint  eam,  quae 
impendet.  Nam,  quod  scribis,  nobis  nostra,  et  tua 
Tulliae,  fore  para.ta ;  tua  credo  :  nostra  quae  pote- 
runt  esse  ?  De  Terentia  autem  (mitto  caetera,  quae 
sunt  inmimerabilia)  quid  ad  hoc  addi  potest  ?  Scrip- 
seras,  ut  HS  XII  pennutaret ;  tantum  esse  reliquum 
de  argento.  Misit  illa  CCIOO  mihi,  et  adscripsit, 
tantum  esse  reliquum.  Cum  hoc  tam  parvum  de 
parvo  detraxerit,  perspicis  quid  in  maxima  re  fece- 
rit? 

Philotimus  non  modo  nullus  venit;  sed  ne  per 
literas  quidem,  aut  per  nuntium,  certiorem  facit  me, 
quid  egerit.  Epheso  qui  veniunt,  ibi  se  eum  de  suis 
controversiis  in  jus  adeuntem  vidisse  nuntiant :  qua? 
quidem  (ita  enim  verisimile  est)  in  adventum  Cae- 
saris  fortasse  rejiciuntur.  Ita  aut  nihil  puto  eum  ha- 
bere,  quod  putet  ad  me  celerius  perferendum,  et  eo 
me  magis  esse  despectum  :  aut,  etiam  si  quid  habet, 
id,  nisi  omnibus  suis  negotiis  confectis,  ad  me  re- 


AD  ATTICUM.  Lib.  XI.  25.         [  97 

ferre  non  curat:  ex  quo  magnum  equidem  capio 
dolorem,  sed  non  tantum,  quantum  videor  debere. 
Nihil  enim  mea  minus  interesse  puto,  quam  quid 
illinc  afferatur :  id  quamobrem,  te  intelligere  certo 
scio. 

Quod  me  mones  de  vultu  et  oratione  ad  tempus 
accommodanda ;  etsi  difficile  est,  tamen  imperarem 
mihi,  si  mea  quidquam  interesse  putarem. 

Quod  scribis,  literis  putare  Africanum  negotium 
confici  posse,  vellem  scriberes,  cur  ita  putares  :  mihi 
quidem  nihil  in  mentem  venit,  quare  id  putem  fieri 
posse :  tu  tamen,  velim,  si  quid  erit  quod  consola- 
tionis  aliquid  habeat,  scribas  ad  me.  Sin  (ut  per- 
spicio)  nihil  erit,  scribas  id  ipsum.  Ego  ad  te,  si 
quid  audiero  citius,  scribam.  Vale.  VIII  Id.  Sext. 


(25.)  CICERO  ATTICO  S. 

Facile  assentior  tuis  literis  ;  quibus  exponis  pluri- 
bus  verbis,  nullum  te  habere  consilium,  quo  a  te 
possim  juvari.  Consolatio  certe  nulla  est,  quae  levare 
possit  dolorem  meum.  Nihil  est  enim  contractum 
casu :  nam  id  esset  ferendum :  sed  omnia  fecimus 
iis  erroribus  et  miseriis  et  animi  et  corporis,  quibus 
proximi  utinam  mederi  maluissent.  Quamobrem, 
quoniam  neque  consilii  tui  neque  consolationis  cujus- 
quam  spes  ulla  mihi  ostenditur,  non  quaeram  ha?c  a 
te  posthac :  tantum  velim,  ne  intermittas  :  scribas 
ad  me,  quidquid  veniet  tibi  in  mentem,  cum  habebis, 
cui  des,  et  dum  erit,  ad  quem  des  :  quod  longum 
non  erit. 

Illum  discessisse  Alexandria,  rumor  est  non  fir- 
mus,  ortus  ex  Sulpicii  literis ;  quas  cuncti  postea 
nuntii  confirmarunt :  quod  verum  an  falsum  sit, 
quoniam  mea  nihil  interest,  utrum  malim,  nescio. 

Quod  ad  te  jampridem  de  testamento  scripsi ; 
apud  ev7ria-rov  illas  velim;  ut  possint,  advertas.  Ego 

hujus  miserrimas  fatuitate  confectus  conflictor.  Ni« 
hil  unquam  simile  natum  puto :  cui  si  qua.  re  con- 
sulere  aliquid  possum,  cupio  a  te  admoneri.  Video 
eamdem  esse  difficultatem,  quam  in  consilio  dando 
ante  :  tamen  hoc  me  magis  sollicitat,  quam  omnia. 
In  pensione  secunda  caeci  fuimus.  Alium  mallem  : 
sed  prasteriit.  Te  oro,  ut  in  perditis  rebus,  si  quid 
cogi,  confici,  potest,  quod  sit  in  tuto,  ex  argento, 
neque  satis  multa  ex  supellectile,  des  operam.  Jam 
enim  mihi  videtur  adesse  extremum,  nec  ulla  fore 
conditio  pacis,  eaque,  quae  sunt,  etiam  sine  adver- 
sario,  peritura.  Hasc  etiam  (si  videbitur)  cum  Te- 
rentia,  loquare  opportune.  Non  queo  omnia  scribere. 
Vale.  III  Non.  Quint. 

continentes  :  item  preces  contentionemque,  ut  horti 
sibi  ab  Attico  curarentur,  in  quibus  filia?  fanum  con- 
dere  posset.  Fluxere,  dum  has  scribuntur,  menses 
plus  minus  duodeviginti.  Nam,  ex  Cal.  Jan.  ejus 
anni,  quo  Ca?sar  in  Africam  transmisit,  ad  aestatis 
initium  anni  illius,  quo  quartam  dictaturam  in  His- 
pania  gessit,  tot  fere  numerantur.  yEstatem  porro 
reliquam  fuisse,  scriptis  libri  hujus  epistolis,  ex  prima 
tertii  decimi  cognosci  licet. 


( 1.)  CICERO  ATTICO  S. 

Undecimo  die  postquam  a  te  discesseram,  hoc  li- 
terularum  exaravi,  egrediens  e  villa  ante  lucem  :  at- 
que  eo  die  cogitabam  in  Anagnino,  postero  autem  in 
Tusculano;  ibi  unum  diem.  V  Calend.  igitur  ad 
constitutum  :  atque  utinam  continuo  ad  complexum 
meae  Tulliac,  ad  osculum  Atticae,  possim  currere  ! 
quod  quidem  ipsum  scribe,  qua?so,  ad  me  ;  ut,  dum 
consisto  in  Tusculano,  sciam,  quid  garriat :  sin  rus- 
ticatur,  quid  scribat  ad  te  :  eique  interea  aut  scribe 
salutem,  aut  nuntia,  itemque  Pilia? :  et  tamen,  etsi 
continuo  congressuri  sumus,  scribes  ad  me,  si  quid 
habebis. 

Cum  complicarem  hanc  epistolam,  noctuabundus 
ad  me  venit  cum  epistola  tua  tabellarius  :  qua  lecta, 
de  Atticae  febricula  scilicet  valde  dolui.  Reliqua, 
quae  exspectabam,  ex  tuis  literis  cognovi  omnia.  Sed 
quod  scribis,  M  igniculum  matutinum  ;"  yep ovt/ko>- 
rspov  est  memoriola  vacillare:  ego  enim  IV  Cal. 
Axio  dederam,  tibi  III,  Quinto,  quo  die  venissem, 
id  est,  V  Cal.  Hoc  igitur  habebis  ;  novi  nihil.  Quid 
ergo  opus  erat  epistola  ?  quid,  cum  coram  sumus,  et 
garrimus  quidquid  in  buccam  ?  Est  profecto  quid- 
dam  Xea^,  quae  habet,  etiamsi  nihil  subest,  collocu- 
tione  ipsa  suavitatem. 

Hic  rumores  tamen  Murcum  periisse  naufragio ; 
Asinium  delatum  vivum  in  manus  militum ;  quin- 
quaginta  naves  delatas  in  Uticam  reflatu  hoc ;  Pom- 
peium  non  comparere,  nec  in  Balearibus  omnino 
fuisse,  ut  Patietus  affirmat ;  sed  auctor  nullius  rei 
quisquam. 

Habes,  quae,  dum  tu  abes,  locuti  sunt,  Ludi  in- 
terea  Praeneste.  Ibi  Hirtius,  et  isti  omnes  :  et  qui- 
dem  ludi  dies  octo.  Quae  ccenae  !  quae  deliciae !  Res 
interea  fortasse  transacta  est.  O  miros  homines  !  at 
Balbus  aedificat ;  t<  yap  a\nu>  /uehsi  ?  Verum,  si 
quaeris,  homini  non  recta,  sed  voluptaria  quaerenti, 
nonne  fie£twT<xi  ?  Tu  interea  dormis.  Jam  explican- 
dum  est  7rpo£x>)/xa,  si  quid  acturus  es.  Si  quaeris  quid 
putem,  ego  fructum  puto.  Sed  quid  multa  ?  jam  te 
videbo  :  et  quidem,  ut  spero,  de  via,  recta  ad  me : 
simul  enim  et  diem  Tyrannioni  constituemus,  et  si 
quid  aliud. 

(3.)  CICERO  ATTICO  S. 

Unum  te  puto  minus  blandum  esse,  quam  me : 
et,  si  uterque  nostrum  est  aliquando  adversus  ali- 
quem,  inter  nos  certe  nunquam  sumus.  Audi  igitur 
me  hoc  ayo^rturws  dicentem  :  ne  vivam,  mi  Attice, 
si  mihi,  non  modo  Tuscul-anum  (ubi  caeteroqui  sum 
libenter),  sed  juxxxpujv  ]>r,croi  tanti  sunt,  utsine  tesim 
totos  dies.  Quare,  obduretur  hoc  triduum ;  ut  te 
quoque  ponam  in  eodem  7ra9e< :  quod  ita  est  profecto. 
Sed  velim  scire,  hodiene  statim  de  auctione,  aut  quo 
die  venias.  Ego  me  interea  cum  libellis :  ac  moleste 
fero,  Vennonii  me  historiam  non  habere. 

Sed  tamen,  ne  nihil  de  re,  nomen  illud,  quod  a 
Caesare,  tres  habet  conditiones,   aut  emtionem  ab 

hasta :  (perdere  malo ;  etsi,  praeter  turpitudinem, 
hoc  ipsum  puto  esse  perdere)  aut  delegationem  a 
mancipe,  annua  die :  (quis  erit,  cui  credam  ?  aut 
quando  iste  Metonis  annus  veniet  ?)  aut  Vecteni 
conditionem  semisse.  Ixe-^ou  igitur  :  ac  vereor,  ne 
iste  jam  auctionem  nullam  faciat,  sed,  ludis  factis, 
xtu7t^»  subsidio  currat,    ne  talis  vir  aXoy^.    Sed 


(4.)  CICERO  ATTICO  S. 

O  gratas  tuas  mihi  jucundasque  literas  !  Quid 
quaeris  ?  restitutus  est  mihi  dies  festus.  Angebar 
enim,  quod  Tiro,  evepevSea-repo^  te  sibi  esse  visum, 
dixerat.  Addam  igitur,  ut  censes,  unum  diem.  Sed 
de  Catone  ttpo^M m«  Apyjurfieiov  est.  Non  assequor 
ut  scribam,  quod  tui  convivae  non  modo  libenter,  sed 
etiam  asquo  animo,  legere  possint.  Quin  etiam,  si  a 
sententiis  ejus  [dictis],  si  ab  omni  voluntate  consi- 
liisque,  quae  de  re  publica  habuit,  recedam,  v^Xo^- 
que  velim  gravitatem  constantiamque  ejus  laudare  ; 
hoc  ipsum  tamen  istis  odiosum  axova/xoc  sit.  Sed  vere 
laudari  ille  vir  non  potest,  nisi  haec  ornata  sint ; 
quod  ille  ea,  quae  nunc  sunt,  et  futura  viderit,  et, 
ne  fierent,  contenderit,  et,  facta  ne  videret,  vitam 
reliquerit.  Horum  quid  est,  quod  Aledio  probare 
possimus  ?  Sed  cura,  obsecro,  ut  valeas  ;  eamque, 
quam  ad  omnes  res  adhibes,  in  primis  ad  convales- 
eendum  adhibe  prudentiam. 


( 5.)  CICERO  ATTICO  S. 

Quintus  pater  quartum,  vel  potius  millesimum, 
nihil  sapit,  qui  laetetur  Luperco  filio,  et  Statio,  ut 
cernat  duplici  dedecore  cumulatam  domum :  addo 

etiam  Philotimum  tertium.  O  stultitiam,  nisi  mea 
major  esset,  singularem  !  Quod  autem  os,  in  hanc 
rem  epavov  a  te  ?  Fac,  non  ad  ^i-^axrccv  x^tjv,  sed  ad 
UeipYjvrjv^  eum  venisse ;  sed  afx-Kvexjfxct.  a-e/avov  A\$eiov 
in  te  xprjvrjv  (ut  scribis)  haurire,  in  tantis  suis  prae- 
sertim  angustiis;  noi  txvt  o\p  a/roa-xr^ei  ?  Sed  ipse 
viderit. 

Cato  me  quidem  delectat,  sed  etiam  Bassum  Lu- 
cilium  sua.  De  Ccelio,  tu  quaeres,  ut  scribis:  ego 
nihil  novi.  Noscenda  est  natura,  non  facultas  modo. 
De  Hortensio  et  Virginio,  tu  si  quid  dubitabis  :  etsi, 
quid  magis  placeat,  (ego  quantum  adspicio)  non  fa- 
cile  inveneris.  Cum  Mustella,  quemadmodum  scri- 
bis,  cum  venerit  Crispus. 

Ad  Aulum  scripsi,  ut  ea,  quae  bene  nossem  de 
auro,  Pisoni  demonstraret.  Tibi  enim  sane  assentio, 
et  istud  nimium  diu  duci,  et  omnia  nunc  undique 
contrahenda.  Te  quidem  nihil  agere,  nihil  cogitare 
aliud,  nisi  quod  ad  me  pertineat,  facile  perspicio ; 
meisque  negotiis  impediri  cupiditatem  tuam  ad  me 
veniendi.  Sed  mecum  esse  te  puto  ;  non  solum  quod 
meam  rem  agis,  verum  etiam  quod  videre  videor, 
quo  modo  agas  :  neque  enim  ulla  hora  tui  mihi  est 
operis  ignota. 

Tubulum  praetorem  video  L.  Metello  Q.  Maximo 
consulibus.  Nunc  velim,  P.  Scaevola  pontifex  maxi- 
mus,  quibus  consulibus  tribunus  plebis.  Equidem 
puto  proximis,  Caepione  et  Pompeio  :  praetor  enim 
P.  Furio,  Sex.  Atilio.  Dabis  igitur  tribunatum,  et 
si  poteris,  Tubulus  quo  crimine.  Et  vide,  quaeso,  L. 
Libo  (ille,  qui  de  Ser.  Galba)  Censorinone  et  Ma- 
nilio,  an  T.  Quintio  M*  Acilio  consulibus,  tribunus 
plebis  fuerit.  Conturbat  enim  me  in  epitome  Bruti 
Fannianorum,  scriptum  quod  erat  in  extremo  :  id- 
que  ego  secutus,  hunc  Fannium,  qui  scripsit  histo- 
riam,  generum  esse  scripseram  Laelii :  sed  tu  me 
•jtwfxeTpiyax);  refelleras  :  te  autem  nunc  Brutus  et 
Fannius.  Ego  tamen  de  bono  auctore,   Hortensio, 

sic  acceperam,  ut  apud  Brutum  est :  hunc  igitur 
locum  expedies. 

Ego  misi  Tironem  Dolabellae  obviam  :  is  ad  me 
Idibus  revertetur.  Te  exspectabo  postridie.  De  Tul- 
lia  mea.  tibi  antiquissimum  esse  video  :  idque  ita  ut 
sit,  te  vehementer  rogo.  Ergo  et  in  integro  omnia  : 
sic  enim  scribis.  Mihi  etsi  Calendae  vitandae  fuerunt, 
Nicasionumque  <xpy^rvn(x  fugienda,  conficiendaeque 
tabulas ;  nihil  tamen  tanti,  ut  a  te  abessem,  fuit.  Cum 
Romas  essem,  et  te  jam  jamque  visurum  me  puta- 
rem ;  quotidie  tamen  horae,  quibus  exspectabam, 
longae  videbantur.  Scis  me  minime  esse  blandum  : 
itaque  minus  aliquanto  dico,  quam  sentio. 


(6.)  CICERO  ATTICO  S. 

De  Ccelio,  vide,  quaeso,  ne  qua  lacuna  sit  in  auro. 
Ego  ista  non  novi :  sed  certe  in  collybo  est  detri- 
menti  satis.  Huc  aurum  si  accedit.  ...  Sed  quid  lo- 
quor  ?  tu  videbis.  Habes  Hegesiae  genus,  quod  Var- 
ro  laudat.  Venio  ad  Tyrannionem.  Ai V  tu  ?  verum 
hoc  fuit  sine  me  ?  At  ego  quoties,  cum  essem  otio- 
sus,  sine  te  tamen  nolui  !  Quo  modo  hoc  ergo  lues  ? 
uno  scilicet,  si  mihi  librum  miseris  :  quod  ut  facias, 
etiam  atque  etiam  rogo  :  etsi  me  non  magis  liber 
ipse  delectabit,  quam  tua  admiratio  delectavit.  Amo 
enim  [ttxvtoi  <p/\o8»j/*ov :]  teque  istam  tam  tenuem 
Sewpixv  tam  valde  admiratum  esse  gaudeo.  Etsi  tua 
quidem  sunt  ejusmodi  omnia  :  scire  enim  vis  :  quo 
uno  animus  alitur.  Sed,  quaaso,  quid  ex  ista  acuta 
et  gravi  refertur  ad  reAo; ? 

Sed  longa  oratio  est,  et  tu  occupatus  in  meo  qui- 
dem  fortasse  aliquo  negotio  :  et,  pro  isto  asso  sole, 
quo  tu  abusus  es  in  nostro  pratulo,  a  te  nitidum  so- 
lem  unctumque  repetemus.  Sed  ad  prima  redeo. 

Librum,  si  me  amas,  mitte.  Tuus  est  enim  pro- 
fecto,  quoniam  quidem  est  missus  ad  te.  **  Chreme, 

tantumne  ab  re  tua  est  otii  tibi,"  ut  etiam  "  Orato- 
rem"  legas  ?  Macte  virtute  !  mihi  quidem  gratum  ; 
et  erit  gratius,  si,  non  modo  in  libris  tuis,  sed  etiam 
in  aliorum  per  librarios  tuos,  "  Aristophanem"  re- 
posueris  pro  "  EupoH."  C<esar  autem  mihi  irridere 
visus  est  "  Quceso"  illud  tuum,  quod  erat  svirtves  et 
urbanum.  Ita  porro  te  sine  cura  esse  jussit,  ut  mihi 
quidem  dubitationem  omnem  tolleret.  Atticam  doleo 
tam  diu :  sed,  quoniam  jam  sine  horrore  est,  spero 
esse,  ut  volumus. 


(7.)  CICERO  ATTICO  S. 

Quae  desideras,  omnia  scripsi  in  codicillis  (eosque 
Eroti  dedi)  breviter,  sed  etiam  plura  quam  quseris ; 
in  iis,  de  Cicerone  :  cujus  quidem  cogitationis  ini- 
tium  tu  mihi  attulisti.  Locutus  sum  cum  eo  libera- 
lissime  :  quod  ex  ipso,  velim,  si  modo  tibi  erit  com- 
modum,  sciscitere.  Sed  quid  diftero  ?  Exposui,  te 
ex  me  detulisse,  ecquid  vellet,  ecquid  requireret : 
velle  Hispaniam,  requirere  liberalitatem.  De  libera- 
litate,  dixi,  quantum  Publilius,  quantum  flamen 
Lentulus,  filio. 

De  Hispania,  duo  attuli ;  primum  idem,  quod 
tibi,  me  vereri  vituperationem  :  non  satis  esse,  si 
haec  arma  reliquissemus  ?  etiam  contraria  ?  deinde 
fore,  ut  angeretur,  cum  a  fratre  familiaritate  et  omni 
gratia  vinceretur.  Velim  magis  liberalitate  uti  mea, 
quam  sua  libertate  :  sed  tamen  permisi.  Tibi  enim 
intellexeram  non  nimis  displicere.  Ego  etiam  atque 
etiam  cogitabo  ;  atque,  ut  idem  facias,  rogo.  Magna 
res  et  simplex  est  manere  ;  illud  anceps  :  verum  vide- 
bimus. 

De  Balbo,  et  in  codicillis  scripseram  ;  et  ita  cogi- 
to,  simul  ac  redierit.  Sin  ille  tardius,  ego  tamen  tri- 
duum :  et  (quod  praeterii)  Dolabella  etiam  mecum. 

(8.)   CICERO  ATTICO  S. 

De  Cicerone,  multis  res  placet:  comes  est  ido- 
neus.  Sed  de  prima.  pensione  ante  videamus.  Adest 
enim  dies ;  et  ille  currit.  Scribe,  quaeso,  quid  referat 
Celer  egisse  Caesarem  cum  candidatis  ;  utrum  ipse  in 
Fcenicularium,  an  in  Martium  Campum  cogitet. 
Et  sane  scire  velim,  numquid  necesse  sit  comitiis 
esse  Romae :  nam  et  Piliae  satisfaciendum  est,  et 
utique  Atticae. 

(  9.)  CICERO  ATTICO  S. 

Nae  ego  essem  hic  libenter,  atque  id  quotidie  ma- 
gis,  ni  esset  ea  causa,  quam  tibi  superioribus  literis 
scripsi.  Nihil  hac  solitudine  jucundius,  nisi  pau- 
lum  interpellasset  Amyntae  filius.  Q  <*7repc(VTohoyt(xs 
arjBovg !  Caetera  noli  putare  amabiliora  fieri  posse  villa, 
litore,  prospectu  maris,  tum  his  rebus  omnibus.  Sed 
neque  haec  digna  longioribus  literis  ;  nec  erat,  quod 
scriberem  ;  et  somnus  urgebat. 

(10.)  CICERO  ATTICO  S. 

Male  (mehercule)  de  Athamante.  Tuus  autem 
dolor  humanus  is  quidem,  sed  magnopere  moderan- 
dus.  Consolationum  autem  multas  viae ;  sed  illa  rec- 
tissima:  impetret  ratio,  quod  dies  impetratura  est. 
Alexim  vero  curemus,  imaginem  Tironis ;  quem 
aegrum  Romam  remisi :  et,  si  quid  habet  collis 
«nSjjftiov,  ad  me  cum  Tisameno  transferamus.  Tota 
domus  superior  vacat,  ut  scis.  Hoc  puto  valde  ad 
rem  pertinere. 

(11.)  CICERO  ATTICO  S. 

Male  de  Seio  :  sed  omnia  humana  tolerabilia  du- 
cenda :  ipsi  enim  quid  sumus  ?  aut  quam  diu  haec 
curaturi  sumus?  Ea  videamus,  quae  ad  nos  magis 
pertinent,  nec  tamen  multo  :  quid  agamus  de  sena- 
tu.  Et,  ut  ne  quid  praetermittam,  Csesonius  ad  me 
literas  misit,  Postumiam  Sulpicii  domum  ad  se  ve- 
nisse.  De  Pompeii  Magni  filia,  tibi  rescripsi,  nihil 
me  hoc  tempore  cogitare.  Alteram  vero  illam,  quam 
tu  scribis,  puto,  nosti.  Nihil  vidi  fcedius.  Sed  adsum. 
Coram  igitur. 

Obsignata  epistola,  accepi  tuas.  Atticae  hilarita- 
tem  libenter  audio  :  commotiunculis  au[X7coi.ayw. 

(  12.)  CICERO  ATTICO  S. 

De  dote,  tanto  magis  perpurga.  Balbi  regia  con^ 
ditio  est  delegandi.  Quoquo  modo  confice.  Turpe 
est,  rem  impeditam  jacere.  Insula  Arpinas  habere 
potest  germanam  a7ro^66u<nv :  sed  vereor,  ne  mino- 
rem  tijuyiv  habere  videatur.  [ExTpo7rog]  est.  Igitur 
animus  in  hortis ;  quos  tamen  inspiciam,  cum  ve- 
nero. 

De  Epicuro,  ut  voles  ;  etsi  tx&oLpno%o[ioit  in  poste- 
rum  genus  hoc  personarum.  Incredibile  est,  quam 
ea  quidam  requirant.  Ad  antiquos  igitur  :  ave^eo-yjTov 
yap.  Nihil  habeo,  ad  te  quod  perscribam:  sed  ta- 
men  institui  quotidie  mittere,  ut  eliciam  tuas  literas ; 
non  quo  aliquid  ex  his  exspectem ;  sed  nescio  quo 
modo  tamen  exspecto.  Quare,  sive  habes  quid,  sive 
nihil  habes,  scribe  tamen  aliquid  ;  teque  cura. 

( 13,)  CICERO  ATTICO  S. 

Commovet  me  Attica;  etsi  assentior  Cratero. 
Bruti  literae,  scriptae  et  prudenter  et  amice,  multas 

mihi  tamen  lacrymas  attulerunt.  Me  haec  solitudo 
minus  stimulat,  quam  ista  celebritas.  Te  unum  desi- 
dero ;  sed  literis  non  difficilius  utor,  quam  si  domi 
essem  :  ardor  tamen  ille  idem  urget  et  manet,  non 
(mehercule)  indulgente  me,  sed  tamen  non  repug- 
nante. 

Quod  scribis  de  Apuleio,  nihil  puto  opus  esse  tua, 
contentione,  nec  Balbo  et  Oppio;  quibus  quidem 
ille  receperat,  mihique  etiam  jusserat  nuntiari,  se 
molestum  omnino  non  futurum.  Sed  cura,  ut  excu- 
ser  morbi  causa  in  dies  singulos.  Laenas  hoc  recepe- 
rat.  Prende  C  Septimium,  L.  Statilium.  Denique 
nemo  negabit  se  juraturum,  quem  rogaris.  Quod  si 
erit  durius,  veniam,  et  ipse  perpetuum  morbum  ju- 
rabo.  Cum  enim  mihi  carendum  sit  conviviis,  malo 
id  lege  videri  facere,  quam  dolore.  Cocceium,  velim, 
appelles  :  quod  enim  dixerat,  non  facit :  ego  au- 
tem  volo  aliquod  emere  latibulum  et  perfugium  do- 
loris  mei. 


(  14.)  CICERO  ATTICO  S. 

De  me  excusando  apud  Apuleium,  dederam  ad 
te  pridie  literas.  Nihil  esse  negotii  arbitror :  quem- 
cumque  appellaris,  nemo  negabit.  Sed  Septimium 
vide,  et  Laenatem,  et  Statilium  :  tribus  enim  opus 
est :  sed  mihi  Laenas  totum  receperat. 

Quod  scribis  a  Junio  te  appellatum  ;  omnino 
Corniricius  locuples  est :  sed  tamen  scire  velim, 
quando  dicar  spopondisse ;  et  pro  patre,  anne  pro 
filio  :  neque  eo  minus,  ut  scribis,  procuratores  Cor- 
nificii,  et  Apuleium  praediatorem,  videbis. 

Quod  me  ab  hoc  mcerore  recreari  vis,  facis,  ut 
omnia :  sed,  me  mihi  non  defuisse,  tu  testis  es. 
Nihil  enim,  de  mcerore  minuendo,  scriptum  ab  ullo 
est,  quod  ego  non  domi  tuae  legerim.  Sed  omnem 
consolationem  vincit  dolor.  Quin  etiam  feci,  quod 

profecto  ante  me  nemo,  ut  ipse  me  per  literas  con- 
solarer  :  quem  librum  ad  te  mittam,  si  descripse- 
rint  librarii.  Affirmo  tibi,  nullam  consolationem  esse 
talem.  Totos  dies  scribo  ;  non  quo  proficiam  quid ; 
sed  tantisper  impedior,  non  equidem  satis,  (vis  enim 
urget)  ;  sed  relaxor  tamen,  omniaque  nitor,  non  ad 
animum,  sed  ad  vultum  ipsum,  si  queam,  reficien- 
dum  ;  idque  faciens,  interdum  mihi  peccare  videor, 
interdum  peccaturus  esse,  nisi  faciam.  Solitudo  ali- 
quid  adjuvat ;  sed  multo  plus  proficeret,  si  tu  ta- 
men  interesses :  quae  mihi  una  causa  est  hinc  dis- 
cedendi.  Nam,  pro  malis,  recte  habebat :  quam- 
quam  ipsum  doleo  :  non  enim  jam  in  me  idem  esse 
poteris.  Perierunt  illa,  quae  amabas. 

De  Bruti  ad  me  literis  scripsi  ad  te  antea  :  pru- 
denter  scriptae :  sed  nihil,  quo  me  adjuvarent.  Quod 
ad  te  scripsit,  id  vellem,  ut  ipse  adesset :  certe  ali- 
quid,  quoniam  me  tam  valde  amat,  adjuvaret.  Quod 
si  quid  scies,  scribas  ad  me  velim,  maxime  autem, 
Pansa  quando.  De  Attica,  doleo  :  credo  tamen  Cra- 
tero.  PiJiam  angi  veta :  satis  solitus  es  moerere  pro 
omnibus. 


(15.)  CICERO  ATTICO  S. 

Apud  Apuleium,  (quoniam  in  perpetuum  non 
placet)  in  dies  ut  excuser,  videbis.  In  hac  solitudine 
careo  omnium  colloquio ;  cumque  mane  me  in  sil- 
vam  abstrusi  densam  et  asperam,  non  exeo  inde  ante 
vesperum.  Secundum  te,  nihil  est  mihi  amicius  soli- 
tudine.  In  ea  mihi  omnis  sermo  est  cum  literis : 
eum  tamen  interpellat  fletus :  cui  repugno,  quoad 
possum  :  sed  adhuc  pares  non  sumus.  Bruto  (ut 
suades)  rescribam.  Eas  literas  cras  habebis :  cum 
erit  cui  des,  dabis. 


{Epist.)  vol.  n 

( 16.)  CICERO  ATTICO  S. 

Te,  tuis  negotiis  relictis,  nolo  ad  me  venire :  ego 
potius  accedam,  si  diutius  impediere.  Etsi  ne  dis- 
cessissem  quidem  e  conspectu  tuo,  nisi  me  plane 
nihil  ulla  res  adjuvaret.  Quod  si  esset  aliquod  leva- 
men,  id  esset  in  te  uno  :  et,  cum  primum  ab  aliquo 
poterit  esse,  a  te  erit.  Nunc  tamen  ipsum,  sine  te 
esse  non  possum.  Sed  nec  tuas  domi  probabatur, 
nec  mese  poteram ;  nec,  si  propius  essem  uspiam, 
tecum  tamen  essem.  Idem  enim  te  impediret,  quo- 
minus  mecum  esses,  quod  nunc  etiam  impedit.  Mihi 
adhuc  nihil  prius  fuit  hac  solitudine  ;  quam  vereor 
ne  Philippus  tollat :  heri  enim  vesperi  venerat.  Me 
scriptio  et  literae  non  leniunt,  sed  obturbant. 

(17.)  CICERO  ATTICO  S. 

Marcianus  ad  me  scripsit,  me  excusatum  esse 
apud  Apuleium  a  Laterensi,  Nasone,  Laenate,  Tor- 
quato,  Strabone.  Iis,  velim,  meo  nomine  reddendas 
literas  cures,  gratum  mihi  eos  fecisse.  Quod  pro 
Cornificio  me,  abhinc  amplius  annis  XXV,  spopon- 
disse  dicit  Flavius ;  etsi  reus  locuples  est,  et  Apu- 
leius  pracdiator  liberalis  ;  tamen  velim  des  operam, 
ut  investiges  ex  consponsorum  tabulis,  sitne  ita. 
Mihi  enim,  ante  aedilitatem  meam,  nihil  erat  cum 
Cornificio.  Potest  tamen  fieri :  sed  scire  certum  ve- 
lim  ;  et  appelles  procuratores,  si  tibi  videtur.  Quam- 
quam  quid  ad  me  ?  verumtamen.  Pansae  profec- 
tionem  scribes,  cum  scies.  Atticam  salvere  jube,  et 
eam  cura,  obsecro,  diligenter.  Piliae  salutem. 

( 18.)  CICERO  ATTICO  S. 

Dum  recordationes  fugio,  quae  quasi  morsu  quo- 
dam  dolorem  efficiunt,   refugio   a  te  admonendo ; 

quod  velim  mihi  ignoscas,  cuicuimodi  est.  Etenim 
habeo  nonnullos  ex  iis,  quos  nunc  lectito,  auctores, 
qui  dicant,  fieri  id  oportere,  quod  saepe  tecum  egi,  et 
quod  a  te  approbari  volo.  De  fano  illo  dico ;  de  quo 
tantum,  quantum  me  amas,  velim  cogites.  Equidem 
neque  de  genere  dubito  ;  placet  enim  mihi  Cluatii : 
neque  de  re ;  statutum  est  enim  :  de  loco  nonnun- 
quam.  Velim  igitur  cogites.  Ego,  quantum  his  tem- 
poribus  tam  eruditis  fieri  poterit,  profecto  illam  con- 
secrabo  omni  genere  monimentorum,  ab  omnium  in- 
geniis  scriptorum,  et  Grraecorum  et  Latinorum  :  quae 
res  forsitan  sit  refricatura  vulnus  meum.  Sed  jam 
quasi  voto  quodam  et  promisso  me  teneri  puto  ;  lon- 
gumque  illud  tempus,  cum  non  ero,  magis  me  mo- 
vety  quam  hoc  exiguum,  quod  mihi  tamen  nimium 
longum  videtur.  Habeo  enim  nihil,  tentatis  rebus 
omnibus,  in  quo  acquiescam.  Nam,  dum  illud  trac- 
tabam,  de  quo  antea  scripsi  ad  te,  quasi  fovebam 
dolores  meos.  Nunc  omnia  respuo ;  nec  quidquam 
habeo  tolerabilius,  quam  solitudinem  :  quam  (quod 
eram  veritus)  non  obturbavit  Philippus.  Nam,  ut 
heri  me  salutavit,  statim  Romam  profectus  est 

Epistolam,  quam  ad  Brutum  (ut  tibi  placuerat) 
scripsi,  misi  ad  te :  curabis  cum  tua  perferendam. 
Ejus  tamen  misi  ad  te  exemplum,  ut,  si  minus  pla- 
ceret,  ne  mitteres. 

Domestica  quod  ais  ordine  administrari,  scribes, 
quae  sint  ea  :  quaedam  enim  exspecto.  Cocceius,  vide, 
ne  frustretur :  nam,  Libo  quod  pollicetur,  ut  Eros 
scribit,  non  incertum  puto.  De  sorte  mea  Sulpicio 
confido,  et  Egnatio  scilicet.  De  Apuleio,  quid  est, 
quod  labores,  cum  sit  excusatio  facilis  ? 

Tibi  ad  me  venire  (ut  ostendis),  vide,  ne  non  sit 
facile  :  est  enim  longum  iter ;  discedentemque  te 
(quod  celeriter  tibi  erit  fortasse  faciendum)  non  sine 
magno  dolore  dimittam.  Sed  omnia,  ut  voles.  Ego 
enim,  quidquid  feceris,  id  cum  recte,  tum  etiam  mea 
causa,  factum  putabo. 

Heri,  cum  ex  aliorum  literis  cognovissem  de  An- 
tonii  adventu,  admiratus  sum,  nihil  esse  in  tuis.  Sed 
erant  pridie  fortasse  scriptae,  quam  data?.  Neque  ista 
quidem  curo :  sed  tamen  opinor  propter  praedes  suos 
accucurrisse. 

Quod  scribis,  Terentiam  de  obsignatoribus  mei 
testamenti  loqui ;  primum  tibipersuade,me  istaec  non 
curare,  neque  esse  quidquam  aut  parvse  curae  aut 
novae  loci.  Sed  tamen  quid  simile  ?  illa  eos  non  ad- 
hibuit,  quos  existimavit  quaesituros,  nisi  scissent, 
quid  esset.  Num  id  etiam  mihi  periculi  fuit  ?  Sed 
tamen  faciat  illa,  quod  ego.  Dabo  meum  testamen- 
tum  legendum  cui  voluerit :  intelliget,  non  potuisse 
honorificentius  a  me  fieri  de  nepote,  quam  fecerim. 
Nam  quod  non  advocavi  ad  obsignandum  ;  primum 
mihi  non  venit  in  mentem  ;  deinde  ea.  re  non  venit, 
quia  nihil  attinuit.  Tute  scis,  (si  modo  meministi) 
me  tibi  tum  dixisse,  ut  de  tuis  aliquos  adduceres : 
quid  enim  opus  erat  multis  ?  equidem  domesticos 
jusseram.  Tum  tibi  placuit,  ut  mitterem  ad  Silium  : 
inde  est  natum,  ut  ad  Publilium  :  sed  necesse  neu- 
trum  fuit.  Hoc  tu  tractabis,  ut  tibi  videtur. 

( 19.)  CICERO  ATTICO  S. 

Est  hic  quidem  locus  amoenus,  et  in  mari  ipso, 
qui  et  Antio  et  Circaeis  adspici  possit :  sed  ineunda 
nobis  ratio  est,  quemadmodum,  in  omni  mutatione 
dominorum,  qui  innumerabiles  fieri  possunt  in  infi- 
nita.  posteritate,  (si  modo  haec  stabunt)  illud,  quasi 
consecratum,  remanere  possit.  Equidem  jam  nihil 
egeo  vectigalibus ;  et  parvo  contentus  esse  possum. 
Cogito  interdum  trans  Tiberim  hortos  aliquos  parare, 
et  quidem  ob  hanc  causam  maxime  :  nihil  enim 
video,  quod  tam  celebre  esse  possit ;  sed,  quos,  co- 
ram  videbimus  ;  ita  tamen,  ut  hac  aestate  fanum  ab- 
solutum  sit.  Tu  tamen  cum  Apella  Chio  confice  de 
columnis. 

De  Cocceio  et  Libone  quae  scribis,  approbo  ;  maxi- 
me,  quod  de  judicatu  meo.  De  sponsu,  si  quid  per- 
spexeris :  et  tamen,  quid  procuratores  Cornificii  di- 
cant,  velim  scire ;  ita  ut,  in  ea,  re,  te  (cum  tam  oc- 
cupatus  sis)  non  multum  operae  velim  ponere. 

De  Antonio  quoque  Balbus  ad  me  cum  Oppio 
conscripsit ;  idque  tibi  placuisse,  ne  perturbarer. 
Illis  egi  gratias.  Te  tamen  (ut  jam  ante  ad  te  scripsi) 
scire  volo,  me  neque  isto  nuntio  esse  perturbatum, 
nec  jam  ullo  perturbatum  iri.  Pansa  si  hodie,  ut 
putabas,  profectus  est,  posthac  jam  incipito  scribere 
ad  me,  de  Bruti  adventu  quid  exspectes,  id  est, 
quos  ad  dies  :  id,  si  scies  ubi  jam  sit,  facile  conjec- 
tura  assequere. 

Quod  ad  Tironem  de  Terentia  scribis,  obsecro  te, 
mi  Attice,  suscipe  totum  negotium.  Vides  et  offi- 
cium  agi  meum  quoddam,  cui  tu  es  conscius,  et,  ut 
nonnulli  putant,  Ciceronis  rem.  Me  quidem  id  mul- 
to  magis  movet,  quod  mihi  est  et  sanctius  et  anti- 
quius  ;  praesertim  cum  hoc  alterum  neque  sincerum 
neque  firmum  putem  fore. 


(20.)  CICERO  ATTICO  S. 

Nondum  videris  perspicere,  quam  me  nec  Anto- 
nius  commoverit,  nec  quidquam  jam  ejusmodi  pos- 
sit  commovere.  De  Terentia  autem  scripsi  ad  te  iis 
literis,  quas  dederam  pridie.  Quod  me  hortaris,  idque 
a  caeteris  desiderari  scribis,  ut  dissimulem  me  tam 
graviter  dolere ;  possumne  magis,  qui  totos  dies  con- 
sumo  in  literis  ?  Quod  etsi  non  dissimulationis,  sed 
potius  leniendi  et  sanandi  animi,  causa.  facio ;  ta- 
men,  si  mihi  minus  proficio,  simulationi  certe  facio 
satis. 

Minus  multa  ad  te  scripsi,  quod  exspectabam  tuas 
literas  ad  eas,  quas  ad  te  pridie  dederam.  Exspecta- 
bam  autem  maxime  de  fano,  nonnihil  etiam  de  Te- 

l3 


114        AD  ATTICUM.  Lib.  XII.  21. 

rentia.  Velim  me  facias  certiorem  proximis  literis, 
Cn.  Caepio,  Serviliae  Claudii  pater,  vivone  patre  suo 
naufragio  perierit,  an  mortuo  ;  item  Rutilia  vivone 
C.  Cotta,  filio  suo,  mortua  sit,  an  mortuo.  Pertinent 
ad  eum  librum,  quem  de  luctu  minuendo  scripsi- 
mus. 


(21.)  CICERO  ATTICO  S. 

Legi  Bruti  epistolam,  eamque  tibi  remisi,  sane 
non  prudenter  rescriptam  ad  ea  quas  requisieras.  Sed 
ipse  viderit :  quamquam  illud  turpiter  ignorat.  Ca- 
tonem  primum  sententiam  putat  de  animadversione 
dixisse ;  quam  omnes  ante  dixerant,  praeter  Caesa- 
rem  :  et,  cum  ipsius  Caesaris  tam  severa  fuerit,  qui 
tum  praetorio  loco  dixerit,  consularium  putat  lenio- 
res  fuisse,  Catuli,  Servilii,  Lucullorum,  Curionis, 
Torquati,  Lepidi,  Gellii,  Volcatii,  Figuli,  Cottae,  L. 
Caesaris,  C.  Pisonis,  etiam  M'  Glabrionis,  Silani, 
Murenae,  designatorum  consulum.  Cur  ergo  in  sen- 
tentiam  Catonis  ?  quia  verbis  luculentioribus  et  plu- 
ribus  rem  eamdem  comprehenderat.  Me  autem  hic 
laudat,  quod  retulerim,  non  quod  patefecerim  ;  quod 
cohortatus  sim ;  quod  denique,  ante  quam  consule- 
rem,  ipse  judicaverim :  quae  omnia  quia  Cato  laudi- 
bus  extulerat  in  ccelum,  perscribendaque  censuerat, 
idcirco  in  ejus  sententiam  est  facta  discessio.  Hic  au- 
tem  se  etiam  tribuere  multum  mihi  putat,  quod 
scripserit,  u  optimum  consulem :"  quis  enim  jeju- 
nius  dixit  inimicus  ? 

Ad  caetera  vero  tibi  quemadmodum  rescripsit ! 
tantum  rogat  de  senatus-consulto,  ut  corrigas.  Hoc 
quidem  fecisses,  etiam  si  a  Ranio  admonitus  esses. 
Sed  haec  iterum  ipse  viderit. 

De  hortis,  quoniam  probas,  effice  aliquid.  Ra- 
tiones  meas  nosti.  Si  vero  etiam  a  Faberio  aliquid 
accedit,  nihil  negotii  est :  sed,  etiam  sine  eo,  posse 

videor  contendere.  Venales  certe  sunt  Drusi,  fortasse 
et  Lamiani  et  Cassiani :  sed  coram. 

De  Terentia,  non  possum  commodius  scribere, 
quam  tu  scribis.  Officium  sit  nobis  antiquissimum. 
Si  quid  nos  fefellerit,  illius  malo  me,  quam  mei,  po3- 
nitere. 

Oviae  C.  Lolii  curanda  sunt  HS  C.  Negat  Eros 
posse  sine  me  ;  credo,  quod  accipienda  aliqua  sit  et 
danda  aestimatio.  Vellem  tibi  dixisset.  Si  enim  res 
est  (ut  mihi  scribit)  parata,  nec  in  eo  ipso  mentitur, 
per  te  confici  potuit.  Id  cognoscas,  et  conficias,  ve- 
lim. 

Quod  me  in  forum  vocas  ;  eo  vocas,  unde,  etiam 
bonis  meis  rebus,  fugiebam.  Quid  enim  mihi  cum 
foro,  sine  judiciis,  sine  curia,  in  oculos  incurrentibus 
iis,  quos  aequo  animo  videre  non  possum  ?  Quod 
autem  homines  a  me  postulare  scribis,  ut  Romae  sim, 
neque  mihi,  ut  absim,  concedere,  [aut  quatenus  eos 
mihi  concedere  ;]  jam  pridem  scito  esse,  cum  unum 
te  pluris,  quam  omnes  illos,  putem :  ne  me  quidem 
contemno  :  meoque  judicio  multo  stare  malo,  quam 
omnium  reliquorum.  Neque  tamen  progredior  lon- 
gius,  quam  mihi  doctissimi  homines  concedunt : 
quorum  scripta  omnia,  quaecumque  sunt  in  eam 
sententiam,  non  legi  solum  (quod  ipsum  erat  fortis 
asgroti,  accipere  medicinam),  sed  in  mea  etiam  scripta 
transtuli ;  quod  certe  afflicti  et  fracti  animi  non  fuit. 
Ab  his  me  remediis  noli  in  istam  turbam  vocare,  ne 
recidam. 


(  22.)  CICERO  ATTICO  S. 

De  Terentia,  quod  mihi  omne  onus  imponis,  non 
cognosco  tuam  in  me  indulgentiam.  Ista  enini  sunt 
ipsa  vulnera,  quae  non  possum  tractare  sine  maximo 
gemitu.  Moderare  igitur,  quaeso,  ut  potes :  neque 

enim  a  te  plus,  quam  potes,  postulo :  potes  autem, 
quid  veri  sit,  perspicere  tu  unus. 

De  Rutilia,  quoniam  videris  dubitare,  scribes  ad 
me,  cum  scies ;  sed  quamprimum,  num  Clodia,  D. 
Bruto  consulari,  iilio  suo,  mortuo,  vixerit.  Id  de 
Marcello,  aut  certe  de  Postumia,  sciri  potest :  illud 
autem  de  M.  Cotta,  aut  de  Syro,  aut  de  Satyro. 

De  hortis,  etiam  atque  etiam  te  rogo.  Omnibus 
meis,  eorumque  quos  scio  mihi  non  defuturos,  facul- 
tatibus,  (sed  potsro  meis)  enitendum  mihi  est.  Sunt 
etiam,  qua?  vendere  facile  possim.  Sed,  ut  non  ven- 
dam,  eique  usuram  pendam,  a  quo  emero,  non  plus 
annum,  possum  assequi  quod  volo,  si  tu  me  adju- 
vas.  Paratissimi  sunt  Drusi :  cupit  enim  vendere. 
Proximos  puto  Lamire :  sed  abest.  Tu  tamen,  si 
quid  potes,  odorare.  Ne  Silius  quidem  quidquam 
utitur,  et  is  usuris  facillime  sustentabitur.  Habe 
tuum  negotium ;  nec,  quidres  mea  familiaris  postu- 
let,  quam  ego  non  curo,  sed  quid  velim,  et  cur  ve- 
lim,  existima. 


(23.)  CICERO  ATTICO  S. 

Putaram  te  aliquid  novi ;  quod  ejusmodi  fuerat 
initium  literarum  ;  quamvis  non  curarem  quid  in  His- 
pania  fieret,  tamen  te  scripturum :  sed  videlicet 
meis  literis  respondisti,  ut  de  foro  et  de  curia.  Sed 
domus  est,  ut  ais,  forum.  Quid  ipsa  domo  mihi  opus 
est,  carenti  foro  ?  Occidimus,  occidimus,  Attice,  jam 
pridem  nos  quidem ;  sed  nunc  fatemur,  posteaquam 
unum,  quo  tenebamur,  amisimus.  Itaque  solitudines 
sequor  :  et  tamen,  si  qua  me  res  isto  adduxerit,  eni- 
tar,  si  quo  modo  potero,  (potero  autem)  ut,  praeter 
te,  nemo  dolorem  meum  sentiat ;  si  ullo  modo  pote- 
rit,  ne  tu  quidem.  Atque  etiam  illa  causa  est  non  ve- 
niendi.    Meministi,  quid  ex  te  Atedius  quaesierit: 

quin  etiam  nunc  molesti  sunt.  Quid  existimas,  si 
venero  ? 

De  Terentia  ita  cura,  ut  scribis ;  meque  hac  ad 
maximas  aegritudines  accessione  nunc  maxima,  libera. 
Et,  ut  scias  me  ita  dolere,  ut  non  jaceam  ;  quibus 
consulibus  Carneades  et  ea  legatio  Romam  venerit, 
scriptum  est  in  tuo  annali.  Haec  nunc  quaero  :  quae 
causa  fuerit  ?  de  Oropo,  opinor  ;  sed  certum  nescio : 
et,  si  ita  est,  quae  controversiae  ?  Praeterea,  qui  eo 
tempore  nobilis  Epicureus  fuerit  Athenis,  qui  prae- 
fuerit  hortis  ;  qui  etiam  Athenis  7toKitixoi  fuerint  il- 
lustres  ;  quae  te  etiam  ex  Apollodori  puto  posse  in- 
venire. 

De  Attica,  molestum  ;  sed,  quoniam  leviter,  recte 
esse  confldo.  De  Gamala.  dubium  mihi  non  erat: 
unde  enim  tam  felix  Ligus  pater  ?  Nam  quid  de  me 
dicam,  cui  ut  omnia  contingant,  quae  volo,  levari  non 
pcssum  ? 

De  Drusi  hortis,  quanti  licuisse  tu  scribis,  id  ego 
quoque  audieram ;  et,  ut  opinor,  heri  ad  te  scripse- 
ram  :  sed,  quanti  quanti,  bene  emitur  quod  necesse 
est.  Mihi,  quoquo  modo  tu  existimas,  (scio  enim  ego 
ipse,  quid  de  me  existimem)  levatio  quaedam  est,  si 
minus  doloris,  at  officii  debiti.  Ad  Sicam  scripsi, 
quod  utitur  L.  Cotta.  Si  nihil  conficeretur  de  Tians- 
tiberinis,  habet  in  Ostiensi  Cotta,  celeberrimo  lcco, 
sed  pusillum  loci :  ad  hanc  rem  tamen  plus  etiam 
satis.  Id,  velim,  cogites  :  nec  tamen  ista  pretia  hor- 
torum  pertimueris.  Nec  mihi  jam  argento  nec  veste 
opus  est,  nec  quibusquam  amoenis  lccis :  hoc  opus 
est.  Video  etiam,  a  quibus  adjuvari  possim.  Sed  lo- 
quere  cum  Silio :  nihil  enim  est  melius.  Mandavi 
etiam  Sicae.  Rescripsit,  constitutum  se  cum  eo  ha- 
bere.  Scribat  igitur  ad  me,  quid  egerit ;  et  [ut]  tu  vi- 
debis. 

(  24.)  CICERO  ATTICO  S. 

^  Bene  fecit  A.  Silius,  qui  transegerit :  neque  enira 
ei  deesse  volebam  ;  et,  quid  possem,  timebam.  De 
Ovia,  confice,  ut  scribis.  De  Cicerone,  tempus  esse 
jam  videtur.  Sed  quaero,  quod  illi  opus  erit  Athenis, 
permutarine  possit,  an  ipsi  ferendum  sit ;  de  totaque 
re,  quemadmodum  et  quando  placeat,  velim,  consi- 
deres.  Publihus  iturusne  sit  in  Africam,  et  quando, 
ex  Atedio  scire  poteris :  quaeras,  et  ad  me  scribas, 
velim.  Et,  ut  ad  meas  ineptias  redeam,  velim  me 
certiorem  facias,  P.  Crassus,  Venuleiae  filius,  vivone 
P.  Crasso  consulari,  patre  suo,  mortuus  sit,  ut  ego 
meminisse  videor,  an  post.  Item  quaero  de  Regillo, 
Lepidi  filio,  rectene  meminerim,  patre  vivo  mortu- 
um.  Cispiana  explicabis,  itemque  Prseciana.  De  At- 
tica,  optime  [it.]  Ei  salutem  dices,  et  Piliae. 


(  25.)  CICERO  ATTICO  S. 

Scripsit  ad  rne  diligenter  Sica  de  Silio,  seque  ad  te 
rem  detulisse ;  quod  tu  ideni  scribis.  Mihi  et  res  et 
conditio  placet,  sed  ita,  ut  numerato  malim,  quam 
sestimatione.  Voluptarias  enim  possessiones  nolet 
Silius.  Vectigalibus  autem  ut  his  possum  esse  con- 
tentus,  qua3  habeo,  sic  vixminoribus  :  undeergo  nu- 
merato?  HS  DC  exprimes  ab  Hermogene,  cum 
pnesertim  necesse  erit :  et  domi  video  esse  HS  DC  : 
reliquae  pecuniae  vel  usuram  Silio  pendemus,  dum  a 
Faberio,  vel  ab  aliquo  qui  Faberio  debet,  repraesen- 
tabimus.  Erit  etiam  aliquid  alicunde.  Sed  totam  rem 
tu  gubernabis.  Drusianis  vero  hos  hortis  multo  ante- 
pono  :  neque  sunt  unquam  comparati.  JMihi  crede, 
una  me  causa  movet,  in  qua  scio  me  TSTu^wo-^a/ :  sed, 
ut  facis,  obsequere  huic  errori  meo.  Nam,  quod 
scribis  tyy rjpocfxc*)  actum  jam  de  isto  est :  alia  magis 
quaero. 

(26.)  CICERO  ATTICO  S. 

Sica,  ut  scribit,  etiam  si  nihil  confecerit  cum  A.  Si- 
lio,  tamen  se  scribit  X  Cal.  esse  venturum.  Tuis  oc- 
cupationibus  ignosco;  eaeque  mihi  sunt  nota?.  De 
voluntate  tua,  ut  simul  simus,  vel  studio  potius  et 
cupiditate,  non  dubito.  De  Nicia  quod  scribis,  si  ita 
me  haberem,  ut  ejus  humanitate  frui  possem,  in  pri- 
mis  vellem  illum  mecum  habere.  Sed  mihi  solitudo 
et  recessus  provincia  est :  quod  quia  facile  ferebat 
Sica,  ego  magis  illum  desidero.  Praeterea  nosti  Ni- 
ciae  nostri  imbecillitatem,  mollitiam,  consuetudinem 
victus.  Cur  ego  illi  molestus  esse  velim,  cum  mihi 
ille  jucundus  esse  non  possit  ?  Voluntas  tamen  ejus 
mihi  grata  est.  Unam  rem  ad  me  scripsisti,  de  qua, 
decrevi  nihil  tibi  rescribere  :  spero  enim  me  a  te  im- 
petrasse,  ut  privares  me  ista.  molestia.  Piliae  et  Atti- 
cae  salutem. 


(27.)  CICERO  ATTICO  S. 

De  Siliano  negotio,  etsi  mihi  non  est  ignota  con- 
ditio,  tamen  hodie  me  ex  Sica,  arbitror  omnia  cogni- 
turum.  Cottae  quod  negas  te  nosse,  ultra  Silianam 
villam  est,  quam  puto  tibi  notam  esse ;  villula  sor- 
dida,  et  valde  pusilla ;  nihil  agri ;  ad  aliam  rem  loci 
nihil ;  satis  ad  eam,  quam  quaero.  Sequor  celebrita- 
tem.  Sed,  si  perficitur  de  hortis  Silii,  hoc  est,  si  per- 
ficis  (est  enim  totum  positum  in  te) ;  nihil  est  scili- 
cet,  quod  de  Cotta  cogitemus. 

De  Cicerone,  ut  scribis,  ita  faciam :  ipsi  permit- 
tam  de  tempore  :  nummorum  quantum  opus  erit,  ut 
permutetur,  tu  videbis.  Ex  Atedio,  quod  scribis,  si 
quid  inveneris,  scribes.  Et  ego  ex  tuis  animadverto 
literis,  et  profecto  tu  ex  meis,  nihil  habere  nos,  quod 
scribamus :  eadem  quotidie,  quae  jam  jamque  ipsa 

contrita  sunt :  tamen  facere  non  possum,  quin  quo- 
tidie  ad  te  mittam,  ut  tuas  accipiam. 

De  Bruto  tamen,  si  quid  habebis  :  scire  enim  jam 
puto,  ubi  Pansam  exspectet.  Si  (ut  consuetudo  est) 
in  prima  provincia,  circiter  Cal.  affuturus  videtur. 
Vellem  tardius  :  valde  enim  Urbem  fugio  multas  ob 
causas.  Itaque  id  ipsum  dubito,  an  excusationem  ali- 
quam  ad  illum  parem ;  quod  quidem  video  facile 
esse.  Sed  habemus  satis  temporis  ad  cogitandum. 
Piliae,  Atticas,  saiutem. 


(28.)  CICERO  ATTICO  S. 

De  Silio  nihilo  plura  cognovi  ex  praesente  Sica, 
quam  ex  literis  ejus :  scripserat  enim  diligenter.  Si 
igitur  tu  illum  conveneris,  scribes  ad  me,  si  quid 
videbitur.  De  quo  putas  ad  me  missum  esse,  sit  mis- 
sum,  necne,  nescio :  dictum  quidem  mihi  certe  nihil 
est.  Tu  igitur,  ut  coepisti :  et,  si  quid  ita  conficies, 
(quod  equidem  non  arbitror  fieri  posse)  ut  illi  probe- 
tur,  Ciceronem,  si  tibi  placebit,  adhibebis.  Ejus 
aliquid  interest,  videri  illius  causa.  voluisse:  mea 
quidem  nihil,  nisi  id,  quod  tu  scis :  quod  ego  magni 
aestimo. 

Quod  me  ad  consuetudinem  revocas ;  fuit  meum 
quidem  jam  pridem  rempublicam  lugere ;  quod  fa- 
ciebam,  sed  mitius :  erat  enim,  ubi  acquiescerem. 
Nunc  plane  nec  ego  victum  nec  vitam  illam  colere 
possum  :  nec,  in  ea  re,  quid  aliis  videatur,  mihi  puto 
curandum.  Mea  mihi  conscientia  pluris  est,  quam 
omnium  sermo.  Quod  me  ipse  per  literas  consolatus 
sum  ;  non  poenitet  me,  quantum  profecerim.  Moero- 
rem  minui :  dolorem  nec  potui,  nec,  si  possem,  vel- 
lem. 

De  Triario,  bene  interpretaris  voluntatem  meam  : 

tu  vero  nihil,  nisi  ut  illi  volent.   Amo  illum  mortu- 
um  :  tutor  sum  liberis :  totam  domum  diligo. 

De  Castriciano  negotio,  si  Castricius  pro  manci- 
piis  pecuniam  accipere  volet,  eamque  [ita]  solvi  ut 
nunc  solvitur,  certe  nihil  est  commodius.  Sin  autem 
ita  actum  est,  ut  ipsa  mancipia  abduceret,  non  mihi 
videtur  esse  aequum.  Rogas  enim  me,  ut  tibi  scri- 
bam,  quid  mihi  videatur.  Nolo  enim  negotii  Quin- 
tum  fratrem  quidquam  habere  ;  quod,  videor  mihi 
intellexisse,  tibi  idem  videri.  Publilius,  si  aequinocti- 
um  exspectat  (ut  scribis  Atedium  dicere),  navigatu- 
rus  videtur :  mihi  autem  dixerat,  per  SiciHam. 
Utrum,  et  quando,  velim  scire.  Et  velim  aliquando, 
cum  erit  tuum  commodum,  Lentulum  puerum  vi- 
sas,  eique  de  mancipiis,  quae  tibi  videbitur,  attribuas. 
Piliae,  Atticae,  salutem. 


(20.)  CICERO  ATTICO  S. 

Silius,  ut  scribis,  hodie.  Cras  igitur,  vel  potius 
cum  poteris,  scribes,  si  quid  erit,  cum  videris.  Nec 
ego  Brutum  vito,  nec  tamen  ab  eo  levationem  ullam 
exspecto :  sed  erant  causae,  cur  hoc  tempore  istic  esse 
nollem  :  quae  si  manebunt,  quaerenda  erit  excusatio 
ad  Brutum  ;  et,  ut  nunc  est,  mansurae  videntur. 

De  hortis,  quaeso,  explica.  Caput  illud  est,  quod 
scis.  Sequitur,  ut  etiam  mihi  ipsi  quiddam  opus  sit : 
nec  enim  esse  in  turba  possum,  nec  a  vobis  abesse. 
Huic  meo  consilio  nihil  reperio  isto  loco  aptius  :  et, 
de  hac  re  quid  tui  consilii  sit,  mihi  persuasum  est,  et 
eo  magis,  quod  idem  intellexi  tibi  videri,  me  ab  Op- 
pio  et  Balbo  valde  diligi.  Cum  iis  communices, 
quanto  opere  et  quare  velim  hortos ;  sed  id  ita  posse, 
si  expediatur  illud  Faberianum.  Sintne  igitur  auc- 
tores  futuri,  si  qua  etiam  jactura  facienda  sit  in  re- 
praesentando,  quoad  possunt  adduci :  totum  enim  il- 
lud  desperatum.  Denique  intelliges,  ecquid  inclinent 

(Epist.)  vol.  III.  M 

ad  hoc  meum  consilium  adjuvandum.  Si  quid  erit, 
magnum  est  adjumentum :  sin  minus,  quacumque 
ratione  contendamus.  Vetusillud  eyy^ayua,  quemad- 
modum  scripsisti,  vel  «!/T««p<ov  putato.  De  illo  Os- 
tiensi  nihil  est  cogitandum.  Si  hoc  non  assequimur, 
(a  Lamia  non  puto  posse)  Damasippi  experiendum 
est. 


(30.)  CICERO  ATTICO  S. 

Quaero,  quid  ad  te  scribam  :  sed  nihil  est :  eadem 
quotidie.  Quod  Lentulum  invisis,  valde  gratum. 
Pueros  attribue  ei,  quot  et  quos  videbitur.  De  Silii 
voluntate  vendendi,  et  de  eo,  quanti,  tu  vereri  videris, 
primum  ne  nolit,  deinde  ne  tanti.  Sica  aliter  :  sed 
tibi  assentior.  Quare,  ut  ei  placuit,  scripsi  ad  Egna- 
tium. 

Quod  Silius  te  cum  Clodio  loqui  vult ;  potes  id 
mea.  voluntate  facere :  commodiusque  est,  quam 
(quod  ille  a  me  petit)  me  ipsum  scribere  ad  Clodium. 
De  mancipiis  Castricianis,  commodissimum  esse 
credo,  transigere  Egnatium :  quod  scribis,  te  ita  fu- 
turum  putare.  Cum  Ovia,  quaeso,  vide  ut  conficia- 
tur.  Quoniam,  ut  scribis,  nox  erat,  in  hodierna  epi- 
stola.  plura  exspecto. 


(31.)  CICERO  ATTICO  S. 

Silium  mutasse  sententiam,  Sica  mirabatur.  Equi- 
dem  magis  miror,  quod,  cum  in  filium  causam  con- 
ferret,  quae  mihi  non  injusta  videtur,  (habet  enim 
qualem  vult)  ais  te  putare,  si  addiderimus  aliud,  a 
quo  refugiat,  cum  ab  ipso  id  fuerit  destinatum,  ven- 
diturum. 

Quaeris  a  me,  quod  summum  pretium  constituam, 
et  quantum  anteire  istos  hortos  Drusi :  accessi  nun- 

quam.  Coponianam  villam  et  veterem,  et  non  mag- 
nam,  novi ;  silvam  nobilem ;  fructum  autem  neu- 
trius  :  quod  tamen  puto  nos  scire  oportere.  Sed  mihi, 
utrivis  istorum,  tempore  magis  meo,  quam  ratione, 
aBStimandi  sunt.  Possim  autem  assequi,  necne,  tu, 
velim,  cogites.  Si  enim  Faberianum  venderem,  ex- 
plicare  vel  reprassentatione  non  dubitarem  de  Silia- 
nis,  si  modo  adduceretur,  ut  venderet :  si  venales 
non  haberet,  transirem  ad  Drusum,  vel  tanti,  quanti 
Egnatius  illum  velle  tibi  dixit.  Magno  etiam  adju- 
mento  nobis  Hermogenes  potest  esse  in  reprassen- 
tando.  At  tu  concede  mihi,  qua?so,  ut  eo  animo  sim, 
quo  is  debeat  esse,  qui  emere  cupiat :  et  tamen  ser- 
vio  ita  cupiditati  et  dolori  meo,  ut  a  te  regi  velim. 

Egnatius  mihi  scripsit.  Is  si  quid  tecum  locutus 
erit  (commodissime  enim  per  eum  agi  potest),  ad  me 
scribe :  et  id  agendum  puto :  nam  cum  Silio  non 
video  confici  posse.  Pilia*  et  Atticaa  salutem.  Hasc  ad 
te  mea  manu.  Vide,  quaeso,  quid  agendum  sit. 


( .32.)  CICERO  ATTICO  S. 

Publilia  ad  me  scripsit,  matrem  suam  cum  Publi- 
lio  [loqui,]  ad  me  cum  illo  venturam,  et  se  una,  si 
ego  paterer.  Orat  multis  et  supplicibus  verbis,  ut  li- 
ceat,  et  ut  sibi  rescribam.  Res  quam  molesta  sit, 
vides.  Rescripsi,  me  etiam  gravius  esse  afTectum, 
quam  tum,  cum  illi  dixissem,  me  solum  esse  velle ; 
quare,  nolle  me  hoc  tempore  eam  ad  me  venire.  Pu- 
tabam,  si  nihil  rescripsissem,  illam  cum  matre  ven- 
turam  :  nunc  non  puto.  Apparebat  enim,  illas  literas 
non  esse  ipsius.  IUud  autem,  quod  fbre  video,  ipsum 
volo  vitare,  ne  illa?  ad  me  veniant :  et  una  est  vita- 
tio,  ut  ego  nolim :  sed  necesse  est.  Te  hoc  nunc  rogo, 
ut  cxplores,  ad  quam  dicm  hic  ita  possim  esse,  ut  ne 
opprimar.  Ages,  ut  scribis,  temperate. 

Ciceroni,  velim,  hoc  propOnas,  ita  tamen,  si  tibi 

non  iniquum  videbitur,  ut  sumtus  hujus  peregrina- 
tionis,  quibus,  si  Romae  esset,  domumque  conduce- 
ret,  (quod  facere  cogitabat)  facile  contentus  futurus 
erat,  accommodet  ad  mercedes  Argileti  et  Aventini : 
et,  cum  ei  proposueris,  ipse,  velim,  reliqua  moderere, 
quemadmodum  ex  iis  mercedibus  suppeditemus  ei, 
quod  opus  sit.  Praestabo,  nec  Bibulum,  nec  Acidi- 
num,  nec  Messalam,  quos  Athenis  futuros  audio, 
majores  sumtus  facturos,  quam  quod  ex  eis  mercedi- 
bus  recipietur.  Itaque  velim  videas,  primum,  con- 
ductores  qui  sint,  et  quanti ;  deinde,  ut  sit,  qui  ad 
diem  solvat ;  et,  quid  viatici,  quid  instrumenti,  sa- 
tis  sit.  Jumento  certe  Athenis  nihil  opus  est :  quibus 
autem  in  via  utatur,  domi  sunt  plura,  quam  opus 
erat :  quod  etiam  tu  animadvertis. 

(33.)  CICERO  ATTICO  S. 

Ego,  (ut  heri  ad  te  scripsi)  si  et  Silius  is  fuerit 
qucni  tu  putas,  nec  Drusus  facilem  se  praebuerit,  Da- 
masippum,  velim,  aggrediare.  Is  (opinor)  ita  partes 
fecit  in  ripa  nescio  quotenorum  jugerum,  ut  certa 
pretia  constitueret ;  quae  mihi  nota  non  sunt.  Scribes 
ad  me  igitur,  quidquid  egeris. 

Vehementer  me  sollicitat  Atticae  nostrae  valetudo; 
ut  verear  etiam,  ne  qua  culpa  sit.  Sed  et  paedagogi 
probitas,  et  medici  assiduitas,  et  tota  domus  in  omni 
genere  diligen^,  me  rursus  id  suspicari  vetat.  Cura 
igitur  :  plura  enim  non  possum. 


(34.)  CICERO  ATTICOS. 

Ego  hic,  vel  sine  Sica,  (Tironi  enim  melius  est)  fa- 
cillime  possem  esse,  ut  in  malis :  sed,  cum  scribas,  vi- 
dendum  mihi  esse  ne  opprimar  (ex  quo  intelligam, 
te  certum  diem  illius  profectionis  non  habere),  pu- 
tavi  esse  commcdius,  me  istuc  venire ;  quod  idem 

video  tibi  placere.  Cras  igitur  in  Sica?  suburbano : 
inde  (quemadmodum  suades)  puto  me  in  Ficulensi 
fore. 

Quibus  de  rebus  ad  me  scripsisti,  quoniam  ipse 
venio,  coram  videbimus.  Tuam  quidem,  et  in  agen- 
dis  nostris  rebus,  et  in  consiliis  ineundis  mihique  dan- 
dis,  in  ipsis  literis,  quas  mittis,  benevolentiam,  dili- 
gentiam,  prudentiam,  mirifice  diligo. 


(35.)  CICERO  ATTICO  S. 

Tu  tamen,  si  quid  cum  Silio,  vel  illo  ipso  die  quo 
ad  Sicam  venturus  ero,  certiorem  me,  velim,  facias, 
et  maxime,  cujus  loci  detractionem  fieri  velit.  Quod 
enim  scribis,  "  extremi,"  vide,  ne  is  ipse  locus  sit, 
cujus  causa,  de  tota  re  (ut  scis)  est  a  nobis  cogita- 
tum.  Hirtii  epistolam  tibi  misi,  et  recentem,  et  be- 
nevole  scriptam. 

Antequam  a  te  proxime  discessi,  nunquam  mihi 
venit  in  mentem,  quo  plus  insumtum  in  monimen- 
tum  esset,  quam  nescio  quid,  quod  lege  conceditur, 
tantumdem  populo  dandum  esse :  quod  non  magno 
opere  moveret,  nisi  (nescio  quomodo,  aXoywg  fortas- 
se)  nollem  illud  ullo  nomine,  nisi  fani,  appellari : 
quod  si  volumus,  vereor,  ne  assequi  non  possimus, 
nisi  mutato  loco.  Hoc  quale  sit,  quasso,  considera  : 
nam,  etsi  minus  urgeor,  meque  ipse  propemodum 
collegi ;  tamen  indigeo  tui  consilii.  Itaque  te  vehe- 
menter  etiarn  atque  etiam  rogo,  magis  quam  a  me  vis 
aut  pateris  te  rogari,  ut  hanc  cogitationem  toto  pec- 
tore  amplectare. 


(3G.)  CICERO  ATTICO  S. 

Fanum  fieri  volo ;  neque  hoc  mihi  erui  potest : 
sepulcri   similitudinem   effugere,  non  tam  propter 

pcenam  legis,  studeo,  quam  ut  maxime  assequar 
a7ro9stx)iTiv  •  quod  poteram,  si  in  ipsa  villa  facerem. 
Sed  (ut  saepe  locuti  sumus)  commutationes  domino- 
rum  reformido.  In  agro  ubicumque  fecero,  mihi 
videor  assequi  posse,  ut  posteritas  habeat  religionem. 

Hae  meae  tibi  ineptiae  (fateor  enim)  ferendae  sunt. 
Non  habeo,  ne  me  quidem  ipsum,  quicum  tam  au- 
dacter  communicem,  quam  te.  Si  tibi  res,  si  locus, 
si  institutum  placet,  lege,  quaeso,  legem ;  mihique 
eam  mitte.  Si  quid  in  mentem  veniet,  quo  modo 
eam  effugere  possimus,  utemur. 

Ad  Brutum  si  quid  scribes,  nisi  alienum  putabis, 
objurgato  eum,  quod  in  Cumano  esse  noluerit  prop- 
ter  eam  causam,  quam  tibi  dixit.  Cogitanti  enim 
mihi,  nihil  tam  videtur  potuisse  facere  rustice.  Et, 
si  tibi  placebit  sic  agere  de  fano  ut  ccepimus,  velim 
cohortere  et  exacuas  Cluatium :  nam,  etiam  si  alio 
loco  placebit,  illius  nobis  opera  consilioque  utendum 
puto.  Tu  ad  villam  fortasse  cras. 


( 37.)  CICERO  ATTICO  S. 

A  te  heri  duas  epistolas  accepi,  alteram  pridie  da- 
tam  Hilaro,  alteram  eodem  die  tabellario ;  accepique 
ab  yEgypta  liberto  eodem  die,  Piliam  et  Atticam 
plane  belle  se  habere.  Hae  literae  mihi  redditae  sunt 
tertiodecimo  die.  Quod  mihi  Bruti  literas,  gratum. 
Ad  me  quoque  misit.  Eam  ipsam  ad  te  epistolam 
misi,  et  ad  eam  exemplum  mearum  literarum. 

De  fano,  si  nihil  mihi  hortorum  invenis,  (qui  qui- 
dem  tibi  inveniendi  sunt,  si  me  tanti  facis,  quanti 
certe  facis)  valde  probo  rationem  tuam  de  Tuscula- 
no.  Quamvis  prudens  ad  cogitandum  sis,  sicut  es, 
tamen,  nisi  magnae  curae  tibi  esset,  ut  ego  conseque- 
rer  id  quod  magno  opere  vellem,  nunquam  ea  res 
tibi  tain  belle  in  mentem  venire  potuisset.  Sed,  ne- 
scio  quo  pacto,  celebritatem  requiro.    Itaque,  hortos 

mihi  conficias,  necesse  est.  Maxima  est  in  Scapulae 
celebritas  ;  propinquitas  praeterea,  ubi  sis,  ne  totum 
diem  in  villam.  Quare,  antequam  discedis,  Othonem, 
si  Romae  est,  convenias,  pervelim.  Si  nihil  erit,  etsi 
tu  meam  stultitiam  consuesti  ferre,  eo  tamen  progre- 
diar,  uti  stomachere.  Drusus  enim  certe  vendere 
vult.  Si  ergo  aliud  erit,  non  mea  erit  culpa,  nisi 
emero :  qua  in  re  ne  labar,  quasso,  provide.  Provi- 
dendi  autem  una  ratio  est,  si  quid  de  Scapulanis  pos- 
sumus.  Et  velim,  me  certiorem  facias,  quam  diu  in 
suburbano  sis  futurus.  Apud  Terentiam  gratia  opus 
est  nobis  tua,  tuaque  auctoritate  :  sed  facies,  ut  vi- 
debitur  :  scio  enim,  si  quid  mea,  intersit,  tibi  majori 
curae  solere  esse,  quam  mihi. 

Hirtius  ad  me  scripsit,  Sex.  Pompeium  Corduba 
exisse,  et  fugisse  in  Hispaniam  citeriorem  ;  Cnaeum 
fugisse,  nescio  quo  :  neque  enim  curo.  Nihil  praeter- 
ea  novi.  Literas  Narbone  dedit  XIV  Cal.  Maias. 
Tu  mihi,  de  Caninii  naufragio,  quasi  dubia  misisti : 
scribas  igitur,  si  quid  erit  certius.  Quod  me  a  mcesti- 
tia  avocas,  multum  levaris,  si  locum  fano  dederis. 
Multa  mihi  sig  a7roQe(jjo-iv  in  mentem  veniunt :  sed 
loco  valde  opus  est :  quare  etiam  Othonem  vide. 


(38.)  CICERO  ATTICO  S. 

Non  dubito,  quin  occupatissimus  fueris,  qui  ad  me 
nihil  literarum.  Sed  homo  nequam,  qui  tuum  com- 
modum  non  exspectarit,  cum  ob  eam  unam  causam 
missus  esset.  Nunc  quidem,  nisi  quid  te  tenuit,  su- 
spicor  te  esse  in  suburbano.  At  ego  hic,  scribendo 
dies  totos,  nihil  equidem  levor,  sed  tamen  aberro. 

Asinius  Pollio  ad  me  scripsit  de  impuro  nostro 
cognato :  quod  Balbus  minor  nuper  satis  plane,  Do- 
labella  obscure,  hic  apertissime.  Ferrem  graviter,  si 
novae  aegrimoniae  locus  esset.  Sed  tamen  ecquid  im- 
purius  ?  O  hominem  cavendum !  quamquam  mihi 

quidem Sed  tenendus  dolor  est.    Tu,  quoniam 

necesse  nihil  est,  sic  scribes  aliquid,  si  vacabis. 

Quod  putas  oportere  pervideri  jam  animi  mei  fir- 
mitatem,  graviusque  quosdam  scribis  de  me  loqui, 
quam  aut  te  scribere,  aut  Brutum  ;  si,  qui  me  frac- 
tum  esse  animo  et  debilitatum  putant,  sciant  quid 
literarum  et  cujus  generis  conficiam  ;  credo,  (si  modo 
homines  sint)  existiment  me,  sive  ita  levatus  sim,  ut 
animum  vacuum  ad  res  difficiles  scribendas  afferam, 
reprehendendum  non  esse  ;  sive  hanc  aberrationem  a 
dolore  delegerim,  quae  maxime  liberalissima,  doctoque 
homine  dignissima,  laudari  me  etiam  oportere.  Sed, 
cum  ego  faciam  omnia  quas  facere  possim  ad  me  ad- 
juvandum ;  tu  effice  id,  quod  video  te  non  minus, 
quam  me,  laborare.  Hoc  mihi  debere  videor,  neque 
levari  posse,  nisi  solvero,  aut  videro  me  posse  sol- 
vere,  id  est,  locum,  qualem  volo,  invenero. 

Haeredes  Scapulae,  si  istos  hortos,  (ut  scribis  tibi 
Othonem  dixisse)  partibus  quatuor  factis,  liceri  co- 
gitant ;  nihil  est  scilicet  emtori  loci.  Sin  venibunt, 
quid  fieri  possit,  videbimus.  Nam  ille  locus  Publici- 
anus,  qui  est  Trebonii  et  Cusinii,  erat  ad  me  allatus  : 
sed  scis  aream  esse :  nullo  pacto  probo.  Clodiae  sane 
placent ;  sed  non  puto  esse  venales.  De  Drusi  hortis, 
quamvis  ab  iis  abhorreas  (ut  scribis),  tamen  eo  confu- 
giam,  nisi  quid  inveneris.  iEdificatio  me  non  movet : 
nihil  enim  aliud  aedificabo,  nisi  id,  quod,  etiam  si  il- 
los  non  habuero.  Kvpo;  8,  e,  mihi  sic  placuit,  ut  caetera 
Antisthenis,  hominis  acuti  magis,  quam  eruditi. 


(39.)  CICERO  ATTICO  S. 

Tabellarius  ad  me  cum  sine  literis  tuis  venisset, 
cxistimavi  tibi  eam  causam  non  scribendi  fuisse, 
quod  pridie  scripsisses  ea  ipsa,  ad  quae  rescripsi  hac 
epistola.  Exspectaram  tamen  aliquid  de  literis  Asi- 
nii  Pollionis.  Sed  nimium  ex  meo  ctio  tuum  specto. 

Quamquam  tibi  remitto,  nisi  quid  necesse  erit,  ne- 
cesse  ne  habeas  scribere,  nisi  eris  valde  otiosus.  De 
tabellariis  facerem  quod  suades,  si  essent  ullae  neces- 
sariae  litera?,  ut  erant  olim,  cum,  brevioribus  diebus, 
tamen  quotidie  respondebant  tempori  tabellarii ;  et 
erat  aliquid,  Silius,  Drusus,  alia  quaedam.  Nunc, 
nisi  Otho  exstitisset,  quod  scriberemus,  non  erat.  Id 
ipsum  dilatum  est :  tamen  allevor,  cum  loquor  te- 
cum  absens,  et  multo  etiam  magis,  cum  tuas  literas 
lego.  Sed,  quoniam  et  abes  (sic  enim  arbitror),  et 
scribendi  necessitas  nulla  est,  conquiescent  literae, 
nisi  quid  novi  exstiterit. 


(40.)  CICERO  ATTICO  S. 

Qualis  futura  sit  Caesaris  vituperatio  contra  lauda- 
tionem  meam,  perspexi  ex  eo  libro,  quem  Hirtius  ad 
me  misit,  in  quo  colligit  vitia  Catonis,  sed  cum  maxi- 
mis  laudibus  meis.  Itaque  misi  librum  ad  Muscam, 
ut  tuis  librariis  daret:  volo  enim  eum  divulgari; 
quod  quo  facilius  riat,  imperabis  tuis. 

Ivp&ouAiUTtxov  saepe  conor :  nihil  reperio :  et  qui- 
dem  mecum  habeo  et  ApiaTOTeXov;  et  ®eo7ro/A7rov  7rpog 
AXet-o>.v$pov :  sed  quid  simile  ?  Illi,  et  quae  ipsis  ho- 
nesta  essent,  scribebant,  et  grata  Alexandro.  Ecquid 
tu  ejusmodi  reperis  ?  mihi  quidem  nihil  in  mentem 
venit. 

Quod  scribis,  te  vereri,  ne  et  gratia  ct  auctoritas 
nostra  hoc  meo  moerore  minuatur ;  ego,  quid  homines 
aut  reprehendant  aut  postulent,  nescio.  Ne  doleam  ? 
qui  potest  ?  Ne  jaceam  ?  quis  unquam  minus  ? 
dum  tua  me  domus  levabat,  quis  a  me  exclusus  ? 
quis  venit,  qui  offenderetur  ?  Asturam  sum  a  te  pro- 
fectus.  Legere  isti  laeti,  qui  me  reprehendunt,  tam 
niulta  non  possunt,  quam  ego  scripsi ;  quam  bene, 
nihil  ad  rem :  sed  genus  scribendi  id  fuit,  quod  nemo 
abjecto  animo  facere  posset.    Triginta  dies  in  hortis 

fui :  quis  aut  congressum  rueum,  aut  facilitatem  ser- 
monis,  desideravit  ?  Nunc  ipsum,  ea  lego,  ea  scribo, 
ut  ii,  qui  mecum  sunt,  difficilius  otium  ferant,  quam 
ego  laborem.  Si  quis  requirit,  cur  Romce  non  sim  : 
quia  discessus  est.  Cur  non  sim  in  his  meis  praedio- 
lis,  quce  sunt  hujus  temporis  :  quia  frequentiam  il- 
lam  non  facile  ferrem.  Ibi  sum  igitnr,  ubi  is,  qui  op- 
timas  Baias  habebat,  quotannis  hoc  tempus  consu- 
mere  solebat.  Cum  Romam  venero,  nec  vultu  nec 
oratione  reprehendar.  Iiilaritatem  illam,  qua  hanc 
tristitiam  temporum  condiebamus,  in  perpetuum 
amisi :  constantia  et  firmitas  nec  animi  nec  orationis 
requiretur.  De  hortis  Scapulanis  hoc  videtur  effici 
posse,  aliud  tua  gratia,  aliud  nostra,  ut  praxoni  sub- 
jiciantur.  Id  nisi  flt,  excludemur.  Sin  ad  tabulam 
venimus,  \incemus  facultates  Othonis  nostra  cupi- 
ditate.  Nam,  quod  ad  me  de  Lentulo  scribis,  non 
est  in  eo.  Faberiana  modo  res  certa  sit,  tuque  eni- 
tarc  (quod  facis),  quod  volumus,  consequemur. 

Quod  qurcris,  quam  diu  hic  ;  paucos  dies  :  sed 
certum  non  habeo.  Simul  ac  constituero,  ad  te  scri- 
bam  :  et  tu  ad  me,  quam  diu  in  suburbano  sis  futu- 
rus.  Quo  die  ego  ad  te  ha?c  misi,  de  Pilia  et  Attica 
mihi  quoque  eadem,  quse  scribis,  et  scribuntur  et 
nuntiantur. 


(41.)  CICERO  ATTICO  S. 

Nihil  erat,  quod  scriberem  :  scire  tamen  volebam, 
ubi  et-ses  :  si  abes,  aut  abfuturus  es,  quando  reditu- 
rus  csses.  Facies  igitur  me  certiorem.  Et,  quod  tu 
scire  volebas,  ego  quando  ex  hoc  loco ;  postridie 
Idus  Lanuvii  constitui  manere :  inde  postridie  in 
Tusculano,  aut  Roma?.  Utrum  sim  facturus,  eo  ip- 
so  die  scics. 

Scis,  quam  sit  ^//\o-<t/ov  cvjutoca :  minime  in  te 
quidem  :  sed  tamen  avidc  sum  afTectus  de  fano:  quod 

nisi,  non  dico,  effectum  erit,  sed  fieri  videro ;  audebo 
hoc  dicere  (et  tu,  ut  soles,  accipies)  incursabit  in  te 
dolor  meus,  non  jure  ille  quidem ;  sed  tamen  feres 
hoc  ipsum,  quod  scribo,  ut  omnia  mea  fers  ac  tulisti. 
Omnes  tuas  consolationes  unam  hanc  in  rem,  velim, 
conferas.  Si  quaeris,  quid  optem :  primum  Scapulae, 
deinde  Clodiae ;  postea,  si  Silius  nolet,  Drusus  aget 
injuste,  Cusinii  et  Trebonii.  Puto  Terentium  esse 
dominum ;  Rebilum  fuisse  certo  scio.  Sin  autem  tibi 
Tusculanum  placet,  ut  significasti  quibusdam  literis, 
tibi  assentiar.  Hoc  quidem  utique  perficies,  si  me  le- 
vari  vis ;  quem  jam  etiam  gravius  accusas,  quam  pa- 
titur  tua  consuetudo  :  sed  facis  summo  amore,  et  vic- 
tus  fortasse  vitio  meo :  sed  tamen,  si  me  levari  vis, 
haec  est  summa  levatio,  vel  (si  verum  scire  vis)  una. 

Hirtii  epistolam  si  legeris,  quae  mihi  quasi  irp o- 
mktxafAoi  videtur  ejus  vituperationis  quam  Caesar 
scripsit  de  Catone ;  facies  me,  quid  tibi  visum  sit, 
(si  tibi  erit  commodum)  certiorem. 

Redeo  ad  fanum.  Nisi  hac  aestate  absolutum  erit, 
quam  vides  integram  restare,  scelere  me  liberatum 
non  putabo. 


(42.)  CICERO  ATTICO  S. 

Nullum  a  te  desideravi  diem  literarum  :  videbam 
enim  quae  scribis :  et  tamen  suspicabar,  vel  potius 
intelligebam,  nihil  fuisse,  quod  scriberes.  A.  d.  VI 
Idus  vero  et  abesse  te  putabam,  et  plane  videbam  ni- 
hil  te  habere.  Ego  tamen  ad  te  fere  quotidie  mittam. 
Malo  enim  frustra,  quam  te  non  habere,  cui  des,  si 
quid  forte  sit,  quod  putes  me  scire  oportere.  Itaque 
accepi  VI  Id.  literas  tuas  inanes :  quid  enim  habe- 
bas,  quod  scriberes  ?  Mihi  tamen  illud,  quidquid 
erat,  non  molestum  fuit,  [nihil  aliud  scire  me,]  novi 
te  nihil  habere. 

Scripsisti  tamen  nescio  quid  dc  Clodia.    Ubi  ergo 

ea  est  ?  aut  quando  ventura  ?  Placet  mihi  res  sic,  ut, 
secundum  Othonem,  nihil  magis.  Sed  neque  hanc 
vendituram  puto :  delectatur  enim,  et  copiosa  est : 
et  illud  alterum  quam  sit  difficile,  te  non  fugit.  Sed, 
obsecro,  enitamur,  ut  aliquid,  ad  id  quod  cupio,  ex- 
cogitemus. 

Ego  me  hinc  postridie  exiturum  puto,  sed  aut  in 
Tusculanum,  aut  domum  ;  inde  fortasse  Arpinum. 
Cum  certum  sciero,  scribam  ad  te.  Venerat  mihi  in 
mentem,  monere  te,  utid  ipsum,  quod  facis,  faceres  : 
putabam  enim,  commodius  te  idem  istud  domi  agere 
posse,  interpellatione  sublata. 


(43.)  CICERO  ATTICO  S. 

Ego  postridie  Idus  (ut  scripsi  ad  te  ante)  Lanuvii 
manere  constitui ;  inde  aut  Romas,  aut  in  Tusculano : 
scies  ante  utrumque.  Quod  siles,  mihi  illam  rem  fore 
levamento,  bene  facis ;  cum  id  esset,  mihi  crede,  per- 
inde,  ut  existimare  tu  non  posses.  Res  indicat, 
quantoopere  id  cupiam,  cum  tibi  audeam  confiteri; 
quem  id  non  ita  valde  probare  arbitrer.  Sed  ferendus 
tibi  in  hoc  meus  error  :  ferendus  ?  immo  vero  etiam 
adjuvandus. 

De  Othone,  diffido,  fortasse  quia  cupio.  Sed  tamen 
major  etiam  res  est,  quam  facultates  nostrae,  praeser- 
tim  adversario  et  cupido  et  locuplete  et  haerede. 
Proximum  est,  ut  velim  Clodiae.  Sed  si  ista  minus 
confici  possunt,  effice  quidvis.  Ego  me  majore  reli- 
gione,  quam  quisquam  fuit  ullius  voti,  obstrictum 
puto.  Videbis  etiam  Trebonianos  :  etsi  absunt  do- 
mini.  Sed  (ut  ad  te  heri  scripsi)  considerabis  etiam 
de  Tusculano ;  ne  aestas  effluat ;  quod  certe  non  est 
committendum. 

(44.)  CICERO  ATTICO  S. 

Et  Hirtium  aliquid  ad  te  o-v/u7rotQ«>gde  me  scripsisse 
facile  patior  (fecit  enim  humane)  ;  et  te  ejus  episto- 
lam  ad  me  non  misisse,  multo  facilius  :  tu  enim  etiam 
humanius.  Illius  librum,  quem  ad  me  misit  de  Ca- 
tone,  propterea  volo  divulgari  a  tuis,  ut,  ex  istorum 
vituperatione,  sit  illius  major  laudatio. 

Quod  per  Mustellam  agis,  habes  hominem  valde 
idoneum,  meique  sane  studiosum  jam  inde  a  Ponti- 
ano.  Perfice  igitur  aliquid :  quid  autem  aliud,  nisi 
ut  aditus  sit  emtori  ?  quod  per  quemvis  hasredem  po- 
test  efflci.  Sed  Mustellam  id  perfecturum,  si  rogaris, 
puto.  Mihi  vero  et  locum  quem  opto,  ad  id  quod  vo- 
lumus,  dederis,  et  praeterea  eyy/jpa/xa.  Nam  illa  Silii 
et  Drusi  non  satis  c<xo8ec-7roT<xa  mihi  videntur:  quid 
enim  sedere  totos  dies  in  villa,  ista  ?  Igitur  malim,  pri- 
mum,  Othonis,  deinde  Clodiae.  Si  nihil  fiet,  aut  Dru- 
so  ludus  est  suggerendus,  aut  utendum  Tusculano. 

Quod  domi  te  inclusisti,  ratione  fecisti.  Sed,  quaeso, 
confice,  et  te  vacuum  redde  nobis.  Ego  hinc  (ut  scripsi 
antea)  postridie  Idus  Lanuvium,  deinde  postridie  in 
Tusculano.  Contudi  enim  animum,  et  fortasse  vici, 
si  modo  permansero.  Scies  igitur  fortasse  cras,  sum- 
mum  perendie.  Sed  quid  est  ?  quaeso.  Philotimus, 
nec  Carteiae  Pompeium  teneri  (qua,  de  re  literarum 
ad  Clodium  Patavinum  missarum  exemplum  mihi 
Oppius  et  Balbus  miserant,  se  id  factum  arbitrari), 
bellumque  narrat  reliquum  satis  magnum.  Solet  om- 
nino  esse  Fulviniaster :  sed  tamen,  si  quid  habes. 
Volo  etiam,  de  naufragio  Caniniano,  scire  quid  sit. 


(45.)  CICERO  ATTICO  S. 

Ego  hic  duo  magna  cruvrayuara   absolvi :  nullo 
enim  alio  modo  a  miseria,  quasi  aberrare  possum.  Tu 
(EpUt.)  VOL.  III.  N 

mihi,  etiam  si  nihil  erit,  quod  scribas  (quod  fore  ita 
video),  tamen  id  ipsum  scribas,  velim,  te  nihil  habu- 
isse,  quod  scriberes,  dum  modo  ne  his  verbis. 

De  Attica,  optime.  Axr^ia  tua  me  movet :  etsi 
scribis  nihil  esse.  In  Tusculano  eo  commodius  ero, 
quod  et  crebrius  tuas  literas  accipiam,  et  te  ipsum 
nonnunquam  videbo.  Nam  caeteroqui  avexroTipoi 
erant  Asturae :  nec  haec,  quae  refricant,  hic  me  ma- 
gis  angunt :  etsi  tamen,  ubicumque  sum,  illa  sunt 
mecum. 

De  Caesare  vicino  scripseram  ad  te,  quia  cognoram 
ex  tuis  literis.  Eum  auwaov  Quirino  malo,  quam  Sa- 
luti.  Tu  vero  pervulga  Ilirtium :  id  enim  ipsum 
putaram,  quod  scribis,  ut,  cum  ingenium  amici  nos- 
tri  probaretur,  vnoQeai;  vituperandi  Catonis  irridere- 
tur. 


(46.)  CICERO  ATTICO  S. 

Vincam  (opinor)  animum,  et  Lanuvio  pergam  in 
Tusculanum.  Aut  enim  mihi  in  perpetuum  fundo 
illo  carendum  est  (nam  dolor  idem  manebit,  tantum 
mediocrius);  aut  nescio  quid  intersit,  utrum  illuc 
nunc  veniam,  an  ad  decem  annos.  Neque  enim  ista 
major  admonitio,  quam  quibus  assidue  conficior,  et 
dies  et  noctes.  Quid  ergo  ?  inquies :  nihil  literae  ?  In 
hac  quidem  re,  vereor  ne  etiam  contra :  nam  essem 
fortasse  durior :  [exculto]  cnim  animo  nihil  agreste, 
nihil  inhumanum  est. 


(47.)  CICERO  ATTICO  S. 

Tu  igitur,  ut  scripsisti;  nec  id  incommodo  tuo. 
Vel  binae  enim  poterunt  literae:  occurram  etiam,  si 
necesse  erit.  Ergo  id  quidem,  ut  poteris.   De  Mu- 

stella,  ut  scribis :  etsi  rnagnum  opus  est :  eo  magis 
delabor  ad  Clodiam  :  quamquam  in  utroque  Fabe- 
rianum  nomen  explorandum  est ;  de  quo,  nihil  no- 
cuerit,  si  aliquid  cum  Baibo  eris  locutus  ;  et  quidem 
(ut  res  est)  emere  nos  velle,  nec  posse  sine  isto  no- 
mine,  nec  audere,  re  incerta.  Sed,  quando  Clodia  Ro- 
mse  futura  est,  et  quia  ianti  rem  aestimas,  eo  prorsus 
specto  ;  non  quin  illud  malim  ;  sed  et  magna  res  est, 
et  difficile  certamen  cum  cupido,  cum  locuplete,  cum 
haerede  :  etsi  de  cupiditate  nemini  concedam  :  caete- 
ris  rebus  inferiores  sumus.  Sed  haec  coram. 

Hirtii  librum,  ut  facis,  divulga.  De  Philotimo, 
idem  et  ego  arbitrabar.  Domum  tuam  pluris  video 
futuram,  vicino  Csesare.  Tabellarium  meum  hodie 
exspectamus.  Nos  de  Pilia  et  Attica  certiores  faciet. 


(48.)  CICERO  ATTICO  S. 

Domi  te  libenter  esse  facile  credo  :  sed  velim  scire, 
quid  tibi  restet,  aut  jamne  confeceris.  Ego  te  in  Tus- 
culano  exspecto,  eoque  magis,  quod  Tironi  statim  te 
venturum  scripsisti,  et  addidisti,  te  putare  opus  esse. 
Sentiebam  omnino,  quantum  mihi  praesens  prcdes- 
ses ;  sed  multo  magis  post  discessum  tuum  sentio. 
Quamobrem,  (ut  ante  ad  te  scripsi)  aut  ego  ad  te  to- 
tus,  aut  tu  ad  me,  quod  licebit. 


(49.)  CICERO  ATTICO  S. 

Heri,  non  multo  post  quam  tu  a  me  discessisti, 
puto,  quidam  urbani  (ut  videbantur)  ad  me  mandata 
et  literas  attulerunt  a  C.  Mario,  C.  F.  C.  N.  Multis 
verbis  agere  mecum,  per  cognationem,  qiue  mihi  se- 
cum  esset,  per  eum  Marium,  quem  scripsissem,  per 
eloquentiam  L.  Crassi,  avi  sui,  ut  se  defenderem : 

causamque  suam  mihi  perscripsit.  Rescripsi,  patrono 
illi  nihil  opus  esse,  quoniam  Caesaris,  propinqui  ejus, 
omnis  potestas  esset,  viri  optimi,  et  hominis  liberalis- 
simi :  me  tamen  ei  fauturum.  O  tempora !  fore, 
cum  dubitet  Curtius  consulatum  petere  ?  Sed  haec 
hactenus. 

De  Tirone,  mihi  curae  est :  sed  jam  sciam,  quid 
agat :  heri  enim  misi,  qui  videret ;  cui  etiam  ad  te 
literas  dedi.  Epistolam  ad  Caesarem  tibi  misi.  Horti 
quam  in  diem  proscripti  sint,  velim  ad  me  scribas. 


(50.)  CICERO  ATTICO  S. 

Ut  me  levarat  tuus  adventus,  sic  discessus  afflixit. 
Quare,  cum  poteris,  id  est,  cum  Sexti  auctioni  ope- 
ram  dederis,  revises  nos.  Vel  unus  dies  mihi  erit 
utilis  ;  quid  dicam,  gratus  ?  Ipse  Romam  venirem, 
ut  una  essemus,  si  satis  consilium  quadam  de  re  ha- 
berem. 


(51.)  CICERO  ATTICO  S. 

Tironem  habeo  citius  quam  verebar.  Venit  etiam 
Nicias  :  et  Valerium  hodie  audiebam  esse  venturum. 
Quamvis  multi  sint,  magis  tamen  ero  solus,  quam  si 
unus  esses.  Sed  exspecto  te,  a  Peducaeo  utique.  Tu 
autem  significas  aliquid  etiam  ante :  verum  id  qui- 
dem,  ut  poteris. 

De  Virgilio,  ut  scribis.  Hoc  tamen  velim  scire, 
quando  auctio.  Epistolam  ad  Caesarem  mitti,  video  tibi 
placere.  Quid  quaeris  ?  mihi  quoque  hoc  idem  max- 
ime  placuit ;  et  eo  magis,  quod  nihil  est  in  ea,  nisi 
optimi  civis  ;  sed  ita  optimi,  ut  tempora,  quibus  pa- 
rere  omnes  7roKtTixot  praecipiunt.  Sed  scis,  ita  nobis 
esse  visum,  ut  isti  ante  legerent.  Tu  igitur  id  cura- 

bis.  Sed,  nisi  plane  iis  intelliges  placere,  mittenda 
non  est.  Id  autem  utrum  iili  sentiant,  anne  simu- 
lent,  tu  intelliges.  Mihi  simulatio  pro  repudiatione 
fuerit.  Touto  oe  [/^Atucn;.] 

De  Casrellia  quid  tibi  placeret,  Tiro  mihi  narravit : 
debere,  non  esse  dignitatis  mea3 :  perscriptionem  tibi 
placere  :  hoc  metuere,  alterum  in  metu  non  ponere. 
Sed  et  haec,  et  multa  alia,  coram.  Sustinenda  tamen 
( si  tibi  videbitur)  solutio  est  nominis  Cserelliani,  dum 
et  de  Metone  et  de  Faberio  sciamus. 

(52.)  CICERO  ATTICO  S. 

Lucium  Tullium  Montanum  nosti,  qui  cum  Ci- 
cerone  profectus  est.  Ab  ejus  sororis  viro  literas  ac- 
cepi,  Montanum  Planco  debere,  quod  praas  pro  Fla- 
minio  sit,  HS  XXV  ;  de  ea  re  nescio  quid  te  a  Mon- 
tano  rogatum.  Sane  velim,  sive  Plancus  est  rogan- 
dus,  sive  qua  re  potes  illum  juvare,  juves.  Pertinet 
ad  nostrum  officium.  Si  res  tibi  forte  notior  est,  quam 
mihi,  aut  si  Plancum  rogandum  putas ;  scribas  ad 
me,  velim ;  ut,  quid  rei  sit,  et  quid  rogandum, 
sciam. 

De  epistola  ad  Cassarem  quid  egeris,  exspecto.  De 
Silio,  non  ita  sane  laboro.  Tu  mi  aut  Scapuianos  aut 
Clodianos  efficias,  necesse  est.  Sed  nescio  quid  vide- 
ris  dubitare  de  Clodia  ;  utrum,  quando  veniat,  an 
sintne  venales  ?  Sed  quid  est,  quod  audio,  Spinthe- 
rem  fecisse  divortium  ? 

De  lingua  Latina  securi  es  animi,  dices,  qui  talia 
conscribis.  Avoy  poi<poi  sunt :  minore  labore  fiunt : 
verba  tantum  affero ;  quibus  abundo. 


(53.)  CICERO  ATTICO  S. 

Ego,  etsi  niliil  habeo,  quod  ad  te  scribam,  scribo 
tarnen,  quia  tecum  loqui  videor.  Hic  nobiscum  sunt 

w3 


138        AD  ATTICUM.  Lib.  XII.  53. 

Nicias  et  Valerius.  Hodie  tuas  literas  exspectabamus 
matutinas.  Erunt  fortasse  alterae  postmeridianae,  nisi 
te  Epiroticae  literae  impedient :  quas  ego  non  inter- 
pello.  Misi  ad  te  epistolas  ad  Marcianum  et  ad  Mon- 
tanum :  eas  in  eumdem  fasciculum,  velim,  addas, 
nisi  forte  jam  dedisti. 


M.  TULLII  CICERONIS 

( 1.)  CICERO  ATTICO  S. 

Ad  Ciceronem  ita  scripsisti,  ut  neque  severius  ne- 
que  temperatius  scribi  potuerit:  nec  magis,  quam 
quemadmodum  ego  maxime  vellem.  Prudentissime 
etiam  ad  Tullios.  Quare,  aut  ista  proficient,  aut  aliud 
agamus. 

De  pecunia  vero,  video  a  te  omnem  diligentiam 
adhiberi,  vel  potius  jam  adhibitam  :  quod  si  efficis, 
a  te  hortos  habebo.  Nec  vero  ullum  genus  possessio- 
nis  est,  quod  malim,  maxime  scilicet  ob  eam  causam, 
quae  suscepta  est;  cujus  festinationem  mihi  tollis, 
quoniam  de  aestate  polliceris,  vel  potius  recipis :  de- 
inde  etiam,  ad  xxT<xfiiu><riv  moestitiamque  minuen- 
dam,  nihil  mihi  reperiri  potest  aptius :  cujus  rei  cu- 
piditas  impellit  me  interdum,  ut  te  hortari  velim. 
Sed  me  ipse  revoco:  non  enim  dubito,  quin,  quod 
me  valde  velle  putes,  in  eo  tu  me  ipsum  cupiditate 
vincas.  Itaque  istuc  jam  pro  facto  habeo. 

Exspecto,  quid  istis  placeat  de  epistola  ad  Ca?sa- 
rem.  Nicias  te,  ut  debet,  amat ;  vehementerque  tua 
sui  memoria  delectatur.  Ego  vero  Peducaeum  nos- 
trum  vehementer  diligo  :  nam  et  quanti  patrem  feci, 
totum  in  hunc ;  et  ipsum  per  se  aeque  amo,  atque 
illum  amavi ;  te  vero  plurimum,  qui  hoc  ab  utroque 
nostrum  fieri  velis. 

Si  hortos  inspexeris,  et  si  de  epistola  certiorem  me 
feceris,  dederis  mihi,  quod  ad  te  scribam.  Sin  mi- 
nus,  scribam  tamen  aliquid  :  nunquam  enim  deerit. 

(  2.)  CICERO  ATTICO  S. 

Gratior  mihi  celeritas  tua,  quam  ipsa  res  :  quid 
enim  indignius  ?  Sed  jam  ad  ista  obduruimus,  et  hu- 
manitatem  omnem  exuimus.  Tuas  literas  hodie  ex- 
spectabam,  nihil  equidem  ut  ex  iis  novi :  quid 
enim  ?  verumtamen. ,  Oppio  et  Balbo  epistolas  dc- 

ferri  jubebis,  et  tamen  Pisonem  sicubi  de  auro.  Fa- 
berius  si  venerit,  videbis  ut  tanturn  attribuatur, 
si  modo  attribuetur,  quantum  debetur:  accipies  ab 
Erote. 

Ariarathes,  Ariobarzanis  filius,  Romam  venit. 
Vult  (opinor)  regnum  aliquod  emere  a  Caesare :  nam, 
quo  modo  nunc  est,  pedem  ubi  ponat  in  suo,  non  ha- 
bet.  Omnino  eum  Sestius  noster  parochus  publicus 
occupavit :  quod  quidem  facile  patior.  Verumtamen, 
quod  mihi,  summo  beneficio  meo,  magna  cum  fra- 
tribus  illius  necessitudo  est,  invito  eum  per  literas, 
ut  apud  me  diversetur.  Ad  eam  rem  cum  mitterem 
Alexandrum,  has  ei  dedi  literas. 

Cras  igitur  auctio  Peducaei.  Cum  poteris  ergo: 
etsi  impediet  fortasse  Faberius  :  sed  tamen,  cum  li- 
cebit.  Dionysius  noster  graviter  queritur,  et  tamen 
jure,  a  discipulis  abesse  tam  diu.  Multis  verbis  scrip- 
sit  ad  me,  credo  item  ad  te.  Mihi  quidem  videtur 
etiam  diutius  abfuturus  :  ac  nollem  :  valde  enim  ho- 
minem  desidcro. 


(3.)  CICERO  ATTICO  S. 

A  te  literas  exspectabam  ;  nondum  scilicet :  nam 
has  mane  rescribebam.  Ego  vero  ista  nomina  sic 
probo,  ut  nihil  aliud  me  moveat,  nisi  quod  tu  vide- 
ris  dubitare.  Illud  enim  non  accipio  in  bonam  par- 
tem,  quod  ad  me  refers ;  qui,  si  ipse  negotium  meum 
gererem,  nihil  gererem,  nisi  consilio  tuo.  Sed  tamen 
intelligo,  magis  te  id  facere  diligentia,  qua  semper 
uteris,  quam  quod  dubites  de  nominibus  istis.  Et- 
enim  Ccelium  non  probas  :  plura  non  vis  :  utrumque 
laudo.  His  igitur  utendum  est ;  praes  aliquando  fac- 
tus  esses,  et  in  his  quidem  tabulis.  A  me  igitur  om- 
nia.  Quod  dies  longior  est,  (teneamus  modo  quod 
volumus)  puto  fore  istam  etiam  a  prsecone  diem, 
certe  ab  haeredibus.   De  Crispo  et  Mustella  videbis  : 

et  velim  scire,  quae  sit  pars  duorum.  De  Bruti  ad- 
ventu  eram.  factus  certior :  attulerat  enim  ab  eo 
JEgypta  libertus  literas.  Misi  ad  te  epistolam,  quia 
commode  scripta  erat. 


( 4.)  CICERO  ATTICO  S. 

Habeo  munus  a  te  elaboratum  decem  legatorum  : 
et  quidem  puto.  Nam  filius  anno  post  quaestor  fuit, 
quam  consul  Mummius.  Sed,  quoniam  saepius  de 
nominibus  quaeris,  quid  placeat,  ego  quoque  tibi 
saepius  respondeo,  placere.  Si  quid  poteris  cum  Pi- 
sone,  conficies :  Avius  enim  videtur  in  officio  futu- 
rus.  Velim,  ante  possis  :  si  minus,  utique  simul  si- 
mus,  cum  Brutus  veniet  in  Tusculanum.  Magni  in- 
terest  mea,  una  nos  esse.  Scies  autem,  qui  dies  is 
futurus  sit,  si  puero  negotium  dcderis,  ut  quserat. 


(5.)  CICERO  ATTICO  S. 

Spurium  Mummium  putaram  in  decem  legatis 
fuisse  :  sed  videlicet :  etenim  eoXoyo»  fratri  fuisse  : 
fuit  enim  ad  Corinthum.  Misi  tibi  Torquatum.  Col- 
loquere  tu  quidem  cum  Silio,  ut  scribis ;  et  urge. 
Illam  diem  negabat  esse  mense  Maio ;  istam  non 
negabat.  Sed  tu,  ut  omnia,  istuc  quoque  ages  dili- 
genter.  De  Crispo  et  Mustella,  scilicet,  cum  quid 
egeris.  Quoniam  ad  Bruti  adventum  fore  te  nobis- 
cum  polliceris,  satis  est ;  praesertim  cum  hi  tibi  dies 
in  magno  nostro  negotio  consumantur. 


(G.)  CICERO  ATTICO  S. 

De  aquaeductu  probe  fecisti.  Columnarium,  vide, 
ne  [nullum]   debeamus  :    quamquam  mihi  videor 

audisse  a  Camillo,  commutatam  esselegem.  Pisoni, 
quid  est,  quod  honestius  respondere  possimus,  quam 
solitudinem  Catonis  ?  nec  cohaeredibus  solum  Heren- 
nianis,  sed  etiam,  ut  scis,  (tu  enim  mecum  egisti)  de 
puero  Lucullo :  quam  pecuniam  tutor  (nam  hoc  quo- 
que  ad  rem  pertinet)  in  Achaia  sumserat.  Sed  agit 
liberaliter,  quoniam  negat  se  quidquam  facturum  con- 
tra  nostram  voluntatem.  Coram  igitur  (ut  scribis) 
constituemus,  quemadmodum  rem  explicemus.  Quod 
reliquos  cohaeredes  convenisti,  plane  bene  fecisti. 

Quod  epistolam  meam  ad  Brutum  poscis,  non  ha- 
beo  ejus  exemplum  :  sed  tamen  salvum  est ;  et  ait 
Tiro,  te  habere  oportere :  et  (ut  recordor)  una  cum 
illius  objurgatoria  tibi  meam  quoque,  quam  ad  eum 
rescripseram,  misi. 

Judiciali  molestia  ut  caream,  videbis.  Tuditanum 
istum,  proavum  Hortensii,  plane  non  noram  ;  et  fi- 
lium,  qui  tum  non  potuerat  esse  legatus,  fuisse  puta- 
ram. 

Mummium  fuisse  ad  Corinthum,  pro  certo  habeo : 
saepe  enim  hic  Spurius,  qui  nuper  est  [mortuus,] 
epistolas  mihi  pronuntiabat  versiculis  facetis,  ad  fa- 
miliares  missas  a  Corintho.  Sed  non  dubito,  quin  fra- 
tri  fuerit  legatus,  non  in  decem.  Atque  hoc  etiam  ac- 
cepi,  non  solitos  majores  nostros  legare  in  decem,  qui 
essent  imperatorum  necessarii,  ut  nos,  ignari  pulcher- 
rimorum  institutorum,  aut  negligentes  potius,  M. 
LucullumetL.  Murenam,  etcaeteros  conjunctissimos, 
ad  L.  Lucullum  misimus.  Illudque  euXoywTarov,  il- 
lum  fratri  in  primis  ejus  legatis  fuisse. 

Operam  tuam  multam  !  qui  et  hasc  cures,  et  mea 
expedias,  et  sis  in  tuis  multo  minus  diligens,  quam 
in  meis. 

( 7.)  CICERO  ATTICO  S. 

Sextius  apud  me  fuit,  et  Theopompus  pridie  :  ve- 
nisse  a  Caesare  narrabat  literas;  hoc  scribere,  sibi 

certum  esse  Romae  manere ;  causamque  eam  adscri- 
bere,  quas  erat  in  epistola  nostra,  ne,  se  absente,  le- 
ges  suae  negligerentur,  sicut  esset  neglecta  sumtuaria. 
Est  euKoyat :  idque  eram  suspicatus.  Sed  istis  mos 
gerendus  est ;  nisi  placet  hanc  ipsam  sententiam  nos 
persequi.  Et  Lentulum  cum  Metella  certe  fecisse  di- 
vortium.  Haec  omnia  tu  melius.  Rescribes  igitur, 
quidquid  voles,  dum  modo  quid :  jam  enim  non  repe- 
rio,  quod  te  rescripturum  putem,  nisi  forte  de  Mu- 
stella,  aut  Silium  videris. 

Brutus  heri  venit  in  Tusculanum  post  horam  de- 
cimam.  Hodie  igitur  me  videbit :  ac  vellem,  cum  tu 
adesses.  Jussi  equidem  ei  nuntiari,  te,  quoad  potu- 
isses,  exspectasse  ejus  adventum,  venturumque,  si 
audisses;  meque  (ut  facio)  continuo  te  certiorem 
esse  facturum. 


(8.)  CICERO  ATTICO  S. 

Plane  nihil  erat,  quod  ad  te  scriberem.  Modo 
enim  discesseras,  et  paulo  post  triplices  remiseras. 
Velim,  curcs  fasciculum  ad  Vestorium  deferendum  : 
et  alicui  des  negotium,  qui  quaerat,  Q.  Faberii  fun- 
dus  num  quis  in  Pompeiano  Nolanove  venalis  sit. 
Epitomen  Bruti  Ccelianorum  velim  mihi  mittas,  et 
a  Philoxeno  UoaaiTiou  7rept  Upovoia?.  Te  Idib.  videbo 
cum  tuis. 


(9.)  CICERO  ATTICO  S. 

Commodum  discesseras  heri,  cum  Trebatius  venit, 
paulo  post  Curtius  (hic  salutandi  causa ;  sed  man- 
sit  invitatus  ;  Trebatium  nobiscum  habemus) ;  hodie 
mane  Dolabella.  Multus  sermo  ad  multum  diem : 
nihil  possum  dicere  sxre  ve  c-tc/sov,  nihil  (ptXoo-TopyoTspov. 
Ventum  est  tamen  ad  Quintum:  multa  acpara,  ahr,- 

y*5T« :  sed  unum  ejusmodi,  quod,  nisi  exercitus  sci- 
ret,  non  modo  Tironi  dictare,  sed  ne  ipse  quidem  au- 
derem  scribere.  Sed  hactenus. 

Evxmpojg  ad  me  venit,  cum  haberem  Dolabellam, 
Torquatus ;  humanissimeque  Dolabella,  quibus  ver- 
bis  secum  egissem,  exposuit  :  commodum  enim 
egeram  diligentissime :  quae  diligentia  grata  est  visa 
Torquato. 

A  te  exspecto,  si  quid  de  Bruto :  quamquam  Ni- 
cias  confectum  putabat ;  sed  divortium  non  probari. 
Quo  etiam  magis  laboro  idem,  quod  tu  :  si  quid  est 
enim  offensionis,  haec  res  mederi  potest.  Mihi  Arpi- 
num  eundum  est :  nam  et  opus  est,  constitui  a  no- 
bis  illa  prasdiola ;  et  vereor,  ne  exeundi  potestas  non 
sit,  cum  Caesar  venerit :  de  cujus  adventu  eam  opinio- 
nem  Dolabella  habet,  quam  tu  conjecturam  faciebas 
ex  literis  Messalae.  Cum  illuc  venero,  intellexeroque 
quid  negotii  sit ;  tum,  ad  quos  dies  rediturus  sim, 
scribam  ad  te. 


(  10.)  CICERO  ATTICO  S. 

Minime  miror,  te  et  graviter  ferre  de  Marcello,  et 
plura  vereri  periculi  genera.  Quis  enim  hoc  timeret, 
quod  neque  acciderat  antea,  nec  videbatur  natura 
ferre,  ut  accidere  posset  ?  Omnia  igitur  metuenda. 
Sed  illud  7rapa  tyiv  lc-Topiav,  tu  praesertim.  Me  re- 
liquum  consularem  !  Quid  ?  tibi  Servius  quid  vide- 
tur  ?  quamquam  hoc  nullam  ad  partem  valet  scili- 
cet,  mihi  praesertim,  qui  non  minus  bene  actum  cum 
illis  putem.  Quid  enim  sumus  ?  aut  quid  esse  pos- 
sumus  ?  domi-ne,  an  foris  ?  Quod  nisi  mihi  hoc  ve- 
nisset  in  mentem,  scribere  ista  nescio  quae,  quo  ver- 
terem  me,  non  haberem. 

Ad  Dolabellam,  ut  scribis,  ita  puto  faciendum, 
xotvoTspa.  quaedam,  et  7roXmxarrepa.  Faciendum  certe 
aliquid  est :  valde  enim  desiderat.    Brutus  si  quid, 

(Epist.)  vol.  iii.  o 

curabis  ut  sciam :  cui  quidem  quamprimum  agendum 
puto,  praesertim  si  statuit.  Sermunculum  enim  om- 
nem  aut  restinxerit,  aut  sedarit :  sunt  enim,  qui  lo- 
quantur  etiam  mecum.  Sed  haec  ipse  optime,  pras- 
sertim  si  etiam  tecum  loquetur. 

Mihi  est  in  animo  proficisci  XI  Calendas:  hic 
enim  nihil  habeo  quod  agam,  ne  (hercule)  illic  qui- 
dem,  nec  usquam  ;  sed  tamen  aliquid  illic. 

Hodie  Spintherem  exspecto :  misit  enim  Brutus 
ad  me  :  per  literas  purgat  Caesarem  de  interitu  Mar- 
celli :  in  quem,  ne  si  insidiis  quidem  ille  interfectus 
esset,  caderet  ulla  suspicio.  Nunc  vero,  cum  de  Ma- 
gio  constet,  nonne  furor  ejus  causam  omnem  susti- 
net  ?  Plane,  quid  sit,  non  intelligo.  Explanabis  igi- 
tur  :  quamquam  nihil  habeo,  quod  dubitem,  nisi, 
ipsi  Magio  quae  fuerit  causa  amentiae ;  pro  quo  qui- 
dem  etiam  sponsor  Sunii  factus.  Et  nimirum  id  fuit : 
solvendo  enim  non  erat.  Credo  eum  petiisse  a  Mar- 
cello  aliquid,  et  illum,  ut  erat,  constantius  respon- 
disse,  Ov  toivtov  eidog 


( 11.)  CICERO  ATTICO  S. 

Credebam  esse  facile :  totum  est  aliud,  postea» 
quam  sum  a  te  disjunctior.  Sed  fuit  faciendum,  ut 
et  constituerem  mercedulas  praediorum,  et  ne  mag- 
num  onus  observantiae  Bruto  nostro  imponerem. 
Posthac  enim  poterimus  commodius  colere  inter  nos 
in  Tusculano.  Hoc  autem  tempore,  cum  ille  me  quo- 
tidie  videre  vellet,  ego  ad  illum  ire  non  possem,  pri- 
vabatur  omni  delectatione  Tusculani.  Tu  igitur,  si 
Servilia  venerit,  si  Brutus  quid  egerit,  etiam  si  con- 
stituerit,  quando  obviam ;  quidquid  denique  erit, 
quod  scire  me  oporteat,  scribes.  Pisonem,  si  poteris, 
convenies.  Vides,  quam  maturum  sit :  sed  tamen, 
quod  commodo  tuo  fiat. 

( 12.)  CICERO  ATTICO  S. 

Valde  me  momorderunt  epistolae  tuae  de  Attica, 
nostra:  eaedem  tamen  sanaverunt.  Quod  enim  te 
ipse  consolabare  eisdem  literis,  id  mihi  erat  satis  fir- 
mum  ad  leniendam  aegritudinem.  Ligarianam  prae- 
clare  vendidisti.  Posthac  quidquid  scripsero,  tibi  prae- 
conium  deferam. 

Quod  ad  me  de  Varrone  scribis,  scis  me  ante  ora- 
tiones,  aut  aliquid  id  genus,  solitum  scribere,  ut  Var- 
ronem  nusquam  possem  intexere.  Postea  autem  quam 
hasc  ccepi  <p<XoAoywTepa,  jam  Varro  mihi  denuntiave- 
rat  magnam  sane  et  gravem  7rpoa-<pojvric-iv.  Biennium 
praeteriit,  cum  ille  KaKKi7T7rSr,s  assiduo  cursu  cubi- 
tum  nullum  processerit.  Ego  autem  me  parabam  ad 
id,  quod  ille  mihi  misisset,  ut  auT^  t^  y-erpoo,  xw 
W/ov,  si  modo  potuissem :  (nam  hoc  etiam  Hesio- 
dus  adscribit,  aixs  8ui/>ja;.)  Nunc  illam  Trepi  TeXtov 
avvTzt-iv,  sane  mihi  probatam,  Bruto,  ut  tibi  placuit, 
despondimus  :  idque  tu  eum  non  nolle  mihi  scrip- 
sisti.  Ergo  illam  AxaS^xyjv,  in  qua  homines,  nobi- 
les  illi  quidem,  sed  nullo  modo  philologi,  nimis  acute 
loquuntur,  ad  Varronem  transferamus  :  etenim  sunt 
Ai/T;o)/e/a,  quae  iste  valde  probat.  Catulo  et  Lucullo 
alibi  reponemus  ;  ita  tamen,  si  tu  hoc  probas  :  de- 
que  eo  mihi  rescribas,  velim. 

De  Brinniana,  auctione  accepi  a  Vestorio  literas. 
Ait,  sine  ulla  controversia  rem  ad  me  esse  collatam 
(Romae  videlicet,  aut  in  Tusculano,  me  fore  puta- 
verunt)  a.  d.  VIII  Cal.  Quintiles.  Dices  igitur  vel 
amico  tuo,  Sp.  Vettio  cohaeredi  meo,  vel  Labeoni 
nostro,  paulum  proferant  auctionem ;  me  circiter 
Nonas  in  Tusculano  fore.  Cum  Pisone  Erotem  ha- 
bes.  De  Scapulanis  hortis  toto  pectore  cogitemus : 
dies  adest. 

Commotus  tuis  literis,  quod  ad  me  de  Varrone 
scripseras,  totam  Academiam  ab  hominibus  nobilis- 
simis  abstuli,  transtulique  ad  nostrum  sodalem  ;  et, 
ex  duobus  libris,  contuli  in  quatuor.  Grandiores  sunt 
omnino,  quam  erant  illi ;  sed  tamen  multa  detracta. 
Tu  autem  mihi,  pervelim,  scribas,  qui  inteHexeris  il- 
lumvelle.  Illud  vero  utique  scire  cupio,  quem  intel- 
lexeris  ab  eo  ^A.oTUTreic-S-ai,  nisi  forte  Brutum :  id 
(  hercle)  restabat :   sed  tamen  scire  pervelim. 

Libri  quidem  ita  exierunt,  (nisi  forte  me  commu- 
nis  (piXotvTnx  decipit)  ut  in  tali  genere  ne  apud  Grae- 
cos  quidem  simile  quidquam.  Tu  illam  jacturam 
feres  aequo  animo,  quod  illa,  quae  habes  de  Academi- 
cis,  frustra  descripta  sunt.  Multo  tamen  haec  erunt 
splendidiora,  breviora,  meliora.  Nunc  autem  anopwy 
quo  me  vertam.  Volo  Delabellas  valde  desideranti : 
non  reperio,  quid  ;  et  simul  ctibeojucu  Tpwxg :  neque, 
si  aliquid,  potero  /usju-^iv  effugere.  Aut  cessandum 
igitur,  aut  aliquid  excogitandum. 

Sed  quid  haec  levia  curamus  ?  Attica  mea,  obse- 
cro  te,  quid  agit  ?  quae  me  valde  angit.  Sed  crebro 
regusto  tuas  literas :  in  his  acquiesco :  tamen  ex- 
specto  novas. 


(14.)  CICERO  ATTICO  S. 

Brinnii  libertus,  cohaeres  noster,  scripsit  ad  me, 
velle,  si  mihi  placeret,  cohaeredes,  se  et  Sabinum 
Albium,  ad  me  venire.  Id  ego  plane  nolo  :  haereditas 
tanti  non  est :  et  tamen  obire  auctionis  diem  facile 
poterunt,  (est  enim  III  Id.)  si  me  in  Tuscuiano 
postridie  Nonas  mane  convenerint.  Quod  si  laxius 
volent  proferre  diem,  poterunt  vel  biduum,  vel  tri- 
duum,  vel  ut  videbitur :  nihil  enim  interest.  Quare, 
nisi  jam  profecti  sunt,  retinebis  homines. 

De  Bruto,  si  quid  erit ;  de  Caesare,  si  quid  scies  ; 
si  quid  erit  praeterea,  scribes.  Illud  etiam  atque  etiam 
consideres,  velim,  placeatne  tibi  mitti  ad  Varronem 
quod  scripsimus.  Etsi  etiam  ad  te  aliquid  pertinet : 
nam  scito,  te  ei  dialogo  adjunctum  esse  tertium. 
Opinor  igitur,  consideremus :  etsi  nomina  jam  facta 
sunt :  sed  vel  induci,  vel  mutari  possunt. 

Quid  agit,  obsecro  te,  Attica  nostra  ?  nam  triduo 
abs  te  nullas  acceperam  :  nec  mirum :  nemo  enim 
venerat :  nec  fortasse  causa  fuerat.  Itaque  ipse,  quod 
scriberem,  non  habebam.  Quo  autem  die  has  Vale- 
rio  dabam,  exspectabam  aliquem  meorum:  qui  si 
venisset,  et  a  te  quid  attulisset,  videbam  non  defutu- 
rum,  quod  scriberem» 


( 16.)  CICERO  ATTICO  S. 

Nos  cum  flumina  et  solitudines  sequeremur,  quo 
facilius  sustentare  nos  possemus,  pedem  e  villa  ad- 
huc  egressi  non  sumus ;  ita  magnos  et  assiduos  im- 
bres  habebamus.  Illam  Axa5/j//.^^v  owrat-rj  totam  ad 
Varronem  traduximus.  Primo  fuit  Catuii,  Luculli, 
Hortensii.  Deinde,  quia  7rapoc  to  irpritM  videbatur, 
quod  erat  hominibus  nota,  non  illa  quidem  a7ra<  Seu- 
cna,  sed  in  iis  rebus  arpi-^ia,  simul  ac  veni  ad  vil- 
lam,  eosdem  illos  sermones  ad  Catonem  Brutumque 
transtuli.  Ecce  tuae  literae  de  Varrone :  nemini  visa 
est  aptior  Avrio-^sia  ratio.  Sed  tamen  velim  scribas 
ad  me,  primum,  placeatne  tibi  aliquid  ad  illum  ; 
deinde,  si  placebit,  hocne  potissimum.  Quid  Servi- 
lia  ?  jamne  venit  ?  Brutus  ecquid  agit,  ecquando  ? 
De  Cajsare  quid  auditur  ?  Ego  ad  Nonas,  qucmad- 
modum  dixi.  Tu  cum  Pisone,  si  quid  poteris. 

o  ;{ 

Quinto  Calend.  exspectabam  Roma  aliquid  ;  non 
quo  imperassem  ;  igitur  aliquid  tuis.  Nunc  eadem 
illa :  quid  Brutus  cogitet ;  aut,  si  aliquid  egit,  ec- 
quid  a  Cassare.  Sed  quid  ista,  quae  minus  curo  ?  At- 
tica  nostra  quid  agat,  scire  cupio :  etsi  tuae  literae 
(sed  jam  nimis  veteres  sunt)  recte  sperare  jubent: 
tamen  exspecto  recens  aliquid. 

(  18.)  CICERO  ATTICO  S. 

Vides,  propinquitas  quid  habeat.  Nos  vero  confi- 
ciamus  hortos.  Colloqui  videbamur,  in  Tusculano 
cum  essem ;  tanta  erat  crebritas  literarum.  Sed  id 
quidem  jam  erit.  Ego  interea,  admonitu  tuo,  perfeci 
sane  argutulos  libros  ad  Varronem :  sed  tamen  ex- 
specto,  quid  ad  ea  quae  scripsi  ad  te :  primum,  qui 
intellexeris  eum  desiderare  a  me,  cum  ipse  homo  7rc- 
XvypatpiDTOLTo;  nunquam  me  lacessisset :  deinde,  quem 
gjjXoruft-ejy,  nisi  forte  Brutum  :  quem  si  non  £>jXotu- 
Trei,  multo  Hortensium  minus,  aut  eos  qui  de  repu- 
blica  loquuntur.  Plane,  hoc  mihi  explices,  velim : 
in  primis,  maneasne  in  sententia,  ut  mittam  ad  eum, 
quae  scripsi ;  an  nihil  necesse  putes.  Sed  haec  coram. 

( 19.)  CICERO  ATTICO  S. 

Commodum  discesserat  Hilarus  librarius  IV  Cal. 
cui  dederam  literas  ad  te,  cum  venit  tabellarius  cum 
tuis  literis  pridie  datis  ;  in  quibus  illud  mihi  gratis- 
simum  fuit,  quod  Attica  nostra  rogat  te,  ne  tristis 
sis,  quodque  tu  axtvZwa.  esse  scribis. 

Ligarianam  (utvideo)  praeclare  auctoritas  tua  com- 
mendavit.  Scripsit  enim  ad  me  Balbus  et  Oppius, 
mirifice  sc  probare  ;  ob  eamque  causani  ad  Caesarem 


AD  ATTICUM.  Lib.  XIII.  19.        151 

eam   se  oratiunculam  misisse.    Hoc  igitur  idem  tu 
mihi  antea  scripseras. 

In  Varroneista  causa  menon  moveret,  ne  viderer 
0/\ei/5o£cf:  (sic  enim  constituebam,  neminem  inclu- 
dere  in  dialogos  eorum  qui  viverent :)  sed,  quia  scri- 
bis  et  desiderari  a  Varrone,  et  magni  lllum  aestimare, 
eos  confeci :  ct  absolvi,  nescio  quam  bene,  sed  ita 
accurate,  ut  nihil  posset  supra,  Academicam  omnem 
quasstionem  libris  quatuor.  In  eis,  qua?  erant  contra 
«xaTaA^/av  prseclare  collecta  ab  Antiocho,  Varroni 
dedi :  ad  ea  ipse  respondeo  :  tu  es  tertius  in  sermone 
nostro.  Si  Cottam  et  Varronem  fecissem  inter  se  dis- 
putantes,  ut  a  te  proximis  literis  admoneor  ;  meum 
xuxpov  irpoaw7rov  esset.  Hoc  in  antiquis  personis  sua- 
viter  iit,  ut  et  Heraclides  in  multis,  et  nos  sex  "  de 
Republica"  libris  fecimus. 

Sunt  etiam  "  de  Oratore"  nostri  tres,  mihi  vebe- 
menter  probati.  In  eis  quoque  eas  personas  sunt,  ut 
mihi  tacendum  fuerit.  Crassus  enim  loquitur,  Anto- 
nius,  Catulus  senex,  C.  Julius,  frater  Catuli,  Cotta, 
Sulpicius.  Puero  me  hic  sermo  inducitur,  ut  nulla? 
esse  possent  partes  mea?.  Qua3  autem  his  temporibus 
scripsi,  ApHTTCTeXstov  morem  habent;  in  quo  sermo 
ita  inducitur  casterorum,  ut  penes  ipsum  sit  principa- 
tus. 

Ita  confeci  quinque  libros  Uepi  TsKwv,  ut  Epicu- 
rea  L.  Torquato,  Stoica  M.  Catoni,  Ylepi7rocTriTixoc 
M.  Pisoni,  darem.  A£ijA.oTim-*jTov  id  fore  putaram, 
quod  omnes  illi  decesserant. 

Hasc  Academica,  ut  scis,  cum  Catulo,  Lucullo, 
Hortensio,  contuleram.  Sane  in  personas  non  cade- 
bant :  erant  enim  KoyixwTepa^  quam  ut  illi  de  iis 
somniasse  unquam  viderentur.  Itaque,  ut  legi  tuas 
de  Varrone,  tamquam  epjixociov  arripui.  Aptius  esse 
nihil  potuit  ad  id  philosophiae  genus,  quo  ille  max- 
ime  milii  delectari  videtur,  measque  partes  ;  ut  non 
sim  consecutus,  iit  superior  mea  causa  videatur  : 
sunt  enim  vehementer  wi&oiva  Antiochia :  quae,  dili- 

genter  a  me  expressa,  acumen  habent  Antiochi,  nito- 
rem  orationis  nostrum  ;  si  modo  is  est  aliquis  in  no- 
bis.  Sed  tu,  dandosne  putes  hos  libros  Varroni, 
etiam  atque  etiam  videbis.  Mihi  quaedam  occurrunt : 
sed  ea  coram. 


( 20.)  CICERO  ATTICO  S. 

A  Caesare  literas  accepi  consolatorias,  datas  prid. 
Cal.  Maias  Hispali.  De  Urbe  augenda  quid  sit  pro- 
mulgatum,  non  intellexi :  id  sane  scire  velim.  Tor« 
quato  nostra  officia  grata  esse,  facile  patior :  eaque 
augere  non  desinam.  Ad  Ligarianam,  de  uxore  Tu- 
beronis  et  privigna,  neque  possum  jam  addere  (est 
enim  res  pervulgata),  neque  Tuberonem  volo  defen- 
dere  :  mirifice  est  enim  <pi\ouriog. 

Theatrum  quidem  sane  bellum  habuisti.  Ego, 
etsi  hoc  loco  facillime  sustentor,  tamen  te  videre  cu- 
pio.  Itaque,  ut  constitui,  adero.  Fratrem  credo  a  te 
esse  conventum  :  scire  igitur  studeo,  quid  egeris. 

De  fama  nihil  sane  laboro  :  etsi  scripseram  ad  te 
tuncstulte,  "  nihil  melius."  Curandum  enim  non  est. 
Atque  hoc,  "  in  omni  vita  sua  quemque  a  recta  con- 
scientia  transversum  unguem  non  oportet  discedere," 
videV  quam  <pi\oo-o<p(x>g  $  An  tu  nos  frustra  existimas 
haec  in  manibus  habere?  AeSij^S-ai  te  nollem,  quod 
nihil  erat :  redeo  enim  rursus  eodem.  Quidquamne 
me  putas  curare  in  toto,  nisi  ut  ei  ne  desim  ?  Id 
ago  scilicet,  ut  judicia  videar  tenere.  Mrt  yotp  avroig. 
Vellem  tam  domestica  ferre  possem,  quam  ista  con- 
temnere.  Putas  autem  me  voluisse  aliquid,  quod 
perfectum  non  sit?  non  licet  scilicet  sententiam  suam: 
sed  tamen,  quae  tum  acta  sunt,  non  possum  non  pro- 
bare :  et  tamen  non  curare  pulchre  possum,  sicuti 
facio.  Scd  nimium  multa  de  nugis. 

Ad  Hirtium  dederam  epistolam  sane  grandem, 
quam  scripseram  proxime  in  Tusculano.  Huic,  quam 
tum  mihi  misisti,  rescribam  alias  :  nunc  aliis  malo. 
Quid  possum  de  Torquato,  nisi  aliquid  a  Dolabella  ? 
quod  simul  ac,  continuo  scietis.  Exspectabam  hodie, 
aut,  summum,  cras,  ab  eo  tabellarios  :  qui  simul  ac 
venerint,  mittentur  ad  te.  A  Quinto  exspecto  :  pro- 
ficiscens  enim  e  Tusculano  VIII  Cal.  ut  scis,  misi 
ad  eum  tabellarios. 

Nunc,  ad  rem  ut  redeam,  "  inliibere"  illud  tuum, 
quod  valde  mihi  arriserat,  vehementer  displicet :  est 
enim  verbum  totum  nauticum.  Quamquam  id  qui- 
dem  sciebam :  sed  arbitrabar  sustineri  remos,  cum 
inhibere  essent  remiges  jussi.  Id  non  esse  ejusmodi, 
didici  heri,  cum  ad  villam  nostram  navis  appellere- 
tur.  Non  enim  sustinent,  sed  alio  modo  remigant : 
id  ab  s7ro^»  remotissimum  est ;  quare  facies,  ut  ita 
sit  in  libro,  quemadmodum  fuit.  Dices  hoc  idem 
Varroni,  nisi  forte  mutavit.  Nec"  est  melius  quid- 
quam,  quam,  ut  Lucilius : 

44  Sustineat  currum,  ut  bonu'  saepe  agitator,  equcs- 
que:" 

semperque  Carneades  7rfo/3oAr,v  pugilis,  et  reten- 
tionem  aurigre,  similem  facit  fnc^.  Inhibitio  autem 
remigum  motum  habet,  et  vehementiorem  quidem, 
remigationis,  navem  convertentis  ad  puppim.  Vides, 
quanto  hoc  diligentius  curem,  quam  aut  de  rumore, 
aut  de  Pollione.  De  Pansa  etiam,  si  quid  certius : 
(credo  enim  palam  factum  esse :)  de  Critonio,  si 
quid  esset :  certe-ne  de  Metello  et  Balbino  ?  Dic 
mihi,  placetne  tibi,  primum,  edere  injussu  meo  ? 
Hoc  ne  Hermodorus  quidem  faciebat,  is  qui  Plato- 
nis  libros  solitus  est  divulgare;  ex  quo,  Koyotcriv 
'  F.p^oSwpo;.  Quid  illud  ?  rectumne  existimas  cuiquam 
ante,  quam  Bruto  ?  cui,  te  auctore,  -npovquw.  Sirip- 

sit  enim  Balbus  ad  me,  se  a  te  quintum  u  de  Fini- 
bus"  librum  descripsisse:  in  quo  non  sane  multa 
mutavi ;  sed  tamen  quaedam.  Tu  autem  commode 
feceris,  si  reliquos  continueris,  ne  et  udiopSivroc  ha- 
beat  Balbus,  et  ewKa.  Brutus. 

Sed  hasc  hactenus,  ne  videar  nepi  jutxptx  o-7rou8a&/v : 
etsi  nunc  quidem  maxima  mihi  sunt  haec  :  quid  est 
enim  aliud  ?  Varroni  quidem  quae  scripsi  te  auctore, 
ita  propero  mittere,  ut  jam  Romam  miserim  descri- 
benda.  Ea,  si  voles,  statim  habebis  :  scripsi  enim  ad 
librarios,  ut  fieret  tuis,  si  tu  velles,  describendi  potes- 
tas.  Ea  vero  continebis,  quoad  ipse  te  videam  ;  quod 
diligentissime  facere  soles,  cum  a  me  tibi  dictum  est. 
Cum  autem  fugit  me  tibi  dicere,  mirifice  Casrellia 
studio  videlicet  philosophias  flagrans,  describit  a  tuis : 
istos  ipsos  M  de  Finibus"  habet.  Ego  autem  tibi  con- 
rirmo,  (possum  falli,  ut  humanus)  a  meis  eam  non 
habere  :  nunquam  enim  ab  oculis  meis  abfuerunt : 
tantum  porro  aberat  ut  binos  scriberent ;  vix  singu- 
los  confecerunt.  Tuorum  tamen  ego  nullum  dehc- 
tum  arbitror ;  idemque  te  volo  existimare :  a  me 
enim  praetermissum  est,  ut  dicerem,  me  eos  exire 
nondum  velle.  Hui !  quam  diu  de  nugis  !  de  re 
enim  nihil  habeo,  quod  loquar. 

De  Dolabella  tibi  assentior.  Cohaeredes  (ut  scri- 
bis)  in  Tusculano.  De  Caesaris  adventu,  scripsit  ad 
me  Balbus,  non  ante  Cal.  Sext.  De  Attica.  optime, 
quod  leviusac  lenius,  et  quod  fert  evxoKwg. 

Quod  autem  de  illa  nostra  cogitatione  scribis,  in 
qua  nihil  tibi  cedo  ;  ea,  quae  novi,  valde  probo ;  ho- 
minem,  domum,  facultates  :  quod  caput  est,  ipsum 
non  novi :  sed  audio  laudabilia  de  Scrofa.  Etiam 
proxime  accedit,  si  quid  hoc  ad  rem :  evyevecrrspog 
est  etiam,  quam  pater.  Coram  igitur,  et  quidem 
propenso  animo  ad  probandum.  Accedit  enim,  quod 
patrem,  ut  scire  te  puto,  plus  etiam,  quam  non 
modo  tu,  sed  quam  ipse  scit,  amo,  idque  et  merito, 
et  jaitt  diu. 

De  Varrone,  non  sine  causa,  quid  tibi  placeat, 
tam  diligenter  exquiro.  Occurrunt  mihi  quaedam  : 
sed  ea  coram.  Te  autem  acrpweaTaTa  intexui ;  fa- 
ciamque  id  crebrius.  Proximis  enim  tuis  literis  pri- 
mum,  te  id  non  nolle,  cognovi.  De  Marcello,  scrip- 
serat  ad  me  Cassius  antea ;  toc  xara  /txepog  Servius. 
O  rem  acerbam  !  Ad  prima  redeo. 

Scripta  nostra  nusquam  malo  esse,  quam  apud  te ; 
sed  ea  tum  foras  dari,  cum  utrique  nostrum  videbi- 
tur.  Ego  et  librarios  tuos  culpa  libero,  neque  te  ac- 
cuso;  et  tamen  aliud  quiddam  ad  te  scripseram, 
CaerelHam  quaedam  habere,  quae,  nisi  a  te,  non  po- 
tuerit.  Balbo  quidem  intelligebam  satisfaciendum 
fuisse  :  tantum  nolebam,  aut  obsoletum  Bruto,  aut 
Balbo  inchoatum,  dari.  Varroni,  simul  ac  te  videro, 
si  tibi  videbitur,  mittam.  Quid  autem  dubitarim, 
cum  videro  te,  scies. 

Attributos  quod  appellas,  valde  probe.  Te  de  prae- 
dio  aviae  exerceri,  moleste  fero.  De  Bruto  nostro, 
perodiosum  :  sed  vita  fert.  Mulieres  autem  vix  satis 
humane,  quae  inimico  animo  ferant,  cum  utraque  of- 
ficio  pareat.  Tullium  scribam,  nihil  fuit,  quod  ap- 
pellares :  nam  tibi  mandasf-em,  si  fuisset.  Nihil 
enim  est  apud  eum  positum  nomine  voti  :  sed  est 
quiddam  apud  illum  meum.  Id  ego  in  hanc  rem 
statui  conferre.  Itaque  et  ego  recte  tibi  dixi,  ubi  es- 
set;  et  tibi  ille  recte  negavit.  Sed  hoc  quoque  ip- 
sum  continuo  adoriamur. 

Lucum  hominibus  non  sane  probo,  quod  est  deser- 
tior  :  sed  habet  zvhoyiav.  Verum  hoc  quoque,  ut  cen- 
sueris  ;  quippe  qui  omnia.  Ego,  ut  constitui,  adero : 
atque  utinam  tu  quoque  eodem  die !  sin  quid  (multa 
enim),  utique  postridie  :  etenim  cohaeredes  ;  a  quis 
sine  te  opprimi,  malitia  est. 

Alteris  jam  literis  nihil  ad  me  de  Attica.  Sed  id 

quidem  in  optima  spe  pono.  Illud  accuso,  non  te, 
sed  illam,  ne  salutem  quidem.  At  tu  et  illi  et  Piliee 
plurimam  :  nec  me  tamen  irasci  indicaris.  Epistolam 
Cajsaris  misi,  si  minus  legisses. 


(23.)  CICERO  ATTICO  S. 

Antemeridianis  tuis  literis  heri  statim  rescripsi : 
nunc  respondeo  vespertinis.  Brutus,  mallem,  me  ar- 
cesseret :  nam  et  aequius  erat,  cum  illi  iter  instaret  et 
subitum  et  longum  :  et  (mehercule)  nunc,  cum  ita 
simus  affecti,  ut  non  possimus  plane  simul  vivere,  (in- 
telligis  enim  profecto,  in  quo  maxime  posita  sit  av/m- 
fiiioo-i;)  facile  patiebar,  nos  potius  Romae  una  esse, 
quam  in  Tusculano. 

Libri  ad  Varronem  non  morabantur :  sunt  enim 
[detexti,]  ut  vidisti:  tantum  Hbrariorum  menda  tol- 
luntur.  De  quibus  libris  scis  me  dubitasse  :  sed  tu 
videris.  Item,  quos  Bruto  mittimus,  in  manibus  ha- 
bent  librarii. 

Mea  mandata,  ut  scribis,  explica :  quamquam 
ista  retentione  omnes  ait  uti  Trebatius  :  quid  tu  istos 
putas?  nosti  domum:  quare  confice  [euAoyw?.]  In- 
credibile  est,  quam  ego  ista  non  curem.  Omni  tibi 
asseveratione  aflirmo,  (quod  mihi  credas,  velim) 
mihi  majori  oflfensioni  esse,  quam  delectationi,  pos- 
sessiunculas  meas.  Magis  enim  doleo,  me  non  ha- 
bere,  cui  tradam,  quam  habere,  qui  utar.  Atque  il- 
lud  Trebatius  se  tibi  dixisse  narrabat :  tu  autem  ve- 
ritus  es  fortasse,  ne  ego  invitus  audirem.  Fuit  id 
quidem  humanitatis :  sed,  mihi  crede,  jam  ista  non 
curo.  Quare,  da  te  in  sermonem,  et  perseca,  et  con- 
fice,  excita,  compella,  loquere,  ut  te  cum  illo  Scaeva 
loqui  putes.  Ne  existimes  eos,  qui  non  debita  con- 
sectari  soleant,  quod  debeatur,  remissuros.  De  die 
tantum  videto,  et  id  ipsum  bono  modo. 

(24.)  CICERO  ATTICO  S. 

Quid  est,  quod  Hermogenes  mihi  Clodius,  Andro- 
menem  sibi  dixisse,  se  Ciceronem  vidisse  Corcyrse  ? 
ego  enim  audita  tibi  putaram.  Nil  igitur  ne  ei  qui- 
dem  literarum  ?  an  non  vidit  ?  facies  ergo  ut  sciam. 
Quid  tibi  cgo  de  Varrone  rescribam  ?  quatuor  &<p0e- 
piai  sunt  in  tua  potestate :  quod  egeris,  id  probabo. 
Nec  tamen  atdeofj.ai  Tpwag :  quid  enim  ?  sed,  ipsi 
quam  res  illa  probaretur,  magis  verebar.  Sed,  quo- 
niam  tu  suscipis,  in  alteram  aurem. 

(25.)  CICERO  ATTICO  S. 

De  retentione,  rescripsi  ad  tuas  accurate  scriptas 
literas.  Conficies  igitur,  et  quidem  sine  ulla  dubita- 
tione  aut  retractatione.  Hoc  fieri  et  oportet,  et  opus 
est.  De  Andromene,  ut  scribis,  ita  putaram :  scisses 
enim,  mihique  dixisses. 

Tu  tamen  ita  mihi  de  Bruto  scribis,  ut  de  te  nihiL 
Quando  autem  illum  putas  ?  nam  ego  Romam  pridie 
Idus.  Bruto  ita  volui  scribere,  (sed,  quoniam  tu  te 
legisse  scribis,  fui  fortasse  aaa^earepo^)  me  ex  tuis 
literis  intellexisse,  nolle  eum  me,  quasi  prosequendi 
sui  causa,  Romam  nunc  venire.  Sed,  quoniam  jam 
adest  meus  adventus,  fac,  quasso,  ne  quid  eum  Idus 
impediant,  quominus  suo  commodo  in  Tusculano  sit. 
Nec  enim  ad  tabulam  eum  desideraturus  eram.  In 
tali  enim  negotio,  cur  tu  unus  non  satis  es  ?  sed  ad 
testamentum  volebam  :  quod  jam  malo  alio  die  ;  ne 
ob  eam  causam  Romam  venisse  videar.  Scripsi  igi- 
tur  ad  Brutum,  jam  illud,  quod  putassem,  Idib.  ni- 
hil  opus  esse.  Velim  ergo,  totum  hoc  ita  gubernes, 
ut  ne  minima  quidem  re  ulla  Bruti  commodum  im- 
pediamus. 

Sed  quid  est  tandem,  quod  perhorrescas,  quia  tuo 
periculo  jubeam  libros  dari  Varroni  ?  etiam  nunc  si 

(Episl.)  vol.  iii.  p 

dubitas,  fac  ut  sciamus :  nihil  est  enim  illis  elegan- 
tius.  Volo  Varronem,  praesertim  cum  ille  desideret : 
sed  est,  ut  scis, 

Astvog  oivrip  '  toljol  xev  xou  txvoiiTiov  outiol^to. 

Ita  mihi  saepe  occurrit  vultus  ejus,  querentis  fortasse 
vel  hoc,  meas  partes  in  iis  libris  copiosius  defensas 
esse,  quam  suas  :  quod  (mehercule)  non  esse  intelli- 
ges,  si  quando  in  Epirum  veneris  :  nam  nunc  Alexi- 
onis  epistolis  cedimus.  Sed  tamen  ego  non  despero 
probatum  iri  Varroni :  et  id,  quoniam  impensam  fe- 
cimus  in  macrocola,  facile  patior  teneri.  Sed  etiam 
atque  etiam  dico,  tuo  periculo  fiet.  Quare,  si  addu- 
bitas,  ad  Brutum  transeamus :  est  enim.  is  quoque 
Antiochius.  O  Academiam  volaticam,  et  sui  similem, 
modo  huc,  modo  illuc  !  Sed,  quaeso,  epistola  mea  ad 
Varronem  valdene  tibi  placuit  ?  Male  milii  sit,  si 
unquam  quidquam  tam  enitar  [ergo.]  At  ego  ne 
Tironi  quidem  dictavi,  qui  totas  nzptoyjxg  persequi 
solet,  sed  Spintharo  syllabatim. 


(20.)  CICERO  ATTICO  S. 

De  Virgilii  parte  valde  probo.  Sic  ages  igitur  :  et 
quidem  id  erit  primum ;  proximum  Clodiae.  Quod 
si  neutrum  ;  metuo,  ne  turbem,  et  irruam  in  Dru- 
sum.  Intemperans  sum  in  ejus  rei  cupiditate,  quam 
nosti.  Itaque  revolvor  identidem  in  Tusculanum. 
Quidvis  enim  potius,  quam  ut  non  hac  aestate  absol- 
vatur.  Ego  (ut  tempus  est  nostrum)  locum  habeo 
nullum,  ubi  facilius  esse  possim,  quam  Asturae.  Sed, 
quia,  qui  mecum  sunt,  (credo,  quod  mcestitiam  meam 
non  ferunt)  domum  properant ;  etsi  poteram  rema- 
nere,  tamen  (ut  scripsi  tibi)  proficiscar  hinc,  ne  re- 
lictus  videar.  Quo  autem  ?  Lanuvium  ?  Conor  equi- 
dem  in  Tusculanum :  sed  faciam  te  statim  certiorem. 
Tu  literas  conficies.    Equidem  credibile  non  est, 

quantum  scribam  die ;  quin  etiam  noctibus  :  nihil 
enim  somni.  Heri  etiam  effeci  epistolam  ad  Cajsa~ 
rem  (tibi  enim  placebat),  quam  non  fuit  malum 
scribi,  si  forte  opus  esse  putares.  Ut  quidem  nunc 
est,  nihil  sane  est  necesse  mittere.  Sed  id  quidem,  ut 
tibi  videbitur.  Mittam  tamen  ad  te  exemplum  for- 
tasse  Lanuvio,  nisi  forte  Romam.  Sed  cras  scies. 


(  27.)  CICERO  ATTICO  S. 

De  epistola,  ad  Caesarem,  nobis  vero  semper  rectis- 
sime  placuit,  ut  isti  ante  legerent.  Aliter  enim  fuisse- 
mus  et  in  hos  inofficiosi,  et  in  nosmet  ipsos,  si  illum 
offensuri  fuimus,  paene  periculosi.  Isti  autem  inge- 
nue ;  mihique  gratum,  quod,  quid  sentirent,  non  re- 
ticuerunt:  illud  vero  vel  optime,  quod  ita  multa 
mutari  volunt,  ut  mihi  de  integro  scribendi  causa  non 
sit :  quamquam  de  Parthico  bello  quid  spectare  de- 
bui,  nisi  quod  illum  velle  arbitrabar  ?  Quod  enim 
aliud  argumentum  epistolas  nostrae,  nisi  xoXaxsm, 
fuit  ?  An,  si  ea,  quae  optima  putaram,  suadere  vo- 
luissem,  oratio  mihi  defuisset  ?  Totis  igitur  literis 
nihil  opus  est.  Ubi  enim  e7riTevyjua  magnum  nullum 
fleri  possit,  ocTroTevyfxot  vel  non  magnum  molestum 
futurum  sit ;  quid  opus  est  noipaxivSweveivQ  praeser- 
tim  cum  illud  occurrat,  illum  (cum  antea  nihil  scrip- 
serim)  existimaturum,  me,  nisi  toto  bello  confecto, 
nihil  scripturum  fuisse.  Atque  etiam  vereor,  ne  pu- 
tet,  me  hoc  quasi  Catonis  y.etKiyfj.ct  esse  voluisse. 
Quid  quaeris  ?  valde  me  pcenitebat :  nec  mihi  in  hac 
quidem  re  quidquam  magis  ut  vellem  accidere  po- 
tuit,  quam  quod  r/7rovBv}  nostra  non  est  probata.  In~ 
cidissemus  etiam  in  illos,  in  eis  in  cognatum  tuum. 
Sed  redeo  ad  hortos. 

Plane  illuc  te  ire,  nisi  tuo  magno  commodo,  nolo : 
nihil  enim  urget.  Quidquid  erit,  operam  in  Faberio 
ponamus.    De  die  tamen  auctionis,  si  quid  scies. 

Eum,  qui  e  Cumano  venerat,  quod  et  plane  valere 
Atticam  nuntiabat,  et  literas  se  habere  aiebat,  statim 
ad  te  misi. 


(  28.)  CICERO  ATTICO  S. 

Hortos  quoniam  hodie  eras  inspecturus,  quid  vi- 
sum  tibi  sit,  cras  scilicet.  De  Faberio  autem,  cum 
venerit.  De  epistola  ad  Cassarem,  jurato  mihi  crede, 
non  possum  ;  nec  me  turpitudo  deterret,  etsi  max- 
ime  debebat.  Quam  enim  turpis  est  assentatio,  cum 
vivere  ipsum  turpe  sit  nobis  !  Sed,  ut  ccepi,  non  rae 
hoc  turpe  deterret :  ac  vellem  quidem :  (essem  enim, 
qui  esse  debebam:)  sed  in  mentem  nihil  venit.  Nam, 
quae  sunt  ad  Alexandrum  hominum  eloquentium  et 
doctorum  suasiones,  vides  quibus  in  rebus  versentur. 
Adolescentem,  incensum  cupiditate  verissimae  gloriae, 
cupientem  sibi  aliquid  consilii  dari,  quod  ad  laudem 
sempiternam  valeret,  cohortantur.  Ad  decus  non 
deest  oratio.  Ego  quid  possum  ?  tamen  nescio  quid 
e  quercu  exsculpseram,  quod  videretur  simile  simu- 
lacri.  In  eo  quia  nonnulla  erant  paulo  meliora, 
quam  ea  quae  fiunt  et  facta  sunt,  reprehenduntur : 
quod  me  minime  pcenitet.  Si  enim  pervenissent  istae 
literae,  mihi  crede,  nos  pceniteret.  Quid  ?  tu  non  vi- 
des  ipsum  illum  Aristotelis  discipulum,  summo  in- 
genio,  summa  modestia,  posteaquam  rex  appellatus 
sit,  superbum,  crudelem,  immoderatum,  fuisse  ? 
Quid  ?  tu  hunc  de  pompa,  Quirini  contubernalem, 
his  nostris  moderatis  epistolis  laetaturum  putas  ?  Ille 
vero  potius  non  scripta  desideret,  quam  scripta  non 
probet.  Postremo,  ut  volet.  Abiit  illud,  quod  tum 
me  stimulabat,  quod  tibi  dabam,  7rpo#A*j/*a  Ap-£ty.ri- 
Seiov.  Multo  (mehercule)  magis  nunc  opto  casum  il- 
lum,  [quem]  tum  timebam,  vel  quem  libebit. 

Nisi  quid  te  aliud  impediet,  mihi  optato  veneris. 
Nicias  a  Dolabella,  magno  opere  arcessitus  (legi  enim 

literas),  etsi  invito  me,  tamen  eodem  nie  auctore  pro- 
fectus  est.  Hoc  manu  mea. 

(29.)   CICERO  ATTICO  S. 

Cum  quasi  alias  res  quasrerem  de  philologis  e  Ni- 
cia,  incidimus  in  Talnam.  Ille  de  ingenio  nihil  ni- 
mis ;  modestum  et  frugi.  Sed  hcc  mihi  non  placuit. 
Se  scire  aiebat,  ab  eo  nuper  petitam  Cornificiam, 
Quinti  filiam,  vetulam  sane,  et  multarum  nuptiarum : 
non  esse  probatum  mulieribus,  quod  ita  reperirent, 
rem  non  majorem  DCCC.  Hoc  putavi  te  scire  opor- 
tere. 

De  hortis,  ex  tuis  literis  cognovi,  et  Chrysippo. 
In  villa,  cujus  insulsitatem  bene  noram,  video  ni- 
hil,  aut  pauca  mutata.  Balnearia  tamen  laudat  ma- 
jora :  de  minoribus  ait  hiberna  effici  posse.  Tecta 
igitur  ambulatiuncula  addenda  est :  quam  ut  tantam 
faciamus,  quantam  in  Tusculano  fecimus,  prope  di- 
midio  minoris  constabit  isto  loco.  Ad  id  autem, 
quod  volumus,  a(p<Spu//a,  nihil  aptius  videtur,  quam 
lucus,  quem  ego  noram :  sed  celebritatem  nullam 
tum  habebat :  nunc  audio  maximam.  Nihil  est,  quod 
ego  malim.  In  hoc  tov  rvtpov  juov  wpog  Sewv  Tpono(Qoprr 
cov, 

Reliquum  est,  si  Faberius  nobis  nomen  illud  ex- 
plicat,  noli  quserere,  quanti.  Othonem  vincas,  volo. 
Nec  tamen  insaniturum  illum  puto :  nosse  enim  mihi 
hominem  videor.  Ita  male  autem  audio  ipsum  esse 
tractatum,  ut  mihi  ille  emtor  non  esse  videatur. 
Quid  enim  ?  pateretur  ?  Sed  quid  argumentor  ?  si 
Faberianum  explicas,  emamus  vel  magno :  sin  mi- 
nus,  ne  parvo  quidem  possumus.  Clodiam  igitur ;  a 
qua  ipsa  ob  eam  causam  sperare  videor,  quod  et 
multo  minoris  sunt,  et  Dolabellag  nomen  jam  expe- 
ditum  videtur,  ut  etiam  repraesentatione  confidam. 
1  >e  hortis  satis.  Cras  aut  te,  aut  causam  :  quam  qui- 
dcni  futuram  Faberianam.    Sed,  si  poteris. 

p3 

( 30.)   CICERO  ATTICO  S. 

Ciceronis  epistolam  tibi  remisi.  O  te  ferreum,  qui 
illius  periculis  non  moveris  !  Me  quoque  accusat. 
Eam  tibi  epistolam  misissem  :  nam  illam  alteram 
de  rebus  gestis  eodem  exemplo  puto. 

In  Cumanum  hodie  misi  tabellarium.  Ei  dedi  tuas 
ad  Vestorium,  quas  Pharnaci  dederas.  Commodum 
ad  te  miseram  Demeam,  cum  Eros  ad  me  venit.  Sed 
in  ejus  epistola  nihil  erat  novi,  nisi,  auctionem  bi- 
duum.  Ab  ea  igitur,  ut  scribis :  et  vellem,  confecto 
negotio  Faberiano  :  quem  quidem  negat  Eros  hodie : 
cras  mane  putat.  A  te  colendus  est.  Istae  autem 
xoKaxsiou  non  longe  absunt  a  scelere.  Te,  ut  spero, 
perendie.  Mihi,  sicunde  potes,  erues,  qui  decem  le- 
gati  Mummio  fuerint.  Polybius  non  nominat.  Ego 
memini  Albinum  consularem,  et  Sp.  Mummium. 
Videor  audisse  ex  Hortensio,  Tuditanum  :  sed,  in 
Libonis  annali,  XIV  annis  post  praetor  est  factus 
Tuditanus,  quam  consul  Mummius  :  non  sane  qua- 
drat.  Volo  aliquem  Olympiae,  aut  ubi  visum,  7roXm- 
xov  (?u\?.oyov,  more  Dicaearchi,  familiaris  tui. 


(31.)  CICERO  ATTICO  S. 

Quinto  Cal.  mane  accepi  a  Demea  literas  pridie 
datas,  ex  quibus,  aut  hodie  aut  cras  te  exspectare 
deberem.  Sed,  ut  opinor,  idem  ego,  qui  exspecto 
tuum  adventum,  morabor  te:  non  enim  puto  tam 
expeditum  Faberianum  negotium  futurum,  etiam  si 
est  futurum,  ut  non  habeat  aliquid  morae.  Cum  po- 
teris  igitur,  quoniam  etiamdum  abes. 

Dicaearchi  quos  scribis  libros,  sane  velim  mihi 
mittas  :  addas  etiam  KaraSao-soog. 

De  epistola  ad  Caesarem,  [xexptxa :]  atque  id 
ipsum,  quod  isti  aiunt  illum  scribere,  se,«nisi  consti- 
tutis  rebus,  non  iturum  in  Parthos  ;  idem  ego  sua- 

debam  in  illa,  epistola :  sin,  utrum  liberet,  facere 
posse,  auctore  me.  Hoc  enim  ille  exspectat  videlicet ; 
neque  est  facturus  quidquam,  nisi  de  meo  consilio. 
Obsecro,  abjiciamus  ista,  et  semiliberi  saltem  simus, 
quod  assequemur  et  tacendo,  et  latendo. 

Sed  et  aggredere  Othonem,  ut  sciibis.  Confice, 
mi  Attice,  istam  rem  :  nihil  enim  aliud  reperio,  ubi 
et  in  foro  non  sim,  et  tecum  esse  possim  :  quanti  au- 
tem,  hoc  mihi  venit  in  mentem.  C.  Albanius  proxi- 
mus  est  vicinus  :  is  CIO  jugerum  de  M.  Pilio  emit 
{ut  mea  memoria  est)  HS  CXV.  Omnia  scilicet 
nunc  minoris  :  sed  accedit  cupiditas  ;  in  qua,  praster 
Othonem,  non  puto  nos  ullum  adversarium  habitu- 
ros.  Sed  eum  ipsum  tu  poteris  movere :  facilius 
etiam,  si  Canum  haberes.  O  gulam  insulsam  !  Pu- 
det  me  patris.  Rescribes,  si  quid  voles. 


(32.)  CICERO  ATTICO  S. 

Alteram  a  te  epistolam  cum  hodie  accepissem,  no- 
lui  te  una  mea  contentum.  Tu  vero  age,  quod  scri- 
bis,  de  Faberio :  in  eo  enim  totum  est  positum  id, 
quod  cogitamus :  quas  cogitatio  si  non  incidisset, 
(mihi  crede  istuc,  ut  castera)  non  laborarem.  Quam- 
obrem,  ut  facis,  (istuc  enim  addi  nihil  potest)  urge, 
insta,  perfice. 

•  Dicaearchi  Uspi  ¥u^>k  utrosque,  velim,  mittas,  et 
KaraSotG-ew?,  Tpi7roXtTi>iov  non  invenio,  et  epistolam 
ejus,  quam  ad  Aristoxenum  misit.  Tres  eos  libros 
maxime  nunc  vellem  :  apti  essent  ad  id  quod  cogito. 
"  Torquatus"  Romae  est :  misi,  ut  tibi  daretur :  "  Ca- 
tulum"  et  "  Lucullum"  (ut  opinor)  antea.  His  li- 
bris  nova  procemia  sunt  addita,  quibus  eorum  uter- 
que  laudatur.  Eas  literas,  volo,  habeas :  et  sunt  quae- 
dam  alia. 

Et,  quod  ad  te  de  decem  legatis  scripsi,  parum 
intcllexti ;  credo,  quia  8;<x  mfuim  scripscram.  De 

C  Tuditano  enim  quasrebam,  quem  ex  Hortensio 
audieram  fuisse  in  decem :  eum  video,  in  Libonis, 
praetorem  P.  Popillio,  P.  Rupilio,  consulibus.  Annis 
XIV  ante  quam  prsetor  factus  est,  legatus  esse  po- 
tuisset  ?  nisi  admodum  sero  quaestor  est  factus : 
quod  non  arbitror  :  video  enim  curules  magistratus 
eum  legitimis  annis  perfacile  cepisse.  Postumium 
autem,  cujus  statuam  in  Isthmo  meminisse  te  dicis, 
in  iis  sciebam  fuisse.  Is  autem  est,  qui  cum  Lucullo 
fuit ;  quem  tu  mihi  addidisti,  sane  ad  illum  ovKKcyov 
personam  idoneam.  Videbis  igitur,  si  poteris,  caete- 
ros  ;  Ut  possimus  7tQix7rzvaai  xai  roig  7Tpoo-oJ7roig. 


(  33.)  CICERO  ATTICO  S. 

Negligentiam  miram  !  semelne  putas  mihi  dixisse 
Balbum  et  Faberium,  professionem  relatam  ?  quin 
etiam  meorum  jussu  miseram,  qui  profiteretur :  ita 
enim  oportere  dicebant.  Professus  est  Philotimus 
libertus.  Nosti  (credo)  librarium  :  sed  scribes,  et  qui- 
dem  confestim.  Ad  Faberium,  ut  tibi  placet,  literas 
misi :  cum  Balbo  autem  puto  te  aliquid  fecisse  [H.] 
in  Capitolio.  In  Virgilio  mihi  nulla  est  ovo-ojma. 
Nec  enim  ejus  causa  sane  debeo  :  et,  si  emero,  quid 
erit,  quod  postulet  ?  sed  videbis,  ne  is,  cum  sit  in 
Africa,  ut  Ccelius.  De  nomine,  tu  videbis  cum  Cis- 
pio  :  sed,  si  Plancus  destinat,  tum  habet  res  difii- 
cultatem. 

Te  ad  me  venire  uterque  nostrum  cupit :  sed  ista 
res  nullo  modo  relinquenda  est.  Othonem  quod  spe- 
ras  posse  vinci ;  sane  bene  narras.  De  aestimatione, 
ut  scribis,  cum  agere  coeperimus :  etsi  nihil  scripsit, 
nisi  de  modo  agri.  Cum  Pisone,  si  quid  poteris. 

Dicaearchi  librum  accepi ;  et  KaTa@ao-eojg  exspecto. 
Negotium  dederis  ;  reperiet  ex  eo  libro  in  quo  sunt 
senatus-  consulta  Cn.  Cornelio,  L.  Muminio,  consu- 
libus.  Dc  Tuditano  autem,  quod  putas,  tvhoyov  cst, 

tum  illum,  quoniam  fuit  ad  Corinthum,  (non  enim 
temere  dixit  Hortensius)  aut  quaestorem  aut  tribu- 
num  militum ;  idque  potius  fuisse  credo.  Tu  de  An- 
tiocho  scire  poteris.  Vide  etiam,  quo  anno  quaestor 
aut  tribunus  militum  fuerit.  Si  neutrum  quadret,  in 
prafectis  an  in  contubernalibus  fuerit,  modo  fuerit 
in  eo  bello. 

Be  Varrone  loquebamur :  lupus  in  fabula.  Venit 
enim  ad  me,  et  quidem  id  temporis,  ut  retinendus 
esset.  Sed  ego  ita  egi,  ut  non  scinderem  paenulam  : 
memini  enim  tuum  :  et  multi  erant,  nosque  impa- 
rati.  Quid  refert?  paulo  post  C.  Capito  cum  T. 
Carrinate.  Horum  ego  vix  attigi  paenulam  ;  tamen 
remanserunt:  ceciditque  belle.  Sed  casu  sermo  a 
Capitone  de  Urbe  augenda.  A  ponte  Mulvio  Tibe- 
rim  duci  secundum  montes  Vaticanos;  Campum 
Martium  coacdificari ;  illum  autem  campum  Vati- 
canum  fieri  quasi  Martium  Campum.  Quid  ais  ? 
inquam  :  at  ego  ad  tabulam,  ut,  si  recte  possim, 
Scapulanos  hortos.  Cave  facias,  inquit :  nam  ista 
lex  perferetur :  vult  enim  Caesar.  Audire  me  facile 
passus  sum  :  fieri  autem,  moleste  fero.  Sed  tu  quid 
ais  ?  quamquam  quid  quasro  ?  Nosti  diligentiam 
Capitonis  in  rebus  novis  perquirendis :  non  concedit 
Camillo. 

Facies  me  igitur  certiorem  de  Idibus  :  ista  enim 
me  res  adducebat.  Eo  adjunxeram  casteras  ;  quas 
consequi  tamen  biduo  aut  triduo  post  facile  potero. 
Te  tamen  in  via  confici  minime  volo.  Quin  etiam 
Dionysio  ignosco.  De  Bruto  quod  scribis,  feci  ut  ei 
liberum  esset,  quod  ad  me  attineret :  scripsi  enim 
ad  eum  heri,  [Ldib.  Maiis]  ejus  opera  mihi  nihil 
opus  esse. 

(24.)  CICERO  ATTICO  S. 

Asturam  veni  VIII  Cul.  Vitandi  enim  caloris 
causa,  Lanuvii  III  horas  acquieveram.  Tu,  velim, 

si  grave  non  erit,  efficias,  ne  ante  Nonas  mihi  illuc 
veniendum  sit.  Id  potes  per  Egnatium  Maximum. 
Illud  in  primis,  ut  cum  Publilio,  me  paene  absente, 
conficias :  de  quo  quae  fama  sit,  scribes.  "  Id  popu- 
lus  curat  scilicet."  Non  (mehercule)  arbitror:  et- 
enim  haec  decantata  erat  fabula  :  sed  complere  pagi- 
nam  volui.  Quid  plura  ?  ipse  enim  adsum,  nisi  quid 
tu  prorogas.  Scripsi  enim  ad  te  de  hortis. 


(35.)   CICERO  ATTICO  S. 

O  rem  indignam  !  Gentilis  tuus  Urbem  auget ; 
quam  hoc  biennio  primum  vidit :  et  ei  parum  magna 
visa  est,  quae  etiam  ipsum  capere  potuerit.  Hac  de 
re  igitur  exspecto  literas  tuas.  Varroni,  scribis,  te, 
simul  ac  venerit.  Dati  igitur  jam  sunt ;  nec  tibi  in- 
tegrum  est :  hui !  si  scias  quanto  periculo  tuo.  Aut 
fortasse  literae  meae  te  retardarunt.  Sed  eas  nondum 
legeras,  cum  has  proximas  scripsisti.  Scire  igitur 
aveo,"  quo  modo  res  se  habeat. 


(3G.)  CICERO  ATTICO  S. 

De  Bruti  amore,  vestraque  ambulatione,  etsi  mihi 
nihil  novi  affers,  sed  idem,  quod  saepe  ;  tamen  hoc 
audio  libentius,  quo  saepius  :  eoque  mihi  jucundius 
est,  quod  tu  eo  laetaris  ;  certiusque  eo  est,  quod  a 
te  dicitur. 


( 37.)  CICERO  ATTICO  S. 

Has  alteras  hodie  literas.  De  Xenonis  nomine,  et 
de  Epiroticis  XL,  nihil  potest  fieri  nec  commodius 
nec  aptius,  quam  ut  scribis.  Id  erat  locutus  mecum 
eodem  modo  Balbus  minor.  Novi  nihil  sane,  nisi 

Hirtium  cum  Quinto  acerrime  pro  me  litigasse: 
omnibus  eum  locis  facere,  maximeque  iii  conviviis  : 
cum  multa  de  me,  tum  redire  ad  patrem  :  nihil  au- 
tem  ab  eo  tam  ot{-to7no-Ta>;  dici,  quam  alienissimos  nos 
esse  a  Cassare :  fidem  nobis  habendam  non  esse : 
me  vero  etiam  cavendum  :  ($o$epov  yv,  nisi  viderem 
scire  regem,  me  animi  nihil  habere)  Ciceronem  vero 
meum  vexari.  Sed  id  quidem  arbitratu  suo. 

Laudationem  Porciae  gaudeo  me  ante  dedisse  Lep- 
tae  tabellario,  quam  tuas  acceperim  literas.  Eam  tu 
igitur,  si  me  amas,  curabis,  si  modo  mittetur,  isto 
modo  mittendam  Domitio  et  Bruto. 

De  gladiatoribus,  de  caeteris,  quae  scribis  ave/*e- 
$op7]Ta,  facies  me  quotidie  certiorem.  Velim,  si  tibi 
videtur,  appelles  Balbum  et  Offilium  de  auctione 
proscribenda.  Equidem  locutus  sum  cum  Balbo : 
placebat.  Puto  conscripta  habere  Offilium  omnia ; 
habet  et  Balbus  :  sed  Balbo  placebat,  propinquum 
diem,  et  Romae :  si  Caesar  moraretur,  posse  diem 
differri :  sed  is  quidem  adesse  videtur.  Totum  igitur 
considera :  placet  enim  Vestorio. 


(38.)  CICERO  ATTICO  S. 

Ante  lucem  cum  scriberem  contra  Epicureos,  de 
eodem  oleo  et  opera  exaravi  nescio  quid  ad  te,  et 
ante  lucem  dedi.  Deinde,  cum,  somno  repetito,  si- 
mul  cum  sole  experrectus  essem,  datur  mihi  epistola 
a  sororis  tuae  fllio,  quam  ipsam  tibi  misi ;  cujus  est 
principium  non  sine  maxima  contumelia :  sed  for- 
tasse  oux  e7T6o-t>jo-6v.  Est  autem  sic  ;  "  Ego  enim  non 
probo,  quidquid  non  belle  in  te  dici  potest."  Posse 
vult  in  me  multa  dici  non  belle  ;  sed  ea  se  negat  ap- 
probare.  Hoc  quidquam  pote  impurius?  Jam  cae- 
tera  leges  (misi  enim  ad  te)  ;  judicabisque,  Bruti 
nostri  quotidianis  assiduisque  laudibus,  quas  ab  eo 
de  nobis  haberi  permulti  mihi  renuntiaverunt,  com- 

motum  istum  aliquando  scripsisse  aliquid  ad  me ; 
credo  et  ad  te :  idque  ut  sciam,  facies :  nam,  ad  pa- 
trem  de  me  quid  scripserit,  nescio :  de  matre  quam 
pie.  M  Volueram,"  inquit,  "  ut  quam  plurimum 
tecum  essem,  conduci  mihi  domum  ;  et  id  ad  te 
scripseram  :  neglexisti.  Ita  minus  multum  una  eri- 
mus  :  nam  ego  istam  domum  videre  non  possum  ; 
qua  de  causa,  scis."  Hanc  autem  causam  pater 
odium  matris  esse  dicebat. 

Nunc  me  juva,  mi  Attice,  consilio,  irorepov  Btxocg 
retyog  u\piov,  [id  est,  utrum  aperte  hominem  adsper- 
ner,  et  respuam,]  ri  axoXiocg  ocnocTag.  Ut  enim  Pin- 
daro,  sic  3/^a  juloi  voo;,  arpexetav  enreiv.  Omnino  mo- 
ribus  meis  illud  aptius ;  sed  hoc  fortasse  tempori- 
bus-  Tu  autem,  quod  ipse  tibi  suaseris,  idem  mihi 
persuasum  putato.  Equidem  vereor  maxime,  ne  in 
Tusculano  opprimar.  In  turba  hsec  essent  faciliora. 
Utrum  igitur  Asturaa  ?  Quid,  si  Caesar  subito  ? 
Juva  me,  queeso,  consilio,  Utar  eo,  quod  tu  decre- 
veris. 


( 39.)  CICERO  ATTICO  S. 

O  incredibilem  vanitatem  !  ad  patrem,  domo  sibi 
carendum  propter  matrem  :  plena  pietatis  !  Hic  au- 
tem  jam  languescit,  et  ait  sibi  illum  jure  iratum. 
Sed  utar  tuo  consilio :  axoXioc  enim  tibi  video  placere. 
Romam,  ut  censes,  veniam,  sed  invitus  :  valde  enim 
in  scribendo  hasreo.  Brutum,  inquis,  eadem  scilicet. 
Sed,  nisi  hoc  esset,  res  me  ista  non  cogeret.  Nec 
enim  inde  venit,  unde  mallem  ;  neque  diu  abfuit ; 
neque  ullam  literam  ad  me.  Sed  tamen  scire  aveo, 
qualis  ei  totius  itineris  summa  fuerit.  Libros  mihi, 
de  quibus  ad  te  antea  scripsi,  velim,  mittas,  et  maxi- 
me  Qoulpov  YieptacTwV)  et  'EXho&og. 

(40.)  CICERO  ATTICO  S. 

Itane  nuntiat  Brutus,  illum  ad  bonos  viros  ?  Eaay- 
yeXia. :  sed  ubi  eos  ?  nisi  forte  se  suspendit.  Hic 
autem  ut  stultum  est !  Ubi  igitur  <pi\orexvr>lxa  illud 
tuum,  quod  vidi  in  Parthenone,  Ahalam  et  Brutum  ? 
Sed  quid  faciat?  Illud  optime,  "  sed  ne  is  quidem, 
qui  omnium  flagitiorum  auctor,  bene  de  nostro." 
At  ego  verebar,  ne  etiam  Brutus  eum  diligeret :  ita 
enim  significarat  iis,  quas  ad  meas.  At  vellem  ali- 
quid  degustasse  de  fabulis.  Sed  coram,  ut  scribis. 
Etsi,  quid  mi  auctor  es  ?  advolone,  an  maneo  ? 
Equidem  et  in  libris  haereo,  et  illum  hic  excipere 
nolo  :  ad  quem,  ut  audio,  pater  hodie  ad  Saxa  Acro- 
noma.  Mirum,  quam  inimicus  ibat ;  ut  ego  objur- 
garem.  Sed  ego  ipse  xE7v$ov[xai.  Itaque  posthac.  Tu 
tamen  vide,  quid  de  adventu  meo  censeas ;  et  t«  oXa, 
cras  si  perspici  potuerint,  niane  statim  ut  sciam. 

(41.)  CICERO  ATTICO  S. 

Ego  vero  Quinto  epistolam  ad  sororem  misi.  Cum 
ille  quereretur  filio  cum  matre  bellum,  et  se  ob  ean* 
causam  domo  cessurum  filio  diceret ;  dixi  illum  com- 
modas  ad  matrem  literas,  ad  te  nullas.  Ille  alterum 
mirabatur;  de  te  autem  suam  culpam,  quod  saepe 
graviter  ad  filium  scripsisset  de  tua  in  illum  injuria. 
Quod  autem  relangliisse  se  dicit,  ego  ei,  tuis  literis 
lectis  axoKiag  anarag,  significavi  me  non  fore.  Tum 
enim  mentio  Canae.  Omnino,  si  id  consilium  place- 
ret,  esset  necesse.  Sed  (ut  scribis)  ratio  est  habenda 
gravitatis  ;  et  utriusque  nostrum  idem  consilium  esse 
debet :  etsi  in  me  graviores  injuriae,  et  certe  notiores. 
Si  vero  etiam  Brutus  aliquid  afTeret,  nulla  dubitatio 
est.  Sed  coram  :  magna  enim  res,  et  multae  cautio- 
nis.  Cras  igitur  ;  nisi  quid  a  te  commeatus. 

(Ejmt.)  vol.  III,    '  (1 

(42.)  CICERO  ATTICO  S. 

Venit  ille  ad  me,  xai  /maKa.  xutviQyis :  et  ego,  2u  oe 
§>?  ti  evwovs ;  Rogas?  inqivit ;  cui  iter  instet,  et  iter  ad 
bellum,  idque  cum  periculosum,  tum  etiam  turpe. 
Qua;  vis  igitur  ?  inquam.  JEs,  inquit,  alienum  :  et 
tamen  ne  viaticum  quidem.  Hoc  loco  ego  sumsi 
quiddam  de  tua  eloquentia :  nam  tacui.  At  ille  : 
Sed  me  maxime  angit  avunculus.  Quidnam  ?  in- 
quam.  Quod  mihi,  inquit,  iratus  est.  Cur  pateris  ? 
inquam :  malo  enim  ita  dicere,  quam,  cur  commit- 
tis  ?  Non  patiar,  inquit :  causam  enim  tollam.  Et 
ego,  Rectissime  quidem  :  sed,  si  grave  non  est,  ve- 
lim  scire  quid  sit  causae.  Quia,  dum  dubitabam 
quam  duceiem,  non  satisfaciebam  matri,  ita  ne  illi 
quidem.  Nunc  nihil  mihi  tanti  est.  Faciam  quod 
volunt.  Feliciter,  velim,  inquam  ;  teque  laudo  :  sed 
quando  ?  Nihil  ad  me,  inquit,  de  tempore,  quoniam 
rem  probo.  At  ego,  inquam,  censeo,  prius  quam 
proficiscaris  ;  ita  patri  quoque  morem  gesseris.  Fa- 
ciam,  inquit,  ut  censes.  Hic  dialogus  sic  conclusus 
est.  Sed  heus  tu,  diem  meum  scis  esse  III  Non. 
Jan.  Aderis  igitur.  Scripseram  jam  :  ecce  tibi,  orat 
Lepidus  ut  veniam.  Opinor  augures  nil  habere  ad 
templum  effandum.  Eatur  [juixs  xoptov.']  Videbimus 
te  igitur. 


(  43.)  CICERO  ATTICO  S. 

Ego  vero  utar  prorogatione  diei :  tuque  humanis- 
sime  fecisti,  qui  me  certiorem  feceris ;  atque  ita,  ut 
eo  tempore  acciperem  literas,  quo  non  exspectarem  : 
tuque  ut  ab  ludis  scriberes.  Sunt  omnino  mihi 
quaedam  agenda  Romee;  sed  consequemur  biduo 
post. 

(  44.)  CICERO  ATTICO  S. 

Suaves  tuas  literas ;  etsi  acerba  pompa.  Verum- 
tamen  scire  omnia  non  acerbum  est,  vel  de  Cotta. 
Populum  vero  praeclarum,  quod,  propter  malum 
vicinum,  ne  Victoriae  quidem  plauditur.  Brutus  apud 
me  fuit :  cui  quidem  valde  placebat,  me  aliquid  ad 
Caesarem.  Annueram  ;  sed  pompam  videret. 

Tu  tamen  ausus  es  Varroni  dare  ?  exspecto,  quid 
judicet.  Quando  autem  perleget  ? 

De  Attica,  probo.  Est  quiddam  etiam  animum 
levari  cum  spectatione,  tum  etiam  religionis  opinione 
et  fama. 

"  Cottam  "  mihi,  velim,  mittas.  "  Libonem  " 
mecum  habeo ;  et  habueram  ante  u  Cascam." 

Brutus  mihi  T.  Ligarii  verbis  nuntiavit,  quod  ap- 
pelletur  L.  Curfidius  in  oratione  Ligariana,  erratum 
esse  meum :  sed  (ut  aiunt)  //v^owxov  dy.apT^jucx. 
Sciebam  Curfidium  pernecessarium  Ligariorum  :  sed 
eum  video  ante  esse  mortuum.  Da  igitur,  quaeso, 
negotium  Pharnaci,  Antaeo,  Salvio,  ut  id  nomen  ex 
omnibus  libris  tollatur. 


( 45.)   CICERO  ATTICO  S. 

Fuit  apud  me  Lamia  post  discessum  tuum  ;  epi- 
stolamque  ad  me  attulit  missam  sibi  a  Cassare ;  quae 
quamquam  ante  data  erat,  quam  illae  Diocharinae, 
tamen  plane  declarabat,  illum  ante  ludos  Romanos 
esse  venturum :  in  qua  extrema  scriptum  erat, 
ut  ad  ludos  omnia  pararet,  neve  committeret,  ut 
frustra  ipse  properasset.  Prorsus  ex  his  literis  non 
videbatur  esse  dubium,  quin  ante  eam  diem  ventu- 
rus  esset :  idemque  Balbo,  cum  eam  epistolam  le- 
gisset,  videri  Lamia  dicebat.  Dies  feriarum  mihi  ad- 
ditos  video:  sed,  quam  multos,  fac,  si  me  amas, 
sciam  :  de  Baebio  poteris,  et  de  altero  vicino  Egnatio. 

Quod  me  hortaris,  ut  eos  dies  consumam  in  phi- 
losophia,  explicanda ;  currentem  tu  quidem  :  sed 
cum  Dolabella  vivendum  esse  istis  diebus  vides. 
Quod  nisi  me  Torquati  causa  teneret,  satis  erat  die- 
rum,  ut  Puteolos  excurrere  possem,  et  ad  tempus 
redire. 

Lamia  quidem  a  Balbo  (ut  videbatur)  audiverat, 
multos  nummos  domi  esse  numeratos,  quos  opor- 
teret  quamprimum  dividi :  magnum  pondus  argenti, 
praeter  praedia;  auctionem  primo  quoque  tempore 
tieri  opartere.  Scribas  ad  me,  velim,  quid  tibi  pla- 
ceat.  Equidem,  si  ex  omnibus  esset  eligendum, 
nec  diligentiorem,  nec  officiosiorem,  nec  nostri  stu- 
diosiorem,  facile  delegissem  Vestorio :  ad  quem  ac- 
curatissimas  literas  dedi ;  quod  idem  te  fecisse  arbi- 
tror.  Mihi  quidem  hoc  satis  videtur.  Tu  quid  dicis  ? 
unum  enim  pungit,  ne  negligentiores  esse  videamur, 
Exspectabo  igitur  tuas  literas. 


(  46.)  CICERO  ATTICO  S. 

Pollex  quidem,  ut  dixerat,  ad  Idus  Sextiles,  ita 
mihi  Lanuvii  pridie  Idus  praesto  fuit;  sed  plane 
pollex,  non  index.  Cognosces  igitur  ex  ipso.  Bal- 
bum  conveni.  Lepta  enim,  de  sua,  vini  curatione  la- 
borans,  me  ad  eum  perduxerat.  In  eo  autem  Lanu- 
vino,  quod  Lepido  tradidit,  ex  eo  hoc  primum : 
"  Paulo  ante  acceperam  eas  literas,  in  quibus  mag- 
nopere  confirmat,  ante  ludos  Romanos."  Legi  epi- 
stolam :  multa  de  meo  "  Catone,"  quo  saepissime 
legendo  se  dicit  copiosiorem  factum  :  Bruti  "  Ca- 
tone"  lecto,  se  sibi  visum  disertum.  Ex  eo  cognovi 
cretionem  Cluvii  (o  Vestorium  negligentem  !)  libe- 
ram  cretionem,  testibus  praesentibus,  sexaginta  die- 
bus.  Metuebam  ne  ille  arcendus  esset;  nunc  mit- 
tendum  est,  ut  meo  jussu  cernat :  idem  igitur  Pol- 
lex.  Etiam  de  hortis  Cluvianis  egi  cum  Balbo  libe- 

ralius :  se  enim  statim  ad  Caesarem  scripturum : 
Cluvium  autem  a  T.  Hordeonio  legare  et  Terentiae 
HS  IOOO,  et  sepulcro,  multisque  rebus ;  nihil  a 
nobis.  Subaccusa,  quaeso,  Vestorium.  Quid  minus 
probandum,  quam  Plotium  unguentarium  per  suos 
pueros  omnia  tanto  ante  Balbo  ;  illum  mi  ne  per 
meos  quidem  ?  De  Cossinio  doleo  :  dilexi  hominem. 
Quinto  delegabo,  si  quid  aeri  meo  alieno  superabit, 
et  emtionibus  ;  ex  quibus  mi  etiam  aes  alienum  fa- 
ciendum  puto.  De  domo  Arpini,  nihil  scio. 

Vestorium  nihil  est  quod  accuses.  Jam  enim  ob- 
signata.  hac  epistola,  noctu  tabellarius  noster  venit, 
et  ab  eo  literas  diligenter  scriptas  attulit,  et  exem- 
plum  testamenti. 


(47 )  CICERO  ATTICO  S. 

Posteaquam  "  abs  te  Agamemno,"  non  "  ut  ve- 
nirem,"  (nam  id  quoque  fecissem,  nisi  Torquatus 
esset)  sed  ut  scriberem,  "tetigit,"  omnia,  quas  in 
manibus  habebam,  abjeci ;  quod  jusseras,  edolavi. 
Tu,  velim,  e  Pollice  cognoscas  rationes  nostras  sum- 
tuarias  :  turpe  est  enim  nobis,  illum,  qualiscumque 
est,  hoc  primo  anno  egere  :  post  moderabimur  dili- 
gentius.  Idem  Pollex  remittendus  est,  ut  ille  cernat. 

Plane  Puteolos  non  fuit  eundum,  cum  ob  ea  quae 
ad  te  scripsi,  tum  quod  Caesar  adest.  Dolabella  scri- 
bit  se  ad  me  postridie  Idus.  O  magistrum  moles- 
tum ! 

Lepidus  ad  me  heri  vesperi  literas  misit  Antio  : 
nam  ibi  erat :  habet  enim  domum,  quam  nos  ven- 
didimus :  rogat  magnopere,  ut  sim  Calendis  in  se- 
natu ;  me  et  sibi  et  Caesari  vehementer  gratum  esse 
facturum.  Puto  equidem  nihil  esse :  dixisset  enim 
tibi  fortasse  aliquid  Oppius;  quoniam  Balbus  est 
aeger.  Sed  tamen  malim  venire  frustra,  quam  desi- 
derari,  si  opus  cssct :  moleste  ferrem  postca.  Itaque 

u  3 

hodie  Antii :  cras,  ante  meridiem,  domi.  Tu,  velim, 
nisi  te  impedivisti,  apud  nos  pridie  Calendas  cum 
Pilia.  Te  spero  cum  Publilio  confecisse.  Equidem 
Calendis  in  Tusculanum  recurram  :  me  enim  abs- 
ente,  omnia  cum  illis  transigi  malo. 

Quinti  fratris  epistolam  ad  te  misi,  non  satis  hu- 
mane  illam  quidem  respondentem  meis  literis  ;  sed 
tamen  quod  tibi  satis  sit,  ut  equidem  existimo.  Tu 
videbis. 


(48.)   CICERO  ATTICO  S. 

Heri  nescio  quid  in  strepitu  videor  exaudisse,  cum 
diceres,  te  in  Tusculanum  venturum  :  quod  utinam  ! 
iterum  utinam  !  tuo  tamen  commodo.  Lepta  me 
rogat,  ut,  si  quid  sibi  opus  sit,  accunam  :  mortuus 
enim  Babullius.  Caesar  (opinor)  ex  uncia :  etsi  nihil 
adhuc :  sed  Lepta  ex  triente.  Veretur  autem,  ne 
non  liceat  tenere  haereditatem  ;  aKoyu);  omnino,  sed 
veretur  tamen.  Is  igitur  si  accierit,  accurram  ;  sin 
minus,  haud  antequam  necesse  erit.  Tu  Pollicem, 
cum  poteris. 

Laudationem  Porciae  tibi  misi  correctam ;  ac  eo 
properavi,  ut,  si  forte  aut  Domitii  filio  aut  Bruto 
mitteretur,  haec  mitteretur.  Id,  si  tibi  erit  commo- 
dum,  magnopere  cures,  velim  :  et  velim,  M.  Varro- 
nis  et  Lollii  mittas  laudationem  ;  Lollii  utique  : 
nam  illam  legi.  Volo  tamen  regustare :  quaedam 
enim  vix  mihi  credo  legisse  me. 


(  49.)  CICERO  ATTICO  S. 

Atticae  primum  salutem,  quam  equidem  ruri  esse 
arbitror.  Multam  igitur  salutem  et  Piliae.  De  Ti- 
gellio,  si  quid  novi :  qui  quidem,  ut  mihi  Gallus 
Fabius  scripsit,  [xiix^w  avaQepti  mihi  quamdam  in- 

iquissimam,  me  Phamese  defuisse,  cum  ejus  causam 
recepissem  :  quam  quidem  receperam  contra  pueros 
Octavios,  Cn.  filios,  non  libenter  :  sed  et  Phameaj 
causa  volebam.  Erat  enim,  si  meministi,  in  consu- 
latus  petitione,  per  te  mihi  pollicitus,  si  quid  opus 
esset:  quod  ego  perinde  tuebar,  acsi  usus  essem.  Is 
ad  me  venit,  dixitque,  judicem  operam  dare  sibi 
constituisse  eo  die  ipso,  quo  de  Sextio  nostro  lege 
Pompeia  in  consilium  iri  necesse  erat :  scis  enim 
dies  illorum  judiciorum  praestitutos  fuisse.  Respondi, 
non  ignorare  eum,  quid  ego  deberem  Sextio  :  quem 
vellet,  alium  diem  si  sumsisset,  me  ei  non  defutu- 
rum.  Ita  tum  ille  discessit  iratus.  Puto  me  tibi  nar- 
rasse.  Non  laboravi  scilicet,  nec  hominis  alieni  in- 
justissimam  iracundiam  mihi  curandam  putavi.  Gallo 
autem  narravi,  cum  proxime  Romae  fui,  quid  audis- 
sem  ;  neque  nominavi  Balbum   mincrem.   Habuit 
suum  negotium   Gallus,   ut  scribit.  Ait  illum,  me 
animi  conscientia,  quod  Phameam  destituissem,  de 
se  suspicari.  Quare  tibi  hactenus   mando,   de  illo 
nostro,  si  quid  poteris,  exquiras :  de  me  ne  quid  la- 
bores.  Est  bellum,  aliquem  libenter  odisse  ;  quem- 
admodum  non  omnibus   servire.   Etsi,    mehercule, 
(ut  tu  intelligis)  magis  mihi  isti  serviunt,  si  obser- 
vare  servire  est. 


(50.)  CICERO  ATTICO  S. 

Admonitus  quibusdam  tuis  literis,  ut  ad  Csesarem 
uberiores  literas  mittere  instituerem,  cum  mihi  Bal- 
bus  nuper  in  Lanuvino  dixisset,  se  et  Oppium  scrip- 
sisse  adCeesarem,  me  legisse  libros  contra  Catonem, 
et  vehementer  probasse ;  conscripsi  de  his  ipsis  libris 
epistolam  Csesari,  quos  deferretur  ad  Dolabellam  : 
sed  ejus  cxemplum  misi  ad  Oppium  et  Balbum ; 
scripsique  ad  eos,  ut  tum  deferri  ad  Dolabellam  ju- 
berent  meas  literas,  si  ipsi  exemplum  probassent. 

Ita  mihi  rescripserunt,  nihil  unquam  se  legisse  me- 
lius  ;  epistolamque  meam  jusserunt  dari  Dolabellae. 

Vestorius  ad  me  scripsit,  ut  juberem  mancipio 
dari  servo  suo,  pro  mea  parte,  Hetereio  cuidam, 
fundum  Brinnianum  ;  ut  ipse  ei  Puteolis  recte  man- 
cipio  dare  posset.  Eum  servum,  si  tibi  videbitur,  ad 
me  mittes :  opinor  enim,  ad  te  etiam  scripsisse  Ves- 
torium. 

De  adventu  Caesaris  idem,  quod  a  te,  mihi  scrip- 
tum  est  ab  Oppio  et  Balbo.  Miror  te  nihildum  cum 
TigelHo,  vel  ut  hoc  ipsum,  quantum  acceperit :  pror- 
sus  aveo  scire,  nec  tamen  flocci  facio.  Quaeris,  quid 
cogitem  de  obviam  itione  ;  quid  censes,  nisi  Alsium  ? 
et  quidem  ad  Murenam  de  hospitio  scripseram :  sed 
opinor  cum  Matio  profectum.  Sallustius  igitur  urge- 
bitur. 

Scripto  jam  superiore  versiculo,  Ercs  mihi  dixit, 
sibi  Murenam  liberalissime  respondisse.  Eo  igitur 
utamur:  nam  Silius  culcitas  non  habet.  Dida  au- 
tem,  opinor,  hospitibus  totam  villam  concessit. 

(51.)  CICERO  ATTICO  S. 

Ad  Caesarem  quam  misi  epistolam,  ejus  exem- 
plum  fugit  me  tum  tibi  mittere  ;  nec  id  fuit,  quod 
suspicaris,  ut  me  puderet  tui,  ne  ridicule  [hemicil- 
lus  :]  nec  (mehercule)  scripsi  aliter,  ac  si  npog  taov 
oyucwovque  scriberem.  Bene  enim  existimo  de  illis  li- 
bris,  ut  tibi  coram.  Itaque  scripsi,  et  axoXaxfurwp, 
et  tamen  sic,  ut  nihil  eum  existimem  lecturum  liben- 
tius. 

De  Attica  nunc  demum  mihi  est  exploratum  : 
itaque  ei  de  integro  gratulare.  Tigellium  totum 
mihi,  et  quidem  quamprimum  ;  nam  pendeo  animi. 
Narro  tibi,  Quintus  cras;  sed,  ad  me,  an  ad  te,  ne- 
scio.  Mihi  scripsit  Romam  VIII  Calendas :  sed  misi, 
qui  invitaret :  etsi  ( hercle)  jam  Romam  veniendum 
est,  ne  ille  ante  advolet. 

(52.)  CICERO  ATTICO  S. 

O  hospitem  mihi  tam  gravem  !  a/meTC(/!j.e\YiTov : 
fuit  enim  perjucunde.  Sed,  cum  secundis  Saturnali- 
bus  ad  Philippum  vesperi  venisset,  villa  ita  completa 
militibus  est,  ut  vix  triclinium,  ubi  coenaturus  ipse 
Caesar  esset,  vacaret :  quippe  hominum  MM.  Sane 
sum .  commotus,  quid  futurum  esset  postridie:  ac 
mihi  Barba  Cassius  subvenit :  custodes  dedit.  Cas- 
tra  in  agro:  villa  defensa  est.  Ille,  tertiis  Saturna- 
libus,  apud  Philippum  ad  horam  VII :  nec  quem- 
quam  admisit.  Rationes,  opinor,  cum  Balbo.  Inde 
ambulavit  in  litore.  Post  horam  VII  in  balneum  : 
tum  audivit  de  Mamurra :  vultum  non  mutavit : 
unctus  est;  accubuit ;  e/ueTixriv  agebat.  Itaque  et 
edit  et  bibit  a$eu>g  et  jucunde  ;  opipare  sane,  et  ap- 
parate  :  nec  id  solum,  sed 

u  bene  cocto,  et 

Condito  sermone  bono,  et,  si  quaeri',  libenter." 

Praeterea  tribus  tricliniis  accepti  o/  vepi  uvtov  valde 
copiose.  Libertis  minus  lautis,  servisque,  nihil  de- 
fuit ;  nam  lautiores  eleganter  accepti.  Quid  multa  ? 
homines  visi  sumus.  Hospes  tamen  non  is,  cui  dice- 
res,  Amabo  te,  eodem  ad  me  cum  revertere.  Semel 
satis  est.  Sn-ovbaiov  ov$ev  in  sermone  :  <$iKohoy<x  multa. 
Quid  quaeris  ?  delectatus  est,  et  libenter  fuit.  Pu- 
teolis  se  aiebat  unum  diem  fore,  alterum  ad  Baias. 
Habes  hospitium,  sive  enio-TofofXKxv  odiosam,  mihi, 
dixi,  non  molestam.  Ego  paulisper  hic,  deinde  in 
Tusculanum.  Dolabellae  villam  cum  praeteriret,  om- 
nis  armatorum  copia  dextra  sinistra  ad  equum,  nec 
usquam  alibi.  Hoc  ex  Nicia. 

nomen  invadere,  seque  pro  nepote  illius  gerere :  et 
domestica  quaedam  privatius.  Datae  sunt  post  Id. 
Mart.  ad  XVI  circiter  Cal.  Junii. 


(1.)  CICERO  ATTICO  S. 

Diverti  ad  illum,  de  quo  tecum  mane.  Nihil  per- 
ditius :  explicari  rem  non  posse.  Etenim,  si  ille  tali 
ingenio  exitum  non  reperiebat,  quis  nunc  reperiet  ? 
Quid  quaeris?  periisse  omniaaiebat;  quod  haud  scio 
an  ita  sit :  verum  ille  gaudens :  affirmabatque  minus 
diebus  XX  tumultum  Gallicum :  in  sermonem  se, 
post  Idus  Martias,  (praeterquam  Lepidi)  venisse  ne- 
minis:  ad  summam,  non  posse  istaec  sic  abire.  O 
prudentem  Oppium !  qui  nihilo  minus  illum  desi- 
derat :  sed  loquitur  nihil,  quod  quemquam  bonum 
oflfendat.  Sed  hasc  hactenus. 

Tu,  quaeso,  quidquid  novi,  (multa  autem  exspec- 
to)  scribere  ne  pigrere :  in  his,  de  Sexto  satisne  cer- 
tum  ;  maxime  autem  de  Bruto  nostro  ;  de  quo  qui- 
dem  ille,  ad  quem  diverti,  Caesarem  solitum  dicere, 
"  magni  refert,  hic  quid  velit :  sed,  quidquid  volet, 
valde  volet:"  idque  eum  animadvertisse,  cum  pro 
Deiotaro  Niceae  diceret ;  valde  vehementer  eum  vi- 
sum  et  libere  dicere :  atque  etiam  (ut  enim  quidque 
succurrit,  libet  scribere)  proxime,  cum  Sextii  rcgatu 
apud  eum  fuissem,  exspectaremque  sedens,  quoad 
vocarer,  dixisse  eum,  "  Ego  dubitem  quin  sunimo 
in  odio  sim,  cum  M.  Cicero  sedeat,  nec  suo  commodo 
me  convenire  possit  ?  Atqui,  si  quisquam  est  facilis, 
hic  est :  tamen  non  dubito,  quin  me  male  oderkv' 

Hasc  et  ejusmodi  multa.  Sed  ad  propositum. 
Quidquiderit,non  modo  magnum,  sed  etiam  parvum, 
scribes.  Equidem  nihil  intermittam. 

Duas  a  te  accepi  epistolas  heri.  Ex  priore  thea- 
trumPubliumquecognovi;  bona  signa  consentientis 
multitudinis.  Plausus  vero,  L.  Cassio  datus,  etiam 
facetus  mihi  quidem  visus  est.  Altera  epistola  de 
Madaro  scripta,  apud  quem  nullum  $aXaxpw/ua,,  ut 
putas.  Processi  enim,  sed  minus  :  diutius  .sermone 
enim  sum  retentus. 

Quod  autem  ad  te  scripseram,  obscure  fortasse,  id 
ejusmodi  est :  aiebat,  Caesarem  secum,  quo  tempore 
Sextii  rogatu  veni  ad  eum,  cum  exspectarem  sedens, 
dixisse  :  "  Ego  nunc  tam  sim  stultus,  ut  hunc,  ip- 
sum  facilem  hominem,  putem  mihi  esse  amicum, 
cum  tamdiu  sedens  meum  commodum  exspectet?" 
Habes  igitur  qxxXaxpwjuv.  inimicissimum  otii,  id  est, 
Bruti. 

in  Tusculanum  hodie  ;  Lanuvii  cras ;  inde  Astu- 
rae  cogitabam.  Piliae  paratum  est  hospitium  :  sed 
vellem  Atticam  (verum  tibi  ignosco)  ;  quarum  utri- 
que  salutem. 

(3.)  CICERO  ATTICO  S. 

Tranquillae  tuae  quidem  literae ;  quod  utinam  diu- 
tius  !  nam  Matius  posse  negabat.  Ecce  autem  struc- 
tores  nostri,  ad  frumentum  profecti,  cum  inanes  red- 
iissent,  rumorem  afferunt  magnum,  Romae  domum 
ad  Antonium  frumentum  omne  portari:  rravixov 
certe  :  scripsisses  enim.  Corumbus  Balbi  nullus  ad- 
huc ;  et  mihi  notum  nomen :  bellus  enim  esse  dici- 
tur  architectus.  Ad  obsignandum,  tu  adhibitus  non 
sine  causa  videris :  volunt  enim  nos  ita  putare.  Ne- 
scio  cur  non  animo  quoque  sentiant.  Sed  quid  haec  ad 
nos?  Odorare  tamen  Antonii  $ia%6<rt*:  quem  qui- 
dem  ego  epularum  magis  arbitror  rationem  habere, 
quam  quidquam  mali  cogitare.  Tu,  si  quid  pragma- 

ticon  habes,  scribe  ;  sin  minus,  populi  e-rnar^oca-Kxv^ 
et  mimorum  dicta,  perscribito.  Piliae  et  Atticae  salu- 
tem. 


(4.)  CICERO  ATTICO  S. 

Nunc  quid  putas  me  Lanuvii  ?  At  ego  te  istic  quo- 
tidie  aliquid  novi  suspicor.  Tument  negotia :  nam, 
cum  Matius,  quid  censes  caeteros  ?  Equidem  doleo, 
(quod  nunquam  in  ulla  civitate  accidit)  non,  una  cum 
libertate,  rempublicam  recuperatam.  Horribile  est, 
quae  loquantur,  quae  minitentur.  Ac  vereor  Gallica 
etiam  bella  ;  ipse  Sextus  quo  evadat.  Sed,  omnia  li- 
cet  concurrant,  Idus  Martiae  consolantur.  Nostri 
autem  r]pu)eg,  quod  per  ipsos  confici  potuit,  gloriosis- 
sime  confecerunt.  Reliquae  res  opes  et  copias  deside- 
rant,  quas  nullas  habemus. 

Haec  ego  ad  te,  ut,  si  quid  novi,  (nam  quotidie  ali- 
quid  exspecto)  confestim  ad  me :  et,  si  novi  nihil, 
nostro  more  tamen  ne  patiamur  intermitti  literulas. 
Equidem  non  committam. 


(5.)  CICERO  ATTICO  S. 

Spero  tibi  jam  esse,  ut  volumus,  quoniam  quidem 
YicrtTr,(roL<;,  cum  leviter  commotus  esses :  sed  tamen 
velim  scire,  quid  agas.  Signa  bella,  quod  Calvena 
moleste  fert,  se  suspectum  esse  Bruto.  Illa  signa  non 
bona,  si  cum  signis  legiones  veniunt  e  Gallia.  Quid 
tu  illas  putas  quae  fuerunt  in  Hispania,  nonne  idem 
postulaturas  ?  quid,  quas  Annius  transportavit?  Ca- 
ninium  volui ;  sed  ,uv>jyuowxov  cxy.apTrliixa.  Ab  aleatore 
Qvpfioe  7roKvg.  Nam  ista  quidem  Caesaris  libertorum 
conjuratio  facile  opprimeretur,  si  recta  saperet  Anto- 
nius. 

Meam  stultam  verecundiam,  qui  legari  noluerim 
(Ejjist.)  VOL.  III.  B 

ante  res  prolatas,  ne  deserere  viderer  hunc  rerum  tu- 
morem ;  cui  certe,  si  possem  mederi,  deesse  non  de- 
berem.  Sed  vides  magistratus,  si  quidem  illi  magi- 
stratus :  vides  tamen  tyranni  satellites  in  imperiis  ; 
vidis  ejusdem  exercitus  ;  vides  in  latere  veteranos  ; 
quae  sunt  ivpinKrTot.  omnia :  eos  autem,  qui,  orbis 
terrae  custodiis  non  modo  septi,  veium  etiam  magni, 
esse  debebant,  tantum  non  laudari  atque  amari,  sed 
parietibus  contineri.  Atqui  iili,  quoquo  mcdo,  beati ; 
civitas  misera. 

Sed  velim  scire,  quid  adventus  Octavii :  num  qui 
concursus  ad  eum ;  num  quae  vstoTeptc-jnov  suspicio. 
Non  puto  equidem :  sed  tamen,  quidquid  est,  scire 
cupio.  Haec  scripsi  ad  te  proficiscens  Astura  III 
Idus. 


(G.)  CICERO  ATTICO  S. 

Pridie  Idus,  Fundis  accepi  tuas  literas,  cccnans. 
Primum  igitur  melius  esse ;  deinde  meliora  te  nun- 
tiare :  odiosa  illa  enim  fuerant,  legiones  venire.  Nam 
de  Octavio  susque  deque.  Exspecto,  quid  de  Mario : 
quem  quidem  ego  sublatum  rebar  a  Caesare. 

Antonii  colloquium  cum  heroibus  nostris  pro  re 
nata  non  incommodum.  Sed  tamen  adhuc  me  nihil 
delectat  praeter  Idus  Martias.  Nam,  quoniam  Fundis 
sum  cum  Ligure  nostro,  discrucior,  Sextilii  fundum 
a  verberone  Curtilio  possideri:  quod  cum  dico,  de 
toto  genere  dico.  Quid  enim  miserius,  quam  ea  nos 
tueri,  propter  quae  illum  cderamus  ?  Etiamne  con- 
sules  et  tribunos  plebis  in  biennium,  quos  ille  voluit  ? 
Nullo  modo  reperio,  quemadmodum  possim  nohi. 
TeveaSxi.  Nihil  enim  tam  o-oAo/xov,  quam  Tvpawc- 
ktovou?  in  cceloesse,  tyranni  facta  defendi.  Sed  vides 
consules,  vides  reliquos  magistratus,  si  isti  magistra- 
tus  :  vides  languorem  bonorum.  Exsultant  laetitia 
in  municipiis :  dici  enim  non  potest,  quanto  opere 

gaudeant,  ut  ad  iue  concurrant,  ut  audire  cupiant 
verba  mea  ea  de  re  ;  nec  ulla  interea  decreta.  ISic 
enim  TreTroX^Teu^eOa,  ut  victos  metueremus. 

Hcec  ad  te  scripsi,  apposita  secunda  mensa :  plura 
et  TToKiTixwTepa  postea :  et  tu,  quid  agas,  quidque 
agatur. 


(7.)  CICERO  ATTICO  S. 

Postridie  Idus  Paulum  in  Caieta  vidi.  Is  mihi,  de 
Mario  et  de  re  publica,  alia  quaedam  sane  pessima. 
A  te  scilicet  nihil :  nemo  enim  meorum.  Sed  Bru- 
tum  nostrum  audio  visum  sub  Lanuvio.  Ubi  tandem 
est  futurus  ?  nam  cum  reliqua,  tum  de  hoc  scire  aveo 
omnia.  Ego,  e  Formiano  exiens  XVII  Calendas,  ut 
inde  altero  die  in  Puteolanum,  scripsi  haec. 

A  Cicerone  mihi  literae  sane  TwnvwiJLzvou,  et  bene 
longae.  Ca^tera  autem  vel  fingi  possunt :  7nvo;  lite- 
rarum  significat  doctiorem. 

Nunc  magnopere  a  te  peto,  (de  quo  sum  nuper  te- 
cum  locutus)  ut  videas  ne  quid  ei  desit.  Id  cum  ad 
officium  nostrum  pertinet,  tum  ad  existimationem  et 
dignitatem  :  quod  idem  intellexi  tibi  videri  omnino. 
Si  ergo  est,  volo  mense  Quintili  in  Oraeciam.  Sint 
omnia  faciliora.  Sed,  cum  sint  ea  tempora,  ut  certi 
nihil  esse  possit,  quid  honestum  mihi  sit,  quid  liceat, 
quid  expediat ;  qua^so,  da  operam,  ut  illum  quam 
honestissime  copiosissimeque  tueamur. 

Hajc,  et  caetera  quae  ad  nos  pertinebunt,  ut  soles, 
cogitabis :  ad  meque,  aut  quod  ad  rem  pertineat, 
aut,  si  nihil  erit,  quod  in  buccam  venerit,  scribes. 


(8.)  CICERO  ATTICO  S. 

Tu  me  jam  rebare,  cum  scribebas,  in  actis  esse  nos- 
torii :  et  ego  accepi  XVII  Cal.  in  diversoriolo  Sinu- 

essano  tuas  literas.  De  Mario  probe :  etsi  doleo  L. 
Crassi  nepotem.  Optime  tam  etiam  Bruto  nostro  pro- 
bari  Antonium  :  nam,  quod  Juniam  scribis  moderate 
et  amice  scriptas  literas  attulisse,  mihi  Paulus  dedit, 
ad  se  a  fratre  missas ;  quibus  in  extremis  erat,  sibi 
insidias  fieri ;  se  id  certis  auctoribus  comperisse.  Hoc 
nec  milii  placebat,  et  multo  illi  minus. 

Reginae  fuga  mihi  non  molesta :  sed,  Clodia  quid 
egerit,  scribas  ad  me  velim.  De  Byzantiis  curabis,  ut 
caetera ;  et  Pelopem  ad  te  arcesses.  Ego,  ut  postulas, 
Baiana  negotia,  chorumque  illum,  de  quo  scire  vis, 
cum  perspexero,  tum  scribam ;  ne  quid  ignores. 
Quid  Galli,  quid  Hispani,  quid  Sextus  agat,  vehe- 
menter  exspecto.  Ea  scilicet  tu  declarabis,  qui  cae- 
tera. 

Nauseolam  tibi  tum  causam  otii  dedisse  facile  pa- 
tiebar :  videbar  enim  mihi,  legenti  tuas  literas,  re- 
quiesse  paulisper.  De  Bruto  semper  ad  me  omnia 
perscribito,  ubi  sit,  quid  cogitet:  quem  quidem  ego 
spero  jam  tuto  vel  solum  tota  Urbe  vagari  posse.  Ve- 
rumtamen. 


(9.)  CICERO  ATTICO  S. 

De  re  publica  multa  cognovi  ex  tuis  literis,  quas 
quidem  multijuges  accepi  uno  tempore  a  Vestorii  li- 
berto.  Ad  ea  autem,  quae  requiris,  brevi  respondebo. 
Primum,  vehementer  me  Cluviana  delectant.  Sed, 
quod  quaeris,  quid  arcessierim  Chrysippum ;  taber- 
nae  mihi  duae  corruerunt,  reliquaeque  rimas  agunt. 
Itaque  non  solum  inquilini,  sed  mures  etiam,  migra- 
verunt.  Hanc  ca>teri  calamitatem  vocant :  ego  ne  in- 
commodum  quidem.  O  Socrates,  et  Socratici  viri ! 
nunquam  vobis  gratiam  referam.  Dii  immortales  ! 
quam  mihi  ista  pro  nihilo  !  Sed  tamen  ea  ratio  sedi- 
ficandi  initur,  consiliario  quidem  et  auctore  Vestorio, 
ut  hoc  damnum  qusstuosum  sit. 

Hic  turba  magna  est ;  eritque,  ut  audio,  major. 
Duo  quidem  quasi  designati  consules.  O  Dii  boni ! 
vivit  tyrannis,  tyrannus  occidit !  ejus  interfecti  morte 
laetamur,  cujus  facta  defendimus  !  Itaque  quam  se- 
vere  nosM.  Curtius  accusat ;  ut  pudeat  vivere ;  neque 
injuria  :  nam  mori  millies  prasstitit,  quam  haec  pati, 
quae  mihi  videntur  habitura  etiam  vctustatem. 

Et  Balbus  hic  est,  multumque  mecum  :  ad  quem 
a  Vetere  literae  datse  pridie  Cal.  Januarias  :  Cum  a  se 
Cascilius  circumsederetur,  et  jam  teneretur,  venisse 
cum  maximis  copiis  Pacorum  Parthum  :  ita  sibi  esse 
eum  ereptum,  multis  suis  amissis :  in  qua  re  accusat 
Volcatium.  Ita  mihi  videtur  bellum  illud  instare : 
sed  Dolabella  et  Nicias  viderint. 

Idem  Balbus  meliora  de  Gallia.  XXI  die  literas 
habebat;  Germanos  illasque  nationes,  re  audita  de 
Caesare,  legatos  misisse  ad  Aurelium,  qui  est  praepo- 
situs  ab  Hirtio,  se,  quod  imperatum  esset,  esse  fac- 
turos.  Quid  quaeris  ?  omnia  plena  pacis,  aliter  ac 
mihi  Calvena  dixerat. 


( 10.)  CICERO  ATTICO  S. 

Itane  vero  ?  hoc  meus  et  tuus  Brutus  egit,  ut  La- 
nuvii  esset?  ut  Trebonius  itineribus  deviis  proficis- 
ceretur  in  provinciam  ?  ut  omnia  facta,  scripta,  dicta, 
promissa,  cogitata  Caesaris  plus  valerent,  quam  si 
ipse  viveret  ?  Meministi  me  clamare,  illo  ipso  primo 
Capitolino  die,  senatum  in  Capitolium  a  praetoribus 
vocari  ?  Dii  immortales  !  quae  tum  opera  effici  potu- 
erunt,  laetantibus  omnibus  bonis,  etiam  sat  bonis, 
fractis  latronibus  ! 

Liberalia  tu  accusas.  Quid  fieri  tum  potuit  ?  jam 
pridem  perieramus.  Meministine  te  clamare,  causam 
periisse,  si  funere  elatus  esset  ?  At  ille  etiam  in  foro 
combustus,  laudatusque  miserabiliter :  servique  et 
egentes  in  tecta  nostra  cum  facibus  immissi.   Quae 

Ji3 

deinde  ?  ut  audeant  dicere,  Tune  contra  Caesaris  nu- 
tum? 

Hcec  et  alia  ferre  non  possum.  Itaque  yr,v  npo  yr,g 
cogito.  Tua  tamen  v7rr,vejuiog.  Nausea  jamne  plane 
abiit  ?  mihi  quidem  ex  tuis  literis  conjectanti  ita 
videbatur. 

Redeo  ad  Tebassos,  Scaevas,  Frangones.  Hos  tu 
existimas  confidere  se  iila  habituros,  stantibus  nobis  ? 
in  quibus  plus  virtutis  putarunt,  quam  experti  sunt. 
Pacis  isti  scilicet  amatores,  et  non  latrocinii  auctores? 
At  ego  cum  tibi  de  Curtilio  scripsi,  Sextilianoque 
fundo,  scripsi  de  Censorino,  de  Messala,  de  Planco, 
de  Postumio,  de  genere  toto.  Melius  fuit  periisse  illo 
interfecto,  [quod  utinam  accidisset !]  quam  haec  vi- 
dere. 

Octavius  NeapolimvenitXIVCal.  Ibi  eumBalbus 
mane  postridie ;  eodemque  die  mecum  in  Cumano, 
illum  haereditatem  aditurum.  Sed,  ut  scribis,  fi&Qtm 
pn  magnam  cum  Antonio. 

Buthrotia  mihi  tuares  est  (ut  debet),  eritque,  cu- 
rae.  Quod  quaeris,  jamne  ad  centena  Cluvianum  ;  ad- 
vcntare  videtur:  sed  primo  anno  LXXX  detersi- 
mus. 

Quintuspater  ad  me  graviadefilio;  maximequod 
matri  nunc  indulgeat,  cui  antea  bene  merenti  fuerit 
inimicus.  Ardentes  in  eum  literas  ad  me  misit.  Ille 
autem  quid  agat,  si  scis,  neque  dum  Roma  es  pro- 
fectus,  scribas  ad  me,  velim  ;  et  (hercule)  si  quid 
aliud.  Vehementer  delector  tuis  literis. 


(11.)  CICERO  ATTICO  S. 

Nudius  tertius  dedi  ad  te  epistolam  longiorem : 
runc  ad  ea,  quae  proxime.  Velim,  mehercule,  Astu- 
ras  Brutus.  AxoKaa-tav  istorum  scribis:  an  censebas 
aliter?  equidem  etiam  majora  exspecto.  Cum  equi- 
dem  concionem  lego,  "  de  tanto  viro,  de  clarissimo 

civi,"  ferre  non  queo :  etsi  ista  jam  ad  risum.  Sed 
memento :  sic  alitur  consuetudo  perditarum  concio- 
num  ;  ut  nostri  illi,  non  heroes,  sed  Dii,  futuri  qui- 
dem  in  gloria,  sempiterna  sint,  sed  non  sine  invidia, 
ne  sine  periculo  quidem.  Verum  illis  magna  conso- 
latio,  conscientia  maximi  et  clarissimi  facti :  nobis 
quaa  ?  qui,  interfecto  rege,  liberi  non  sumus.  Sed 
haec  fortuna  viderit,  quoniam  ratio  non  gubernat. 

De  Cicerone  quae  scribis,  jucunda  mihi  sunt :  ve- 
lim,  sint  prospera.  Quod  vero  curae  tibi  est,  ut  ei 
suppeditetur  ad  usum  et  cultum  copiose,  per  mihi 
gratum  est ;  idque  ut  facias,  te  etiam  rogo. 

De  Buthrotiis,  et  tu  recte  cogitas,  et  ego  non  di- 
mitto  istam  curam.  Suscipiam  omnem  etiam  actio- 
nem  ;  quam  video  quotidie  faciliorem.  De  Cluviano, 
quoniain  in  re  mea.  me  ipsum  diligentia.  vincis,  res  ad 
centena  perducitur.  Ruina  rem  non  fecit  deteriorem, 
haud  scio  an  jam  fructuosiorem. 

Hic  mecum  Balbus,  Hirtius,  Pansa.  Modo  venit 
Octavius,  et  quidem  in  proximam  villam  Philippi, 
mihi  totus  deditus.  Lentulus  Spinther  hodie  apud 
me :  cras  mane  vadit. 


(12.)  CICERO  ATTICO  S. 

O  mi  Attice !  vereor,  ne  nobis  Idus  Martiae  nihil 
dederint  praeter  laetitiam,  et  odii  pcenam  ac  doloris. 
Quae  mihi  istinc  afferuntur  !  quae  hic  video  !  Q.  wpa- 
%iu>s  xahYig  yuev,  «TsXouf  §e.  Scis,  quam  diligam  Sicu- 
los,  et  quam  illam  clientelam  honestam  judicem. 
Multa  iUis  Caesar,  neque  me  invito  :  etsi  Latinitas 
erat  non  ferenda :  verumtamen.  Ecce  autem,  Anto- 
nius,  accepta  grandi  pecunia,  fixit  legem,  a  dictatore 
comitiis  latam,  qua  Siculi  cives  Romani :  cujus  rei, 
vivo  illo,  mentio  nulla.  Quid  ?  Deiotari  nostri  causa 
non  similis  ?  dignus  ille  quidem  omni  regno,  sed  non 
per  Fulviam.  Sexcenta  similia.  Verum  illuc  referor ; 

tam  claram,  tamque  testatam  rem,  tamque  justam, 
Buthrotiam,  non  tenebimus  aliqua  ex  parte  ?  et  eo 
quidem  magis,  quo  iste  plura? 

Nobiscum  hic  perhonorifice  et  amice  Octavius : 
quem  quidem  sui  Caesarem  salutabant,  Philippus 
non  ;  itaque  ne  nos  quidem  :  quem  nego  posse  bo- 
num  civem  :  ita  multi  circumstant,  qui  quidem  nos- 
tris  mortem  minitantur.  Negant  haec  ferri  posse. 
Quid  censes,  cum  Romam  puer  venerit,  ubi  nostri 
liberatores  tuti  esse  non  possunt  ?  qui  quidem  sem- 
per  erunt  clari;  conscientia  vero  facti  sui  etiam 
beati :  sed  nos,  nisi  me  fallit,  jacebimus.  Itaque  ex- 
ire  aveo,  "  ubi  nec  Pelopidarum,"  inquit.  Haud 
amo  vel  hos  designatos,  qui  etiam  declamare  me  coe- 
gerunt ;  ut  ne  apud  aquas  quidem  acquiescere  liceret. 
ISed  hoc  meae  nimiae  facilitatis :  nam  id  erat  quon- 
dam  quasi  necesse  :  nunc,  quoquo  modo  se  res  habet, 
non  est  item. 

Quam  dudum  nihil  habeo,  quod  ad  te  scribam : 
scribo  tamen,  non  ut  delectem  his  literis,  sed  ut  elici- 
am  tuas.  Tu,  si  quid  erit  de  caeteris ;  de  Bruto  uti- 
que,  quidquid.  HaecconscripsiX  Cal.  accubans  apud 
Vestorium,  hominem  remotum  a  dialecticis,  in  arith- 
meticis  satis  exercitatum. 


( 13.)  CICERO  ATTICO  S. 

Septimo  denique  die  literae  mihi  redditae  sunt,  quae 
erant  a  te  XIII  Calendas  datae:  quibus  quaeris,  at- 
que  etiam  me  ipsum  nescire  arbitraris,  utrum  magis 
tumulis  prospectuque,  an  ambulatione  olXitivsi,  delec- 
ter.  Est,  mehercule,  (ut  dicis)  utriusque  loci  tanta 
amoenitas,  ut  dubitem,  utra  anteponenda  sit. 

AXX'  ou  Zct.nog  E7rrjpaTOU  epya  [xtfxriXvj. 

AX>,a  X/rjv  fxeya  7rrj//a,  SiOTfstysg,  eiaopcwiTtg 
Ae/5</jt€v*€>  Somj  §£  aoLwaefxeVy  y\  txnohecrSott, 

Quamvis  enim  tu  magna  et  mihi  jucunda  scripseris 
de  Decimi  Bruti  adventu  ad  suas  legiones,  in  quo 
spem  maximam  video ;  tamen,  si  est  bellum  civile 
futurum  (quod  certe  erit,  si  Sextus  in  armis  per- 
manebit,  quem  permansurum  esse  certo  scio),  quid 
nobis  faciendum  est,  ignoro.  Neque  enim  jam  licebit, 
qucd  Caesaris  bello  licuit,  neque  huc.  neque  illuc 
Quemcumque  enim  haec  pars  perditorum  laetatum 
morte  Caesaris  putabit,  (laetitiam  autem  apertissime 
tulimus  omnes)  hunc  in  hostium  numero  habebit : 
quae  res  ad  caedem  maximam  spectat.  Restat,  ut  in 
castra  Sexti,  aut  (si  forte)  Bruti,  nos  conferamus. 
Res  odiosa  et  aliena  nostris  aetatibus,  et  incerto  exitu 
belli :  et  nescio,  quo  pacto  tibi  ego  possim,  mihi  tu, 
dicere, 

Texvov  Sywov,  ov  toi  ZzZotoli  TtoKsjuriiot  epyct, 
A\7*ct  avyy  IjuepoevTd  [xtrspyjo  epya  Ao)0<o. 

Sed  haec  fors  viderit,  ea,  quae,  talibus  in  rebus,  plus, 
quam  ratio,  potest.  Nos  autem  id  videamus,  quod  in 
nobis  ipsis  esse  debet,  ut,  quidquid  acciderit,  fortiter 
et  sapienter  feramus,  et  accidisse  hominibus  memine- 
rimus ;  nosque  cum  multum  literae,  tum  non  mini- 
mum  Idus  quoque  Martiae,  consolentur. 

Suscipe  nunc  meam  deliberationem,  qua  sollicitor  : 
ita  multa  veniunt  in  mentem  in  utramque  partem. 
Proficiscor  (ut  constitueram)  legatus  in  Graeciam  ? 
Caedis  impendentis  periculum  nonnihil  vitare  videor, 
sed  casurus  in  aliquam  vituperationem,  quod  reipu- 
blicae  defuerim  tam  gravi  tempore.  Sin  autem  man- 
sero,  fore  me  quidem  video  in  discrimine  ;  sed  acci- 
dere  posse  suspicor,  ut  prodesse  possim  reipublicae. 
Jam  illa  consilia  privata  sunt,  quod  sentio  valde  esse 
utile  ad  confirmationem  Ciceronis,  me  illuc  venire : 
nec  alia  causa  profectionis  mihi  ulla  fuit  tum,  cum 
consilium  cepi  legari  ab  Caesare.  Tota  igitur  hac  de 
re,  (ut  soles)  si  quid  ad  me  pertinere  putas,  cogita- 
bis. 


l!)0        AD  ATTICUM.  Lib.  XIV.  13. 

lledeo  nunc  ad  epistolam  tuam.  Scribis  enim  esse 
rumores,  me,  ad  lacum  quod  habeo,  venditurum ; 
minusculam  vero  villam  utique  Quinto  traditurum, 
vel  impenso  pretio,  quo  introducatur  (uttibi  Quintus 
tilius  dixerit)  dotata  Aquillia.  Ego  vero  de  venditione 
nihil  cogito,  nisi  quid,  quod  magis  me  delectet,  in- 
venero.  Quintus  autem  de  emendo  nihil  curat  hoc 
tempore.  Satis  enim  torquetur  debitione  dotis :  in 
qua  mirificas  Egnatio  gratias  agit.  A  ducenda  autem 
uxore  sic  abhorret,  ut  libero  lectulo  neget  esse  quid- 
quam  jucundius.  Sed  haec  quoque  hactenus  :  redeo 
enim  ad  miseram,  seu  nullam  potius,  rempublicam. 

M.  Antonius  ad  me  scripsit  de  restitutione  Sex. 
Clodii ;  quam  honorifice,  quod  ad  me  attinet,  ex 
ipsius  literis  cognosces ;  (misi  enim  tibi  exemplum) 
quam  dissolute,  quam  turpiter,  quamque  ita  perni- 
ciose,  ut  nonnunquam  Caesar  desiderandus  esse  vi- 
deatur,  facile  existimabis.  Quae  enim  Caesar  nun- 
quam  neque  fecisset  neque  passus  esset,  ea  nunc  ex 
falsis  ejus  commentariis  proferuntur.  Ego  autem  An- 
tonio  facillimum  me  pra?bui.  Etenim  ille,  quoniam 
semel  induxit  animum,  sibi  licere  quod  vellet,  fecisset 
nihilo  minus  me  invito.  Itaque  mearum  quoque  lite- 
rarum  misi  tibi  exemplum. 

"  Antonius,  Consul,  S.  Z>.  M.  Ciccroni. 

"  Occupationibus  est  factum  meis,  et  subita  tua 
profectione,  ne  tecum  coram  de  hac  re  agerem.  Quam 
ob  causam  vereor,  ne  absentia  mea  levior  sit  apud  te. 
Quod  si  bonitas  tua  responderit  judicio  meo,  quod 
semper  habui  de  te,  gaudebo.  A  Caesare  petii,  ut 
Sex.  Clodium  restitueret :  impetravi.  Erat  mihi  in 
animo  etiam  tum  sic  uti  beneticio  ejus,  si  tu  conces- 
sisses :  quo  magis  laboro,  ut  tua  voluntate  id  per  me 
facere  nunc  liceat.  Quod  si  duriorem  te  ejus  miserae 
et  afflicta?  fortunae  praebes ;  non  contendam  ego  ad- 
versua  te :  quamquam  videor  debere  tueri  commen- 

tarium  Caesaris.  Sed  (mehercule)  si  humaniter,  et  sa- 
pienter,  et  amabiliter  in  me  cogitare  vis,  facilem  pro- 
fecto  te  pracbebis:  et  voles  P.  Clodium,  in  optima 
spe  puerum  repositum,  existimare,  non  te  insecta- 
tum  esse,  cum  potueris,  amicos  paternos. 

"  Patere,  obsecro  te,  pro  re  publica  videri  gessisse 
simultatem  cum  patre  ejus :  non  contemseris  hanc 
familiam.  Honestius  enim  et  libentius  deponimus 
inimicitias  reipublicae  nomine  susceptas,  quam  con- 
tumaciae.  Me  deinde  sine  ad  hanc  opinionem  jam 
nunc  dirigere  puerum,  et  tenero  animo  ejus  persua- 
dere,  non  esse  tradendas  posteris  inimicitias.  Quam- 
quam,  tuam  fortunam,  Cicero,  ab  oinni  periculo  ab- 
esse,  certum  habeo ;  tamen  arbitror,  malle  te  quietam 
senectutem  et  honorificam  potius  agere,  quam  sollici- 
tam. 

u  Postremo,  meo  jure  te  hoc  beneficium  rogo.  Ni- 
hil  enim  non  tua  causa  feci.  Quod  si  non  impetro, 
per  me  Clodio  daturus  non  sum  :  ut  intelligas,  quanti 
apud  me  auctoritas  tua  sit,  atque  eo  te  placabiliorem 
praebeas." 

"  Cicero  Antonio,  Cos.  S. 

"  Quod  mecum  per  literas  agis,  unam  ob  causam 
mallem  coram  egisse.  Non  enim  solum  ex  oratione, 
sed  etiamex  vultu  et  oculis  et  fronte  (ut  aiunt),  meum 
erga  te  amorem  perspicere  potuisses.  Nam,  cum  te 
semper  amavi,  primum  tuo  studio,  post  etiam  bene- 
ficio  provocatus ;  tum  his  temporibus  respublica  te 
mihi  ita  commendavit,  ut  cariorem  habeam  neminem. 
Literae  vero  tuae,  cum  amantissime,  tum  honorificen- 
tissime  scriptae,  sic  me  afTecerunt,  ut  non  dare  tibi 
beneficium  viderer,  sed  accipere  a  te,  ita  petente,  ut 
inimicum  meum,  necessarium  tuum,  me  invito,  ser- 
vare  nolles,  cum  id  nullo  negotio  facere  posses. 

"  Ego  vero  tibi  istuc,  mi  Antoni,  remitto ;  atque 
ita,  ut  me  a  te,  cum  his  verbis  scripseris,  liberalissime 

atque  honorificentissime  tractatum  existimem  :  idque 
cum  totum,  quoquo  modo  se  res  haberet,  tibi  dandum 
putarem  ;  tum  do  etiam  humanitati  et  naturae  meae. 
Nihil  enim  unquam  non  modo  acerbum  in  me  fuit, 
sed  ne  paulo  quidem  tristius  aut  severius,  quam  ne- 
cessitas  reipublicae  postulavit.  Accedit,  ut  ne  in  ipsum 
quidem  Clodium  meum  insigne  odium  fuerit  un- 
quam ;  semperque  ita  statui,  non  esse  insectandos 
inimicorum  amicos,  praesertim  humiliores ;  nec  his 
praesidiis  nosmet  ipsos  esse  spoliandos.  Nam  de  puero 
Clodio  tuas  partes  esse  arbitror,  ut  ejus  animum  tene- 
rum  (quemadmodum  scribis)  his  opinionibus  imbuas, 
ut  ne  quas  inimicitias  residere  in  familiis  nostris  ar- 
bitretur.  Contendi  cum  P.  Clodio,  cum  ego  publicam 
causam,  ille  suam  defenderet.  Nostras  concertationes 
respublica  dijudicavit.  Si  viveret,  mihi  cum  illo  nulla 
contentio  jam  maneret. 

"  Quare,  quoniam  hoc  a  me  sic  petis,  ut,  quae  tua 
potestas  est,  ea.  neges  te  me  invito  usurum ;  puero 
quoque  hoc  a  me  dabis,  si  tibi  videbitur :  non  quo 
aut  aetas  nostra  ab  illius  aetate  quidquam  debeat  peri- 
culi  suspicari,  aut  dignitas  mea  ullam  contentionem 
extimescat ;  sed  ut  nosmet  ipsi  inter  nos  conjunctio- 
res  simus,  quam  adhuc  fuimus.  Interpellantibus  enim 
his  inimicitiis,  animus  tuus  milii  magis  patuit,  quam 
domus.  Sed  haec  hactenus.  Illud  extremum ;  ego, 
quae  te  velle,  qua?que  ad  te  pertinere  arbitrabor,  sem- 
per,  sine  ulla  dubitatione,  summo  studio  faciam.  Hoc, 
velim,  tibi  penitus  persuadeas." 


( 14.)  CICERO  ATTICO  S. 

Itera  dum  eadem  ista  mihi.  Coronatus  Quintus 
noster  Parilibus  ?  Parilibus  ?  solusne  ?  etsi  addis 
Lamiam ;  quod  demiror  equidem  ;  sed  scire  cupio, 
qui  fuerint  alii:  quamquam  satis  scio,  nisi  impro- 
bum,  neminem.   Explanabis  igitur  hoc  diligentius. 

Ego  autem  casu  cum  dedissem  ad  te  literas  VI  Ca- 
lend.  satis  multis  verbis,  tribus  fere  horis  post  accepi 
tuas,  et  magni  quidem  ponderis.  Itaque  joca  tua  plena 
facetiarum,  de  haeresi  Vestoriana,  et  de  [Pherionum] 
more  Puteolano,  risisse  me  satis,  nihil  est  necesse  scri- 
bere.  UoKiTtxwrcpcc  illa  videamus. 

Ita  Brutos  Cassiumque  defendis,  quasi  eos  ego 
reprehendam  ;  quos  satis  laudare  non  possum.  Re- 
rum  ego  vitia  collegi,  non  hominum.  Sublato  enim 
tyranno,  tyrannida  manere  video.  Nam,  quae  ille 
facturus  non  fuit,  ea  fiunt,  ut  de  Clcdio;  de  quo 
mihi  exploratum  est,  illum  non  modo  non  facturum, 
sed  etiam  ne  passurum  quidem,  fuisse.  Sequetur  Ru- 
fio  Vestorianus,  Victor  nunquam  scriptus,  casteri ; 
quis  non  ?  Cui  servire  ipsi  non  potuimus,  ejus  libel- 
lls  paremus.  Nam,  Liberalibus,  quis  potuit  in  sena- 
tum  non  venire  ?  Fac  id  potuisse  aliquo  modo  : 
num,  etiam  cum  venissemus,  libere  potuimus  senten- 
tiam  dicere  ?  Nonne  omni  ratione  veterani,  qui  ar- 
mati  aderant,  cum  pra?sidii  nos  nihil  haberemus,  de- 
fendendi  fuerunt  ?  Illam  sessionem  Capitolinam  mi- 
hi  non  placuisse,  tu  testis  es.  Quid  ergo  ?  ista  culpa 
Brutorum  ?  Minime  illorum  quidem  ;  sed  aliorum 
brutorum,  qui  se  cautos  ac  sapientes  putant :  qui- 
bus  satis  fuit  laetari ;  nonnullis,  etiam  gratulari ; 
nullis,  permanere. 

Sed  praeterita  omittamus  :  istos  omni  cura  praesi- 
dioque  tueamur;  et,  quemadmodum  tu  praecipis, 
contenti  Idibus  Martiis  simus :  quae  quidem  nostris 
amicis,  divinis  viris,  aditum  ad  ccelum  dederunt,  li- 
bertatem  populo  Romano  non  dederunt.  Recordare 
tua.  Nonne  meministi  clamare  te,  omnia  periisse,  si 
ille  funere  elatus  esset  ?  Sapienter  id  quidem  :  ita- 
que,  ex  eo  quae  manarint,  vides. 

Quae  scribis  Calendis  Juniis  Antonium  de  provin- 
ciis  relaturum,  ut  et  ij5se  Gallias  habeat,  et  utrisque 
dies  prorogetur  ;  licebitne  decerni  libere  ?  Si  licue- 
rit,  libertatem  esse  recuperatam  laetabor :  si  non  li- 

(Ej>isi.)  vol.  III.  b 

cuerit,  quid  mihi  attulerit  ista  domini  mutatio  prse- 
ter  laetitiam,  quam  oculis  cepi  justo  interitu  tyranni? 

Rapinas  scribis  ad  Opis  fieri :  quas  nos  quoque 
tum  videbamus.  Nae  nos  et  liberati  ab  egregiis  viris, 
nec  liberi,  sumus.  Ita  laus  illorum  est,  culpa  nostra. 
Et  hortaris  me,  ut  historias  scribam  ?  ut  colligam 
tanta  eorum  scelera,  a  quibus  etiam  nunc  obsidemur? 
Poterone  eos  ipsos  non  laudare,  qui  te  obsignatorem 
adhibuerunt  ?  Nec  (mehercule)  me  raudusculum 
movet :  sed  homines  benevolos,  qualescumque  sunt, 
grave  est  insequi  contumelia. 

Sed,  de  omnibus  meis  consiliis,  (ut  scribis)  existi- 
mo  exploratius  nos  ad  Calendas  Junias  statuere 
posse  :  ad  quas  adero  ;  et  omni  ope  atque  opera  eni- 
tar,  adjuvante  me  scilicet  auctoritate  tua  et  gratia,  et 
summa  aequitate  causae,  ut  de  Buthrotiis  senatus- 
consultum,  quale  scribis,  fiat. 

Quod  me  cogitare  jubes,  cogitabo  equidem  :  etsi 
tibi  dederam  superiore  epistola  cogitandum.  Tu  au- 
tem,  quasi  jam  recuperata  republica,  vicinis  tuis 
Massiliensibus  sua  reddis.  Ilrec  armis,  quae  quam 
firma  habeamus,  ignoro,  restitui  fortasse  possunt ; 
auctoritate  non  possunt. 

( 15.)  CICERO  ATTICO  S. 

Epistola  brevis,  quae  postea  a  te  scripta  est,  sane 
mihi  fuit  jucunda.  De  Bruti  ad  Antonium,  et  de 
ejusdem  ad  te,  literis,  posse  videntur  esse  meliora, 
quam  adhuc  fuerunt.  Sed  nobis,  ubi  simus,  et  quo 
jam  nunc  nos  conferamus,  providendum  est.  O  mi- 
riticum  Dolabellam  meum !  jam  enim  dico  me- 
um  ;  antea,  crede  mihi,  subdubitabam.  Magnam  ava- 
SewpYicriv  res  habet:  de  saxo ;  in  crucem  ;  columnam 
tollere  ;  locum  illum  sternendum  locare.  Quid  quae- 
ris  ?  heroica :  sustulisse  mihi  videtur  simulationem 
desiderii,  adhuc  quae  serpebat  in  dies  ;  et,  inveterata, 
verebar,  ne  periculosa  nostris  tyrannoctonis  esset. 

Nunc  prorsus  assentior  tuis  literis,  speroque  me- 
liora  :  quamquam  istos  ferre  non  possum  :  qui,  dum 
se  pacem  velle  simulant,  acta  nefaria  defendunt.  Sed 
non  possunt  omnia  simul.  Incipit  res  melius  ire, 
quam  putaram  :  nec  vero  discedam,  nisi  cum  tu  me 
id  honeste  putabis  facere  posse.  Bruto  certe  meo  nullo 
loco  deero  :  idque,  etiam  si  mihi  cum  illo  nihil  fuis- 
set,  facerem  propter  ejus  singularem  incredibilem- 
que  virtutem. 

Piliae  nostrae  villam  totam,  quaeque  in  villa  sunt, 
trado,  in  Pompeianum  ipse  proficiscens  Calend.  Maiis. 
Quam  velim  Bruto  persuadeas,  ut  Asturae  sit. 


(16.)  CICERO  ATTICO  S. 

Quinto  Nonas,  conscendens  ab  hortis  Cluvianis  in 
phaselum  epicopum,  has  dedi  literas,  cum  Piliae 
nostrae  villam  ad  Lucrinum,  villicos,  procuratores, 
tradidissem.  Ipse  autem  eo  die  in  Paeti  nostri  tyro- 
tarichum  imminebam  ;  perpaucis  diebus  in  Pompei- 
anum  :  post  in  hasc  Puteolana  et  Cumana  regna 
renavigare.  O  loca  caeteroqui  valde  expetenda,  in- 
terpellantium  autem  multitudine  paene  fugienda  ! 

Sed,  ad  rem  ut  veniam,  o  Dolabellae  nostri  mag- 
nam  apta-Tsnxv !  quanta  est  avaQswpr,a-tg !  equidem 
laudare  eum  et  hortari  non  desisto.  Recte  tu  omni- 
bus  epistolis  significas,  quid  de  re,  quid  de  viro, 
sentias.  Mihi  quidem  videtur  Brutus  noster  jam  vel 
coronam  auream  per  forum  ferre  posse :  quis  enim 
audeat  violare,  proposita  cruce,  aut  saxo  ?  praeser- 
tim  tantis  plausibus,  tanta  approbatione  infimorum  ? 

Nunc,  mi  Attice,  me  fac  ut  expedias.  Cupio,  cum 
Bruto  nostro  affatim  satisfeceiim,  excurrere  in  Grae- 
ciam.  Magni  interest  Ciceronis,  vel  mea  potius,  vel 
(mehercule)  utriusque,  me  intervenire  discenti.  Nam 
epistola  Leonidae,  quam  ad  me  misisti,  quid  habet, 
quaeso,  in  quo  magnopere  laetemur  ?  Nunquam  ille 

mihi  satis  laudari  videbitur,  cum  ita  laudabitur, 
"  Quomodo  nunc  est."  Non  fidentis  hoc  testimoni- 
um,  sed  potius  timentis.  Herodi  autem  mandaram, 
ut  mihi  xara  /ulitcv  scriberet  :  a  quo  adhuc  nulla  li- 
tera  est.  Vereor,  ne  nihil  habuerit,  quod  mihi,  cum 
cognoscerem,  jucundum  putaret  fore. 

Quod  ad  Xenonem  scripsisti,  valde  mihi  gratum 
est.  Nihil  enim  deesse  Ciceroni,  cum  ad  officium, 
tum  ad  existimationem  meam,  pertinet. 

Flammam  Flaminium  audio  Romae  esse.  Ad  eum 
scripsi,  me  tibi  mandasse  per  literas,  ut  de  Montani 
negotio  cum  eo  loquerere  :  et  velim  cures  epistolam, 
quam  ad  eum  misi,  reddendam  ;  et  ipse  (quod  com- 
modo  tuo  fiat)  cum  eo  colloquare.  Puto,  si  quid  in 
homine  pudoris  est,  praestaturum  eum,  ne  pro  se 
quodam  modo  dependatur.  De  Attica  pergraturn 
mihi  fecisti,  quod  curasti  ut  ante  scirem  recte  esse, 
quam  non  belle  fuisse. 

In  Pompeianum  veni  V  Nonas  Maias,  cum  pridie 
(ut  antea  ad  te  scripsi)  Piliam  in  Cumano  collocavis- 
sem.  Ibi  mihi  coenanti  literae  tuae  sunt  redditae,  quas 
dederas  Demetrio  liberto  prid.  Calendas ;  in  quibus 
multa  sapienter,  sed  tamen  talia  (quemadmodum 
tute  scribebas),  ut  omne  consilium  in  fortuna  posi- 
tum  videretur.  Itaque  his  de  rebus  ex  tempore,  et 
coram. 

De  Buthrotio  negotio,  utinam  quidem  Antonium 
conveniam  !  multum  profecto  proficiam.  Sed  non  ar- 
bitrantur  eum  a  Capua  declinaturum  :  quo  quidem, 
metuo,  ne  magno  reipublicae  malo  venerit:  quod 
idem  L.  Caesari  videbatur,  quem  pridie  Neapoli  af- 
fectum  graviter  videram.  Quamobrem  ista  nobis  ad 
Cal.  Jun.  tractanda  et  perficienda  sunt.  Sed  hacte- 
nus. 

Q.  filius  ad  patrem  acerbissimas  literas  misit :  quae 
sunt  ei  redditae,  cum  venissemus  in  Pompeianum  ; 
quarum  tamen  erat  caput,  Aquilliam  novercam  non 
esse  laturum.  Sed  hoc  tolerabile  fortasse.  Illud  vero  ? 
u  se  ab  Caesare  habuisse  omnia,  nil  a  patre  ;  reli- 
qua  sperare  ab  Antonio."  O  perditum  hominem  ! 
Sed  jtxehYio-ei. 

Ad  Brutum  nostrum,  ad  Cassium,  ad  Dolabellam, 
epistolas  scripsi :  earum  exempla  tibi  misi,  non  ut 
deliberarem,  reddendaene  essent  (plane  enim  judico 
esse  reddendas),  sed  quod  non  dubito,  quin  tu  idem 
existimaturus  sis. 

Ciceroni  meo,  mi  Attice,  suppeditabis,  quantum 
videbitur;  meque  hoc  tibi  onus  imponere  patiere. 
Quae  adhuc  fecisti,  mihi  sunt  gratissima. 

Librum  meum  illum  avexSoTov  nondum,  ut  volui, 
perpolivi :  ista  vero,  quae  tu  contexi  vis,  aliud  quod- 
dam  separatum  volumen  exspectant.  Ego  autem 
(credas  mihi,  velim)  minore  periculo  existimo  contra 
Ulas  nefarias  partes,  vivo  tyranno,  dici  potuisse, 
quam  mortuo.  Ille  enim,  nescio  quo  pacto,  ferebat 
me  quidem  mirabiliter  :  nunc,  quacumque  nos  com- 
movimus,  ad  Caesaris,  non  modo  acta,  verum  etiam 
cogitata,  revocamur.  De  Montano,  quoniam  Flam- 
ma  venit,  videbis.  Puto  rem  meliore  loco  esse  de- 
bere. 

"  Cicero  Doldbell(E)  Cos.  suo,  S. 

"  Etsi  contentus  eram,  mi  Dolabella,  tua  gloria, 
satisque  ex  ea  magnam  laetitiam  voluptatemque  ca- 
piebam  ;  tamen  non  possum  non  confiteri,  cumulari 
me  maximo  gaudio,  quod  vulgo  hominum  opinio 
socium  m&adscribat  tuis  laudibus.  Neminem  conveni, 
(convenio  autem  quotidie  plurimos ;  sunt  enim  per- 
multi  optimi  viri,  qui  valetudinis  causa.  in  haec  loca 
veniant;  praeterea  ex  municipiis  frequentes  neces- 
sarii   mei)   quin  omnes,  cum  te  summis  laudibus 

ad  ccelum  extulerunt,  mihi  continuo  maximas  gra- 
tias  agant.  Negant  enim  se  dubitare,  quin  tu,  meis 
praeceptis  et  consiliis  obtemperans,  praestantissimum 
te  civem  et  singularem  consulem  praebeas.  Quibus 
ego  quamquam  verissime  possum  respondere,  quae 
facias,  tuo  judicio  et  tua  sponte  facere,  nec  cujusquam 
egere  consilio  ;  tamen  neque  plane  assentior,  ne  im- 
minuam  tuam  laudem,  si  omnis  a  meis  consiliis  pro- 
fecta  videatur  ;  neque  valde  nego  :  sum  enim  avidior 
etiam,  quam  satis  est,  gloriae.  Et  tamen  non  alienum 
est  dignitate  tua,  quod  ipsi  Agamemnoni,  regum  re- 
gi,  fuit  honestum,  habere  aliquem  in  consiliis  capi- 
endis  Nestorem.  Mihi  vero  gloriosum,  te  juvenem 
consulem  florere  laudibus,  quasi  alumnum  disciplinae 
meae. 

"  Lucius  quidem  Caesar,  cum  ad  eum  aegrotum 
Neapolim  venissem,  quamquam  erat  oppressus  totius 
corporis  doloribus,  tamen,  ante  quam  me  plane  salu- 
tavit,  "  O  mi  Cicero !"  inquit ;  "  gratulor  tibi,  cum 
tantum  vales  apud  Dolabellam,  quantum  si  ego  apud 
sororis  filium  valerem,  jam  saJvi  esse  possemus.  Do- 
labellae  vero  tuo  et  gratulor,  et  gratias  ago :  quem 
quidem,  post  te  consulem,  solum  possum  vere  con- 
sulem  dicere."  Dein  multa  de  facto  ac  de  re  gesta  : 
tum  nihil  magnificentius,  nihil  praeclarius  actum  un- 
quam,  nihil  reipublicae  salutarius :  atque  haec  una 
vox  omnium  est. 

"Ate  autem  peto,  uti  me  hanc  quasi  falsam  haere- 
ditatem  alienae  gloriae  sinas  cernere,  meque  aliqua 
ex  parte  in  societatem  tuarum  laudum  venire  patiare. 
Quamquam,  mi  Dolabella,  (haec  enim  jocatus  sum) 
libentius  omnes  meas,  si  modo  sunt  aliquae  meae,  lau- 
des  ad  te  transfuderim,  quam  aliquam  partem  exhau- 
serim  ex  tuis.  Nam,  cum  te  semper  tantum  dilexe- 
rim,  quantum  tu  intelligere  potuisti ;  tum  his  tuis 
factis  sic  incensus  sum,  ut  nihil  unquam  in  amore 
fuerit  ardentius.  Nihil  est  enim  (mihi  crede)  virtute 
formosius,  nihil  pulchrius,  nihil  amabilius.   Semper 

amavi  (ut  scis)  M.  Brutum,  propter  ejus  summum 
ingenium,  suavissimos  mores,  singularem  probita- 
tem  atque  constantiam :  tamen,  Idibus  Martiis,  tan- 
tum  accessit  ad  amorem,  ut  mirarer  locum  fuisse  au- 
gendi,  in  eo  quod  mihi  jampridem  cumulatum  etiam 
videbatur.  Quis  erat,  qui  putaret,  ad  eum  amorem 
quem  erga  te  habebam,  posse  aliquid  accedere  ?  tan- 
tum  accessit,  ut  mihi  nunc  denique  amare  videar, 
antea  dilexisse. 

"  Quare  quid  est,  quod  ego  te  horter,  ut  dignitati 
et  gloriae  servias  ?  Proponam  tibi  claros  viros  ?  quod 
facere  solent,  qui  hortantur.  Neminem  habeo  clario- 
rem,  quam  te  ipsum.  Te  imitere,  oportet,  tecum  ipse 
certes.  Ne  licet  quidem  tibi  jam,  tantis  rebus  gestis, 
non  tui  similem  esse.  Quod  cum  ita  sit,  hortatio  non 
est  necessaria ;  gratulatione  magis  utendum  est.  Con- 
tigit  enim  tibi,  quod  haud  scio  an  nemini,  ut  summa 
severitas  animadversionis  non  modo  non  invidiosa, 
sed  etiam  popularis  esset,  et  cum  bonis  omnibus, 
tum  infimo  cuique,  gratissima. 

"  Hoc  si  tibi  fortuna,  quadam  contigisset,  gratularer 
felicitati  tuae :  sed  contigit  magnitudine,  cum  animi, 
tum  etiam  ingenii  atque  consilii.  Legi  enim  concio- 
nem  tuam :  nihil  illa,  sapientius.  Ita  pedetentim  tum 
accessus  a  te  ad  causam  facti,  tum  recessus,  ut  res 
ipsa  maturitatem  tibi  animadvertendi  omnium  con- 
cessu  daret. 

"  Liberasti  igitur  et  Urbem  periculo,  et  civitatem 
metu :  neque  solum  ad  tempus  maximam  utilitatem 
attulisti,  sed  etiam  ad  exemplum.  Quo  facto,  intel- 
ligere  debes,  in  te  positam  esse  rempublicam,  tibique 
non  modo  tuendos,  sed  etiam  ornandos,  illos  viros,  a 
quibus  initium  libertatis  profectum  est.  Sed  his  de 
rebus  coram  plura  propediem,  ut  spero.  Tu,  quo- 
niam  rempublicam  nosque  conservas,  fac  ut  diligen- 
tissime  te  ipsum,  mi  Dolabella,  custodias." 

( 18.)   CICEKO  ATTICO  S. 

Saepius  me  jam  agitas,  quod  rem  gestam  Dola- 
bellae  nimis  in  ccelum  videar  efFerre.  Ego  autem, 
quamquam  saneprobo  factum,  tamen,  ut  tanto  opere 
laudarem,  adductus  sum  tuis  et  unis  et  alteris  literis. 
Sed  totum  se  a  te  abalienavit  Dolabella,  ea  de  causa, 
qua  me  quoque  sibi  inimicissimum  reddidit.  O  ho- 
minem  pudentem  !  Calendis  Januariis  debuit ;  ad- 
huc  non  solvit,  pra?scrtim  cum  se  maximo  aere  alieno 
Faberii  manu  liberarit,  et  opem  ab  eo  petierit :  (li- 
cet  enim  jocari,  ne  me  valde  conturbatum  putes.) 
Atque  ego  ad  eum,  VIII  Idus,  literas  dederambene 
mane :  eodem  autem  die  tuas  literas  vesperi  accepe- 
ram  in  Pompeiano,  sane  celeriter,  tertio  abs  te  die. 
Sed,  ut  ad  te  eo  ipso  die  scripseram,  satis  aculeatas 
ad  Dolabellam  literas  dedi :  quae  si  nihil  profcce- 
rint,  puto  fore,  ut  me  praesentem  non  sustineat. 

Albianum  te  confecisse  arbitror.  De  Patulciano 
nomine,  quod  mihi  suppeditatus  es,  gratissimum  est, 
et  simile  tuorum  omnium.  Sed  ego  Erotem,  ad  ista 
expedienda  factum,  mihi  videbar  reliquisse :  cujus 
non  sine  magna  culpa  vacillarunt.  Sed  cum  ipso  vi- 
dero.  De  Montano,  (ut  saepe  ad  te  scripsi)  erit  tibi 
tota  res  curae.  Servius  proficiscens  quod  desperanter 
tecum  locutus  est,  minime  miror ;  neque  ei  quidquam 
in  desperatione  concedo. 

Brutus  noster,  singularis  vir,  si  in  senatum  non 
est  Calendis  Juniis  venturus,  quid  facturus  sit  in 
foro,  nescio.  Sed  hoc  ipse  melius.  Ego,  ex  his  quae 
parari  video,  non  multum  Idibus  Martiis  profectum 
judico.  Itaque  de  Graecia  quotidie  magis  et  magis  co- 
gito  :  nec  enim  I3ruto  meo,  exsilium  (ut  scribis  ipse) 
meditanti,  video  quid  prodesse  possim. 

Leonidae  me  literae  non  satis  delectarunt.  De  He- 
rode  tibi  assentior.  Saufeii  legisse  vellem.  Ego  ex 
Pompeiano  VI  Idus  Maias  cogitabam. 

( 19.)  CICERO  ATTICO  S. 

Nonis  Maiis  cum  essem  in  Pcmpeiano,  aecepi  bi- 
nas  a  te  literas,  alteras  sexto  die,  alteras  quarto.  Ad 
superiores  igitur  prius.  Quam  mihi  jucundum,  op- 
portune  tibi  Barnaeum  literas  reddidisse  !  Tu  vero 
cum  Cassio,  ut  caetera.  Quam  commode  autem,  quod 
id  ipsum,  quod  me  mones,  quatriduo  ante  ad  eum 
scripseram,  exemplumque  mearum  literarum  ad  te 
miseram. 

Sed,  cum  Dolabellae  xTto-ta  (sic  enim  tu  ad  me 
s:ripseras)  magna  desperatione  affectus  essem  ;  ecce 
tibi  et  Bruti  et  tuae  literae.  Ille  exsilium  meditari : 
nos  autem  alium  portum  propiorem  huic  aetati  vide- 
bamus  ;  in  quem  mallem  equidem  pervehi,  florente 
Bruto  nostro,  constitutaque  republica.  Sed  nunc  qui« 
dem,  ut  scribis,  non  utrum  vis  :  assentiris  enim  mi- 
hi,  nostram  aetatem  a  castris,  praesertim  civilibus, 
abhorrere. 

Antonius  ad  me  tantum  de  Clodio  rescripsit,  me- 
am  lenitatem  et  clementiam  et  sibi  esse  gratam,  et 
mihi  voluptati  magnae  fore.  Sed  Pansa  furere  vide- 
tur  de  Clodio,  itemque  de  Deiotaro  ;  et  loquitur  se- 
vere,  si  velis  credere.  Illud  tamen  non  belle,  ut  mihi 
quidem  videtur,  quod  factum  Dolabellae  vehementer 
improbat  De  coronatis,  cum  sororis  tuae  filius  a  pa- 
tre  accusatus  esset,  rescripsit,  se  coronam  habuisse 
honoris  Caesaris  causa ;  posuisse  luctus  gratia  :  pos- 
tremo,  se  libenter  vituperationem  subire,  quod  ama- 
ret  etiam  mortuum  Caesarem. 

Ad  Dolabellam,  quemadmodum  tibi  dicis  placere, 
scripsi  diligenter :  ego  etiam  ad  Sicam :  tibi  hoc 
oneris  non  impono  :  nolo  te  illum  iratum  habere. 

Servii  orationem  cognosco ;  in  qua  plus  timoris 
video,  quam  consilii :  sed,  quoniam  perterriti  omnes 
sumus,  assentior  Servio.  Publilius  tecum  tricatus  est: 
huc  enim  Caerellia  missa  ab  istis  est  legata  ad  me : 
cui  facile  persuasi,  mihi  id,  quod  rogaret,  ne.licere 

quidem,  non  modo  non  lubere.  Antonium  si  videro, 
accurate  agam  de  Buthroto. 

Venio  ad  recentiores  literas  ;  quamquam  de  Ser- 
vio  jam  rescripsi.  Me  facere  magnam  irpa£»  Dola- 
bellae  ?  Mihi  (mehercule)  ita  videtur.  Non  potuisset 
major,  tali  re,  talique  tempore.  Sed  tamen,  quidquid 
ei  tribuo,  tribuo  ex  tuis  literis.  Tibi  vero  assentior, 
majorem  irpot^n  ejus  fore,  si  mihi,  quod  debuit,  dis- 
solverit.  Brutus,  velim,  sit  Asturae. 

Quod  autem  laudas  me,  quod  nihil  ante  de  pro- 
fectione  constituam,  quam,  ista  quo  evasura  sint,  vi- 
dero ;  muto  sententiam :  neque  quidquam  tamen 
ante  quam  te  videro.  Atticam  meam  gratias  mihi 
agere  de  matre  gaudco  :  cui  quidem  ego  totam  vil- 
lam  cellamque  tradidi ;  camque  cogitabam  V  ldus 
videre.  Tu  Atticae  salutem  diccs :  nos  Piliam  dili- 
genter  tuebimur. 

( 20.)   CICERO  ATTICO  S. 

E  Pompeiano  navi  advectus  sum  in  Luculli  nos- 
tri  hospitium  VI  Idus,  hora  fere  III ;  egressus  au- 
tem  e  navi,  accepi  tuas  literas,  quas  tuus  tabellarius 
in  Cumanum  attulisse  dicebatur,  Nonis  Maii  datas : 
a  Lucullo  postridie,  eadem  fere  hora  qua  veni,  VII 
Idus  Lanuvio  datas.  Audi  igitur  ad  omnes. 

Primum,  qua?  de  re  mea  gesta,  et  in  solutione,  et 
in  Albiano  negotio,  grata.  De  tuo  autem  Buthroto, 
cum  in  Pompeiano  essem,  Misenumvenit  Antonius: 
inde  ante  discessit,  quam  illum  venisse  audissem  :  a 
quo  in  Samnium.  Vide,  quid  speres.  Roma?  igitur 
de  Buthroto. 

L.  Antonii  horribilis  concio,  Dolabelhe  pracclara. 
Jam  vel  sibi  habeat  nummos,  modo  numeret  Idibus. 
Tertullae  nollem  abortum  ;  tam  enim  Cassii  sunt 
jam,  quam  Bruti,  serendi.  De  regina.  velim,  atque 
etiam  de  Ca?sare  illo.  Persolvi  primae  (pistolae :  venio 
ad  secundam. 

De  Quintis  ac  Buthroto,  cum  venero,  ut  scribis. 
Quod  Ciceroni  suppeditas,  gratum.  Qucd  errare  me 
putas,  qui  rempublicam  putem  penderc  e  Bruto ; 
sic  se  res  habet :  aut  nulla  erit,  aut  ab  isto  istisve 
servabitur. 

Quod  me  hortaris,  ut  scriptam  concionem  mittam  ; 
accipe  a  me,  mi  Attice,  xaS-oTv/xov^ewp-^/xa  earum  re- 
rum,  in  quibus  satis  exercitati  sumus.  Nemo  unquam 
neque  poeta  neque  orator  fuit,  qui  quemquam  meli- 
orem,  quam  se,  arbitraretur.  Hoc  etiam  malis  con- 
tingit.  Quid  tu  Bruto  putas,  et  ingenioso  et  erudito  ? 
de  quo  etiam  experti  sumus  nuper  in  edicto.  Scrip- 
seram  rogatu  tuo :  meum  mihi  placebat,  illi  suum. 
Quin  etiam,  cum,  ipsius  precibus  paene  adductus, 
scripsissem  ad  eum  de  optimo  genere  dicendi,  non 
modo  mihi,  sed  etiam  tibi,  scripsit,  sibi  illud,  quod 
mihi  placeret,  non  probari.  Quare,  sine  (quaeso)  sibi 
quemque  scribere.  u  Suam  cuique  sponsam,  mihi 
meam ;  suum  cuique  amorem,  mihi  meum ;"  non 
scite :  hoc  enim  Attilius,  poeta  durissimus.  Atque 
utinam  liceat  isti  concionari !  cui  si  esse  in  Urbe 
tuto  licebit,  vicimus.  Ducem  enim  novi  belli  civilis 
aut  nemo  scquetur,  aut  ii  sequentur,  qui  facile  vin- 
cantur. 

Venio  ad  tertiam.  Gratas  fuisse  meas  literas  Bruto 
et  Cassio  gaudeo :  ita-que  iis  rescripsi.  Quod  Hirtium 
per  me  meliorem  fieri  volunt  ;  do  equidem  operam  ; 
et  ille  optime  loquitur:  sed  vivit  habitatque  cum 
Balbo,  qui  item  bene  loquitur.  Quid  credas,  videris. 

Dolabellam  valde  placere  tibi  video :  mihi  quidem 
egregie.  Cum  Pansa  vixi  in  Pompeiano.  Is  plane 
mihi  probabat,  se  bene  sentire,  et  cupere  pacem. 
Causam  armorum  quasri  plane  video.  Edictum  Bruti 
et  Cassii  probo.  Quasris,  ut  suscipiam  cogitationem, 
quidnam  istis  agendum  putem :  consilia  temporum 
sunt ;  quae  in  horas  commutari  vides.  Dolabellae  et 
prima  illa  actio,  et  hacc  contra  Antonium  concio, 

mihi  profecisse  permultum  videtur.  Prorsus  ibat 
res  :  nunc  autern  \idemur  habituri  ducem ;  quod 
unum  municipia  bonique  desiderant. 

Epicuri  mentionem  facis,  et  audes  dicere,  /ur) 
noTuTeveaSixi  ?  Non  te  Bruti  nostri  vulticulus  ab  ista 
oratione  deterret  ?  Quintus  tilius,  ut  scribis,  Antonii 
est  dextella :  per  eum  igitur,  quod  volemus,  facile 
auferemus.  Exspecto,  si  (ut  putas)  L.  Antonius  pro- 
duxit  Octavium,  qualis  concio  fuerit. 

Haec  scripsi  citatim  :  statim  enim  Cassii  tabella- 
rius.  Eram  continuo  Piliam  salutaturus :  deinde  ad 
epulas  Vestorii,navicula.  Atticae  plurimam  salutem. 


(21.)   CICERO  ATTICO  S. 

Cum  paulo  ante  dedissem  ad  te  Cassii  tabellario 
literas,  V  Idus  venit  noster  tabellarius,  et  quidem 
(portenti  simile)  sine  tuis  literis.  Sed  cito  conjeci, 
Lanuvii  te  fuisse.  Eros  autem  festinavit,  ut  ad  me 
literae  Dolabellae  perferrentur,  non  de  re  mea,  (non- 
dum  enim  meas  acceperat) ;  sed  rescripsit  ad  eas, 
quarum  exemplum  tibi  miseram,  sane  luculente. 

Ad  me  autem,  cum  Cassii  tabellarium  dimisissem, 
statim  Balbus.  O  Dii  boni !  quam  facile  perspiceres 
timere  otium  !  et  nosti  virum,  quam  tectus  :  sed 
tamen  Antonii  consilia  narrabat :  illum  circumire 
veteranos,  ut  acta  Caesaris  sancirent,  idque  se  factu- 
ros  esse  jurarent,  ut  rata  omnes  haberent ;  eaque 
duumviri  omnibus  mensibus  inspicerent.  Questus 
est  etiam  de  sua  invidia ;  eaque  omnis  ejus  oratio 
fuit,  ut  amare  videretur  Antonium.  Quid  quaeris  ? 
Nihil  sinceri.  Mihi  autem  non  est  dubium,  quin  res 
spectet  ad  castra.  Acta  enim  illa  res  est  animo  virili, 
consilio  puerili.  Quis  enim  hoc  non  vidit,  regni  haere- 
dem  relictum  ?  Quid  autem  absurdius,  M  hoc  me- 
tuere,  alterum  in  metu  non  ponere  ?"  Quin  etiam 

hoc  ipso  tempore  multa  vvocoaomoi.  Pontii  Neapo- 
litanum  a  matre  tyrannoctoni  possideri  ?  Lcgendus 
mihi  saepius  est  "  Cato  Major,"  ad  te  missus.  Araa- 
riorem  enim  mc  senectus  facit :  stomachor  cmnia. 
Sed  mihi  quidem  /3ec<a>Ta<.  Viderint  juvenes.  Tu 
mea  curabis,  ut  curas.  Haec  scripsi,  seu  dictavi,  ap- 
posita  secunda  mensa,  apud  Vestorium.  Postridie 
apud  Hirtium  cogitabam  :  et  quidem  ^evreKonroy. 
Sic  hominem  traducere  ad  optimates  paro.  Ar,pog 
moKvg.  Nemo  est  istorum,  qui  otium  non  timeat. 
Quare  talaria  videamus  :  quidvis  enim  potius  quam 
castra. 

Atticae  salutem  plurimam,  velim,  dicas.  Exspecto 
Octavii  concionem,  et,  si  quid  aliud ;  maxime  au. 
tem,  ecquid  Dolabella  tinniat :  an  in  meo  nomine 
tabulas  novas  fecerit. 


(22.)  CICERO  ATTICO  S. 

Certior  a  Pilia  factus,  mitti  ad  te  Idibus  tabella- 
rios,  statim  hoc  nescio  quid  exaravi.  Primum  igitur 
scire  te  volui,  me  hinc  Arpinum  XVI  Calend.  Ju- 
nias,  Eo  igitur  mittes,  si  quid  erit  posthac  :  quam- 
quam  ipse  jam  jamque  adero :  cupio  enim,  ante  quam 
Romam  venio,  odorari  diligentius,  quid  futurum  sit. 
Quamquam  vereor,  ne  nihil  conjectura  aberrem  : 
minime  enim  obscurum  est,  quid  isti  moliantur, 
(meus  vero  discipulus,  qui  hodie  apud  me  ccenat, 
valde  amat  illum,  quem  Brutus  noster  sauciavit)  ; 
et,  si  quaeris,  (perspexi  enim  plane)  timent  otium : 
i/7ro9e<nv  autem  hanc  habent,  eamque  prae  se  ferunt, 
virum  clarissimum  interfectum,  totam  rempublicam 
illius  interitu  perturbatam  :  irrita  fore,  quae  ille 
egisset,  simul  ac  desistemus  timere  :  clementiam  illi 
malo  fuisse  ;  qua,  si  usus  non  esset,  nihil  ei  tale  ac- 
cidere  potuisse. 

(Epist.)  VOL.  itt.  T 

Mihi  autem  venit  in  mentem,  si  Pompeius  cum 
exercitu  firmo  veniat,  quod  est  euXoyov,  certo  fore 
bellum.  Hasc  me  species  cogitatioque  perturbat: 
neque  enim,  quod  tibi  tum  licuit,  nobis  nunc  licebit : 
nam  aperte  laetati  sumus.  Deinde  habent  in  ore,  nos 
ingratos.  Nullo  modo  licebit,  quod  tum  et  tibi  licuit, 
et  multis.  *aivo7rpoo-a>7rr]Teoy  ergo,  et  itsqv  in  castra? 
Millies  mori  melius,  huic  praesertim  a?tati.  Itaque 
me  IduS  Martiae  non  tam  consolantur,  quam  antea. 
Magnum  enim  mendum  continent :  etsi  illi  juvenes 

AKKoig  sv  saSKoig  tovS'  a7ra»9ot»VTa/  -vj/oyoy. 

Sed,  si  tu  melius  quidpiam  speras,  quod  et  plura  au- 
dis,  et  interes  consiliis,  scribas  ad  me,  velim  ;  si- 
mulque  cogites,  quid  agendum  nobis  sit  super  lega- 
tione  votiva.  Equidem  in  his  locis  moneor  a  multis, 
ne  in  senatu  Calendis.  Dicuntur  enim  occulte  mili- 
tes  ad  eam  diem  comparati,  et  quidem  in  istos  ;  qui 
mihi  videntur  ubivis  tutius,  quam  in  senatu,  fore. 

Non  valde  differens  est  libri  hujus  argumentum  a 
superioris  sententia.  Scripta?  enim  epistolae  omnes 
sunt,  cum  adhuc  Romae  negotia  tumerent,  Antonius- 
que  et  Octavius  ita  omnia  miscerent,  ut,  quamvis 
neque  plane  bellum  neque  pax  esset,  appareret  ta- 
men,  rem  ad  arma  deductum  iri.  Quo  quidem  tem- 
pore  Cicero,  sibi  timens,  simulque  filium,  Athenis 
philosophiae  operam  dantem,  cupiens  invisere ;  cum 
jus  liberae  legationis  a  Dolabella,  (non  autem  pro- 
vincialis,  nempe  Syriae,  ut  Plutarcho  placet)  haberet 
(id  enim  ex  his  epistolis  ac  Philippica  prima  cognos- 
citur),  iter  ccrpit  in  Graeciam,  eo  consilio,  ut  Cal. 
Januariis  adesset,  quod  initium  cogendi  senatus  fore, 
Hirtio  et  Pansa  consulatum  ineuntibus,  videbatur. 
Durn  vero  spes  aliqua  meliorum  rerum  fuit,  Brutus- 
que  et  Cassius,  praetores  urbani,  quibus  maxime  re- 
cuperanda?  Reip.  ratio  nitebatur,  si  non  Romae,  in 
proximis  tamen  locis,  manebant ;  perque  literas  et 

edicta  cum  Antonio  populoque  agebant :  nusquam 
ille  pedem.  Cedentibus  autem  illis,  et  ipse  consilium 
cepit  abeundi.  Hasc  illorum  temporum  historia  est. 
Privatim  tamen  in  his  epistolis  plura  continentur, 
quas  persequi  longum  esset.  Scripta?  sunt  ex  ante 
XVI  Calendas  Januarias,  ad  Nonas  Quintilcs. 


(1.)  CICERO  ATTICO  S. 

O  factum  male  de  Alexione  !  Incredibile  est, 
quanta,  me  molestia.  affecerit ;  nec  (mehercule)  ex  ea 
parte  maxime,  quod  plerique  mecum  :  "  Ad  quem 
igitur  te  medicum  conferes  ?"  Quid  mihi  jam  me- 
dico  ?  aut,  si  opus  est,  tanta  inopia  est  ?  Amorem 
erga  me,  humanitatem,  suavitatemque,  desidero. 
Etiam  illud  :  quid  est,  quod  non  pertimescendum 
sit,  cum  hominem  temperantem,  summum  medi- 
cum,  tantus  improviso  morbus  oppresserit  ?  Sed  ad 
haec  omnia  una  consolatio  est*  quod  ea  conditione 
nati  sumus,  ut  nihil,  quod  homini  accidere  possit, 
recusare  debeamus. 

De  Antonio  jam  antea  tibi  scripsi,  non  esse  eum  a 
me  conventum.  Venit  enim  Misenum,  cum  ego 
essem  in  Pompeiano  :  inde  ante  profectus  est,  quam 
ego  eum  venisse  cognovi.  Sed  casu,  cum  legerem 
tuas  literas,  Hirtius  erat  apud  me  in  Puteolano  :  ei 
legi,  et  egi.  Primum  quod  attinet,  nihil  mihi  con- 
cedebat :  deinde,  ad  summam,  arbitrum  me  statue- 
bat,  non  modo  hujus  rei,  sed  totius  consulatus  sui. 
Cum  Antonio  autem  sic  agemus,  ut  perspiciat,  si 
in  eo  negotio  nobis  satisfecerit,  totum  me  futurum 
suum.  Dolabellam  spero  domi  esse. 

Redeamus  ad  nostros  :  de  quibus  tu  bonam  spem 
te  significas  habere  propter  edictorum  humanitatem. 
Ego  autem  perspexi,  cum  a  me  XVII  Cal.  de  Pu- 
teolano  Neapolim,  Pansae  conveniendi  causa,  pro- 
ficisceretur   Hirtius,    omnem    ejus   sensum.  Seduxi 

enim,  et  ad  pacem  sum  cohortatus.  Non  poterat 
scilicet  negare,  se  velle  pacem ;  sed  non  minus  se 
nostrorum  arma  timere,  quam  Antonii :  et  tamen 
utrosque  non  sine  causa  praesidium  habere  ;  se  au- 
tem  utraque  arma  metuere.  Quid  quaeris  ?  ov§ev 
hyiec. 

De  Q.  filio  tibi  assentior :  patri  quidem  certe  gra- 
tissimae  et  bellissimae  tuae  literae  fuerunt.  Caerelliae 
vero  facile  satisfeci :  nec  valde  laborare  mihi  visa 
est  :  et,  si  illa,  ego  certe  non  laborarem.  Istam  vero, 
quam  tibi  molestam  scribis  esse,  auditam  a  te  esse, 
omnino  demiror.  Nam,  quod  eam  collaudavi  apud 
amicos,  audientibus  tribus  filiis  ejus  et  filia;  ou 
T&-JT0  sk  tov  avTov.  Quid  est  hoc  ?  quid  est  autem, 
cur  ego  personatus  ainbulem  ?  Parumne  foeda  per- 
sona  est  ipsius  senectutis  ? 

Quod  Brutus  rogat,  ut  ante  Calendas,  ad  me 
quoque  scripsit :  et  fortasse  faciam.  Sed  plane,  quid 
velit,  nescio.  Quid  enim  illi  afferre  consiiii  possum, 
cum  ipse  egeam  consilio  ?  et  cum  ille  suae  immor- 
talitati  melius,  quam  nostro  otio,  consuluerit  ? 

De  regina,  rumor  exstinguetur.  De  Flamma,  ob- 
secro  te,  si  quid  potes. 

Heri  dederam  ad  te  literas,  exiens  e  Puteolano ; 
diverteramque  in  Cumanum.  Ibi  bene  valentem  vi- 
deram  Piliam.  Quin  etiam  Baulos  Cumis  eam  vidi. 
Venerat  enim  in  funus ;  cui  funeri  ego  quoque  ope- 
ram  dedi.  Cn.  Lucullus,  familiaris  noster,  matrem 
efferebat.  Mansi  igitur  eo  die  in  Sinuessano :  atque 
inde  mane  postridie  Arpinum  proficiscens,  hanc  epi- 
stolam  exaravi.  Erat  autem  nihil  novi,  quod  aut 
scriberem,  aut  ex  te  quaererem ;  nisi  forte  hoc  ad 
rem  putas  pertinere  :  Brutus  noster  misit  ad  me 
orationem  suam,  habitam  in  concione  Capitolina, ; 
petivitque  a  me,  ut  eam,  nec  ambitiose,  corrigerem, 
ante  quam  ederet.  Est  autem  oratio  scripta  elegan- 
tissime  sententiis,  verbis,  ut  nihil  possit  ultra.  Ego 

t3 

tamen,  si  illam  causam  habuissem,  scripsissem  ar- 
dentius.  j/jwoSec-ic,]  vides,  quae  sit  persona  dicentis. 
Itaque  eam  corrigere  non  potui.  Quo  enim  in  genere 
Brutus  noster  esse  vult,  et  quod  judicium  habet  de 
optimo  genere  dicendi,  id  ita  consecutus  est  in  ea 
oratione,  ut  elegantius  esse  nihil  possit.  Sed  ego 
solus  alius  sum  ;  sive  hoc  recte,  sive  non  recte.  Tu 
tamen,  velim,  orationem  legas,  nisi  forte  jam  legisti ; 
certioremque  me  facias,  quid  judices  ipse.  Quam- 
quam  vereor,  ne,  cognomine  tuolapsus,  ux-sparrjxog 
sisin  judicando.  Sed,  si  recordabere  &r)/uocr%£voug  ful- 
mina,  tum  intelliges,  posse  et  aTTixujTara  gravissime 
dici.  Sed  haec  coram.  Nunc,  nec  sine  epistola,  nec 
cum  inani  epistola,  volui  ad  te  Metrodorum  venire. 


(2.)  CICERO  ATTICO  S. 

Quinto  decimo  Calendas,  e  Sinuessano  proficiscens, 
cum  dedissem  ad  te  literas,  divertissemque  a  Cu- 
mis,  in  Vesciano  accepi  a  tabeUario  tuas  literas  ;  in 
quibus  nimis  multa  de  Buthroto.  Non  enim  tibi  ea 
res  majori  curae  aut  est  aut  erit,  quam  mihi.  Sic 
enim  decet,  te  mea  curare,  tua  me.  Quamobrem,  id 
quidem  sic  susceptum  est  mihi,  ut  nihil  sim  habitu- 
rus  antiquius. 

L.  Antonium  concionatum  esse,  cognovi  tuis  lite- 
ris  et  aliis,  sordide :  sed,  id  quale  fuerit,  nescio  : 
nihil  enim  scripsisti.  De  Menedemo,  probe.  Quintus 
certe  ea  dictitat,  quas  scribis, 

Consilium  meum  a  te  probari,  quod  ea  non  scri- 
bam,  quae  tu  a  me  postularis,  facile  patior :  multo- 
que  magis  id  probabis,  si  orationem  eam,  de  qua 
hodie  ad  te  scripsi,  legeris. 

Quae  de  legionibus  scribis,  ea  vera  sunt.  Sed  non 
satis  hoc  mihi  videris  tibi  persuasisse,  quid  de  Bu- 
ihrotiis   nostris  per  senatum  speres  confici  posse; 


AD  ATTICUM.  Lin.  XV.  3.         211 

[quod  puto  :  tantum  cnim  video ;  non  videmur  esse 
victuri.]  Sed,  si  etiam  nos  hoc  fallat,  de  Buthroto 
te  non  fallet. 

De  Octavii  concione  idem  sentio,  quod  tu  :  lu- 
dorumque  ejus  apparatus,  et  Matius  ac  Postumius 
mihi  procuratores  non  placent.  Saserna  collega  dig- 
nus.  Sed  isti  omnes  (quemadmodum  sentis)  non  mi- 
nus  otium  timent,  quam  nos  arma.  Balbum  levari 
invidia  per  nos  velim :  sed  ne  ipse  quidem  id  fieri 
posse  confidit.  Itaque  alia  cogitat. 

Quod  prima  disputatio  Tusculana  te  confirmat, 
sane  gaudeo :  neque  enim  ullum  est  perfugium  aut 
melius  aut  paratius.  Flamma  quod  bene  loquitur, 
non  moleste  fero.  Tyndaritanorum  causa,  de  qua  tam 
laboras,  quae  sit,  ignoro.  Hos  tamen.  nevTsAo/7rov 
movere  ista  videntur,  in  primis  erogatio  pecuniae. 
De  Alexione  doleo ;  sed,  quoniam  inciderat  in  ita 
gravem  morbum,  bene  actum  cum  illo  arbitror, 
Quos  tamen  secundos  haeredes,  scire  vellem,  et  diem 
testamenti. 


( 3.)  CICERO  ATTICO  S. 

Undecimo  Calendas  accepi  in  Atinati  duas  episto- 
las  tuas,  quibus  duabus  meis  respondisti.  Una  erat 
XV  Calendas,  altera  XII,  data.  Ad  superiorem  igi- 
tur  prius. 

Accurres  in  Tusculanum,  ut  scribis,  quo  me  VI 
Calendas  venturum  arbitrabar.  Quod  scribis  paren- 
dum  victoribus ;  non  mihi  quidem,  cui  sunt  multa 
potiora.  Nam  illa,  quae  recordaris,  Lentulo  et  Mar- 
cello  consuhbus,  acta  in  aede  Apollinis ;  nec  causa 
eadem  est,  nec  simile  tempus,  praesertim  cum  Mar- 
cellum  scribas  aliosque  discedere.  Erit  igitur  nobis 
coram  odorandum  et  constituendum,  tufcone  Romae 
esse  possimus.  Novi  conventus  habitatores  sane  mo- 
vent  :  in  magnis  enim  versamur  angustiis.  Sed  sunt 
ista   parvi :  quin  et  majora  contemnimus. 

Calvae  testamentum  cognovi,  hominis  turpis  ac 
sordidi.  Tabula  Demonici  quod  tibi  curae  est,  gra- 
tum.  De  Mario  scripsi  jam  pridem  ad  DolabeLLam 
accuratissime  :  modo  redditas  literae  sint.  Ejus  causa 
et  cupio,  et  debeo. 

Venio  ad  propiorem.  Cognovi  de  Alexione,  quse 
desiderabam.  Hirtius  est  tuus.  Antonio,  quam  est, 
volo  pejus  esse.  De  Q.  filio,  ut  scribis  ;  de  patre 
coram  agemus.  Brutum  omni  re,  qua,  possum,  cupio 
juvare :  cujus  de  oratiuncula  idem  te,  quod  me, 
sentire  video.  Sed  parum  intelligo,  quid  me  velis 
scribere,  quasi  a  Bruto  habita  oratione,  cum  ille 
ediderit.  Qui  tandem  convenit?  an  sic,  ut  in  tyran- 
num  Jure  optimo  caesum?  Multa  dicentur,  multa 
scribentur  a  nobis ;  sed  alio  modo  et  tempore.  De 
sella  Cassaris,  bene  tribuni.  Praeclaros  etiam  XIV 
ordines.  Brutum  apud  me  fuisse  gaudeo ;  modo  et 
libenter  fuerit,  et  sat  diu. 


( 4.)  CICERO  ATTICO  S. 

Decimo  Calendas,  hora,  VIII  fere,  a  Q.  Fufio 
venit  tabellarius :  nescio  quid  ab  eo  literularum, 
uti  me  sibi  restituerem  :  sane  insulse,  ut  solet :  nisi 
forte,  quae  non  ames,  omnia  videntur  insulse  fieri. 
Scripsi  ita,  ut  te  probaturum  existimem.  Mihi  duas 
a  te  epistolas  reddidit,  unairTXI,  alteram  X.  Ad 
recentiorem  prius.  Et  legio  ?  rem  laudo.  Si  vero 
etiam  Carfulenus,  avw  7totuili.ojv. 

Antonii  consilia  narras  turbulenta  :  atque  utinam 
potius  per  populum  agat,  quam  per  senatum  !  quod 
quidem  ita  credo.  Sed  mihi  totum  ejus  consilium  ad 
bellum  spectare  videtur,  si  quidem  Decimo  Bruto 
provincia  eripitur.  Quoquo  modo  ego  de  illius  ner- 
vis  existimo,  non  videtur  fieri  posse  sine  bello  :  sed 
non  cupio ;  quoniam  cavetur  Buthrotiis.  Rides  ? 
At  ego  doleo,  non  mea  potius  assiduitate,  diligentia, 
gratia,  perfici. 

Quod  scribis  te  nescire,  quid  nostris  faciendum 
sit;  jam  pridem  me  illa  otnoptot  sollicitat.  Itaque 
stulta  jam  Iduum  Martiarum  est  consolatio  :  animis 
enim  usi  sumus  virilibus,  consiliis  (mihi  crede)  pue- 
rilibus  :  excisa  enim  est  arbor,  non  evulsa  :  itaque, 
quam  fruticetur,  vides.  Redeamus  igitur  (quoniam 
saepe  usurpas)  ad  Tusculanas  disputationes.  Sau- 
feium  per  te  celemus  :  ego  nunquam  indicabo. 

Quod  [te  a]  Bruto  scribis,  ut  certior  fieret,  quo 
die  in  Tusculanum  essem  venturus ;  ut  ad  te  ante 
scripsi,  VI  Cal.  et  quidem  ibi  te  quam  primum 
per  videre  velim.  Puto  enim  nobis  Lanuvium 
eundum,  et  quidem  non  sine  multo  sermone.  Sed 
fxeKyjcrei* 

Redeo  ad  superiorem  ;  ex  qua  praetereo  illa  prima 
de  Buthrotiis  ;  quae  mihi  sunt  inclusa  medullis  ;  sit 
modo  (ut  scribis)  locus  agtndi.  De  oratione  Bruti, 
prorsus  contendis,  cum  iterum  tam  multis  verbis 
agis.  Egone  ut  eam  causam,  quam  is  scripsit  ?  ego 
scribam  non  rogatus  ab  eo  ?  nulla  7nxpcy^eicy)o-t; 
fieri  potest  contumeliosior.  At,  inquis,  '  HpaxKeititov 
aliquod.  Non  recuso  id  quidem ;  sed  et  componen- 
dum  argumentum  est,  et  scribendi  exspectandum 
tempus  maturius.  Licet  enim  de  me,  ut  libet,  exis- 
times  (velim  quidem  quam  optime) ;  si  haec  ita  ma- 
nent,  ut  videntur,  (feres,  quod  dicam)  me  Idus  Mar- 
tiae  non  delectant.  Ille  enim  nunquam  revertisset : 
nos  timor  confirmare  ejus  acta  non  coegisset :  aut, 
(ut  in  Saufeii  eam,  relinquarnque  Tusculanas  dis- 
putationes,  ad  quas  tu  etiam  Vestorium  hortaris) 
ita  gratiosi  eramus  apud  illum,  quem  Dii  mortuum 
perduint !  ut  nostrae  aetati  (quoniam,  interfecto  do- 
minc,  liberi  non  sumus)  non  fuerit  dominus  ille 
fugiendus.  Rubeo,  mihi  crede  :  sed  jam  scripberam  ; 
delere  nolui. 

De  Menedemo,  vellem  verum  fuisset.  De  regina, 
velim  verum  sit.  Caetera  coram  ;  et  maxime,  quid 

nostris  faciendum  sit ;  quid  etiam  nobis,  si  Antonius 
militibus  obsessurus  est  senatum. 

Hanc  epistolam  si  illius  tabellario  dedissem,  veri- 
tus  sum,  ne  solveret.  Itaque  misi  deditu  opera. :  erat 
enim  rescribendum  tuis. 

Quam  vellem,  Bruto  studium  tuum  navare  po- 
tuisses  !  ego  igitur  ad  eum  literas.  Ad  Dolabellam 
Tironem  misi  cum  mandatis  et  lit:ris.  Eum  ad  te 
vocabis;  et,  si  quid  habebis  quod  placeat,  scribes. 
Ecce  autem  de  transverso  L.  Csesar,  ut  veniam  ad 
se,  rogat,  in  Nemus  ;  aut  scribam,  quo  se  venire 
velim  :  Bruto  enim  placere,  se  a  me  conveniri.  O 
rem  odiosam  et  inexplicabilem  !  puto  me  ergo  itu- 
rum,  et  inde  Romam  ;  nisi  quid  mutaro.  Summa- 
tim  adhuc  ad  te  ;  nihildum  enim  a  Balbo.  Tuas 
igitur  exspecto,  nec  actorum  solum,  sed  etiam  futu- 
rorum. 


( 5.)  CICERO  ATTICO  S. 

A  Bruto  tabellarius  rediit :  attulit  et  ab  eo  et 
Cassio.  Consilium  meum  magnopere  exquirunt : 
Brutus  quidem,  utrum  de  duobus.  O  rem  miseram  ! 
plane  non  habeo,  quod  scribam.  Itaque  silentio  puto 
me  usurum ;  nisi  quid  aliud  tibi  videtur.  Sin  tibi 
quid  venit  in  mentem,  scribe,  quseso.  Cassius  vero 
vehementer  orat  acpetit,  ut  Hirtium  quam  optimum 
faciam.  Sanum  putas  ?  'O  yyacpeu;  a^paxvjg.  Episto- 
lam  tibi  misi. 

Ut  tu  de  provincia.  Bruti  et  Cassii  per  senatus- 
consultum,  ita  scribit  et  Balbus  et  Hirtius  :  qui  qui- 
dem,  se  actutum  :  etenim  jam  in  Tusculano  est ;  mi- 
hique,  ut  absim,  vehementer  auctor  est :  et  ille  qui- 
dem  periculi  causa ;  qucd  sibi  etiam  fuisse  dicit : 
ego  autem,  etiam  ut  nullum  periculum  sit :  tantum 
abest,  ut  Antonii  suspicionem  fugere  nunc  curem, 

ne  videar  ejus  secundis  rebus  non  delectari,  ut  mihi 
causa  sit,  cur  Romam  venire  nolim,  ne  illum  vi- 
deam. 

Varro  autem  noster  ad  me  epistolam  misit,  sibi  a 
nescio  quo  missam,  (nomen  enim  delerat)  in  qua 
scriptum  erat,  veteranos  eos,  qui  rejiciantur,  (nam 
partem  esse  dimissam)  improbissime  loqui ;  ut  mag- 
no  periculo  Romee  sint  futuri,  qui  ab  eorum  parti- 
bus  dissentire  videantur.  Qui  porro  noster  itus, 
reditus,  vultus,  incessus  inter  istos?  Quod  si,  ut 
scribis,  L.  Antonius  in  Decimum,  reliqui  in  nostros ; 
ego  quid  faciam  ?  aut  quo  me  pacto  geram  ?  Mihi 
vero  deliberatum  est  (ut  nunc  quidem  est)  abesse  ex 
ea  urbe,  in  qua  non  modo  florui  cum  summa,  ve- 
rum  etiam  servivi  cum  aliqua,  dignitate.  Nec  tam 
statui  ex  Italia  exire  (de  quo  tecum  deliberabo), 
quam  istuc  non  venire. 


(  6.)  CICERO  ATTICO  S. 

Cum  ad  me  Brutus  noster  scripsisset  et  Cassius, 
ut  Hirtium,  quem  adhu.c  bonum  fuisse  sciebant,  ne- 
que  eum  confidebant  fore,  mea,  auctoritate  meliorem 
facerem,  (Antonio  est  enim  fortasse  iratior,  causae 
vero  amicissimus)  tamen  ad  eum  scripsi,  eique  dig- 
nitatem  Bruti  et  Cassii  commendavi.  Ille  quid  mihi 
rescripsisset,  scire  te  volui ;  si  forte  idem  tu,  quod 
ego,  existimares,  istos  etiam  nunc  vereri,  ne  forte 
ipsi  nostri  plus  animi  habeant,  quam  habent. 

M  Hirtius  Ciccroni  suo  S, 

"  Rure  jam  redierim,  quaeris ;  an  ego,  cum  om- 
nes  caleant,  ignaviter  aliquid  faciam.  Etiam  ex 
Urbe  sum  profectus :  utilius  enim  statui  abesse. 
Has  tibi  literas  exiens  in  Tusculanum  scripsi.  Noli 

autem  me  tam  strenuum  putare,  ut  ad  Nonas  recur- 
ram.  Nihil  enim  jam  video  opus  esse  nostra  cura ; 
quoniam  praesidia  sunt  in  tot  annos  provisa. 

"  Brutus  et  Cassius  utinam,  quam  facile  a  te  de 
me  impetrare  possunt,  ita  per  te  exorentur,  ne  quod 
calidius  ineant  consilium  !  Cedentes  enim  haec  ais 
scripsisse :  quo  ?  aut  quare  ?  Retine,  obsecro  te, 
(Jicero,  illos  :  et  noli  sinere  haec  omnia  perire,  quas 
funditus  (medius  fidius)  rapinis,  incendiis,  caedibus, 
pervertuntur.  Tantum,  si  quid  timent,  caveant: 
nihil  praeterea  moliantur.  Non  (medius  fidius)  acer- 
rimis  consiliis  plus,  quam  etiam  inertissimis,  dum- 
modo  diligentibus,  consequentur.  Haec  enim,  qua? 
fluunt,  per  se  diuturna  non  sunt ;  in  contentione 
praesentes  ad  nocendum  habent  vires.  Quid  speres  de 
Ulis,  in  Tusculanum  ad  me  scribe." 

Habes  Hirtii  epistolam  :  cui  rescripsi,  nil  illos 
calidius  cogitare  ;  idque  confirmavi.  Hoc,  qualecum- 
que  esset,  te  scire  volui.  Obsignata  jam  epistola, 
Balbus  ad  me,  Serviliam  rediisse,  confirmare  non 
discessuros.  Nunc  exspecto  a  te  literas.. 

Oratum,  quod  mihi  epistolas :  quae  quidem  me 
delectarunt,  in  primis  Sexti  nostri.  Dices,  "  quia 
te  laudat."  Puto  (mehercule)  id  quoque  esse  causae : 
sed  tamen,  etiam  ante  quam  ad  eum  locum  veni, 
valde  mihi  placebat,  cum  sensus  ejus  de  re  publica, 
tum  scribendi  cura.  Servius  vero  pacificator  cum 
librariolo  suo  videtur  obiisse  legationem,  et  omnes 
captiunculas  pertimescere.  Debuerat  autem,  u  Non 
ex  jure  manu  consertum,"  sed  quae  sequuntur.  Tu 
quoque  scribes. 

Post  tuum  discessum,  binas  a  Balbo  ;  nihil  novi : 
itemque  ab  Hirtio  ;  qui  se  scribit  vehementer  offen- 
sum  esse  veteranis.  Exspectat  animus,  quidnam 
agant  de  Calend.  Martiis.  Misi  igitur  Tironem,  et 
cum  Tirone  plures,  quibus  singulis,  ut  quidque  ac- 
cidisset,  dares  literas  :  atque  etiam  scripsi  ad  Anto- 
nium  de  legatione ;  ne,  si  ad  Dolabellam  solum 
scripsissem,  iracundus  homo  commoveretur.  Quod 
autem  aditus  ad  eum  difficilior  esse  dicitur,  scripsi 
ad  Eutrapelum,  ut  is  ei  meas  literas  redderet,  lega- 
tione  mihi  opus  esse.  Honestior  est  votiva :  sed  licet 
uti  utraque. 

De  te  (quasso)  etiam  atque  etiam  vide.  Velim 
possis  coram  :  si  minus  possis,  literis  idem  conseque- 
mur.  Graeceius  ad  me  scripsit,  C.  Cassium  sibi 
scripsisse,  homines  comparari,  qui  armati  in  Tuscu- 
lanum  mitterentur.  Id  quidem  mihi  non  videbatur  ; 
sed  cavendum  tamen,  villaeque  plures  videndae.  Sed 
aliquid  crastinus  dies  ad  cogitandum  nobis  de  ea  re. 

(90  CICERO  ATTICO  S. 

Tertio  Nonas  vesperi  a  Balbo  redditae  mihi  literae, 
fore  Nonis  senatum,  ut  Brutus  in  Asia,  Cassius  in 
Sicilia,  frumentum  emendum,  et  ad  Urbem  mitten- 
dum,  curarent.  O  rem  miseram  !  primum,  ullam  ab 
istis,  dein,  si  aliquam,  hanc  legatoriam  provinciam  ! 
atque  haud  scio,  an  melius  sit,  quam  ad  Eurotam 
sedere.  Sed  haec  casus  gubernabit.  Ait  autem,  eodem 
tempore  decretum  iri,  ut  iis  et  reliquis  praetoriis  pro- 
vinciae  decernantur.  Hoc  certe  melius,  quam  illa 
Persice  porticus  :  [nolo  enim  Lacedaemonem  lon- 
ginquam  Lanuvium  existimari.]  Rides,  inquies, 
in  talibus  rebus?  Quid  faciam  ?  plorando  fessus 
sum. 

(Eplsl.)  vol.  iii.  o 

Dii  immortales !  quam  me  conturbatum  tenuit 
epistolae  tuae  prior  pagina  !  quid  autem  iste  in  domo 
tua  casus  armorum  ?  sed  hunc  quidem  nimbum  cito 
transiisse  laetor.  Tu  quid  egeris  tua,  cum  tristi,  tum 
etiam  difficili  ad  consiliandum  legatione,  vehementer 
exspecto  :  est  enim  inexplicabilis :  ita  circumsede- 
mur  copiis  omnibus. 

Me  quidem  Bruti  literae,  quas  ostendis  a  te  lectas, 
ita  perturbarunt,  ut,  quamquam  ante  egebam  con- 
silio,  tamen  animi  dolore  sim  tardior.  Sed  plura, 
cum  ista  cognoro.  Hoc  autem  tempore,  quod  scri- 
berem,  nihil  erat ;  eoque  minus,  quod  dubitabam, 
tu  has  ipsas  literas  essesne  accepturus  :  erat  enim 
incertum,  visurusne  te  esset  tabellarius.  Ego  tuas 
literas  vehementer  exspecto. 


( 10.)  CICERO  ATTICO  S. 

O  Bruti  amanter  scriptas  literas  !  O  iniquum 
tuum  tempus,  qui  ad  eum  ire  non  possis  !  Ego  au- 
tem  quid  scribam  ?  ut  beneficio  istorum  utantur  ? 
quid  turpius  ?  ut  moliantur  aliquid  ?  nec  audent, 
nec  jam  possunt.  Age,  quiescant  auctoribus  nobis ; 
quis  incolumitatem  praestet  ?  Si  vero  aliquid  de  De- 
cimo  gravius ;  quae  nostris  vita,  etiamsi  nemo  mo- 
lestus  sit  ?  Ludos  vero  non  facere,  quid  foedius  ? 
Frumentum  imponere :  quae  est  alia  Dionis  legatio  ? 
aut  quod  munus  in  re  publica  sordidius  ?  Prorsus 
quidem  consilia,  tali  in  re,  ne  iis  quidem  tuta  sunt, 
qui  dant.  Sed  possim  id  negligere  proficiens ;  frustra 
vero  qui  ingrediar  ?  Matris  consilio  cum  utatur,  vel 
etiam  precibus,  quid  me  interponam?  Sed  tamen 
cogitabo,  quo  genere  utar  literarum  :  nam  silere  non 
possum.  Statim  igitur  mittam  vel  Antium,  vel 
Circeios. 

Antium  veni  ante  VI  Calendas.  Bruto  jucundus 
noster  adventus.  Deinde,  multis  audientibus,  Ser- 
vilia,  Tertulla,  Porcia,  quaerere,  quid  placeret.  Ad- 
erat  etiam  Favonius.  Ego  (quod  eram  meditatus  in 
via)  suadere,  ut  uteretur  Asiatica  curatione  frumenti ; 
nihil  esse  jam  reliqui,  quod  ageremus,  nisi  ut  [salvos 
esse:]  in  eo  etiam  ipsi  reipublicae  esse  praesidium. 
Quam  orationem  cum  ingressus  essem,  Cassius  in- 
tervenit.  Ego  eadem  illa  repetivi. 

Hoc  loco,  fortibus  sane  oculis,  Cassius  (Martem 
spirare  diceres)  se  in  Siciliam  non  iturum.  Egone 
ut  beneficium  accepisse  in  contumelia?  Quid  ergo 
agis  ?  inquam  :  at  ille,  in  Achaiam  se  iturum.  Quid 
tu,  inquam,  Brute  ?  Romam,  inquit,  si  tibi  videtur. 
Mihi  vero  minime :  tuto  enim  non  eris.  Quid  ?  si 
possem  esse,  placeretne  ?  Atque  ut  omnino,  neque 
nunc,  neque  ex  praetura,  in  provinciam  ires?  sed 
auctor  non  sum,  ut  te  Urbi  committas. 

Dicebam  ea,  quae  tibi  profectoin  mentem  veniunt, 
cur  non  esset  tuto  futurus.  Multo  inde  sermone  que- 
rebantur,  atque  id  quidem  Cassius  maxime,  amissas 
occasiones ;  Decimumque  graviter  accusabat.  Ego 
negabam  oportere  praeterita:  assentiebar  tamen. 
Cumque  ingressus  essem  dicere,  quid  oportuisset, 
(nec  vero  quidquam  novi,  sed  ea,  quae  quotidie  om- 
nes)  nec  tamen  illum  locum  attingerem,  quemquam 
praeterea  oportuisse  tangi ;  sed  senatum  vocari,  po- 
pulum  ardentem  studio  vehementius  incitari,  totam 
suscipere  rem  publicam  ;  exclamat  tua  familiaris : 
"  Hoc  vero  neminem  unquam  audivi."  Ego  re- 
pressi :  sed  et  Cassius  mihi  videbatur  iturus  ( et- 
enim  Servilia  pollicebatur  se  curaturam,  ut  illa  fru- 
menti  curatio  de  senatus-consulto  tolleretur) ;  etnoster 
cito  dejectus  est  de  illo  inani  sermone :  velle  enim 
se  dixerat.  Constituit  igitur,  ut  ludi,  absente  se,  fie- 
rent  suo  nomine.  Proficisci  autem  mihi  in  Asiam 

videbatur  ab  Antio  velle.  Ne  multa ;  nihil  me  in 
illo  itinere,  praeter  conscientiam,  delectavit.  Non 
enim  fuit  committendum,  ut  ille  ex  Italia,  prius 
quam  a  me  conventus  esset,  discederet.  Hoc  demto 
munere  amoris  atque  officii,  sequebatur,  ut  mecum 
ipse: 

'H    $E'jp*  olog   COl  Tl  BvVXTCt.t   VVV}  %S07rf07T£  J 

Prorsus  dissolutum  offendi  navigium,  vel  potius  dis- 
sipatum.  Nihil  consilio,  nihil  ratione,  nihil  ordine. 
Itaque,  etsi  ne  antea  quidem  dubitavi,  tamen  nunc 
eo  minus,  evolare  hinc,  idque  quamprimum, 

"  Ubi  nec  Pelopidum  facta,  nec  famam  audiam." 

Sed  heus  tu  !  ne  forte  sis  nescius,  Dolabella  me  sibi 
legavit  a.  d.  IV  Nonas.  Id  mihi  heri  vesperi  nuntia- 
tum  est.  Votiva  ne  tibi  quidem  placebat :  etenim 
erat  absurdum,  qua?,  si  stetisset  respublica,  vovissem, 
ea  me,  eversa  illa,  vota  dissolvere :  et  habent,  opi- 
nor,  libera?  legationes  definitum  tempus  lege  Julia  ; 
nec  facile  addi  potest  ad  hoc  genus  legationis,  ut, 
cum  velis,  introire,  exire,  liceat ;  quod  nunc  mihi  ad- 
ditum  est.  Bella  est  autem  hujus  juris  quinquennii 
licentia.  Quamquam  quid  de  quinquennio  cogitem  ? 
contrahi  mihi  negotium  videtur.  Sed  QKao-ipripa.  mit- 
tamus. 


( 12.)  CICERO  ATTICO  S. 

Bene  (mehercule)  de  Buthroto.  At  ego  Tironem 
ad  Dolabellam  cum  literis,  quia  jusseras,  miseram. 
Quid  nocet  ?  De  nostris  autem  Antiatibus  satis  vi- 
debar  plane  scripsisse,  ut  non  dubitares,  essent  quin 
otiosi  futuri,  usurique  beneficio  Antonii  contumelioso. 
Cassius  frumentariam  rem  adspernabatur  :  eam  Ser- 
vilia  sublaturam  ex  senatiis-consulto  se  esse  dicebat. 
Nostervero,  ««/  yuaAa  cre^vo;,  inAsiam,  posteaquam 

niihi  est  assensus,  tuto  se  Romae  esse  non  posse, 
Ludos  enim  absens  facere  malebat :  statim  autem  se 
iturum,  simul  ac  ludorum  apparatum  iis,  qui  cura- 
turi  essent,  tradidisset.  Navigia  colligebat :  erat  ani- 
mus  in  cursu.  Interea  in  eisdem  locis  erant  futuri. 
Brutus  quidem  se  aiebat  Asturae.  L.  quidem  Anto- 
nius  liberalker  literis  sine  cura  me  esse  jubet.  Habeo 
unum  beneficium  :  alterum  fortasse,  ni  in  Tuscula- 
num  venerit.  O  negotia  non  ferenda  !  quae  feruntur 
tamen  ;    tojv  §'  olitkxv  tojv  BpovTwv  ti;  styev  ? 

Octaviano,  ut  perspexi,  satis  ingenii,  satis  animi : 
videbaturque  erga  nostros  ^pwag  ita  fore,  ut  nos  vel- 
lemus,  animatus.  Sed,  quid  aetati  credendum  sit,  quid 
nomini,  quid  haereditati,  quid  xxTr.yr^ei,  magni  con- 
silii  est.  Vitricus  quidem  nihil  censebat ;  quem 
Asturae  vidimus.  Sed  tamen  alendus  est,  et  (ut  nihil 
aliud)  ab  Antonio  sejungendus.  Marcellus  praeclare, 
si  praecipit  nostro  nostri ;  cui  quidem  ille  deditus 
mihi  videbatur.  Pansae  autem  et  Hirtio  non  nimis 
credebat.  Bona  indoles,  eav  hafxuv^ 


(13.)  CICERO  ATTICO  S. 

Octavo  Cal.  duas  a  te  accepi  epistolas.  Respon- 
debo  igitur  priori  prius.  Assentior  tibi,  ut  nec  duces 
simus,  nec  agmen  cogamus  ;  faveamus  tamen.  Ora- 
tionem  tibi  misi :  ejus  custodiendae  et  proferendae  ar- 
bitrium  tuum.  Sed  quando  illum  diem,  cum  tu 
edendam  putes  ?  Inducias,  quas  scribis,  non  intel- 
ligo  fieri  posse:  melior  est  t&mmQmtitrt* :  qua  me 
usurum  arbitror.  Quod  scribis  legiones  duas  Brun- 
disium  venisse ;  vos  omnia  prius.  Scribes  igitur, 
quidquid  audieris.  Varronis  baXoyoi  exspecto.  Jam 
probo  '  11  poLxXuSiw,  prffisertim  cum  tu  tantopere  de- 
lectere  :  sed,  quale  velis,  velim  scire. 

Quod  ad  te  antea,  atque  adeo  prius  scripsi,  (sic 
enim  me  mavis  dicere)  tu  vero  ad  scribendum  fecisti 

u3 

me  [alacriorem.]  Ad  tuum  enim  judicium,  quod  mihi 
erat  notum,  addidisti  Peducaei  auctoritatem,  mag- 
nam  quidem  apud  me,  et  in  primis  gravem.  Enitar 
igitur,  ne  desideres  aut  industriam  meam,  aut  di- 
ligentiam. 

Vectenum,  ut  scribis,  et  Faberium  foveo.  Clcelium 
nihil  arbitror  malitiose  :  quamquam  ... Sed  quid  ege* 
rit  ?  De  Hbertate  retinenda,  qua  certe  nihil  est  dul- 
cius,  tibi  assentior.  Itane  Gallo  Caninio  ?  O  homi- 
nem  nequam !  quid  enim  dicam  aliud  ?  cautum 
Marcellum  ;  me  sic,  sed  non  tamen  cautissimum. 

Jjongiori  epistolae  superiorique  respondi.  Nunc 
breviori  propiorique  quid  respondeam,  nisi  eam  fuisse 
dulcissimam  ?  Res  Hispanienses  valde  bonae :  modo 
Balbilium  incolumem  videam,  subsidium  nostrae  se- 
nectutis.  De  Anniano  item,  quod  me  valde  observat 
Visellia :  sed  hasc  quidem  humana.  De  Bruto  te  ni- 
hil  scire  dicis :  sed  Selicia  venisse  M.  Scaptium : 
eumque  non  qua  pompa,  ad  se  tamen  clam  ventu- 
rum  ;  sciturumque  me  omnia :  quae  ego  stathn.  In- 
terea  narrat  eadem,  Bassi  servum  venisse,  qui  nun- 
tiaret,  legiones  Alexandrinas  in  armis  esse,  Bassum 
arcessi,  Cassium  exspectari.  Quid  quaeris  ?  videtur 
respublica  jus  suum  recuperatura.  Sed  ne  quid  ante: 
nosti  horum  exercitationem  in  latrocinio  et  amen- 
tiam. 

Dolabella  vir  optimus.  Etsi,  cum  scribebam,  se- 
cunda,  mensa  apposita,  venisse  eum  ad  Baias  audie- 
bam  ;  tamen  ad  me  ex  Formiano  scripsit,  (quas  lite- 
ras,  cum  e  balineo  exissem,  accepi)  sese  de  attribu- 
tione  omnia  summa  fecisse.  Vectenum  accusat :  tri- 
catur  scilicet,  ut  homo  talis.  Sed  ait  totum  negotium 
Sextium  nostrum  suscepisse,  optimum  quidem  illum 
virum,  nostrique  amantissimum.  Quacro  autem,  quid 
tandem  Sextius  in  hac  re  facere  possit,  quod  non 
quivis  nostrtim  ?  Sed,  si  quid  praeter  spem  erit,  fa- 
cies  ut  sciam.  Sin  est,  ut  arbitror,  negotium  perdi- 
tum,  scribes  tamen  ;  neque  ista  res  commovebit. 

Nos  hic  (piKoao(povjuev^  (quid  enim  aliud?)  et  rot  7r*pi 
tou  xaSriKovTog  magnifice  explicamus,  7rpoa^wvou//ev- 
que  Ciceroni :  qua  de  re  enim  potius  pater  filio  ? 
Deinde  alia.  Quid  quaeris  ?  exstabit  opera  peregrina- 
tionis  hujus. 

Varronem  hodie  aut  cras  venturum  putabant. 
Ego  autem  in  Pompeianum  properabam ;  non  quo 
hoc  loco  quidquam  pulchrius ;  sed  interpellatores 
illic  minus  molesti.  Sed  perscribe,  quaeso,  quae  causa 
sit  in  Myrtilo,  (pcenas  quidem  illum  pependisse  au- 
divi) ;  et,  satisne  pateat,  unde  corruptus. 

Haec  cum  scriberem,  tantum  quod  existimabam 
ad  te  orationem  esse  perlatam.  Hui !  quam  timeo, 
quid  existimes.  Etsi  quid  ad  me,  quae  non  sit  foras 
proditura,  nisi  republica  recuperata  ?  de  quo  quid 
sperem,  non  audeo  scribere. 


( 14.)  CICERO  ATTICO  S. 

Sexto  Cal.  accepi  a  Dolabella  literas,  quarum  ex- 
emplum  tibi  misi :  in  quibus  erat,  omnia  se  fecisse, 
quae  tu  velles.  Statim  ei  rescripsi,  et  multis  verbis 
gratias  egi.  Sed  tamen,  ne  miraretur,  cur  idem  ite- 
rum  facerem,  hoc  causae  sumsi,  quod  ex  te  ipso  co- 
ram  antea  nihil  potuissem  cognoscere.  Sed  quid  mul- 
ta  ?  literas  hoc  exemplo  dedi : 

M  Cicero  Dolabcllce  Cos.  suo. 

"  Antea  cum  per  literas  Attici  nostri  de  tua  sum- 
ma,  liberalitate,  summoque  erga  se  beneficio,  certior 
factus  essem  ;  cumque  tu  ipse  etiam  ad  me  scripsis- 
ses,  te  fecisse  ea  quae  nos  voluissemus ;  egi  tibi  gra- 
tias  per  literas  iis  verbis,  ut  intelligeres,  nihil  te  milii 
gratius  facere  potuisse.  Postea  vero  quam  ipse  Atti- 
cus  ad  me  venit  in  Tusculanum  hujus  unius  rci 

causa,  tibi  ut  apud  me  gratias  ageret,  ut  cujus  eximi- 
am  quamdam  et  admirabilem  in  causa  Buthrotia  vo- 
luntatem,  et  singularem  erga  se  amorem,  perspexis- 
set ;  teneri  non  potui,  quin  tibi  apertius  lllud  idem 
his  literis  declararem.  Ex  omnibus  enim,  mi  Dola- 
bella,  studiis  in  me,  et  officiis,  quae  summa  sunt,  hoc 
scito  mihi  et  amplissimum  videri,  et  gratissimum 
esse,  quod  perfeceris,  ut  Atticus  intelligeret,  quan- 
tum  ego  te,  quam  tu  me  amares.  Quod  reliquum 
est,  Buthrotiam  et  causam,  et  civitatem,  quamquam 
a  te  constituta  est,  (beneficia  autem  nostra  tueri  sole- 
mus)  tamen,  velim,  receptam  in  fidem  tuam,  a  me- 
que  etiam  atque  etiam  tibi  commendatam,  auctori- 
tate  et  auxilio  tuo  tectam  velis  esse.  Satis  erit  in  per- 
petuum  Buthrotiis  praesidii ;  magnaque  cura  et  solli- 
citudine  Atticum  et  me  liberaris,  si  hoc  honoris  mei 
causa  susceperis,  ut-  eos  semper  a  te  defensos  velis. 
Quod  ut  facias,  te  vehementer  etiam  atque  etiam 
rogo." 

His  literis  scriptis,  me  ad  o-jvra£ei;  dedi :  quae  qui- 
dem,  vereor,  ne  miniata  cerula  tua  pluribus  locis  no- 
tandae  sint :  ita  sum  /m.eTewpog^  et  magnis  cogitationi- 
bus  impeditus. 


(  15.)  CICERO  ATTICO  S. 

Lucio  Antonio  male  sit,  siquidem  Buthrotiis  mo- 
lestus  est.  Ego  testimonium  composui,  quod,  cum 
voles,  obsignabis.  Tu  nummos  Arpinatum,  si  L. 
Fadius  aedilis  petet,  vel  omnes  reddito.  Ego  ad  te 
alia  epistola  scripsi  de  HS  CX,  quae  Statio  curaren- 
tur.  Si  ergo  petet  Fadius,  ei  volo  reddi ;  praeter  Fa- 
dium,  nemini.  Apud  me  item  puto  depositum :  id, 
scripsi  ad  Erotem,  ut  redderet.  Reginam  odi :  me 
jure  facere  scit  sponsor  promissorum  ejus  Ammo- 
nius ;  quae  quidem  erant  ^AoAoyot,  et  dignitatis  mea;, 

ut  vel  in  concione  dicere  auderem.  Saram  autem, 
praeterquam  quod  nefarium  hominem  cognovi,  prae- 
terea  in  me  contumacem.  Semel  eum  omnino  domi 
meae  vidi.  Cum  <pi\o<ppovoj;  ex  eo  quaererem,  quid 
opus  esset ;  Atticum  se  dixit  quasrere.  Superbiam 
autem  ipsius  reginae,  cum  esset  trans  Tiberim  in 
hortis,  commemorare  sine  magno  dolore  non  possum. 
Nihi]  igitur  cum  istis  :  nec  tam  animum  me,  quam 
vix  stomachum,  habere  arbitrantur. 

Profectionem  meam  (ut  video)  Erotis  dispensatio 
impedit.  Nam,  cum  ex  reliquis,  quae  Nonis  April. 
fecit,  vel  abundare  debeam ;  cogor  mutuari :  quod- 
que  ex  istis  fructuosis  rebus  receptum  est,  id  ego  ad 
illud  fanum  sepositum  putabam.  Sed  haec  Tironi 
mandavi,  quem  ob  eam  causam  Rcmam  misi.  Te 
nolui  impeditum  impedire. 

Cicero  noster,  quo  modcstior  est,  eo  me  magis  com- 
movet.  Ad  me  enim  de  hac  re  nihil  scripsit,  ad  quem 
nimiruir:  potissimum  debuit.  Scripsit  hoc  autem  ad 
Tironem,  sibi  post  Cal.  April.  (sic  enim  annuum 
tempus  confici)  nihil  datum  esse  :  tibi,  pro  tua  na- 
tura,  semper  placuisse,  teque  existimasse  id  etiam 
ad  dignitatem  meam  pertinere,  eum  non  modo  libe- 
raliter  a  nobis,  sed  etiam  ornate  cumulateque,  tractari. 
Quare,  velim  cures,  (nec  tibi  essem  molestus,  si  per 
alium  hoc  agere  possem)  ut  permutetur  Athenas, 
quod  sit  in  annuum  sumtum  ei :  scilicet  Eros  nume- 
rabit :  ejus  rei  causa  Tironem  misi.  Curabis  igitur  ; 
et  ad  me,  si  quid  tibi  de  eo  videbitur,  scribcs. 


(16.)  CICERO  ATTICO  S. 

Tandem  a  Cicerone  tabellarius;  et  (mehercule) 
literae  Ttm ivwy-ivojg  scriptae :  quod  ipsum  n-poxojnjv 
aliquam  significaret :  itemque  caeteri  praeclara  scri- 
bunt.  Leonidas  tamen  retinet  suum illud  "Adhuc:" 
summis  vero  laudibus  Herodes.   Quid  quaeris  ?  vel 

verba  mihi  dari  facile  patior  in  hoc ;  meque  libenter 
praebeo  credulum.  Tu,  velim,  si  quid  tibi  est  a  Sta- 
tio  scriptum,  quod  pertineat  ad  me,  certiorem  me  fa- 
cias. 

Narro  tibi ;  haec  loca  venusta  sunt,  abdita  certe, 
et,  si  quid  scribere  velis,  ab  arbitris  libera :  sed,  nescio 
quomodo,  oixog  tyihog.  Itaque  me  referunt  pedes  in 
Tusculanum.  Et  tamen  haec  pu)7roypa<pta.  ripulae  vide- 
tur  habitura  celerem  satietatem.  Equidem  etiam  plu- 
vias  metuo,  si  u  Prognostica"  nostra  vera  sunt : 
ranae  enim  pijTooeuouo-iv.  Tu  (quaeso)  fac  sciam,  ubi 
Brutum  nostrum,  et  quo  die,  videre  possim. 


(170  CICERO  ATTICO  S. 

Duas  accepi  postridie  Idus,  alteram  eo  die  datam, 
alteram  Idibus.  Prius  igitur  superiori.  De  Bruto, 
cum  scies.  De  consulum  ficto  timore  cognoveram. 
Sica  enim,  (pihoa-Topyoj;  ille  quidem,  sed  tumultuosi- 
us,  ad  me  etiam  illam  suspicionem  pertulit.  Quid  tu 
autem  ?  to.  /ulsv  8i$o/ai  va?  nullum  enim  verbum  a  Si- 
regio.  Non  placet.  De  Plaetorio  vicino  tuo  permo- 
leste  tuli,  quemquam  prius  audisse,  quam  me.  De 
Syro  prudenter.  L.  Antonium  per  M.  fratrem,  ut 
arbitror,  facillime  deterrebis.  Antroni  vetui  (sed 
nondum  acceperas  literas),  nec  cuiquam,  nisi  L.  Fa- 
dio  aedili.  Aliter  enim  nec  caute  nec  jure  fieri  po- 
test. 

Quod  scribis  tibi  deesse  HS  C,  quae  Ciceroni  cura- 
ta  sint ;  velim  ab  Erote  quaeras,  ubi  sit  merces  insu- 
larum.  Arabioni  de  Sitio  nihil  irascor.  Ego  de  iti- 
nere,  nisi  explicato  [  A],  nihil  cogito :  quod  idem  tibi 
videri  puto.  Habes  ad  superiorem  :  nunc  audi  ad  al- 
teram. 

Tu  vero  facis,  ut  omnia,  quod  Serviliae  non  dees, 
id  est,  Bruto.  De  regina  gaudeo  te  non  laborare ; 
certe  etiam  tibi  probari.  Erotis  rationes  et  ex  Tirone 

cognovi,  et  vocavi  ipsum.  Gratissimum,  quod  polli- 
ceris,  Ciceroni  nihil  defuturum :  de  quo  mirabilia 
Messala ;  qui  Lanuvio,  rediens  ab  illis,  venit  ad  me : 
et  (mehercule)  ipsius  literae  sic  et  (ttXoaropyw;  et 
cv7rtvw;  scriptae,  ut  eas  vel  in  acroasi  audeam  legere : 
quo  magis  illi  indulgendum  puto.  De  Buciliano  Sex- 
tium  puto  non  moleste  ferre.  Ego,  si  Tiro  ad  me,  co- 
gito  in  Tusculanum.  Tu  vero,  quidquid  erit,  quod 
me  scire  par  sit,  statim. 


( 18.)  CICERO  ATTICO  S. 

Septimo  decimo  Cal.  etsi  satis  videbar  scripsisse  ad 
te,  quid  mihi  opus  esset,  et  quid  te  facere  vellem,  si 
tibi  commodum  esset ;  tamen,  cum  profectus  essem, 
et  in  lacu  navigarem,  Tironem  statui  ad  te  esse  mit- 
tendum,  ut  iis  negotiis,  quae  agerentur,  interesset : 
atque  etiam  scripsi  ad  Dolabellam,  me,  si  ei  videre- 
tur,  velle  proficisci ;  petiique  ab  eo  de  mulis  vecturae 
itineris :  et,  in  eis,  (quamquam  intelligo  te  distentissi- 
mum  esse,  qua  de  Buthrotiis,  qua  de  Bruto,  cujus 
etiam  ludorum  seorsum  curam,  etiam  administra- 
tionem  suspicor  ex  magna  parte  ad  te  pertinere)  ut 
ergo  in  ejusmodi  re,  tribues  nobis  paulum  operae : 
nec  enim  multum  opus  est.  Mihi  res  ad  caedem,  et 
eam  quidem  propinquam,  spectare  videtur.  Vides 
homines :  vides  arma :  prorsus  non  mihi  videor  esse 
tutus.  Sin  tu  aliter  sentis,  velim  ad  me  scribas  :  domi 
enim  manere,  si  recte  possum,  multo  malo. 


( 10.)  CICERO  ATTICO  S. 

Quidnam  est,  quod  audendum  amplius  de  Buthro- 
tiis  ?  stetisse  enim  te  frustra  scribis.  Quid  autem  se 
refert  Brutus  ?  Doleo  (mehercule)  te  tam  esse  de- 
tentum  :  quod  decem  hominibus  referendum  accep- 

tum„  Est  illud  quidem  spytodeg,  sedavexrov,  mihique 
gratissimum.  De  armis,  nihil  vidi  apertius.  Fugia- 
mus  igitur ;  at,  ut  ais,  coram. 

Theophanes  quid  velit,  nescio.  Scripserat  enim  ad 
me  :  cui  rescripsi,  ut  potui.  Milii  autem  scribit,  ve- 
nire  ad  me  se  velle,  ut  et  de  suis  rebus,  et  quaedam, 
quse  ad  me  pertineant.  Tuas  literas  exspecto.  Vide, 
quaeso,  ne  quid  temere  fiat. 

Statius  scripsit  ad  me,  locutum  secum  esse  Q.  Ci- 
ceronem  valde  asseveranter,  se  hasc  ferre  non  posse : 
certum  sibi  esse,  ad  Brutum  et  Cassium  transire. 
Hoc  enimvero  nunc  discere  aveo :  hoc  ego,  quid  sit, 
interpretari  non  possum.  Potest  aliquid  iratus  Anto- 
nio :  potest  gloriam  novam  quaerere :  potest  totum 
esse  G~££§ioio-fAa. :  et  nimirum  ita  est.  Sed  tamen  et 
ego  vereor,  et  pater  conturbatus  est.  Scit  enim,  quae 
ille  de  hoc :  mecum  quidem  a<Qara  olim.  Plane, 
quid  velit,  nescio.  A  Dolabella  mandata  habebo,  quae 
mihi  videbuntur,  id  est,  nihil.  Dic  mihi,  C.  Anto- 
nius  voluitne  fieri  septemvir  ?  fuit  certe  dignus.  De 
Menedemo  est,  ut  scribis.  Facies  omnia  mihi  nota. 


( 20.)  CICERO  ATTICO  S. 

Egi  gratias  Vecteno :  nihil  enim  potuit  humanius. 
Dolabellae  mandata  sint  quaelibet :  mihi  aliquid,  vel 
quod  Niciae  nuntiem.  Quis  enim  haec,  ut  scribis,  an- 
te  ?  ne  nunc  dubitare  quemquam  prudentem,  quin 
meus  discessus  desperationis  sit,  non  legationis  ? 

Quod  ais,  extrema  quaedam  jam  homines  de  re  pu- 
blica  loqui,  et  eos  quidem  viros  bonos ;  ego,  quo  die 
audivi  illum  tyrannum  in  concione  "  clarissimum 
virum "  appellari,  subdiffidere  coepi :  postea  vero 
quam  tecum  Lanuvii  vidi,  nostros  tantum  spei  ha- 
bere  ad  vivendum,  quantum  accepissent  ab  Antonio, 
desperavi.  Itaque,  mi  Attice,  fortiter  hoc  velim  acci- 
pias,  ut  ego  scribo.   Genus  illud  interitus,  quo  casu- 

rus  [es,]  foedum  duces,  et  quasi  denuntiatum  nobis 
ab  Antonio.  Ex  hac  nassa  exire  constitui,  non  ad 
fugam,  sed  ad  spem  mortis  melioris.  Haec  omnis 
culpa  Bruti. 

Pompeium  Carteiae  receptum  scribis :  jam  igitur 
contra  hunc  exercitum.  Utra  ergo  castra?  media 
enim  tollit  Antonius.  Illa  infirma,  haec  nefaria.  Pro- 
peremus  igitur :  sed  juva  me  consilio,  Brundisione, 
an  Puteolis.  Brutus  quidem  subito,  sed  sapienter. 
Uuayw  n  :  quando  enim  illum?  sed  humana  feren- 
da.  Tu  ipse  eum  videre  non  potes.  Dii  illi  mortuo, 
qui  unquam  Buthrotum !  Sed  acta  missa :  vide- 
amus,  quae  agenda  sint. 

Rationes  Erotis,  etsi  ipsum  nondum  vidi,  tamen, 
et  ex  literis  ejus,  et  ex  eo  quod  Tiro  cognovit,  prope- 
modum  cognitas  habeo.  Versuram  scribis  esse  faci- 
endam  mensium  quinque,  id  est,  ad  Cal.  Novembres, 
HS  CC  :  in  eam  diem  cadere  nummos,  quia  Quinto 
debentur.  Velim  igitur,  quoniam  Tiro  negat  tibi 
placere,  me  ejus  rei  causa  Romam  venire ;  si  te  ea 
res  nihil  offendet,  videas,  unde  nummi  sint ;  mihi 
feras  expensum.  Hoc  video  in  praesentia  opus  esse. 
Reliqua  diligentius  ex  hoc  ipso  exquiram ;  in  his, 
de  mercedibus  dotalium  praediorum  :  quae  si  fideliter 
Ciceroni  curabuntur,  quamquam  volo  laxius,  tamen 
ei  propemodum  nihil  deerit.  Equidem  video  mihi 
quoque  opus  esse  viaticum  :  sed  id  ex  praediis,  ut  ca- 
det,  ita  solvetur  :  mihi  autem  opus  est  universo  qui- 
dem.  Etsi  mihi  videtur  iste,  qui  umbras  timet,  ad 
caedem  spectare ;  tamen,  nisi  explicata  solutione,  non 
sum  discessurus.  Sitne  autem  extricata,  necne,  te- 
cum  cognoscam.  Haec  putavi  mea  manu  scribenda : 
ita-que  feci.  De  Fadio,  ut  scribis:  utique  alii  nemini. 
Rescribas  velim  hodie. 


(Kpist.)   VOL. 

Narro  tibi ;  Quintus  pater  exsultat  laetitia.  Scrip- 
sit  enim  filius,  se  idcirco  profugere  ad  Brutum  vo- 
luisse,  quod,  cum  sibi  negotium  daret  Antonius,  ut 
eum  dictatorem  efficeret,  praesidium  occuparet,  id  re- 
cusasset :  recusasse  autem  se,  ne  patris  animum  of- 
fenderet :  ex  eo  sibi  illum  hostem.  Tum  me,  inquit, 
collegi,  verens,  ne  quid  mihi  ille  iratus  tibi  noceret. 
Itaque  eum  placavi :  et  quidem  CCCC  certa,  reliqua 
in  spe.  Scribit  autem  Statius,  illum  cum  patre  habi- 
tare  velle.  Hoc  vero  mirum :  et  id  gaudet.  Ecquem 
tu  illo  certiorem  nebulonem  ? 

V>7royrji,  vestram  de  re  Cani  deliberationis  probo. 
Nihil  eram  suspicatus  de  tabulis :  ocxtpaiiv;  restitu- 
tam  arbitrabar.  Quse  differs,  ut  mecum  coram,  ex- 
spectabo.  Tabellarios,  quoad  voles,  tenebis  :  es  enim 
occupatus.  Quod  ad  Xenonem,  probe.  Quod  scribo, 
cum  absolvero.  Quinto  scripsisti,  te  ad  eum  literas  : 
nemo  attulerat. 

Tiro  negat  jam  tibi  placere  Brundisium,  et  quidem 
dicere  aliquid  de  militibus.  At  ego  jam  destinaram, 
Hydruntem  quidem.  Movebant  me  tuae  quinque 
horae :  hic  autem  quantus  nhovs !  sed  videbimus. 
Nullas  a  te  XI  Cal.  quippe  :  quid  enim  jam  novi  ? 
Cum  primum  igitur  poteris,  venies.  Ego  propero,  ne 
ante  Sextus :  quem  adventare  aiunt. 


(22.)  CICERO  ATTICO  S. 

Gratulor  nobis  Quintum  filium  exiisse :  molestus 
non  erit.  Pansam  bene  loqui  credo :  semper  enim 
conjunctum  esse  cum  Hirtio  scio :  amicissimum  Bru- 
to  et  Cassio  puto,  si  expediet ;  (sed  quando  illos  vide- 
bit  ?)  inimicum  Antonio ;  quando,  aut  cur  ?  quous- 
que  ludemur  ?  Ego  autem  scripsi  Sextum  adventare, 
non  quo  jam  adesset,  sed  quia  certe  id  ageret,  ab  ar- 

misque  nullus  discederet.  Certe,  sipergit,  bellum  pa- 
ratum  est.  Hic  autem  noster  Cytherius,  nisi  victo- 
rem,  neminem  victurum.  Quidad  haecPansa?  cum 
utro  erit,  si  bellum  erit  ?  quod  videtur  fore.  Sed  et 
haec,  et  alia,  coram :  hodie  quidem,  ut  scribis,  aut 
cras. 


(23.)  CICERO  ATTICO  S. 

Mirifice  torqueor,  sine  dolore  tamen :  sed  permulta 
mihi,  de  nostro  itinere,  in  utramque  partem  occur- 
runt.  Quousque  ?  inquies.  Quoad  erit  integrum  : 
erit  autem  usque  dum  ad  navem.  Pansa  si  rescrip- 
serit,  et  meam  tibi,  et  illius,  epistolam  mittam.  Sili- 
um  exspectabam  ;  cui  i/Tro^uvrj/xa  compositum.  Si  quid 
novi.  Ego  literas  misi  ad  Brutum  ;  cujus  de  itinere 
etiam  ex  te  velim,  si  quid  scies,  cognoscere. 


(24.)  CICERO  ATTICO  S. 

Tabellarius,  quem  ad  Brutum  miseram,  ex  itinere 
rediit  VII  Calendas.  Ei  Servilia  dixit,  eo  die  Brutum 
hora  quarta  profectum.  Sane  dolui,  meas  literas  red- 
ditas  non  esse.  Silius  ad  me  non  venerat.  Causam 
composui.  Eum  libellum  tibi  misi.  Te  quo  die  ex- 
spectem,  velim  scire. 


(25.)  CICERO  ATTICO  S. 

De  meo  itinere  variae  sententiae :  multi  enim  ad 
me,  Sed  tu  incumbe,  quaeso,  in  eam  curam  :  magna 
res  est.  Anprobas,  si  ad  Cal.  Jan.  cogitamus?  Meus 
animus  est  aequus,  sic  tamen,  ut  nihil  offensionis  sit : 
ettu  etiam  scite,  "  quo  dieolimpiaculum,"mysteria 
scilicet.  Ut  ut  sit  res,  casus  consilium  nostri  itineris 


232        AD  ATTICUM.  Lib.  XV.  2G. 

judicabit.  Dubitemus  igitur :  est  enim  hiberna  navi- 
gatio  odiosa ;  eoque  ex  te  quaesieram  mysteriorum 
diem.  Brutum,  ut  scribis,  visum  iri  a  me  puto.  Ego 
hinc  volo  pridie  Calendas. 


(26.)  CICERO  ATTICO  S. 

De  Quinti  negotio  video  a  te  omnia  facta.  Ille  ta- 
men  dolet,  dubitans,  utrum  morem  gerat  Leptae,  an 
fidem  infirmet  filio.  Inaudivi  L.  Pisonem  vefie  exire 
legatum  ^euSeyypa^w  senatus-consulto.  Velim  scire, 
quid  sit. 

Tabellarius  ille,  quem  tibi  dixeram  a  me  ad  Bru- 
tum  esse  missum  in  Anagninum,  ad  me  venit  ea 
nocte,  quae  proxima  ante  Cal.  fuit ;  literasque  ad  me 
attulit ;  in  quibus  unum  alienum  summa  sua  pru- 
dentia,  [id  est  illud,]  ut  spectem  ludos  suos.  Re- 
scripsi  scilicet,  primum,  me  jam  profectum,  ut  non 
integrum  sit ;  dein,  oltottwtoltov  esse,  me,  qui  Romam 
omnino  post  haec  arma  non  accesserim,  neque  id  tam 
periculi  mei  causa  fecerim,  quam  dignitatis,  subito 
ad  ludos  venire.  Tali  enim  tempore,  ludos  facere  illi 
honestum  est,  cui  necesse  est :  spectare,  mihi  ut  non 
est  necesse,  sic  ne  honestum  quidem  est.  Equidem 
illos  celebrari,  et  esse  quam  gratissimos,  mirabiliter 
cupio ;  idque  ita  futurum  esse  confido  :  et  tecum 
ago,  ut,  jam  ab  ipsa  commissione,  ad  me,  quemad- 
modum  accipiantur,  deinde  omnino  reliquorum  dies 
singulos  persequare.  Sed  de  ludis  hactenus. 

Reliqua  pars  epistolae  est  illa  quidem  in  utramque 
partem  :  sed  tamen  nonnullos  interdum  jacit  ignicu- 
los  viriles  :  quod  quale  tibi  videretur,  ut  posses  in- 
terpretari,  misi  ad  te  exemplum  epistolae :  quamquam 
mihi  tabellarius  noster  dixerat,  tibi  quoque  se  attu- 
lisse  literas  a  Bruto,  easque  ad  te  e  Tusculano  esse 
delatas. 

Ego  itinera  sic  composueram,  ut  Nonis  Quintili- 

bus  Puteolis  essem.  Valde  enim  festino ;  ita  tamen, 
ut,  quantum  homo  possit,  quam  cautissime  navigem. 
M.  jElium  cura  liberabis  :  is  me  paucos  specus  in 
extremo  fundo,  et  eos  quidem  subterraneos,  [servi- 
tutis  apud  se  aliquid  habituros:]  id  me  jam  nolle, 
neque  mihi  quidquam  esse  tanti ;  sed,  ut  mihi  dice- 
bas,  quam  lenissime,  potius  ut  cura,  liberetur,  quam 
ut  me  succensere  aliquid  suspicetur.  Idem  de  illo 
Tulliano  capite  libere  cum  Cascelio  loquare.  Parva 
res  est :  sed  tu  bene  attendisti :  nimis  callide  ageba- 
tur.  Ego  autem,  si  mihi  imposuisset  aliquid  (quod 
paene  fecit,  nisi  tua  malitia  affuisset),  animo  iniquo 
tulissem.  Itaque,  ut  ut  erit,  rem  impediri  malo. 
[Octavam  partem  tuli  luminarium  in  asdium  ad  stra- 
nae  memineris.]  Cui  Casrellia,  videris  mancipio  dare 
ad  eam  summam,  quae  sub  praecone  fuit  maxima :  id 
opinor  esse  CCCLXXX. 

Novi  si  quid  erit,  atque  etiam  si  quid  prospicies, 
quod  futurum  putes,  scribas  ad  me  quam  saepissime, 
velim.  Varroni,  quemadmodum  tibi  mandavi,  me- 
mineris  excusare  tarditatemliterarum  mearum.  Mun- 
dus  istuin.  M.  Ennius  quid  egerit  de  testamento  (cu- 
riosus  enim)  facias  me,  velim,  certiorem.  Ex  Arpi- 
nati,  VI  Nonas. 


(27.)  CICERO  ATTICO  S. 

Gaudeo  id  te  mihi  suadere,  quod  ego  mea  sponte 
pridie  feceram.  Nam,  cum  ad  te  VI  Non.  darem, 
eidem  tabellario  dedi  etiam  ad  Sextium,  scriptas  7ravu 
(piKoa-ropywg,  Ille  autem,  quod  Puteolos  prosequitur, 
humane ;  quod  queritur^  injuste.  Non  enim  ego  tam 
illum  exspectare,  cum  de  Cosano  rediret,  debui, 
quam  ille  aut  non  ire  ante  quam  me  vidisset,  aut 
citius  reverti.  Sciebat  enim  me  celeriter  velle  profi- 
cisci ;  seseque  ad  me  in  Tusculanum  scripserat  esse 
venturum. 

x3 

Te,  ut  a  me  discesseris,  lacrymasse,  moleste  fere- 
bam  :  quod  si  me  praesente  fecisses,  consilium  totius 
itineris  fortasse  mutassem.  Sed  illud  praeclare,  quod 
te  consolata  est  spes  brevi  tempore  congrediendi : 
quae  quidem  exspectatio  me  maxime  sustentat.  Meae 
tibi'literae  non  deerunt. 

De  Bruto,  scribam  ad  te  omnia.  Librum  tibi  cele- 
riter  mittam  "deGloria."  Excudam  aliquid'Hpa- 
xXs<Se<ov,  quod  lateat  in  thesauris  tuis.  DePlanco,  me- 
mini.  Attica  jure  queritur.  Quod  me  de  Bacchide, 
de  statuarum  coronis,  certiorem  fecisti,  valde  gratum : 
nec  quidquam  posthac,  non  modo  tantum,  sed  ne 
tantulum  quidem,  praeterieris.  Et  de  Herode  et  Met- 
tio  meminero,  et  de  omnibus,  quae  te  velle  suspi- 
cabor  modo.  O  turpem  sororis  tuae  filium  !  cum  haec 
scriberem,  adventabat  fiovhvo-et,  ccenantibus  nobis. 


( 28.)  CICERO  ATTICO  S. 

Ego,  ut  ad  te  pridie  scripseram,  Nonis  constitue- 
ram  venire  in  Tusculanum.  Ibi  igitur  quotidie  tuas 
literas  exspectabo,  et  maxime  de  ludis ;  de  quibus 
etiam  ad  Brutum  tibi  scribendum  est:  cujus  epistolae, 
quam  interpretari  ipse  vix  poteram,  exemplum  pridie 
tibi  miseram.  Atticae  meae  velim  me  ita  excuses,  ut 
omnem  culpam  in  te  transferas,  et  ei  tamen  con- 
rirmes,  me  minime  totum  amorem  eo  mecum  attu- 
lisse. 


( 29.)  CICERO  ATTICO  S. 

Bruti  ad  te  epistolam  misi.  Dii  boni,  quanta 
a[XY}-£<xvi<x  !  Cognosces,  cum  legeris.  De  celebratione 
ludorum  Bruti,  tibi  assentior.  Ad  M .  iElium  nullus 
tu  quidem  donmm,  sed  sicubi  inciderit.  De  Tulliano 
semisae,  31.  Axianum  adhibebis,  ut  scribis.   Quod 


AD  ATTICUM.  Lib.  XV.  2J).        235 

cum  Cosiano  egisti,  optime.  Quod  non  solum  mea, 
verum  etiam  tua  expedis,  gratum.  Legationem  pro- 
bari  meam,  gaudeo.  Quod  promittis,  Dii  faxint : 
quid  enim  mihi  meis  jucundius  ?  Sed  istam,  quam 
tu  excipis,  metuo.  Brutum  cum  convenero,  perscri- 
bam  omnia.  De  Planco  et  Decimo,  sane  velim. 
Sextum  scutum  abjicere  nolebam.  De  Mundo,  si 
quid  scies.  Rescripsi  ad  omnia  tua.  Nunc  nostra  ac- 
cipe. 

Quintus  filius  usque  Puteolos  (mirus  civis,  ut 
tu  Favonium,  Asinium,  dicas),  et  quidem  duas  ob 
causas,  et  ut  mecum,  et  c-neicaaQai  vult  cum  Bruto 
et  Cassio.  Sed  tu  quid  ais  ?  Scio  enim  te  familiarem 
esse  Othonum.  Ait  hic  sibi  Juliam  ferre,  constitu- 
tum  enim  esse  discidium.  Quaesivit  ex  me  pater, 
qualis  esset  fama.  Dixi,  nihil  sane  me  audisse  (ne- 
sciebam  enim,  cur  quaereret),  nisi  de  ore,  et  patre. 
Sed  quorsus?  inquam.  At  ille,  filium  velle.  Tum 
ego,  etsi  ejSSeAuTTo/^v,  tamen  negavi  putare  me  illa 
esse  vera.  2xo7ro;  (hoc  est  enim)  huic  nostro  nihil 
praebere.  Illa  autem  ou  mapa.  touto.  Ego  tamen  su- 
spicor,  hunc,  ut  solet,  hallucinari.  Sed  velim  quaeras 
(facile  autem  potes),  et  me  certiorem. 

Obsecro  te,  quid  est  hoc  ?  Signata  jam  epistola, 
Formiani,  qui  apud  me  ccenabant,  Plancum  se,  aie- 
bant,  hunc  Buthrotium,  pridie  quam  hoc  scribebam, 
id  est  IV  Nonas,  vidisse  demissum,  sine  phaleris : 
servulos  autem  dicere,  eum  et  agripetas  ejectos  a 
Buthrotiis.  Macte  !  Sed  (amabo  te)  perscribe  mihi 
totum  negotium. 

Male  affecta  oppressaque  civitate  armis  Antonii, 
reique  publicae  salute  desperata,  quod  adhuc  C.  Cae- 
sare  vivente  cogitaverat,  iter  in  Graeciam  Cicero  est 
ingressus,  re  tamen  prius  lente  deliberata,  quod  et 
futuris  de  se  horninum  sermonibus  moveretur,  et 
aogre  a  suis  villulis  Italiaque  avelleretur.  Ergo  Pu- 
teolos  primum  progressus,  inque  Neside  Brutum 
allocutus  (classem  una  cum  Cassio  parantem,  qua. 
ille  in  Macedoniam,  hic  in  Syriam,  navigarent), 
Calendis  Sextilibus  Rhegio  conscendens,  venit  Syra- 
cusas.  Unde  cum  transmittere  vellet  in  Graeciam,  bis- 
que  ad  Leucopetram,  quod  est  agri  Rhegini  pro- 
montorium,  Austro  rejectus  esset,  profectionis  con- 
silium  abjecit;  eoque  magis,  quod  boni  quidam 
nuntii  eo  Roma  venerant,  fore  ut  Antonius  esset  in 
potestate  senatus,  senatores  in  Urbem  redirent,  res 
conveniret.  Hac  igitur  spe  commotus,  Romam  red- 
iit ;  urbemque  ingressus  est  Calendis  Septembris  ; 

et  IV  Nonas,  hoc  est,  postridie  Calendas,  ut  scribitur 
Philipp.  V,  eam  dixit  orationem,  quae  est  in  Anto- 
nium  prima.  Fuit  deinde  partim  Romae,  partim  in 
suis  praediis  :  quae  omnia  commemorantur  sex  pri- 
mis  epistolis.  Reliquae  scriptae  sunt  incertis  quidem 
diebus  magna  ex  parte ;  omnes  tamen  ante  Calend. 
Jan.  quo  toto  tempore  haec  gesta  fuisse  traduntur. 
Cum  M.  Antonius  et  Octavianus  occultis  potius  odiis 
inter  se,  quam  aperta  vi,  certarent,  alterque  alte- 
rum  insidiis  praevertere  conaretur ;  Antonius  ante 
diem  VII  Id.  Oct.  Brundisium  venit,  profectus  ob- 
viam  legionibus  Macedonicis  quatuor,  ut  eas  sibi 
pecunia  conciliaret:  quas  tamen,  quod  quidam  ab 
Octaviano  praemissi  multo  plus  obtulerant,  attrahere 
ad  se  non  potuit.  Itaque  et  Martia  et  Decima  illum 
postea  deseruerunt,  et  ad  Octavianum  transierunt : 
qui  item  Octavianus  eo  ipso  tempore,  quo  Antonius 
Brundisii  fuit,  ipse  in  Campaniam  pergens,  mag- 
num  veteranorum  numerum,  ingenti  spe,  ingentique 
pecunia,  cepit,  nimirum  denariis  (ut  Cicero  ait) 
CCCC.  Idque  initium  fuit  armorum  inter  ipsos, 
cum  antea  neque  bellum  gererent,  neque  pacem  ha- 
berent.  Et  hoc  tempus  lllud  fuit,  cum  Cicero  ab 
Octaviano,  per  speciem  capessendae  rei  publicae,  in 
Antonium  sollicitatus  est ;  nihil  se,  nisi  de  illius 
consilio,  nec  nisi  per  senatum,  facturum  pollicente. 
Scriptae  sunt  omnes,  Antonio  et  Dolabella  Coss.  ex 
a.  d.  VII.  Id.  Quint.  ad  Nonas  circiter  Decembres. 
Atque  his  quidem  multa  alia  continentur,  sed  vel 
domestica,  vel  huc  pertinentia. 


( 1.)  CICERO  ATTICO  S. 

Nonis  Quint.  veni  in  Puteolanum.  Postridie,  iens 
ad  Brutum  in  Nesidem,  haec  scripsi.  Sed  eo  die, 
quo   veneram,   ccenanti  Eros   tuas  literas.  Itane  ? 


238        AD  ATTICUM.  Lib.  XVI.  1. 

Nonis  "  Juliis  P*  Dii  ( hercule)  istis !  Sed  stoma- 
chari  totum  diem  licet.  Quidquamne  turpius,  quam 
Bruto,  "  Juliis  V  Redeo  ad  meum  igitur,  «t< 
ewpev  ?  Nihil  vidi.  Sed  quid  est,  quaeso,  quod  agri- 
petas  Buthroti  concisos  audio  ?  quid  autem  Plancus 
tam  cursim  (ita  enim  audiebam)  diem  et  noctem  ? 
Sane  cupio  scire,  quid  sit. 

Meam  profectionem  laudari  gaudeo :  videndum 
est,  ut  mansio  laudetur.  Dymaeos,  agro  pulsos,  ma- 
re  infestum  habere,  nil  mirum.  Ev  6^o7rXo/a  Bruti 
videtur  aliquid  praesidii  esse  :  sed  (opinor)  minuta 
navigia.  Sed  jam  sciam  ;  et  ad  te  cras. 

De  Ventidio,  7rawxov  puto.  De  Sexto,  pro  certo 
habebatur,  haud  arma.  Quod  si  verum  est,  sine 
bello  civili  video  serviendum.  Quid  ergo  ?  Calendis 
Januariis,  in  Pansa.  spes  ?  Xripog  TroXuf,  in  vino,  et 
in  somno  istorum.  De  CCX,  optime  Ciceronis  ra- 
tiones  explicentur.  Ovius  enim  recens  :  is  multa, 
quae  vellem  :  in  his  ne  hoc  quidem  malum,  in  man- 
datis,  abunde  HS  LXXII  satis  esse,  affatim  pror- 
sus  ;  sed  Xenonem  perexigue  et  yKiay^pwg  praebere. 
Quo  plus  permutasti,  quam  ad  fructum  insularum, 
id  ille  annus  habeat,  in  quem  itineris  sumtus  acces- 
sit.  Hinc  ex  Calend.  April.  ad  HS  LXXX  accom- 
modetur ;  nunc  enim  insulae  tantum.  Videndum 
enim  est,  quid,  cum  Romae  erit.  Non  enim  puto 
socrum  illam  ferendam.  Pindaro  de  Cumano  nega- 
ram.  Nunc,  cujus  rei  causa  tabellarium  miserim, 
accipe. 

Quintus  filius  mihi  pollicetur  se  Catonem.  Egit 
autem  et  pater,  et  filius,  ut  tibi  sponderem  ;  sed  ita, 
ut  tum  crederes,  cum  ipse  cognosses.  Huic  ego  lite- 
ras  ipsius  arbitratu  dabo  :  eae  te  ne  moverint :  has 
scripsi  in  eam  partem,  ne  me  motum  putares.  Dii 
faxint,  ut  faciat  ea,  quae  promittit !  commune  enim 

gaudium.  Sed  ego Nihil  dico  amplius.  Is  hinc 

VI  idus  :  ait  enim  attributionem  in  Idus,  se  autem 

urgeri  acriter.  Tu,  ex  meis  literis,  quo  modo  re- 
spondeas,  moderabere.  Plura,  cum  et  Brutum  vide- 
ro,  et  Erotem  remittam. 

Atticae  meae  excusationem  accipio,  eamque  amo 
plurimum  :  cui,  et  Piliae,  salutem. 


( 2.)  CICERO  ATTICO  S. 

Sexto  Idus,  duas  epistolas  accepi,  unam  a  meo 
tabellario,  alteram  a  Bruti.  De  Buthrotiis  longe  alia 
fema  in  his  locis  fuerat :  sed,  cum  aliis  multis,  hoc 
ferendum.  Erotem  remisi  citius  quam  constitueram, 
ut  esset,  qui  Hortensio ;  et  quia  equitibus  quidem 
ait  se  Idibus  constituisse.  Hortensius  vero  impuden- 
ter.  Nihil  enim  debetur  ei,  nisi  ex  tertia  pensione, 
quae  est  Cal.  Sext.  ex  qua  pensione  ipsa  major  pars 
est  ei  soluta  aliquanto  ante  diem.  Sed  hasc  Eros  vi- 
debit  Idibus. 

De  Publilio  autem,  quod  perscribi  oportet,  mo- 
ram  non  puto  esse  faciendam.  Sed,  cum  videas, 
quantum  de  jure  nostro  decesserimus,  qui  de  resi- 
duis  CCCC  HS  CC  praesentia  solverimus,  reliqua 
rescribamus  ;  loqui  cum  eo,  si  videbitur,  poteris,  eum 
commodum  nostrum  exspectare  debere,  cum  tanta 
sit  a  nobis  jactura  facta  juris.  Sed,  amabo  te,  mi  At- 
tice.  (videsne,  quam  blande  ?)  omnia  nostra,  quoad 
eris  Romae,  ita  regito,  gubernato,  ut  nihil  a  me  ex- 
spectes.  Quamquam  enim  reliqua  satis  apta  sunt  ad 
solvendum ;  tamen  fit  saepe,  ut  ii,  qui  debent,  non 
respondeant  ad  tempus.  Si  quid  ejusmodi  acciderit, 
ne  quid  tibi  sit  fama  mea  potius.  Non  modo  versura, 
verum  etiam  venditione,  si  ita  res  coget,  nos  vindi- 
cabis. 

Bruto  tuae  literae  gratae  erant.  Fui  enim  apud  il- 
lum  multas  horas  in  Neside,  cum  paulo  ante  tuas 
literas  accepissem.  Delectari  mihi  Tereo  videbatur, 
et  habere  majorem  Accio,  quam  Antonio,  gratiam. 

Mihi  autem,  quo  laetiora  sunt,  eo  plus  stomachi  et 
molestiae  est,  populum  Romanum  manus  suas  non 
in  defendenda  republica,  sed  in  plaudendo,  consu- 
mere.  Mihi  quidem  videntur  istorum  animi  incendi 
etiam  ad  repraesentandam  improbitatem  suam.  Sed 
tamen,  "  dummodo  doleat  aliquid,  doleat  quidlibet." 

Consilium  meum  quod  ais  quotidie  magis  laudari, 
non  moleste  fero  ;  exspectabamque,  si  quid  de  eo  ad 
me  scriberes.  Ego  enim  in  varios  sermones  incide- 
bam.  Quin  etiam  idcirco  trahebam,  ut  quam  diutis- 
sime  integrum  esset.  Sed,  quoniam  furcilla  extrudi- 
mur,  Brundisium  cogito.  Facilior  enim  et  explora- 
tior  devitatio  legionum  fore  videtur,  quam  piratarum, 
qui  apparere  dicuntur. 

Sextius  VI  Idus  exspectabatur  ;  sed  non  venerat, 
quod  sciam.  Cassius  cum  classicula  sua  venerat.  Ego, 
cum  eum  vidissem,  V  Cal.  in  Pompeianum  cogita- 
bam,  inde  yEculanum  ;  nosti  reliqua.  De  Tutia  ita 
putaram.  De  iEbutio,  non  credo  :  nec  tamen  curo 
plus,  quam  tu. 

Planco  et  Oppio  scripsi  equidem,  quoniam  roga- 
ras :  sed,  si  tibi  videbitur,  ne  necesse  habueris  red- 
dere.  Cum  enim  tua  causa  fecerint  omnia,  vereor,  ne 
meas  literas  supervacaneas  arbitrentur.  Oppio  qui- 
dem  utique,  quem  tibi  amicissimum  cognovi.  Verum, 
ut  voles. 

Tu,  quoniam  scribis  hiematurum  te  in  Epiro,  fe- 
ceris  mihi  gratum,  si  ante  eo  veneris,  quam  mihi  in 
Italiam,  te  auctore,  veniendum  sit.  Literas  ad  me 
quam  saepissime,  sed,  de  rebus  minus  necessariis, 
aliquem  nactus :  sin  autem  erit  quid  majus,  domo 
mittito.  'Hpxxkettisiov,  si  Brundisium  salvi, adoriemur. 
"  De  Gloria"  misi  tibi ;  custodies  igitur,  ut  soles : 
[sed  notent  eclogarii;]  quos  Salvius,  bonos  audito- 
res  nactus,  in  convivio  duntaxat,  legat.  Mihi  valde 
placent :  mallem,  tibi.  Etiam  atque  etiam  vale. 

Tu  vero  sapienter  (nunc  demum  enim  rescribo  his 
literis,  quas  mihi  misisti,  convento  Antonio  Tiburi) 
sapienter  igitur,  quod  manus  dedisti,  quodque  etiam 
ultro  gratias  egisti.  Certe  enim,  ut  scribis,  deseremur 
potius  a  republica,  quam  a  re  familiari ;  quod  vero 
scribis  te  magis  et  magis  delectari,  "  O  Tite,  si  quid 
ego  " addis  mihi  scribendi  alacritatem. 

Quod  Erotem  non  sine  munusculo  exspectare  di- 
cis ;  gaudeo,  non  fefellisse  eam  rem  opinionem  tuam  : 
sed  tamen  idem  cruvray/xa  misi  ad  te  retractatius,  et 
quidem  ocp^eTV7rov  ipsum,  crebris  locis  inculcatum  et 
refectum.  Hunc  tu,  tralatum  in  macrocolum,  lege 
arcano  convivis  tuis :  sed,  si  me  amas,  hilaris  etbene 
acceptis,  ne  in  me  stomachum  erumpant,  cum  sint 
tibi  irati. 

De  Cicerone,  velim  ita  sit,  ut  audimus.  De  Xe- 
none,  coram  cognoscam  :  quamquam  nihil  ab  eo 
arbitror  neque  indiligenter  neque  illiberaliter.  De 
Herode,  faciam,  ut  mandas  :  et  ea,  quae  scribis,  ex 
Saufeio  et  e  Xenone  cognoscam. 

De  Quinto  filio,  gaudeo  tibi  meas  literas  prius  a 
tabellario  meo,  quam  ab  ipso,  redditas :  quamquam 
te  nihil  fefelhsset.  Verumtamen.  Sed  exspecto,  quid 
ille  tecum,  quid  tu  vicissim :  nec  dubito,  quin  suo 
more  uterque.  Sed  eas  literas  Curium  mihi  spero  red- 
diturum ;  qui  quidem  etsi  per  se  est  amabilis,  a  me- 
que  diligitur ;  tamen  accedit  magnus  cumulus  com- 
mendationis  tuae. 

Literis  tuis  satis  responsum  est :  nunc  audi,  quod, 
etsi  intelligo  scribi  necesse  non  esse,  scribo  tamen. 
Multa  me  movent  in  discessu,  in  primis  (mehercule) 
quod  disjungor  a  te.  Movet  etiam  navigationis  labor, 
alienus  non  ab  aetate  solum  nostra,  verum  etiam  a  dig- 
nitate ;  tempusque  discessus  subabsurdum.  Relin- 
quimus  enim  pacem,  ut  ad  bellum  revertamur ;  quod- 
que  temporis  in  praediolis  nostris,  et  belle  aedificatis 

(Ejrist)   VOT..  III,  Y 

et  satis  amccnis,  consumi  potuit,  in  peregrinatione 
consumimus.  Consolantur  haec  :  aut  proderimus  ali- 
quid  Ciceroni ;  aut,  quantum  profici  possit,  judica- 
bimus.  Deinde  tu  jam  (ut  spero,  et  ut  promittis) 
aderis  :  quod  quidem  si  acciderit,  omnia  nobis  erunt 
meliora.  Maxime  autem  me  angit  ratio  reliquorum 
meorum ;  quae  quamquam  explicata  sunt ;  tamen, 
quod  et  Dolabellae  nomen  in  iis  est,  et  attributione 
mihi  nomina  ignota,  conturbor ;  nec  me  ulla  res  ma- 
gis  angit  ex  omnibus.  Itaque  non  mihi  videor  er- 
rasse,  quod  ad  Balbum  scripsi  apertius,  ut,  si  quid 
tale  accidisset,  ut  non  concurrerent  nomina,  subveni- 
ret ;  meque  tibi  etiam  mandasse,  ut,  si  quid  ejusmo- 
di  accidisset,  cum  eo  communicares :  quod  facies, 
si  tibi  videbitur,  eoque  magis,  si  proficisceris  in  Epi- 
rum. 

Haec  ego  conscendens  e  Pompeiano  tribus  actuari- 
olis,  decem  scalmis.  Brutus  erat  in  Neside  etiam 
nunc,  Neapoli  Cassius.  Ecquid  amas  Deiotarum,  et 
non  amas  Hieram  ?  qui,  ut  Blesamius  venit  ad  me, 
cum  ei  praescriptum  esset,  ne  quid  sine  Sexti  nostri 
sententia  ageret ;  neque  ad  illum,  neque  ad  quem- 
quam  nostrum,  retulit. 

Atticam  nostram  cupio  absentem  suaviari :  ita 
mihi  dulcis  salus  visa  est,  per  te  missa  ab  illa.  Re- 
feres  igitur  ei  plurimam ;  itemque  Piliae  dicas,  ve- 
lim. 


(  4.)  CICERO  ATTICO  S. 

Ita  ut  heri  tibi  narravi,  vel  fortasse  hodie,  (Quin- 
tus  enim  altero  die  se  aiebat)  in  Nesida  VIII  Idus. 
lbi  Brutus.  Quam  ille  doluit  de  Nonis  "  Juliis  /" 
mirifice  est  conturbatus.  Itaque  sese  scripturum  aie- 
bat,  ut  venationem  etiam,  quae  postridie  ludos  Apol- 
linares  futura  est,  proscriberent  "  III  Idus  Quinti- 
les."   Libo  intervenit :  is  Philonem,  Pompeii  liber- 

tum,  et  Hilarum,  suum,  venisse  a  Sexto  cum  literis 
ad  consules,  sive  quo  alio  nomine  sunt.  Earum  ex- 
emplum  nobis  legit,  [si  quid]  videretur.  Pauca  7rapa 
ktfyv :  caeteroqui,  et  satis  graviter,  et  non  contuma- 
citer.  Tantum  addi  placuit,  quod  erat  "  Coss."  so- 
lum,  ut  esset,  "  Praett.  tribb.  pleb.  senatui;"  neilli 
non  proferrent  eas,  quae  ad  ipsos  missse  essent. 

Sextum  autem  nuntiant  cum  una,  solum  legione 
fuisse  Carthagine  :  eique,  eo  ipso  die  quo  oppidum 
Boream  cepisset,  nuntiatum  esse  de  Caesare :  capto 
oppido,  miram  laetitiam  commutationemque  animo- 
rum,  concursumque  undique :  sed  illum  ad  sex  le- 
giones,  quas  in  ulteriore  reliquisset,  revertisse.  Ad 
ipsum  autem  Libonem  scripsit,  nihil  esse,  nisi  ad  la- 
rem  suum  liceret.  Summa  postulatorum,  ut  omnes 
exercitus  dimittantur,  qui  ubique  sint.  Haec  fere 
de  Sexto. 

De  Buthrotiis  undique  quaerens,  nihil  reperiebam. 
Alii,  concisos  agripetas ;  alii,  Plancum,  acceptis 
nummis,  relictis  iilis,  aufugisse.  Itaque  non  video 
sciturum  me,  quid  ejus  sit,  ni  statim  aliquid  litera- 
rum. 

Iter  illud  Brundisium,  de  quo  dubitabam,  subla- 
tum  videtur :  legiones  enim  adventare  dicuntur. 
Haec  autem  navigatio  habet  quasdam  suspiciones  pe- 
riculi :  itaque  constituebam  uti  b{xo7r\oia..  Paratio- 
rem  offendi  Brutum,  quam  audiebam.  Nam  et  ipse 
Domitius  bona  plane  habet  dicrota :  suntque  navigia 
praeterea  luculenta  Sextii,  Buciliani,  caeterorum :  nam 
Cassii  classem,  quae  plane  bella  est,  non  numero  ul- 
tra  fretum.  Illud  est  mihi  submolestum,  quod  parum 
Brutus  properare  videtur.  Primum  confectorum  lu- 
dorum  nuntios  exspectat :  deinde,  quantum  intelligo, 
tarde  est  navigaturus,  consistens  in  locis  pluribus. 
Tamen  arbitror  esse  commodius  tarde  navigare,  quam 
omnino  non  navigare :  et,  si,  cum  processerimus,  ex- 
ploratiora  videbuntur,  Etesiis  utemur. 

Tuas  jam  literas  Brutus  exspectabat :  cui  quidem 
ego  non  novum  attuleram  de  "  Tereo"  Attii ;  ille 
"  Brutum"  putabat.  Sed  tamen  rumoris  nescio  quid 
afflaverat,  commissione  Graecorum,  frequentiam  non 
fuisse  :  quod  quidem  me  minime  fefellit :  scis  enim, 
quid  ego  de  Graecis  ludis  existimem. 

Nunc  audi,  quod  pluris  est,  quam  omnia.  Quin- 
tus  fuit  mecum  dies  complures  ;  et,  si  ego  cuperem, 
ille  vel  plures  fuisset :  sed,  quantum  fuit,  incredibile 
est,  quam  me  in  omni  genere  delectarit :  in  eoque 
maxime,  in  quo  minime  satisfaciebat.  Sic  enim  com- 
mutatus  est  totus  et  scriptis  meis  quibusdam  quae  in 
manibus  habebam,  et  assiduitate  orationis,  et  prae- 
ceptis,  ut  tali  animo  in  rempublicam,  quali  nos  volu- 
mus,  futums  sit.  Hoc  cum  mihi  non  modo  confirmas- 
set,  sed  etiam  persuasisset ;  egit  mecum  accurate 
multis  verbis,  tibi  ut  sponderem,  se  dignum  et  te  et 
nobis  futurum :  neque  se  postulare,  ut  statim  crede- 
res  ;  sed,  cum  ipse  perspexisses,  tum  ut  se  amares. 
Quod  nisi  fidem  mihi  fecisset,  judicassemque  hoc, 
quod  dico,  firmum  fore ;  non  fecissem  id,  quod  dic- 
turus  sum.  Duxi  enim  mecum  adolescentem  ad  Bru- 
tum.  Sic  ei  probatum  est,  quod  ad  te  scribo,  ut  ipse 
crediderit,  me  sponsorem  accipere  noluerit ;  eumque 
laudans,  amicissime  mentionem  tui  fecerit;  com- 
plexus  osculatusque  dimiserit.  Quamobrem,  etsi 
magis  est,  quod  gratuler  tibi,  quam  quod  te  ro- 
gem ;  tamen  etiam  rogo,  ut,  si  quae  minus  antea, 
propter  infirmitatem  aetatis,  constanter  ab  eo  fieri 
videbantur,  ea  judices  illum  abjecisse ;  mihique  cre- 
das,  multum  allaturam,  vel  plurimum  potius,  ad  il- 
lius  judicium  confirmandum,  auctoritatem  tuam. 
Bruto  cum  saepe  injecissem  de  o^oTrXo/a,  non  perinde, 
atque  ego  putaram,  arripere  visus  est.  Existimabam 
fj.ETeu>poTepov  esse :  et  (hercule)  erat,  et  maxime  de 
ludis.    At  mihi,  cum  ad  villam  redissem,  Cn.  Luc- 

ceius,  qui  multum  utitur  Bruto,  narravit,  illum  valde 
morari,  non  tergiversantem,  sed  exspectantem,  si  qui 
forte  casus.  Itaque  dubito,  an  Venusiam  tendam,  et 
ibi  exspectem  de  legionibus :  si  aberunt  (ut  quidam 
arbitrantur),  Hydruntem  :  si  neutrum  erit  ao-tpaXe?, 
eodem  revertar.  Jocari  me  putas  ?  Moriar,  si  quis- 
quam  me  tenet,  praeter  te.  Etenim  circumspice  :  sed 
ante  erubesco. 

O  dies  in  auspiciis  Lepidi  lepide  descriptos,  et 
apte  ad  consilium  reditds  nostri ;  Magna  po7rrj  ad 
proficiscendum  tuis  literis.  Atque  utinam  te  illic ! 
JSed,  ut  conducere  putabis. 

Nepotis  epistolam  exspecto.  Cupidus  ille  meorum  ? 
qui  ea,  quibus  maxime  yavpiw,  legenda  non  putet  ? 
et  ais,  yaer'  afxv/xova.  Tu  vero  a/mv/ixwv :  ille  quidem 
ajufcpoTQS. 

Mearum  epistolarum  nulla  est  crwayojyrj :  sed  ha. 
bet  Tiro  instar  septuaginta  :  et  quidem  sunt  a  te 
quaedam  sumendae.  Eas  ego,  oportet,  perspiciam, 
corrigam :  tum  denique  edentur. 


(6.)  CICERO  ATTICO  S. 

Ego  adhuc  (perveni  enim  Vibonem  ad  Sicam)  ma- 
gis  commode  quam  strenue  navigavi:  remis  enim 
magnam  partem  :  prodromi  nulli.  Illud  satis  oppor- 
tune  :  duo  sinus  fuerunt,  quos  transmitti  oporteret, 
Paestanus  et  Vibonensis  :  utrumque  pedibus  aequis 
transmisimus.  Veni  igitur  ad  Sicam  octavo  die  e 
Pompeiano,  cum  unum  diem  Veliae  constitissem  : 
ubi  quidem  fui  sane  libenter  apud  Thalnam  nos- 
trum :  nec  potui  accipi  (illo  absente  praesertim)  libe- 
ralius.  IX  Cal.  igitur  ad  Sicam ;  ibi  tamquam  do- 
mi  meae  scilicet :  itaque  obduxi  posterum  diem.  Sed 
putabam,  cum  Rhegium  venissem,  fore,  ut  illic,  80- 
A/^01/  wKoov  opfxaivovres,  cogitaremus,  corbitane  Patras, 
an  actuariolis  ad   Leucopetram  Tarentinorum,  at- 

y3 

que  inde  Corcyram  :  et,  si  oneraria,  statimne  freto, 
an  Syracusis.  Hac  super  re  scribam  ad  te  Rhegio. 

Mehercule,  mi  Attice,  saepe  mecum,  rj  Bsvp'  6$o; 
a-oi  rt  dwxTou ;  cur  ego  tecum  non  sum  ?  cur,  oceL. 
los  ltaliae,  villulas  meas  non  video  ?  Sed  id  satis  su- 
perque,  tecum  me  non  esse  :  quid  fugientem  ?  peri- 
culumne  ?  id  nunc  quidem,  nisi  fallor,  nullum  est : 
ad  ipsum  enim  revocat  me  auctoritas  tua:  scribis 
enim,  in  ccelum  ferri  profectionem  meam,  sed  ita,  si 
ante  Cal.  Jan.  redeam :  quod  quidem  certe  enitar. 
Malo  enim  vel  cum  timore  domi  esse,  quam  sine  ti- 
more  Athenis  tuis.  Sed  tamen  prospice,  quo  ista  ver- 
gant :  mihique  aut  scribe,  aut  (quod  multo  malim) 
affer  ipse.  Haec  hactenus. 

Illud,  velim,  in  bonam  partem  accipias,  me  agere 
tecum,  quod  tibi  majori  curae  sciam  esse,  quam  ipsi 
mihi.  Nomina  mea  (per  Deos  !)  expedi,  exsolve. 
Belle  reliqua  reliqui :  sed  opus  est  diligentia,  cohae- 
redibus  pro  Cluviano  Cal.  Sext.  persolutum  ut  sit. 
Cum  Publilio  quo  modo  agendum  sit,  videbis.  Non 
debet  urgere,  quoniam  jure  non  utimur ;  sed  tamen 
ei  quoque  satisfieri  plane  volo.  Terentiae  vero,  quid 
ego  dicam  ?  etiam  ante  diem,  si  potes.  Quin  si  (ut 
spero)  celeriter  in  Epirum  ;  hoc,  quod  satisdato  de~ 
beo,  peto  a  te,  ut  ante  provideas,  planeque  expedias, 
et  solutum  relinquas.  Sed  de  his  satis ;  metuoque,  ne 
tu  nimium  putes.  Nunc  negligentiam  meam  cognosce. 

"  De  Gloria"  librum  ad  te  misi :  at  in  eo  prooe- 
mium  id  est,  quod  in  Academico  tertio.  Id  evenit  ob 
eam  rem,  quod  habeo  volumen  prooemiorum  :  ex 
eo  eligere  soleo,  cum  aliquod  cuyypa^ua  institui.  Ita- 
que  jam  in  Tusculano,  qui  non  meminissem  me 
abusum  isto  procemio,  conjeci  id  in  eum  librum, 
quem  tibi  misi.  Cum  autem  in  navi  legerem  Acade- 
micos,  agnovi  erratum  meum.  Itaque  statim  novum 
procemium  exaravi;  tibi  misi.  Tu  illud  desecabis, 
hoc  agglutinabis.  Piliae  salutem  dices,  et  Atticse,  de- 
liciis  atque  amoribus  meis. 

Octavo  Id.  Sextil  cum,  a  Leucopetra  profectus, 
(inde  enim  transmittebam)  stadia  circiter  CCC  proces- 
sissem,  rejectus  sum  Austro  vehementi  ad  eamdem 
Leucopetram.  Ibi  cum  ventum  exspectarem  (erat 
enim  Villa  Valerii  nostri,  ut  familiariter  essem,  et  li- 
benter),  Rhegini  quidam,  illustres  homines,  eo  vene- 
runt,  Roma  sane  recentes  ;  in  iis  Bruti  nostri  hospes, 
qui  Brutum  Neapoli  reliquisset.  Haec  afferebant, 
edictum  Bruti  et  Cassii ;  et  fore  frequentem  sena- 
tum  Calendis :  a  Bruto  et  Cassio  literas  missas  ad 
consulares  et  praetorios;  ut  adessent,  rogare.  Sum- 
mam  spem  nuntiabant,  fore,  ut  Antonius  cederet, 
res  conveniret,  nostri  Romam  redirent,  Addebant 
etiam,  me  desiderari,  subaccusari.  Quae  cum  audis- 
sem,  sine  ulla  dubitatione  abjeci  consilium  profec- 
tionis,  quo  (mehercule)  ne  antea  quidem  delectabar. 

Lectis  vero  tuis  literis,  admiratus  equidem  sum, 
te  tam  vehementer  sententiam  commutasse ;  sed,  non 
sine  causa,  arbitrabar.  Etsi,  quamvis  non  fueris  sua- 
sor  et  impulsor  profectionis  meae,  approbator  certe 
fuisti,  dummodo  Cal.  Jan.  Romae  essem.  Ita  fiebat, 
ut,  dum  minus  periculi  videretur,  abessem,  in  flam- 
mam  ipsam  venirem. 

Sedhaec,  etiamsi  non  prudenter,  tamen  ave^gojTa 
sunt ;  primum,  quod  de  mea  sententia  acta  sunt ; 
deinde,  etiamsi  te  auctore,  quid  debet,  qui  consi- 
lium  dat,  praestare,  praeter  fidem  ?  Illud  admirari  sa- 
tis  non  potui,  quod  scripsisti  his  verbis  :  M  Veni  igi- 
tur  tu,  qui  evSuva.crioiv :  veni :  relinquis  patriam  ?" 
An  ego  relinquebam,  aut  tibi  tum  relinquere  vide- 
bar  ?  Tu  id  non  modo  non  prohibebas,  verum  etiam 
approbabas. 

Graviora  quae  restant.  "  Velim  o^oA/ov  aliquod 
elimes  ad  me,  oportuisse  te  istuc  facere."  Itane,  mi 
Attice  ?  defensione  eget  meum  factum,  praesertim 
apud  te,  qui  id  mirabiliter  approbasti  ?   Ego  vero 

istura  aTroKoyia-fxov  a-mroL^ofxai^  sedadeorum  aliquem, 
quibus  invitis  et  dissuadentibus  profectus  sum.  Etsi 
quid  jam  opus  est  trypKi^  ?  Si  perseverassem,  opus 
fuisset.  At  hoc  ipsum  non  constanter.  Nemo  doctus 
unquam  (multa  autem  de  hoc  genere  scripta  sunt) 
mutationem  consilii,  inconstantiam  dixit  esse. 

Deinceps  igitur  haec.  "  Nam,  si  a  Phaedro  nostro, 
expedita  excusatio  esset :  nunc  quid  respondemus  ?" 
Ergo  id  erat  meum  factum,  quod  Catoni  probare 
non  possem,  flagitii  scilicet  plenum  et  dedecoris  ?  Uti- 
nam  a  primo  ita  tibi  esset  visum  !  tu  mihi,  sicut  esse 
soles,  fuisses  Cato. 

Extremum  illud  vel  rnolestissimum  :  "  Nam  Bru- 
tus  noster  silet :"  hoc  est,  non  audet  hominem  id  aeta- 
tis  monere.  Aliud  nihil  habeo,  quod  ex  iis  a  te  ver- 
bis  significari  putem :  et  (hercule)  ita  est.  Nam, 
XVI  Cal.  Sept.  cum  venissem  Veliam,  Brutus  au- 
divit :  erat  enim  cum  suis  navibus  apud  Haletem 
fluvium,  citra  Veliam  millia  passuum  III.  Pedibus 
ad  me  statim.  Dii  immortales  !  quam  valde  ille  red- 
itu,  vel  potius  reversione  mea,  laetatus,  effudit  illa 
omnia,  quas  tacuerat !  ut  recordarer  illud  tuum, 
"  nam  Brutus  noster  silet."  Maxime  autem  dolebat, 
me  Cal.  Sext.  in  senatu  non  fuisse.  Pisonem  ferebat 
in  ccelum:  se  autemlaetari,quod  effugissem  duasmax- 
imas  vituperationes :  unam,  quam  itinere  faciendo  me 
intelligebam  suscipere,  desperationis  ac  relictionis  rei- 
publicae :  flentes  mecum  vulgo  querebantur,  quibus 
de  meo  celeri  reditu  non  probabam  :  alteram,  de  qua 
Brutus,  et  qui  una  erant,  (multi  autem  erant)  laeta- 
bantur,  quod  eam  vituperationem  effugissem,  me  ex- 
istimari  ad  Olympia.  Hoc  vero  nihil  turpius,  quo- 
vis  reipublicae  tempore ;  sed,  hoc,  ava7roAoyrjToy.  Ego 
vero  Austro  gratias  miras,  qui  me  a  tanta  infamia 
averterit. 

Reversionis  has  speciosas  causas  habes,  justas  il- 
las  quidem,  et  magnas ;  sed  nulla  justior,  quam 
quod  tu  idem  aliis  literis  :  "  Provide,  si  cui  quid  de- 

betur,  ut  sit  undc  par  pari  respondeatur :  mirifica 
enim  lur^p^artoi.  est  propter  metum  armorum."  In 
ireto  medio  hanc  epistolam  legi,  ut,  quid  possem  pro- 
videre,  in  mentem  mihi  non  veniret,  nisi  ut  praesens 
me  ipse  defenderem.  Sed  haec  hactenus  :  reliqua  co- 
ram. 

Antonii  edictum  legi  a  Bruto,  et  horum  contra, 
scriptum  praeclare.  Sed  quid  ista  edicta  valeant,  aut 
quo  spectent,  plane  non  video  :  nec  ego  nunc  (ut 
Brutus  censebat)istuc  ad  rempublicam  capessendam 
venio.  Quid  enim  fieri  potest?  num  quis  Pisoni  est 
assensus  ?  num  rediit  ipse  postridie  ?  Sed  abesse 
hanc  aetatem  longe  a  sepulcro  negant  oportere.  Sed 
(obsecro  te)  quid  est  quod  audivi  de  Bruto  ?  Piliam 
neip<x'£e a%ou  7r<xpoi\v<Tet,  te  scripsisse  aiebat.  Valde 
sum  commotus  ;  etsi  idem,  te  scribere,  sperare  me- 
lius.  Ita  plane  velim.  Ei  dicas  plurimam  salutem, 
et  suavissimae  Atticae.  Haec  scripsi  navigans,  cum 
Pompeianum  accederem,  XIV  Calendas. 


( 8.)  CICERO  ATTICO  S. 

Cum  sciam,  quo  die  venturus  sim,  faciam,  ut 
scias.  Impedimenta  exspectanda  sunt,  quae  Anagnia. 
veniunt ;  et  famiiia  aegra  est.  Calendis,  vesperi,  lite- 
rae  mihi  ab  Octaviano.  Magna  molitur.  Veteranos, 
quiqui  Casilini  et  Calatiae  sunt,  perduxit  ad  suam 
sententiam :  nec  mirum :  quingenos  denarios  dat. 
Cogitat  reliquas  colonias  obire.  Plane  hoc  spectat, 
ut,  se  duce,  bellum  geratur  cum  Antonio.  Itaque  vi- 
deo  paucis  diebus  nos  in  armis  fore.  Quem  autem 
sequamur  ?  Vide  nomen  :  vide  aetatem.  Atque  a  me 
postulat,  primum,  ut  clam  colloquatur  mecum,  vel 
Capuae,  vel  non  longe  a  Capua.  Puerile  hoc  quidem, 
si  id  putat  clam  fieri  posse.  Docui  per  literas,  id  nec 
opus  esse,  nec  fieri  posse.  Misit  ad  me  Caecinam 
quemdam  Volaterranum,  familiarem  suum,  qui  haec 

pertulit :  Antonium  cum  legione  Alaudarum  ad 
Urbem  pergere,  pecunias  municipiis  imperare,  legio- 
nem  sub  signis  ducere. 

Consultabat,  utrum  Romam  cum  CIO  CIO  CIO 
veteranorum  proflcisceretur,  an  Capuam  teneret,  et 
Antonium  venientem  excluderet,  an  iret  ad  tres  le- 
giones  Macedonicas,  quaa  iter  secundum  Mare  Su- 
perum  faciunt ;  quas  sperat  suas  esse.  Eae  congia- 
rium  ab  Antonio  accipere  noluerunt,  ut  hic  quidem 
narrat ;  et  ei  convicium  grave  fecerunt,  concionan- 
temque  reliquerunt.  Quid  quaeris  ?  ducem  se  profi- 
tetur ;  nec  nos  sibi  putat  deesse  oportere.  Equidem 
suasi,  ut  Romam  pergeret.  Videtur  enim  mihi  et 
plebeculam  urbanam,  et,  si  fidem  fecerit,  etiam  bo- 
nos  viros,  secum  habiturus. 

O  Brute  !  ubi  es  ?  quantam  evKxipiav  amittis. 
Non  equidem  hoc  divinavi ;  sed  aliquid  tale  putavi 
fore. 

Nunc  tuum  consilium  exquiro.  Romamne  venio, 
an  hic  maneo,  an  Arpinum  (aa-(paXe<av  habet  is  lo- 
cus)  fugiam  ?  Romam,  ne  desideremur,  si  quid  ac- 
tum  videbitur.  Hoc  igitur  explica.  Nunquam  in 
majore  a.7ropK>.  fui. 


(9.)  CICERO  ATTICO  S. 

Binae  uno  die  mihi  literae  ab  Octavio,  nunc  qui- 
dem,  ut  Romam  statim  veniam  :  velle  se  rem  agere 
per  senatum.  Cui  ego,  non  posse  senatum  ante  Cal. 
Jan.  quod  quidem  ita  credo ;  ille  autem  addit, 
u  consilio  tuo."  Quid  multa  ?  illeurget:  ego  autem 
(rxe7rT0{xxi.  Non  confido  astati:  ignoro,  quo  animo  : 
nil  sine  Pansa  tuo  volo.  Vereor,  ne  valeat  Antonius ; 
nec  a  mari  discedere  libet :  et  metuo,  ne  qua?  aptaTeict 
me  absente. 

Varroni  quidem  displicet  consilium  pueri;  mihi 
non.  Firmas  copias  habet :   Brutum  habere  potest  : 

et  rem  gerit  palam.    Centuriat  Capuae ;  dinumerat. 
Jam  jamque  video  bellum.  Ad  haec  rescribe. 

Tabellarium  meum  Calend.  Roma  profectum  sine 
tuis  literis,  miror. 


( 10.)  CICERO  ATTICO  S. 

Septimo  Idus,  veni  ad  me  in  Sinuessanum.  Eo- 
dem  die  vulgo  loquebantur,  Antonium  mansurum 
esse  Casilini.  Itaque  mutavi  consilium :  statueram 
enim  recta  Appia  Romam.  Facile  me  ille  esset  asse- 
cutus  :  aiunt  enim  eum  Caesarina  uti  celeritate.  Verti 
igitur  me  a  Minturnis  Arpinum  versus.  Constitue- 
ram,  ut  [11]  Idus  aut  Aquini  manerem,  aut  in  Ar- 
cano.  Nunc,  mi  Attice,  tota  mente  incumbein  hanc 
curam.  Magna  enim  res  est.  Tria  sunt  autem,  ma- 
neamne  Arpini,  an  propius  accedam,  an  veniam  Ro- 
mam.  Quod  censueris,  faciam  :  sed  quamprimum  : 
avide  exspecto  tuas  literas.  VI  Idus  mane  in  Sinues- 
sano. 


(11.)  CICERO  ATTICO  S. 

Nonis  accepi  a  te  duas  epistolas  ;  quarum  alteram 
Cal.  dederas,  alteram  pridie.  Igitur  prius  ad  superi- 
orem.  Nostrum  opus  tibi  probari  laetor .  ex  quo  avSrj 
ipsa  posuisti,  quae  mihi  fiorentiora  sunt  visa  tuo  ju- 
dicio  :  cerulas  enim  tuas  miniatulas  illas  extimesce- 
bam. 

De  Sica,  ita  est,  ut  scribis.  Ast  aegre  me  tenui. 
Itaque  perstringam  sine  ulla  contumelia  Sicae  aut 
Septimiae:  tantum,  ut  sciant  7rtxi$es  Tra/Swv,  sine  [sil- 
lo]  Luciliano,  eum  ex  C.  Fadii  filia.  liberos  habuisse. 
Atque  utinam  eum  diem  videam,  cum  ista  oratio  ita 
libere  vagetur,  ut  etiam  in  Sicae  domum  introeat ! 
Sed  illo  tempore  opus  est,  quod  fuit  illis  triumviris. 

Moriar,  nisi  facete.   Tu  vero  leges  Sexto,  ejusque 
judicium  mihi  perscribes  ;  eig  e/mot  pupttt. 

Caleni  interventum,  et  Calvenae,  cavebis.  Quod 
vereris,  ne  «SoXeoyoc  mihi  tu  ?  quisminus  ?  cui,  ut 
Aristophani  Archilochi  iambus,  sic  epistola  longissi- 
ma  quaeque  optima  videtur.  Quod  me  admones  ;  tu 
vero  etiam  si  reprehenderes,  non  modo  facile  paterer, 
sed  etiam  laetarer  :  quippe  cum  in  reprehensione  est 
prudentia  cum  ev/ueveta.  Ita  libenter  ea  corrigam, 
quae  a  te  animadversa  sunt,  "  eodem  jure,  quo  Ru- 
briana,"  potius  quam  "  quo  Scipionis  :"  et  de  laudi- 
bus  Dolabellae  deruam  cumulum.  Attamen  est  isto 
loco  bella,  ut  mihi  videtur,  etpwveta,  quod  eum  ter 
contra  cives  in  acie.  Illud  etiam  malo,  "  indignissi- 
mum  est  hunc  vivere,"  quam  "  quid  indignius  ?" 

TIe7r\oyp!x(piP.y  Varronis  tibi  probari,  non  moleste 
fero  ;  a  quo  adhuc  'HoaxXe/Siov  illud  non  abstuli. 
Quod  me  hortaris  ad  scribendum ;  amice  tu  quidem ; 
sed  me  scito  agere  nihil  aliud. 

Gravedo  tua  mihi  molesta  est.  Quaeso,  adhibe, 
quam  soles,  diligentiam.  "  O  Tite,"  tibi  prodesse, 
laetor.  Anagnini  sunt,  Mustella  ra£tupyj)g,  et  Laco, 
qui  plurimum  bibit.  Librum,quem  rogas,  perpoliam, 
et  mittam. 

Haec  ad  posteriorem.  Ta  nept  tou  xaS^xovTo;, 
quatenus  Panaetius,  absolvi  duobus  :  illius  tres  sunt. 
Sed,  cum  initio  divisisset  ita,  tria  genera  exquirendi 
officii  esse ;  unum,  cum  deliberemus,  honestum,  an 
turpe  sit ;  alterum,  utile,  an  inutile  ;  tertium,  cum 
haec  inter  se  pugnare  videantur,  quo  modo  judican- 
dum  sit  (qualis  causa  Reguli ;  redire  honestum,  ma- 
nere  utile)  ;  de  duobus  primis  praeclare  disseruit ; 
de  tertio  pollicetur  se  deinceps:  sed  nihil  scripsit. 
Eum  locum  Posidonius  persecutus.  Ego  autem  et 
ejus  librum  arcessivi,  et  ad  Athenodorum  Calvum 
scripsi,  ut  ad  me  Ta  xe<paAa<a  mitteret ;  quae  exspec- 
to:  quem,  velim,  cohortere  et  roges,  ut  quampri- 
mum.   In  eo  est  rrecirov  v.xr*  7reptffrucrty  xxS^xevTO?. 

Quod  de  inscriptione  quasris  ;  non  dubito,  quin 
xa%r,xov  officium  sit,  nisi  quid  tu  aliud  :  sed  inscrip- 
tio  plenior,  "  De  Officiis"  Tipoo-tpwvoj  autem  Cice- 
roni  filio  :  visum  est  non  avoixeiov. 

De  JMyrtilo  dilucide.  O  quales  tu  semper  istos  ! 
Itane  in  D.  Brutum  ?  Dii  istis 

Ego  me,  ut  scripseram,  in  Pompeianum  non  ab- 
didi,  primo  tempestatibus,  quibus  nil  tetrius  :  deinde 
ab  Octaviano  quotidie  literse,  ut  negotium  suscipe- 
rem,  Capuam  venirem,  iterum  rempublicam  serva- 
rem  ;  Romam  utique  statim. 

AibeaSev  fxev  avnvaa^ai,  Zeiaav  §'  u7ro§s^Sa/. 

Is  tamen  egit  sane  strenue,  et  agit.  Romam  veniet 
cum  manu  magna  :  sed  est  plane  puer.  Putat  sena- 
tum  statim.  Quis  veniet  ?  Si  venerit,  quis,  incertis 
rebus,  offendet  Antonium  ?  Cal.  Jan.  erit  fortasse 
praesidio  :  aut  quidem  ante  depugnabitur.  Puero 
municipia  mire  favent.  Iter  enim  faciens  in  Sam- 
nium  venitCales,  mansit  Teani.  Mirifica  airavnjo-*?, 
et  cohortatio.  Hoc  tu  putares  ?  ob  hoc  ego  citius  Ro- 
mam,  quam  constitueram.  Simul  ac  constituero,  scri- 
bam. 

Etsi  nondum  stipulationes  legeram  (nec  enim  Eros 
venerat),  tamen  rem  pridie  Idus,  velim,  conficias. 
Epistolas  Catinam,  Tauromenium,  Syracusas,  com- 
modius  mittere  potero,  si  Valerius  interpres  ad  me 
nomina  gratiosorum  scripserit.  Alii  enim  sunt  alias : 
nostrique  familiares  fere  demortui.  Publice  tamen 
scripsi,  si  uti  vellet  eis  Valerius ;  aut  mihi  nomina 
mitteret 

De  Lepidanis  feriis  Balbus  ad  me.  Usque  ad  III 
Calendas,  exspectabo  tuas  literas  :  deque  Torquati 
negotiolo  sciturum  puto.  Quinti  literas  ad  te  misi, 
ut  scires,  quam  valde  eum  amaret,  quem  dolet  a  te 
minusamari.  Atticae,  quoniam  (quodoptimumin  pue- 
ris  est)  hilarula  est,  meis  verbis  suavium  des,  Vale. 

(Episl.)  vol.  m.  z 

( 12.)  CICERO  ATTICO  S. 

Oppii  epistolae,  quia  perhumana  erat,  tibi  misi  ex- 
emplum.  De  Ocella,  dum  tu  muginaris,  nec  mihi 
quidquam  rescribis,  cepi  consilium  domesticum.  Ita- 
que  me  pridie  Idus  arbitror  Romae  futurum.  Com- 
modius  est  visum,  frustra  me  istic  esse,  cum  id  non 
necesse  esset,  quam,  si  opus  esset,  non  adesse :  et 
simul,  ne  intercluderer,  metuebam.  Ille  enim  jam 
adventare  potest :  etsi  varii  rumores,  multique,  quos 
cuperem  veros.  Nihil  tamen  certi.  Ego  vero,  quid- 
quid  est,  tecum  potius,  quam  animi  pendeam,  cum 
a  te  absim,  et  de  te,  et  de  me.  Sed  quid  tibi  dicam  ? 
bonum  animum.  De  'HpoucKEfScjtp  Varronis,  negotia 
salsa.  Me  quidem  nihil  unquam  sic  delectavit.  Sed 
har-c  et  alia  majora  coram. 

(13.)  CICERO  ATTICO  S. 

O  casum  mirificum  !  VI  Idus  cum  ante  lucem  de 
Sinuessano  surrexissem,  venissemque  diluculo  ad  pon- 
tem  Tirenum,  qui  est  Minturnis,  in  quo  flexus  est 
ad  iter  Arpinas,  obviam  mihi  fit  tabellarius,  qui  me 
offendit  SoAf^o*  7rKoov  6p/j.anovrou  Ego  statim,  M  Ce- 
do,"  inquam,  u  si  quid  ab  Attico."  Nondum  legere 
poteramus  :  nam  et  lumina  dimiseramus ;  nec  satis 
lucebat.  Cum  autem  luceret,  ante  scripta  epistola  ex 
duabus  tuis  prior  mihi  legi  ccepta  est.  Ula  omnium 
quidem  elegantissima.  Ne  sim  salvus,  si  aliter  scribo, 
ac  sentio  :  nihil  legi  humanius.  Itaque  veniam,  quo 
vocas,  modo  adjutore  te.  Sed  nihil  tam  onrpoffBioyjaov 
mihi  primo  videbatur,  quam,  ad  has  literas  quibus 
ego  a  te  consilium  petieram,  te  mihi  ista  rescribere. 

Ecce  tibi  altera,  qua  hortaris,  nop  r^e/moevToc  Mtjuav 
toc,  N»;(7C'j  67ri  Vvptric,  Appiam  nr  apiffTep'  eyovTot.  Ita- 
que  eo  die  mansi  Aquini.  Longulum  sane  iter,  et  via 

inepta.  Inde  postridie  mane  proficiscens,  has  literas 
dedi :  et  quidem,  ut  a  me  dimitterem  invitissimus, 
fecerunt  Erotis  literae.  Rem  tibi  Tiro  narrabit.  Tu, 
quid  faciendum  sit,  videbis.  Praeterea,  possimne  pro- 
pius  accedere  (malo  enim  esse  in  Tusculano,  aut  us- 
piam  in  suburbano),  an  etiam  longius  discedendum 
putes,  crebro  ad  me,  velim,  scribas.  Erit  autem  quo- 
tidie,  cui  des. 

Quod  praeterea  consulis,  quid  tibi  censeam  facien- 
dum,  difficile  est,  cum  absiin.  Verumtamen,  si  pares 
aeque  inter  se,  quiescendum  :  sin ;  latius  manabit, 
et  quidem  ad  nos,  deinde  communiter.  Avide  tuum 
consilium  exspecto.  Timeo,  ne  absim,  cum  adesse 
me  sit  honestius  :  venire  non  audeo.  De  Antonii 
itineribus  nescio  quid  aliter  audio,  atque  ad  te  scri- 
bebam.  Omnia  igitur,  velim,  explices,  et  ad  me  certa 
mittas. 

De  reliquo  quid  tibi  ego  dicam  ?  ardeo  studio  hi- 
storiae  (incredibiliter  enim  me  commovet  tua  cohorta- 
tio) ;  quae  quidem  nec  institui  nec  effici  potest  sine 
tua  ope.  Coram  igitur  hoc  quidem  conferemus.  In 
praesentia  mihi,  velim,  scribas,  quibus  censoribus  C* 
Fannius,  M.  F.  tribunus  plebis  fuerit ;  videor  mihi 
audisse,  P.  Africano,  L.  Mummio.  Id  igitur  quaero. 
Tu  mihi,  de  iis  rebus  quae  novantur,  omnia  certa, 
clara.  III  Id.  ex  Arpinati. 


( 14.)  CICERO  ATTICO  S. 

Nihil  erat  plane,  quod  scriberem.  Nam,  cum  Pu- 
teolis  essem,  quotidie  aliquid  novi  de  Octaviano, 
multa  etiam  falsa  de  Antonio.  Ad  ea  autem  quae 
scripsisti,  (tres  enim  acceperam  III  Idus  a  te  episto- 
las)  valde  tibi  assentior,  si  multum  possit  Octavia- 
nus,  multo  firmius  acta  tyranni  comprobatum  iri, 
quam  in  Telluris,  atque  id  contra  Brutum  fore  :  sin 
autem  vincitur,  vides  intolerabilem  Antonium  ;  ut, 

quem  velis,  nescias.  O  Sextii  tabellarium  homi- 
nem  nequam  !  postridie  Puteolis  Romae  se  dixit 
fore. 

Quod  me  mones,  ut  pedetentim ;  assentior :  etsi 
aliter  cogitabam.  Nec  me  Philippus  aut  Marcellus 
movet.  Alia  enim  eorum  ratio :  et,  si  non  est,  ta- 
men  videtur.  Sed  in  isto  juvene,  quamquam  animi 
satis,  auctoritatis  parum  est.  Tamen  vide,  si  forte  in 
Tusculano  recte  esse  possum,  idne  melius  sit  (ero  li- 
bentius  :  nihil  enim  ignorabo),  an  hoc,  cum  Anto- 
nius  venerit. 

Sed,  ut  aliud  ex  alio,  mihi  non  est  dubium,  quin, 
quodGraeci  xa^>?xov,nos  officium.  Id  autem,  quid  du- 
bitas,  quin  etiam  in  rem  publicam  praeclare  caderet  ? 
nonne  dicimus,  u  consulum  officium,  senatus  offi- 
cium  V  Prasclare  convenit ;  aut  da  melius. 

Male  narras  de  Nepotis  filio.  Valde  (mehercule) 
moveor,  et  moleste  fero.  Nescieram  omnino  esse  is- 
tum  puerum.  Caniniuin  perdidi,  hominem  (quod 
ad  me  attinet)  non  ingratum.  Athenodorum,  nihil 
est,  quod  hortere:  misit  enim  satisbellum  u?ro/«>j/Aa. 
Gravedini,  quaeso,  omni  ratione  subveni.  [Quintus] 
avi  tui  pronepos,  scribit  ad  patris  mei  nepotem,  se, 
ex  Nonis  iis,  quibus  nos  magna  gessimus,  aedem 
Opis  explicaturum,  idque  ad  populum.  Videbis  igi- 
tur,  et  scribes.  Sexti  judicium  exspecto. 


( 15.)  CICERO  ATTICO  S. 

Noli  putare,  pigritia.  me  facere,  quod  non  mea 
manu  scribam  :  sed  (mehercule)  pigritia  :  nihil  enim 
habeo  aliud,  quod  dicam ;  et  tamen  in  tuis  quo- 
que  epistolis  Aiexim  videor  agnoscere.  Sed  ad  rem 
venio. 

Ego,  si  me  non  improbissime  Dolabella  tractasset, 
dubitassem  fortasse,  utrum  remissior  essem,  an  sum- 
mo  jure  contenderem.  Nunc  vero  etiam  gaudeo  mihi 

causam  oblatam,  in  qua,  et  ipse  sentiat,  et  reliqui 
omnes,  me  ab  illo  abalienatum :  idque  prae  me  fe- 
ram,  et  quidem  me  mea.  facere  et  reipublicse  causa, 
ut  illum  cderim  ;  quod,  cum  eam,  me  auctore,  de- 
fendere  ccepisset,  non  modo  deseruerit,  emtus  pecu- 
nia,  sed  etiam,  quantum  in  ipso  fuit,  everterit. 

Quod  autem  quaeris,  quomodo  agi  placeat,  cum 
dies  venerit;  primum,  velim,  ejusmodi  sit,  ut  non  ali- 
enum  sit,  me  Romae  esse :  de  quo,  ut  de  caeteris,  faci- 
am,  ut  tu  censueris.  De  summa  autem  agi  prorsus 
vehementer  et  severe  volo.  Etsi,  sponsores  appellare, 
videtur  habere  quamdam  oWw7nav :  tamen,  hoc  quale 
sit,  consideres,  velim.  Possumus  enim,  ut  sponsores 
appellentur,  procuratores  introducere :  neque  enim 
illi  litem  contestabuntur :  quo  facto,  non  sum  ne- 
scius,  sponsores  liberari.  Sed  et  illi  turpe  arbitror,  eo 
nomine,  quod  satisdato  debeat,  procuratores  ejus  non 
dissolvere;  et  nostrae  gravitatis,  jus  nostrum  sine 
summa  illius  ignominia  persequi.  De  hoc  quid  pla- 
ceat,  rescribas,  velim  :  nec  dubito,  quin  hoc  totum 
lenius  administraturus  sis.  Redeo  ad  rem  publicam. 

Multa  (mehercule)  a  te  saepe  vj  7rc\iTtx^>  genere 
prudenter:  sedhis  literis  nihil  prudentius:  "  quam- 
quam  enim  [postea,]  in  praesentia  belle  iste  puer  re- 
tundit  Antonium;  tamen  exitum  exspectare  debe- 
mus."  At,  quae  concio  !  nam  est  missa  mihi.  Jurat, 
"  ita  sibi  parentis  honores  consequi  liceat  s"  et  simul 
dextram  intendit  ad  statuam.  MrjSe  erw^ei^v  v7ro  ye 
to/outou.  Sed,  ut  scribis,  certissimum  esse  video  dis- 
crimen  Cascae  nostri  tribunatum;  de  quo  quidem 
ipso  dixi  Oppio,  cum  me  hortaretur,  ut  adolescentem, 
totamque  causam,  manumque  veteranorum  complec- 
terer,  me  nullo  modo  facere  posse,  ni  mihi  explora- 
tum  esset,  eum  non  modo  non  inimicum  tyrannocto- 
nis,  verum  etiam  amicum,  fore.  Cum  ille  diceret,  ita 
futurum  ;  "  Quid  igitur  festinamus  ?"  inquam : 
u  illi  enim  mea,  opera.  ante  Calend.  Januar.  nihil 
opus  est ;  nos  autem  ejus  voluntatem  ante  Idus  De~ 

z3 

cemb.  perspiciemus  in  Casca."  Mihi  valde  assensus 
est.  Quamobrem  haec  quidem  hactenus. 

Quod  reliquum  est,  quotidie  tabellarios  habebis ; 
et,  ut  ego  arbitror,  etiam  quod  scribas,  habebis  quo- 
tidie.  Leptaa  literarum  exemplum  tibi  misi ;  ex  quo 
mihi  videtur  a-Tpo>.Tu\\(x£  ille  dejectus  de  gradu.  Sed 
tu,  cum  legeris,  existimabis. 

Obsignata  jam  epistola,  literas  a  te  et  a  Sexto  ac- 
cepi.  Nihil  jucundius  literis  Sexti,  nihil  amabilius : 
nam  tuae,  breves ;  priores  erant  uberrimae.  Tu  qui- 
dem  et  prudenter  et  amice  suades,  ut  in  his  locis  po- 
tissimum  sim,  quoad  audiamus,  hsec,  quae  commota 
6unt,  quorsum  evadant.  Sed  me,  mi  Attice,  non  sane 
hoc  quidem  tempore  movet  respublica ;  non  quo  aut 
sit  mihi  quidquam  carius,  aut  esse  debeat;  sed  de- 
speratis  etiam  Hippocratesvetat  adhibere  medicinam. 
Quare  ista  valeant :  me  res  familiaris  movet :  rem 
dico  ?  immo  vero  existimatio.  Cum  enim  tanta  reli- 
qua  sint ;  ne  Terentiae  quidem  adliuc,  quod  solvani, 
expeditum  est.  Terentiam  dico?  scis  nos  pridemjam 
constituisse  Montani  nomine  HS  XXV  dissolvere. 
Pudentissime  hoc  Cicero  petierat,  ut  fide  sua.  Libe- 
ralissime,  ut  tibi  quoque  placuerat,  promiseram; 
Erotique  dixeram,  ut  sepositum  haberet.  Non  modo ; 
sed  iniquissimo  foenore  versuram  facere  Aurelius  co- 
actus  est.  Nam,  de  Terentias  nomine,  Tiro  ad  me 
scripsit,  te  dicere,  nummos  a  Dolabella  fore.  Male 
eum  credo  intellexisse,  si  quisquam  male  intelligit ; 
potius,  nihil  intellexisse.  Tu  enim  ad  me  scripsisti 
Cocceii  responsum,  et  iisdem  paene  verbis  Eros.  Ve- 
niendum  est  igitur  vel  in  ipsam  flammam.  Turpius 
est  enim  privatim  cadere,  quam  publice.  Ttaque, 
caeteris  de  rebus,  quas  ad  me  suavissime  scripsisti, 
perturbato  animo,  non  potui,  ut  consueram,  rescri- 
bere.  Consenti  in  hac  cura,  ubi  sum,  ut  me  expc- 
diam  :  quibus  autem  rebus,  venit  quidem  mihi  in 
mentem  :  sed  certe  constituere  nihil  possum,  prius- 
quam  te  videro.   Qui  minus  autem  ego  istic  recte 

esse  possim,  quam  est  Marcellus  ?  Sed  non  id  agi- 
tur :  neque  id  maxime  curo.  Quid  curem,  vides. 
Adsum  igitur. 


(  16.)  CICERO  ATTICO  S. 

Jucundissimas  tuas  legi  literas.  Ad  Plancum 
scripsi :  habes  exemplum.  Cum  Tirone  quid  sit  lo- 
cutus,  cognoscam  ex  ipso.  Cum  sorore  ages  atten- 
tius,  si  te  occupatione  ista,  relaxaris. 

"  M.  Cicero  L.  Planco,  Prart.  Des.  S. 

cC  Attici  nostri  te  valde  studiosum  esse  cognovi, 
mei  vero  ita  cupidum,  ut  (mehercule)  paucos  acque 
observantes  atque  amantes  me  habere  existimem.  Ad 
paternas  enim  magnas,  et  veteres,  et  justas  necessi- 
tudines  magnam  attulit  accessionem  tua  voluntas 
erga  me,  meaque  erga  te  par  atque  mutua.  Buthro- 
tia  tibi  causa  ignota  non  est :  egi  enhn  saepe  de  ea  re 
tecum,  tibique  totam  rem  demonstravi :  quae  est  acta 
hoc  modo. 

"  Ut  primum  Buthrotium  agrum  proscriptum 
vidimus,  commotus  Atticus  libellum  composuit: 
eum  mihi  dedit,  ut  darem  Caesari :  eram  enim  coe- 
naturus  apud  eum  illo  die.  Eum  libellum  Caesari 
dedi :  probavit  causam ;  rescripsit  Attico,  aequa  eum 
postulare  :  admonuit  tamen,  ut  pecuniam  reliquam 
Buthrotii  ad  diem  solverent.  Atticus,  qui  civitatem 
conservatam  cuperet,  pecuniam  numeravit  de  suo. 
Quod  cum  esset  factum,  adimus  ad  Caesarem  ;  verba 
fecimus  pro  Buthrotiis;  liberalissimum  decretum 
abstulimus;  quod  est  obsignatum  ab  amplissimis 
viris. 

"  Quae  cum  essent  acta,  mirari  quidem  solebam, 
pati  Ca^sarem  convenire  eos,  qui  agrum  Butlirotium 
concupisscnt :  neque  solum  pati,  sed  etiam  ei  neg- 

otio  te  praeficere.  Itaque  et  ego  cum  illo  locutus  sum, 
et  saepius  quidem ;  ut  etiam  accusarer  ab  eo,  quod  pa- 
rum  constantiae  suae  confiderem :  et  M.  Messalae,  et 
ipsi  Attico,  dixit,  ut  sinecura  essent :  aperteque  os- 
tendebat,  se  praesentium  animos  (erat  enim  popula- 
ris,  ut  noras)  offendere  nolle :  cum  mare  transissent, 
curaturum  se,  ut  in  alium  agrum  deducerentur. 

"  Haec  illo  vivo.  Post  interitum  autem  Caesaris, 
ut  primum  ex  senatus-consulto  causas  consules  co- 
gnoscere  instituerunt,  haec,  quae  supra  scripsi,  ad  eos 
delata  sunt.  Probaverunt  causam  sine  ulla  dubita- 
tione  ;  seque  ad  te  literas  daturos  esse  dixerunt. 

"  Ego  autem,  mi  Plance,  etsi  non  dubitabam, 
quin  et  senatds-consultum,  et  lex,  et  consulum  decre- 
tum  ac  literae,  apud  te  plurimum  auctoritatis  habe- 
rent,  teque  ipsius  Attici  causa.  velle  intellexeram  ; 
tamen  hoc,  pro  conjunctione  et  benevolentia  nostra, 
mihi  sumsi,  ut  id  a  te  peterem,  quod  tua  singularis 
humanitas  suavissimique  mores  a  te  essent  impetra- 
turi.  Id  autem  est,  ut  hoc,  quod  te  tua  sponte  factu- 
rum  esse  certo  scio,  honoris  nostri  causa  libenter,  pro- 
lixe,  celeriter,  facias. 

"  Mihi  nemo  est  amicior,  nec  jucundior,  nec  ca- 
rior  Attico :  cujus  antea  res  solum  familiaris  ageba- 
tur,  eaque  magna ;  nunc  accessit  etiam  existimatio, 
ut,  quod  consecutus  est  magna  et  industria  etgratia, 
[et]  vivo  Caesare,  et  mortuo,  id,  te  adjuvante,  obtine- 
at.  Quod  si  a  te  erit  impetratum,  sic,  velim,  existimes, 
me  de  tua  liberalitate  ita  interpretaturum,  ut  tuo 
summo  beneficio  me  affectum  judicem.  Ego,  quae  te 
velle,  quaeque  ad  te  pertinere  arbitrabor,  studiose  di- 
ligenterque  curabo.  Da  operam  ut  valeas." 

"  Cicero  Planco,  Prat.  Des.  S. 

"  Jam  antea  petivi  abs  te  per  literas,  ut,  cum 
causa  Buthrotiorum  probata  a  consulibus  esset  (qui- 
bus  et  lege  et  senatus-consulto  pcrmissum  erat,  ut  de 

Caesaris  actis  cognoscerent,  statuerent,  judicarent), 
eam  rem  tu  adjuvares ;  Atticumque  nostrum,  cujus 
te  studiosum  cognovi,  et  me,  qui  non  minus  laboro, 
molestia  liberares.  Omnibus  enim  rebus  magna  cura, 
multa  opera,  et  labore  confectis,  in  te  positum  est,  ut 
nostrae  sollicitudinis  finem  quam  primum  facere  pos- 
simus.  Quamquam  intelligimus,  ea  te  esse  pruden- 
tia,  ut  videas,  si  ea  decreta  consulum,  quae  de  Caesa- 
ris  actis  interposita  sunt,  nOn  serventur,  magnam 
perturbationem  rerum  fore.  Equidem,  cum  multa 
(quod  necesse  erat  in  tanta  occupatione)  non  proben- 
tur,  quae  Caesar  statuerit;  tamen,  otii  pacisque 
causa,  acerrime  illa  soleo  defendere :  quod  tibi  idem 
magnopere  faciendum  censeo  :  quamquam  haec  epi- 
stola  non  suasoris  est,  sed  rogatoris. 

M  Igitur,  mi  Plance,  rogo  te,  et  etiam  oro,  sic, 
(medius  fidius)  ut  majore  studio,  magisque  ex  ani- 
mo,  agere  non  possim,  ut  totum  hoc  negotium  ita 
agas,  ita  tractes,  ita  conficias,  ut,  quod  sine  ulla  du- 
bitatione  apud  consules  obtinuimus,  propter  sum- 
mam  bonitatem  et  aequitatem  causae,  id  tu  nos  obti- 
nuisse  non  modo  facile  patiare,  sed  etiam  gaudeas. 
Qua  quidem  voluntate  esse  erga  Atticum,  saepe  prae- 
sens  et  illi  ostendisti,  et  vero  etiam  mihi.  Quod  si 
feceris,  me,  quem  voluntate  et  paterna  necessitudine 
conjunctum  semper  habuisti,  maximo  beneficio  de- 
vinctum  habebis.  Idque  ut  facias,  te  vehementer 
etiam  atque  etiam  rogo." 

M  Cicero  Capitoni  suo  S. 

M  Nunquam  putavi  fore,  ut  supplex  ad  te  veni- 
rem :  sed  (hercule)  facile  patior,  datum  tempus,  in 
quo  amorem  experirer  tuum.  Atticum  quanti  faciam, 
scis.  Amabo  te,  da  mihi  et  hoc :  obliviscere  mea 
causa,  illum  aliquando  suo  familiari,  adversario  tuo, 
voluisse  consultum,  cum  illius  existimatio  ageretur. 
Hoc,  primum,  ignoscere,  est  humanitatis  tusj :  suos 

enim  quisque  debet  tueri :  deinde,  si  me  amas, 
(omitte  Atticum)  Ciceroni  tuo  (quem  quanti  facias, 
prae  te  soles  ferre)  totum  hoc  da,  ut,  quod  semper 
existimavi,  nunc  plane  intelligam,  me  a  te  multum 
amari. 

"  Buthrotios  cum  Caesar  decreto  suo,  quod  ego  ob- 
signavi  cum  multis  amplissimis  viris,  liberavisset, 
ostendissetque  nobis,  se,  cum  agrarii  mare  transis- 
sent,  literas  missurum,  quem  in  agrum  deduceren- 
tur ;  accidit,  ut  subito  ille  interiret.  Deinde,  quem- 
admodum  tu  scis,  (interfuisti  enim,  cum  consules 
oporteret  ex  senatus-consulto  de  actis  Caesaris  cognos- 
cere)  res  ab  iis  in  Cal.  Junias  dilata  est.  Accessit  ad 
senatus-consultum  lex,  quae  lata  est  a.  d.  IV  Non. 
Junias ;  quae  lex  earum  rerum,  quas  Caesar  statuis- 
set,  decrevisset,  egisset,  consulibus  cognitionem  de- 
dit. 

"  Causa  Buthrotiorum  delata  est  ad  consules. 
Decretum  Caesaris  recitatum  est,  et  multi  praeterea 
libelli  Caesaris  prolati.  Consules,  de  consilii  senten- 
tia,  decreverunt  secundum  Buthrotios;  Plancum 
dederunt. 

"  Nunc,  mi  Capito,  (scio  enim,  quantum  semper 
apud  eos,  quibuscum  sis,  posse  soleas,  eo  plus  apud 
hominem  facillimum  atque  humanissimum  Plancum) 
enitere,  elabora,  vel  potius  eblandire,  effice,  ut  Plan  - 
cus,  quem  spero  optimum  esse,  sit  etiam  melior  opera 
tua.  Omnino  res  hujusmodi  videtur  esse,  ut  sine 
cujusquam  gratia  Plancus  ipse,  pro  ingenio  et  pru- 
dentia  sua,  non  sit  dubitaturus,  quin  decretum  con- 
sulum  (quorum,  et  lege  et  senatus-consulto,  cognitio 
etjudicium  fuit)  conservet;  praesertim  cum,  hoc  ge- 
nere  cognitionum  labefactato,  acta  Caesaris  in  dubi- 
um  ventura  videantur :  quae  non  modo  ii  quorum 
interest,  sed  etiam  ii  qui  illa  non  probant,  otii  causa 
confirmari  velint.  Quod  cum  ita  sit,  tamen  interest 
nostra,  Plancum  hoc  animo  libenti  prolixoque  fa- 
cere :  quod  certe  faciet,  si  tu  nervulos  tuos,  mihi 

saspe  cognitos,  suavitatemque,  qua  nemo  tibi  par 
est,  adhibueris.  Quod  ut  facias,  te  vehementer  rogo." 

"  Ciccro  C.  Cupiennio  S. 

"  Patrem  tuum  plurimi  feci ;  meque  ille  mirifice 
et  coluit,  et  amavit :  nec  (mehercule)  unquam  mihi 
dubium  fuit,  quin  a  te  diligerer.  Ego  quidem  id  fa- 
cere  non  destiti.  Quamobrem  peto  a  te  in  majorem 
modum,  ut  civitatem  Buthrotiam  subleves ;  decre- 
tumque  consulum,  quod  ii  secundum  Buthrotios  fe- 
cerunt  (cum,  et  lege  et  senatus-consulto,  statuendi 
potestatem  haberent),  des  operam,  ut  Plancus  noster 
quam  primum  confirmet  et  comprobet.  Hoc  te  ve- 
hementer,  mi  Cupienni,  etiam  atque  etiam  rogo." 

"  Cicero  Planco^  Prcst.  Des.  S. 

"  Ignosce  mihi,  quod,  cum  antea  accuratissime  de 
Buthrotiis  ad  te  scripserim,  eadem  de  re  saepius  scri- 
bam.  Non  (mehercule),  mi  Plance,  facio,  quo  parum 
confidam  aut  liberalitati  tuae,  aut  nostrae  amicitiae ; 
sed,  cum  tanta  res  agatur  Attici  nostri,  nunc  vero 
etiam  existimatio,  ut  id,  quod  probavit  Caesar,  (nobis 
testibus  et  obsignatoribus,  qui  et  decretis  et  responsis 
Caesaris  interfueramus)  videatur  obtinere  potuisse, 
praesertim  cum  tota  potestas  ejus  rei  tua  sit,  ut  ea, 
quae  consules  decreverunt  secundum  Caesaris  decreta 
et  responsa,  non  dicam  comprobes,  sed  studiose  li- 
benterque  comprobes.  Id  mihi  sic  erit  gratum,  ut 
nulla  res  gratior  esse  possit. 

u  Etsi  jam  sperabam,  cum  has  literas  accepisses, 
fore,  ut  ea,  quae  superioribus  literis  a  te  petiissemus, 
impetrata  essent ;  tamen  non  faciam  finem  rogandi, 
quoad  nobis  nuntiatum  erit,  te  id  fecisse  ;  quod  mag- 
na  cum  spe  exspectamus.  Deinde  enim  confido  fore, 
ut  alio  genere  literarum  utamur ;  tibiquc,  pro  tuo 
summo  beneficio,  gratias  agamus.  Qucd  si  acciderit, 

velim  sic  existimes,  non  tibi  tam  Atticum,  cujus  per- 
magna  res  agitur,  quam  me,  qui  non  minus  laboro 
quam  ille,  obligatum  fore.  Vale." 

"  Cicero  Capitoni  S. 

"  Non  dubito,  quin  mirere,  atque  etiam  stoma- 
chere,  quod  tecum  de  eadem  re  agam  saspius.  Homi- 
nis  familiarissimi,  et  mihi  omnibus  rebus  conjunctis- 
simi,  permagna  res  agitur,  Attici.  Cognovi  ego  tua 
studia  in  amicos,  etiam  in  te  amicorum.  Multum 
potes  nos  apud  Plancum  juvare.  Novi  humanitatem 
tuam :  scio,  quam  sis  amicis  jucundus.  Nemo  nos  in 
hac  causa.  plus  juvare  potest,  quam  tu  :  et  res  ita  est 
firma,  ut  debet  esse,  quam  consules  de  consilii  senten- 
tia  decreverunt,  cum  et  lege  et  senatus-consulto  co- 
gnoscerent.  Tamen  omnia  posita  putamus  in  Planci 
tui  liberalitate  ;  quem  quidem  arbitramur,  cum  offi- 
cii  sui  et  reipublicae  causa,  decretum  consulum  com- 
probaturum,  tum  libenter  nostra.  causa.  esse  factu- 
rum.  Adjuvabis  igitur,  mi  Capito  :  quod  ut  facias, 
vehementer  etiam  atque  etiam  rogo.  Vale." 

quibus  quadripertito  disputat.  Primo  loco,  de  Quinto 

nistros  publicorumque  negotiorum  adjutores,  edux- 
erat.  Postea  de  vitandis  Graecorum  et  publicanorum 
nimiis  familiaritatibus  illum  monet ;  utpote  quibus 

imperii  sui  dignitas  labefactari  facile  convellique 
possit.  Postremo  etiam  de  servis  cautionem  adhibet ; 
ejusque  caput  hoc  esse  voluit,  ne  quid  iis,  quod  ad 
rem  publicam  ulla.  ex  parte  pertineat,  committatur. 
Itaque  summatim  hsec  omnia  in  epilogo  enumerans, 
quatuor  haec  dignitatis  Quinti  fundamenta  nominat ; 
integritatem  ipsius  et  continentiam,  omnium  qui 
cum  ipso  erant  pudorem,  delectum  in  famiHaritati- 
bus  et  provincialium  et  Graecorum,  postremo  fami- 
liae  gravem  et  constantem  disciplinam.  Altera  pars, 
ut  ante  diximus,  ea,  quae  privata  magis  sunt,  id  est, 
quae  Quinti  personam  atque  officium  praecipue  attin- 
gunt,  complectitur.  Nam,  primo  loco,  de  moderanda 
acerbitate,  qua  usus  in  suppliciis  antea  fuerat,  deque 
retinenda  in  jure  dicendo  aequabilitate,  praecipit ;  se- 
cundo,  de  sublevandis  provinciae  oneribus,  minuen- 
disque  sumtibus  et  jacturis ;  tertio,  de  conciliandis 
cum  publicanorum  ordine  sociis,  constituendaque  in- 
ter  illos  concordia ;  postremo,  de  coercenda  iracun- 
dia,  et  naturae  impetu  moderando,  ita  luculenter  et 
prope  divinitus  disputat,  ut  hanc  epistolam  non 
Quinto  fratri  scripsisse  potius,  quam  omnibus  pro- 
vinciarum  gubernatoribus  praeclaram  quamdam  im- 
perii  recte  administrandi  normam  ac  regulain  pra> 
scripsisse  videatur. 


(1.)  MARCUS  Q.  FRATRI  S. 

I.  Etsi  non  dubitabam,  quin  hanc  epistolam  multi 
nuntii,  fama  denique  esset  ipsa  sua.  celeritate  supera- 
tura,  tuque  ante  ab  aliis  auditurus  esses,  annum. 
tertium  accessisse  desiderio  nostro  et  labori  tuo ;  ta- 
men  existimavi  a  me  quoque  tibi  hujus  molestiae 
nuntium  perferri  oportere.  Nam,  superioribus  literis, 
non  unis,  sed  pluribus,  cum  jam  ab  aliis  desperata 
res  esset,  tamen  ego  tibi  spem  maturae  decessionis 
afferebam  ;  non  solum,  ut  quam  diutissime  te  ju- 

cunda,  opinione  oblectarem,  sed  etiam  quia  tanta  ad- 
hibebatur  et  a  nobis  et  a  praetoribus  contentio,  ut 
rem  posse  confici  non  diffiderem. 

Nunc,  quoniam  ita  accidit,  ut  neque  praetores  suis 
opibus,  neque  nos  nostro  studio  quidquam  proficere 
possemus,  est  omnino  difficile  non  graviter  id  ferre : 
sed  tamen  nostros  animos,  maximis  in  rebus  et  ge- 
rendis  et  sustinendis  exercitatos,  frangi  et  debilitari 
molestia  non  oportet.  Et,  quoniam  ea  molestissime 
ferre  homines  debent,  quae  ipsorum  culpa  contracta 
sunt,  est  quiddam  in  hac  re  mihi  molestius  feren- 
dum,  quam  tibi.  Factum  est  enim  mea  culpa,  con- 
tra  quam  tu  mecum  et  proficiscens  et  per  literas 
egeras,  ut  priore  anno  non  succederetur.  Quod  ego, 
dum  sociorum  saluti  consulo,  dum  impudentia?  non- 
nullorum  negotiatorum  resisto,  dum  nostram  gloriam 
tua  virtute  augeri  expeto,  feci  non  sapienter :  prae- 
sertim  cum  id  commiserim,  ut  ille  alter  annus  etiam 
tertium  posset  adducere. 

Quod  quoniam  peccatum  meum  esse  confiteor ; 
est  sapientiae  atque  humanitatis  tuae,  curare  et  per- 
ficere,  ut  hoc,  minus  sapienter  a  me  provisum,  dili- 
gentia  tua,  corrigatur.  Ac  si  te  ipse  vehementius  ad 
ad  omnes  partes  bene  audiendi  excitaris  ;  non  ut 
cum  aliis,  sed  ut  tecum  jam  ipse  certes  ;  si  omnem 
tuam  mentem,  curam,  cogitationem,  ad  excellentem 
omnibus  in  rebus  laudis  cupiditatem  incitaris  ;  mihi 
crede,  unus  annus  additus  labori  tuo,  multorum  an- 
norum  laetitiam  nobis,  gloriam  vero  etiam  posteris 
nostris,  afferet. 

Quapropter,  hoc  te  primum  rogo,  ne  contrahas 
aut  demittas  animum,  neve  te  obrui,  tamquam  fluc- 
tu,  sic  magnitudine  negotii,  sinas  •  contraque  erigas, 
ac  resistas,  sive  etiam  ultro  occurras  negotiis.  Neque 
enim  ejusmodi  partem  rei  publicae  geris,  in  qua  for- 
tuna  dominetur,  sed  in  qua  plurimum  ratio  possit, 
et  diligentia. 

Quod  si  tibi,  bellum  aliquod  magnum  et  pericu- 


268       AD  Q.  FRATREM.  Lib.  I.  1. 

losum  administranti,  prorogatum  imperium  viderem ; 
tremerem  animo,  quod  eodem  tempore  esse  intelli- 
gerem  etiam  fortunae  potestatem  in  nos  prorogatam. 
Nunc  vero  ea  pars  tibi  rei  publicae  commissa  est,  in 
qua  aut  nullam  aut  perexiguam  partem  fortuna 
tenet,  et  quae  mihi  tota  in  tua  virtute  ac  moderatione 
animi  posita  esse  videatur» 

Nullas,  ut  opinor,  insidias  hostium,  nullam  prce- 
tii  dimicationem,  nullam  defectionem  sociorum,nul- 
lam  inopiam  stipendii  aut  rei  frumentarias,  nullam 
seditionem  exercitus,  pertimescimus  :  quae  persaepe 
sapientissimis  viris  acciderunt,  ut,  quemadmodum 
gubernatores  optimi  vim  tempestatis,  sic  illi  fortunae 
impetum  superare  non  possent. 

Tibi  data  est  summa  pax,  summa  tranquillitas ; 
ita  tamen,  ut  ea  dormientem  gubernatorem  vel  ob- 
ruere,  vigilantem  etiam  delectare,  possit.  Constat 
enim  ea  provincia  primum  ex  eo  genere  sociorum, 
quod  est  ex  hominum  omni  genere  humanissimum ; 
deinde  ex  eo  genere  civium,  qui  aut,  quod  publicani 
sunt,  nos  summa  necessitudine  attingunt ;  aut,  quod 
ita  negotiantur,  ut  locupletes  sint,  nostri  consulatus 
beneficio  se  incolumes  fortunas  habere  arbitrantur. 

II.  At  enim  inter  hos  ipsos  exsistunt  graves  con- 
troversiae,  multae  nascuntur  injuriae,  magnae  conten- 
tiones  consequuntur.  Quasi  vero  ego  id  putem,  non 
te  aliquantum  negotii  sustinere.  Intelligo,  permag- 
num  esse  negotium,  et  maximi  consilii.  Sed  me- 
mento,  consilii  me  hoc  negotium  esse  magis  aliquanto, 
quam  fortunae,  putare.  Quid  est  enim  negotii,  con- 
tinere  eos,  quibus  praesis,  si  te  ipse  contineas  ?  Id 
autem  sit  magnum  et  difficile  caeteris,  sicut  est  diffi- 
cillimum  :  tibi  et  fuit  hoc  semper  facillimum,  et 
vero  esse  debuit ;  cujus  natura  talis  est,  ut  etiam 
sine  doctrina  videatur  moderata  esse  potuisse ;  ea 
autem  adhibita  doctrina  est,  quae  vel  vitiosissimam 
naturam  excolere  possit. 

Tu  cum  pecuniae,  cum  voluptati,  cum  ommum 

rerum  cupiditati  resistes,  ut  facis  ;  erit  (credo)  peri- 
culum,  nc  improbum  negotiatorem,  paulo  cupidio- 
rem  publicanum,  comprimere  non  possis.  Nam  Grae- 
ci  quidem  sic  te  ita  viventem  intuebuntur,  ut  quem- 
dam  ex  annalium  memoria,  aut  etiam  de  coelo  divi- 
num  hominem  esse  in  provinciam  delapsum  putent. 

Atque  haec  nunc,  non  ut  facias,  sed  ut  te  facere  et 
fecisse  gaudeas,  scribo.  Praeclarum  est  enim,  summo 
cum  imperio  fuisse  in  Asia  triennium,  sic  ut  nul- 
lum  te  signum,  nulla  pictura,  nullum  vas,  nulla  ves- 
tis,  nullum  mancipium,  nulla  forma  cujusquam, 
nulla  conditio  pecuniae  (quibus  rebus  abundat  ista 
provincia),  ab  summa  integritate  continentiaque  de- 
duxerit.  Quid  autem  reperiri  tam  eximium  aut  tam 
expetendum  potest,  quam  istam  virtutem,  modera- 
tionem  animi,  temperantiam,  non  latere  in  tenebris, 
neque  esse  abditam,  sed  in  luce  Asiae,  in  oculis  cla- 
rissimae  provinciae,  atque  in  auribus  omnium  gen- 
tium  ac  nationum,  esse  positam  ?  non  itineribus  tuis 
perterreri  homines  ?  non  sumtu  exhauriri  ?  non  ad- 
ventu  cemmoveri  ?  esse,  quocumque  veneris,  et  pu- 
blice  et  privatim  maximam  laetitiam  ;  cum  urbs  cus- 
todem,  non  tyrannum,  domus  hospitem,  non  ex- 
pilatorem,  recepisse  videatur  ? 

III.  His  autem  in  rebus  jam  te  usus  ipse  profecto 
erudivit,  nequaquam  satis  esse,  ipsum  hasce  habere 
virtutes,  sed  esse  circumspiciendum  diligenter,  ut,  in 
hac  custodia  provinciae,  non  te  unum,  sed  omnes 
ministros  imperii  tui,  scciis,  et  civibus,  et  reipublicae, 
praestare  videare.  Quamquam  lcgatos  habes  eos,  qui 
ipsi  per  se  habituri  sint  rationem  dignitatis  suas ;  de 
quibus,  honore  et  dignitate  et  aetate  praestat  Tubero, 
quem  ego  arbitror,  praesertim  cum  scribat  historiam, 
multos  ex  suis  annalibus  posse  deligere,  quos  velit 
et  possit  imitari :  Allienus  autem  noster  est,  cum 
animo  et  benevolentia,  tum  vero  etiam  imitatione 
vivendi.  Nam  quid  ego  de  Gratidio  dicam  ?  quem 
certo  scio  ita  laborare  de  existimatione  sua,  ut,  prop- 

ter  amorem  in  nos  fraternum,  etiam  de  nostra  labo- 
ret.  Quaestorem  habes,  non  tuo  judicio  delectum, 
sed  eum,  quem  sors  dedit  Hunc  oportet  et  sua, 
sponte  esse  moderatum,  et  tuis  institutis  ac  praeceptis 
obtemperare. 

Quorum  si  quis  forte  esset  sordidior,  ferres  eate- 
nus,  quoad  per  se  negligeret  eas  leges,  quibus  esset 
adstrictus ;  non  ut  ea  potestate,  quam  tu  ad  digni- 
tatem  permisisses,  ad  quaestum  uteretur.  Neque  enim 
mihi  sane  placet,  praesertim  cum  hi  mores  tantum 
jam  ad  nimiam  lenitatem  et  ad  ambitionem  incubue- 
rint,  scrutari  te  omnes  sordes,  excutere  unumquem- 
que  eorum  ;  sed,  quanta  sit  in  quoque  fides,  tantum 
cuique  committere.  Atque  inter  hos,  eos,  quos  tibi 
comites  et  adjutores  negotiorum  publicorum  dedit 
ipsa  respublica,  duntaxat  finibus  his  praestabis,  quos 
ante  praescripsi. 

IV.  Quos  vero  aut  ex  domesticis  convictionibus, 
aut  ex  necessariis  apparitionibus,  tecum  esse  voluisti, 
qui  quasi  ex  cohorte  praetoris  appellari  solent,  horum 
non  modo  facta,  sed  etiam  dicta,  omnia  praestanda 
nobis  sunt.  Sed  habes  eos  tecum,  quos  possis  recte 
facientes  facile  diligere  ;  minus  consulentes  existima- 
tioni  tuae,  facillime  coercere ;  a  quibus,  rudis  cum 
esses,  videtur  potuisse  tua  Hberalitas  decipi:  nam, 
ut  quisque  est  vir  optimus,  ita  difficillime  esse  alios 
improbos  suspicatur:  nunc  vero  tertius  hic  annus 
habeat  integritatem  eamdem,  quam  superiores,  cau- 
tiorem  etiam  ac  diligentiorem. 

Sint  aures  tuae,  quae  id,  quod  audiunt,  existimentur 
audire,  non  in  quas  ficte  et  simulate  quaestiis  causa 
insusurretur.  Sit  annulus  tuus,  non  ut  vas  aliquod, 
sed  tamquam  ipse  tu  ;  non  minister  alienae  volun- 
tatis,  sed  testis  tuae.  Accensus  sit  eo  numero,  quo 
eum  majores  nostri  esse  voluerunt ;  qui  hoc,  non  in 
beneficii  loco,  sed  in  laboris  ac  muneris,  non  temere 
nisi  libertis  suis  deferebant ;  quibus  illi  quidem  non 
multo  secus,  ac  servis,  imperabant.  Sit  lictor  non 

suae,  sed  tuae  lenitatis  apparitor ;  majoraque  praefe- 
rant  fasces  illi  ac  secures  dignitatis  insignia,  quam 
potestatis.  Toti  denique  sit  provinciae  cognitum,  tibi 
omnium,  quibus  praesis,  salutem,  libercs,  famam, 
fortunas  esse  carissimas.  Denique  haec  opinio  sit, 
non  modo  iis  qui  aliquid  acceperint,  sed  iis  etiam 
qui  dederint,  te  inimicum  (si  id  cognoveris)  futu- 
rum.  Neque  vero  quisquam  dabit,  cum  erit  hoc  per- 
spectum,  nihil  per  eos,  qui  simulant  se  apud  te  mul- 
tum  posse,  abs  te  solere  impetrari. 

Nec  tamen  est  haec  oratio  mea  hujusmodi,  ut  te  in 
tuos  aut  durum  esse  nimium,  aut  suspiciosum,  ve- 
lim.  Nam,  si  quis  est  eorum  qui  tibi  biennii  spatio 
nunquam  in  suspicionem  avaritia?  venerit,  (ut  ego 
Caesium,  et  Chaerippum,  et  Labeonem,  et  audio,  et, 
quia  cognovi,  existimo)  nihil  est,  quod  non  et  iis, 
et  si  quis  est  alius  ejusdemmodi,  et  committi  et 
credi  rectissime  putem.  Sed  si  quis  est,  in  quo  jam 
offenderis,  de  quo  aliquid  senseris  ;  huic  nihil  credi- 
deris,  nullam  partem  existimationis  tua?  commiseris. 

V.  In  provincia.  vero  ipsa,  si  quem  es  nactus,  qui 
in  tuam  familiaritatem  penitus  intrarit,  qui  nobis 
ante  fuerit  ignotus;  huic  quantum  credendum  sit, 
vide :  non  quin  possint  multi  esse  provinciales  viri 
boni ;  sed  hoc  sperare  licet,  judicare  periculosum 
est.  Multis  enim  simulationum  involucris  tegitur,  et 
quasi  velis  quibusdam  obtenditur,  uniuscujusque 
natura :  frons,  oculi,  vultus,  persaepe  mentiuntur ; 
oratio  vero  saepissime. 

Quamobrem,  qui  potes  reperire  ex  eo  gcnere  ho- 
minum,  qui,  pecuniae  cupiditate  adducti,  careant  his 
rebus  omnibus,  a  quibus  nos  divulsi  esse  non  possu- 
mus,  te  autem,  alienum  hominem,  ament  ex  animo, 
ac  non  sui  commodi  causa,  simulent  ?  Mihi  quidem 
permagnum  videtur;  praesertim  si  iidem  homines 
privatum  non  fere  quemquam,  praetores  semper  om- 
nes,  amant.  Quo  ex  genere  si  quem  forte  tui  co- 
gnosti  amantiorem  (fieri  enim  potuit)  quam  temporis, 

hunc  vero  ad  tuum  numerum  libenter  adscribito : 
sin  autem  id  non  perspicies  ;  nullum  erit  genus  in 
familiaritate  cavendum  magis  ;  propterea  quod  et 
omnes  vias  pecuniae  norunt,  et  omnia  pecuniae  causa 
faciunt :  et,  quicum  victuri  non  sunt,  ejus  existima- 
tioni  consulere  non  curant. 

Atque  etiam  e  Graecis  ipsis  diligenter  cavendae 
sunt  quasdam  familiaritates,  praater  hominum  per- 
paucorum,  si  qui  sunt  vetere  Graecia.  digni.  Sic  vero 
fallaces  sunt  permulti,  et  leves,  et  diuturna  servitute 
ad  nimiam  assentationem  eruditi ;  quos  ego  univer- 
sos  adhiberi  liberaliter,  optimum  quemque  hospitio 
amicitiaque  conjungi,  dico  oportere.  Nimiae  fami- 
liaritates  eorum  neque  tam  fideles  sunt,  (non  enim 
audent  adversari  nostris  voluntatibus)  et  vero  invi- 
dent,  non  nostris  solum,  verum  etiam  suis. 

VI.  Jam  qui  in  ejusmodi  rebus  (in  quibus  vereor 
etiam  ne  durior  sim)  cautus  esse  velim  ac  diligens  ; 
quo  me  animo  in  servos  esse  censes  ?  quos  quidem, 
cum  omnibus  in  locis,  tum  praecipue  in  provinciis, 
regere  debemus  :  quo  de  genere  multa  praecipi  pos- 
sunt :  sed  hoc  et  brevissimum  est,  et  facillime  teneri 
potest,  ut  ita  se  gerant  in  istis  Asiaticis  itineribus, 
ut  si  iter  Appia  via  faceres ;  neve  interesse  quidquam 
putent,  utrum  Tralles  an  Formias  venerint. 

At,  si  quis  est  ex  servis  egregie  fidelis  ;  sit  in  do- 
mesticis  rebus,  et  privatis :  quae  res  ad  officium  im- 
perii  tui,  atque  ad  aliquam  partem  rei  publicse  per- 
tinebunt,  de  his  rebus  ne  quid  attingat.  Multa  enim, 
quae  recte  committi  servis  fldelibus  possunt,  tamen, 
sermonis  et  vituperationis  vitandae  causa,  commit- 
tenda  non  sunt 

Sed,  nescio  quo  pacto,  ad  praecipiendi  rationem 
delapsa  est  oratio  mea,  cum  id  mihi  propositum  in- 
itio  non  fuisset.  Quid  enim  ei  praecipiam,  quem  ego, 
in  hoc  praesertim  genere,  inteliigam  prudentia  non 
esse  inferiorcm,  quam  me  ;  usu  vero  etiam  superio- 
rem  ?  Sed  tamen,  si,  ad  ea  quae  faceres,  auctoritas 

accederet  mea,  tibi  ipsi  illa  putavi  fore  jucundiora. 
Quare,  sint  haec  fundamenta  dignitatis  tuae ;  tua  pri- 
mum  integritas  et  continentia ;  deinde  omnium,  qui 
tecum  sunt,  pudor ;  delectus,  in  familiaritatibus  et 
provincialium  hominum  et  Graecorum,  percautus  et 
diligens ;  familiae  gravis  et  constans  disciplina.  Quae 
cum  honesta  sint  in  his  privatis  nostris  quotidianis- 
que  rationibus;  in  tanto  imperio,  tam  depravatis 
moribus,  tam  corruptrice  provincia,  divina  videantur, 
necesse  est. 

Haec  institutio  atque  haec  disciplina  potest  susti- 
nere,  in  rebus  statuendis  et  decernendis,  eam  severi- 
tatem,  qua  tu  in  iis  rebus  usus  es,  ex  quibus  non- 
nullas  simultates  cum  magna  mea  laetitia,  susceptas 
habemus :  nisi  forte  me  Paconii  nescio  cujus,  homi- 
nis  ne  Graeci  quidem,  at  Mysi  aut  Phrygis  potius, 
querelis  moveri  putas  ;  aut  Tuscenii,  hominis  furiosi 
ac  sordidi,  vocibus,  cujus  tu  ex  impurissimis  fauci- 
bus  inhonestissimam  cupiditatem  eripuisti  summa 
cum  aequitate. 

VII.  Haec,  et  caetera  plena  severitatis,  quae  sta- 
tuisti  in  ista  provincia,  non  facile  sine  summa  inte- 
gritate  sustineremus.  Quare,  sit  summa  in  jure  di- 
cendo  severitas,  dummodo  ea  ne  varietur  gratia,  sed 
conservetur  aequabilis.  Sed  tamen  parvi  refert  abs  te 
ipso  jus  dici  aequabiliter  et  diligenter,  nisi  idem  ab 
iis  fiet,  quibus  tu  ejus  muneris  aliquam  partem  con- 
cesseris. 

Ac  mihi  quidem  videtur  non  sane  magna  varietas 
esse  negotiorum  in  administranda  Asia,  sed  ea  tota 
jurisdictione  maxime  sustineri :  in  qua.  scientiae 
praesertim  provincialis  ratio  ipsa  expedita  est.  Con- 
stantia  est  adhibenda  et  gravitas,  quae  resistat,  non 
solum  gratiae,  verum  etiam  suspicioni.  Adjungenda 
etiam  est  facilitas  in  audiendo,  lenitas  in  decernendo, 
in  satisfaciendo  ac  disputando  diligentia.  His  rebus 
nuper  C.  Octavius  jucundissimus  fuit ;  apud  quem 
[primufi]  lictor  quievit ;  tacuit  accensus :    quoties 

quisque  voluit,  dixit,  et  quam  voluit  diu.  Quibus 
ille  rebus  fortasse  nimis  lenis  videretur,  nisi  haec  le- 
nitas  illam  severitatem  tueretur.  Cogebantur  Sullani 
homines,  quae  per  vim  et  metum  abstulerant,  red- 
dere.  Qui  in  magistratibus  injuriose  decreverant, 
eodem  ipsis  privatis  erat  jure  parendum.  Haec  illius 
severitas  acerba  videretur,  nisi  multis  condimentis 
humanitatis  mitigaretur. 

Quod  si  haec  lenitas  grata  Romae  est,  ubi  tanta 
arrogantia  est,  tam  immoderata  libertas,  tam  infinita 
hominum  licentia,  denique  tot  magistratus,  tot  aux- 
ilia,  tanta  vis  [populi],  tanta  senatds  auctoritas ; 
quam  jucunda  tandem  prastoris  comitas  in  Asia  potest 
esse,  in  qua.  tanta  multitudo  civium,  tanta  sociorum, 
tot  urbes,  tot  civitates,  unius  hominis  nutum  intuen- 
tur  !  ubi  nullum  auxilium  est,  nulla  conquestio, 
nullus  senatus,  nulla  concio.  Quare,  cum  permagni 
hominis  est,  et  cum  ipsa  natura  moderati,  tum  vero 
etiam  doctrina  atque  optimarum  artium  studiis  eru- 
diti,  sic  se  adhibere  in  tanta.  potestate,  ut  nulla  alia 
potestas  ab  iis,  quibus  ipse  praesit,  desideretur. 

VIII.  Cyrus  ille,  a  Xenophonte  non  ad  historiae 
fidem  scriptus,  sed  ad  effigiem  justi  imperii ;  cujus 
summa  gravitas  ab  illo  philosopho  cum  singulari 
comitate  conjungitur :  (quos  quidem  libros  non  sine 
causa  noster  ille  Africanus  de  manibus  ponere  non 
solebat :  nullum  est  enim  praetermissum  in  iis  offi- 
cium  diligentis  et  moderati  imperii :)  eaque  si  sic 
coluit  ille,  qui  privatus  futurus  nunquam  fuit ;  quo- 
nam  modo  retinenda  sunt  iis,  quibus  imperium  ita 
datum  est,  ut  redderent,  et  ab  iis  legibus  datum  est, 
ad  quas  revertendum  est  ? 

Ac  mihi  quidem  videntur  huc  omnia  esse  referen- 
da  iis,  qui  praesunt  aliis,  ut  ii,  qui  erunt  eorum  in 
imperio,  sint  quam  beatissimi :  quod  tibi  et  esse  an- 
tiquissimum,  et  ab  initio  fuisse,  ut  primum  Asiam 
attigisti,  constante  fama  atque  omnium  sermone  ce- 
lebratum  est.  Est  autem  non  modo  ejus,  qui  sociis 

et  civibus,  sed  etiam  ejus,  qui  servis,  qui  mutis  pe- 
cudibus  praesit,  eorum,  quibus  prsesit,  ccmmodis  uti- 
litatique  servire.  Cujus  quidem  generis,  constare 
inter  omnes  video,  abs  te  summam  adhiberi  diligen- 
tiam  :  nullum  aes  alienum  novum  contrahi  civitati- 
bus ;  vetere  autem  magno  et  gravi  multas  abs  te 
esse  liberatas ;  urbes  complures,  dirutas  ac  pa:ne  de- 
sertas,  (in  quibus  unam  lbnia?  nobilissimam,  alteram 
Cariae,  Samum  et  Halicarnassum)  per  te  esse  recrea- 
tas ;  nullas  esse  in  oppidis  seditiones,  nullas  discor- 
dias  ;  provideri  abs  te,  ut  civitates  optimatium  con- 
siliis  administrentur  ;  sublata  M  ysiae  latrocinia  ;  cae- 
des  multis  locis  repressas  ;  pacem  tota  provincia  con- 
stitutam  ;  neque  solum  illa  itinerum  atque  agrorum, 
sed  multo  etiam  plura  et  majora  oppidorum  et  fano- 
rum,  furta  et  latrocinia  esse  depulsa ;  remotam  a 
fama,  et  a  fortunis,  et  ab  otio  locupletum,  illam 
acerbissimam  ministram  praetorum  avaritiae,  calum- 
niam ;  sumtus  et  tributa  civitatum  ab  omnibus,  qui 
earum  civitatum  fines  incolant,  tolerari  aequabiliter  ; 
facillimos  esse  aditus  ad  te  ;  patere  aures  tuas  que- 
relis  omnium  ;  nullius  inopiam  ac  solitudinem,  non 
modo  illo  populari  accessu  ac  tribunali,  sed  ne  domo 
quidem  et  cubiculo,  esse  exclusam  ;  tuo  toto  denique 
imperio  nihil  acerbum  esse,  nihil  crudele,  atque  om- 
nia  plena  clementiae,  mansuetudinis,  humanitatis. 

IX.  Quantum  vero  illud  est  beneficium  tuum,  quod 
iniquo  et  gravi  vectigali  aediliciorum,  magnis  nostris 
simultatibus,  Asiam  liberasti  ?  Enimvero,  si  unus 
homo  nobilis  queritur  palam,  te,  quod  edixeris,  "  ne 
ad  ludos  pecuniae  decernerentur,"  HS  CC  sibi  eri- 
puisse;  quanta  tandem  pecunia  penderetur,  si,  om- 
nium  nomine,  quicumque  Romae  ludos  facerent, 
(quod  erat  jam  institutum)  erogaretur  ?  Quamquam 
has  querelas  hominum  nostrorum  illo  consilio  op- 
presbimus,  quod,  in  Asia  ne^cio  quo  modo,  Romae 
quidem  non  mediocri  cum  admiratione,  laudatur, 
quod,  cum  ad  templum  monimentumque  nostrum 

civitates  pecunias  decrevissent ;  cumque  id,  et  pro 
meis  magnis  meritis,  et  pro  tuis  maximis  beneficiis, 
summa  sua  voluntate  fecissent;  nominatimque  lex 
exciperet,  "  Ut  ad  templum  monimentumque  capere 
liceret ;"  cumque  id,  quod  dabatur,  non  esset  inter- 
iturum,  sed  in  ornamentis  templi  futurum,  ut  non 
mihi  potius,  quam  populo  Romano,  ac  Diis  immor- 
talibus,  datum  videretur  ;  tamen  id,  in  quo  erat 
dignitas,  erat  lex,  erat  eorum,  qui  faciebant,  volun- 
tas,  accipiendum  non  putavi ;  cum  aliis  de  causis, 
tum  etiam  ut  animo  aequiore  ferrent  ii,  quibus  nec 
deberetur,  nec  liceret. 

Quapropter,  incumbe  toto  animo  et  studio  omni 
in  eam  rationem,  qua  adhuc  usus  es,  ut  eos,  quos 
tuae  fidei  potestatique  senatus  populusque  Romanus 
commisit  et  credidit,  diligas,  et  omni  ratione  tueare, 
ut  esse  quam  beatissimos  velis.  Quod  si  te  sors 
Afris,  aut  Hispanis,  aut  Gallis  praefecisset,  immani- 
bus  ac  barbaris  nationibus ;  tamen  esset  humani- 
tatis  tuae,  consulere  eorum  commodis,  et  utilitati 
salutique  servire.  Cum  vero  ei  generi  hominum  prae- 
simus,  non  modo  in  quo  ipsa  sit,  sed  etiam  a  quo  ad 
alios  pervenisse  putetur,  humanitas;  certe  iis  eam 
potissimum  tribuere  debemus,  a  quibus  accepimus. 
Non  enim  me  hoc  jarn  dicere  pudebit,  (pra?sertim  in 
ea  vita,  atque  iis  rebus  gestis,  in  quibus  non  potest 
residere  inertiae  aut  levitatis  ulla  suspicio)  nos  ea, 
quae  consecuti  sumus,  his  studiis  et  artibus  esse  adep- 
tos,  quaa  sint  nobis  Graeciae  monimentis  disciplinis- 
que  tradita. 

Quare,  praeter  communem  fidem  quae  omnibus 
debetur,  pneterea  nos  isti  hominum  generi  praecipue 
debere  videmur,  ut,  quorum  praeceptis  simus  eruditi, 
apud  eos  ipsos,  quod  ab  iis  didicerimus,  velimus  ex- 
promere. 

X.  Atque  ille  quidem  princeps  ingenii  et  doctrinae, 
Plato,  tum  denique  fore  beatas  respublicas  putavit, 
si  aut  docti  ac  sapientes  homines  eas  regere  ccepis- 

sent,  aut  ii,  qui  regerent,  omne  suum  studium  in 
doctrina  ac  sapientia  collocarent.  Hanc  conjunctio- 
nem  videlicet  potestatis  ac  sapientiae,  saluti  censuit 
civitatibus  esse  posse  :  quod  fortasse  aliquando  uni- 
versae  reipablicae  nostrae,  nunc  quidem  profecto  isti 
provinciae  contigit,  ut  is  in  ea  summam  potestatem 
haberet,  cui  in  doctrina,  cui  in  virtute  atque  huma- 
nitate  percipienda,  plurimum  a  pueritia  studii  fuis- 
set  et  temporis.  Quare,  cura,  ut  hic  annus,  qui  ad 
laborem  tuum  accessit,  idem  ad  salutem  Asiae  pro- 
rogatus  esse  videatur.  Quoniam  in  te  retinendo  fuit 
Asia  felicior,  quam  nos  in  deducendo ;  perfice,  ut 
laetitia  provinciae  desiderium  nostrum  leniatur.  Et- 
enim,  si  in  promerendo,  ut  tibi  tanti  honores  habe- 
rentur,  quanti  haud  scio  an  nemini,  fuisti  omnium 
diligentissimus ;  multo  majorem  in  his  honoribus 
tuendis  adhibere  diligentiam  debes. 

Et  quidem,  de  isto  genere  honorum  quid  senti- 
rem,  scripsi  ad  te  ante.  Semper  eos  putavi,  si  vul- 
gares  essent,  viles ;  si  temporis  causa  constitueren- 
tur,  leves  ;  si  vero  (id,  quod  ita  factum  est)  meritis 
tuis  tribuerentur,  existimabam  multam  tibi  in  his 
honoribus  tuendis  operam  esse  ponendam. 

Quare,  quoniam  in  istis  urbibus  cum  summo  im- 
perio  et  potestate  versaris,  in  quibus  tuas  virtutes 
consecratas  et  in  Deorum  numero  collocatas  vides ; 
in  omnibus  rebus,  quas  statues,  quas  decernes,  quas 
ages,  quid  tantis  hominum  opinionibus,  tantis  de  te 
judiciis,  tantis  honoribus  debeas,  cogitabis.  Id  au- 
tem  erit  ejusmodi,  ut  consulas  omnibus,  ut  medeare 
incommodis  hominum,  provideas  saluti,  ut  te  paren- 
tem  Asiae  et  dici  et  haberi  velis. 

XI.  Atque  huic  tuae  voluntati  ac  diligentiae  diffi- 
cultatem  magnam  afferunt  publicani ;  quibus  si  ad- 
versamur,  ordinem  de  nobis  optime  meritum,  et  per 
nos  cum  republica  conjunctum,  et  a  nobis  et  a  re- 
publica  disjungemus.  Sin  autem  omnibus  in  rebus 
obsequemur  ;  funditus  eos  perire  patiemur,  quorum 

non  modo  saluti,  sed  etiam  commodis,  consulere  de- 
bemus. 

Haec  est  una  (si  vere  cogitare  volumus)  in  toto 
imperio  tuo  difficultas.  Nam  esse  abstinentem,  con- 
tinere  omnes  cupiditates,  suos  coercere,  juris  aequa- 
bilem  tenere  rationem ;  facilem  te  in  rebus  cognos- 
cendis,  in  hominibus  audiendis  admittendisque, 
praebere ;  praeclarum  magis  est,  quam  difficile.  Non 
est  enim  positum  in  labore  aliquo,  sed  in  quadam 
inductione  animi  atque  voluntate.  Illa  causa  publi- 
canorum  quantam  acerbitatem  afferat  sociis,  intel- 
leximus  ex  civibus,  qui  nuper,  in  portoriis  Italiae 
tollendis,  non  tam  de  portorio,  quam  de  nonnullis 
injuriis  portitorum,  querebantur.  Quare,  non  ignoro, 
quid  sociis  accidat  in  ultimis  terris,  cum  audierim  in 
Italia  querelas  civium. 

Hic  te  ita  versari,  ut  et  publicanis  satisfacias,  prae- 
sertim  publicis  male  redemtis,  et  socios  perire  non 
sinas,  divinae  cujusdam  virtutis  esse  videtur,  id  est, 
tuae.  Ac  primum  Graecis,  id  quod  acerbissimum  est, 
quod  sunt  vectigales,  non  ita  acerbum  videri  debet, 
propterea  quod,  sine  imperio  populi  Romani,  suis 
institutis,  per  se  ipsi  ita  fuerunt.  Nomen  autem  pu- 
blicani  adspernari  non  possunt,  qui  pendere  ipsi  vec- 
tigal  sine  publicano  non  potuerunt,  quod  iis  asquali- 
ter  Sulla  descripserat. 

Non  esse  autem  leniores  in  exigendis  vectigalibus 
Graecos,  quam  nostros  publicanos,  hinc  intelligi  po- 
test,  quod  Caunii  nuper,  omnesque  ex  insulis  quae 
erant  ab  Sulla  Rhodiis  attributaa,  confugerunt  ad 
senatum,  nobis  ut  potius  vectigal,  quam  Rhodiis, 
penderent.  Quare  nomen  publicani  neque  ii  debent 
horrere,  qui  semper  vectigales  fuerunt ;  neque  ii 
adspernari,  qui  per  se  pendere  vectigal  non  potue- 
runt ;  neque  ii  recusare,  qui  postulaverunt. 

Simul  et  illud  Asia  cogitet,  nullam  a  se  neque 
belli  externi  neque  discordiarum  domesticarum  cala- 
mitatem  abfuturam  fuisse,  si  hoc  imperio  non  tene- 

retur.  Id  autem  imperium  cum  retineri  sine  vecti- 
galibus  nullo  modo  possit,  aequo  animo  parte  aliqua 
suorum  fructuum  pacem  sibi  sempiternam  redimat 
atque  otium. 

XII.  Quod  si  genus  ipsum  et  nomen  publicani 
non  iniquo  animo  sustiraebunt,  poterunt  iis,  consilio 
et  prudentia  tua,  reliqua  videri  mitiora.  Possunt,  in 
pactionibus  faciendis,  non  legem  spectare  censoriam, 
sed  potius  commoditatem  conficiendi  negotii,  et  libe- 
rationem  molestiae.  Potes  etiam  tu  id  facere,  quod  et 
fecisti  egregie,  et  facis,  ut  commemores,  quanta  sit 
in  publicanis  dignitas,  quantum  nos  illi  ordini  debea- 
mus,  ut,  remoto  imperio,  ac  vi  potestatis  et  fascium, 
publicanos  cum  Graecis  gratia  atque  auctoritate  con- 
jungas.  Sed  et  ab  iis,  de  quibus  optime  tu  meritus 
es,  et  qui  tibi  omnia  debent,  hoc  petas,  ut,  facilitate 
sua,  nos  eam  necessitudinem,  quae  est  nobis  cum 
publicanis,  obtinere  et  conservare  patiantur. 

Sed  quid  ego  te  haec  hortor,  quae  tu  non  modo 
facere  potes  tua  sponte  sine  cujusquam  praeceptis, 
sed  etiam  magna  jam  ex  parte  perfecisti  ?  Non  enim 
desistunt  nobis  agere  quotidie  gratias  honestissimae 
et  maximae  societates  ;  quod  quidem  mihi  idcirco  ju- 
cundius  est,  quod  idem  faciunt  Graeci.  Difficile  est 
autem,  ea,  quae  commodis,  utilitate,  et  prope  natura, 
diversa  sunt,  voluntate  conjungere. 

At  ea  quidem,  quae  supra  scripta  sunt,  non,  ut  te 
instituerem,  scripsi  (neque  enim  prudentia  tua  cu- 
jusquam  piaecepta  desiderat) ;  sed  me  in  scribendo 
commemoratio  tuae  virtutis  delectavit:  quamquam 
in  his  literis  longior  fui,  quam  aut  vellem,  aut  quam 
me  putavi  fore. 

XIII.  Unum  est,  quod  tibi  ego  praecipere  non 
desinam  ;  neque  te  patiar  (quantum  in  me  erit)  cum 
exceptione  laudari.  Omnes  enim,  qui  istinc  veniunt, 
ita  de  tua  virtute,  integritate,  humanitate,  comme- 
morant,  ut,  in  tuis  summis  laudibus,  excipiant  unam 
iracundiam :  quod  vitium  cum  in  hac  privata  quo- 

tidianaque  vita  levis  esse  animi  atque  infirmi  vide- 
tur ;  tum  vero  nihil  est  tam  deforme,  quam  ad  sum- 
mum  imperium  etiam  acerbitatem  naturae  adjungere. 
Quare,  illud  non  suscipiam,  ut,  quae  de  iracundia 
dici  solent  a  doctissimis  hominibus,  ea  tibi  nunc  ex- 
ponam,  cum  et  nimis  longus  esse  nolim,  et  ex  mul- 
torum  scriptis  ea  facile  possis  cognoscere.  Quod  est 
epistolae  proprium,  (ut  is,  ad  quem  scribitur,  de  iis 
rebus  quas  ignorat,  certior  fiat)  praetermittendum 
esse  non  puto.  Sic  ad  nos  omnes  fere  deferunt,  nihil, 
cum  absit  iracundia,  te  fieri  posse  jucundius  :  sed, 
cum  te  alicujus  improbitas  perversitasque  commo- 
verit,  sic  te  animo  incitari,  ut  ab  omnibus  tua  desi- 
deretur  humanitas.  Quare,  quoniam  in  eam  ratio- 
nem  vitae  nos  non  tam  cupiditas  quaedam  gloriae, 
quam  res  ipsa  ac  fortuna,  deduxit,  ut  sempiternus 
sermo  hominum  de  nobis  futurus  sit;  caveamus, 
quantum  eflicere  et  consequi  possumus,  ut  ne  quod 
in  nobis  insigne  vitium  fuisse  dicatur. 

Neque  ego  nunc  hoc  contendo,  quod  fortasse,  cum 
in  omni  natura,  tum  jam  in  nostra  aetate,  difficile  est, 
mutare  animum,  et,  si  quid  est  penitus  insitum  mo- 
ribus,  id  subito  evellere  :  sed  te  illud  admoneo,  ut, 
6i  hoc  plane  vitare  non  potes  (quod  ante  occupatur 
animus  ab  iracundia,  quam  providere  ratio  potuit  ne 
occuparetur),  ut  te  ante  compares,  quotidieque  me- 
ditere,  resistendum  esse  iracundiae  ;  cumque  ea  maxi- 
me  animum  moveat,  tum  tibi  esse  diligentissime 
linguam  continendam  :  quae  quidem  mihi  virtus  non 
interdum  minor  videtur,  quam  omnino  non  irasci. 
Nam  illud  non  solum  est  gravitatis,  sed  nonnun- 
quam  etiam  lentitudinis  :  moderari  vero  et  animo  et 
orationi,  cum  sis  iratus,  aut  etiam  tacere,  et  tenere 
in  sua  potestate  motum  animi  et  dolorem,  etsi  non 
est  perfectae  sapientiae,  tamen  est  non  medioeris  in- 
genii. 

Atque,  in  hoc  genere,  multo  te  esse  jam  commodio- 
rem  mitioremque  nuntiant.    Nullae  tuae  vehemen- 

tiores  animi  concitationes,  nulla  maledicta,  ad  nos, 
nulla?  contumeliae,  perferuntur  :  quae  cum  abhorrent 
a  literis,  ab  humanitate,  tum  vero  contraria  sunt  im- 
perio  ac  dignitati.  Nam,  si  implacabiles  iracundiae 
sint,  summa  est  acerbitas  ;  sin  autem  exorabiles, 
summa  levitas  ;  quae  tamen  (ut  in  malis)  acerbitati 
anteponenda  est. 

XIV.  Sed,  quoniam  primus  annus  habuit  de  hac 
reprehensione  plurimum  sermonis,  credo  propterea, 
quod  tibi  hominum  injuriae,  quod  avaritiae,  quod 
insolentia  praeter  opinionem  accidebat,  et  intolera- 
bilis  videbatur  ;  secundus  autem  multo  lenior,  quod 
et  consuetudo,  et  ratio,  et  (ut  ego  arbitror)  meae  quo- 
que  literae,  te  patientiorem  lenioremque  fecerunt ; 
tertius  annus  ita  esse  debet  emendatus,  ut  ne  mini- 
mam  quidem  rem  quisquam  possit  ullam  reprehen- 
dere.  Ac  jam  hoc  loco,  non  hortatione,  neque  prae- 
ceptis,  sed  precibus  tecum  fraternis,  ago  ;  totum  ut 
animum,  curam,  cogitationemque  tuam  ponas  in  om« 
nium  laude  undique  colligenda. 

Quod  si  in  mediocri  statu  sermonis  ac  prasdica- 
tionis  nostrae  res  essent,  nihil  abs  te  eximium,  nihil 
praeter  aliorum  consuetudinem,  postularetur.  Kunc 
vero,  propter  earum  rerum,  in  quibus  versati  sumus, 
splendorem  et  magnitudinem,  nisi  summam  laudem 
ex  ista  provincia  assequimur,  vix  videmur  summam 
vituperationem  posse  vitare.  Ea  nostra  ratio  est,  ut 
omnes  boni  cum  faveant,  tum  etiam  a  nobis  omnem 
diiigentiam  virtutemque  et  postulent  et  exspectent ; 
omnes  autem  improbi  (quod  cum  iis  bellum  susce- 
pimus  sempiternum)  vel  minima  re  ad  reprehenden- 
dum  contenti  esse  videantur. 

Quare,  quoniam  ejusmodi  theatrum  est  totius 
Asiae,  celebritate  refertissimum,  magnitudine  am- 
plissimum,  judicio  eruditisshnum,  natura  autem  ita 
resonans,  ut  usque  Romam  significationes  vocesque 
referantur;  contende,  quaeso,    atque   elabora,   non 

modo  ut  his  rebus  dignus  fuisse,  sed  etiam  ut  illa 
omnia  tuis  artibus  superasse,  videare. 

XV.  Et,  quoniam  mihi  casus  urbanam  in  magi- 
stratibus  administrationem  reipublicae,  tibi  provin- 
cialem  dedit ;  si  mea  pars  nemini  cedit,  fac  ut  tua 
caeteros  vincat.  Simul  et  illud  cogita,  nos  non  de 
reliqua  et  sperata  gloria  jam  laborare,  sed  de  parta 
dimicare :  quse  quidem  non  tam  expetenda  nobis 
fuit,  quam  tuenda  est.  Ac,  si  rnihi  quidquam  esset 
abs  te  separatum,  nihil  amplius  desiderarem  hoc 
statu,  qui  mihi  jam  partus  est.  Nunc  vero  res  sic 
sese  habet,  ut,  nisi  omnia  tua  facta  atque  dicta  nos- 
tris  rebus  istinc  respondeant,  ego  me,  meis  tantis 
laboribus  tantisque  periculis,  quorum  tu  omnium 
particeps  fuisti,  nihil  consecutum  putem.  Quod  si,  ut 
amplissimum  nomen  consequeremur,  unus  pnuter 
caeteros  adjuvisti ;  certe  idem,  ut  id  retineamus, 
praeter  caeteros  elaborabis. 

Non  est  tibi  his  solis  utendum  existimationibus  ac 
judiciis,  qui  nunc  sunt,  hominum,  sed  iis  etiam, 
qui  futuri  sunt :  quamquam  illorum  erit  verius  judi- 
cium,  obtrectatione  et  malevolentia  liberatum.  De- 
nique  illud  etiam  debes  cogitare,  non  te  tibi  soli  glo- 
riam  quaerere :  quod  si  esset,  tamen  non  negligeres, 
praesertim  cum  amplissimis  monimentis  consecrare 
voluisses  memoriam  nominis  tui:  sed  ea  tibi  est 
communicanda  mecum,  prodenda  liberis  nostris.  In 
quo  cavendum  est,  ne,  si  negligentior  fueris,  non 
solum  tibi  parum  consuluisse,  sed  etiam  tuis  invi- 
disse,  videaris. 

XVI.  Atque  haec  non  eo  dicuntur,  ut  te  oratio 
mea  dormientem  excitasse,  sed  potius  ut  currentem 
incitasse,  videatur.  Facies  enim  perpetuo,  quae  fe- 
cisti,  ut  omnes  aequitatem  tuam,  temperantiam,  seve- 
ritatem,  integritatemque,  laudent.  Sed  me  quaedam 
tenet,  propter  singularem  amorem,  infinita  in  te  avi- 
ditas  gloriae :  quamquam  illud  existimo,  cum  jam 

tibi  Asia,  sicut  unicuique  sua  domus,  nota  esse 
debeat,  cum  ad  tuam  summam  prudentiam  tantus 
usus  accesserit,  nihil  esse,  quod  ad  laudem  attineat, 
quod  non  tu  optime  perspicias,  et  tibi  non,  sine  cu- 
jusquam  hortatione,  in  mentem  veniat  quotidie.  Sed 
ego,  qui,  cum  tua  lego,  te  audire,  et  qui,  cum  ad  te 
scribo,  tecum  loqui  videQr,  idcirco  et  tua  longissima, 
quaque  epistola  maxime  delector,  et  ipse  in  scriben- 
do  saspe  sum  longior. 

Illud  te  ad  extremum  et  oro  et  hortor,  ut,  tam- 
quam  poetae  boni  et  actores  industrii  solent,  sic  tu, 
in  extrema,  parte  et  conclusione  muneris  ac  negotii 
tui,  diligentissimus  sis,  ut  hic  tertius  annus  imperii 
tui,  tamquam  tertius  actus,  perfectissimus  atque  orna- 
tissimus  fuisse  videatur.  Id  facillime  facies,  si  me 
(cui  semper  uni  magis,  quam  universis,  placere  vo- 
luisti)  tecum  semper  esse  putabis,  et  omnibus  iis  re- 
bus,  quas  dices  ac  facies,  interesse.  Reliquum  est, 
ut  te  orem,  ut  valetudini  tua?,  si  me  et  tuos  omnes 
valere  vis,  diligentissime  servias. 


(2.)  MARCUS  Q.  FRATRI  S. 

(Argumentum.  —  De  Statii  liberti,  nimis  apud 
Quintum  gratiosi,  adventu,  et  hominum  de  eo  ser- 
monibus  et  querelis :  de  Graecis,  quos  commenda- 
verat,  aut  quibus  videbatur  indulgere,  excusatio :  de 
literis  Quinti  iniquis,  duris,  contrariis,  de  eisque  tol- 
lendis  consilium  :  L.  Flavii,  cui  haereditas  in  Asia 
venerat,  aliorumque,  commendatio :  objurgationum 
suarum  excusatio ;  ac  tandem  de  rebus  publicis  com- 
memoratio.) 


I.  Statius  ad  me  venit  a.  d.  VIII  Calendas  Novem- 
bres.  Ejus  adventus  (quod  ita  scripsisti,  diremtum 
iri  te  a  tuis,  dum  is  abesset  ^molestus  mihi  fuit  Quod 
autem  exspcctationem  tu     concursumque  eum,  qui 

erat  futurus,  si  una  tecum  decederet,  neque  antea 
visus  esset,  sustulit ;  id  mihi  non  incommode  visum 
est  accidisse.  Exhaustus  enim  est  sermo  hominum, 
et  multis  emissae  jam  ejusmodi  voces,  aX?^  ouei  -ni/a 
<£u>Ta  yueyav :   quae,  te  absente,  confecta  esse  lastor. 

Quod  autem  idcirco  a  te  missus  est,  mihi  ut  se 
purgaret,  id  necesse  minkne  fuit.  Primum  enim  nun- 
quam  ille  mihi  fuit  suspectus  :  neque  ego,  quae  ad  te 
de  illo  scripsi,  scripsi  meo  judicio :  sed,  cum  ratio 
salusque  omnium  nostrdm  qui  ad  rem  publicam  ac- 
cedimus,  non  veritate  solum,  sed  etiam  fama  nitere- 
tur,  sermones  ad  te  aliorum  semper,  non  mea  judi- 
cia,  perscripsi.  Qui  quidem  quam  frequentes  essent, 
et  quam  graves,  adventu  suo  Statius  ipse  cognovit. 

Etenim  mtervenit  nonnullorum  querelis,  quae 
apud  me  de  illo  ipso  habebantur  :  et  sentire  potuit, 
sermones  iniquorum  in  suum  potissimum  nomen 
erumpere.  Quod  autem  me  maxime  movere  sclebat, 
cum  audiebam,  illum  plus  apud  te  posse,  quam  gra- 
vitas  illius  a?tatis  et  impeiii  prudentia  postularet: 
(quam  multos  enim  mecum  egisse  putas,  ut  se  Statio 
commendarem  ?  quam  multa  autem  ipsum  onpeXwg 
mecum  in  sermone  ita  protulisse  ?  "  Id  mihi  non 
placuit :  monui,  suasi,  deterrui."  )  Quibus  in  rebus 
etiamsi  fldelitas  summaest  (quodprorsus  credo,  quo- 
niam  tu  ita  judicas),  tamen  species  ipsa  tam  gratiosi 
liberti,  aut  servi,  dignitatem  habere  nullam  potest. 
Atque  hoc  sic  habeto  (nihil  enim  nec  temere  dicere, 
nec  astute  reticere,  debeo)  materiam  omnem  sermo- 
num  eorum,  qui  de  te  detrahere  vellent,  Statium  de- 
disse  :  et  antea  tantum  intelligi  potuisse,  iratos  tuae 
severitati  esse  nonnullos ;  hoc  manumisso,  iratis, 
quod  loquerentur,  non  defuisse. 

II.  Nunc  respondebo  ad  eas  epistolas  quas  mihi 
reddidit  L.  Caesius,  (cui,  quoniam  ita  te  velle  intel- 
ligo,  nullo  loco  deero)  quarum  altera  est  de  Blaude- 
nio  Zeuxide,  quem  scribis  certissimum  matricidam 
tibi  a  me  intime  commendari.  Qua  de  rc,  et  dc  hoc 

genere  toto,  ne  forte  me  in  Graecos  tam  ambitiosum 
factum  esse  mirere,  pauca  cognosce. 

Ego  cum  Graecorum  querelas  nimium  valere  sen- 
tirem,  propter  hominum  ingenia  ad  fallendum  pa- 
rata;  quoscumque  de  te  queri  audivi,  quacumque 
potui  ratione,  placavi.  Primum,  Dionysopolitas,  qui 
erant  inimicissimi  mei,  lenivi:  quorum  principem 
Hermippum  non  solum  sermone  meo,  sed  etiam  fa- 
miliaritate,  devinxi.  Ego  Apamensem  Hephaestum, 
ego  levissimum  hominem,  Megaristum  Antandri- 
um,  ego  Niciam  Smyrnaeum,  ego  nugas  maximas, 
omni  mea  comitate  sum  complexus,  Nymphontem 
etiam  Colophonium.  Quae  feci  omnia,  non  quo  me, 
aut  ii  homines,  aut  tota  natio  delectaret :  pertaesum 
est  levitatis,  assentationis,  animorum,  non  officiis, 
sed  temporibus,  servientium, 

Sed,  ut  ad  Zeuxim  revertar:  cum  is  de  M.  Cascel- 
lii  sermone  secum  habito,  quae  tu  scribis,  ea  ipsa  lo- 
queretur,  obstiti  ejus  sermoni,  et  hominem  in  fami- 
llaritatem  rccepi.  Tua  autem  quae  fuerit  cupiditas 
tanta,  nescio,  quod  scribis  cupiisse  te,  quoniam 
Smyrnae  duo  Mysos  insuisses  in  culleum,  simile  in 
superiore  parte  provinciae  edere  exemplum  severita- 
tis  tuae,  et  idcirco  Zeuxim  elicere  omni  ratione  volu- 
isse :  quem,  adductum  in  judicium,  fortasse  dimitti 
non  oportuerit ;  conquiri  vero,  et  elici  blanditiis  (ut 
tu^scribis)  ad  judieium,  necesse  non  fuit ;  eum  prae- 
sertim  hominem,  quem  ego,  et  ex  suis  civibus,  et  ex 
multis  aliis,  quotidie  magis  cognosco  nobiliorem  esse 
prope,  quam  civitatem  suam. 

At  enim  Graecis  solis  indulgeo  ?  Quid  ?  L.  Cae- 
cilium  nonne  omni  ratione  placavi  ?  quem  hominem  l 
qua  ira !  quo  spiritu  !  Quem  denique,  praeter  Tus- 
cenium,  cujus  causa  sanari  non  potest,  non  mitigavi  ? 
Ecce  supra  caput  homo  levis  ac  sordidus,  sed  tamen 
equestri  censu,  Catienus:  etiam  is  lenietur.  Cujus 
tu  in  patrem  quod  fuisti  asperior,  non  reprehendo  : 
certo  enim  scio,  te  fecisse  cum  causa.  Sed  quid  opus 

fuit  ejusmodi  ^teris,  quas  ad  ipsum  misisti  ?  illum 
crucem  sibi  ipsum  constituere,  ex  qua  tu  eum  ante 
detraxisses :  te  curaturum,  [fumo]  ut  combureretur, 
plaudente  tota  provincia.  Quid  vero  ad  C.  Fabium 
nescio  quem,  (nam  eam  quoque  epistolam  T.  Ca- 
tienus  circumgestak)  renuntiari  tibi,  Licinium  pla- 
giarium  cum  suo  pullo  milvino  tributa  exigere? 
Deinde  rogas  Fabium,  ut  et  patrem  et  filium  vivos 
comburat,  si  possit ;  sin  minus,  ad  te  mittat,  uti  ju- 
dicio  comburantur.  Hae  literas,  abs  te  per  jocum  mis- 
sas  ad  C.  Fabium,  si  modo  sunt  tuae,  cum  leguntur, 
invidiosam  atrocitatem  verborum  habent. 

Ac,  si  omnium  mearum  literarum  prascepta  re- 
petes ;  intelliges,  nihil  esse  a  me,  nisi  orationis  acer- 
bitatem  et  iracundiam,  et,  si  forte,  raro  literarum 
missarum  indiligentiam  reprehensam.  Quibus  qui- 
dem  in  rebus  si  apud  te  plus  auctoritas  mea,  quam 
tua  sive  natura  paulo  acrior,  sive  quaedam  dulcedo 
iracundia?,  sive  dicendi  sal  facetiaeque,  valuisset,  nihil 
sane  esset,  quod  nos  pocniteret.  Et  mediocri  me  dolore 
putas  affici,  cum  audiam,  qua.  sit  existimatione  Vir- 
gilius,  quii  tuus  vicinus  C.  Octavius  ?  Nam  si  te  in- 
terioribus  vicinis  tuis,  Ciliciensi  et  Syriaco  anteponis, 
valde  magnum  facis.  Atque  is  dolor  est,  quod  cum 
ii,  quos  nominavi,  te  innocentia  non  vincant,  vincunt 
tamen  artificio  benevolentiae  colligendae,  qui  neque 
Cyrum  Xenophontis,  neque  Agesilaum,  noverint : 
quorum  regum  summo  in  imperio  nemo  unquam 
verbum  ullum  asperius  audivit. 

III.  Scd  haec  a  principio  tibi  prascipiens,  quantum 
profccerim,  non  ignoro.  Nunc  tamen  decedens  (id, 
quod  mihi  jam  facere  videris)  relinque,  quaeso,  quam 
jucundissimam  memoriam  tui.  Successorem  habes 
perblandum  :  csetera  valde,  illius  adventu,  tua  requi- 
rentur.  In  literis  mittendis  (ut  saepe  ad  te  scripsi) 
nimium  te  exorabilem  prasbuisti.  Tolle  omnes  (si 
potes)  iniquas,  tolle  inusitatas,  tolle  contrarias.  Sta- 
tius  mihi  narravit,  scriptas  ad  te  solere  afferri,  ab  se 

legi :  et,  si  iniquae  sint,  fieri  te  certiorem  :  antequam 
vero  ipse  ad  te  venisset,  nullum  delectum  literarum 
fuisse :  ex  eo  esse  volumina  selectarum  epistolarum, 
quae  reprehendi  solerent. 

Hoc  de  genere  nihil  te  nunc  quidem  moneo :  sero 
est  enim :  ac  scire  potes,  multa  me  varie  diligenter- 
que  monuisse.  Illud  tamen,  quod  Theopompo  man- 
davi,  cum  essem  admonitus  ab  ipso,  vide  per  homines 
amantes  tui,  quod  est  facile,  ut  haec  genera  tollantur 
epistolarum,  primum  iniquarum,  deinde  contraria- 
rum,  tum  absurde  et  inusitate  scriptarum  ;  postremo 
in  aliquem  contumeliosarum. 

Atque  ego  haec  tam  esse,  quam  audio,  non  puto  : 
et,  si  sunt  occupationibus  tuis  minus  animadversa, 
nunc  perspice  et  purga.  Legi  epistolam,  quam  ipse 
scripsisse  Sulla  nomenclator  dictus  est,  non  proban- 
dam :  legi  nonnullas  iracundas.  Sed  tempore  ipso  de 
epistolis.  Nam,  cum  hanc  paginam  tenerem,  L.  Fla- 
vius,  praetor  designatus,  ad  me  venit,  homo  mihi 
vatde  familiaris.  Is  mihi,  te  ad  procuratores  suos  li- 
teras  misisse  ;  quae  mihi  visae  sunt  iniquissimae ;  ne 
quid  de  bonis,  quae  L.  Octavii  Nasonis  fuissent,  cui 
L.  Flavius  haeres  est,  diminuerent  ante  quam  C. 
Fundanio  pecuniam  solvissent.  Itemque  misisse  ad 
Apollonidienses,  ne  de  bonis,  quae  Octavii  fuissent, 
diminui  paterentur,  priusquam  Fundanio  debitum 
solutum  esset.  Haec  mihi  verisimilia  non  videntur. 
Sunt  enim  a  prudentia  tua  remotissima.  Ne  dimi- 
nuat  haeres  ?  Quid  si  inficiatur  ?  Quid  si  omnino  non 
debetur?  Quid?  praetor  solet  judicaredeberi?  Quid? 
ego  Fundanio  non  cupio  ?  non  amicus  sum  ?  non  mi- 
sericordia  moveor  ?  nemo  magis  :  sed  via  juris  ejus- 
modi  est  quibusdam  in  rebus,  ut  nihil  sit  loci  gratiae. 

Atque  ita  mihi  dicebat  Flavius  scriptum  in  ea 
epistola,  quam  tuam  esse  dicebat,  te  aut  quasi  amicis 
tuis  gratias  acturum,  aut  quasi  inimicis  incommoda 
laturum.  Quid  multa  ?  ferebat  graviter ;  id  vehe- 
menter  mecum  querebatur ;  orabatque,  ut  ad  te  quam 

diligentissime  scriberem  :  quod  facio,  et  te  prorsus  ve- 
hementer  etiam  atque  etiam  rogo,  ut  et  procuratoribus 
Flavii  remittas  de  diminuendo,  et  de  Apollonidiensi- 
bus  ne  quid  perscribas,  quod  contra  Flavium  sit : 
amplius,  et  Flavii  causa,  et  scilicet  Pompeii,  facias 
omnia.  Nolo  (medius  fidius)  ex  tua  injuria  in  illum 
tibi  liberalem  me  videri :  sed  et  te  oro,  ut  tu  ipse 
auctoritatem  et  monimentum  aliquod  decreti  aut  H- 
terarum  tuarum  relinquas,  quod  sit  ad  Flavii  rem  et 
ad  causam  accommodatum.  Fert  enim  graviter  homo, 
et  mci  observantissimus,  et  sui  juris  dignitatisque  re- 
tinens,  sc  apud  te  neque  amicitia  neque  jure  valuisse : 
et,  ut  opinor,  Flavii  aliquando  rem  et  Pompeius  et 
Cassar  tibi  commendaruat :  et  ipse  ad  te  scripserat 
Flavius,  ct  ego  certe.  Quare,  si  ulla  res  est,  quam  tibi 
me  faciendam  petente  putes,  haec  ea  sit.  Si  me  amas, 
cura,  clabora,  perfice,  ut  Flavius  et  tibi  et  mihi  quam 
maximas  gratias  agat.  Hoc  te  ita  rogo,  ut  majore 
Btudio  rogare  non  possim. 

IV.  Quod  ad  me  de  Ilermia  scribis,  mihi  (me- 
hercule)  valde  molestum  fuit.  Literas  ad  te  parum 
fraterne  scripseram  :  quas,  oratione  Diodoti,  Luculli 
libcrti,  commotus,  de  pactione  statim  quod  audieram, 
iracundius  scripseram,  et  revocare  cupiebam.  Huic 
tu  epistola?,  non  fraterne  scripta3,  fraterne  debes  ignos- 
cere.  De  Censorino,  Antonio,  Cassio,  Scaevola,  te 
ab  iis  diligi  (ut  scribis)  vehementer  gaudeo.  Castera 
fuerunt  in  eadem  epistola  graviora,  quam  vellem, 
i  >  :ev  tolv  vauv,  et  aVa|  ^av£<v.  Majora  ista  erunt. 

Mea3  objurgationes  fuerunt  amoris  plenissima?, 
quaa  sunt  nonnulhe,  scd  tamen  mediocres,  et  parvaj 
potius.  Ego  te  nunquam  ulla  in  re  dignum  minima 
reprehensione  putassem,  cum  te  sanctissime  gereres, 
nisi  inimicos  multos  haberemus.  Qua?  ad  te  aliqua 
admonitione  aut  objurgatione  scripsi,  scripsi  propter 
diligentiam  cautionis  meae,  in  qua  et  nianeo  et  ma- 
nebo  ;  et,  idem  ut  facias,  non  desistam  rogare. 

Attalus  Iphemenus  mecum  egit,  ut  se  ne  impe- 

dires,  quominus,  quod  ad  Q.  Publiceni  statuam  de- 
cretum  est,  erogaretur :  quod  ego  te  et  rogo  et  ad- 
moneo,  ne  talis  viri,  tamque  nostri  necessarii,  hono- 
rem  minui  per  te,  aut  impediri,  velis.  Praeterea  yEso- 
pi  tragoedi,  nostri  familiaris,  Licinius  servus,  tibi 
notus,-  aufugit.  Is  Athenis  apud  Patronem  Epicu- 
reum  pro  libero  fuit.  Inde  in  Asiam  venit.  Postea 
Plato  quidam  Sardianus,  Epicureus,  qui  Athenisso- 
let  esse  multum,  et  qui  tum  Athenis  fuerat,  cum  Li- 
cinius  eo  venisset,  cum  eum  fugitivum  postea  esse  ex 
iEsopi  literis  cognosset,  hominem  comprehendit,  et 
in  custodiam  Ephesi  tradidit ;  sed  in  publicam,  an 
in  pistrinum,  non  satis  ex  literis  ejus  intelligere  po- 
tuimus.  Tu,  quoquo  modo,  quoniam  Ephesi  est, 
hominem  investiges,  velim,  summaque  diligentia.  vel 
tecum  deducas.  Noli  spectare,  quanti  homo  sit :  parvi 
enim  pretii  est,  qui  jam  nihili  sit :  sed  tanto  dolore 
iEsopus  est  affectus  propter  servi  scelus  et  audaciam, 
ut  nihil  ei  gratius  facere  possis,  quam  si  illum  per  te 
recuperarit. 

V.  Nunc  ea  cognosce,  quas  maxime  exoptas.  Rem- 
publicam  funditus  amisimus :  adeo  ut  Cato,  adoles- 
cens  nullius  consilii,  sed  tamen  civis  Romanus,  et 
Cato,  vix  vivus  effugeret ;  quod,  cum  Gabinium  de 
ambitu  vellet  postulare,  neque  praetores  diebus  ali- 
quot  adiri  possent,  vel  potestatem  sui  facerent,  in 
concionem  adscendit,  et  Pompeium  privatus  dictato- 
rem  appellavit.  Propius  nihil  est  factum,  quam  ut 
occideretur.  Ex  hoc,  qui  sit  status  totius  reipublicae, 
videre  potes. 

Nostrae  tamen  causaa  non  videntur  homines  defu- 
turi.  Mirandum  in  modum  profitentur,  offerunt  se, 
pollicentur  :  et  quidem  cum  spe  sum  maxima,  tum 
majore  etiam  animo.  Spero  superiores  fore  nos: 
confido  animo,  ut  in  hac  republica  ne  casum  quideni 
ullum  pertimescam  :  sed  tamen  res  sic  se  habet.  Si 
diem  nobis  Clodius  dixerit ;  tota  Italia  concurret,  ut 
multiplicata  gloria  discedamus,:  sin  autem  vi  ageie 

(Epist.)  vol.  iii.  2  c 

conabitur ;  spero  fore,  stucliis  non  solum  amicorum, 
sed  etiam  alienorum,  ut  vi  resistamus.  Omnes  et  se, 
et  suos  liberos,  amicos,  clientes,  libertos,  servos,  pe- 
cunias  denique  suas,  pollicentur.  Nostra  antiqua 
manus  bonorum  ardet  studio  nostri  atque  amore. 
Si  qui  antea  aut  alieniores  fuerant,  aut  languidiores, 
nunc  horum  regum  odio  se  cum  bonis  conjungunt. 
Pompeius  omnia  pollicetur,  et  Caesar :  quibus  ego 
ita  credo,  ut  nihil  de  mea  comparatione  diminuam. 
Tribuni  plebis  designati  sunt  nobis  amici.  Consules 
se  optime  ostendunt.  Praetores  habemus  amicissi- 
mos,  et  acerrimos  cives,  Domitium,  Nigidium, 
Memmium,  Lentulum  ;  bonos  etiam  alios;  sed  hos 
singularcs.  Quare,  magnum  fac  animum  habeas,  et 
spem  bonam.  De  singulis  tamen  rebus,  quse  quoti- 
die  gerantur,  faciam  te  crcbro  certiorem. 


(3.)  MARCUS  Q.  FRATRl  S. 

(Argumcntum De  pueris  sine  epistola  missis 

se  excusat ;  et  de  exsilii  miseria.  et  calamitate  gravi- 
ter  conqueritur.) 

Mi  frater  !  mi  frater  !  mi  frater  !  tune  id  veritus 
es,  ne  ego  iracundia  aliqua  adductus  pueros  ad  te 
sine  literis  miserim  ?  aut  etiam  ne  te  videre  nolue- 
rim  ?  Ego  tibi  irascerer  ?  tibi  ego  possem  irasci? 
scilicet :  tu  enim  me  afflixisti :  tui  me  inimici,  tua 
uie  invidia,  ac  non  ego  te  miscre  perdidi.  Meus  illc 
laudatus  consulatus  milii  te,  liberos,  patriam,  for- 
tunas ;  tibi  velim  ne  quid  eripuerit,  praeter  unum 
me.  Sed  certe  a  te  mihi  omnia  semper  honesta  et 
jucunda  ceciderunt ;  a  me  tibi  luctus  meae  calamita- 
tis,  metus  tuae,  desiderium,  mceror,  solitudo.  Ego  te 
videre  noluerim  ?  Immo  vero  me  a  te  videri  nolui. 
Non  enim  vidisses  fratrem  tuum ;  non  eum,  quem 
reliqueras ;  non  eum^  quem  noras  ;  non  eurn.  quem 

flens  flentem,  prosequentem  proficiscens,  dimiseras  ; 
ne  vestigium  quidem  ejus,  nec  simulacrum ;  sed 
quamdam  effigiem  spirantis  mortui. 

Atque  utinam  me  mortuum  prius  vidisses,  aut 
audisses  !  utinam  te  non  solum  vitae,  sed  etiam  dig- 
nitatis  meae,  superstitem  reliquissem  !  Sed  testor  om- 
nes  Deos,  me  hac  una  voce  a  morte  esse  revocatum, 
quod  omnes  in  mea  vita  partem  aliquam  tuae  vitae 
repositam  esse  dicebant.  Quare  peccavi,  scelerate- 
que  feci.  Nam,  si  cecidissem,  mors  ipsa  meam  pieta- 
tem  amoremque  in  te  facile  defenderet.  Nunc  com- 
misi,  ut  vivo  me  careres,  vivo  me,  aliis  indigeres : 
mea  vox  in  domesticis  periculis  potissimum  occide- 
ret,  quae  saepe  alienissimis  praesidio  fuisset. 

Nam  quod  ad  te  pueri  sine  literis  venerunt,  quoni- 
am  vides  non  fuisse  iracundiae  causa,  certe  pigritia 
fuit,  et  quaedam  infinita  vis  lacrymarum  et  dolorum. 
Haec  ipsa  me  quo  fletu  putas  scripsisse  ?  eodem,  quo 
te  legere  certo  scio.  An  ego  possum  aut  non  cogitare 
aliquando  de  te,  aut  unquam  sine  lacrymis  cogitare  ? 
Cum  enim  te  desidero,  fratrem  solum  desidero  ?  Ego 
vero  suavitate  fratrem,  [prope]  aequalem,  obsequio 
filium,  consilio  parentem.  Quid  mihi  sine  te  unquam, 
aut  tibi  sine  me,  jucundum  fuit  ?  Quid,  quod  eodem 
tempore  desidero  filiam  ?  qua  pietate  !  qua  modes- 
tia !  quo  ingenio !  effigiem  oris,  sermonis,  animi 
mei.  Quid  filium  venustissimum,  mihique  dulcissi- 
mum  ?  quem  ego  ferus  ac  ferreus  e  complexu  dimisi 
meo,  sapientiorem  puerum  quam  vellem  :  sentiebat 
enim  miser  jam,  quid  ageretur.  Quid  vero  tuum  fili- 
um  ?  quid  imaginem  tuam,  quam  meus  Cicero  et 
amabat,  ut  fratrem,  et  jam,  ut  majorem  fratrem,  ve- 
rebatur?  Quid?  quod  mulierem  miserrimam,  fide- 
lissimam  conjugem,  me  prosequi  non  sum  passus,  ut 
esset  quae  reliquias  communis  calamitatis,  communes 
liberos,  tueretur  ? 

Sed  tamen,  quoquo  modo  potui,  scripsi,  et  dedi  li- 
teras  ad  te  Philogono,  liberto  tuo,  quas  credo  tibi 

postea  redditas  esse :  in  quibus  idem  te  hortor  et 
rogo,  quod  pueri  tibi  verbis  meis  nuntiarunt,  ut  Ro- 
mam  protinus  pergas  et  properes.  Primum  enim,  te 
praesidio  esse  volui,  si  qui  essent  inimici,  quorum 
crudelitas  nondum  esset  nostra  calamitate  satiata. 
Deinde  congressus  nostri  lamentationem  pertimui : 
digressum  vero  non  tulissem  :  atque  etiam  id  ipsum, 
quod  tu  scribis,  metuebam,  ne  a  me  distrahi  non 
posses. 

His  de  causis  hoc  maximum  malum,  quod  te  non 
vidi,  (quo  niliil  amantissimis  et  conjunctissimis  fratri- 
bus  acerbius  ac  miserius  videtur  accidere  potuisse) 
minus  acerbum,  minus  miserum  fuit,  quam  fuisset 
cum  congressio,  tum  vero  digressio  nostra. 

Nunc,  si  potes,  (id,  quod  ego,  qui  fortis  tibi  sem- 
per  videbar,  non  possum)  erige  te,  et  coniirma,  si  qua 
subeunda  dimicatio  erit.  Spero,  si  quid  mea  spes  ha- 
bet  auctoritatis,  tibi  et  integritatem  tuam,  et  amorem 
in  te  civitatis,  et  aliquid  etiam  misericordiam  nostri, 
praesidii  laturam.  Sin  eris  ab  isto  periculo  vacuus, 
ages  scilicet,  si  quid  agi  posse  de  nobis  putabis  :  de 
quo  scribunt  ad  me  quidcm  multi  multa,  et  se  sperare 
demonstrant:  sed  ego,  quid  sperem,  non  dispicio, 
cum  inimici  plurimum  valeant,  amici  partim  dese- 
ruerint  me,  partim  etiam  prodiderint :  qui  in  meo 
reditu  fortasse  reprehensionem  sui  sccleris  pertimes- 
cant.  Sed  ista  qualia  sint,  tu  velim  perspicias,  mihi- 
que  declares.  Ego  tamen,  quamdiu  tibi  opus  erit,  si 
quid  periculi  subeundum  videbis,  vivam.  Diutius  in 
hac  vita  esse  non  possum :  neque  enim  tantum  viri- 
um  habet  ulla  aut  prudentia  aut  doctrina,  ut  tantum 
dolorem  possit  sustinere. 

Scio  fuisse  et  honestius  moriendi  tempus,  et  utilius : 
sed  non  hoc  solum,  multa  alia,  praetermisi :  quae  si 
queri  velim  praaterita,  nihil  agam,  nisi  ut  augeam 
dolorem  tuum,  indicem  stultitiam  meam.  Illud  qui- 
dem  nec  faciendum  est,  nec  fieri  potest,  me  diutius, 
quam  aut  tuum  tempus,  aut  firma  spes  .postulabit,  in 

tam  misera  tamque  turpi  vita,  commorari :  ut,  qui 
modo  fratre  fuerim,  liberis,  conjuge,  copiis,  genere 
ipso  pecuniae,  beatissimus,  dignitate,  auctoritate, 
existimatione,  gratia  non  inferior,  quam  qui  unquam 
fuerunt  amplissimi ;  is  nunc,  in  hac  tam  afflicta  per- 
ditaque  fortuna,  neque  me  neque  meos  lugere  diutius 
possim. 

Quare,  quid  ad  me  scripsisti  de  permutatione  ? 
quasi  vero  nunc  me  non  tuae  facultates  sustineant. 
Qua  in  re  ipsa  video  miser  et  sentio,  quid  sceleris  ad- 
miserim,  cum  de  visceribus  tuis  et  filii  tui  satisfactu- 
rus  sis,  quibus  debes  ;  ego,  acceptam  ex  aerario  pe- 
cuniam  tuo  nomine  frustra  dissiparim.  Sed  tamen 
et  M.  Antonio,  quantum  tu  scripseras,  et  Caepioni, 
tantumdem  solutum  est :  mihi,  ad  id  quod  cogito, 
hoc,  quod  habeo,  satis  est.  Sive  enim  restituimur, 
fiive  desperamur,  niliil  amplius  opus  est.  Tu,  si  forte 
quid  erit  molestiae,  te  ad  Crassum  et  ad  Calidium 
conferas,  censeo.  Quantum  Hortensio  credendum 
sit,  nescio.  Me  summa  simulatione  amoris,  summa- 
que  assiduitate  quotidiana,  sceleratissime  insidiosis- 
simeque  tractavit,  adjuncto  quoque  Arrio  :  quorum 
ego  consiliis,  promissis,  praeceptis,  destitutus,  in  hanc 
calamitatem  incidi. 

Sed  haec  occultabis,  ne  quid  obsint.  Illud  caveto : 
et  eo  puto,  per  Pomponium  fovendum  tibi  esse  ip- 
sum  Hortensium,  ne  ille  versus,  qui  in  te  erat  colla- 
tus  cum  aedilitatem  petebas,  de  lege  Aurelia,  falso 
testimonio  confirmetur.  Nihil  enim  tam  timeo,  quam 
ne,  cum  intelligant  homines,  quantum  misericordiae 
nobis  tuae  preces  et  tua  salus  allatura  sit,  oppugnent 
te  vehementius.  Messalam  tui  studiosum  esse  arbi- 
tror :  Pompeium  etiam  simulatorem  puto.  Sed  haec 
utinam  non  experiare !  quod  precarer  Deos,  nisi  meas 
preces  audire  desissent.  Verumtamen  precor,  ut  his 
infinitis  nostris  malis  contenti  sint :  in  quibus  non 
modo  tamen  nullius  inest  peccati  infamia  ;  sed  omni.s 

dolor  est,  quod  optime  factis  pcena  est  maxima  con- 
stituta. 

Filiam  meam  et  tuam,  Ciceronemquc  nostrum, 
quid  ego,  mi  frater,  tibi  commendem  ?  Quin  illud 
mcereo,  quod  tibi  non  minorem  dolorem  illorum  or- 
bitas  afferet,  quam  mihi.  Sed,  te  incolumi,  orbi  non 
erunt.  Reliqua,  ita  mihi  salus  aliqua  detur,  potestas- 
que  in  patria,  moriendi,  ut  me  lacrymae  non  sinunt 
scribere.  Etiam  Terentiam,  velim,  tueare,  mihique 
de  omnibus  rebus  rescribas.  Sis  fortis,  quoad  rei  na- 
tura  patiatur.  Idibus  Juniis,  Thessalonicae. 


(4.)  MARCUS  Q.  FRATRI  S. 

{Argumentum De  perfidia,  timore,  et  invidia 

amicorum  conqueritur ;  et,  quid  sit  sperandum  de 
reditu,  vere  ad  se  perscribi  cupit.) 


Amabo  te,  mi  frater,  ne,  si  uno  meo  facto  et  tu  et 
onines  mei  corruistis,  improbitati  et  sceleri  meo  po- 
tius  quam  imprudentiae  miseriaeque  assignes.  Nul- 
lum  est  meum  peccatum,  nisi  quod  iis  credidi,  a  qui- 
bus  nefas  putabam  esse  me  decipi,  aut  etiam,  quibus 
ne  id  expedire  quidem  arbitrabar.  Intimus,  proxi- 
mus,  familiarissimus  quisque  aut  sibi  pertimuit,  aut 
mihi  invidit.  Ita  mihi  nihil  misero,  praeter  fidem 
amicorum,  cautum  meum  consilium  fuit. 

Quod  si  te  satis  innocentia  tua  et  misericordia  ho- 
minum  vindicat  hoc  tempore  a  molestia ;  perspicis 
profccto,  ecquaenam  nobis  spes  salutis  relinquatur. 
Nam  me  Pomponius,  et  Sextius,  et  Piso  noster,  ad- 
huc  Thessalonicae  retinuerunt,  cum  longius  discedere, 
propter  nescio  quos  motus,  vetarent.  Verum  ego  ma« 
gis  exitum  illorum  literis,  quam  spe  certa,  exspec- 
tabam.  Nom  quid  sperem,  potentissimo  inimico, 
dominationc  obtrectatoium,  infidelibus  amicis,  plu- 

ribus  invidis  ?  De  novis  autem  tribunis  plebis  est  ille 
quidem  in  me  officiosissimus  Sextius,  et,  spero,  Cur- 
tius,  Milo,  Fadius,  Gratidius  ;  sed  valde  adversante 
Clodio :  qui  etiam  privatus  eadem  manu  poterit  con- 
ciones  concitare :  deinde  etiam  intercessor  parabitur. 

Haec  mihi  proficiscenti  non  proponebantur  :  sed 
saepe  triduo  summa.  cum  gloria  dicebar  esse  reditu- 
rus.  Quid  tu  igitur  ?  inquies.  Quid  ?  Multa  conve- 
nerunt,  quae  mentem  exturbarent  meam  :  subita  de- 
fectio  Pompeii,  alienatio  consulum,  etiam  praetorum, 
timor  publicanorum,  arma.  Lacrymae  meorum  me 
ad  mortem  ire  prohibuerunt ;  quod  certe,  et  ad  ho- 
nestatem  et  ad  effugiendos  intolerabiles  dolores,  fuit 
aptissimum.  Sed  de  hoc  scripsi  ad  te  in  ea,  epistola, 
quam  Phaethonti  dedi.  Nunc  tu  quoniam  in  tantum 
luctum  ct  laborem  detrusus  es,  quantum  nemo  un- 
quam ;  si  relevare  potes  communem  casum  miseri- 
cordia,  hominum ;  scilicet  incredibile  quiddam  asse- 
queris.  Sin  plane  occidimus,  (me  miserum !)  ego 
omnibus  meis  exitio  fuero,  quibus  ante  dedecori  non 
eram. 

Sed  tu,  ut  ante  ad  te  scripsi,  perspice  rem,  et  per- 
tenta :  et  ad  me,  ut  tempora  nostra,  non  ut  amor  tuus 
fert,  vere  perscribe.  Ego  vitam,  quoad  putabo  tua  in- 
teresse,  aut  ad  spem  servandam  esse,  retinebo.  Tu 
nobis  amicissimum  Sextium  cognosces :  credo  tua. 
causa  velle  Lentulum,  qui  erit  consul :  quamquam 
sunt  facta  verbis  difficiliora.  Tu,  et  quid  opus  sit,  et 
quid  sit,  videbis  omnino.  Si  tuam  solitudinem  com^ 
munemque  calamitatem  nemo  despexerit ;  aut  per  te 
confici  aliquid,  aut  nullo  modo,  poterit.  Sin  te  quo- 
que  inimici  vexare  coeperint,  ne  cessaris.  Non  enim 
gladiis  mecum,  sed  litibus,  agetur.  Verum  haec  ab- 
sint,  velim.  Te  oro,  ut  ad  me  de  omnibus  rebus  scri- 
bas,  et  in  me  animi  potius  aut  consilii  putes  minus 
esse  quam  antea,  amoris  vero  et  officii  non  minus. 


M.  TULLII  CICERONIS 
EPISTOLARUM 

AD  QUINTUM  FRATREM 

LlBER   II. 

( 1.)  MARCUS  Q.  FRATRI  S. 

(Argumentum Commemorat,  quid  in  senatu 

sit  actum,  referente  primum  Lupo  delege  C.  Crcsa- 
ris,  qua  agrum  Campanum  plebi  Romanae  dividi  tu- 
lerat ;  deinde  Racilio  de  judiciis,  utrum  ante,  an  vero 
post  aedilicia  comitia,  habenda  sint.  Scripta  Lentulo 
Spinthere  et  Q.  Metello  Nepote  Coss.) 


Epistolam,  quam  legisti,  mane  dederam.  Sed  fecit 
humaniter  Licinius,  quod  ad  me,  misso  senatu,  ves- 
peri  venit,  ut,  si  quid  esset  actum,  ad  te  (si  mihi 
viderctur)  perscriberem.  Senatus  fuit  frequentior, 
quam  putabamus  esse  posse  mense  Decembri  sub  dies 
festos.  Consulares  nos  fuimus,  et  duo  consules  dcsig- 
nati,  P.  Servilius,  M.  Lucullus ;  Lepidus,  Volcatius, 
(Habrio,  praetores.  Sane  frequentes  fuimus ;  omnino 
ad  ducentos.  Commorat  exspectationem  Lupus. 
Egit  causam  agri  Campani  sane  accurate:  auditus 
est  magno  silentio.    Materiam  rei  non  ignoras.    Ni- 

hil  ex  nostris  actionibus  praetermisit.  Fuerunt  non- 
nulli  aculei  in  C.  Caesarem,  contumeliae  in  Gellium  ; 
expostulationes  cum  absente  Pompeio. 

Causa  sero  perorata,  sententias  se  rogaturum  nega- 
vit,  ne  quod  onus  simultatis  nobis  imponeret.  Ex 
superiprum  temporum  conviciis,  et  ex  praesenti  si- 
lentio,  quid  senatus  sentiret,  se  intelligere  dixit.  In 
illo  coepit  dimittere.  Tum  Marcellinus,  "  Noli,"  in- 
quit,  "  ex  taciturnitate  nostra,  Lupe,  quid  aut  pro- 
bemus  hoc  tempore,  autimprobemus,judicare.  Ego, 
quod  ad  me  attinet,  (idemque  arbitror  caeteros)  id- 
circo  taceo,  quod  non  existimo,  cum  Pompeius  absit, 
causam  agri  Campani  agi  convenire.  Tum  ille  se  se- 
natum  negavit  tenere.  Racilius  surrexit,  et  de  judi- 
ciis  referre  coepit.  Marcellinum  quidem  primum  ro- 
gavit.  Ts  cum  graviter  de  Clodianis  incendiis,  truci- 
dationibus,  lapidationibus,  questus  esset,  sententiam 
dixit,  ut  ipse  judices  per  praetorem  urbanum  sortire- 
tur ;  judicum  sortitione  facta,  comitia  haberentur : 
qui  judicia  impedivisset,  eum  contra  rempublicam 
esse  facturum. 

Approbata  valde  sententia,  C.  Cato  contra  dixit, 
et  Cassius,  maxima  acclamatione  senatus,  cum  com- 
itia  judiciis  anteferret.  Philippus  assensit  Lentulo. 
Postea  Racilius  de  privatis  me  primum  sententiam 
rogavit.  Multa  feci  verba  de  toto  furore  latrocinioque 
P.  Clodii :  eum,  tamquam  reum,  accusavi,  multis 
et  secundis  admurmurationibus  cuncti  senatds.  Ora- 
tionem  meam  collaudavit  satis  multis  verbis,  non 
(mehercule)  indiserte,  Severus  Antistius  :  isque  ju- 
diciorum  causam  suscepit,  antiquissimamque  se  ha- 
biturum  dixit.  Ibatur  in  eam  sententiam.  Tum  Clo* 
dius  rogatus,  diem  dicendo  eximere  ccepit.  Furebat, 
a  Racilio  se  contumaciter  inurbaneque  vexatum. 
Deinde  ejus  operae  repente  a  Graecostasi  et  gradibus 
clamorcm  satis  magnum  sustulerunt,  opinor  in  Q. 
Sextilium  et  amicos  Milonis  incitatae.  Eo  metu  in- 
jecto,  repente,  magna  querimonia  omnium,  discessi- 


208        AD  Q.  FRATREM.  Lib.  II.  2. 

mus.  Habes  acta  unius  diei :  reliqua,  ut  arbitror,  in 
mensem  Januarium  rejicientur. 

De  tribunis  plebis  longe  optimum  Racilium  habc- 
mus.  Videtur  etiam  Antistius  amicus  nobis  fore : 
nam  Plancius  totus  noster  est.  Fac,  si  me  amas,  ut 
considerate  diligenterque  naviges  de  mense  Decem- 
bri. 


(2.)  MARCUS  Q.  FRATRI  S. 

(Argumcntum.  —  Respondet  de  Lentuli  et  Sexti 
nominibus  exigendis,  et  Pomponianis  inde  dissolven- 
dis,  aliisque  rebus  domesticis :  et,  de  rege  Alexan- 
drino  reducendo,  quid  decretum  et  actum  sit ;  et, 
quale  totum  negotium  sit,  breviter  commemorat.) 


Non  occupatione,  qua  eram  sane  impeditus,  sed 
parvula  lippitudine,  adductus  sum,  ut  dictarem  hanc 
epistolam,  et  non  (ut  ad  te  soleo)  ipse  scriberem. 
Et  primum  me  tibi  excuso  in  eo  ipso,  in  quo  te  ac- 
cuso.  Me  enim  adliuc  nemo  rogavit,  num  quid  in 
Sardiniam  vellem :  te  puto  srope  habcre,  qui,  num 
quid  Romam  velis,  quacrant. 

Quod  ad  me  de  Lentuli  et  Sexti  nominc  scripsisti, 
locutus  sum  cum  Cincio.  Quoquo  modo  res  se  habet, 
non  est  facillima  ;  sed  habet  profccto  quiddam  Sar- 
dinia  appositum  ad  recordationem  prffiteritae  memo- 
riae.  Nam,  ut  ille  Gracchus  augur,  posteaquam  in 
istam  provinciam  venit,  recordatus  est,  quid  sibi,  in 
Campo  Martio  comitia  consulum  habenti,  contra  au- 
spicia  accidisset ;  sic  tu  mihi  videris  in  Sardinia  de 
forma  Minuciana,  et  de  nominibus  Pomponianis,  in 
otio  recogitasse.  Sed  ego  adhuc  emi  nihil.  Culleonis 
auctio  facta  est.  Tusculano  emtor  nemo  fuit.  Si  con- 
ditio  valde  bona  fuerit,  fortasse  non  omittam. 

De  aedificatione  tua  Cyrum  urgere  non  cesso. 
Spero  eum  in  officio  fore :  sed  omnia  sunt  tardiora, 

propter  furiosac  aedilitatis  exspectationem.  Nam  com- 
itia  sine  mora  futura  videntur.  Edicta  sunt  a.  d.  XI 
Cal.  Febr.  Te  tamen  sollicitum  esse  nolo.  Omne 
genus  a  nobis  cautionis  adhibebitur. 

Derege  Alexandrino  factum  est  senatus-consultum, 
cum  multitudine  eum  reduci,  periculosum  reipublicre 
videri.  Reliqua  cum  esset  in  senatu  contentio,  Len- 
tulusne  an  Pompeius  reduceret ;  obtinere  causam 
Lentulus  videbatur.  In  ea  re  nos  et  officio  erga  Len- 
tulum  mirifice,  et  voluntati  Pompeii  prasclare,  satis- 
fecimus ;  sed,  per  obtrectatores  Lentuli,  res  calum- 
nia  extracta  est.  Consecuti  sunt  dies  comitiales,  per 
quos  senatus  haberi  non  poterat.  Quid  futurum  sit 
latrocinio  tribunorum,  non  divino  :  sed  tamen  suspi- 
cor,  per  vim  rogationem  Caninium  perlaturum. 

In  ea  re  Pompeius  quid  velit,  non  dispicio.  Fami- 
liares  ejus  quid  cupiant,  omnes  vident.  Creditores 
vero  regis  aperte  pecunias  suppeditant  contra  Len- 
tulum.  Sine  dubio  res  a  Lentulo  remota  videtur  esse, 
cum  magno  meo  dolore:  quamquam  multa  fecit, 
quare,  si  fas  esset,  jure  ei  succensere  possemus.  Tu, 
si  ita  expedit,  velim,  quam  primum  bona  et  certa 
tempestate  conscendas,  ad  meque  venias.  Innume- 
rabiles  enim  res  sunt,  in  quibus  te  quotidie  in  omni 
genere  desiderem.  Tui  nostrique  valent.  XIV  Cal. 
Febr. 


(3.)  MARCUS  Q.  FRATRI  S. 

(Argumentum.  —  Quid  in  senatu  sit  actum,  im- 
primisque  quae  in  judicio  de  Milone  (quem  Clodius 
devi  accusaverat  ad  populum)  acciderint,  commemo- 
rat ;  et  quae  sit  exspectatio  ejusdem  judicii  in  Quiri- 
naliaaClodio  dilati.  De  Sextio  de  ambitu  a  Cn.  Ne- 
rio,  et  de  vi  a  M.  Tullio,  postulato  :  de  senatfis-con- 
sulto,  quo  centuriati  ct  decuiiati  discedere  jubebam 

tur  :  de  Bestia,  ambitus  reo,  a  se  defenso ;  et  alia  do- 
mestica.) 

Scripsi  ad  te  antea  superiora:  nunc  cognosce, 
postea  quae  sint  acta.  A  Cal.  Febr.  legationes  in 
Idus  Febr.  rejiciebantur.  Eo  die  res  confecta  non  est. 
A.  d.  IV  Nonas  Februarias,  Milo  affuit :  ei  Pom- 
peius  advocatus  venit.  Dixit  Marcellus,  a  me  roga- 
tus.  Honeste  discessimus.  Producta  dies  est  in  IV 
Id.  Febr.  Interim,  rejectis  legationibus  in  Idus,  re- 
ferebatur  de  provinciis  quaestorum,  et  de  ornandis 
praetoribus.  Sed  res,  multis  querelis  de  re  publica 
interponendis,  nulla  transacta  est.  Cato  legem  pro- 
mulgavit  de  imperio  Lentuli  abrogando:  vestitum 
filius  mutavit.  A.  d.  VIII  Id.  Febr.  Milo  affuit : 
dixit  Pompeius,  sive  voluit :  nam,  ut  surrexit,  ope- 
ra?  Clodianae  clamorem  sustulerunt :  idque  ei  perpe- 
tua  oratione  contigit,  non  modo  ut  acclamatione,  sed 
ut  convicio  et  maledictis,  impediretur.  Qui  ut  per- 
oravit,  (nam  in  eo  sane  fortis  fuit ;  non  est  deterritus  : 
dixit  omnia ;  atque  interdum  etiam  silentio,  cum 
auctoritate  peregerat)  sed,  utperoravit,  surrexit  Clo- 
dius.  Ei  tantus  clamor  a  nostris  (placuerat  enim  re- 
ferre  gratiam),  ut  neque  mente,  neque  lingua,  neque 
ore,  consisteret. 

Ea  res  acta  est,  cum  hora  sexta  vix  Pompeius  per- 
orasset,  usque  ad  horam  octavam  ;  cum  omnia  ma- 
ledicta,  versus  etiam  obsccenissimi,  in  Clodium  et 
Clodiam  dicerentur.  Ille,  furens  et  exsanguis,  inter- 
rogabat  suos,  in  clamore  ipso,  quis  esset,  qui  plebem 
fame  necaret.  Respondebant  operae,  "  Pompeius." 
Quis  Alexandriamirecuperet.  Respondebant, "  Pom- 
peius."  Quem  ire  vellent.  Respondebant,  "  Cras- 
sum."  Is  aderat  tum,  Miloni  aniino  non  amico.  Hora 
fere  nona,  quasi  signo  dato,  Clodiani  nostros  conspu- 
tare  cceperunt.  Exarsit  dolor.  Urgere  illi,  ut  loco  nos 
moverent.  Factus  est  a  nostris  impetus :  fuga  opera- 

rum.  Ejectus  de  Rostris  Clodius :  ac  nos  quoque  tum 
fugimus,  ne  quid  in  turba.  Senatus  vocatus  in  cu- 
riam:  Pompeius  domum.  Neque  ego  tamen  in  sena- 
tum,  ne  aut  de  tantis  rebus  tacerem,  aut,  in  Pom- 
peio  defendendo,  (nam  is  carpebatur  a  Bibulo,  Cu- 
rione,  Favonio,  Servilio  filio)  animos  bonorum  cffen- 
derem.  Res  in  posterum  dilata  est.  Clodius  in  Quiri- 
nalia  produxit  diem. 

A.  d.  VI  Id.  Febr.  senatus  ad  Apollinis  fuit,  ut 
Pompeius  adesset.  Acta  res  est  graviter  a  Pompeio. 
Eo  die  nihil  perfectum  est.  A.  d.  VI  Id.  ad  Apolli- 
nis  senatus-consultum  factum  est,  "  Ea,  quae  facta 
essent  a.  d.  VIII  Idus,  contra  rempublicam  esse 
facta."  Eo  die  Cato  est  vehementer  in  Pompeium 
invectus ;  et  eum  oratione  perpetua,  tamquam  reum, 
accusavit.  De  me  multa,  me  invito,  cum  mea  sum- 
ma  laude,  dixit.  Cum  lllius  in  me  perfidiam  incre- 
paret,  auditus  est  magno  silentio  malevolorum.  Re- 
spondit  ei  vehementer  Pompeius,  Crassumque  de- 
scripsit :  dixitque  aperte,  se  munitiorem  ad  custo- 
diendam  vitam  suam  fore,  quam  Africanus  fuisset, 
quem  C.  Carbo  interemisset.  Itaque  magnaB  mihi 
res  jam  moveri  videbantur.  Nam  Pompeius  haec  in- 
telligit,  nobiscumque  communicat,  insidias  vitae  suae 
fieri ;  C.  Catonem  a  Crasso  sustentari ;  Clodio  pecu- 
niam  suppeditari ;  utrumque  et  ab  eo,  et  a  Curione, 
Bibulo,  caeterisque  suis  obtrectatoribus,  confirmari : 
vehementer  esse  providendum,  ne  opprimatur,  con- 
cionario  illo  populo  a  se  prope  alienato,  nobilitate 
inimica,  non  aequo  senatu,  juventute  improba.  Ita- 
que  se  comparat,  homines  ex  agris  arcessit.  Operas 
autem  suas  Clodius  confirmat.  Manus  ad  Quirinalia 
paratur  :  in  eo  multo  sumus  superiores  ipsius  copiis. 
Sed  magna  manus  ex  Piceno  et  Gallia  exspectatur, 
ut  etiam  Catonis  rogationibus  de  Milone  et  Lentulo 
resistamus. 

A.  d.  IV  Idus,  Sextius  ab  indice  Cn.  Nerio,  Pu- 
pinia,  de  ambitu  est  postulatus :   et  eodem  die  a 

quodam  M .  Tullio  de  vi.  Is  erat  aeger.  Domum  (ut 
debuimus)  ad  eum  statim  veriimus ;  eique  nos  totos 
tradidimus  :  idque  fecimus  prseter  hominum  opinio- 
nem,  qui  nos  ei  jure  succensere  putabant ;  ut  huma- 
nissimi,  gratissimique,  et  ipsi  et  omnibus  videremur  : 
ita-que  faciemus.  Sed  idem  Nerius  index  edidit  ad 
allegatos  Cn.  Lentulum  Vacciam  et  C.  Cornelium. 
Eodem  die  senatus-consultum  factum  est,  "  Ut  so- 
dalitates  decuriatique  discederent ;  lexque  de  iis  fer- 
retur,  ut,  qui  non  discessissent,  ea.  pcena,  quae  est  de 
vi,  tenerentur." 

A.  d.  III  Id.  dixi  pro  Bestia  de  ambitu  apud 
praetorem  Cn.  Domitium,  in  foro  medio,  maximo 
conventu  :  incidique  in  eum  locum  in  dicendo,  cum 
Sextius,  multis  in  templo  Castoris  vulneribus  accep- 
tis,  subsidio  Bestiae  servatus  esset.  Hic  7rpowxovou^^ 
cy.ar^  quiddam  suxatpw;  de  iis,  quae  in  Sextium  ap- 
purabantur  crimina ;  et  eum  ornavi  veris  laudibus, 
magno  assensu  omnium.  Res  homini  fuit  vehemen- 
ter  grata.  Quae  tibi  eo  scribo,  quod  me  de  retinenda 
Sextii  gratia  literis  saepe  monuisti. 

Pridie  Idus  ha^c  scripsi  ante  lucem.  Eo  die  apud 
Pomponium  in  ejus  nuptiis  eram  coenaturus.  Castera 
sunt  in  rebus  nostris  hujusmodi  (ut  tu  mihi  fere  dif- 
fidcnti  praedicabas)  plena  dignitatis  et  gratia? :  quss 
quidem  tua,  mi  frater,  prudentia,  patientia,  virtute, 
pietate,  suavitate  etiam,  tibi,  mihique  sunt  restituta. 

Domus  tibi  ad  lucum  Pisonis  Liciniana  conducta 
est :  sed,  ut  spero,  paucis  mensibus  post  Calend. 
Quintiles  in  tuam  commigrabis.  Tuam  in  Carinis 
mundi  habitatores  Lamise  conduxerunt.  A  te,  popt 
illam  Olbiensem  epistolam,  nullas  literas  accepL 
Quid  agas,  et  ut  te  oblectes,  scire  cupio  ;  maxime-. 
que  te  ipsum  videre  quamprimum.  Cura,  mi  frater, 
ut  valeas  :  et,  quamquam  est  hiems,  tamen  Sardi- 
niam  istam  esse  cogitcs.  XV  Calend.  I\Iart. 

( 4.)  M ARCUS  Q.  FRATRI  S. 

{Argumcntum.  —  De  Sextio  absoluto,  et  Vatinio 
in  judicio  Sextiano  vexato,  aliisque  domesticis  rcbus, 
certiorem  facit.) 


Sextius  noster  absolutus  est  a.  d.  II  Id.  Martias :  et, 
quod  vehementer  interfuit  reipublicae,  nullam  videri 
in  ejusmodi  causa  dissensionem  esse,  omnibus  senten- 
tiis  absolutus  est.  Illud,  quod  tibi  saepe  curae  esse  in- 
tellexeram,  ne  cui  iniquo  relinqueremus  vituperandi 
locum,  qui  nos  ingratos  esse  diceret,  nisi  illius  per- 
versitatem  quibusdam  in  rebus  quam  humanissime 
ferremus  ;  scito  hoc  nosin  eo  judicio  consecutos  esse, 
ut  omnium  gratissimi  judicaremur.  Nam,  in  defen- 
dendo  moroso  homine,  cumulatissime  satisfecimus, 
ct  (id,  quod  ille  maxime  cupiebat)  Vatinium,  a 
quo  palam  oppugnabatur,  arbitratu  nostro  concidi- 
mus,  Diis  hominibusque  plaudentibus.  Quin  etiam 
Paulus  noster,  cum  testis  productus  esset  in  Sex- 
tium,  confirmavit,  se  nomen  Vatinii  delaturum, 
si  Macer  Licinius  cunctaretur:  et  Macer  a  Sextii 
subselliis  surrexit,  ac  se  illi  non  defuturum  affir- 
mavit  Quid  quaeris  ?  homo  petulans  et  audax, 
Vatinius,  valde  perturbatus  debilitatusque  disces- 
sit. 

Quintus  tuus,  puer  optimus,  eruditur  egregie. 
Hoc  nunc  magis  animadverto,  quod  Tyrannio  docet 
apud  me.  Domus  utriusque  nostrum  aedificatur 
strenue.  Redemtori  tuo  dimidium  pecuniae  curavi. 
Spero  nos  ante  hiemem  contubernales  fore.  De  nos- 
tra  Tullia,  tui  (mehercule)  amantissima,  spero  cum 
Crassipede  nos  confecisse.  Dies  erant  duo,  qui  post 
Latinas  habentur  religiosi ;  caeterum,  [qui  confectum 
erat  Latiar,  erat]  exiturus. 

(5.)   MARCUS  Q.  FRATRI  S. 

(Argumentum.  —  De  pecunia  Pompeio  in  fru- 
mentaria  causa  decreta ;  de  agro  Campano  quid  in 
senatu  actum  sit ;  et  de  M.  Furio  Flacco  de  collegiis 
ejecto.) 

Dederam  ad  te  literas  antea,  quibus  erat  scriptum, 
Tulliam  nostram  Crassipedi  prid.  Non.  April.  esse 
desponsatam :  caeteraque  de  re  publica  privataque 
perscripseram.  Postea  sunt  haec  acta.  Nonis  Apr. 
senatus-consulto  Pompeio  pecunia  decreta  in  rem 
frumentariam  ad  HS  CCCC.  Sed  eodem  die  vehe- 
menter  actum  de  agro  Campano  clamore  senatus 
prope  concionali.  Acriorem  causam  inopia  pecuniae 
faciebat,  et  annonae  caritas.  Non  praetermittam  ne 
illud  quidem  :  M.  Furium  Flaccum,  equitem  Ro- 
manum,  hominem  nequam,  Capitolini  et  Mercuria- 
les  de  collegio  ejecerunt,  praesentem,  ad  pedes  unius- 
cujusque  jacentem. 

( G.)  MARCUS  Q.  FRATRI  S. 

(Argumcntum.  —  De  rebus  privatis,  imprimis 
sponsalibus  et  redificatione,  scribit :  consulis  Lentuli 
Marcellini  in  impediendis  legibus  perniciosis  egre- 
gium  studium,  et  alia  de  re  publica.) 

A.  d.  VIII  Id.  Apr.  sponsalia  Crassipedi  praebui. 
Huic  convivio  puer  optimus,  Quintus  tuus  meusque, 
qucd  pcrleviter  commotus  fuerat,  defuit.  A.  d.  VI 
ld.  April.  veni  ad  Quintum,  eumque  vidi  plane  in- 
tegrum ;  multumque  is  mecum  sermonem  habuit, 
et  perhumanum,  de  discordiis  mulierum  nostrarum. 
Quid  quaeris  ?  nihil  festivius.  Pomponia  autem 
etiam  de  te  questa  est :  sed  haec  coram  agemus. 

A  puero  ut  discessi,  in  aream  tuam  veni.    Res 

agebatur  multis  structoribus.  Longilium  rcdcmto- 
rem  cohortatus  sum.  Fidem  mihi  faciebat,  se  velle 
nobis  placerc.  Domus  erit  egregia  :  magis  enim  cerni 
jam  poterat,  quam  quantum  ex  forma  judicabamus. 
Itemque  ncstra  celeriter  «dificabatur. 

Eo  die  coenavi  apud  Crassipedem  :  ccenatus,  in 
hortos  ad  Pompeium  lectica  latus  sum.  Lucceium 
convenire  non  potueram,  quod  abfuerat.  Videre  au- 
tem  volebam,  quod  eram  postridie  Roma  exiturus, 
ct  qucd  ille  in  Sardiniam  iter  habebat.  Hominem 
conveni,  et  ab  eo  petivi,  ut  quamprimum  te  no- 
bis  redderet.  Statim  dixit.  Erat  autem  iturus  (ut 
aiebat)  a.  d.  III  Id.  Apr.  ut  aut  Labrone  aut  Pisis 
conscenderet.  Tu,  mi  frater,  simul  ac  ille  venerit, 
primam  navigationem  (dummodo  idonea  tempestas 
sit)  ne  omiseris, 

Aju<pth<x<ptav  autem  illam,  quam  tu  soles  dicere, 
bono  modo  desidero,  sic  prorsus,  ut  advenientcm 
excipiam  libcnter,  latentem  etiam  nunc  non  cxcitem. 
Tribus  locis  asdifico ;  reliqua  reconcinno  ;  vivo  pairio 
liberalius,  quam  solebam.  Opus  erat,  si  te  habercm, 
paulisper  fabris  locum  darem.  Sed  et  haec  (ut  spero) 
brevi  inter  nos  communicabimus. 

Res  autcm  Romanae  sic  sese  habent.  Consul  est 
egregius  Lentulus,  non  impediente  collega  :  sic,  in- 
quam,  bonus,  ut  meliorem  non  viderim.  Dies  com- 
itiales  exemit  omnes  :  nam  etiam  Latinae  instau- 
rantur  :  nec  tamen  deerant  supplicationes.  Sic  legi- 
bus  perniciosissimis  obsistitur,  maxime  Catonis  ;  cui 
tamen  egregie  imposuit  Milo  noster.  Nam  ille  vin- 
dex  gladiatorum  et  bestiariorum  emerat  de  Cosconio 
et  Pomponio  bestiarios  ;  nec  sine  his  armatis  un- 
quam  in  publico  fuerat.  Hos  alere  non  poterat :  ita- 
que  vix  tenebat.  Sensit  Milo  :  dedit  cuidam  non  fa- 
miliari  negotium,  qui  sine  suspicione  emeret  eam 
familiam  a  Catone:  quae  simul  atque  abducta  est, 
Racilius,  qui  unus  est  hoc  tempore  tribunus  plebis, 
rem  patefccit,  eosquc  homitics  sibi  emtos  esse  dixit 

(sic  enim  placuerat) ;  et  tabulam  proscripsit,  "  Se 
familiam  Catonianam  venditurum."  In  eam  tabu- 
lam  magni  risus  consequebantur.  Nunc  igitur  Cato- 
nem  Lentulus  a  legibus  removit,  et  eos,  qui  de  Cae- 
sare  monstra  promulgarunt,  quibus  intercederet  ne- 
mo.  Nam  quod  de  Pompeio  Caninius  agit,  sane 
quam  refrixit.  Neque  enim  resprobatur;  etPompeius 
noster  in  amicitia  P.  Lentuli  vituperatur ;  et  ( hercule) 
non  est  idem  :  nam  apud  illam  perditissimam  atque 
infimam  faecem  populi,  propter  Milonem,  suboffen- 
dit ;  et  boni  multa  ab  eo  desiderant,  multa  repre- 
hendunt.  Marcellinus  autem  hoc  uno  mihi  quidem 
non  satisfacit,  quod  eum  nimis  aspere  tractat :  quam- 
quam  id  senatu  non  invito  facit :  quo  ego  me  li- 
bentius  a  curia  et  ab  omni  parte  rei  publicae  sub- 
traho. 

In  judiciis  ii  sumus,  qui  fuimus.  Domus  celebra- 
tur  ita,  ut  cum  maxime.  Unum  accidit  imprudentia 
Milonis  incommode,  de  S.  Ccelio  ;  quem  neque  hoc 
tempore,  neque  ab  imbecillis  accusatoribus,  mihi  pla- 
cuit  accusari.  Ei  tres  sententiae  teterrimae  in  consilio 
defuerunt  Itaque  hominem  populus  revocat ;  et,  re- 
trahatur,  necesse  est.  Non  enim  ferunt  homines  :  et, 
quia,  cum  apud  suos  diceret,  paene  damnatus  est, 
vident  damnatum.  Ea  ipsa  in  re,  Pompeii  orTensio 
nobis  obstitit.  Senatorum  enim  urna  copiose  absolvit, 
equitum  adaequavit,  tribuni  aerarii  condemnarunt. 
Sed  hoc  incommodum  consolantur  quotidianae  dam- 
nationes  inimicorum,  in  quibus,  me  perlubente,  Ser- 
vius  allisus  est,  caeteri  conciduntur. 

C.  Cato  concionatus  cst,  comitia  haberi  non  situ- 
runi,  si  sibi  cum  populo  dies  agendi  essent  exemti. 
Appius  a  Caesare  nondum  redierat.  Tuas  mirifice 
literas  exspecto :  atque  adhuc  clausum  mare  scio 
fuisse :  sed  quosdam  venisse  tamen  Olbia  dicebant, 
qui  te  unice  laudarcnt,  plurimique  in  provincia  fieri 
dicerent.  Eosdem  aicbant  nuntiare,  te  prima  naviga- 
tione  transmissurum.   Id  cupio  :  et,  quamquam  te 

ipsum  scilicet  maxime,  tamen  etiam  literas  tuas  ante 
exspecto.  Mi  frater,  vale. 


(7.)  MARCUS  Q.  FRATRI  S. 

{Argumcntum.~~De  itinere  suo,  et  exspectatione 
Quinti.) 


A.  d.  III  Id.  April.  ante  lucem,  hanc  epistolam  dic- 
taveram,  seripseramque  in  itinere,  ut  eo  die  apudT. 
Titium  in  Anagnino  manerem.  Postridie  autem  in 
Laterio  cogitabam :  inde,  cum  in  Arpinati  quinque 
dies  fuissem,  ire  in  Pompeianum  ;  rediens  adspicere 
Cumanum,  ut  (quoniam  in  Non.  Maias  Miloni  dies 
prodita  est)  prid.  Nonas  Romae  essem,  teque,  mi  ca- 
rissime  et  suavissime  frater,  ad  eam  diem  (ut  spera- 
bam)  viderem.  JEdificationem  Arcani  ad  tuum  ad- 
ventum  sustentari  placebat.  Fac,  mi  frater,  ut  va- 
leas,  quamprimumque  venias. 


(8.)  MARCUS  Q.  FRATRI  S. 

(Argumcntum De  supplicatione  Gabinio  ne- 

gata,  et  desiderio  suo  fratris  videndi.) 

O  literas  mihi  tuas  jucundissimas,  exspectatas,  ac 
primo  quidem  cum  desiderio,  nunc  vero  etiam  cum 
timore !  Atque  has  scito  literas  me  solas  accepisse 
post  illas  quas  tuus  nauta  attulit,  Olbia  datas.  Sed 
caetera  (ut  scribis)  praesenti  sermoni  reserventur.  Hoc 
tamen  non  queo  differre.  Idibus  Maiis  senatus  fre- 
quens  divinus  fuit  in  supplicatione  Gabinio  dene- 
ganda.  Adjurat  Procilius  hoc  nemini  accidisse.  Fo- 
ris  valde  plauditur.  Mihi  cum  sua  sponte  jucundum, 
tum  jucundius,  quod  me  absente  (est  cnim  eihixpivtg 
judicium),  sine  oppugnationc,  sine   gratia   nostra. 


.308       AD  Q.  FRATREM.  Lib.  II.  9! 

Eram  Antii.  Quod  Idibus  et  postridie  fucrat  dictum, 
de  agro  Campano  actum  iri,  non  est  actum.  In  hac 
causa  mihi  aqua  hseret.  Sed  plura  quam  constitue- 
ram :  coram  enim.  Vale,  mi  optime  et  optatissime 
frater,  et  advola.  Idem  te  nostri  rogant  pueri :  illud 
scilicet,  ccenabis,  cum  veneris. 


(9.)  MARCUS  Q.  FRATRI  S. 

(Argumcutum. —  Quid  cum  Pompeio  et  CrassO 
Coss.  de  operibus  et  inscriptionibus  egerit ;  quid  pro- 
fccerit ;  et  quid  in  senatu  actum  sit,  perscribit.) 


Placiturum  tibi  esse  librum  meum  suspicabar? 
tam  valde  placuisse,  quam  scribis,  valde  gaudeo. 
Quod  me  admones  de  nostra  Urania,  suadesque,  ut 
meminerim  Jovis  orationem,  qua?  est  in  extremo  illo 
libro ;  ego  vero  memini ;  et  illa  omnia  mihi  magis 
scripsi,  quam  casteris.  Sed  tamen,  postridie  quam  tu 
es  profcctus,  multa  nocte  cum  Vibullio  veni  ad  Pom- 
peium.  Cumque  ego  egissem  de  istis  operibus  atquc 
inscriptionibus,  per  mihi  benigne  respondit :  mag- 
nam  spem  attulit.  Cum  Crasso  se  dixit  loqui  velle  ; 
mihique,  ut  idem  facerem,  suasit.  Crassum  consu- 
lem  ex  senatu  domum  reduxi :  suscepitrem  :  dixit- 
que  esse,  quod  Clodius  hoc  tempore  cuperet,  per  se 
ct  per  Pompeium,  consequi :  putare  se,  si  ego  eum 
non  impedirem,  posse  me  adipisci  sine  contentione 
quod  vellem.  Totum  ei  negotium  permisi ;  meque 
in  ejus  potestate  dixi  fore.  Interfuit  huic  sermoni  P. 
Crassus  adolescens,  nostri  (ut  scis)  studiosissimus. 

Illud  autem,  quod  cupit  Clodius,  est  legatio  ali- 
qua  (si  minus  per  senatum,  per  populum)  libera, 
aut  Byzantium,  aut  ad  Brogitarum,  aut  utrumque. 
Plena  res  nummorum.  Quod  ego  non  nimium  la- 
boro,  etiam  si  minus  assequor  quod  volo.  Pompeius 
tamen  cum  Crasso  locutus  est.  Vidcntur  ncgotium 

suscepisse.  Si  perficiunt,  optime :  sin  minus,  ad  nos- 
trum  Jovem  revertamur. 

A.  d.  III  Id.  Maii  senatds-consultum  est  factum 
de  ambitu  in  Afranii  sententiam,  quam  ego  dixeram, 
cum  tu  adesses ;  sed  magno  cum  gemitu  senatus. 
Consules  non  sunt  persecuti  eorum  sententias,  qui 
Afranio  cum  essent  assensi,  addiderunt,  ut  praetores 
ita  crearentur,  ut  dies  LX  privati  essent.  Eo  die  Cato- 
nem  plane  repudiarunt.  Quid  multa  ?  tenent  om- 
nia  :  idque  ita  omnes  intelligere  volunt. 


(  10.)  MARCUS  Q.  FRATRI  S. 

(Argumcntum Respondet  epistolae  Quinti,  qua 

se  metuere  scripserat,  ne  eum  literis  suis  interpellet.) 


Tu  metuis,  ne  me  interpelles  ?  Primo,  si  in  isto 
essem,  tu  scis,  quid  sit  interpellare.  An  te  Ateius? 
Mehercule,  mihi  docere  videbaris  istius  generis  hu- 
manitatem  ;  qua  quidem  ego  nihil  utor  abs  te.  Tu 
vero,  ut  me  et  appelles  et  interpelles,  et  obloquare  et 
colloquare,  velim.  Quid  enim  mihi  suavius  ?  Non 
(mehercule)  quisquam  /uovao7raTay.Tog  libentius  sua 
recentia  poemata  legit,  quam  ego  te  audio  quacum- 
que  de  re,  publica,  privata,  rustica,  urbana.  Sed 
mea  factum  est  insulsa  verecundia,  ut  te  proficis- 
cens  non  tollerem.  Opposuisti  semel  avTetaanTov 
causam,  Ciceronis  nostri  valetudinem  ;  conticui : 
iterum  [Cicerones  ;]  quievi.  Nunc  mihi  jucundita- 
tis  plena  epistola  hoc  adspersit  molestiae,  quod  vi- 
deris,  ne  mihi  molestus  esses,  veritus  esse,  atque 
etiam  nunc  vereri.  Litigarem  tecum,  si  fas  esset : 
sed  (mehercule)  istuc  si  unquam  suspicatus  ero,  ni- 
hil  dicam  aliud,  nisi  verebor,  ne  quando  ego  tibi, 
cum  sum  una,  molestus  sim.  Video  te  ingemuisse. 
Sic  fit,  «*$'  ev  ata  «£>j<ra;.  Nunquam  enim  dicam,  ca 
^racraf. 

Marium  autem  nostrum  in  lecticam  (mehercule) 
conjecissem,  non  illam  regis  Ptolemcei  Anicianam. 
Memini  enim  cum  hominem  portarem  ad  Baias, 
NeapoH,  octophoro  Aniciano,  machaerophoris  cen- 
tum  sequentibus,  miros  risus  nos  edere,  cum  ille, 
ignarus  sui  comitatus,  repente  aperuit  lecticam,  et 
pyene  ille  timore,  ego  risu  corrui.  Tunc,  ut  dico, 
certe  sustulissem,  ut  aliquando  subtilitatem  vete- 
ris  urbanitatis  et  humanissimi  sermonis  attingerem  : 
sed  hominem  infirmum  in  villam  apertam,  ac  ne 
[rudem]  quidem  etiam  nunc,  invitare  nolui.  Hoc 
vero  mihi  peculiare  fuerit,  hic  etiam  isto  frui :  nam 
illorum  praxliorum  scito  mihi  vicinum  Marium  lu- 
mcn  esse.  Apud  Anicium  videbimus  ut  paratum  sit. 
Nos  enim  ita  philologi  sumus,  ut  vel  cum  fabris  ha- 
bitare  possimus.  Habemus  hanc  philosophiam,  non 
ub  Hymetto,  sed  ab  area  Syra.  Marius  et  valetudine 
est  et  natura  imbecillior.  De  interpellatione  tantum 
sumam  a  vobis  temporis  ad  scribendum,  quantum 
dabitis.  Utinam  nihil  detis,  ut  potius  vestra  injuria, 
quam  ignaviii  mea,  cessem  ! 

De  re  publica  nimium  te  laborare  doleo,  et  melio- 
rem  civem  esse,  quam  Philoctetem,  qui,  accepta  in- 
jurifi,  illa  spectacula  quaerebat,  quae  tibi  acerba  esse 
video.  Amabo  te,  advola :  consolabor  te ;  et  omnem 
abstergebo  dolorem  :  et  adduc  (si  me  amas)  Marium : 
sed  approperate.  Hortus  domi  est. 


( 11.)  MARCUS  Q.  FRATRI  S. 

(Argumcntum De  Tenediis  frustra  libertatem 

petentibus :  de  laudibus  Quinti,  et  de  Lucretii  ac 
Sallustii  poiimatibus.) 


Epistolam  hanc  convicio  efrlagitarunt  codicilli  tui: 
nam  res  quidem  ipsa,  et  is  dies  quo  tu  es  profectus, 
niliil  milii  ad  scribendum  argumenti  sane   dabat. 

$ed,  quemadmodum,  coram  cum  sumus,  sermo  nobis 
deesse  non  solet,  sic  epistolae  nostrae  debent  interdum 
hallucinari.  Tenediorum  igitur  libertas  securi  Tene- 
dia.  praecisa  est ;  cum  eos,  praeter  me,  etBibulum,  et 
Calidium,  et  Favonium,  nemo  defenderet.  De  te 
magis  ab  Sipylo  mentio  est  honorifica  facta,  cum  te 
unum  dicerent  postulationi  L.  Sextii  Pansae  restitisse . 
Reliquis  diebus,  si  quid  erit,  quod  te  scire  opus  sit, 
aut  etiam  si  nihil  erit,  tamen  scribam  quotidie  ali- 
quid.  Prid.  Idus  neque  tibi,  neque  Pomponio,  deero. 
Ijucretii  poemata,  ut  scribis,  ita  sunt;  non  multis 
luminibus  ingenii,  multae  tamen  artis.  Sed,  cum  ve- 
:neris,  virum  te  putabo,  si  Sallustii  Empedoclea  lege- 
ris  ;  hominem  non  putabo.  Vale. 


(12.)   MARCUS  Q.  FRATRI  S. 

(Argumcntum.  —  Quomodo  Appio  consuli  resti* 
*erit,  et  cum  Caesare  per  literas  jocatus  sit,  comme- 
morat.) 


Gaudeo  tibi  jucundas  esse  meas  literas :  nec  tamen 
habuissem  scribendi  nunc  quidem  ullum  argumen- 
•tum,  nisi  tuas  accepissem.  Nam  pridie  Idus,  cum 
Appius  senatum  infrequentem  coegisset,  tantum  fuit 
frigus,  ut  populi  convicio  coactus  sit  nos  dimittere. 

De  Commageno  rege,  quod  rem  totam  discusse- 
ram,  mirifice  mihi,  et  per  se  et  per  Pomponium, 
blanditur  Appius.  Videt  enim,  hoc  genere  dicendi 
si  utar  in  caeteris,  Februarium  sterilem  futurum : 
eumque  lusi  jocose  satis  :  neque  solum  illud  extorsi 
oppidulum,  quod  erat  positum  in  Euphrate  et  Zeug- 
mate ;  sed  praeterea  togam  sum  ejus  praetextam, 
quam  erat  adeptus  Caesare  consule,  magno  hbminum 
risu  cavillatus.  "  Quod  vult,"  inquam,  "  reno- 
vare  honores  eosdem  ;  quominus  togam  praetextam 
quotannis  interpolet,  decernendum  nihil  censeo.  Vos 

autem,  homines  nobiles,  qui  Busrenum  praetextatum 
non  ferebatis,  Commagenum  feretis  ?"  Genus  vides 
et  locum  jocandi.  Multa  dixi  in  ignobilem  regem : 
quibus  totus  est  explosus.  Quogenere  commotus  (ut 
dixi)  Appius  totum  me  amplexatur.  Nihil  est  enim 
facilius,  quam  reliqua  discutere.  Sed  non  faciam  ut 
illum  offendam,  ne  imploret  fidem  Jovis  Hospitalis  ; 
Graios  omnes  convocet,  per  quos  mecum  in  gratiam 
rediit. 

Theopompo  satisfaciemus.  De  Caesare  fugerat  me 
ad  te  scribere.  Video  enim,  quas  tu  literas  exspecta- 
ris.  Sed  ille  scripsit  ad  Balbum,  fasciculum  illum 
epistolarum,  in  quo  fuerat  et  mea  et  Balbi,  totum 
sibi  aqua  madidum  redditum  esse;  ut  ne  illud  qui- 
dem  sciat,  meam  fuisse  aliquam  epistolam.  Sed  ex 
Balbi  epistola  pauca  verba  intellexerat,  ad  quae  re- 
scripsit  his  verbis  ;  "  De  Cicerone  video  te  quiddam 
scripsisse,  quod  ego  non  intellexi :  quantum  autem 
conjectura  consequebar,  id  erat  hujusmodi,  ut  magis 
optandum  quam  sperandum  putarem."  Itaque  post- 
ea  misi  ad  Caesarem  eodem  lllo  exemplo  literas.  Jo- 
cum  autem  illius  de  suii  egestate  ne  sis  adspernatus. 
Ad  quem  ego  rescripsi,  nihil  esse,  quod  posthac  arcae 
nostne  fiduciii  conturbaret :  lusique  in  eo  genere  et 
faniiliariter,  et  cum  dignitate.  Amor  autem  ejus  er- 
ga  nos  perfertur  omnium  nuntiis  singularis. 

Et  litera  quidem,  ad  id  quod  exspectas,  fere  cum 
tuo  reditu  jungentur.  Reliqua  singulorum  dierum 
scribemus  ad  te,  si  modo  tabellarios  tu  praebebis: 
quamquam  ejusmodi  frigus  impendebat,  ut  sum- 
mum  periculum  esset,  ne  Appio  suae  aedes  urerentur. 
Vale. 


(  13.)  MARCUS  Q.  FRATRI  S. 

(Argumcntum.  —  De  rebus  publicis  quaedam 
item  de  Callisthene  et  Philisto  historicis.) 

Risi  nivem  atram  :    teque  hilari  animo  esse,  et 
promto  ad  jocandum,  valde  me  juvat.  De  Pompeio 
assentior  tibi,  vel  tu  potius  mihi :  nam  (ut  scis)  jam- 
pridem  istum  canto  Cacsarem.   Mihi  crede,  in  sinu 
est :  neque  ego  discingor.  Cognosce  nunc  Idus. 

Decimus  erat  Ccelio  dies.  Domitius  ad  numerum 
judices  non  habuit.  Vereor,  ne,  homo  teter  et  ferus, 
Pola  Servius  ad  accusationem  veniat:  nam  noster 
Ccelius  valde  oppugnatur  a  gente  Clodia.  Certi  nihil 
est  adhuc  :  sed  veremur.  Eodem  igitur  die  Tyriis  est 
senatus  datus  freqUens  :  frequentes  contra  Syriaci 
publicani<  Vehementer  vexatus  Gabinius  :  exagitati 
tamen  a  Domitio  publicani,  quod  eum  essent  cum 
equis  prosecuti.  [C.]  noster  Lamia  paulo  ferocius, 
cum  Domitius  dixisset,  u  Vestra  culpa  haec  accide- 
runt,  equites  Romani ;  dissolute  enim  judicatis  ;" 
"  Nos  judicamus ;  vos  laudatis,"  inquit.  Actum  est 
eo  die  nihil.  Nox  diremit. 

Comitialibus  diebus,  qui  Quirinalia  sequuntur, 
Appius  interpretatur,  non  impediri  se  lege  Pupia, 
quominus  habeat  senatum,  et  quod  Gabinia  sanctum 
sit,  etiam  cogi  ex  Cal.  Febr.  usque  ad  Cal.  Mart. 
legatis  senatum  quotidie  dari.  Ita  putantur  detrudi 
comitia  in  mensem  Martium.  Sed  tamen  his  com- 
itialibus  tribuni  plebis  de  Gabinio  se  acturos  esse  di- 
cunt. 

Omnia  colligo,  ut  novi  scribam  aliquid  ad  te  :  sed 
(ut  vides)  res  me  ipsa  deficit.  Itaque  ad  Callisthenem 
et  ad  Philistum  redeo ;  in  quibus  te  video  volutatum. 
Callisthenes  quidem  vulgare  et  notum  negotium  ; 
quemadmodum  Grseci  aliquot  locuti  sunt.  Siculus 
ille,  capitalis,  creber,  acutus,  brevis,  paene  pusillus 
Thucydides:  sed  utros  ejus  habueris  libros  (duo 
enim  sunt  corpora),  an  utrosque,  nescio.  Me  magis 
de  Dionysio  delectat :  ipse  est  enim  veterator  mag- 
nus,  et  perfamiliaris  Philisto.  Sed,  quod  adscribis, 
aggrederisne  ad  historiam?  me  auctore  potes.  Et, 
quoniam  tabellarios  subministras,  hodierni  diei  res 

(Efisi.)  vol.  in.  2  e 

gestas  Lupercalibus  habebis.   Oblecta  te  cum  Cice- 
rone  nostro  quam  bellissime. 


(14.)   MARCUS  Q.  FRATRI  S. 

(Argumentum.  —  Quid agat,  commemorat :  Quin- 
to  operam  suam  in  rebus  ejus  pollicetur :  M.  Orfium 
et  Trebatium  commendat.) 


Duas  adhuc  a  te  accepi  epistolas ;  quarum  alteram 
in  ipso  discessu  nostro,  alteram  Arimino  datam. 
Plures,  quas  scribis  te  dedisse,  non  acceperam.  Ego 
me  in  Cumano  et  Pompeiano,  praeterquam  quod 
sine  te,  caeterum  satis  commode  oblectabam  :  et  eram 
in  iisdem  locis  usque  ad  Cal.  Jun.  futurus.  Scribe- 
bam  illa,  quae  dixeram,  ttoX/t/xcz :  spissum  sane  opus, 
et  operosum.  Sed,  si  ex  sententia  successerit,  bene 
erit  opera  posita :  sin  minus,  in  illud  ipsum  mare 
dejiciemus,  quod  scribentes  spectamus  :  aggrediemur 
alia,  quoniam  quiescere  non  possumus. 

Tua  mandata  persequar  diligenter,  et  adjungen- 
dis  hominibus,  et  quibusdam  non  alienandis.  Maxi- 
mae  mihi  vero  curae  erit,  utCiceronem  tuum  nostrum- 
que  videam,  scilicet  quotidie  :  sed  inspiciam,  quid 
discat,  quam  saepissime  :  et,  nisi  ille  contemnet, 
etiam  magistrum  me  ei  profitebor  :  cujus  reinonnul- 
lam  consuetudinem  nactus  sum  in  hoc  horum  dierum 
otio,  Cicerone  nostro  minore  producendo. 

Tu,  quemadmodum  scribis,  quod  etiam  si  non 
scriberes,  facere  te  diligentissime  tamen  sciebam,  fa- 
cies,  scilicet,  ut  mea  mandata  digeras,  persequare, 
conficias.  Ego,  cum  Romam  venero,  nullum  prae- 
termittam  Caesaris  tabellarium,  cui  literas  ad  te  non 
dem.  II is  diebus,  (ignosces)  cui  darem,  fuit  nemo 
ante  hunc  M.  Orfium,  equitem  Romanum,  nostrum 
et  pernecessarium,  et  quod  est  ex  municipio  Atellano, 
quod  scis  esse  in  fide  nostra.    Itaque  eum  tibi  com- 

mendo  in  majorem  modum,  hominem  domi  splen- 
didum,  gratiosum  etiam  extra  domum :  quem  fac  ut 
tua  liberalitate  tibi  obliges.  Est  tribunus  militum  in 
exercitu  nostro.  Gratum  hominem  observantemque 
cognosces.  Trebatium  ut  valde  ames,  vehementer  te 
rogo.  Vale. 


(  15.)  MARCUS  Q.  FRATRI  S. 

(Argumenlum Caesaris  in  se  amorem  et  libe- 

ralitatem  commemorat,  et  suum  erga  eum  studium 
pollicetur :  consiiium  suum,  utrum  Romam  redeat 
an  in  Gallia  mancat,  et  de  ambitu,  qui  in  consulatu 
petendo  exsistat,  perscribit.) 


A.  d.  IV  Non.  Junias,  quo  die  Romam  veni,  ac- 
cepi  tuas  literas,  datas  Placentia:  deinde  alteras 
postridie,  datas  [Blandenone,]  cum  Caesaris  literis, 
refertis  omni  officio,  diligentia,  suavitate.  Sunt  ista 
quidem  magna,  vel  potius  maxima.  Habent  enim 
vim  magnam  ad  gloriam,  et  ad  summam  dignitatem. 
Sed,  mihi  crede,  quem  nosti ;  quod  in  istis  rebus 
ego  plurimi  aestimo,  id  jam  habeo ;  te  scilicet,  pri- 
mum,  tam  inservientem  communi  dignitati ;  deinde 
Caesaris  tantum  in  me  amorem ;  quem  omnibus  his 
honoribus,  quos  me  a  se  exspectare  vult,  antepono. 
Literae  vero  ejus,  una  datae  cum  tuis,  (quarum  ini- 
tium  est,  quam  suavis  ei  tuus  adventus  fuerit, 
et  recordatio  veteris  amoris;  deinde,  se  effectu- 
rum,  ut  ego,  in  medio  dolore,  ac  desiderio  tui,  te, 
cum  a  me  abesses,  potissimum  secum  esse  laetarer) 
incredibiliter  delectarunt. 

Quare,  facis  tu  quidem  fraterne,  quod  me  hortaris 
(sed,  mehercule,  currentem  nunc  quidem),  utomnia 
mea  studia  in  istum  unum  conferam.  Ego  vero  ar- 
denti  quidem  studio  hoc  fortasse  efficiam,  quod  see- 
pe  viatoribus,  cum  properant,  evenit :  ut,  si  serius, 

quam  voluerunt,  forte  surrexerint;  properando, 
etiam  citius,  quam  si  de  multa  nocte  vigilassent,  per- 
veniant,  quo  velint ;  sic  ego,  quoniam  in  isto  homine 
colendo  tam  indormivi  diu,  te  (mehercule)  saepe  ex- 
citante,  cursu  corrigam  tarditatem,  tum  equis,  tum 
vero  (quoniam  scribis  poema  ab  eo  nostrum  probari) 
quadrigis  poeticis.  Modo  mihi  date  Britanniam, 
quam  pingam  coloribus  tuis,  penicillo  meo.  Sed  quid 
ago  ?  quod  mihi  tempus  (Romae  praesertim,  ut  iste 
me  rogat,  manenti)  vacuum  ostendltur  ?  Sed  videro : 
fortasse  enim  (ut  fit)  vincet  tuus  amor  omnes  diffi- 
cultates. 

Trebatium  quod  ad  se  miserim,  persalse,  et  hu- 
maniter  etiam,  gratias  mihi  agit.  Negat  enim,  in 
tanta  multitudine  eorum  qui  una  essent,  quemquam 
fuisse,  qui  vadimonium  concipere  posset.  M.  Curtio 
tribunatum  ab  eo  petivi,  (nam  Domitius  se  derideri 
putasset,  si  esset  a  me  rogatus :  hoc  enim  est  ejus 
quotidianum,  se  ne  tribunum  militum  quidem  fa- 
cere :  etiam  in  senatu  lusit  Appium  collegam,  prop- 
terea  isse  ad  Caesarem,  ut  aliquem  tribunatum  au- 
ferret)  sed  in  alterum  annum.  Id  et  Curtius  ita  vo- 
lebat.  Tu,  quemadmodum  me  censes  oportere  esse  in 
re  publica  et  in  nostris  inimickiis,  ita  et  esse  et  fore 
auricula  infima  scito  molliorem. 

Res  Romanae  se  sic  habebant.  Erat  nonnulla  spes 
comitiorum,  sed  incerta :  erat  aliqua  suspicio  dicta- 
turae,  ne  ea  quidem  certa :  summum  otium  forense, 
sed  senescentis  magis  civitatis,  quam  acquiescentis. 
Sententia  autem  nostra  in  senatu  ejusmodi,  magis  ut 
alii  nobis  assentiantur,  quam  nosmet  ipsi. 

To< auSr'  6  tKyjjuwv  7ro\6jixog  e^epyoi^erat, 

Calamo  et  atramento  temperato,  charta  etiam  den- 
tata,  res  agetur.  Scribis  enim,  te  meas  literas  supe- 
riores  vix  legere  potuisse :  in  quo  nihil  eorum,  mi 
frater,  fuit,  quae  putas:  neque  enim  occupatus  eram, 
neque  perturbatus,  nec  iratus  alicui :  sed  hoc  facio 

scmper,  ut,  quicumque  calamus  in  manus  meas  ve- 
nerit,  eo  sic  utar,  tamquam  bono. 

Verum  attende  nunc,  mi  optime  et  suavissime  fra- 
ter,  ad  ea  dum  rescribo,  quae  tu  in  hac  eadem  brevi 
epistola.  Trpotyjuarixwg  valde  scripsisti.  De  quo  petis, 
ut  ad  te,  nihil  occultans,  nihil  dissimulans,  nihil  tibi 
indulgens,  genuine  fraterneque  rescribam  (id  est, 
utrum  voles,  ut  dixerimus,  an,  ad  expediendum  te,  si 
causa  sit,  commorere)  ;  si,  mi  Quinte,  parva  aliqua 
res  esset,  in  qua  sciscitarere,  quid  vellem ;  tamen, 
cum  tibi  permissurus  essem,  ut  faceres  quod  velles, 
ego  ipse,  quid  vellem,  ostenderem.  In  hac  vero  re, 
hoc  profecto  quaeris,  cujusmodi  illum  annum,  qui 
sequitur,  exspectem :  plane  aut  tranquillum  nobis, 
aut  certe  munitissimum :  quod  quotidie  domus,  quod 
forum,  quod  theatri  significationes  declarant :  nec  la- 
borant,  [quod  mea  conscientia  copiarum  nostrarum,] 
quod  Caesaris,  quod  Pompeii,  gratiam  tenemus.  Haec 
me,  ut  confidam,  faciunt.  Sin  aliquis  erumpet  amen- 
tis  hominis  furor,  omnia  sunt  ad  eum  frangendum 
expedita.  Haec  ita  sentio,  judico,  ad  te  explorate 
scribo.  Dubitare  te,  non  assentatorie,  sed  fraterne, 
veto. 

Quare,  suavitatis  equidem  nostrae  fruendae  causa, 
cuperem  te  ad  id  tempus  venire,  quod  dixeras :  sed 
illud  malo  tamen,  quod  putas  ;  magis  etiam  illa, 
(etenim  magis  aestimo  me)  a/j.(ptK<x<$>i(xv  illam  tuam, 
et  exspectationem  debitorum  tuorum.  Illud  quidem 
sic  habeto,  nihil  nobis  expeditis,  si  valebimus,  fore 
fortunatius.  Parva  sunt,  quae  desunt,  nostris  quidem 
moribus ;  et  ea  sunt  ad  explicandum  expeditissima, 
modo  valeamus. 

Ambitus  redit  immanis :  nunquam  fuit  par.  Idib. 
Quint.  foenus  fuit  bessibus  ex  triente,  coitione  Mem- 
mii,  quam  cum  Domitio  habuit.  Scaurus,  unum 
vincere :  Messala  flaccet.  Non  dico  {jTrspfSoXixwg : 
vel  HS  centies  constituunt  in  praerogativa  pronunti- 
are.  Res  ardet  invidia.  Tribunicii  candidati  compro- 

2e3 

miserunt,  HS  quingenis  in  singulos  apud  M.  Cato- 
nera  depositis,  petere  ejus  arbitratu,  ut,  qui  contra 
fecisset,  ab  eo  condemnaretur.  Quae  quidem  comitia 
gratuita  si  fuerint,  ut  putantur,  plus  unus  Cato  fue- 
rit,  quara  omnes  leges,  omnesque  judices. 


( 16.)  MARCUS  Q.  FRATRI  S. 

{Argumentum.  —  De  occupationibus  suis;  quid 
in  senatu  actum;  quae  judiciahabita  sint  autinstent; 
materiam  carminis  scribendi,  superata  a  Caesare  Bri- 
tannia,  gratulatur ;  et,  quid  de  suis  versibus  Caesar 
judicet,  sciscitatur.) 


Cura  a  me  literas  librarii  manu  acceperis,  ne  pau- 
lum  otii  me  habuisse  judicato ;  cum  autem  mea, 
nullum.  Sic  enim  habeto,  nunquam  me  a  causis  et 
judiciis  districtiorem  fuisse;  atque  id  anni  tempore 
gravissimo,  et  caloribus  maximis.  Sed  haec  (quoni- 
ani  tu  ita  pra?scribis)  ferenda  sunt ;  neque  commit- 
tendum,  ut  aut  spei  aut  cogitationi  vestrae  ego  videar 
defuisse  ;  praesertim  cum,'tametsi  id  difficilius  fue- 
rit,  tamen  ex  hoc  labore  magnam  gratiam  magnam- 
que  dignitatem  sim  collecturus.  Itaque,  ut  tibi  pla- 
cet,  daraus  operam,  ne  cujus  animum  ofTendamus, 
atque  ut  etiam  ab  iis  ipsis,  qui  nos  cum  Caesare  tam 
conjunctos  dolent,  diligamur ;  ab  aequis  vero,  aut 
etiam  a  propensis  in  hanc  partem,  vehementer  et  co- 
lamur  et  amemur. 

De  ambitu  cum  atrocissime  ageretur  in  senatu 
multos  dies,  quod  ita  erant  progressi  candidati  con- 
sulares,  ut  non  esset  ferendum  ;  in  senatu  non  fui. 
Statui  ad  nullam  medicinam  reipublicae  sine  magno 
praesidio  accedere. 

Quo  die  haec  scripsi,  Drusus  erat  de  praevarica- 
tione  a  tribunis  aerariis  absolutus,  in  summa  qua- 
tuor  sententiis,  cum  senatores  et  equites  damnassent. 

Ego  eodem  die,  post  meridiem,  Vatinium  aderam 
defensurus.  Ea  res  facilis  est.  Comitia  in  mensem 
Sept.  rejecta  sunt.  Scauri  judicium  statim  exercebi. 
tur :  cui  nos  non  deerimus. 

2vv§et7rvovs  2o@oxXeou;,  quamquam  a  te  actam  fa- 
bellam  video  esse  festive,  nullo  modo  probavi. 

Venio  nunc  ad  id,  quod  nescio  an  primum  esse 
debuerit.  O  jucundas  mihi  tuas  de  Britannia,  literas ! 
Timebam  Oceanum,  timebam  litus  insulae.  Reliqua 
non  equidem  contemno ;  sed  plus  habent  tamen  spei 
quam  timoris;  magisque  sum  sollicitus  exspecta- 
tione  ea,  quam  metu.  Te  vero  vnoSeo-iv  scribendi 
egregiam  habere  video.  Quos  tu  situs,  quas  naturas 
rerum  et  locorum,  quos  mores,  quas  gentes,  quas 
pugnas,  quem  vero  ipsum  imperatorem  habes  !  Ego 
te  libenter,  ut  rogas,  quibus  rebus  vis,  adjuvabo  ;  et 
tibi  versus,  quos  rogas,  (yhavx*  eig  AQrivag)  mittam. 
Sed  heus  tu,  celari  videor  a  te.  Quomodonam,  mi 
frater,  de  nostris  versibus  Caesar?  nam  primum  K- 
brum  se  legisse  scripsit  ad  me  ante ;  et  prima  sic,  ut 
neget,  se  ne  Grasca  quidem  meliora  legisse :  reliqua 
ad  quemdam  locum  paSvfxwTepu :  hoc  enim  utitur  ver- 
bo.  Dic  mihi  verum,  num  aut  res  eum,  aut  ^apaxT^, 
non  delectat  ?  Nihil  est,  quod  vereare.  Ego  enim  ne 
pilo  quidem  minus  me  amabo.  Hac  de  re  <£<XaX>j0&>f, 
et,  ut  soles,  scribe  fraterne. 


M.  TULLII  CICERONIS 
EPISTOLARUM 

AD  QUINTUM  FRATREM 

LlBER  III. 

( l.)  MARCUS  Q.  FRATRI  S. 

(Jrgumcntum In  pra?diis  Quinti  se  fuisse,  et 

quaedam  ibi,  imprimis  in  axliflcandi  ratione,  cor- 
rexisse,  constituissc,  commemorat ;  et  ad  tres  episto- 
las,  e  (iallia  a  Quinto  acceptas,  de  variis  rebus  re- 
spondet ;  simul  quaedam  de  rebus  Romanis  per- 
scribit.) 


I.  Ego  ex  magnis  caloribus  (non  enim  memini- 
mus  majores)  in  Arpinati  summa  cum  amcenitate 
fluminis  me  refeci  ludorum  diebus,  Philotimo  tribu- 
libus  commendatis.  In  Arcano  a.  d.  IV  Idus  Sept. 
fui.  Ibi  Messidium  cum  Philoxeno,  aquamque, 
quam  ii  ducebant  non  longe  a  villa,  belle  sane  fluen- 
tem  vidi,  praesertim  maxima  siccitate :  uberiorem- 
quc  aliquanto  sese  collecturos  esse  dicebant.  Apud 
llerum  rccte  erat. 

In  ManlianoofTendiDiphilum  Diphilo  tardiorem  : 
sed  tamen  nihil  ei  restabat  pryeter  balnearia,  et  am-^ 
buladonem,  et  aviarium.  Villa  mihi  valde  placuk; 

propterea  quod   summam  dignitatem   pavimentata 

porticus  habebat ;  quod  mihi  nunc  denique  apparuit, 

posteaquam  et  ipsa  tota  patet,  et  columnae  politas 

sunt.  Totum  in  eo  est,  (quod  mihi  erit  curae)  tecto- 

rium  ut  concinnum  sit.    Pavimenta  recte  fieri  vide- 

bantur.    Camaras  quasdam  non  probavi,  mutarique 

jussi.  Quo  loco  in  porticu  te  scribere  aiunt  ut  atrio- 

lum  fiat,  mihi,  ut  est,  magis  placebat :  neque  enim 

satis  loci  esse  videbatur  atriolo  :  neque  fere  solet  nisi 

in  his  aedificiis  fieri,  in  quibus  est  atrium  majus  :  nec 

habere  poterat  adjuncta  cubicula,  et  ejusmodi  mem- 

bra.    Nunc  hoc  vel  [honestate  testudinis,  vel  valde 

boni  aestivum  locum]  obtinebit.   Tu  tamen  si  aliter 

sentis,  rescribe  quam  primum.    In  balneariis,  assa 

in  alterum  apodyterii  angulum  promovi,  propterea 

quod  ita  erant  posita,  ut  eorum  vaporarium,  [ex  quo 

ignis  erumpit,]  esset  subjectum  cubiculis.  Subgrande 

cubiculum  autem,  et  hibernum  altum,  valde  proba- 

vi,  quod  et  ampla  erant,  et  loco  posita,  ambulationis 

uno  latere,  eo,  quod  est  proximum  balneariis.    Co- 

lumnas  neque  rectas  neque  e  regione  Diphilus  collo- 

carat :  eas  scilicet  demolietur.  Aliquando  perpendi- 

culo  et  linea  discet  uti.  Omnino  spero  paucis  mensi- 

bus  opus  Diphili  perfectum  fore :  curat  enim  diligen- 

tissime  Caesius,  qui  tum  mecum  fuit. 

II.  Ex  eo  loco  recta  Vitularia  via  profecti  sumus 
in  Fufidianum  fundum,  quem  tibi  proximis  nuntiis 
Arpini  de  Fufidio  HS  CCCIOOO  emeramus.  Ego 
locum  aestate  umbrosiorem  vidi  nunquam  ;  permul- 
tis  locis  aquam  profluentem,  et  eam  uberem.  Quid 
quaeris  ?  Jugera  L  prati  Caesius  irrigaturum  facile 
te  arbitrabatur.  Equidem  hoc,  quod  melius  intelligo, 
affirmo,  mirifica  suavitate  te  villam  habiturum,  pis- 
cina  et  salientibus  additis,  palaestra,  et  silva,  viridica- 
ta.  Fundum  audio  te  hunc  Bovillanum  velle  reti- 
ncre:  de  eo  quid  videatur,  ipse  constitues.  Calvus 
aiebat,  aqua  demta,  et  ejus  aquae  jure  constituto,  et 

servitute  fundo  illi  imposita,  tamen  nos  pretium  ser- 
vare  posse,  si  vendere  vellemus.  Messidium  mecuin 
habui.  Is  se  ternis  nummis  in  pedem  tecum  trans- 
egisse  dicebat :  sese  autem  mensum  pedibus  aiebat 
passuum  IV  CIO.  Mihi  plus  visum  est :  sed  prae- 
stabo,  sumtum  nusquam  melius  posse  poni.  Chilo- 
nem  arcessieram  Venafro :  sed  eo  ipso  die  quatuor 
ejus  conservos  et  discipulos  Venafri  cuniculus  op- 
presserat. 

Idibus  Sept.  in  Laterio  fui  :  viam  perspexi ;  quae 
mihi  ita  placuit,  ut  opus  publicum  videretur  esse, 
prieter  CL  passus :  sum  enim  ipse  mensus  ab  eo 
ponticulo,  qui  est  ad  Furinae,  Satricum  versus.  Eo 
loco  pulvis,  non  glareainjecta  est:  et  mutabitur:  et 
ea  vi-e  pars  valde  acclivis  est :  sed  intellexi  aliter  duci 
non  potuisse,  praesertim  cum  tu  neque  per  Locust», 
neque  per  Varronis,  velles  ducere.  Veluinus  ante 
suum  fundum  prope  munierat.  Locusta  non  attige- 
rat :  quem  ego  Romae  aggrediar,  et,  ut  arbitror, 
commovebo  :  et  simul  M.  Taurum  (quem  tibi  audio 
promisisse ;  qui  nunc  Romae  erat)  de  aqua,  per  fun- 
dum  ejus  ducenda  rogabo. 

Nicephorum,  villicum  tuum,  sane  probavi :  quae- 
sivique  ex  eo,  ecquid  ei  de  illa  aedificatiuncula  Late- 
rii,  de  qua  mecum  locutus  es,  mandavisses.  Tum  is 
mihi  respondit,  se  ipsum  ejus  operis  HS  XVI  con- 
ductorem  fuisse :  sed  te  postea  multa  addidisse  ad 
opus,  nihil  ad  pretium  :  itaque  id  se  omisisse.  Mihi 
(  hercule)  valde  placet,  te  illa,  ut  constituebas,  addere : 
quamquam  ea  villa,  quae  nunc  est,  tamquam  philo- 
sopha  videtur  esse,  quae  objurget  caeterarum  villarum 
insaniam.  Verumtamen  illud  additum  delectabit. 
Topiarium  laudavi :  ita  omnia  convestit  hedera,  qua 
basim  villa?,  qua  intercolumnia  ambulationis ;  ut  de- 
nique  illi  palliati  topiariam  facere  videantur,  et  he- 
deram  vendere.  Jam  anolvTYipu^  nihil  alsius,  nihil 
muscosius.  Habes  fere  de  rebus  rusticis.   Urbanam- 

expolitionem  urgetille  quidem,  etPhilotimus,  et  Cin- 
cius :  sed  etiam  ipse  crebro  interviso  ;  qucd  est  facile 
factu.  Quamobrem,  ea  te  cura  liberatum  volo. 

III.  De  Cicerone  quod  me  semper  rogas,  ignosco 
equidem  tibi ;  sed  tu  quoque  mihi,  velim,  ignoscas. 
Non  enim  concedo  tibi,  plus  ut  illum  ames,  quam 
ipse  amo.  Atque  utinam  his  diebus  in  Arpinati 
(quod  et  ipse  cupierat,  et  ego  non  rninus)  mecum 
fuisset.  Quod  ad  Pomponiam ;  si  tibi  videtur,  scri- 
bas,  velim,  cum  aliquo  exibimus,  eat  nobiscum,  pue- 
rumque  ducat.  Clamores  efficiam,  si  eum  mecum 
habuero  otiosum  :  nam  Romae  respirandi  non  est  lo- 
cus.  Id  me  scis  antea  gratis  tibi  esse  pollicitum. 
Quid  nunc  putas,  tanta  abs  te  mihi  mercede  propo- 
sita  ? 

Venio  nunc  ad  tuas  literas,  quas  pluribus  epistolis 

-accepi,  dum  sura  in  Arpinati :  nam  mihi  uno  die  tres 

sunt  redditse,  et  quidem,  ut  videbantur,  eodem  abs 

te  datae  tempore ;  una  pluribus  verbis,  in  qua  pri- 

mum  erat,  quod  antiquior  dies  in  tuis  fuisset  ad- 

scripta  literis,    quam  in  Ca:saris.    Id  facit  Oppius 

nonnunquam  necessario,  ut,  cum  tabellarios  consti- 

tuerit  mittere,  literasque  a  nobis  acceperit,  aliqua  re 

nova  impediatur;  et  necessario  serius,  quara  consti- 

tuerat,  mittat ;  neque  nos,  datis  jam  epistolis,  diem 

commutari  curemus.  Scribis  de  Caesaris  summo  in 

nos  amore.  Hunc  et  tu  fovebis,  et  nos,  quibuscum- 

que  poterimus  rebus,  augebimus.  De  Pompeio,  et 

facio  diligenter,  et  faciam,  qucd  mones.  Quod  tibi 

mea  permissio  mansionis  tuae  grata  est,  id  ego,  sum- 

mo  meo  dolore  et  desiderio,  tamen  ex  parte  gaudeo. 

In  Hippodamis  et  nonnullis  aliis  arcessendis,  quid 

cogites,  non  intelligo.  Nemo  istorum  est,  quin  abs 

te  munus,  fundi  suburbani  instar,  exspectet.  Treba- 

tium  vero  meum  quod  isto  admisceas,  nihil  est.  Ego 

illum  ad  Caesarem  misi,  qui   mihi  jam  satisfecit : 

si  ipsi  minus,  prasstare  nihi]  debeo :  teque  item  ab 

eo  vindico  et  libero. 

Quod  scribis  te  a  Caesare  quotidie  plus  diligi,  im- 
mortaliter  gaudeo.  Balbum  vero,  qui  est  istius  rei 
(quemadmodum  scribis)  adjutor,  in  oculis  fero.  Tre- 
bonium  meum  a  te  amari,  teque  ab  illo,  pergaudec. 
De  tribunatu  quod  scribis,  ego  vero  nominatim  pe- 
tivi  Curtio  ;  et  mihi  ipse  Caesar  nominatim  Curtio 
paratum  esse  rescripsit,  meamque  in  rogando  vere- 
cundiam  objurgavit.  Sicui  praeterea  petiero,  (id,quod 
etiam  Oppio  dixi,  ut  ad  illum  scriberet)  facile  patiar 
milii  negari,  quoniam  illi,  qui  [sibi]  molesti  sunt, 
sibi  negari  a  me  non  facile  patiuntur.  Ego  Curtium 
(id,  quod  ipsi  dixi)  non  modo  rogatione,  sed  etiam 
testimonio  tuo,  diligo,  quod,  literis  tuis,  studium 
illius  in  salutem  nostram  facile  perspexi. 

De  Britannicis  rebus,  cognovi  ex  tuis  literis,  nihil 
esse,  nec  quod  metuamus,  nec  quod  gaudeamus. 
De  publicis  negotiis,  quae  vis  ad  te  Tironem  scri- 
bere,  neghgentius  adte  ante  scribebam,  quodomnia, 
niinima,  maxima,  ad  Ca:sarem  mitti  sciebam. 

IV.  Rescripsi  epistolae  maximae.  Audi  nunc  de 
minuscula ;  in  qua  primum  est  de  Clodii  Ad  Caesa- 
rem  literis  :  in  quo  Caesaris  consilium  probo,  quod 
tibi,  amantissime  petenti,  veniam  non  dedit,  uti  ul- 
lum  ad  illam  Furiam  verbum  rescriberet.  Alterum 
est  de  Calventii  Marii  oratione.  Quod  scribis,  miror, 
tibi  placere,  me  ad  eam  rescribere,  pra?sertim  cum 
illam  nemo  lecturus  sit,  si  ego  nihil  rescripsero, 
meam  in  illum  pueri  omnes,  tamquam  dictata,  per- 
discant. 

Libros  meos,  quos  exspectas,  inchoavi ;  sed  con- 
ficere  non  possum  his  diebus.  Orationes  efflagitatas, 
pro  IScauro  et  pro  Plancio,  absolvi.  Poema  ad  Cae- 
sarem,  quod  composueram,  incidi.  Tibi  quod  rogas, 
quoniam  ipsi  fontes  jam  sitiunt,  si  quid  habebo  spa- 
tii,  scribam. 

Venio  ad  tertiam.  Balbum  quod  ais  mature  Ro- 
mam,  bene  comitatum,  esse  venturum,  mecumque 
assidue  usque  ad  Idus  Maias  futurum,  id  mihi  per- 

gratum  perque  jucundum  erit.  Quod  me  in  eadem 
epistola,  sicut  saepe  antea,  cohortaris  ad  ambitionem, 
et  ad  laborem  ;  faciam  equidem  :  sed  quando  vive- 
mus  ? 

Quarta  epistola  mihi  reddita  est  Id.  Sept.  quam 
a.  d.  IV  Id.  Sext.  ex  Britannia  dederas.  In  ea 
nihil  sane  erat  novi,  praeter  Erigonam  ;  quam  si 
ab  Oppio  accepero,  scribam  ad  te,  quid  sentiam. 
Nec  dubito,  quin  mihi  placitura  sit.  Et  (quod  prae- 
terii)  de  eo  quem  scripsisti  de  Milonis  plausu  scrip- 
sisse  ad  Cassarem ;  ego  vero  facile  patior  ita  Caesa- 
rem  existimare,  illum  quam  maximum  fuisse  plau- 
sum  :  et  prorsus  ita  fuit :  et  tamen  ille  plausus,  qui 
illi  datur,  quodammodo  nobis  videtur  dari. 

Reddita  est  etiam  mihi  pervetus  epistola,  sed  sero 
allata,  in  qua  de  aede  Telluris,  et  de  porticu  Catuli, 
me  admones.  Fit  utrumque  diligenter :  ad  Telluris 
quidem  etiam  tuam  statuam  locavi.  Item,  de  hortis 
quod  me  admones  ;  nec  fui  unquam  valde  cupidus  ; 
et  nunc  domus  suppeditat  mihi  hortorum  amoenita- 
tem.  Romam  cum  venissem  a.  d.  XIII  Cal.  Octob. 
absolutum  ofFendi  in  aedibus  tuis  tectum  :  quod  su- 
pra  conclavia  non  placuerat  tibi  esse  multorum  fa- 
stigiorum,  id  [nunc]  honeste  vergit  in  tectum  infe- 
rioris  porticus. 

Cicero  noster,  dum  ego  absum,  non  cessavit  apud 
rhetorem.  De  ejus  eruditione  qucd  labores,  nihil  est, 
quoniam  ingenium  ejus  nosti :  studium  ego  video  : 
caetera  ejus  suscipio,  ut  me  putem  prasstare  debere. 

V.  Gabinium  tres  adhuc  factiones  postulant ;  L. 
Lentu.lus,  flaminis  filius,  qui  jam  de  majestate  pos- 
tulavit ;  Ti.  Nero  cum  bonis  subscriptoribus ;  C. 
Memmius,  tribunus  plebis,  cum  L.  Capitone.  Ad 
Urbem  accessit  a.  d.  XII  Cal.  Octobr.  Nihil  turpius, 
nec  desertius.  Sed  his  judiciis  nihil  audeo  confidere. 
Quod  Cato  non  valebat,  adhuc  de  pecuniis  repetun- 
dis  non  erat  postulatus.  Pompeius  a  me  valde  con- 
tendit  de  reditu  in  gratiam :  sed  adhuc  nihil  pro- 

(Fpi.sf.)  voi..  iii.  2  F 

fecit :  nee,  si  ullam  partem  libertatis  tenebo,  profi- 
ciet.  Tuas  literas  vehementer  exspecto. 

Quod  scribis  te  audisse,  in  candidatorum  consula- 
rium  coitione  me  interfuisse,  id  falsum  est :  ejus- 
modi  enim  pactiones  in  ea.  coitione  factae  sunt,  quas 
postea  Memmius  patefecit,  ut  nemo  bonus  interesse 
debuerit :  et  simul  mihi  committendum  non  fuit, 
ut  his  coitionibus  interessem,  quibus  Messala  exclu- 
deretur ;  cui  quidem  vehementer  satisfacio  rebus 
omnibus  :  ut  arbitror,  etiam  Memmio.  Domitio  ipsi 
multa  jam  feci,  quae  voluit,  quaeque  a  me  petivit. 
Scaurum  beneiicio  defensionis  valde  obligavi.  Adhuc 
erat  valde  incertum,  et  quando  comitia,  et  qui  con- 
sules  futuri  essent 

Cum  hanc  jam  epistolam  complicarem,  tabellarii 
a  vobis  venerunt  a.  d.  XI  Cal.  Sept.  vicesimo  die. 
O  me  sollicitum  !  quantum  ego  dolui  in  Ca?saris 
suavissimis  literis  !  sed,  quo  erant  suaviores,  eo  ma- 
jorem  dolorem  illius  ille  casus  afferebat.  Sed  ad  tuas 
venio  literas. 

Primum,  tuam  remansionem  etiam  atque  etiam 
probo,  praesertim  cum  (utscribis)  cum  Caesare  com- 
municaris.  Oppium  miror  quidquam  cum  Publilio  : 
mihi  enim  non  placuerat.  Quod  interiore  epistola 
scribis,  me  Idib.  Sept.  Pompeio  legatum  iri,  id  ego 
non  audivi ;  scripsique  ad  Caesarem,  Vibullium  Cae- 
saris  mandata  de  mea  mansione  ad  Pompeium  per- 
tulisse,  nec  ad  Oppium.  Quo  consilio  ?  quamquam 
Oppium  ego  tenui,  quod  priores  partes  Bibuli  erant. 
Cum  eo  enim  coram  Ca?sare  egerat ;  ad  Oppium 
scripserat.  Ego  vero  nuilas  Bsurepocs  q>pcvTt$ocg  habere 
possum  in  Caesaris  rebus.  Ille  mihi,  secundum  te  et 
liberos  nostros,  ita  est,  ut  sit  paene  par.  Videor  id 
judicio  facere :  jam  enim  debeo  :  sed  tamen  amore 
sum  incensus. 

VI.  Cum  scripsissem  ha?c  infima,  qua?  sunt  mea 
manu,  vcnit  ad  nos  Cicero  tuus  ad  cocnam,  cum  Pom- 
ponia  foris  ccenaret.  Dedit  mihi  epistolam  legendam 

tuam,  quam  paulo  ante  acceperat,  Aristophaneo 
modo,  valde  (mehercule)  et  suavem  et  gravem ; 
qua  sum  admodum  delectatus.  Dedit  etiam  alteram 
ilJam  mihi,  qua,  jubes  eum  mihi  esse  affixum,  tam- 
quam  magistro.  Quam  illum  epistolae  illae  delecta- 
runt !  quam  me  !  Nihil  puero  illo  suavius,  nihil  nos- 
tri  amantius.  Haec  inter  ccenam  Tironi  dictavi,  ne 
mirere  alia  manu  esse. 

Annali  literae  tuae  pergratae  fuerunt,  quod  et  cu- 
rares  de  se  diligenter,  et  tamen  consilio  severissimo 
juvares.  P.  Servilius  pater,  ex  literis  quas  sibi  a 
Caesare  missas  esse  dicebat,  significat  valde  te  sibi 
gratum  fecisse,  quod  de  sua  voluntate  erga  Caesa- 
rem  humanissime  diligentissimeque  locutus  esses. 

Cum  Romam  ex  Arpinati  revertissem,  dictum 
mihi  est,  Hippodamum  ad  te  profectum  esse.  Non 
possum  scribere,  me  miratum  esse,  illum  tam  inhu- 
maniter  fecisse,  ut  sine  meis  literis  ad  te  proficisce- 
retur :  illud  scribo,  mihi  molestum  fuisse.  Jam 
enim  diu  cogitaveram,  ex  eo  quod  tu  ad  me  scripse- 
ras,  ut,  si  quid  esset  quod  ad  te  diligentius  perferri 
vellem,  illi  darem :  quod  (mehercule)  hisce  literis 
quas  vulgo  ad  te  mitto,  nihil  fere  scribo,  quod  si  in 
alicujus  manus  inciderit,  moleste  ferendum  sit.  Mi- 
nucio  me,  et  Salvio,  et  Labeoni,  reservabam.  Labeo 
aut  tarde  proficiscetur,  aut  hic  manebit.  Hippoda- 
mus  ne  nunc  quidem,  quid  velim,  rogavit.  T.  Pi- 
narius  amabiles  ad  me  de  te  literas  mittit :  se 
maxime  literis,  sermonibus,  ccenis  denique,  tuis  de- 
lectari.  Is  homo  semper  me  delectavit ;  fraterque 
ejus  mecum  est  multum  :  quare,  ut  instituisti,  com- 
plectere  adolescentem. 

VII.  Quod  multos  dies  epistolam  in  manibus 
habui,  propter  commorationem  tabellariorum,  ideo 
multa  conjecta  sunt,  aliud  alio  tempore,  velut  hoc. 
T.  Anicius  mihi  saspe  jam  dixit,  sese  tibi,  suburba- 
num  si  quod  invenisset,  non  dubitaturum  esse  emere. 
In  ejus  sermone  ego  utrumque  soleo  admirari ;  et 

te,  de  suburbano  emendo  cum  ad  illum  scribas,  non 
modo  ad  me  non  scribere,  sed  etiam  aliam  in  senten- 
tiam  scribere  ;  et,  cum  ad  illum  scribas,  nihil  te  re- 
cordari  [de  se,]  de  epistolis  illis,  quas  in  Tusculano 
ejus  tu  mihi  ostendisti,  nihil  de  praeceptis  Epichar- 
mi,  r\wS-/,  -Kwg  uXXyHtyprtToa  :  totum  denique  vul- 
tum,  animum,  sermonem  ejus  :  quemadmodum  con- 
jicio,  quasi ....  Sed  haec  tu  videris.  De  suburbano, 
cura  ut  sciam  quid  velis :  et  simul,  ne  quid  ille  tur- 
bet,  vide. 

Quid  praeterea  ?  Quid  ?  etiam.  Gabinius  a.  d.  IV 
Cal.  Octobr.  noctu  in  Urbem  introivit:  et  hodie, 
hora  VIII,  cum,  edicto  C.  Alfii,  de  majestate  eum 
adesse  oporteret,  concursu  magno,  et  odio  universi 
populi,  paene  afflictus  est.  Nihil  illo  turpius.  Proxi- 
mus  tamen  est  Piso.  Itaque  miriricum  e/zcoA/os/  co- 
gito  in  secundum  librorum  meorum  includere,  di- 
centem  Apollinem  in  concilio  Deorum,  qualis  reditus 
duorum  imperatorum  futurus  essct ;  quorum  alter 
exercitum  perdidisset,  alter  vendidisset. 

Ex  Britannia  C;esar  ad  me  Cal.  Sept.  dedit  lite- 
ras :  quas  ego  accepi  a.  d.  IV  Calend.  Octobr.  satis 
commodas  de  Britannicis  rebus  :  quibus,  ne  admi- 
rer  quod  a  te  nullas  acceperim,  scribit,  se  sine  te 
fuisse,  cum  ad  mare  accesserit.  Ad  eas  ego  ei  literas 
nihil  rescripsi,  ne  gratulandi  quidem  causa,  propter 
ejus  luctum.  Te  oro  etiam  atque  etiam,  mi  frater, 
ut  valeas. 


(2.)  MARGUS  Q.  FRATRI  S. 

(Argumentum.—  Gabinium,  reversum  inUrbem, 
in  senatu  male  vexatum,  et  a  Memmio  tribuno 
pl.  ad  populum  male  tractatum  esse,  ac  de  judicio 
ejus  proxime  futuro,  commemorat.  Deinde,  qui  de 
ambitu  rei  sint,  quae  comitiorum  spes  sit,  demoi  - 
strat.) 

A.  d.  VI  Idus  Octobres,  Salvius  Ostiam  vesperi 
navi  profectus  erat  cum  iis  rebus  quas  tibi  domo 
mitti  volueras.  Eodem  die  Gabinium  ad  populum 
luculente  calefecerat  Memmius,  sic,  ut  Calidio  ver- 
bum  facere  pro  eo  non  licuerit.  Postridie  autem  ejus 
diei,  qui  erat  tum  futurus,  cum  haec  scribebam  ante 
lucem,  apud  Catonem  erat  divinatio  in  Gabinium 
futura  inter  Memmium,  et  Ti.  Neronem,  et  C.  et 
L.  Antonios,  M.  filios.  Putabamus  fore,  ut  Memmio 
daretur,  etsi  erat  Neronis  mira  contentio.  Quid  quze- 
ris  ?  probe  premitur,  nisi  noster  Pompeius,  Diis 
hominibusque  invitis,  negotium  everterit.  Cognosce 
nunc  hominis  audaciam,  et  aliquid  in  republica  per- 
clita  delectare. 

Cum  Gabinius,  quacumque  veniebat,  triumphum 
se  postulare  dixisset,  subitoque  bonus  imperator 
noctu  in  urbem,  hostium  plane,  invasisset,  in  sena- 
tum  se  non  committebat.  Interim,  ipso  decimo  die, 
quo  ipsum  oportebat  hostium  numerum  et  militum 
renuntiare,  [irrepsit,]  summa  infrequentia.  Cum 
vellet  exire,  a  consulibus  retentus  est :  introducti 
publicani.  Homo  undique  actus,  cum  a  me  maxime 
vulneraretur,  non  tulit ;  et  me  trementi  voce  exsu- 
lem  appellavit.  Hic,  (o  Dii  !  nihil  unquam  honori- 
iicentius  nobis  accidit)  consurrexit  senatus  cum  cla« 
more,  ad  unum,  sic,  ut  ad  corpus  ejus  accederet : 
pari  clamore  atque  impetu  publicani.  Quid  quaeris  ? 
omnes,  tamquam  si  tu  esses,  ita  fuerunt.  Nihil  ho- 
minum  sermone  foris  clarius.  Ego  tamen  teneo  ab 
accusando  vix,  mehercule :  sed  tamen  teneo,  vel 
quod  nolo  cum  Pompeio  pugnare,  (satis  est,  quod 
instat  de  Milone)  vel  quod  judices  nullos  habemus : 
anoTevyfxa  formido.  Addo  etiam  malevolentiam  ho- 
minum  :  et  timeo,  ne  illi,  me  accusante,  aliquid  ac- 
cidat :  nec  despero,  rem,  et  sine  me,  et  nonnihil  per 
me,  confici  posse. 

De  ambitu  postulati  sunt  omnes  qui  consulatum 
petunt ;  a  Memmio,  Domitius  ;  a  Q.  Curtio,  bono 

2  F  3 

et  erudito  adolescente,  Memmius ;  a  Q.  Pompeio, 
Messala ;  a  Triario,  Scaurus.  Magno  res  in  motir 
est,  propterea  quod  aut  hominum  aut  legum  inter- 
itus  ostenditur.  Opera  datur,  ut  judicia  ne  fiant.  Res 
videtur  spectare  ad  interregnum.  Consules  comitia 
habere  cupiunt :  rei  nolunt,  et  maxime  Memmius, 
quod  Caesaris  adventu  sperat  se  futurum  consulem  : 
sed  mirum  in  modum  jacet.  Domitius  cum  Messala 
certus  esse  videbatur.  Scaurus  refrixerat.  Appius 
sine  lege  curiata.  confirmat  se  Lentulo  nostro  succes- 
surum  :  qui  quidem  mirificus  illo  die  (quod  paene 
praeterii)  fuit  in  Gabinium :  accusavit  majestatis  : 
nomina  data,  cum  ille  verbum  nullum.  Habes  fo- 
rensia.  Domi  recte ;  et  ipsa  domus  a  redemtoribus 
tractatur  non  indiligenter.  Vale. 


(3.)  MARCUS  Q.  FRATRI  S. 

(Argumentum De  rebus  domesticis  nonnulla  ; 

desiderium  literarum  a  Quinto  :  comitiorum  dila- 
tiones :  Gabinius  de  ambitu  reus :  et  Ciceronis 
Quinti  filii  in  rhetore  audiendo  diligentia.) 


Occupationum  mearum  tibi  signum  sit  librarii 
manus.  Diem  scito  esse  nullum,  quo  die  non  dicam 
pro  reo.  Ita,  quidquid  conficio  aut  cogito,  in  ambu- 
lationis  fere  tempus  confero.  Negotia  nostra  sic  se 
habent :  domestica  vero,  ut  volumus.  Valent  pueri, 
studiose  discunt,  diligenter  docentur  ;  et  nos,  et  in- 
ter  se,  amant.  Expolitiones  utriusque  nostrum  sunt 
in  manibus  :  sed  tua  ad  perfectum  jam  res  rustica 
Arcani  et  Laterii.  Prseterea  de  aqua  et  via  nihil 
praetermisi  quadam  epistola,  quin  enucleate  ad  te 
perscriberem.  Sed  me  illa  cura  sollicitat,  angitque 
vehementer,  quod  dierum  jam  amplius  L  intervallo 
nihil  a  te,  nihil  a  Caesare,  nihil  ex  istis  locis,  non 
modo  literarum,  sed  ne  rumoris  quidem,  affluxik 

Me  autem  jam  et  mare  istuc,  et  terra,  sollicitat :  ne- 
que  desino  (ut  fit  in  amore)  ea,  quae  minime  volo, 
cogitare.  Quare,  non  equidem  jam  te  rogo,  ut  ad 
me  de  te,  de  rebus  istis,  scribas  (nunquam  enim,  cum 
potes,  praetermittis) ;  sed  hoc  te  scire  volo,  nihil  fere 
unquam  me  sic  exspectasse,  ut,  cum  hacc  scribebam, 
literas  tuas. 

Nunc  cognosce  ea,  quae  sunt  in  re  publica.  Com- 
itiorum  quotidie  singuli  dies  tolluntur  obnuntia- 
tionibus,  magna  voluntate  bonorum  omnium  :  tanta 
invidia  sunt  consules  propter  suspicionem  pactorum 
a  candidatis  praemiorum.  Candidati  consulares  qua- 
tuor,  omnes  rei :  causae  sunt  difficiles :  sed  enite- 
mur,  ut  Messala  noster  salvus  sit ;  quod  est  etiam 
cum  reliquorum  salute  conjunctum.  Gabinium  de 
ambitu  reum  fecit  P.  Sulla,  subscribente  privigno 
Memmio,  fratre  Caecilio  Sullae  filio.  Contradixit  L. 
Torquatus :  omnibusque  libentibus,  non  obtinuit. 
Quaeris,  quid  fiat  de  Gabinio  ?  sciemus  de  majestate 
triduo  :  quo  quidem  in  judicio,  odio  premitur  om- 
nium  generum  :  maxime  testibus  caeditur :  accusa- 
toribus  frigidissimis  utitur :  consilium,  varium : 
quaesitor  gravis  et  flrmus,  Alfius  ;  Pompeius  vehe- 
mens  in  judicibus  rogandis.  Quid  futurum  sit,  ne- 
scio  :  locum  tamen  illi  in  civitate  non  video.  Ani- 
mum  praebeo  ad  illius  perniciem  moderatum,  ad  re- 
rum  eventum  lenissimum. 

Habes  fere  de  omnibus  rebus.  Unum  illud  addam. 
Cicero  tuus  nosterque  summo  studio  est  Pasonii  sui 
rhetoris,  hominis  (opinor)  valde  exercitati  et  boni. 
Sed  nostrum  instituendi  genus  esse  paulo  eruditius 
et  Setixwtspov,  non  ignoras.  Quare,  neque  ego  im- 
pediri  Ciceronis  iter  atque  illam  disciplinam  volo; 
et  ipse  puer  magis  illo  declamatorio  genere  duci  et 
delectari  videtur  :  in  quo  quoniam  ipsi  quoque  fui- 
mus,  patiamur  illum  ire  nostris  itineribus ;  eodem 
enim  perventurum  esse  confidimus.  Sed  tamen,  si 
nobiscum  eum  rus  aliquo  eduxerimus,  in  hanc  nos- 

tram  rationem  consuetudinemque  inducemus.  Mag- 
na  enini  nobis  a  te  proposita  merces  est,  quam  certe 
nostra  culpa  nunquam  minus  assequemur.  Quibus 
in  locis,  et  qua  spe,  hiematurus  sis,  ad  me  quam 
diligentissime  scribas,  velim.  Vale. 


( 4.)  MARCUS  Q.  FRATRI  S. 

(Argumentum.  —  De  Gabinio  propter  accusato- 
ris  et  subscriptorum  infantiam  absoluto  perscribit,  et 
quare  nec  eum  accusarit,  nec  defenderit,  sed  tan- 
tum  testimonium  contra  eum  dixerit,  ostendit :  de- 
nique  de  rebus  domesticis  quaedam  addit.) 


Gabinius  absolutus  est.  Omnino  nihil  accusatore 
Lentulo,  subscriptoribusque  ejus,  infantius ;  nihil 
illo  consilio  sordidius.  Sed  tamen,  nisi  incredibilis 
contentio,  et  preces  Pompeii,  dictaturas  etiam  rumor, 
plenus  timoris,  fuisset,  ipsi  Lentulo  non  respondis- 
set,  qui  tum,  illo  accusatore,  illoque  consilio,  senten- 
tiis  condemnatus  sit  XXXII,  cum  LXX  tulissent. 
Est  omnino  tam  gravi  fama  hoc  judicium,  ut  videa- 
tur  reliquis  judiciis  periturus,  et  maxime  de  pecuniis 
repetundis.  Sed  vides  nullam  esse  rempublicam, 
nullum  senatum,  nullajudicia,  nullam  in  nullo  nos- 
trfmi  dignitatem.  Quid  plura  de  judicibus  ?  Duo 
praetorii  sederunt,  Domitius  Calvinus  (is  aperte  ab- 
solvit,  ut  omnes  viderent),  et  Cato;  is,  [diruptis] 
tabellis,  de  circulo  se  subduxit,  et  Pompeio  primus 
nuntiavit. 

Aiunt  nonnulli,  Sallustius  item,  me  oportuisse 
accusare.  Iis  ego  judicibus  committerem  ?  Quid  es- 
sem,  si,  me  agente,  esset  elapsus  ?  Sed  me  alia  mo- 
verunt.  Non  putasset  sibi  Pompeius  de  illius  salute, 
sed  de  sua  dignitate,  mecum  esse  certamen  :  in  Ur- 
bem  intrasset :  ad  inimicitias  res  venisset :  cum 
.'Esernino  Samnite  Pacidianus  comparatus  viderer : 

auriculam  fortasse  mordicus  abstulisset :  cum  Clo- 
dio  quidem  certe  rediisset  in  gratiam.  Ego  vero  meum 
consilium  (si  prfesertim  tu  non  improbas)  vehemen- 
ter  approbo.  llle,  cum  a  me  singularibus  meis  stu- 
diis  ornatus  esset,  cumque  ego  ilii  nihil  deberem, 
ille  mihi  omnia,  tamen  in  re  publica  me  a  se  dissen- 
tientem  non  tulit  (nihil  dicam  gravius)  ;  et,  minus 
potens  eo  tempore,  quid  in  me  florentem  posset, 
ostendit.  Nunc,  cum  ego  ne  curem  quidem  multum 
posse,  res  quidem  publica  certe  nihil  possit,  unus 
ille  omnia  possit,  cum  illo  ipso  contenderem  ?  sic 
enim  faciendum  fuisset.  Non  existimo  te  putare,  id 
mihi  suscipiendum  fuisse.  Alterutrum,  inquit  idem 
Sallustius,  defendisses  :  idque  Pompeio  contendenti 
dedisses  :  etenim  vehementer  orabat.  Lepidum  ami- 
cum  Sallustium,  qui  mihi  aut  inimicitias  putet  pe- 
riculosas  subeundas  fuisse,  aut  infamiam  sempiter- 
nam.  Ego  vero  hac  mediccritate  delector :  ac  mihi 
illud  jucundum  est,  quod,  cum  testimonium  secun- 
dum  fldem  et  religionem  gravissime  dixissem,  reus 
dixit,  si  in  civitate  licuisset  sibi  esse,  mihi  se  satis- 
facturum  :  neque  me  quidquam  interrogavit. 

De  versibus,  quos  tibi  a  me  scribi  vis,  deest  mihi 
quidem  opera,  qua?  non  mcdo  tempus,  sed  etiam 
animum  vacuum  ab  omni  cura.  desiderat :  sed  abest 
etiam  evZovo-iaayo; :  non  enim  sumus  omnino  sine 
cura  venientis  anni,  etsi  sumus  sine  timore.  Simul 
et  illud  (sine  ulla,  mehercule,  ironia  loquor)  tibi 
istius  generis  in  scribendo  priores  partes  tribuo,  quam 
mihi. 

De  bibliotheca  tua  Graeca  supplenda,  libris  com- 
mutandis,  Latinis  comparandis  ;  valde  velim  ista 
confici,  prassertim  cum  ad  meum  quoque  usum 
spectent.  Sed  ego,  mihi  ipsi  ista  per  quem  agam, 
non  habeo ;  neque  enim  venalia  sunt,  qua?  quidem 
placeant ;  et  confici,  nisi  per  hominem  et  peritum  et 
diligentem,  non  possunt.  Chrysippo  tamen  impe- 
rabo,  et  cum  Tyrannione  lcquar. 

De  fisco  quid  egerit  Scipio,  quaeram:  quod  vi- 
debitur  rectum  esse,  curabo.  De  Ascanione,  tu  vero, 
quod  voles,  facies:  me  nihil  interpono.  De  subur- 
bano  quod  non  properas,  laudo  :  ut  tu  habeas,  hor- 
tor. 

Ilaec  scripsi  a.  d.  IX  Calend.  Novemb.  quo  die 
ludi  committebantur,  in  Tusculanum  proficiscens, 
ducensque  mecum  Ciceronem  meum  in  ludum  dis- 
cendi,  non  lusionis:  ea,  re  non  longius,  [quam] 
vellem,  quod  Pomtino  ad  triumphum  a.  d.  III 
Non.  Novemb.  volebam  adesse:  etenim  erit  nescio 
quid  negotioli.  Nam  Cato  et  Servilius,  praetores, 
prohibituros  se  minantur :  nec,  quid  possint,  scio. 
Ille  enim  et  Appium  consulem  secum  habebit,  et 
praetores,  et  tribunos  plebis.  Sed  minantur  tamen  ; 
in  primisque  Apr)  7rvewi>  Q.  Scaevola.  Cura,  mi  sua- 
vissime  et  carissime  frater,  ut  valeas. 


(  5.)  MARCUS  Q.  FRATRI  S. 

(Argumcntum.  —  De  libris  u  de  Republica"  Sal- 
lustii  monitu  refingendis ;  de  Caesaris  erga  se  amore ; 
de  versibus  scribendis  excusatio  ;  de  reipublicae  sta- 
tu  conquestio ;  de  Gabinio  a  se  non  defenso,  et  de 
suo  in  libris  Quinto  emendis  studio.) 


Quod  quacris,  quid  de  illis  libris  egerim,  quos, 
cum  essem  in  Cumano,  scribere  institui;  non  ces- 
savi,  neque  cesso  :  sed  saepe  jam  scribendi  totum 
consilium  rationemque  mutavi.  Nam,  jam  duobus 
factis  libris,  in  quibus,  novendialibus  iis  feriis  quae 
fuerunt  Tuditano  et  Aquilio  consulibus,  sermo  est  a 
me  institutus  Africani,  paulo  ante  mortem,  et  La?lii, 
Phili,  Manilii,  Q.  Tuberonis  et  La?lii,  generorum 
Fannii,  et  Scasvolae  ;  sermo  autem  in  novem  et  dies 
et  libros  distributus  de  optimo  statu  civitatis,  et  de 
op timo  cive  ;  sane  texebatur  opus  luculenter ;  ho- 

minumquc  dignitas  aliquantum  orationi  ponderis 
afferebat.  Hi  libri  cum  in  Tusculano  mihi  legerentur, 
audiente  Sallustio;  admonitus  sum  ab  illo,  multo 
majore  auctoritate  illis  de  rebus  dici  posse,  si  ipse 
loquerer  de  re  publica,  pracsertim  cum  essem  non 
Heraclides  Ponticus,  sed  consularis,  et  is,  qui  in 
maximis  versatus  in  re  publica  rebus  essem :  quae 
tam  antiquis  hominibus  attribuerem,  ea  visum  iri 
ficta  esse  :  oratorium  sermonem  in  illis  nostris  libris, 
quod  esset  de  ratione  dicendi,  belle  a  me  removisse  ; 
ad  eos  tamen  retulisse,  quos  ipse  vidissem  :  Aristo- 
telem  denique,  quae  de  re  publica  et  praestante  viro 
scribat,  ipsum  loqui. 

Commovit  me,  et  eo  magis,  quod  maximos  motus 
nostrae  civitatis  attingere  non  poteram,  quod  erant 
inferiores,  quam  illorum  aetas,  qui  loquebantur. 
Ego  autem  id  ipsum  tum  eram  secutus,  ne,  in 
nostra  tempora  incurrens,  offenderem  quempiam. 
Nunc  et  id  vitabo,  et  loquar  ipse  tecum  ;  et  tamen 
illa,  quae  institueram,  ad  te,  si  Romam  venero,  mit- 
tam.  Puto  enim,  te  existimaturum,  a  me  libros  illos 
non  sine  aliquo  meo  stomacho  esse  relictos. 

Caesaris  amore,  quem  ad  me  perscripsit,  unice  de- 
lector :  promissis  iis,  quae  ostendit,  non  valde  pen- 
deo :  nec  honores  sitio,  nec  desidero  gloriam  :  ma- 
gisque  ejus  voluntatis  perpetuitatem,  quam  promis- 
sorum  exitum,  exspecto.  Vivo  tamen  in  ea  ambi- 
tione  et  labore,  tamquam  id,  quod  non  postulo,  ex- 
spectem. 

Quod  me  de  faciendis  versibus  rogas,  incredibile 
est,  mi  frater,  quam  egeam  tempore :  nec  sane  satis 
commoveor  animo  ad  ea,  quae  vis,  canenda.  cT7roSf- 
creig  vero,  ad  ea  quae  ipse  ego  ne  cogitando  quidem 
consequor,  tu,  qui  omnes  isto  eloquendi  et  expri- 
mendi  genere  superasti,  a  me  petis  ?  Facerem  tamen, 
ut  possem  :  sed  (quod  te  minime  fugit)  opus  est  ad 
poema  quadam  animi  alacritate,  quam  plane  mihi 
tempora  eripiunt.    Abduco  equidem  me  ab  omni 

rei  publica?  cura,  dedoque  literis  :  sed  tamen  indicabo 
tibi,  quod  (mehercule)  in  primis  te  celatum  vole- 
bam.  Angor,  mi  suavissime  frater,  angor,  nullam 
esse  rempublicam,  nulla  judicia,  nostrumque  hoc 
tempus  statis  (quod  in  illa  auctoritate  senatoria  flo- 
rere  debebat)  aut  forensi  labore  jactari,  aut  domes- 
ticis  literis  sustentari :  illud  vero,  quod  a  puero  ad- 
amaram, 

A/sv  apitrreveiv^  xoa  v7TEipoyo)>  ejJLfievau  aA?.o>!/, 

totum  occidisse  :  inimicos  a  me  partim  non  oppug- 
natos,  partim  etiam  esse  defensos  :  meum  non  modo 
animum,  sed  ne  odium  quidem,  esse  liberum : 
unumque  ex  omnibus  Caesarem  esse  inventum,  qui 
me  tantum,  quantum  ego  vellem,  amaret,  aut  etiam 
(sicut  alii  putant)  hunc  unum  esse,  qui  vellet.  Quo- 
rum  tamen  nihil  est  ejusmodi,  ut  ego  me  non  multa 
consolatione  quotidie  leniam  :  sed  illa  erit  consolatio 
maxima,  si  una  erimus :  nunc  ad  illa  vel  gravissi- 
mum  accedit  tui  desiderium. 

Gabinium  si  (ut  Pansa  putat  oportuisse)  defen- 
dissem,  concidissem :  qui  illum  oderunt  (ii  sunt 
toti  ordines),  propter  quem  oderunt  me  ipsum  odisse 
coepissent.  Tenui  me,  ut  puto,  egregie,  tantum  ut 
facerem,  quantum  omnes  viderent.  Et  in  omni  sum- 
ma,  ut  mones,  valde  me  ad  otium  pacemque  con- 
verto. 

De  libris,  Tyrannio  est  cessator :  Chrysippo  di~ 
cam :  sed  res  operosa  est,  et  hominis  perdihgentis. 
Sentio  ipse,  qui  in  summo  studio  nihil  assequor. 
De  Latinis  vero,  quo  me  vertam,  nescio  :  ita  men- 
dose  et  scribuntur,  et  veneunt:  sed  tamen,  qucd 
fieri  poterit,  non  negligam.  Crebrius,  ut  ante  ad  te 
scripsi,  Romae  est ;  et  qui  omnia  adjurant,  debere 
tibi  valde  renuntiant.  Ab  a?rario  puto  confectum 
esse,  dum  absum. 

(  6.)  MARCUS  Q.  FRATRI  S. 

(Argumentum.  —  Tragcedias  a  Quinto  scriptas 
sibi  mitti  vult.) 


Quatuor  tragcedias  XVI  dicbus  absolvisse  cum 
scribas,  tu  quidquam  ab  alio  mutuaris  ?  et  xXsog 
quaeris,  cum  Electram  et  Troadem  scripseris  ?  Ces- 
sator  esse  noli :  et  illud,  TvwSi  crsauTov,  noli  putare 
ad  arrogantiam  minuendam  solum  esse  dictum,  ve- 
rum  etiam  ut  bona  nostra  norimus.  Sed  et  istas,  et 
Erigonam,  mihi,  velim,  mittas.  Habes  ad  duas  epi- 
stolas  proximas. 


(  70  MARCUS  Q.  FRATRI  S. 

(Argumentum.  —  Proluviem  ingentem  fuisse 
scribit,  et  epistolas  promittit.) 

Romae,  et  maxime  Appia,  ad  Martis,  mira  prolu- 
vies.  Crassipedis  ambulatio  ablata,  horti,  tabernae 
plurimae :  magna  vis  aquae  usque  ad  piscinam  pu- 
blicam.  Viget  illud  Homeri, 

Hjuuxt  07ru>pivu>,  ots  hafifOTOLTOV  yssi  i§u>p 
Ztvs9 

(cadit  enim  in  absolutionem  Gabinii) 

'Ots  $y)  p    OLvZpscrcri  xoTeco-a/zevo;  ya.?^s7rYjvrit 

0<  (3iyi  siv  ctyopn  crKoXictg  xpt\u>cri  ^rsfxiaTag^ 
Ex  §s  5<x>jv  sXotcrcvctf^swv  ottiv  oux  aAsyovTe;. 

Sed  hasc  non  curare  decrevi.  Romam  cum  venero, 
quae  perspexero,  scribam  ad  te,  et  maxime  de  dicta- 
tura  :  et  ad  Labienum  et  ad  Ligurium  literas  dabo. 
Hanc  scripsi  ante  lucem,  ad  lychnuchum  ligneolum, 
qui  mihi  erat  perjucundus,  quod  eum  te  aiebant, 
(Epist.)  voi..  itt.  2  G 

cum  esses  Sami,  curasse  faciendum.  Vale,  mi  sua- 
vissime  et  optime  frater. 


(8.)  MARCUS  Q.  FRATRI  S. 

(Argumentum.  —  De  Cassaris  amicitia,  et  cau- 
tione  in  literis  dandis  adhibenda  ;  de  spe  candidato- 
rum  consulatus  ;  de  dictaturae  timore,  et  de  Milonis 
ludis.) 

Superiori  epistolae  quod  respondeam,  nihil  est ; 
quae  plena  stomachi  et  querelarum  est,  (quo  in  ge- 
nere  alteram  quoque  te  scribis  pridie  Labieno  de- 
disse ;  qui  adhuc  non  venerat) :  delevit  enim  mihi 
omnem  molestiam  recentior  epistola.  Tantum  te  et 
moneo  et  rogo,  ut,  in  istis  molestiis  et  laboribus  et 
desideriis,  recordere,  consilium  nostrum  quod  fuerit 
profectionis  tuae.  Non  enim  commoda  quaedam  se- 
quebamur  parva  ac  mediocria.  Quid  enim  erat,  quod 
discessu  nostro  emendum  putaremus  ?  Praesidium 
firmissimum  petebamus  ex  optimi  et  potentissimi 
viri  benevolentia  ad  omnem  statum  nostrae  dignitatis. 
Plura  ponuntur  in  spe,  quam  in  pecuniis  :  reliqua 
ad  jacturam  struentur.  Quare,  si  crebro  referes  ani- 
mum  tuum  ad  rationem  et  veteris  consilii  nostri,  et 
spei,  facilius  istos  militiae  labores,  caeteraque  quae  te 
ofTendunt,  feres:  et  tamen,  cum  voles,  depones. 
Sed  ejus  rei  maturitas  nequedum  venit,  et  tamen 
jam  appropinquat.  Etiam  illud  te  admoneo,  ne  quid 
ullis  literis  committas,  quod  si  prolatum  sit,  moleste 
feramus.  Multa  sunt,  quae  ego  nescire  malo,  quam 
cum  aliquo  periculo  fieri  certior. 

Plura  ad  te  vacuo  animo  scribam,  cum  (ut  spero) 
se  Cicero  meus  belle  habebit.  Tu,  velim,  cures,  ut 
sciam,  quibus  nos  dare  oporteat  cas,  quas  ad  te 
deinde  literas  mittemus  ;  Caesarisne  tabellariis,  ut  is 

ad  te  protinus  mittat,  an  Labieni.  Ubi  enim  isti  sint 
Nervii,  et  quam  longe  absint,  nescio. 

De  virtute  et  gravitate  Caesaris,  quam  in  summo 
dolore  adhibuisset,  magnam  ex  epistola.  tua  accepi 
voluptatem.  Quod  me  institutum  ad  illum  poema 
jubes  perficere ;  etsi  distentus,  cum  opera,  tum  ani- 
mo  sum  multo  magis,  quoniam  tamen,  ex  epistola 
quam  ad  te  miseram,  cognovit  Caesar,  me  aliquid 
esse  exorsum,  revertar  ad  institutum  ;  idque  perfi- 
ciam  his  supplicationum  otiosis  diebus  ;  quibus  Mes- 
salam  jam  nostrum  reliquosque  molestia  levatos, 
vehementer  gaudeo  :  eumque  quod  certum  consulem 
cum  Domitio  numeratis,  nihil  a  nostra,  opinione  dis- 
sentitis.  Ego  Messalam  Caesari  praestabo.  Sed  Mem- 
mius  in  adventu  Caesaris  habet  spem  :  in  quo  illum 
puto  errare :  hic  quidem  friget.  Scaurum  autem 
jampridem  Pompeius  abjecit.  Res  prolatae.  Ad  in- 
terregnum  comitia  adducta.  Rumor  dictatoris  inju- 
cundus  bonis:  mihi  etiam  magis,  quae  loquuntur. 
Sed  tota  res  et  timetur,  et  refrigescit.  Pompeius  plane 
se  negat  velle  :  antea  ipse  mihi  non  negabat.  Hirrus 
auctor  fore  videtur.  O  Dii !  quam  ineptus  !  quam 
se  ipse  amans  sine  rivali !  Crassum  Junianum,  ho- 
minem  mihi  deditum,  per  me  deterruit.  Velit,  nolit, 
scire  difficile  est.  Hirro  tamen  agente,  nolle  se  non 
probabit.  Aliud  hoc  tempore  de  re  publica  niliil  lo- 
quebantur  :  agebatur  quidem  certe  nihil. 

Serrani  Domestici  filii  funus  perluctuosum  fuit 
a.  d.  VIII  Calend.  Decembres.  Laudavit  pater 
scripto  meo. 

Nunc  de  Milone.  Pompeius  ei  nihil  tribuit,  et 
omnia  Guttae :  dicitque  se  perfecturum,  ut  in  illo 
Caesar  incumbat.  Hoc  horret  Milo,  nec  injuria :  et, 
si  ille  dictator  factus  sit,  paene  diffidit.  Intercesso- 
rem  dictaturae  si  juverit  manu  et  praesidio  suo,  Pom- 
peium  metuit  inimicum :  si  non  juverit,  timet,  ne 
per  vim  perferatur.  Ludos  apparat  magnificentissi- 
mos ;   sic,  inquam,  ut  nemo   sumtuosiores :  stulte 

bis  terque,  non  postulatus  ;  vel  quia  munus  mag- 
nificum  dederat,  vel  quia  facultates  non  erant,  vel 
quia  magister,  vel  quia  potuerat  magistrum  se,  non 
iediiem,  putare.  Omniafere  scripsi.  Cura,  mi  caris- 
sime  frater,  ut  valeas. 


(  9.)  MARCUS  Q.  FRATRI  S. 

(Argumhitum.  —  Varia  de  rebus  publicis  et  do- 
mesticis  perscribit.) 

De  Gabinio  nihil  fuit  faciendum  istorum,  quae 
amantissime  cogitata  sunt.  Tots  juoi  yjxvoi.  Feci  sum- 
ma  cum  gravitate  (ut  omnes  sentiunt),  et  summa 
cum  lenitate,  quaa  feci.  Illum  neque  ursi  neque  le- 
vavi.  Testis  vehemens  fui ;  praeterea  quievi.  Exitum 
judicii  fcedum  et  perniciosum  levissime  tuli.  Quod 
quidem  bonum  mihi  nunc  denique  redundat,  ut  his 
rnalis  reipublicac  licentiaque  audacium,  qua  ante 
rumpebar,  nunc  ne  movear  quidem.  Nihil  est  enim 
perditius  his  hominibus,  his  temporibus.  Itaque,  ex 
re  publica  quoniam  nihil  jam  voluptatis  capi  potest, 
cur  stomacher,  nescio.  Literae  me,  et  studia  nostra, 
et  otium,  villaeque,  delectant,  maximeque  pueri  nos- 
tri.  Angit  unus  Milo :  sed,  velim,  finem  afferat 
consulatus :  in  quo  enitar  non  minus,  quam  sum 
enisus  in  nostro  :  tuque  istinc  (quod  facis)  adjuva- 
bis.  De  quo,  caetera  (nisi  plane  vis  eripuerit)  recte 
sunt :  de  re  familiari  timeo  : 

'O  5e  juanenxi  ovx  er*  avexTws", 

qui  ludos  HS  CCC  comparet.  Cujus  in  hoc  uno  in- 
considerantiam  et  ego  sustinebo,  ut  potero  ;  et,  tu  ut 
possis,  est  tuorum  nervorum. 

De  motu  temporum  venientis  anni,  nihil  te  intel- 
ligere  volueram  domestici  timoris,  sed  de  communi 
reipublicaa  statu ;  in  quo  etiamsi  nihil  procuro,  ta- 

men  nihil  curare  vix  possum.  Quam  autem  te  ve- 
lim  cautum  esse  in  scribendo,  ex  hoc  conjicito,  quod 
ego  ad  te  ne  haec  quidem  scribo,  quae  palam  in  re 
publica  turbantur,  ne  cujusquam  animum  meae  lite- 
rae  interceptae  offendant.  Quare,  domestica  cura  te 
levatum  volo.  In  re  publica,  scio  quam  sollicitus  esse 
soleas.  Video  Messalam  nostrum  consulem,  si  per 
interregem,  sine  judicio ;  si  per  dictatorem,  tamen 
sine  periculo.  Odii  nihil  habet.  Hortensii  calor  mul- 
tum  valebit. 

Gabinii  absolutio  lex  impunitatis  putatur.  Ev 
Trapepyy.  De  dictatore  tamen  actum  adhuc  nihil  est. 
Pompeius  abest :  Appius  miscet :  Hirrus  parat : 
multi  intercessores  numerantur  :  populus  non  curat : 
principes  nolunt :  ego  quiesco. 

De  mancipiis,  quae  mihi  polliceris,  valde  te  amo  ; 
et  sum  equidem,  uti  scribis,  et  Romae  et  in  praediis, 
infrequens.  Sed  cave  (amabo),  quidquam,  quod  ad 
meum  commodum  attineat,  nisi  maximo  tuo  com- 
modo,  et  maxima,  tua  facultate,  mi  frater,  cogitaris. 

De  epistola  Vatinii,  risi.  Sed  me  ab  eo  ita  obser- 
vari  scio,  ut  ejus  ista  odia  non  sorbeam  solum,  sed 
etiam  concoquam.  Quod  me  hortaris,  ut  absolvam  ; 
habeo  absolutum  suave  (mihi  quidem  uti  videtur) 
Bwog  ad  Caesarem:  sed  quaero  locupletem  tabella- 
rium,  ne  accidat  quod  Erigonae  tuae :  cui  soli,  Cae- 
sare  imperatore,  iter  ex  Gallia  tutum  non  fuit.  *  *  * 

Quid  ?  si  caementum  bonum  non  habeam,  detur- 
bem  aedificium  ?  quod  quidem  quotidie  mihi  magis 
placet :  in  primisque  inferior  porticus,  et  ejus  con- 
clavia,  fiunt  recte.  De  Arcano,  Caesaris  opus  est, 
vel  (mehercule)  etiam  elegantioris  alicujus.  Ima- 
gines  enim  istae,  et  palaestra,  et  piscina,  et  nilus, 
multorum  Philotimorum  est,  non  Diphilorum.  Sed 
et  ipsi  ea  adibimus,  et  mittemus,  et  mandabimus. 

De  Felicis  testamento  tum  magis  querare,  si  scias. 
Quas  enim  tabulas  se  putavit  obsignare,  in  quibus 
ln  unciis  flrmissimum  tenuerat,  (lapsus  est  per  erro- 

2  g  3 

rem  et  suum,  et  Sicurge  servi)  non  obsignavit :  quas 
noluit,  eas  obsignavit.  AXV  o^w^tw  :  nos  modo 
valeamus.  Ciceronem,  et  ut  rogas,  amo,  et  ut  mere- 
tur,  et  ut  debeo.  Dimitto  autem  a  me,  et  ut  a  ma- 
gistris  ne  abducam,  et  quod  mater  Pomponia  disce- 
dit,  sine  qua.  edacitatem  pueri  pertimesco.  Sed  su-= 
mus  una  tamen  valde  multum.  Rescripsi  ad  omnia, 
mi  suavissime  et  optime  frater.  Vale. 


M.  TULLII  CICERONIS 
EPISTOL^E 

AD  BRUTUM. 

( 1.)  CICERO  BRUTO  S.  D. 

(Argumentum.  —  De  L.  Clodii,  trib.  pl.  singu- 
lari  et  cognito  in  se  Brutumque  amore  et  fide,  accu- 
rate  scribit.) 


Lucius  Clodius,  tribunus  plebis  designatus,  valde 
me  diligit,  vel  (ut  s/u^aTixwTepov  dicam)  valde  me 
amat.  Quod  cum  mihi  ita  persuasum  sit,  non  dubito 
(bene  enim  me  nosti)  quin  illum  quoque  judices  a 
me  amari.  Nihil  enim  mihi  minus  hominis  videtur, 
<juam  non  respondere  in  amore  iis,  a  quibus  provo- 
cere.  Is  mihi  visus  est  suspicari,  nec  sine  magno  qui- 
idem  dolore,  aliquid  a  suis,  vel  per  suos  potius  iniquos, 
ad  te  esse  delatum,  quo  tuus  animus  a  se  esset  alie- 
nior. 

Non  soleo,  mi  Brute,  (quod  tibi  notum  esse  arbi- 
tror)  temere  affirmare  de  altero  :  est  enim  periculo- 
sum,  propter  occultas  hominum  voluntates,  multipli- 
cesque  naturas.  Clodii  animum  perspectum  habeo, 
•cognitum,  judicatum.  Multa  ejus  indicia,  sed  ad 
scribendum  non  necessaria.  Volo  enim  hoc  testimo- 

nium  tibi  videri  potius,  quam  epistolam.  Auctus 
Antonii  beneficio  est :  ejus  ipsius  beneficii  magna 
pars  a  te  est :  itaque  eum,  salvis  nobis,  vellet  salvum. 
In  eum  autem  locum  rem  adductam  intelligit,  (est 
enim,  ut  scis,  minime  stultus)  ut  utrique  salvi  esse 
non  possint :  itaque  nos  mavult.  De  te  vero  amicis- 
sime  et  loquitur  et  sentit.  Quare,  si  quis  secus  ad 
te  de  eo  scripsit,  aut  si  coram  locutus  est,  peto  a  te 
etiam  atque  etiam,  mihi  ut  potius  credas,  qui  et 
facilius  judicare  possum  quam  ille  nescio  quis,  et  te 
plus  diligo.  Clodium  tibi  amicissimum  existima,  ci- 
vemque  taiem,  qualis  et  prudentissimus,  et  fortuna 
optima,  esse  debet. 


( 2.)  CICERO  BRUTO  S. 

(Argumcntum Respondet  epistolae  de  cohorti- 

bus  quinque  a  Dolabella.  in  Cherronesum  missis ; 
ejusque  dementiam  miratur ;  et  Bruti  consilium  de 
eo  persequendo  laudat.  In  seditionis  auctoribus  di- 
mittendis  clementiam  Bruti  reprehendit,  et  suas  in 
Antonium  invectivas  defendit.) 

- 

Scripta  et  obsignata.  jam  epistola,  literae  mihi  red- 
ditae  sunt  a  te,  plenae  rerum  novarum,  maximeque 
mirabilium.  Dolabellam  quinque  cohortes  misisse  in 
Cherronesum  ?  Adeone  copiis  abundat,  ut  is,  qui  ex 
Asia  fugere  dicebatur,  Europam  appetere  conetur  ? 
Quinque  autem  cohortibus  quidnam  se  facturum 
arbitratus  est,  cum  tu  eo  quinque  legiones,  optimum 
equitatum,  maxima  auxilia,  haberes  ?  quas  quidem 
cohortes  spero  jam  tuas  esse,  quoniam  latro  ifie  tam 
fuit  demens.  Tuum  consilium  vehementer  laudo, 
quod  non  prius  exercitum  Apollonia  Dyrrhachioque 
movisti,  quam  de  Antonii  fuga  audisti,  Bruti  erup- 
tione,  populi  Romani  victoria.  Itaque,  quod  scribis, 
postea  statuisse  te  ducere  exercitummCherronesum, 

nec  pati,  sceleratissimo  hosti  ludibrio  esse  imperium 
populi  Romani,  facis  ex  tua  dignitate,  et  e  re  pu- 
blica. 

Quod  scribis  de  seditione  quae  facta  est  in  legione 
quarta,  de  Antoniis,  (in  bonam  partem  accipies) 
magis  mihi  probatur  militum  severitas,  quam  tua. 
Te  benevolentiam  exercitds  equitumque  expertum, 
vehementer  gaudeo.  De  Dolabella,  ut  scribis,  si  quid 
habes  novi,  facies  me  certiorem  :  in  quo  valde  delec- 
tor,  me  ante  providisse,  ut  tuum  judicium  liberum 
esset  cum  Dolabella  belli  gerendi :  et  id  valde  per- 
tinuit,  ut  ego  tum  intelligebam,  ad  rem  publicam ; 
ut  nunc  judico,  ad  dignitatem  tuam. 

Quod  scribis,  me  maximo  [animo]  egisse,  ut  in- 
sectarer  Antonios,  idque  laudas  ;  credo  ita  videri 
tibi :  sed  illam  distinctionem  tuam  nullo  pacto  probo. 
Scribis  enim,  u  acrius  prohibenda  bella  civilia  esse, 
quam  in  superatos  iracundiam  exercendam."  Vehe- 
mcnter  a  te,  Brute,  dissentio  :  nec  clementias  tuae 
concedo ;  sed  salutaris  severitas  vincit  inanem  spe- 
ciem  clementiae.  Quod  si  clementes  esse  volumus, 
nunquam  deerunt  bella  civilia.  Sed  de  hoc  tu  videris. 
De  me  possum  idem,  quod  Plautinus  pater  in  Tri- 
nummo  :  "  Mihi  quidem  aetas  acta  ferme  est :  tua 
istuc  refert  maxime."  Opprimemini,  (mihi  crede) 
Brute,  nisi  provideritis.  Neque  enim  populum  sem- 
per  eumdem  habebitis,  neque  senatum,  neque  senati 
ducem.  Haec  ex  oraculo  Apollinis  Pythii  edita  tibi 
puta.  Nihil  potest  esse  verius.  XIV  Calend.  Maias. 


(3.)  M.  T.  C.  M.  BRUTO  S. 

(Argumentum Octavianum  laudat;  et  laetitiam, 

Romae  e  victoria  consulum  et  D.  Bruti  ortam,  com- 
memorat :  liberalitatem  ejus  in  seditionis  auctoribus 
reprehendi  Romae,  et  omnes  Antonianos  hostes  judi- 
catos  esse,  scribit.) 

Nostras  res  meliore  loco  videbantur.  Scripta  enim 
ad  te  certo  scio,  quae  gesta  sunt.  Quales  tibi  saepe 
scripsi  consules,  tales  exstiterunt  Caesaris  vero  pueri 
mirifica  indoles  virtutis.  Utinam  tam  facile  eum,  flo- 
rentem  et  honoribus  et  gratia,  regere  ac  tenere  possi- 
mus,  quam  facile  adhuc  tenuimus  !  Est  omnino  il« 
lud  difKcilius  :  sed  tamen  non  dirHdimus.  Persuasum 
est  enim  adolescenti,  et  maxinie  per  me,  ejus  opera 
nos  esse  salvos  :  et  certe,  nisi  is  Antonium  ab  Urbe 
avertisset,  periissent  omnia.  Triduo  vero  aut  quatri- 
duo  ante  hanc  rem  pulcherrimam,  timore  quodam 
perculsa  civitas  tota  ad  te  se  cum  conjugibus  et  libe- 
ris  efFundebat.  Eadem,  recreata  a.  d.  XII  Calend, 
JVIaias,  te  huc  venire,  quam  se  ad  te  ire  malebat. 
Quo  quidem  die  magnorum  meorum  laborum  mul- 
tarumque  vigiliarum  fructum  cepi  maximum,  si 
modo  est  aliquis  fructus  ex  solida  veraque  gloria. 
Nam  tantae  multitudinis,  quantam  capit  urbs  nos- 
tra,  concursus  est  ad  me  factus.  Ea  cum  usque  in 
Capitolium  deductus,  maximo  clamore  atque  plausu 
in  Rostris  collocatus  sum. 

Nihil  est  in  me  inane ;  neque  enim  debet :  sed 
tamen  omnium  ordinum  consensus,  gratiarum  actio, 
gratulatioque,  me  commovet;  propterea  quod,  po- 
pularem  me  esse  in  populi  salute,  preeclarum  est. 
Sed  hac  te  malo  ab  aliis  :  me,  velim,  de  tuis  rebus 
consiliisque,  facias  diligentissime  certiorem :  illud- 
que  consideres,  ne  tua  liberalitas  dissolutior  videatur. 
$ic  sentit  senatus,  sic  populus  Romanus,  nullos  un- 
quam  hostes  digniores  omni  supplicio  fuisse,  quam 
eos  cives  qui  hoc  bello  contra  patriam  arma  cepe- 
runt :  quos  quidem  ego  omnibus  sententiis  ulciscor 
et  persequor,  omnibus  bonis  approbantibus.  Tu  quid 
de  hac  re  sentias,  tui  judicii  est.  Ego  sic  sentio, 
trium  rratrum  unam  et  eamdem  esse  causam. 

Consules  duos,  bonos  quidem,  sed  duntaxat  bonos, 
amishnus.  Hirtius  quidem  in  ipsa  victoria  occidit, 
cum  paucis  diebus  magno  proelio  ante  vicisset.  Nam 

Pansa  fugerat,  vulneribus  acceptis,  quae  ferre  non 
potuit.  Reliquias  hostium  Brutus  persequitur,  et 
Caesar.  Hostes  autem  omnes  judicati,  qui  M.  Anto- 
nii  sectam  secuti  sunt.  Itaque  id  senatus-consultum 
plerique  interpretantur,  etiam  ad  tuos,  sive  captivos, 
sive  dediticios,  pertinere.  Equidem  nihil  disserui 
durius,  cum  nominatim  de  C.  Antonio  decernerem, 
quod  ita  statueram,  a  te  cognoscere  causam  ejus  se- 
natum  oportere.  X  Calend.  Maias. 


(4.)  BRUTUS  CICERONI  S. 

(Argumcntum.  —  Respondet  superiori  epistolae ; 
et  reprehensionem  nimiae  in  C.  Antonium  clementiae 
diluit.  Monet,  ne,  nimiis  honoribus  Octaviano  tribu- 
endis,  malum  exemplum  inducatur,  quo  regnandi 
cupidi  abutantur,  atque  illis  ita  regnandi  occasio  de- 
tur  ;  quod  se  vehementer  timere  ostendit.) 


Quanta  sim  laetitia  affectus,  cognitis  rebus  Bruti 
nostri  et  consulum,  facilius  est  tibi  existimare,  quam 
mihi  scribere.  Cum  alia  laudo,  et  gaudeo  accidisse, 
tum  quod  Bruti  eruptio  non  solum  ipsi  salutaris  fuit, 
sed  etiam  maximo  ad  victoriam  adjumento.  Quod 
scribis,  trium  Antoniorum  unam  atque  eamdem  cau- 
sam  esse ;  quid  ego  sentiam,  mei  judicii  esse  ;  sta- 
tuo  nihil,  nisi  hoc  :  senatus  aut  populi  Romani  ju- 
dicium  esse  de  iis  civibus  qui  pugnantes  non  interie- 
rint. 

At  hoc  ipsum,  inquies,  inique  facis,  qui  hostilis 
animi  in  rempublicam  homines,  cives  appelles.  Im- 
mo  justissime.  Quod  enim  nondum  senatus  censuit, 
nec  populus  Romanus  jussit,  id  arroganter  non  prae- 
judico,  neque  revoco  ad  arbitrium  meum.  Illud  qui- 
dem  non  muto,  quod  ei,  quem  me  occidere  res  non 
coogit,  neque  crudeliter  quidquam  eripui,  neque  dis- 
solute  quidquam  remisi ;  habuique  in  mea  potestate, 

quoad  bellum  fuit.  Multo  quidem  ho"iestius  judico, 
magisque  quod  conccdere  possit  respublica,  misero- 
rum  fortunam  non  msectari,  quam  infinite  tribuere 
potentibus,  quae  cupiditatem  et  arrogantiam  incendere 
possint.  Qua  in  re,  Cicero,  vir  optime  ac  fortissime, 
mihique  merito,  et  meo  nomine  et  reipublicae,  caris- 
sime,  nimis  credere  videris  spei  tuae ;  statimque,  ut 
quisque  aliquid  recte  fecerit,  omnia  dare  ac  permit- 
tere ;  quasi  non  liceat  traduci  ad  mala  consilia  cor- 
ruptum  largitionibus  animum.  Quae  tua  est  humani- 
tas,  aequo  animo  te  moneri  patieris,  praesertim  de 
communi  salute  :  facies  tamen,  quod  tibi  visum  fue- 
rit :  etiam  ego,  cum  me  docueris. 

Xunc,  Cicero,  nunc  agendum  est,  ne  frustra,  op- 
pressum  esse  Antonium,  gavisi  simus ;  neu  semper 
primi  cujusque  mali  excidendi  causa  sit,  ut  aliud  re- 
nascatur  illo  pejus.  Nihil  jam  neque  opinantibus  aut 
patientibus  nobis  adversi  evenire  potest,  in  quo  non 
cum  omnium  culpa,  tum  praecipue  tua,  futura  sit  ; 
cujus  tantam  auctoritatem  senatus  acpopulusRoma- 
nus  non  solum  esse  patitur,  sed  etiam  cupit,  quanta 
maxima  in  libera.  civitate  unius  esse  potest :  quam 
tu,  non  solum  bene  sentiendo,  sed  etiam  prudenter, 
tueri  debes.  Prudcntia  porro,  quae  tibi  superest, 
nulla  abs  te  desideratur,  nisi  modus  in  tribuendis 
honoribus.  Alia  omnia  sic  abunde  adsunt,  ut  cum 
quolibet  antiquorum  comparari  possint  tuae  virtutes  r 
unum  hoc,  grato  animo  liberalique  profectum,  cau- 
tiorem  ac  moderatiorem  liberalitatem  desiderat.  Ni- 
hil  enim  senatus  cuiquam  dare  debet,  quod  male  co- 
gitantibus  exemplo  aut  praesidio  sit.  Itaque  timeo  de 
consulatu,  ne  Caesar  tuus  altius  se  adscendisse  putet 
decretis  tuis,  quam  inde,  si  consul  factus  sit,  descen- 
surum. 

Quod  si  Antonius  ab  alio  relictum  regni  instru- 
mentum  occasionem  regnandi  habuit ;  quonam  ani- 
mo  fore  putas,  si  quis,  auctore,  non  tyranno  inter- 
fecto,  sed  ipso  senatu,  putet  se  imperia  qiUTlibet  con- 

cupiscere  posse  ?  Quare,  tum  et  felicitatem  et  provi- 
dentiam  laudabo  tuam,  cum  exploratum  habere  cce- 
pero,  Cassarem  honoribus,  quos  acceperit,  extraordi- 
naiiis  fore  contentum. 

AlienaD  igitur,  inquies,  culpae  me  reum  subjicies  ? 
Prorsus  aliena?,  siprovideripotuit,neexsisteret.  Quod 
utinam  inspectare  possis  timorem  de  illo  meum  ! 

His  literis  scriptis,  te  consulem  factum  audivimus. 
Tum  vero  incipiam  proponere  niihi  rempublicam 
justam,  et  jam  suis  nitentem  viribus,  si  istuc  videro. 
Filius  valet,  et  in  Macedoniam  cum  equitatu  prse- 
missus  est.  Idibus  Maiis,  ex  castris. 


(5.)   CICERO  BRUTO  S. 

(Argumcntum.  —  Scribit  a  senatu  permissam  esse 
arbitrio  Bruti  rem  de  Dolabella  persequendo,  de  ea- 
que  suum  consilium  ostendit :  filium  suum  se  velle 
in  collegium  pontificum  minorum  absentem  cooptari ; 
idque  per  leges  Domitiam  et  Juliam  fieri  posse  de- 
monstrat ;  de  quo  sententiam  Bruti  scire  cupit.) 


A.  d.  V  Calendas  Maias,  cum  de  iis,  qui  hostes 
judicati  sunt,  bello  persequendis,  sententiae  diceren- 
tur,  dixit  Servilius  etiam  de  Ventidio,  et  ut  Cassius 
persequeretur  Dolabellam.  Cui  cum  essem  assensus, 
decrevi  hoc  amplius,  ut  tu,  si  arbitrarere  utile,  eque 
re  publica  esse,  persequerere  bello  Dolabellam  :  si 
minus  id  commodo  reipublicae  facere  posses,  sive  non 
existimares  e  re  publica  esse,  ut  in  iisdem  locis  exerci- 
tum  contineres.  Nihil  honorificentius  potuit  facere 
senatus,  quam  ut  tuum  esset  judicium,  quid  maxi- 
me  conducere  rei  publicaa  tibi  videretur. 

Equidem  sic  sentio,  si  manum  habet,  si  castra,  si 
ubi  consistat  uspiam  Dolabella,  ad  fidem  et  ad  dig- 
nitatem  tuam  pertinere,  eum  persequi.  De  Cassii 
nostri  copiis  nihil  sciebamus :  neque  enim  ab  ipso 

(Epist.)  VOT.,  ITT.  2  u 

ullae  literae,  neque  nuntiabatur  quidquam,  quod  pro 
certo  haberemus.  Quantopere  autem  intersit,  opprimi 
Dolabellam,  profecto  intelligis ;  cum  ut  sceleris  pocnas 
persolvat,  tum  ne  sit,  quo  se  latronum  duces  ex  Mu- 
tinensi  fuga  conferant.  Atque  hoc  mihi  jam  ante 
placuisse,  potes  ex  superioribus  meis  literis  recordari : 
quamquam  tum  et  fugae  portus  erat  in  tuis  castris, 
et  subsidium  salutis  in  tuo  exercitu.  Quo  magis 
nunc,  liberati  (ut  spero)  periculis,  in  Dolabella  op- 
primendo  occupati  esse  debemus.  Sed  haec  cogita- 
bis  diligentius,  statues  sapienter :  facies  nos,  quid 
constitueris,  et  quid  agas,  (si  tibi  videbitur)  certio- 
res. 

Ciceronem  nostrum  in  vestrum  collegium  cooptari 
volo.  Existimo  omnino,  absentium  rationem,  sacer- 
dotum  comitiis,  posse  haberi :  nam  etiam  factum  est 
antea.  Caius  enim  Marius,  cum  in  Cappadocia  esset, 
lege  Domitia  factus  est  augur :  nec,  quominus  id 
postea  liceret,  ulla  lex  sanxit.  Est  etiam  in  lege  Ju- 
lia  (quae  lex  cst  de  sacerdotiis  proxima),  his  verbis, 
"  qui  petit,  cujusve  ratio  habebitur."  Aperte  indi- 
cat,  posse  rationem  haberi  etiam  non  praesentis. 

Hac  dere  scripsi  ad  eum,  ut  tuo  judicio  uteretur, 
sicut  in  rebus  omnibus.  Tibi  autem  statuendum  est 
de  Domitio,  et  de  Catone  nostro.  Sed,  quamvis  liceat 
absentis  rationem  haberi,  tamen  omnia  sunt  praesen- 
tibus  faciliora.  Quod  si  statueris  in  Asiam  tibi  eun- 
dum,  nulla  eritad  comitia  nostros  arcessendi  facultas. 
Omnino,  Pansavivo,  celeriora  omniaputabamus.  Sta- 
tim  enim  collegam  sibi  subrogasset:  deinde,  ante 
pra?toria,  sacerdotum  comitia  fuissent.  Nunc  per  au- 
spicia  longam  moram  video.  Dum  enim  unus  erit 
patricius  magistratus,  auspicia  ad  patres  redire  non 
possunt.  Magna  sane  perturbatio.  Tu  tota  de  re 
quid  sentias,  velim,  me  facias  certiorem.  III  No- 
nas  Maias,  Vale. 


AD  BRUTUM.  Epist.  G.  351 

(  G.)   BRUTUS  CICERONI  S. 

(Argumentiim.  —  Respondet  epistolae  superiori  : 
Glycona,  medicum  Pansae,  ut  e  custodia,  eripiat,  ro- 
gat ;  Flavium,  qui  cum  Dyrrhachinis  litem  habebat, 
commendat ;  et,  de  Dolabella  fugato  caesoque,  certio- 
rem  facit) 


Noli  exspectare,  dum  tibi  gratias  agam.  Jampri- 
dem  hoc  ex  nostra  necessitudine,  quae  ad  summam 
benevolentiam  pervenit,  sublatum  esse  debet.  Filius 
tuus  a  me  abest.  In  Macedonia,  congrediemur.  Jus- 
sus  est  enim  Ambracia  ducere  equites  per  Thessali- 
am ;  et  scripsi  ad  eum,  ut  mihi  Heracleam  occurre- 
ret.  Cum  eum  videro,  quoniam  nobis  permittis,  com- 
muniter  constituemus  de  reditu  ejus  ad  petitionem, 
aut  ad  commendationem  honoris. 

Tibi  Glycona,  medicum  Pansae,  qui  sororem 
Achilleos  nostri  in  matrimonio  habet,  diligentissime 
commendo.  Audimus,  eum  venisse  in  suspicionem 
Torquato  de  morte  Pansae,  custodirique,  ut  parricin 
dam.  Nihil  minus  credendum  est.  Quis  enim  majo- 
rem  calamitatem  morte  Pansae  accepit  ?  Praeterea  est 
modestus  homo,  et  frugi ;  quem  ne  utilitas  quidem 
videatur  impulsura  fuisse  ad  facinus.  Rogo  te,  et 
quidem  valde  rogo,  (nam  Achilleus  noster  non  mi- 
nus,  quam  aequum  est,  laborat)  eripias  eum  ex  cus- 
todia,  conservesque.  Hoc  ego  ad  meum  officium  pri- 
vatarum  rerum  aeque,  atque  ullam  aliam  rem,  perti- 
nere  arbitror. 

Cum  has  ad  te  scriberem  literas,  ab  Satrio,  legato 
C.  Trebonii,  reddita  est  mihi  epistola,  a  Tillio  et 
Deiotaro,  Dolabellam  caesum  fugatumque  esse.  Grae- 
cam  epistolam  tibi  misiCycherei  cujusdam,  ad  Satri. 
um  missam. 

Flavius  noster,  de  controversia  quam  habet  cum 
Dyrrhachinis  haereditariam,  sumsit  te  judicem.  Ro- 
go  te,  Cicero,  et  Flavius  rogat,  rem  conficias.   Quin 

ei,  qui  Flavium  fecit  haeredem,  pecuniam  debuerit 
civitas,  non  est  dubium  :  neque  Dyrrhachini  infici- 
antur  ;  sed  sibi  donatum  acs  alienum  a  Cassare  di- 
cunt.  Noli  pati,  a  necessariis  tuis  necessario  meo  in- 
juriam  fieri.  XVII  Calend.  Jun.  excastris,  adimam 
Candaviam. 

(7.)  BRUTUS  CICERONl  S. 

(Argumentum L.  Bibulum  ut  in  Pansas  locum 

nominet,  rogat.) 


Lucius  Bibulus  quam  carus  mihi  esse  debeat,  ne- 
mo  melius  judicare  potest,  quam  tu,  cujus  tantae  pro 
republica  eontentiones  sollicitudinesque  fuerunt.  lta- 
que  vel  ipsius  virtus,  vcl  nostra  necessitudo,  debet 
conciliare  te  illi :  quo  minus  multa  mihi  scribenda 
esse  arbitror.  Voluntasenim  te  movere  debet  nostra, 
si  modo  justa  est,  aut  pro  officio  ntcessario  suscipi- 
tur.  I:i  Pans.-e  locum  petere  constituit.  Eam  nomina- 
tioneni  a  te  petimus.  Neque  conjunctiori  dare  bene- 
ficium,  quani  nos  tibi  sumus,  neque  dignioreni  nomi- 
nare,  potes,  quam  Bibulum.  De  Domitio  et  Apuleio 
quid  attinet  nie  scribere,  cum  ipsi  per  se  tibi  com- 
mcndatissimi  sint  ?  Apuleium  vero  tu  tua  auctoritate 
sustinere  debes.  Sed  Apuleius  in  sua  epistola  cele- 
brabitur.  Bibulum  noli  dimittere  ex  sinu  tuo,  tan- 
tum  jani  virum,  ex  quanto  (crede  mihi)  potest  eva- 
dere,  qui  vestris  paucorum  respondeat  laudibus. 


(8.)  CICERO  BRUTO  S. 

(ArgumcKtum Caium  Nasennium,  municipem 

Suessanum,  commendat.) 


IMultos  tibi  commendavi,  et,  commendem,  necesse 
est.  Optimus  enim  quisque  vir  et  civis  maxime  se- 

quitur  judicium  tuum  ;  tibique  omnes  fortes  viri  na- 
vare  operam  et  studium  volunt :  nec  quisquam  est, 
quin  ita  existimet,  meam  apud  te  et  gratiam  et  auc- 
toritatem  valere  plurimum.  Sed  C.  Nasennium,  mu- 
nicipem  Suessanum,  tibi  ita  commendo,  ut  neminem 
diligentius.  Cretensi  bello,  Metello  imperatore,  oc- 
tavum  principem  duxit :  postea  in  re  familiari  occu- 
patus  fuit.  Hoc  tempore,  cum  reipublicae  partibus, 
tum  tua  excellenti  dignitate  commotus,  vellet  per  te 
aliquid  auctoritatis  assumere.  Fortem  virum,  Brute, 
v  tibi  commendo,  frugi  hominem,  et  (si  quid  ad  rem 
pertinet)  etiam  locupletem.  Pergratum  mihi  erit,  si 
eum  ita  tractaris,  ut  merito  tuo  mihi  gratias  agere 
possit. 


(9.)   CICERO  BRUTO  S. 

(Argumentum Brutum,  de  re,  nesciunt  eruditi 

qua,  exquisita  arte  consolatur,  et  ad  fortitudinem  co- 
hortatur.) 


Fungerer  officio,  quo  tu  functus  es  in  meo  luctu, 
teque  per  literas  consolarer,  nisi  scirem,  his  remediis, 
quibus  meum  dolorem  tu  levasses,  te  in  tuo  non 
egere  :  ac  velim  facilius,  quam  tunc  mihi,  nunc  tibi 
tute  medeare.  Est  enim  alienum  tanto  viro,  ut  es  tu, 
quod  alteri  prasceperit,  id  ipsum  facere  non  posse. 
Me  quidem  cum  rationes,  quas  collegeras,  tum  auc- 
toritas  tua,  a  nimio  mcerore  deterruit  Cum  enim 
mollius  tibi  ferre  viderer,  quam  deceret  virum,  prae- 
sertim  eum  qui  alios  consolari  soleret ;  accusasti  me 
per  literas  gravioribus  verbis  quam  tua  consuetudo 
ferebat.  Itaque,  judicium  tuum  magni  aestimans,  id- 
que  veritus,  me  ipse  collegi ;  et  ea,  quae  didiceram, 
legeram,  acceperam,  graviora  duxi,  tua  auctoritate 
addita. 

Ac  mihi  tum,  Brute,  officio  solum  erat  et  naturae, 

2h  3 


354  AD  BRUTUM.  Epist.  10. 

tibi  nunc  populo  et  scenae  (ut  dicitur)  serviendurn 
est.  Nam.,  cum  in  te  non  solum  exercitus  tui,  sed 
omnium  civium,  ac  paene  gentium,  conjecti  oculi 
sint,  minime  decet,  propter  quem  fortiores  caeteri  su- 
mus,  eum  ipsum  animo  debilitatum  videri.  Quam 
ob  rem  accepisti  tu  quidem  dolorem  (id  enim  ami- 
sisti,  cui  similein  terris  nihii  fuit),  et  est  dolendum 
in  tam  gravi  vulnere  (ne  id  ipsum,  carere  omni  sensu 
doloris,  sit  miserius  quam  dolere) ;  sed,  ut  modice, 
caeteris  utile  est,  tibi  necesse  est.  Scriberem  plura, 
nisi  ad  te  haec  ipsa  nimis  multa  essent.  Nos  te  tuum- 
que  exercitum  exspectamus  ;  sine  quo,  ut  reliqua  ex 
sententia  succedant,  vix  satis  liberi  videmur  fore.  De 
tota  re  publica  plura  scribam,  et  fortasse  jam  certio- 
ra,  his  literis,  quas  Veteri  nostro  cogitabam  dare. 


(10.)  CICERO  BRUTO  S. 

(Argnmentum?  — Quomodo  bellum  ad  Mutinam 
geratur,  et  quid  de  Octaviano  vereatur,  totumque  reip. 
statum  perscribit ;  hortaturque,  ut,  ex  senatiis  aucto- 
ritate,  celeriter  cum  exercitu  in  Italiam  veniat ;  Cas- 
siumque,  ut  idem  faciat,  hortetur.) 


Nullas  adhuc  a  te  literas  habebamus  ;  ne  famam 
quidem,  quae  declararet,  te,  cognita  senatus  auctori- 
tate,  in  Italiam  adducere  exercitum  :  quod  ut  fa- 
ceres,  idque  maturares,  magnopere  desiderabat  res- 
publica.  Ingravescit  enim  in  dies  intestinum  malum  ; 
nec  externis  hostibus  magis,  quam  domesticis,  labo- 
ramus  ;  qui  erant  omnino  ab  initio  belli,  sed  facilius 
frangebantur.  Erectior  senatus  erat,  non  sententiis 
solum  nostris,  sed  etiam  cohortationibus,  excitatus. 
Erat  in  senatu  satis  vehemens  et  acer  Pansa,  cum  in 
caeteros  hujus  generis,  tum  maxime  in  socerum  :  cui 
consuli  non  animus  ab  initio,  non  fides  ad  extre- 
mum,  defuit.  Bellum  ad  Mutinam  gerebatur,  nihil 

ut  in  Caesare  reprehenderes ;  nonnulla  in  Hirtio. 
IIujus  belli  fortuna,  ut  in  secundis,  fiuxa  ;  ut  in  ad- 
versis,  bona.  Erat  victrix  respublica,  caesis  Antonii 
copiis,  ipso  expulso  a  Bruto.  Deinde  ita  multa  pec- 
cata,  ut  quodammodo  victoria  excideret  e  manibus. 
Perterritos,  inermes,  saucios,  non  sunt  nostri  duces 
persecuti :  datumque  Lepido  tempus  est,  in  quo  le- 
vitatem  ejus,  saepe  perspectam,  majoribus  in  malis 
experiremur. 

Sunt  exercitus  boni,  sed  rudes,  Bruti  et  Planci. 
Sunt  fidelissima  et  maxima  auxilia  Gallorum.  Sed 
Caesarem,  meis  consiliis  adhuc  gubernatum,  praa- 
clara,  ipsum  indole,  admirabilique  constantia,  imprc- 
bissimis  literis  quidam,  fallacibusque  interpretibus  ac 
nuntiis,  impulerunt  in  spem  certissimam  consulatus. 
Quod  simul  atque  sensi,  neque  ego  illum  absentem 
literis  monere  destiti,  nec  accusare  praesentes  ejus  ne- 
cessarios,  qui  ejus  cupiditati  sufrragari  videbantur ; 
nec  in  senatu  sceleratissimorum  consiliorum  fontes 
aperire  dubitavi :  nec  vero,  ulla.  in  re,  memini  aut 
senatum  meliorem  aut  magistratus.  Nunquam  enim, 
in  honore  extraordinario  potentishominis,  vel  potentis- 
simi  potius,  (quandoquidem  potentia  jam  in  vi  posita 
est,  et  armis)  accidit,  ut  nemo  tribunus  plebis,  nemo 
alio  magistratu,  nemo  privatus,  auctor  exsisteret.  Sed, 
in  hac  constantia  atque  virtute,  .erat  tamen  sollicita 
civitas.  Illudimur  enim,  Brute,  cum  militum  deliciis, 
tum  imperatoris  insolentia.  Tantum  quisque  se  in 
republica  posse  postulat,  quantum  habet  virium. 
Non  ratio,  non  modus,  non  lex,  non  mos,  non  offi- 
cium  valet ;  non  judicium,  non  existimatio  civium, 
non  posteritatis  verecundia. 

Haec  ego  multo  ante  prospiciens,  fugiebam  ex  Ita- 
lia,  tum,  cum  me  vestrorum  edictorum  fama  revoca- 
vit.  Incitavisti  vero  tu  me,  Brute,  Veliae.  Quam- 
quam  enim  dolebam,  in  eam  me  urbem  ire,  quam  tu 
fugeres,  qui  eam  liberavisses  (quod  mihi  qucque 
quondam  acciderat,  periculo  simili.  casu  tristiore) ; 

perrexi  tamen,  Romamque  perveni,  nulloque  praesi- 
dio  quatefeci  Antonium  :  contraque  ejus  arma  ne- 
fanda,  prassidia,  quae  oblata  sunt,  Cacsaris  consilio  et 
auctoritate  firmavi.  Qui  si  steterit  idem,  mihiquepa- 
ruerit,  satis  videmur  habituri  przesidii :  sin  autem 
impiorum  consilia  plus  valuerint  quam  nostra,  aut 
imbecillitas  aetatis  non  potuerit  gravitatem  rerum 
sustinere,  spes  omnis  est  in  te. 

Quam  ob  rem,  advola,  obsecro ;  atque  eam  rem- 
publicam,  quam  virtute  atque  animi  magnitudine 
magis  quam  eventis  rerum  liberasti,  exitu  libera. 
Omnis  omnium  concursus  ad  te  futurus  est  Hortare 
idem  per  literas  Cassium.  Spes  libertatis  nusquam, 
nisi  in  vestrorum  castrorum  principiis  est.  Firmos 
omnino  et  duces  habemus  ab  Occidente,  et  exercitus. 
Hoc  adolescentis  praesidium  equidem  adhuc  firmum 
esse  confido  :  sed  ita  multi  labefactant,  ut,  ne  move- 
atur,  interdum  extimescam. 

Habes  totum  reipublicae  statum ;  qui  quidem  tum 
erat,  cum  has  literas  dabam.  Velim,  deinceps  meliora 
sint :  sin  aliter  fuerit,  (quod  Dii  omen  avertant!) 
reipublicae  vicem  dolebo,  quae  immortalis  esse  debe- 
bat.  Mihi  quidem  quantulum  reliqui  est  ? 


(11.)  BRUTUS  CICERONI  S. 

(Argumentum.  —  Veteris  Antistii  animum  in 
remp.  laudat ;  et,  ipsius  petitionem  praeturae  ut  ad- 
juvet,  caeterisque  in  rebus  eum  complectatur,  rogat.) 

Veteris  Antistii  talis  animus  est  in  rempublicam 
ut  non  dubitem,  quin,  et  in  Caesare  et  Antonio,  se 
praestaturus  fuerit  acerrimum  propugnatorem  com- 
munis  libertatis,  si  occasioni  potuisset  occurrere. 
Nam,  qui,  in  Achaia.  congressus,  P.  Dolabella  mili- 
tes  atque  equites  habente,  quodvis  adire  periculum 
ex  insidiis  paratissimi  ad  omnia  latronis  maluerit, 

quani  videri  aut  coactus  esse  pecuniam  dare,  aut  li- 
benter  dedisse  homini  nequissimo  atque  improbissi- 
mo  ;  is  nobis  ultro  et  pollicitus  est,  et  dedit,  HS  XX 
ex  sua  pecunia :  et  (quod  muko  carius  est)  se  ipsum 
©btulit  et  conjunxit. 

Huic  persuadere  ccepimus,  ut  imperator  in  castris 
remaneret,  remque  publicam  defenderet.  Statuit 
eundum  sibi,  quoniam  exercitum  dimisisset :  statim 
vero  rediturum  ad  nos  confirmavit,  legatione  suscepta, 
nisi  praetoium  comitia  habituri  essent  consules.  .Nam 
illi  ita  sentienti  de  re  publica  magnopere  auctor  fui, 
ne  difFerret  tempus  petitionis  suae.  Cujus  factum  om- 
nibus  gratum  esse  debet,  qui  modo  judicant,  hunc 
exercitum  esse  reipublicae  ;  tibi  tanto  gratius,  quan- 
to  et  majore  animo  gloriaque  libertatem  nostram  de- 
fendis,  et  dignitatem,  si  contigerit  nostris  consiliis 
exitus,  quem  optamus,  [perfuncturus  es.]  Egoetiam, 
mi  Cicero,  proprie  familiariterque  te  rogo,  ut  Vrete- 
reni  ames,  veiisque  esse  quam  amplissimum  :  qui 
etsi  nuila  re  deterreri  a  proposito  potest,  tamen  exci- 
tari  tuis  laudibus  indulgentiaque  poteiit,  quo  magis 
amplexetur  actueatur  judicium  suum  :  et  mihi  g^a- 
tissimum  erit.  Vale. 


{  12.)  CICERO  I5RUTO  S. 

(Argumcntum.  —  Excusat  se  Bruto,  quod  matris 
ejus  et  sororis  precibus,  de  liberis  M.  Lepidi,  quem 
hostem  senatus  judicarat,  excipienclis,  satisfacere  non 
posset.  De  Antistio  liberaliter  promittit ;  et  Brutum 
lpsum,  ut  in  Italiam  veniat,  hortatur.) 


Etsi  daturus  eram  Messalae  Corvino  continuo  lite- 
ras,  tamen  Veterem  nostrum  ad  te  sine  literis  meis 
venire  nolui.  Maximo  in  discrimine  respublica, 
Brute,  ^versatur ;  victoresque  rursus  decertare  cogi- 

mur.  Id  accidit  M.  Lepidi  scelere  et  amentia.  Quo 
tempore  cum  multa,  propter  eam  curam  quam  pro 
re  publica  suscepi,  graviter  ferrem,  tum  nihil  tuli 
gravius,  quam  me  non  posse  matris  txisc  precibus 
cedere,  non  sororis :  nam  tibi  (quod  mihi  plurimi 
est)  facile  me  satisfacturum  arbitrabar.  Nullo  enim 
modo  poterat  causa  Lepidi  distingui  ab  Antonio: 
omniumque  judicio  etiam  durior  erat,  quod,  cum 
honoribus  amplissimis  a  senatu  esset  Lepidus  orna- 
tus,  tum  etiam  paucis  ante  diebus  przeclaras  literas 
ad  senatum  misisset ;  repente  non  solum  recepit  re- 
liquias  hostium,  sed  bellum  acerrimum  terra  marique 
gerit :  cujus  exitus  qui  futurus  sit,  incertum  est. 
Itaque,  cum  rogamur,  ut  misericordiam  liberis  ejus 
impertiamus,  nihil  affertur,  quominus  summa  sup- 
plicia,  si  (quod  Jupiter  omen  avertat !)  pater  puero- 
rum  vicerit,  subeunda  nobis  sint.  Nec  vero  me  fugit, 
quam  sit  acerbum,  parentium  scelera  filiorum  pcenis 
lui.  Sed  hoc  praeclare  legibus  comparatum  est,  ut 
caritas  liberorum  amiciores  parentes  reipublicae  red- 
deret.  Itaque  Lepidus  crudelis  in  liberos,  non  is,  qui 
Lepidum  hostem  judicaL 

Atque  ille  si,  arniis  positis,  de  vi  damnatus  esset 
(quo  in  judicio  certe  defensionem  non  haberet),  eam- 
dem  calamitatem  subirent  liberi,  bonis  publicatis. 
Quamquam,  quod  tua  mater  et  soror  deprecatur  pro 
pueris,  id  ipsum  et  multa  alia  crudeliora  nobis  omni- 
bus  Lepidus,  Antonius,  et  reliqui  hostes,  denuntiant. 
Itaque  maximam  spem  hoc  tempore  habemus  in  te, 
atque  exercitu  tuo.  Cum  ad  reipublica?  summam, 
tum  ad  gloriam  et  dignitatem  tuam,  vehementer  per- 
tinet,  te  in  Italiam  (ut  ante  scripsi)  venire  quampri- 
mum.  Eget  enim  vchementer  cum  viribus  tuis,  tum 
etiam  consilio,  respublica.  Veterem,  pro  ejus  erga  te 
benevolentia  singularique  officio,  libenter  ex  tuis  li- 
teris  complexus  sum :  eumque  cum  tui,  tum  rei- 
publicas,  studiosissimum  amantissimumque  cognovi. 

Ciceronem  meum  propediem,  ut  spero,  videbo.  Te- 
cum  enim  illum,  et  te  in  Italiam  celeriter  esse  ventu- 
rum  confido. 


(13.)  BRUTUS  CICERONI  S. 

(Argumentum.  —  Liberos  Lepidi  commendat ; 
sibique  ut  hoc  detur,  rogat,  ne  ex  lege  cum  iis  aga- 
tur.) 


De  M.  Lepido  vereri  me  cogit  reliquorum  timor : 
qui  si  eripuerit  se  nobis  (quod,  velim,  temere  atque 
injuriose  de  illo  suspicati  sint  homines),  oro  atque 
obsecro  te,  Cicero,  necessitudinem  nostram,  tuamque 
in  me  benevolentiam  obtestans,  sororis  meae  liberos 
obliviscaris  esse  Lepidi  filios;  meque  his  in  patris 
locum  successisse  existimes.  Hoc  si  a  te  impetro,  ni- 
hil  profecto  dubitabis  pro  his  suscipere.  Aliter  alii 
cum  suis  vivunt :  nihil  ego  possum  in  sororis  meee 
liberis  facere,  quo  possit  expleri  voluntas  mea  aut 
officium.  Quid  vero  aut  mihi  tribuere  boni  possunt 
(si  modo  digni  sumus,  quibus  aliquid  tribuatur),  aut 
ego  matri  ac  sorori  puerisque  illis  praestaturus  sum, 
si  nihil  valuerit  apud  te,  reliquumque  senatum,  con- 
tra  patrem  Lepidum,  Brutus  avunculus  ? 

Scribere  multa  ad  te  neque  possum  prae  sollicitu- 
dine  ac  stomacho,  neque  debeo.  Nam,  si,  in  tanta. 
re,  tamque  necessaria,  verbis  mihi  opus  est  ad  te  ex- 
citandum  et  confirmandum  ;  nulla  spes  est,  facturum 
te  quod  volo,  et  quod  oportet.  Quare,  noli  exspectare 
longas  preces.  Intuere  me  ipsum,  qui  hoc  vel  a  Cice- 
rone,  conjunctissimo  homine,  privatim,  vel  a  consu- 
lari,  tali  viro,  remota.  necessitudine  privata,  impe- 
trare  debeo.  Quid  sis  facturus,  velim  mihi  quampri- 
mum  rescribas.  Calend.  Quint.  ex  castris. 

( 14.)  CICERO  BRUTO  S< 

(Arrrumcniinn*  —  Paucitatem  et  brevitatem  epi- 
stolarum  Biuti  accusat :  rogat,  ut  Ciceronem  secum 
retineat ;  et,  in  Italiam  quam  primum  ut  veniat, 
hortatur.) 


Breves  tuae  literae :  breves  dico  ?  immo  nulla?. 
Tribusne  versieulis  his  temporibus  Brutus  ad  me  ? 
nihil  scripsissem  potius.  Et  requiris  meas.  Quis  un- 
quam  ad  te  tuorum  sine  meisvenit?  Quae  autem 
epistola  non  pondus  habuit  ?  Qure  si  ad  te  perlatae 
non  sunt,  ne  domesticas  quidem  tuas  perlatas  arbi- 
tror.  Ciceroni  scribis  te  longiorem  daturum  epistolam. 
Recte  id  quidem  ;  sed  haec  quoque  debuit  esse  ple- 
nior.  Ego  autem,  cum  ad  me  de  (iceronis  abs  te  dis- 
cessu  scripsisses,  statim  extrusi  tabellarios,  literasque 
ad  (iceronem  ;  ut,  etiam  si  in  Italiam  venisset,  ad  te 
rediret.  Nflul  enim  mihi  jucundius,  nihil  illi  hones- 
tius.  Quaniquam  aliquoties  ei  scripseram,  sacerdo- 
tum  comitia,  mea  summa  contentione,  in  alterum  an- 
num  esse  rejecta :  quod  ego  cum  Ciceronis  causa  ela- 
boravi,  tum  Domitii,  Catonis,  Lentuli,  Bibulorum  ; 
quod  ad  te  etiam  scripseram.  Sed  videlicet,  cum  il- 
lam  pusillam  epistolam  tuam  ad  me  dabas,  nondum 
erat  tibi  id  notum.  Quare,  omni  studio  a  te,  mi 
Brute,  contendo,  ut  Ciceronem  meum  ne  dimittas, 
tecumque  deducas :  quod  ipsum,  si  rempublicam, 
cui  susceptus  es,  respicis,  tibi  jam  jamque  faciendum 
est.  Renatum  enim  belluni  est :  idque  non  parvo 
scelere  Lepidi.  Exercitus  autem  Caesaris,  qui  erat 
optimus,  non  modo  nihil  prodest,  sed  etiam  cogit  ex- 
ercitum  tuum  flagitari :  qui  si  Italiam  attigerit,  erit 
civis  nemo  (quem  quidem  civem  appellaii  fas  sit), 
qui  se  non  in  tua  castra  conferat.  Etsi  Brutum  prae- 
clare  cum  Planco  conjunctum  habemus.  Sed  non 
ignoras,  quam  sint  incerti  animi  hominum,  etinfecti 
partibus ;  et  exitus  proeliorum.  Quin  etiam,  si  (ut 

spero)  vicerimus,  tamen  magnam  gubernationem  tui 
consilii,  tuaeque  auctoritatis,  res  desiderabit.  Subveni 
igitur,  (per  Deos  !)  idque  quamprimum ;  tibique 
persuade,  non  te,  Idibus  Martiis,  quibus  servitutem 
a  tuis  civibus  depulisti,  plus  profuisse  patrise,  quam, 
si  mature  veneris,  profutumm.  II  Idus  Quintiles. 


(15.)  CICERO  BRUTO  S. 

(ArgumcnUtm Messalam  mirifice  laudat ;    et 

reprehensionem  nimiae  in  tribuendis  honoribus  facili- 
tatis,  in  poenis  autem  decernendis  severitatis,  accurate 
diluit.  Urget  prasterea  reditum  in  Italiam ;  et  de 
Lepidi  liberis  studiuin  suum  pollicetur.) 


Messalam  habes.  Quibus  igitur  literis  tam  accu- 
rate  scriptis  assequi  possum,  subtilius  ut  explicem, 
quae  gerantur,  qua?que  sint  in  re  publica,  quam  tibi 
is  exponet,  qui  et  optime  omnia  novit,  et  elegantis- 
sime  expedire  et  deferre  ad  te  potest  ?  Cave  enim 
existimes,  Brute,  (quamquam  non  est  necesse,  ea 
me  ad  te,  quae  tibi  nota  sunt,  scribere :  sed  tamen 
tantam  omnium  laudum  excellentiam  non  queo  si- 
lentio  praeterire)  cave  putes,  probitate,  constantia, 
cura,  studio  reipublieae,  quidquam  illi  esse  simile ;  ut 
eloquentia  (qua  mirabiliter  excellit)  vix  in  eo  locum 
ad  laudandum  habere  videatur :  quamquam,  in  hac 
ipsa,  sapientia  plus  apparet:  ita  gravi  judicio,  mul- 
taque  arte,  se  exercuit  in  verissimo  genere  dicendi. 
Tanta  autem  industria  est,  tantumque  evigilat  in 
studio,  ut  non  maxima  ingenio  (quod  in  eo  summum 
est)  gratia  habenda  videatur. 

Sed  provehor  amore  :  non  enim  id  propositum  est 
huic  epistolae,  Messalam  ut  laudem,  praesertim  ad 
Brutum,  cui  et  virtus  illius  non  minus  quam  mihi 
nota  est,  et  haec  ipsa  studia,  quae  laudo,  notiora : 
quem  cum  a  me  dimittens  graviter  ferrem,  hoc  le- 

vabar  uno,  quod  ad  te,  tamquam  ad  alterum  me, 
proficiscens,  et  officio  fungebatur,  et  laudem  maxi- 
mam  sequebatur.  Sed  haec  hactenus. 

Venio  nunc,  longo  sane  intervallo,  ad  quamdam 
epistolam,  qua,  milii  niulta  tribuens,  unum  reprehen~ 
debas,  quod,  in  honoribus  decemendis,  essem  niiriius, 
et  tamquam  prodigus.  Tu  hoc  :  alius  fortasse,  quod 
in  animadversione  pcenaque  durior ;  nisi  fortasse 
utrumque  tu.  Quod  si  ita  est,  utriusque  rei  meum 
judicium  tibi  cupio  esse  notissimum  :  neque  solum, 
ut  Solonis  dictum  usurpem,  qui  et  sapientissimus 
fuit  ex  septem,  et  legum  scriptor  solus  ex  sep- 
tem.  Is  rempublicam  duabus  rebus  contineri  dixit, 
praimio  et  ptrna.  Est  scilicet  utriusque  rei  modus, 
sicut  reliquarum,  et  quaxlam  in  utroque  genere  me- 
diocritas :  sed  non  tanta  de  re  propositum  est  hoc 
loco  disputare.  Quid  ego  autem  secutus  hoc  bello  sim 
in  sententiis  dieendis,  aperire  non  alienum  puto. 

Post  interitum  Cacsaris,  et  vestras  memorabiles 
Idiu  Martias,  Brute,  quid  ego  praetermissum  a  vo- 
bis,  quantamque  impenderc  reipublic:e  tempestatem, 
dixerim,  non  cs  oblitus.  Magna  pestis  erat  depulsa 
per  vos,  magna  populi  Romani  macula  deleta  ;  vobis 
vero  parta  divina  gloria :  sed  instrumentum  regni 
delatum  ad  Lepidum  et  Antonium  ;  quorum  alter 
inconstantior,  altcr  inipurior,  uterque  pacem  metu- 
ens,  inimicufl  otio.  His  ardentibus  pcrturbandae  rei- 
publica*  cu])iditate,  quod  opponi  posset  praesidium, 
non  habebamui.  Erexerat  enim  se  civitas,  in  reti- 
nenda  libertate  consentiens.  Nos  tum  nimis  acres : 
vos  foitMse  lapicntiua  exccssistis  urbe  ea,  quam  li- 
beraratis ;  Itali;u,  sua  vobis  studia  profitenti,  remi- 
sistis.  Itaque,  cum  teneri  Urbem  a  parricidis  vide- 
rem,  ncc  te  in  ca  BCC  Cassium  tuto  esse  posse,  eam- 
que  arniis  oppressam  ab  Antonio;  niilii  quoque  ipsi 
esae  excedenduni  putavi.  Tetrum  enim  spectaculum 
oppressa  ab  inipiis  civitas,  opitulandi  potestate  pra3- 
cisa. 

Sed  animus  idem,  qui  semper  infixus  est  in  patrias 
caritate,  discessum  ab  ejus  periculis  ferre  non  potuit. 
Itaque,  in  medio  Achaico  cursu,  cum  Etesiarum  die- 
bus  Auster  me  in  Italiam,  quasi  dissuasor  mei  consi- 
lii,  retulisset,  te  vidi  Veliae,  doluique  vehementer. 
Cedebas  enim,  Brute  ;  cedebas ;  quoniam  Stoici 
nostri  negant,  fugere  sapientis. 

Romam  ut  veni,  statim  me  obtuli  Antonii  sceleri 
atque  dementiae  :  quem  cum  in  me  incitavissem,  con- 
silia  inire  ccepi  Brutina  plane  (vestri  enim  haec  sunt 
propria  sanguinis)  reipublicae  liberandae. 

Longa  sunt,  quae  restant,  praetereunda  :  sunt  enim 
de  me.  Tantum  dico,  Caesarem  hunc  adolescentem 
(per  quem  adhuc  sumus,  si  verum  fateri  volumus)  flux- 
isse  ex  fonte  consiliorum  meorum.  Huic  habiti  a  me 
honores  nulli  quidem,  Brute,  nisi  debiti :  nulli,  nisi 
necessarii.  Ut  enim  primum  libertatem  revocare  coepi- 
mus,  cum  se  nondum  ne  Decimi  quidem  Bruti  divina 
virtus  ita  commovisset,  ut  jam  id  scire  possemus  ;  at- 
que  omne  praesidium  esset  in  puero,  qui  a  cervicibus 
nostris  avertisset  Antonium  ;  quis  honos  ei  non  fuit 
decernendus  ?  quamquam  ego  illi  tum  verborum  lau- 
dem  tribui,  eamque  modicam.  Decrevi  etiam  imperi- 
um :  quod  quamquam  videbatur  illi  aetati  honorifi- 
cum,  tamen  erat  exercitum  habenti  necessarium :  quid 
enim  est  sine  imperio  exercitus  ?  Statuam  Philippus 
decrevit,  celeritatem  petitionis  primo  Servius,  post 
majorem  etiam  Servilius. 

Nihil  tum  nimium  videbatur.  Sed  (nescio  quomo- 
do)  facilius  in  timore  benigni,  quam  in  victoria.  grati, 
reperiuntur.  Ego  enim,  Decimo  Bruto  liberato,  cum 
laetissimus  ille  civitati  dies  illuxisset,  idemque  casu 
Bruti  natalis  esset,  decrevi,  ut,  in  fastis,  ad  eum  diem 
Bruti  nomen  adscriberetur :  in  eoque  sum  majorum 
exemplum  secutus,  qui  hunc  honorem  mulieri  La- 
rentiae  tribuerunt,  cui  vos  pontifices  ad  aram  in  Ve- 
labro  facere  soletis.  Quod  ego  cum  dabam  Bruto, 
notam  esse  in  fastis  gratissimae  victoriae  sempiternam 

volebam.  Atque  illo  die  cognovi,  paulo  plures  in  se- 
natu  malevolos  esse,  quam  gratos. 

Eos  per  ipsos  dies,  efTudi  (si  ita  vis)  honores  in 
mortuos,  Hirtium  et  Pansam,  Aquilam  etiam :  quod 
quis  reprehendit,  nisi  qui,  deposito  metu,  praeteriti 
periculi  fuerit  oblitus  ?  Accedebat  ad  beneticii  me- 
moriam  gratam  ratio  illa,  quas  etiam  posteris  esset 
salutaris,  Exstare  enim  volebam  in  crudelissimos 
hostes  monimenta  odii  publici  sempiterna.  Suspicor 
illud  minus  tibi  probari,  quod  ab  tuis  familiaribus, 
optimis  illis  quidem  viris,  sed  in  re  publica  rudibus, 
non  probabatur,  quod,  ut  ovanti  introire  Caesari  lice- 
rct,  decreverim.  Ego  autem  (sed  erro  fortasse ;  nec 
tamen  is  sum,  ut  mea  me  maxime  delectent)  nihil 
niihi  videor  hoc  bello  sensisse  prudentius.  Cni  au- 
tem  ita  sit,  aperiendum  non  est,  ne  magis  videar 
providus  fuisse,  quam  gratus.  Hoc  ipsum  nimium  : 
quare,  alia  videamus. 

Decimo  Bruto  decrevi  honores  ;  decrevi  L.  Planco. 
PraDclara  illa  quidem  ingenia,  quffi  gloria  invitantur  ; 
sed  senatus  etiam  sapiens,  qui,  qim  quemque  re  pu- 
tat,  modo  honesta,  ad  rempublicam  juvandam  posse 
adduci,  hac  utitur.  At  in  Lepido  reprehendimur  ; 
cui  cum  statuam  in  Rostris  statuissemus,  iidem  illam 
evertimus.  Nos  illum  honore  studuimus  a  furore 
revocare :  vicit  amentia  levissimi  hominis  nostram 
prudentiam  :  nec  tamen  tantum  In  statuenda  Lepidi 
statua  factum  est  mali,  quantum  in  evertenda  boni. 

Satis  multa  de  honoribus :  nunc  de  pocnapauca  sunt 
dicenda.  Intellexi  enim  ex  tuis  saepe  literis,  te,  in  iis 
quos  bello  devicisti,  clementiam  tuam  velle  laudari. 
Existimo  equidem  nihil  a  tc,  nisi  sapienter.  Sed  sce- 
leris  p<Bnam  prstennittere  (id  enim  est,  quod  voca- 
tur  ignoscere),  etiam  si  in  caeteris  rebus  tolerabile 
est,  in  hoc  bello  perniciosum  puto.  Nullum  enim 
bellum  civile  fuit  in  nostra  republica  omnium  qua? 
memoria  mea  fuerunt,  in  quo  bello  non,  utracumque 
pars  vicisset,  tamen  aliqua  forma  esset  futura  reipu- 

blicae.  Hoc  bello  victores  quam  rempublicam  simus 
habituri,  non  facile  affirmarim ;  victis  certe  nulla 
unquam  erit. 

Dixi  igitur  sententias  in  Antonium,  dixi  in  Lepi- 
clum,  severas  :  neque  tam  ulciscendi  causa,  quam  ut 
et  in  praesens  sceleratos  cives  timore  ab  impugnanda 
patria  deterrerem ;  et,  in  posterum,  documentum 
statuerem,  ne  quis  talem  amentiam  vellet  imitari. 
Quamquam  haec  quidem  sententia  non  magis  mea 
fuit,  quam  omnium.  In  qua  videtur  illud  esse  cru- 
dele,  quod  ad  liberos,  qui  nihil  meruerunt,  pcena 
pervenit.  Sed  id  et  antiquum  est,  et  omnium  civita- 
tum:  siquidem  etiam  Themistocli  liberi  eguerunt. 
Et,  si  judicio  damnatos  eadem  poena  sequitur  cives, 
qui  potuimus  leniores  esse  in  hostes  ?  Quid  autem 
queri  potest  quisquam  de  me,  qui,  si  vicisset,  acer- 
biorem  se  in  me  futurum  fuisse  confiteatur,  necesse 
est? 

Habes  rationem  mearum  sententiarum,  dehoc  genere 
duntaxat  honoris  et  pcena?.  Nam,  de  caeteris  rebus 
quid  senserim,  quidque  censuerim,  audisse  te  arbi- 
tror. 

Sed  hasc  quidem  non  ita  necessaria :  illud  valde 
necessarium,  Brute,  te  in  Italiam  cum  exercitu 
venire  quam  primum.  Summa  est  exspectatio  tui : 
qui  si  Italiam  attigeris,  ad  te  concursus  fiet  omnium. 
Sive  enim  vicerimus  (qui  quidem  pulcherrime  vice- 
ramus,  nisi  Lepidus  perdere  omnia,  et  perire  ipse 
cum  suis,  concupivisset),  tua  nobis  auctoritate  opus 
est  ad  collocandum  aliquem  civitatis  statum :  sive 
etiam  nunc  certamen  reliquum  est,  maxima  spes  est, 
cum  in  auctoritate  tua,  tum  in  exercitus  tui  viribus. 
Sed  propera,  per  Deos !  Scis  enim,  quantum  sit  in 
temporibus,  quantum  in  celeritate. 

Sororis  tuae  filiis  quam  diligenter  consulam,  spero 
te  ex  matris  et  ex  sororis  literis  cogniturum  :  qua  in 
causa  majorem  habeo  rationem  tuae  voluntatis  (quae 
mihi  carissima  est),  quam  (ut  quibusdam  videor) 

constantiae  meae.  Secl  ego  nulla  in  re  malo,  ^uam  te 
amando,  constans  et  esse  et  videri. 


( 16.)  BRUTUS  CICERONI  S. 

(Argumcntnm.  —  Graviter  reprehendit  Ciceronis 
ad  Octavium  epistolam,  qua  eum  rogarat,  ut  libera- 
tores  patriae  salvos  vellet.) 

Particulam  literarum  tuarum,  quas  misisti  Octa- 
vio,  legi,  missam  ab  Attico  mihi.  Studium  tuum, 
curaque  de  salute  mea,  nulla  me  nova  voluptate 
affecit.  Non  solum  enim  usitatum,  sed  etiam  quoti- 
dianum  est,  aliquid  audire  de  te,  quod  pro  nostra 
dignitate  fideliter  atque  honorifice  dixeris  aut  feceris. 
At  dolore,  quantum  animo  maximum  capere  pos- 
sum,  eadem  illa  pars  epistola?,  scriptae  adOctavium  de 
nobis,  affecit.  Sic  enim  illi  gratias  agis  de  republica ; 
tam  *suppliciter  ac  demisse  (quicl  scribam  ?  pudet 
conditionis  ac  fortunae :  sed  tamen  scribendum  est) 
commendas  nostram  salutem  illi,  (qiue  morte  qua 
non  perniciosior  ?)  ut  prorsus  prae  te  feras,  non  sub- 
latam  dominationem,  sed  dominum  commutatum 
esse. 

Verba  tua  recognosce  ;  et  aude  negare,  servientis 
adversus  regem  istas  esse  preces.  Unum  ais  esse, 
quod  ab  eo  postuletur  et  exspectetur  ;  ut  eos  cives, 
de  quibus  viri  boni,  populusque  Romanus  bene  ex- 
istimet,  salvos  velit.  Quid  ?  si  nolit,  non  erimus  ? 
Atqui,  non  esse,  quam  esse  per  illum,  pracstat.  Ego, 
niedius  fidius,  non  existimo,  tam  omnes  Deos  aver- 
sos  esse  a  salute  populi  Romani,  ut  Octavius  orandus 
sit  pro  salute  cujusquam  civis,  non  dicam  pro  hbe- 
ratoribus  orbis  terrarum  :  (juvat  enim  magnifice  lo- 
qui,  et  certe  decet,  adversus  ignoranles,  quid  pro 
quoque  timendum,  aut  a  quoque  petendum  sit.) 

Hoc  tu,  Cicero,  posse  fateris  Octavium,  et  illi 
amicus  es  ?  aut,  si  me  carum  habes,  vis  Romae  vi- 
deri,  cum,  ut  ibi  esse  possem,  commendandus  puero 
illi  fuerim  ?  Cui  quid  agis  gratias,  si,  ut  nos  salvos 
esse  velit  et  patiatur,  rogandum  putas  ?  An  hoc  pro 
beneficio  est  habendum,  quod  se,  quam  Antonium, 
esse  maluerit,  a  quo  ista  petenda  essent  ?  Vindici 
quidem  alienae  dominationis,  non  vicario,  ecquis 
supplicat,  ut  optime  meritis  de  republicti  liceat  esse 
salvis  ? 

Ista  vero  imbecillitas  et  desperatio  (cujus  culpa 
non  magis  in  te  residet,  quam  in  omnibus  aliis)  et 
Caesarem  in  cupiditatem  regni  impulit,  et  Antonio, 
post  interitum  illius,  persuasit,  ut  interfecti  locum 
occupare  conaretur  :  et  nunc  puerum  istum  extulit, 
ut  tu  judicares,  precibus  esse  impetrandam  salutem 
talibus  viris  ;  misericordiaque  unius,  vix  etiam  nunc 
viri,  tutos  fore  nos,  haud  ulla  alia  re.  Quod  si  Ro- 
manos  nos  esse  meminissemus,  non  audacius  dorni- 
nari  cuperent  postremi  homines,  quam  id  nos  pro- 
hiberemus ;  neque  magis  irritatus  esset  Antonius 
regno  Csesaris,  quam  ob  ejusdem  mortem  deterritus. 

Tu  quidem  consularis,  et  tantorum  scelerum  vin- 
dex,  (quibus  oppressis,  vereor,  ne  in  breve  tempus 
dilata  sit  abs  te  pernicies)  qui  potes  intueri  quae  ges- 
seris,  simul  et  ista  vel  probare,  vel  ita  demisse  ac 
facile  pati,  ut  probantis  speciem  habeas?  Quod  au- 
tem  tibi  cum  Antonio  privatum  odium  ?  nempe 
quia  postulabat  haec,  salutem  ab  se  peti ;  precariam 
nos  incolumitatem  habere,  a  quibus  ipse  Hbertatem 
accepisset ;  esse  arbitrium  suum  de  republica.  Quae- 
renda  esse  arma  putasti,  quibus  dominari  prohibere- 
tur ;  scilicet,  ut,  illo  prohibito,  rogaremus  alterum, 
qui  se  in  ejus  locum  reponi  pateretur,  an  ut  esset  sui 
juris  ac  mancipii  respublica  ?  nisi  forte  non  de  ser- 
vitute,  sed  de  conditione  serviendi,  recusatum  est  a 
nobis. 

Atqui  non  solum  bono  domino  potuimus  Antonio 

tolerare  nostram  fortunam,  sed  etiam  beneficiis  atque 
honoribus,  ut  participes,  frui,  quantis  veUemus. 
Quid  enim  neget  iis,  quorum  patientiam  viderit 
maximum  suas  dominationis  praesidium  esse  ?  Sed 
nihil  tanti  fuit,  quo  venderemus  fidem  nostram,  et 
libertatem. 

Hic  ipse  puer,  quem  Caesaris  novien  incitare  vide- 
tur  in  Cassaris  interfectores,  quanti  aestimet  (si  sit 
commercio  locus)  posse,  nobis  auctoribus,  tantum, 
quantum  profecto  poterit,  quoniam  vivere,  et  pecu- 
nias  habere,  et  dici  consulares  volumus  ?  Cteterum 
nequidquam  perierit  ille :  cujus  interitu  quid  gavisi 
sumus,  si,  mortuo,  nihilo  minus  servituri  eramus  ? 
Nulla  curaab  aliis  adhibeatur  :  sed  mihi  prius  omnia 
Dii  Deaeque  eripuerint,  quam  illud  judicium,  quo 
non  modo  haeredi  ejus,  quem  occidi,  non  concesse- 
rim  quod  in  illo  non  tuli,  sed  ne  patri  quidem  meo, 
si  reviviscat,  ut,  patiente  mc,  plus  legibus  ac  senatu 
possit. 

An  hoc  tibi  persuasum  est,  fore  ca:teros  ab  eo 
liberos,  quo  invito  nobis  ixi  ista  civitate  locus  non 
sit  ?  Qui  porro,  id  quod  petis,  fieri  potest,  ut  impe- 
tres  ?  Rogas  enim,  velit  nos  salvos  esse.  Videmur 
ergo  tibi  salutem  accepturi,  cum  vitam  acceperimus  ? 
quam,  si  prius  dimittimus  dignitatem  et  libertatem, 
qui  possunms  accipere  ?  An  tu,  Romae  habitare,  id 
putas  incolumem  esse  ?  Res,  non  locus,  oportet, 
praestet  istuc  mihi.  Neque  incolumis  fui  Caesare 
vivo,  nisi  postquam  illud  conscivi  facinus;  neque 
usquam  exsul  esse  possum,  dum  servire,  et  pati  con- 
tumelias,  pejus  odero  malis  omnibus  aliis. 

Nonne  hoc  est  in  easdem  tenebras  recidisse,  cum 
ab  eo,  qui  tyranni  nomen  adscivitsibi,  (cumin  Gne- 
cis  civitatibus  liberi  tyrannorum,  oppressis  illis,  eo- 
dem  supplicio  afficiantur)  petitur,  ut  vindices  atque 
oppressores  dominationis  salvi  sint?  Hanc  ego  civi- 
tatem  videre  velim,  aut  putem  ullam,  quac  ne  tradi- 
tam   quidem  atque   inculcatam  libertatcm  recipere 

possit  ?  plusque  timeat  in  puero  nomen  sublati  regis, 
quam  confidat  sibi,  cum  illum  ipsum,  qui  maximas 
opes  habuerit,  paucorum  virtute  sublatum  videat  ? 
Me  vero  posthac  ne  commendaveris  Caesari  tuo ;  ne 
te  quidem  ipsum,  si  me  audies.  Valde  care  asstimas 
tot  annos,  quot  ista  aetas  recipit,  si,  propter  eam 
causam,  puero  isti  supplicaturus  es. 

Deinde,  quod  pulcherrime  fecisti,  ac  facis  in  An- 
tonio,  vide  ne  convertatur  a  laude  maximi  animi  ad 
opinionem  formidinis.  Nam,  si  Octavius  tibi  placet, 
a  quo  de  nostra,  salute  petendum  sit ;  non  dominum 
fugisse,  sed  amiciorem  dominum  quassisse,  videbe- 
ris.  Quem  quod  laudas  ob  ea  quae  adhuc  fecit,  plane 
probo  :  sunt  enim  laudanda,  si  modo  contra  alienam 
potentiam,  non  pro  sua,  suscepit  eas  actiones. 

Cum  vero  judicas,  tantum  illi  non  modo  licere, 
sed  etiam  a  te  ipso  tribuendum  esse,  ut  rogandus  sit, 
ne  nolit  esse  nos  salvos  ;  nimium  magnam  merce- 
dem  statuis.  Id  enim  ipsum  illi  largiris,  quod  per 
illum  habere  videbatur  respublica :  neque  hoc  tibi 
in  mentem  venit,  si  Octavius  ullis  dignus  sit  honori- 
bus,  quia  cum  Antonio  bellum  gerat ;  iis,  qui  illud 
malum  exciderint,  cujus  istae  reliquiae  sunt,  nihil, 
quo  expleri  possit  eorum  meritum,  tributurum  un- 
quam  populum  Romanum,  si  omnia  simul  conges- 
serit.  At  vide,  quanto  diligentius  homines  metuant, 
quam  meminerint,  quia  Antonius  vivat,  atque  in 
armis  sit.  De  Cassare  vero,  quod  fieri  potuit  ac  de- 
buit,  transactum  est ;  neque  jam  revocari  in  inte- 
grum  potest.  Octavius  is  est,  qui  quid  de  nobis  ju- 
dicaturus  sit,  exspectet  populus  Romanus  ?  nos  hi 
sumus,  de  quorum  salute  unus  homo  rogandus  vi- 
deatur  ?  Ego  vero,  utistuc  revertar,  is  sum,  qui  non 
modo  non  supplicem,  sed  etiam  coerceam  postulantes, 
ut  sibi  suppkcetur :  aut  longe  a  servientibus  abero, 
mihique  esse  judicabo  Romam,  ubicumque  liberum 
esse  licebit :  ac  vestri  miserebor,  quibus  nec  aetas, 

neque  honores,  neque  vlrtus  aliena  dulcedinem  vi- 
vendi  minuere  potuerit.  Mihi  quidem  ita  beatus  esse 
videbor,  si  modo  constanter  ac  perpetuo  placebit  hoc 
consilium,  ut  relatam  putem  gratiam  pietati  meae. 
Quid  enim  est  melius,  quam,  memoria  recte  facto- 
rum  et  libertate  contentum,  negligere  humana  ? 
Sed  certe  non  succumbam  succumbentibus ;  nec 
vincar  ab  iis  qui  se  vinci  volunt:  experiarque  et 
tentabo  omnia ;  neque  desistam  abstrahere  a  servi- 
tio  civitatem  nostram.  Si  secuta  fuerit,  quae  debet, 
fortuna,  gaudebimus  omnes  :  sin  minus,  ego  tamen 
gaudebo.  Quibus  enim  potius  hasc  vita  factis  aut 
cogitationibus  traducatur,  quam  iis  quae  pertinue- 
rint  ad  liberandos  cives  meos  ? 

Te,  Cicero,  rogo  atque  hortor,  ne  defatigere,  neu 
diffidas :  semper,  in  praesentibus  malis  prohibendis, 
futura  quoque,  nisi  ante  sit  occursum,  explores,  ne 
se  insinuent:  fortem  et  liberum  animum,  quo  et 
consul,  et  nunc  consularis,  rempublicam  vindicasti, 
sine  constantia.  et  aequabilitate  nullum  esse  putaris. 
Fateor  enim,  duriorem  esse  conditionem  spectata? 
virtutis,  quam  incognita?.  Benefacta  pro  debitis  ex- 
igimus :  quae  aliter  eveniunt,  ut  decepti  ab  his,  in- 
festo  animo  reprehendimus.  Itaque  resistere  Anto- 
nio  Ciceronem,  etsi  magna  laude  dignum  est,  ta- 
men,  quia  ille  consul  hunc  consularem  merito  prae- 
stare  videtur,  nemo  admiratur.  Idem  Cicero  si  flex- 
erit  adversus  alios  judicium  suum,  quod  tanta,  firmi- 
tate  ac  magnitudine  direxit  in  exturbando  Antonio, 
non  modo  reliqui  temporis  gloriam  eripuerit  sibi,  sed 
etiam  praeterita  evanescere  coget,  (nihil  enim  per  se 
amplum  est,  nisi  in  quo  judicii  ratio  exstat)  quia 
neminem  magis  decet,  quam  te,  rempublicam  amare, 
libertatisque  defensorem  esse,  vel  ingenio,  vel  rebus 
gestis,  vel  studio  atque  efflagitatione  omnium.  Quare, 
non  Octavius  est  rogandus,  ut  velit  nos  salvos  esse  : 
magis  tu  te  exsuscita,  ut  eam  civitatem,  in  qua  maxi- 

ma  gessisti,  liberam  atque  honestam  fore  putes,  si 
modo  sint  populo  duces  ad  resistendum  improborum 
consiliis. 


(  17.)  BRUTUS  ATTICO  S. 

(Argumcntum.  —  Nimium  Ciceronis,  in  Octavio 
ornando,  studium  vehementerreprehendit;  eumdem- 
que  graviter  incusat,  quod,  cum  Antonii  dominatio- 
nem  oppresserit,  novam  in  Octavio  stabiliat  et  con- 
firmet.) 


Scribis  mihi,  mirari  Ciceronem,  quod  nihil  signi- 
ficem  unquam  de  suis  actis.  Quoniam  efflagitas, 
coactu  tuo  scribam,  quae  sentio.  Omnia  fecisse  Cice- 
ronem  optimo  animo,  scio  :  quid  enim  mihi  explo- 
ratius  esse  potest,  quam  illius  animus  in  rempubli- 
cam  ?  Sed  qussdam  mihi  videtur,  quid  dicam  ?  im- 
perite,  vir  omnium  prudentissimus,  an  ambitiose, 
fecisse  ;  qui  valentissimum  Antonium  suscipere  pro 
re  publica,  non  dubitarit  inimicum  ?  Nescio,  quid 
scribam  tibi,  nisi  unum ;  pueri  et  cupiditatem  et  iicen- 
tiam  potius  esse  irritaiam  quam  repressam  a  Cice- 
rone  :  tantumque  eum  tribuere  huic  indulgentiae,  ut 
se  maledictis  non  abstineat,  iis  quidem,  qusein  ipsum 
dupliciter  recidunt,  quod  et  plures  occidit  uno,  seque 
prius,  oportet,  fateatur  sicarium,  quam  objiciat  Cas- 
C82,  qucd  objicit :  et  imitatur  in  Casca  Bestiam. 

An,  quia  non  omnibus  horis  jactamus  Idus  Mar- 
tias,  similiter  atque  ille  Nonas  Decembres  suas  in 
ore  habet,  eo  meliore  conditione  Cicero  pulcherri- 
mum  factum  vituperabit,  quam  Bestia  et  Clodius 
reprehendere  illius  consulatum  soliti  sunt  ?  Susti- 
nuisse  milii  gloriatur  bellum  Antonii  togatus  Cicero 
noster.  Quid  hoc  mihi  prodest,  si  merces  Antonii 
oppressi  poscitur  in  Antonii  locum  successio  ?  et  si 
vindex  illius  mali  auctor  exstitit  alterius,  fundamen- 

tum  et  radices  habituri  altiores,  si  patiamur  ?  ut 
jam  ista,  quag  facit,  non  dominationem,  sed  domi- 
num  Antonium,  timentis  sint.  Ego  autem  gratiam 
non  habeo,  si  quis,  dum  ne  irato  serviat,  rem  ipsam 
non  deprecatur.  Immo  triumphus  et  stipendium  de- 
cernitur,  et  omnibus  decretis  ornatur.  [Pudeat  con- 
cupiscere  fortunam,  cujus  nomen  susceperit.  Con- 
sularis  hoc,  aut  Ciceronis,  est?] 

Quoniam  mihi  tacere  non  licuit,  leges  quae  tibi 
necesse  est  molesta  esse.  Etenim  ipse  sentio,  quanto 
cum  dolore  haec  ad  te  perscripserim  :  nec  ignoro, 
quid  sentias  in  re  publica,  et  quam  desperatam  quo- 
que  sanari  putes  posse.  Nec  (mehercule)  te,  Attice, 
reprehendo.  vEtas  enim,  mores,  liberi,  segnem  effi- 
ciunt :  quod  quidem  etiam  ex  Flavio  nostro  per- 
spexi.  Sed  redeo  ad  Ciceronem. 

Quid  inter  Salvidienum  et  eum  interest  ?  Quid 
autem  amplius  ille  decerneret?  Timet,  inquies, 
etiam  nunc  reliquias  belli  civilis.  Quisquam  ergo  ita 
timet  profligatum,  ut  neque  potentiam  ejus  qui  exer- 
citum  victorem  habeat,  neque  temeritatem  pueri, 
putet  extimescendam  esse  ?  An  hoc  ipsum  ea  re 
facit,  quod  illi,  propter  amplitudinem,  omnia  jam, 
ultroque,  deferenda  putat  ? 

O  magnam  stultitiam  timoris,  id  ipsum,  quod  ve- 
rearis,  ita  cavere,  ut,  cum  vitare  fortasse  potueris, 
ultro  arcessas  et  attrahas  !  Nimium  timemus  mor- 
tem,  et  exsilium,  et  paupertatem.  Hasc  videntur 
Ciceroni  ultima  esse  in  malis  :  et,  dum  habeat  a  qui- 
bus  impetret  quae  velit,  et  a  quibus  colatur  ac  lau- 
detur,  servitutem,  honorificam  modo,  non  adsperna- 
tur ;  si  quidquam  in  extrema,  ac  miserrima.  contu- 
melia  potest  honorificum  esse. 

Licet  ergo  patrem  appellet  Octavius  Ciceronem, 
referat  omnia,  laudet,  gratias  agat ;  tamen  illud  ap- 
parebit,  verba  rebus  esse  contraria.  Quid  enim  tam 
alienum  ab  humanis  sensibus  est,  quam  eum  patris 
habere  loco,  qui  ne  liberi  quidem  hominis  numero 

sit?  Atqui  eo  tendit,  id  agit,  ad  eum  exitum  prope- 
rat  vir  optimus,  ut  sit  illi  Octavius  propitius. 

Ego  vero  jam  iis  artibus  nihil  tribuo,  quibus  scio 
Ciceronem  instructissimum  este.  Quicl  enim  illi  pro- 
sunt,  quas  pro  libertate  patriae,  de  dignitate,  qusc  de 
morte,  exsilio,  paupertate,  scripsit  copiosissime  ? 
Quanto  autem  magis  iila  callere  videtur  Philippus, 
qui  privigno  minus  tribuerit,  quam  Cicero  alieno 
tribuat !  Desinat  igitur  gloriando  etiam  insectari 
dolores  nostros.  Quid  enim  nostra,  victum  esse  An- 
tonium,  si  victus  est,  ut  alii  vacaret,  quod  ille  obti- 
nuit  ?  tametsi  tuas  litcrae  dubia  etiam  nunc  signifi- 
cant. 

Vivat  (hercule)  Cicero,  qui  potest,  supplcx  et  ob- 
noxius,  si  neque  astatis,  neque  honorum,  neque  re- 
rum  gestamm,  pudet.  Ego  certe,  quin  cum  ipsa  re 
bellum  geram,  hoc  est,  cum  regno,  et  imperiis  ex- 
traordinariis,  et  dominatione,  et  potentia.  quae  supra 
leges  se  esse  velit,  nulla  erit  tam  bona  ccnditio  ser- 
viendi,  qua  deterrear,  quamvis  sit  vir  bonus  (ut 
scribis)  Antonius :  quod  ego  nunquam  existimavi. 
Sed  dominum,  ne  parentem  quidem,  majores  nostri 
voluerunt  esse. 

Te  nisi  tantum  amarem,  quantum  Ciceroni  per- 
suasum  est  diligi  se  ab  Octavio,  haec  ad  te  non  scrip- 
sissem.  Dolet  mihi,  quod  tu  nunc  stomacharis, 
amantissimus  tum  tuorum  omnium,  tum  Ciceronis. 
Sed  persuade  tibi,  de  voluntate  propria  mea  nihil 
esse  remissum,  de  judicio  largiter.  Neque  enim  im- 
petrari  potest,  quin,  quale  quidque  videatur  ei,  talem 
quisque  de  illo  opinionem  habeat. 

Vellem,  mihi  scripsisses,  quae  conditiones  essent 
Atticae  nostrae  :  potuissem  aliquid  tibi  de  meo  sensu 
perscribere.  Valetudinem  Porciae  meae  tibi  curae  esse 
non  miror.  Denique,  quod  petis,  faciam  libenter  : 
nam  etiam  sorores  me  rogant :  et  hominem  noro,  et 
quid  sibi  voluerit.    Vale. 

(Epist.)  vol.  iii.  2  k 

( 13.)  CICERO  BRUTO  S. 

(Argumentum De  exercitus  in  Italiam  addu- 

cendi  necessitate :  de  sollicitudine  sua.  in  retinendo 
Octavio,  pro  quo  spoponderat  pop.  Romano:  de  rei 
pecuniariae  difficultate,  et  de  Lepidi  filiis.) 

Cum  saepe  te  literis  hortatus  essem,  ut  quam  pri- 
mum  reipublicae  subvenires,  in  Italiamque  exerci- 
tum  adduceres,  neque  id  arbitrarer  dubitare  tuos 
necessarios  ;  rogatus  sum  a  prudentissima  et  dili- 
gentissima  femina,  matre  tua,  cnjus  omnes  curae  ad 
te  referuntur,  et  in  te  consumuntur,  ut  venirem  ad 
se  a.  d.  VIII  Cal.  Sextiles:  quod  ego,  ut  debui,  sine 
mora  feci. 

Cum  autem  venissem,  Casca  aderat,  et  Labeo,  et 
Scaptius.  At  illa  retulit,  quaesivitque,  quidnam  mihi 
videretur ;  arcesseremusne  te,  atque  id  tibi  condu- 
cere  putaremus,  an  tardare  et  commorari  te  melius 
esset.  Rcspondi  id,  quod  sentiebam  et  dignitati  et 
existimationi  tuae  maxime  conducere,  te  primo  quo- 
que  tempore  ferre  praesidium  labenti  et  inclinatae  rei- 
publicae.  Quid  enim  abesse  censes  mali  in  eo  bello, 
in  quo  victores  exercitus  fugientem  hostem  persequi 
noluerunt  ?  et  ia  quo  incolumis  imperator,  honori- 
bus  amplissimis,  fortunisque  rnaximis,  conjuge,  libe- 
ris,  vobis  afHnibus  ornatus,  bellum  reipublicae  indix- 
erit  ?  Quid  dicam,  in  tanto  senatus  populique  con- 
sensu,  cum  tantum  resideat  intra  muros  mali  ? 

Maximo  autem,  cum  hasc  scribebam,  afficiebar 
dolore,  quod,  cum  me  pro  adolescentulo  ac  paene 
puero  respublica  accepisset  vadem,  vix  videbar,  quod 
promiseram,  praestare  posse.  Est  autem  gravior  et 
ditricilior  animi  et  sententiae  (maximis  praesertim  in 
rebus)  pro  altero,  quam  pecuniae,  obligatio.  Haec 
enin.  rolvi  potest,  et  est  rei  familiaris  jactura  tole- 
rabilis  :  rcipublica?  quod  spoponderis,   quemadmo- 

dum  solvas,  nisi  is  dependi  facile  patitur,  pro  quo 
spoponderis  ?  Quamquam  et  hunc  (ut  spero)  tenebo, 
multis  repugnantibus.  Videtur  enim  in  eo  esse  in- 
doles,  sed  flexibilis  astas,  multique  ad  depravandum 
parati,  qui,  splendore  falsi  honoris  objecto,  aciem 
boni  ingenii  praestringi  posse  confidunt. 

Itaque  ad  reliquos  hic  quoque  labor  mihi  accessit, 
ut  omnes  adhibeam  machinas  ad  tenendum  adoles- 
centem,  ne  famam  subeam  temeritatis  :  quamquam 
quae  temeritas  est?  magis  enim  illum,  pio  quo  spo- 
pondi,  quam  me,  obligavi.  Nec  vero  poenitere  potest 
rempublicam,  me  pro  eo  spopondisse,  qui  fuit  in 
rebus  gerendis,  cum  suo  ingenio,  tum  mea  promis- 
sione,  constantior. 

Maximus  autem  (nisi  me  forte  fallit)  in  re  pu- 
blica  nodus  est  inopia  rei  pecuniariae.  Obdurescunt 
enim  magis  quotidie  boni  viri  ad  vocem  tributi : 
quod,  ex  centesima.  collatum  impudenti  censu  locu- 
pletum,  in  duarum  legionum  praemiis  omne  consu- 
mitur.  Impendent  autem  infiniti  sumtus,  cum  in  hos 
exercitus  quibus  nunc  defendimur,  tum  vero  in  tuum. 
Nam  Cassius  noster  videtur  posse  satis  ornatus  ve- 
nire.  Sed  et  hasc,  et  multa  alia,  coram  cupio,  idque 
quam  primum. 

De  sororis  tuae  filiis  non  exspectavi,  Brute,  dum 
scriberes.  Omnino  jam  tempora  (bellum  enim  du- 
cetur)  integram  tibi  causam  reservant.  Sed  ego  a 
principio,  cum  divinare  de  belli  diuturnitate  non 
possem,  ita  causam  egi  puerorum  in  senatu,  ut  te  ar- 
bitror  e  matris  literis  potuisse  cognoscere.  Nec  vero 
ulla  res  erit  unquam,  in  qua.  ego  non  vel  vitae  peri- 
culo  ea  dicam,  eaque  faciam,  quae  te  velle,  qua?que 
ad  te  pertinere,  arbitrer.  Vale.  VI  Calend.  Sextiles. 

Quce  tequuntur  Ejjistolde, 

autc  centum  circiter  annos,  in  Gcrmanid,  cx  anti- 
quo  Hbro  depromice  sunt,  atque  cditce :  de  quibus  ita 
Lambinus  : 

"  Quamvis  eas  in  nullo  veteri  exemplari  inveneri- 
mus ;  tamen  nec  Germanis  fidem  derogare  (qui  se 
in  vetusto  codice  eas  reperisse  testati  sunt),  nec  nos- 
trum  alterutram  in  partem  judicium  interponere,  vo- 
luimus.  Siquis  tamen  sententiam  nostram  exquirat, 
videntur  nobis  germana?  Bruti  et  Ciceronis  esse :" 
quod  idcrn  Victorio,  Sigonio,  Manutio,  Patricio, 
Olivcto,  visum  cst. 

( 19.)  CICERO  BRUTO  S. 

Cum  haec  scribebam,  res  existimabatur  in  extre- 
mum  adducta  discrimen  :  tristes  enim  de  Bruto  nos- 
tro  literre  nuntiique  afferebantur.  Me  quidem  non 
maxime  conturbabant :  his  enim  exercitibus  duci- 
busque,  quos  habemus,  nullo  modo  poteram  diffi- 
dere.  Neque  assentiebar  majori  parti  hominum : 
lidem  enim  consulum  non  condemnabam,  quae  su- 
specta  vehementer  erat :  desiderabam,  nonnullis  in 
rebus,  prudentiam  et  celeritatem  ;  qua  si  essent  usi, 
jampridem  rempublicam  recuperassemus.  Non  enim 
ignoras,  quanta  momenta  sint  in  re publica temporum ; 
et  quid  intersit,  idem  illud  utrum  ante  an  post  de- 
cernatur,  suscipiatur,  agatur.  Omnia,  quce  severe  de- 

creta  sunt  hoc  tumultu,  si  aut,  quo  die  dixi  sententi- 
am,  perfecta  essent,  et  non  in  diem  ex  die  dilata, 
aut,  quo  ex  tempore  suscepta  suntutagerentur,  non 
tardata  et  procrastinata,  bellum  jam  nullum  habere- 
mus. 

Omnia,  Brute,  praestiti  reipublicse,  quae  praestare 
debuit  is,  qui  esset  in  eo,  in  quo  ego  sum,  gradu  se- 
natus  populique  judicio  collocatus :  nec  illa  modo, 
quae  nimirum  sola  ab  homine  sunt  postulanda,  fidem, 
vigilantiam,  patria?  caritatem  :  ea  sunt  enim,  quae 
nemo  est  qui  non  praestare  debeat :  ego  autem  ei,  qui 
sententiam  dicat  in  principibus  de  re  publica,  puto 
etiam  prudentiam  esse  prasstandam :  nec  me,  cum 
mihi  tantum  sumserim,  ut  gubernacula  reipublicae 
prenderem,  minus  putarim  reprehendendum,  si  in- 
utiliter  aliquid  senatui  suaserim,  quam  si  infideliter. 

Acta  quae  sint,  quaeque  agantur,  scio  perscribi  ad 
te  diligenter.  Ex  me  autem,  illud  est,  quod  te  velim 
habere  cognitum,  meum  quidem  animum  in  aciem 
esse ;  neque  respectum  ullum  qua?rere,  nisi  me  utili- 
tas  civitatis  forte  converterit.  Majores  autem  partes 
animi  te  Cassiumque  respiciunt.  Quamobrem,  ita  te 
para,  Brute,  ut  intelligas,  aut,  si  hoc  tempore  bene 
res  gesta  sit,  tibi  meliorem  rempublicam  esse  facien- 
dam  ;  aut,  si  quid  offensum  sit,  per  te  esse  eamdem 
recuperandam.  Vale. 


(20.)  CICERO  BRUTO  S. 

Planci  animum  in  rempublicam  egregium,legicnes, 
auxilia,  copias,  ex  literis  ejus  (quarum  exemplum 
tibi  missum  arbitror)  perspicere  potuisti.  Lepidi,  tui 
necessarii,  (qui,  secundum  fratrem,  afrines  habet, 
quos  oderit,  proximos)  levitatem  et  inconstantiam, 
animumque  semper  inimicum  reipublica?,  jam  credo 
tibi  ex  tuorum  literis  esse  perspectum.  Nos  exspec- 

2  k  3 

tatio  sollicitat,  quae  est  omnis  jam  in  extremum  ad- 
ducta  discrimen.  Est  enim  spes  omnis  in  Bruto  ex- 
pediendo,  de  quo  vehementer  timebamus. 

Ego  hic  cum  homine  furioso  satis  habeo  negotii, 
Servilio,  quem  tuli  diutius,  quam  dignitas  mea  pa- 
tiebatur :  sed  tuli  reipublicae  causfi,  ne  darem  perdi- 
tis  civibus  hominem,  parum  sanum  iiium  quidem, 
sed  tamen  nobilem,  quo  concurrerent :  quod  faciunt 
nihilominus  :  sed  eum  alienandum  a  re  publica  non 
putabam.  Finem  feci  ejus  ferendi.  Cceperat  enim 
esse  tanta  insolentia,  ut  neminem  liberum  duceret. 
In  Planci  veio  causa.  exarsit  incredibili  dolore  ;  me- 
cumque  biduum  ita  contendit,  et  a  me  ita  fractus 
est,  ut  eum  in  perpetuum  modestiorem  sperem  fore. 

Atque,  in  hac  contentione  ipsa,  cum  maxime  res 
ageretur,  a.  d.  V  Idus  Apriles,  literae  mihi  in  senatu 
redditae  sunt  a  Lentulo  nostro,  de  Cassio,  de  legioni- 
bus,  de  Syria  :  quas  statim  cum  recitavissem,  cecidit 
Servilius,  complures  praeterea:  sunt  enim  insignes 
aliquot,  qui  improbissime  sentiunt :  sed  acerbissime 
tulit  Servilius,  assensum  esse  mihi  de  Planco.  Mag- 
num  illud  monstrum  in  republica  est  *  *  * 
Desunt  reliqua. 


(21.)  BRUTUS  CICERONI  S. 

Literas  tuas  valde  exspccto,  quas  scripsisti  post 
nuntios  nostrarum  rerum,  et  de  morte  Trebonii :  non 
enim  dubito,  quin  mihi  consilium  tuum  explices.  In- 
digno  scelere  et  civem  optimum  amisimus,  et  provin- 
ciae  possessione  depulsi  sumus,  quarn  rccuperari  fa- 
cile  est.  Neque  minus  turpe  aut  fiagitiosum  erit,  si 
potest,  non  recuperari. 

Antonius  adhuc  est  nobiscum :  sed  (mcdius  fidi- 
us)  et  moveor  hominis  precibus,  et  timeo,  ne  illuin 

aliquorum  furor  excipiat :  plane  aestuo.  Quod  si  sci- 
rem,  quid  tibi  placeret,  sine  sollicitudine  essem  :  id 
enim  optimum  esse,  persuasum  esset  mihi.  Quare, 
quam  primum  fac  me  certiorem,  quid  tibi  placeat. 

Cassius  noster  Syriam,  legiones  Syriacas,  habet, 
ultro  quidem  a  Murco  et  a  Marcio,  et  ab  exercitu 
ipso,  arcessitus. 

Ego  scripsi  ad  Tertiam  sororem,  et  matrem,  ne 
prius  ederent  hoc,  quod  optime  ac  felicissime  gessit 
Cassius,  quam  tuum  consilium  cognovissent,  tibique 
visum  esset. 

Legi  orationes  duas  tuas,  quarum  altera,  Cal.  Jan. 
usus  es  ;  altera  de  literis  meis,  quae  habita  est  abs  te 
contra  Calenum.  Nunc  scilicet  hoc  exspectas,  dum 
eas  laudem.  Nescio,  animi  an  ingenii  tui  major  in 
his  libellis  laus  contineatur.  Jam  concedo,  ut  vel 
"  Philippici "  vocentur,  quod  tu  quadam  epistola, 
jocans  scripsisti. 

Duabus  rebus  egemus,  Cicero,  pecunia  et  supple- 
mento ;  quarum  altera  potest  abs  te  expediri,  ut  ali- 
qua  pars  militum  istinc  mittatur  nobis,  vel  secreto 
consilio  adversus  Pansam,  vel  actione  in  senatu  :  al- 
tera,  quae  magis  est  necessaria,  neque  meo  exercitui 
magis,  quam  reliquorum.  Hoc  magis  doleo,  Asiam 
nos  amisisse ;  quam  sic  vexari  a  Dolabella,  audio,  ut 
jam  non  videatur  crudelissimum  ejus  facinus  inter- 
fectio  Trebonii.  Vetus  Antistius  me  tamen  pecunia. 
sublevavit.  Cicero,  filius  tuus,  sicmihi  se  probat  in- 
dustria,  patientia,  labore,  animi  magnitudine,  omni 
denique  officio,  ut  prorsus  nunquam  dimittere  vide- 
atur  cogitationem,  cujus  sit  filius.  Quare,  quoniam 
efficere  non  possum,  ut  pluris  facias  eum,  qui  tibi  est 
carissimus;  illud  tribue  judicio  meo,  ut  tibi  per- 
suadeas,  non  fore  illi  abutendum  gloriu  tua,  ut  ad- 
ipiscatur  honores  patemos.  Calend.  April .  Dyrrha- 
chio. 

(22.)  CICERO  BRUTO  S. 

Datis,  mane  a.  d.  VI  Idus  Apriles,  Scaptio  literis, 
eodem  die  tuas  accepi,  Cal.  April.  Dyrrhachio  datas 
vesperi.  Itaque  mane  prid.  Id.  Apr.  cum  a  Scaptio 
certior  factus  essem,  non  esse  eos  profectos,  quibus 
pridie  dederam,  et  statim  ire,  hoc  paululum  exaravi 
ipsa  in  turba  matutinae  salutationis. 

De  Cassio  laetor,  et  reipublicae  gratulor;  mihi 
etiam,  qui,  repugnante  et  irascente  Pansa,  senten- 
tiam  dixerim,  ut  Dolabellam  bello  Cassius  perseque- 
retur.  Et  quidem  audacter  dicebam,  sine  nostro  se- 
natus-consulto  jam  illud  eum  bellum  gerere.  De  te 
etiam  dixi  tum,  quae  dicenda  putavi.  Haec  ad  te  ora- 
tio  perferetur,  quoniam  te  video  delectari  Philippicis 
nostris.  Quod  me  de  Antonio  consuHs  ;  quoad  Bruti 
exitum  cognorimus,  custodiendum  puto. 

Ex  his  literis,  quas  milii  misisti,  Dolabella  Asiam 
vexare  videtur,  et  in  ea  se  gerere  teterrime.  Com- 
pluribus  autem  scripsisti,  Dolabellam  a  Rhodiis  esse 
exclusum :  qui  si  ad  Rhodum  accessit,  videtur  mihi 
Asiam  reliquisse.  Id  si  ita  est,  istic  tibi  censeo  com- 
morandum :  sin  eam  semel  cepit,  mihi  crede,  non 
erit :  at  in  Asiam  censeo  persequendum.  Nihil  mihi 
videris  hoc  tempore  melius  acturus. 

Quod  egere  te  duabus  necessariis  rebus  scribis, 
supplemento  et  pecunia,  difficile  consilium  est.  Non 
enim  mihi  occurrunt  facultates,  quibus  uti  te  posse 
videam,  pra?ter  illas  quas  senatus  decrevit,  ut  pecu- 
nias  a  civitatibus  mutuas  sumeres.  De  supplemento 
autem  non  video  quid  fieri  possit.  Tantum  enim 
abest,  ut  Pansa,  de  exercitu  suo  aut  delectu,  tibi  ali- 
quid  tribuat,  ut  etiam  moleste  ferat,  tam  multos  ad 
te  ire  voluntarios :  quomodo  equidem  credo,  quod, 
his  rebus  quae  in  Italia.  decernuntur,  nullas  copias 
nimis  magnas  esse  arbitretur;  quomodo  autem  multi 

suspicantur,  quod  ne  te  quidem  nimis  firmum  esse 
velit :  quod  ego  non  suspicor. 

Quod  scribis,  te  ad  Tertiam  sororem  scripsisse,  ut 
ne  prius  ederent  ea  quae  gesta  a  Cassio  essent,  quam 
mihi  visum  esset ;  video  te  veritum  esse  (id,  quod 
verendum  fuit)  ne  animi  partium  Csesaris  (quomodo 
etiam  nunc  partes  appellantur)  vehementer  commo- 
verentur.  Sed,  antequam  tuas  literas  accepimus, 
audita  res  erat,  et  pervulgata :  tui  etiam  tabellarii 
ad  multos  familiares  tuos  Hteras  attulerant.  Quare, 
neque  supprimenda  res  erat,  praesertim  cum  id  fieri 
non  posset ;  neque,  si  posset,  non  divulgandam  po- 
tius  quam  occultandam  putaremus. 

De  Cicerone  meo,  et,  si  tantum  est  in  eo,  quantum 
scribis,  tantum  scilicet,  quantum  debeo,  gaudeo :  ct 
si,  quod  amas  eum,  eo  majora  facis ;  id  ipsum  incre» 
dibiliter  gaudeo,  a  te  eum  diligi. 


(  23.)  CICERO  BRUTO  S. 

Quae  literae  tuo  nomine  recitatae  sint  Id.  April.  in 
eenatu,  eodemque  tempore  Antonii,  credo  ad  te  scrip- 
sisse  tuos  :  quorum  ego  nemini  concedo.  Sed  nihil 
necesse  erat  eadem  omnes :  illud  necesse  me  ad  te 
scribere,  quid  sentirem  de  tota  constitutione  hujus 
belli,  et  quo  judicio  essem,  quaque  sententia. 

Voluntas  mea,  Brute,  de  summa  re  publica  sem- 
per  eadem  fuit,  quae  tua :  ratio  quibusdam  in  rebus 
(non  enim  omnibus)  paulo  fortasse  vehementior. 
Scis  mihi  semper  placuisse,  non  rege  solum,  sed  reg- 
no,  liberari  rempublicam.  Tu  lenius,  immortali  om- 
nino  cum  tua  laude  :  sed,  quid  melius  fuerit,  magno 
dolore  sensimus,  magno  periculo  sentimus.  Recenti 
illo  tempore,  tu  omnia  ad  pacem,  quae  oratione  con- 
fici  non  poterat ;  ego  omnia  ad  libertatem,  quae  sine 
pace  nulla  est :  pacem  ipsam  bello  atque  armis  effici 
posse  arbitrabar.  Studia  non  deerant  arma  poscen- 

tium,  quorum  repressimus  impetum,  ardoremque  re- 
stinximus.  Itaque  res  in  eum  locum  venerat,  ut,  nisi 
Caesari  Octaviano  Deus  quidam  illam  mentem  dedis- 
set,  in  potestatem  perditissimi  hominis  et  turpissimi, 
M.  Antonii,  veniendum  fuerit :  quocum,  vides,  hoc 
tempore  ipso  quod  sit,  quantumque,  certamen.  Id 
profecto  nullum  esset,  nisi  tum  conservatus  esset  An- 
tonius. 

Sed  haec  omitto.  Res  enim  a  te  gesta,  memorabi- 
lis  et  pgene  coelestis,  repellit  omnes  reprehensiones ; 
quippe  quae  ne  laude  quidem  satis  idonea  affici  pos- 
sit  Exstitisti  nuper  vultu  severo :  exercitum,  copias, 
legiones  idoneas,  per  te  brevi  tempore  comparasti. 
Dii  immortales  !  qui  ille  nuntius  !  quae  illae  literae  ! 
quae  laetitia  senatus,  quae  alacritas  civitatis  erat ! 
Nihii  unquam  vidi  tam  omnium  consensione  lauda-* 
tum.  Erat  exspectatio  reliquiarum  Antonii,  quem 
equitatu  legionibusque  magna  ex  parte  spoliaras.  Ea 
quoque  habuit  exitum  optabilem.  Nam  tuae  literae, 
quae  recitatae  in  senatu  sunt,  et  imperatoris  consilium, 
et  militum  virtutem,  et  industriam  tuorum,  in  quibus 
Ciceronis  mei,  declarant.  Quod  si  tuis  placuisset,  de 
his  literis  referri,  et  nisi  in  tempus  turbulentissimum, 
post  discessum  Pansae  consulis,  incidissent,  honos 
quoque  justus  et  debitus  Diis  immortalibus  decretus 
esset. 

Ecce  tibi  Idib.  April.  advolat  mane  celer  Pilus, 
qui  vir  !  (Dii  boni !)  quam  gravis  !  quam  constans  ! 
quam  bonarum  in  re  publica.  partium  !  Hic  epistolas 
affert  duas,  unam  tuo  nomine,  alteram  Antonii.  Dat 
Servilio  tribuno  plebis ;  ille  Cornuto :  recitantur  in 
senatu.  M  Antonius  Procos."  Magna  admiratio,  ut 
si  esset  recitatum,  "  Dolabella  Imperator,"  a  quo 
quidem  venerant  tabellarii :  sed  nemo  Pili  similis, 
qui  proferre  literas  auderet,  aut  magistratibus  red- 
dere. 

Tuaa  recitantur,  breves  illae  quidem,  sed  in  Anto- 
nium  admodum  lenes.  Vehementer  admiratus  sena- 
tus :  mihi  autem  non  erat  explicatum,  quid  agerem. 

Falsas  dicerem  ?  quid  si  tu  eas  approbasses  ?  con- 
firmarem  ?  non  erat  dignitatis  tuae.  Itaque  ille  dies 
silentio. 

Postridie  autem  cum  sermo  increbruisset,  Pilusque 
oculos  vehementius  hominum  offendisset,  natum 
omnino  est  principium  a  me.  De  procos.  Antonio 
multa :  Sextius  causas  non  defuit.  Post,  mecum, 
quanto  suum  filium,  quanto  meum,  in  periculo  fu- 
turum  duceret,  si  contra  proconsulem  arma  tulissent. 
Nosti  hominem  :  causag  non  defuit. 

Dixerunt  etiam  alii.  Labeo  vero  noster,  nec  sig- 
num  tuum  in  epistola,  nec  diem  appositum,  nec  te 
scripsisse  ad  tuos,  ut  soleres :  hoc  cogere  volebat,  fal- 
sas  literas  esse,  et,  si  quasris,  probabat. 

Nunc  tuum  est  consilium,  Brute,  de  toto  genere 
belli.  Video  te  lenitate  delectari,  et  eum  putare  fruc- 
tum  esse  maximum  :  pracclare  quidem  ;  sed  aliis  re- 
bus,  aliis  temporibus,  locus  esse  solet  debetque  cle- 
mentias.  Nunc  quid  agitur,  Brute  ?  Templis  Deo- 
rum  immortalium  imminet  hominum  egentium  et 
perditorum  spes ;  nec  quidquam  aliud  decernitur  hoc 
bello,  nisi  utrum  simus,  necne.  Cui  parcimus  ?  aut 
quid  agimus  ?  His  crgo  consulimus,  quibus  victori- 
bus,  vestigium  nostrum  nullum  relinquetur  ?  Nam 
quid  interest  inter  Dolabellam  et  quemvis  Antoni- 
orum  trium  ?  quorum  si  cui  parcimus,  duri  fuimus 
in  Dolabella.  Hasc  ut  ita  sentiret  senatus  populus- 
que  Romanus,  etsi  res  ipsa  cogebat,  tamen  maxima 
ex  parte  nostro  consilio  atque  auctoritate  perfectum 
est. 

Tu  si  hanc  rationem  non  probas,  tuam  sententiam 
defendam,  nonrelinquam  meam.  Neque  dissclutum 
a  te  quidquam  homines  exspectant,  neque  crudele. 
Hujus  rei  moderatio  facilis  est,  ut  in  duces  vehemens 
sis,  in  milites  liberalis. 

Ciceronem  meum,  mi  Briite,  velim,  quam  pluri- 
mum  tecum  habeas.  Virtutis  disciplinam  mellorem 
reperiet  nullam,  quam  contemplationem  atque  imi. 
tationem  tui.  XII I  Calend.  Maii. 

Cum  tempus  instaret,  quo  M.  Tullius  Cicero  consu- 
latum  ex  lege  annali  petere  posset,  scripsit  ad  eum 
Quintus  frater  hunc  libellum,  quo  docere  fratrem 
suscepit,  quomodo  et  quibus  artibus  consulatum, 
cujus  petitionem  proxime  suscepturus  erat,  consequi 
certo  posset.  Quare,  quamquam  ad  Ciceronem  pro- 
prie  pertinet  libellus,  tamen  omnium  honorum  pe- 
tendorum  ratio,  quae  libera  republica  Romae  obtine- 
bat,  ex  eo  perspici  potest.  Agit  autem  primo  de  per- 
sona,  quae  petit ;  deinde  de  re,  quae  petitur ;  et 
tandem  de  loco,  ubi  petitur :  in  quibus  singulis  fere 
haec  duo  spectantur ;  impedimenta,  quae  obstent, 
et  rem  difficilem  reddant ;  deinde,  quas  subsidia,  ad- 
versus  ea  impedimenta,  sint  comparanda,  ut  facilius, 
quo  tendas,  eo  pervenias. 

I.  Etsi  tibi  omnia  suppetunt,  quae  consequi  in- 
genio  aut  usu  homines,  aut  diligentia,  possunt ;  ta- 
men  amore  nostro  non  sum  arbitratus  alienum,  ad 
te  pcrscribere  ea,  quae  mihi  veniebant  in  mentem, 

clies  ac  noctes  de  petitione  tua  cogitanti ;  non  ut  ali- 
quid  ex  iis  novi  adjicerem,  scd  ut  ea,  quae  in  re  di- 
spersa  atque  infinita  viderentur  esse,  ratione  et  distri- 
butione  sub  uno  adspectu  ponerentur.  Quamquam 
plurimum  natura  valet,  tamen  videtur,  in  paucorum 
mensium  negotio,  posse  simulatio  naturam  vincere. 
Civitas  quae  sit,  cogita,  quid  petas,  qui  sis.  Prope 
quotidie  ad  forum  tibi  descendcnti  meditatum  hoc 
sit,  "  Novus  sum ;  consulatum  peto ;  Roma  est." 
Nominis  novitatem  dicendi  gloria  maxime  subleva- 
bis.  Semper  ea  res  plurimum  dignitatis  habuit.  Non 
potest,  qui  dignus  habetur  patronus  consularium, 
indignus  consulatu  putari.  Quamobrem,  quoniam 
ab  hac  laude  proficisceris,  et,  quidquid  es,  ex  hoc  es ; 
ita  paratus  ad  dicendum  venito,  quasi  in  singulis 
causis  judicium  de  omni  ingenio  futurum  sit.  Ejus 
facultatis  adjumenta,  quae  tibi  scio  esse  seposita,  ut 
parata  ac  promta  sint,  cura  ;  et  saepe,  quae  de  De- 
mosthenis  studio  et  exercitatione  scripsit  Demetrius, 
recordare.  Deinde  et  amicorum  multitudo  et  genera 
appareant.  Habes  enim  ea,  quae  [nulli]  habuerunt ; 
omnes  publicanos,  totum  fere  equestrem  ordinem, 
multa  praeterea  municipia,  multos  abs  te  defensos 
cujusque  ordinis,  aliquot  collegia;  praeterea  studio 
dicendi  conciliatos  plurimos  adolescentulos,  quotidi- 
anam  amicorum  assiduitatem  et  frequentiam.  Haec 
cura  ut  teneas  commendando,  et  rogando,  et  omni 
ratione  efficiendo,  ut  intelligant,  et  qui  debent  tua 
causa,  referendae  gratiae,  et  qui  volunt,  obligandi  tui, 
tempus  sibi  aliud  nuilum  fore.  Etiam  hoc  multum 
videtur  adjuvare  posse  novum  hominem,  hominum 
nobilium  voluntas,  et  maxime  consularium.  Prodest, 
quorum  in  locum  ac  numerum  pervenire  velis,  ab 
his  ipsis  illo  loco  ac  numero  dignum  putari.  Hi  ro- 
gandi  omnes  sunt  diligenter,  et  ad  eos  allegandum  ; 
persuadendumque  est  iis,  nos  semper  cum  optimati- 
bus  de  re  publica  sensisse,  minime  populares  fuisse  : 
si  quid  locuti  populariter,  id  nos  eo  consilio  fecisse, 
iEjjist.)  vol.  iii.  2  l 

ut  nobis  Cn.  Pompeium  ad;ungeremus,  ut  eum,  qui 
plurimum  posset,  aut  amicum  in  nostra.  petitione 
haberemus,  aut  certe  non  adversarium.  Praaterea, 
adolescentes  nobiles,  elabora,  ut  habeas,  vel  ut  teneas, 
studiosos  tui,  quos  habes  :  multum  dignitatis  affe- 
rent.  Plurimos  habes  :  perfice,  ut  sciant,  quantum 
in  his  putes  esse.  Si  adduxeris,  ut  ii,  qui  non  nolunt, 
cupiant,  plurimum  proderunt. 

II.  Ac  multum  etiam  novitatem  tuam  adjuvat, 
quod  ejusmodi  nobiles  tecum  petunt,  ut  nemo  sit, 
qui  audeat  dicere,  plus  iilis  nobilitatem,  quam 
tibi  virtutem,  prodesse  oportere.  Jam  P.  Galbam 
et  L.  Cassium,  summo  loco  natos,  quis  est,  qui  pe- 
tere  consulatum  putet  ?  Vides  igitur  amplissimis  ex 
familiis  homines,  quod  sine  nervis  sint,  tibi  pares  non 
esse.  At  Antonius  et  Catilina  molesti  sunt.  Immo 
homini  novo,  industrio,  innocenti,  discrto,  gratioso 
apud  eos  qui  res  judicant,  optandi  competitores ; 
ambo  a  pueritia  sicarii,  ambo  libidinosi,  ambo  egen- 
tes.  Eorum  alterius  bona  proscripta  vidimus ;  vo- 
cem  denique  audivimus  jurantis,  se  Romae  judicio 
aequo  cum  homine  Graeco  certare  non  posse  :  et  ex 
senatu  ejectum  scimus.  Optima  vero  censorum  ex- 
istimatione  in  praetura  competitorem  habuimus, 
amico  Sabidio  et  Panthera,  cum,  ad  tabulam  quos 
poneret,  non  habebat.  Quo  tamen  in  magistratu, 
amicam,  quam  palam  domi  haberet,  de  machinis 
emit.  In  petitione  autem  consulatus,  caupones  omnes 
compilare  per  turpissimam  legationem  maluit,  quam 
adesse,  ct  populo  Romano  supplicare.  Alter  vero 
(Dii  boni!)  quo  splendore  est?  primum  nobilitate 
eadem :  num  majore  virtute  ?  Non ;  sed  audacia. 
Quamobrem  ?  Quia  Antonius  umbram  suam  metuit : 
hic  ne  leges  quidem,  natus  in  patris  egestate,  educa- 
tus  in  sororis  stupris,  corroboratus  in  csede  civium  : 
cujus  primus  ad  rem  publicam  aditus  in  equitibus 
Romanis  occidendis  fuit.  Nam  illis  (quos  memini- 
mus)  Gallis,  qui  tum  Titinioram  ac  Nanniorum  ac 

Tanusiorum  capita  demebant,  Sulla  unum  Catilinam 
prsefecerat;  in  quibus  ille  hominem  optimum,  Q. 
Cascilium,  sororis  suae  virum,  equitem  Romanum, 
nullarum  partium,  cum  semper  natura,  tum  etiam 
aetate  jam  quietum,  suis  manibus  occidit. 

III.  Quid  ego  nunc  dicam  petere  eum  consula- 
tum,  qui  hominem  carissimum  populo  Romano,  M. 
Marium,  inspectante  populo  Romano,  vitibusper  to- 
tam  urbem  ceciderit;  ad  bustum  egerit;  ibi  omni 
cruciatu  vivum  lacerarit ;  stanti  collum  gladio  sua 
dextera,  secuerit,  cum  sinistra  capillum  ejus  a  vertice 
teneret;  caput  sua  manu  tulerit,  cum  inter  digitos 
ejus  rivi  sanguinis  fluerent :  qui  postea  cum  histri- 
onibus  et  cum  gladiatoribus  ita  vixit,  ut  alteros  libi- 
dinis,  alteros  facinoris,  adjutores  haberet :  qui  nul- 
lum  in  locum  tam  sanctum  ac  tam  religiosum  acces- 
sit,  in  quo  non,  etsi  in  aliis  culpa  non  esset,  tamen, 
ex  sua  nequitia,  dedecoris  suspicionem  relinqueret : 
qui  ex  curia  Curios  et  Annios,  ab  atriis  Sapalas  et 
Carvilios,  ex  equestri  ordine  Pompilios  et  Vettios,  sibi 
amicissimos  comparavit :  qui  tantum  habet  audaciae, 
tantum  nequitias,  tantum  denique  in  libidine  artis 
et  efficacitatis,  ut  prope  in  parentdm  gremiis  praetex- 
tatos  liberos  constuprarit  ?  Quid  ego  nunc  tibi  de 
Africa,  quid  de  testium  dictis,  scribam  ?  Nota  sunt : 
et  ea  tu  saspius  legito.  Sed  tamen  hoc  mihi  non  prse- 
termittendum  videtur,  quod  primum  ex  eo  judicio 
tam  egens  discessit,  quam  quidam  judices  ejus  ante 
illud  judicium  fuerunt;  deinde  tam  invidiosus,  ut 
aliud  in  eum  judicium  quotidie  flagitetur.  Hic  se  sic 
habet,  ut  magis  timeat,  etiam  si  quierit,  quam  ut 
contemnat,  si  quid  commoverit.  Quanto  melior  tibi 
fortuna  petitionis  data  est,  quam  nuper  homini  novo 
C.  Ctt>lio  !  Ille  cum  duobus  hominibus  ita  nobilissi- 
mis  petebat,  ut  tamen  in  iis  omnia  pluris  essent, 
quam  ipsa  nobilitas ;  summa  ingenia,  summus  pu- 
dor,  plurima  beneficia,  summa  ratio  ac  diligentia  pe- 
tendi.  Tamen  eorum  alterum  Ccelius,  etiam  cum 
multo  esset  inferior  genere,  superior  nulla  re,  pasne 

superavit.  Quare,  si  facies  ea,  quae  tibi  natura,  et 
studia  quibus  semper  usus  es,  largiuntur,  quae  tem- 
poris  tui  ratio  desiderat,  quae  potes,  quas  debes ;  non 
erit  difficile  certamen  cum  iis  competitoribus,  qui  ne- 
quaquam  sunt  tam  genere  insignes,  quam  vitiis  no- 
biles.  Quis  enim  reperiri  potest  tam  improbus  civis, 
qui  velit  uno  suffragio  duas  in  rempublicam  sicas 
destringere? 

IV.  Quoniam,  quae  subsidia  novitatis  haberes,  et 
habere  posses,  exposui,  nunc  de  magnitudine  petitio- 
nis  dicendum  videtur.  Consulatum  petis :  quo  ho- 
nore,  nemo  est,  quin  te  dignum  arbitretur;  sed, 
multi,  qui  invideant.  Petis  enim  homo  ex  equestri 
loco  summum  locum  civitatis ;  atque  ita  summum, 
ut  forti  viro,  diserto,  innocenti,  multo  ille  idem  ho- 
nos  plus  amplitudinis,  quam  caeteris,  afferat.  Noli 
putare,  eos,  qui  sunt  eo  honore  usi,  non  videre,  tu 
cum  idem  sis  adeptus,  quid  dignitatis  habiturus  sis. 
Eos  vero,  qui,  consularibus  familiis  nati,  locum  ma- 
jorum  consecuti  non  sunt,  suspicor,  tibi  (nisi  qui  ad- 
modum  te  amant)  invidere.  Etiam  novos  homines 
praetorios  existimo,  nisi  qui  tuo  beneficio  vincti  sunt, 
nolle  abs  te  se  honore  superari.  Jam,  in  populo 
quam  multi  invidi  sint,  quam  multi  consuetudine 
horum  annorum  ab  hominibus  novis  alienati,  venire 
tibi  in  mentem  certo  scio.  Esse  etiam  nonnulios  tibi 
iratos  ex  iis  causis  quas  egisti,  necesse  est.  Jam  illud 
tute  circumspicito,  quod  ad  Cn.  Pompeii  gloriam 
augendam  tanto  studio  te  dedisti,  num  quos  tibi 
putes  ob  eam  causam  esse  [inimicos.]  Quamobrem, 
cum  et  summum  locum  civitatis  petas,  et  videas 
esse  studia  quae  tibi  adversentur ;  adhibeas,  necesse 
est,  omnem  rationem,  et  curam,  et  laborem,  et  dili- 
gentiam. 

V.  Ac  petitio  magistratuum  divisa  est  in  duarum 
rationum  diligentiam ;  quarum  altera  in  amicorum 
studiis,  altera  in  populari  voluntate,  ponenda  est. 
Amicorum  studia  beneficiis  et  officiis,  et  vetustate,  et 
facilitate  ac  jucunditate  naturae,  parta  esse  oportet. 


DE  PETIT.  CONS.  5.  IWJ 

Sed  hoc  nomen  amicorum  in  petitione  latius  patet, 
quam  in  caetera  vita.  Quisquis  est  enim,  qui  ostendat 
aliquid  in  te  voluntatis,  qui  colat,  qui  domum  ventitet, 
is  in  amicorurn  numero  est  habendus.  Sed  tamen,  qui 
sunt  amici  ex  causa  honestiore,  cognationis,  aut  affi- 
nitatis,  aut  sodalitatis,  aut  alicujus  necessitudinis,  his 
carum  et  jucundum  esse  maxime  prodest.  Deinde, 
ut  quisque  est  intimus,  ac  maxime  domesticus,  ut  is 
amet,  et  quam  amplissimum  esse  te  cupiat,  valde 
elaborandum  est ;  tum  ut  tribules,  ut  vicini,  ut  cli- 
entes,  ut  denique  liberti,  postremo  etiam  servi  tui : 
nam  fere  omnis  sermo  ad  forensem  famam  a  domes- 
ticis  emanat  auctoribus.  Denique  instituendi  sunt 
cujusque  generis  amici ;  ad  speciem,  homines  illus- 
tres  honore  ac  nomine ;  qui,  etiam  si  suflfragandi 
studia  non  navant,  tamen  afferunt  petitori  aliquid 
dignitatis :  ad  jus  obtinendum,  magistratus ;  ex  qui- 
bus  maxime  consules,  deinde  tribuni  plebis  :  ad  con- 
ficiendas  centurias,  homines  excellenti  gratia.  Qui 
abs  te  tribum,  aut  centuriam,  aut  aliquod  beneficium, 
aut  habeant,  aut,  ut  habeant,  sperent,  eos  prorsus 
magnopere  et  compara,  et  confirma.  JVam,  per  hos 
annos,  homines  ambitiosi  vehementer  omni  studio 
atque  opere  laborarunt,  ut  possent  a  tribulibus  suis 
ea,  quae  peterent,  impetrare.  Hos  tu  homines,  quibus- 
cumque  rationibus,  ut,  ex  animo  atque  ex  illa  sum- 
ma  voluntate,  tui  studiosi  sint,  elaborato.  Quod  si 
satis  grati  homines  essent,  haec  omnia  tibi  parata  esse 
debebant,  sicut  parata  esse  coniido :  nam,  hoc  bien- 
nio,  quatuor  sodalitates  civium  ad  ambitionem  gra- 
tiosissimorum  tibi  obligasti,  M.  Fundanii,  Q.  Gallii, 
C.  Cornelii,  C.  Orcinini.  Horum  in  causis  ad  te  de- 
ferendis,  quidnam  eorum  sodales  tibi  receperint  et 
confirmarint,  scio :  nam  interfui.  Quare,  hoc  tibi  fa- 
ciendum  est,  ut  hoc  tempore  ab  iis,  quod  debent,  ex- 
igas,  saepe  commonendo,  rogando,  confirmando,  cu- 
rando  ut  intelligant,  nullum  se  unquam  aliud  tem- 
pus  habituros  referendae  gratiaj.    Profecto  homines, 

et  spe  reliquorum  tuorum  officiorum,  et  recentibus 
beneficiis,  ad  studium  navandum  excitabuntur.  Et 
omnino,  quoniam  eo  genere  amicitiarum  petitio  tua 
maxime  munita  est,  quod  causarum  defensionibus 
adeptus  es ;  fac  ut  plane  iis  omnibus,  quos  devinctos 
tenes,  descriptum  ac  dispositum  suum  cuique  munus 
sit.  Et,  quemadmodum  nemini  illorum  molestus 
nulla.  in  re  unquam  fuisti,  sic  cura  ut  intelligant, 
omnia  te,  quse  ab  illis  tibi  deberi  putaris,  ad  hoc 
tempus  reservasse. 

VI.  Sed,  quoniam  tribus  rebus  homines  maxime 
ad  benevolentiam  atque  ad  haec  suflfragandi  studia  du- 
cuntur,  beneficio,  spe,  adjunctione  animi,  vel  volun- 
tate ;  animadvertendum  est,  quemadmodum  cuique 
horum  generi  sit  inserviendum.  Minimis  beneficiis 
homines  adducuntur,  ut  satis  causae  putent  esse  ad 
studium  sufFragationis ;  nedum  ii,  quibus  saluti  fu- 
isti,  quos  tu  habes  plurimos,  non  intelligant,  si  hoc 
tuo  tempore  tibi  non  satisfecerint,  se  probatos  nemini 
unquam  fore.  Quod  cum  ita  sit,  tamen  rogandi  sunt, 
atque  etiam  in  hanc  opinionem  adducendi,  ut,  qui 
nobis  adhuc  obligati  fuerint,  iis  vicissim  nos  obligari 
posse  videamur.  Qui  autem  spe  tenentur  (quod  ge- 
nus  hominum  multo  etiam  est  diligentius  atque  offi- 
ciosius),  iis  fac  ut  propositum  ac  paratum  auxilium 
tuum  esse  videatur  ;  denique  ut  spectatorem  te  suo- 
rum  officiorum  esse  intelligant  diligentem  ;  ut,  videre 
te  plane  atque  animadvertere,  quantum  a  quoque 
proficiscatur,  appareat.  Tertium  illud  genus  est  stu- 
diorum  voluntarium,  quod,  agendis  gratiis,  accommo- 
dandis  sermonibus  ad  eas  rationes,  propter  quas  quis- 
que  studiosus  esse  tui  videbitur,  signiticanda,  erga  il- 
los  pari  voluntate,  adducenda  amicitia.  in  spem  fami- 
liaritatis  et  consuetudinis,  confirmari  oportebit.  At- 
que,  in  iis  omnibus  generibus,  judicatoetperpendito, 
quantum  quisque  possit ;  ut  scias,  et  quemadmodum 
caique  inservias,  ct  quid  a  quoque  exspectes  et  pos- 
tules.  Sunt  enim  quidam  homines  in  suis  vicinitati- 

bus  et  municipiis  gratiosi ;  sunt  diligentes  et  copiosi ; 
qui,  ^tiam  si  antea  non  studuerunt  huic  gratiae,  ta- 
men  ex  tempore  elaborare  ejus  causa,  cui  debent  aut 
volunt,  facile  possunt.  His  hominum  generibus  sic 
inserviendum  est,  ut  ipsi  intelligant,  te  videre,  quid 
a  quoque  exspectes  ;  sentire,  quid  accipias  ;  memi- 
nisse,  quid  acceperis.  Sunt  autem  alii,  qui  aut  nihil 
possunt,  aut  etiam  odio  sunt  tribulibus  suis  ;  nec  ha- 
bent  tantum  animi  aut  facultatis,  ut  enitantur  ex 
tempore  :  hos  ut  internoscas,  videto ;  ne,  spe  in  ali- 
quo  majore  positii,  pra?sidii  parum  comparetur. 

VII.  Et,  quamquam  partis  et  fundatis  amicitiis 
fretum  ac  munitum  esse  oportet,  tamen,  in  ipsa  peti- 
tione,  amicitiae  permultae  ac  perutiles  comparantur. 
Nam,  in  caeteris  molestiis,  habet  hoc  tamen  petitio 
commodi,  ut  possis  honeste  (quod  in  caetera.  vita  non 
queas),  quoscumque  velis,  adjungere  ad  amicitiam ; 
quibuscum  sialio  tempore  agas,  [ut  teutantur,]  ab- 
surde  facere  videare :  in  petitione  autem  nisi  id  agas, 
et  cum  multis  et  diligenter,  nullus  petitor  esse  vide- 
are.  Ego  autem  tibi  hoc  confirmo,  esse  neminem 
(nisi  aliqua  necessitudine  competitorum  alicui  tuorum 
sit  adjunctus),  a  quo  non  facile,  si  contenderis,  impe- 
trare  possis,  ut  suo  beneficio  promereatur,  se  ut  ames, 
et  sibi  ut  debeas ;  modo  ut  intelligat,  te  magni  eesti- 
mare,  ex  animo  agere  ;  bene  se  ponere  ;  fore  ex  eo 
non  brevem  et  sufTragatoriam,  sed  firmam  et  perpe- 
tuam,  amicitiam.  Nettio  erit,  mihi  crede,  in  quo 
modo  aliquid  virtutis  sit,  qui  hoc  tempus  sibi  obla- 
tum  amicitiae  tecum  constituendae  praetermittat ;  prae- 
sertim  cum  tibi  hoc  casus  afTerat,  ut  ii  tecum  petant, 
quorum  amicitia  aut  contemnenda  aut  fugienda  sit ; 
et  qui  hoc,  quod  ego  te  hortor,  non  modo  non  asse- 
qui,  sed  ne  incipere  quidem,  possint.  Nam  quid  m« 
cipiat  Antonius  homines  adjungere  atque  invitare  ad 
amicitiam,  quos  per  se  suo  nomine  appellare  non 
possit  ?  Mihi  quidem  stultius  nihil  videtur,  quam 
existimare  eum  studiosum  tui,  quem  non  noris.  Exi- 

miam  quamdam  gloriam  et  dignitatem,  ac  rerum 
gestarum  magnitudinem,  esse  oportet  in  eo,  quem 
homines  ignoti,  nullis  sufTragantibus  meritis,  honore 
afficiant.  Ut  quidem  homo  iners,  sine  officio,  sine 
ingenio,  cum  infamia,  nullis  amicis  septus,  hominem 
plurimorum  studio  atque  omnium  bona  existimatione 
munitum  praecurrat,  sine  magna  culpa  negligentise 
fieri  non  potest. 

VIII.  Quamobrem,  omnes  centurias  multis  et  va- 
riis  amicitiis,  cura,  ut  confirmatas  habeas.  Et,  pri- 
mum,  (id,  quod  ante  oculos  est)  senatores,  equites- 
que  Romanos,  caeterorum  ordinum  navos  homines  et 
gratiosos,  complectere.  Multi  homines  urbani  indus- 
trii,  multi  libertini  in  foro  gratiosi  navique  versan- 
tur :  quos  per  te,  quos  per  communes  amicos  poteris, 
summa  cura,  ut  tui  cupidi  sint,  elaborato,  appetito, 
allegato ;  summo  beneficio  te  affici,  ostendito.  l)einde 
habeto  rationem  urbis  totius,  collegiorum  omnium, 
pagorum,  vicinitatum.  Ex  iis  principes  ad  amicitiam 
tuam  si  adjunxeris,  per  eos  reliquam  multitudinem 
facile  tenebis.  Postea  totam  Italiam  fac  ut  in  animo 
ac  memoria  tributim  descriptam  comprehensamque 
habeas  ;  ne  quod  municipium,  coloniam,  praefectu- 
ram,  locum  denique  Italiae  ne  quem  esse  patiare,  in 
quo  non  habeas  firmamenti  quod  satis  esse  possit. 
Perquiras  etiam  et  investiges  homines  ex  omni  regi- 
one,  eosque  cognoscas,  appetas,  confirmes  ;  cures,  ut 
in  suis  vicinitatibus  tibi  petant,  et  tua  causa  quasi 
candidati  sint.  Volent  te  amicum,  si  suam  a  te  ami- 
citiam  expeti  videbunt :  id  ut  intelligant,  oratione 
quae  ad  eam  rationem  pertinet,  abunde  consequere. 
Homines  municipales  ac  rusticani,  si  nomine  nobis 
noti  sunt,  in  amicitia  se  esse  arbitrantur.  Si  vero 
etiam  praesidii  se  aliquid  sibi  constituere  putant,  non 
amittunt  occasionem  promerendi.  Hos  caeteri,  et  max- 
ime  tui  competitores,  ne  norunt  quidem  :  tu  et  nosti, 
et  facile  cognosces ;  sine  quo  amicitia  esse  non  po- 
test.  Neque  id  tamen  satis  est,  tametsi  magnum  est, 

si  non  consequatur  spes  utilitatis  atque  amicitiae,  ne 
nomenclator  solum,  sed  amicus  etiam  bonus,  esse 
videare.  Ita,  cum  et  hos  ipsos,  propter  suam  ambitic- 
nem,  qui  apud  tribulcs  suos  plurimum  gratia  pos- 
sunt,  tui  studiosos  in  centuriis  habebis,  et  caeteros, 
qui  apud  aliquam  partem  tribulium  (propter  muni- 
cipii,  aut  civitatis,  aut  collegii  rationem)  valent,  cu- 
pidos  tui  constitueris,  in  optima  spe  esse  debebis. 
Jam  equitum  centuriae  multo  facilius  mihi  diligen- 
tia  posse  teneri  videntur.  Primum,  cognoscendi  sunt 
equites ;  pauci  enim  sunt :  deinde  adipiscendi :  multo 
enim  facilius  illa  adolescentulorum  aetas  ad  amicitiam 
adjungitur.  Deinde  habebis  tecum  ex  juventute  op- 
timum  quemque,  et  studiosissimum  humanitatis. 
Tum  autem,  quod  equester  ordo  tuus  est,  sequentur 
illi  auctoritatem  ordinis,  si  abs  te  adhibebitur  ea  di- 
ligentia,  ut,  non  ordinis  solum  voluntate,  sed  etiam 
singulorum  amicitiis,  eas  centurias  confirmatas  ha- 
beas.  Jam  studia  adolescentulorum  in  suffragando, 
in  obeundo,  in  nunjiando,  in  assectando,  miririce  et 
magna  et  honesta  sunt. 

IX.  Et,  quoniam  assectationis  mentio  facta  est,  id 
quoque  curandum  est,  ut  quotidiana  cujusque  gene- 
ris  et  ordinis  et  aetatis  utare  :  nam,  ex  ea  ipsacopia, 
conjectura  fieri  poterit,  quantum  sis  in  ipso  Campo 
virium  ac  facultatis  habiturus.  Hujus  autem  rei  tres 
partes  sunt;  una  salutatorum,  cum  domum  veni- 
unt ;  altera  deductorum ;  tertia  assectatorum.  In 
salutatoribus,  qui  magis  vulgares  sunt,  et  (hac  con- 
suetudine  quae  nunc  est)  plures  veniunt,  hoc  efficien- 
dum  est,  ut  hoc  ipsum  minimum  officium  eorum  tibi 
gratissimum  esse  videatur.  Qui  domum  tuam  veni- 
ent,  iis  significato,  te  animadvertere ;  et  eorum  ami- 
cis,  qui  illis  renuntient,  ostendito ;  saepe  ipsis  dicito. 
Sic  homines  saepe,  cum  obeunt  plures  competitores, 
et  vident  unum  esse  aliquem  qui  haec  officia  maxime 
animadvertat,  ei  se  dedunt ;  deserunt  caeteros  5  mi- 
nutatim,  ex  communibus  proprii,  ex  fucosis  firmi, 

suffragatores  evadunt.  Jam  illud  teneto  diligenter, 
si  eum,  qui  tibi  promiserit,  fucum  (ut  dicitur)  faeere 
audieris  aut  senseris,  ut  te  id  audisse  aut  scire  dissi- 
mules.  Si  quis  tibi  se  purgare  volet,  quod  suspectum 
se  esse  arbitretur,  affirmes  te  de  illius  voluntate  nun- 
quam  dubitasse,  nec  debere  dubitare.  Is  enim,  qui  se 
non  putat  satisfacere,  amicus  esse  nullo  modo  potest. 
Scire  autem  oportet,  quo  quisque  animo  sit,  ut  et, 
quantum  cuique  confidas,  constituere  possis.  Jam 
deductorum  officium,  quo  majus  est  quam  salutato- 
rum,  hoc  gratius  tibi  esse  significato  atque  ostendito, 
et  (quoad  ejus  fieri  poterit)  certis  temporibus  descen- 
dito.  Magnam  affert  opinionem,  magnam  dignita- 
tem,  quotidiana  in  deducendo  frequentia.  Tertia  est 
ex  hoc  genere  assidua  assectatorum  copia.  ln  ea. 
quos  voluntarios  habebis,  cura  ut  intelligant,  te  sibi 
in  perpetuum  summo  beneficio  obligari.  Qui  autem 
tibi  debent,  ab  iis  plane  hoc  munus  exige ;  qui  per 
aetatem  ac  negotium  poterunt,  ipsi  tecum  ut  assidui 
sint ;  qui  ipsi  sectari  non  poterunt,  necessarios  suos 
in  hoc  munere  constituant.  Valde  ego  te  volo,  et  ad 
rem  pertinere  arbitror,  semper  cum  multitudine  esse. 
Praeterea  magnam  affert  laudem  et  summam  digni- 
tatem,  si  ii  tecum  erunt,  qui  a  te  defensi,  et  qui  per 
te  servati  ac  judiciis  liberati  sunt.  Hac  tu  plane  ab 
iis  postulato,  ut,  quoniam,  nulla  impensa,  per  te  alii 
rem,  alii  honestatem,  alii  salutem  ac  fortunas  om- 
nes,  obtinuerunt,  nec  aliud  ullum  tempus  futurum 
sit,  ubi  tibi  referre  gratiam  possint,  hoc  te  officio  re- 
munerent. 

X.  Et,  quoniam  in  amicorum  studiis  ha?c  omnis 
ratio  versatur,  qui  locus  in  hoc  genere  cavendus  sit, 
praetermittendum  non  videtur.  Fraudis  atque  insidi- 
arum  et  pcrfidiac  plena  sunt  omnia.  Non  est  hujus 
temporis  perpetua  illa  de  hoc  genere  disputatio,  qui- 
bus  benevolus  et  simulator  dijudicari  possit :  tantum 
est  hujus  temporis  admonere.  Summatua  virtus  eos- 
dem  homines  ct  simulare  tibi  se  esse  amicos,  et  invi- 

dere,  coegit.  Quamobrem,  E7r  f^<xpfj.stov  illud  teneto, 
"  nervos  atque  artus  esse  sapientiaa,  non  temere  cre- 
dere."  Et,  cum  tuorum  amicorum  studia  constitueris, 
tum  etiam  obtrectatorum  atque  adversariorum  ratio- 
nes  et  genera  cognoscito.  Hicc  tria  sunt;  unum,  ex 
iis  quos  laesisti ;  alterum,  qui,  sine  causa,  non 
amant ;  tertium,  qui  competitomm  valde  amici  sunt. 
Quos  laesisti,  cum  contra  eos  pro  amico  diceres,  his 
te  plane  purgato  :  necessitudines  commemorato :  in 
spem  adducito  :  te,  in  eorum  rebus,  si  se  in  amicitiam 
contulerint,  pari  studio  atque  officio  futurum,  spon- 
deto.  Qui,  sine  causa,  non  amant,  eos  aut  beneficio, 
aut  spe,  aut  significando  tua  erga  illos  studia  futura, 
delenito,  dans  operam,  ut  de  illa  animi  pravitate  de- 
ducas.  Quorum  voluntas  erit  abs  te,  propter  compe- 
titorum  amicitias,  alienior,  his  quoque  eadem  inser- 
vito  ratione,  qua  superioribus  :  et  (si  probare  pote- 
ris)  te  in  eos  ipsos  competitores  tuos  benevolo  esse  ani- 
mo,  ostendito. 

XI.  Quoniam  de  amicitiis  constituendis  satis  dic- 
tum  est,  dicendum  de  illa  altera  parte  petitionis,  qua? 
in  populari  ratione  versatur.  Ea  desiderat  nomencla- 
tionem,  blanditiam,  assiduitatem,  benignitatem,  ru- 
morem,  spem  in  re  publica.  Primum,  fac  (id,  quod 
facis)  ut  homines  noris  :  signhica,  ut  appareat :  et 
auge,  ut  quotidie  melius  fiat.  Nihil  milii  tam  popu- 
lare  neque  tam  gratum  videtur.  Deinde  (id,  quod 
natura  non  habes)  induc  in  animum,  ita  simulandum 
esse,  ut  natura  facere  videare.  Nam  comitas  tibi  non 
deest  ea,  quae  bono  ac  suavi  homine  digna  est.  Sed 
opus  est  magnopere  blanditia  ;  quae,  etiamsi  vitiosa 
est  et  turpis  in  caetera  vita,  tamen  in  petitione  est  ne- 
cessaria.  Tunc  enim,  cum  deteriorem  aliquem  assen- 
tando  facit,  improba  est ;  cum  amiciorem,  non  tam 
vituperanda :  petitori  vero  necessaria  est,  cujus  et 
frons,  et  vultus,  et  sermo,  ad  eorum,  quoscumque 
convenerit,  sensum  et  voluntatem  commutandus  est. 
Jam  assiduitatis  nullum  est  praeceptum  :  verbumque 

ipsum  docet,  quae  res  sit.  Prodest  quidem  vehemen- 
ter,  nusquam  deesse :  sed  tamen  hic  fructus  est  as- 
siduitatis,  non  solum  esse  RomaB  atque  in  foro,  sed 
assidue  petere,  scepe  eosdem  appellare ;  non  commit  • 
tere,  ut  quisquam  possit  dicere,  [quid  ejus  sit,  quod 
consequi  possis,  si  abs  te  non  sit  rogatum,]  et  valde 
ac  diligenter  rogatum.  Benignitas  autem  late  patet : 
et  est  in  re  familiari ;  qua?  quamquam  ad  multitu- 
dinem  pervenire  non  potest,  tamen  ab  amicis  lauda- 
tur,  et  multitudini  grata  est.  Est  in  conviviis  ;  quae 
facito  et  abs  te  et  ab  amicis  tuis  concelebrentur,  et 
passim,  et  tributim  :  est  etiam  in  opera ;  quam  per- 
vulga  et  conmiunica :  curaque,  ut  aditus  ad  te  diur- 
ni  nocturnique  pateant,  neque  fcribus  solum  aedium 
tuarum,  sed  ctiam  vultu  ac  fronte,  quae  est  animi 
janua :  quae  si  significant,  voluntatem  abditam  esse 
ac  retrusam,  parvi  refert  patere  ostium.  Homines 
enim  non  modo  promitti  sibi,  prresertim  qiue  a  can- 
didato  petant,  sed  etiam  large  atque  honorifice  pro- 
mitti,  volunt.  Quare,  hoc  quidem  facile  praxeptum 
est,  ut,  quod  acturus  sis,  id  significes  te  studiose  ac 
libenter  esse  facturum.  Illud  difficilius,  et  magis  ad 
tempus  quam  ad  naturam  accommodatum  tuam  ; 
quod  facere  non  possis,  ut  id  [aut  jucunde  promittas, 
aut  ingenue  neges  :  ]  quorum  altemm  est  boni  viri,  al- 
terum  boni  petitoris.  Nam,  cum  id  petitur,  quod  ho~ 
neste,  aut  sine  detrimento  nostro,  promittere  non 
possumus,  (quomodo,  si  qui  roget,  ut  contra  ami- 
cum  aliquem  causam  recipiamus)  belle  negandum 
est,  ut  ostcndas  necessitudinem,  demonstres  quam 
moleste  feras ;  aliis  te  id  rebus  exsarturum  esse,  per- 
suadeas. 

XII.  Audivi  hoc  dicere  quemdam  dc  quibusdam 
oratoribus,  ad  quos  causam  suam  detulisset,  gratiorem 
sibi  orationem  fuisse  ejus  qui  negasset,  quam  illius 
qui  recepisset.  Sic  homines  fronte  et  oratione  magis, 
quam  ipso  benericio  reque,  capiuntur.  Verum  hoc 
probabile  est ;  illud  alterum  subdurum  libi,  homini 

Platonico,  suadere :  sed  tamen  tempori  tuo  consulam. 
Quibus  enim  te,  propter  aliqucd  officium  necessitu- 
dinis,  arTuturum  negaris,  tamen  ii  possunt  abs  te  pla- 
cati  aequique  discedere  :  quibus  autem  idcirco  nega- 
ris,  quod  te  impeditum  esse  dixeris  aut  amicorum 
negotiis,   aut  gravioribus  causis  ante  susceptis,  in- 
imici  discedunt :  omnesque  hoc  animo  sunt,  ut  sibi 
te  mentiri  malint,  quam  negare.  C.  Cotta,  in  ambi- 
tione  artifex,  dicere  solebat,  se  operam  suam,  quoad 
non  contra  officium  rogaretur,  polliceri  solere  omni- 
bus,  impertire  iis,  apud  quos  optime  poni  arbitrare- 
tur :  ideo  se  nemini  negare,  quod  saepe  accideret,  ut 
is,  cui  pollicitus  esset,  non  uteretur ;  saepe,  ut  ipse 
magis  esset  vacuus,  quam  putasset ;  neque  posse  do- 
mum  ejus  compleri,  qui  tantummodo  reciperet,  quan- 
tum  videret  se  obire  posse :  casu  fieri,  ut  agantur  ea 
quae  non  putaris ;  iUa,  quae  credideris  in  manibus 
esse,  ut  aliqua  de  causa  non  agantur :   deinde  esse 
extremum,  ut  irascatur  is,  cui  mendacium  dixeris. 
Id,  si  promittas,  et  incertum  est,  et  in  diem,  et  in 
paucioribus :  sin  autem  id  neges ;  et  certe  abalienes, 
et  statim,  et  plures  :  plures  enim  multo  sunt,  qui  ro- 
gant,  ut  uti  Hceat  opera  alterius,  quam  qui  utantur. 
Quare,  satius  est,  ex  iis  aliquos  aliquando  tibi  in  foro 
irasci,  quam  omnes  continuo  domi ;  praesertim  cum 
multo  magis  irascantur  ei,  qui  neget,  quam  ei,  quem 
videant  justa  causa  impeditum  ;  ut  facere,  quod  pro- 
misit,  cupiat,  si  ullo  modo  possit.    Ac,  ne  videar 
aberrasse  a  distributione  mea,  qui  haec  in  hac  popu- 
lari  parte  petitionis  disputem  ;  hoc  sequor ;  haec  om- 
nia  non  tam  ad  amicorum  studia,  quam  ad  popula- 
rem  famam,  pertinere.  Etsi  enim  inest  aliquid  [duc- 
tum]  ex  illo  genere,  benigne  respondere,  studiose  in- 
servire  negotiis  ac  periculis  amicorum ;  tamen  hoe 
loco  ea  dico,  quibus  multitudinem  capere  possis,  ut 
de  nocte  domus  compleatur  ;  ut  multi  spe  tui  prae- 
sidii  teneantur,  ut  amiciores  abs  te  discedant,  quam 
(Ej)irt.)  vol.  iii.  2  M 

accesserint,  ut  quam  plurimorum  aures  optimo  ser- 
mone  compleantur. 

XIII.  Sequitur,  ut  de  rumore  dicendum  sit ;  cui 
maxime  serviendum  est.   Sed,  quae  dicta  sunt  omni 
superiori  oratione,  eadem  ad  celebrandum  rumorem 
valent,  dicendi  laus,  studia  publicanorum  et  equestris 
ordinis,  hominum  nobilium  voluntas,  adolescentulo- 
rum  frequentia,  eorum,  qui  abs  te  defensi  sunt,  assi- 
duitas,  ex  municipiis  multitudo  eorum  quos  tua  cau-» 
sa.  venisse  appareat :  bene  ut  homines  nosse,  comiter 
appellare,  assidue  ac  diligenter  petere,  benignum  ac 
liberalem  esse,  loquantur  et  existiment;  domus  ut 
multa  nocte  compleatur,  omnium  generum  frequen- 
tia  adsit,  satisfiat  oratione  omnibus ;    re  operaque 
multis :  perficiatur  id,  quod  fieri  potest  labore,  et 
arte,  ac  diligentia. ;  non  ut  ad  populum  ab  iis  omni- 
bus  fama  perveniat,  sed  ut  in  his  studiis  populus  ipse 
versetur.  Jam  urbanam  illam  multitudinem,  et  eo- 
rum  studia  qui  conciones  tenent,  [qune]  adeptus  es  in 
Pompeio  ornando,  3Ianilii  causa  recipienda,  Corne- 
lio  defendendo  :  excitanda  nobis  sunt,  quae  adhuc  ha- 
buit  nemo,  quin  idem  splendorem  omnium,  volunta- 
tesque,  haberet.    Efficiendum  etiam  illud,  ut  sciant 
omnes,  Cn.  Pompeii  summam  erga  te  esse  volunta- 
tem,  et  vehementer  ad  illius  rationes,  te  id  assequi 
quod  petis,  pertinere.    Postremo,  tota  petitio,  cura, 
ut  pompae  plena  sit,  ut  illustris,  ut  splendida,  ut  po- 
pularis,  ut  habeat  summam  speciem  ac  dignitatem  ; 
ut  etiam  (si  qua  possit)  nec  competitoribus  tuis  ex- 
sistat  aut  sceleris,  aut  libidinis,  aut  largitionis,  ac- 
commodata  ad  eorum  mores  infamia.  Atque  etiam  in 
hac  petitione  maxime  videndum  est,  ut  spes  reipubli- 
cae  bona  de  te  sit,  et  honesta  opinio.    Nec  tamen  in 
petendo  res  publica  capessenda  est,  neque  in  senatu, 
neque  in  concione :  sed  haec  tibi  sunt  retinenda  ;  ut 
senatus  te  existimet,  ex  eo  quod  ita  vixeris,  defenso- 
rem  auctoritatis  suae  fore ;  equites  Romani,  et  viri 

boni  et  locupletes,  ex  vita  acta.  te  studiosum  otii  ac 
rerum  tranquillarum ;  multitudo,  ex  eo  duntaxat 
quod  oratione  in  concione  ac  judicio  popularis  fuisti, 
te  a  suis  commodis  alienum  non  futurum. 

XIV.  Ha?c  mihi  veniebant  in  mentem  de  duabus 
illis  [commentationibus]  matutinis,  quas  tibi  quoti- 
die  ad  forum  descendenti  meditandum  esse  dixera- 
mus  :  "  Novus  sum ;  consulatum  peto."  Tertium 
restat,  "  Roma  est,"  civitas  ex  nationum  conventu 
constituta;  in  qua  multae  insidiae,  multa  fallacia, 
multa  in  omni  genere  vitia  versantur  ;  multorum  ar- 
rogantia,  multorum  contumacia,  mukorum  malevo- 
lentia,  multorum  superbia,  multorum  odium  ac  mo- 
lestia  perferenda  est.  Video  esse  magni  consilii  atque 
artis,  in  tot  hominum  cujusque  modi  vitiis  tantisque 
versantem,  vitare  offensionem,  vitare  fabulam,  vitare 
insidias  ;  esse  unum  hominem  accommodatum  ad 
tantam  morum  ac  sermonum  ac  voluntatum  varieta- 
tem.  Quare,  etiam  atque  etiam  perge  tenere  istam 
viam,  quam  institisti :  excelle  dicendo :  hoc  et  tenentur 
Romae  homines,  et  alliciuntur,  et  ab  impediendo  ac 
laedendo  repelluntur.  Et,  quoniam  in  hoc  vel  maxi- 
me  vitiosa  est  civitas,  quod,  largitione  interposita,  vir- 
tutis  ac  dignitatis  oblivisci  solet ;  in  hoc,  fac  ut  te 
bene  noris,  id  est,  ut  intelligas,  eum  esse  te,  qui  ju- 
dicii  ac  periculi  metum  maximum  competitoribus 
afferre  possis.  Fac,  ut  se  abs  te  custodiri  atque  ob- 
servari  sciant :  cum  diligentiam  tuam,  tum  auctori- 
tatem,  vimque  dicendi,  tum  profecto  equestris  ordi- 
nis  erga  te  studium,  pertimescant.  Atque  haec  ita  te 
volo  illis  proponere,  non,  ut  videare  jam  accusatio- 
nem  meditari,  sed  ut  hoc  terrore  facilius  hoc  ipsum, 
quod  agis,  consequare.  Et  plane  sic  contende  omni- 
bus  nervis  ac  facultatibus,  ut  adipiscamur  quod  peti- 
mus.  Video,  nulla  esse  comitia  tam  inquinata  largi-% 
tione,  quibus  non  gratis  aliquae  centuriae  renuntievit, 
suos  maxime  necessarios.  Quare,  si  advigilamus  pro 
rei  dignitate,  et  si  nostros  ad  summum  studium  be- 

nevolos  excitamus ;  et  si  hominibus  gratiosis  studio- 
sisque  nostri  suum  cuique  munus  describimus  ;  et  si 
competitoribus  judicia  proponimus,  sequestribtis  me- 
tum  injicimus,  divisores  ratione  aliqua  coercemus ; 
perfici  potest,  ut  largitio  aut  nulla  fiat,  aut  nihil  va- 
leat. 

XV.  Hasc  sunt,  quse  putavi  non  melius  scire  me 
quam  te,  sed  facilius,  his  tuis  occupationibus,  colli- 
gere  unum  in  locum  posse,  et  ad  te  perscripta  mit- 
tere.  Quee  tametsi  ita  scripta  sunt,  ut  non  ad  om- 
nes  qui  honores  petent,  sed  ad  te  proprie,  et  ad  hanc 
tuam  petitionem,  valeant ;  tamen  tu,  si  quid  mutan- 
dum  esse  videbitur,  aut  omnino  tollendum,  aut  si 
quid  erit  practeritum,  velim,  hoc  mihi  dicas.  Volo 
«nim  hoc  commentariolum  petitionis  haberi  omni  ra- 
tione  perrectum. 

